
SERIA „REBELI VICTORIENI” 


Cunoscut drept unul dintre cei mai eficienți asasini, Chris- 
topher Argent nu-și ratează niciodată ținta, iar victimele nu 
au nici o șansă odată ce au intrat în vizorul lui. Dar urmă- 
toarea lui misiune se dovedește neobişnuită, căci persoana 
pe care urmează să o elimine la comandă — populara şi nău- 
citor de frumoasa actriță Millie LeCour — reușește să-l dea 
complet peste cap. Copleșit de atracția pe care o simte față 
de ea, Christopher se vede pus într-o situaţie în care n-a mai 
fost vreodată: pur și simplu, nu-și poate îndeplini sarcina. 
Ba, chiar mai mult, el va face tot ce-i stă în putinţă pentru 
a-i salva pe Millie şi pe fiul ci, chiar dacă asta înseamnă să-și 
riște propria viaţă... 

Când află ce a fost angajat Christopher să facă, Millie 
este sfâșiată între teama care îi umple inima și focul care îi 
pârjoleşte sufletul. Poate că singura ei salvare este să se lase 
protejată de braţele acestui bărbat periculos, nimeni altul 
decât cel mai vestit asasin al Londrei — însă a se lăsa pradă 
dorinţei ar putea fi cea mai mare greșeală pe care a făcut-o 
vreodată. Ajunși amândoi ţinta unor minţi criminale, Millie 
şi Christopher sunt nevoiți să învețe să se încreadă în sen- 
timentele pe care au tot încercat să le nege — şi să accepte 
dragostea la care nu mai îndrăzneau să spere... 


Kerrigan Byrne este una dintre revelaţiile genului his- 
torical romance, cele 20 de titluri ale ei fiind o prezență 
constantă în topurile New York Times. 


in 1989 


dé www.litera.ro 
ISBN 978-606-33-2590-8 


IN 


3259u8ll 


ea 


e 
Ima Book 


l Iil 


The Hunter 
Kerrigan Byrne 
Copyright O 2016 Kerrigan Byrne 
Ediţie publicată prin înțelegere cu St. Martin's Press 
Toate drepturile rezervate 


yK 
lma 
Alma este marcă înregistrată a Grupului Editorial Litera 


O.P. 53; C.P. 212, sector 4, București, România 
tel.: 021 319 63 93; 0752 101 777 


O țintă seducătoare 
Kerrigan Byrne 


Copyright © 2018 Grup Media Litera 
pentru versiunea în limba română 
Toate drepturile rezervate 


Editor: Vidrașcu și fiii 
Redactor: Mira Velcea 
Corector: Cătălina Călinescu 
Copertă: Flori Zahiu 
Tehnoredactare și prepress: Ioana Cristea, 
Laurenţia Carîp 


Descrierea CIP a Bibliotecii Naţionale a României 
BYRNE, KERRIGAN 

O ţintă seducătoare / Kerrigan Byrne 

trad.: Graal Soft — Bucureşti: Litera, 2018 


ISBN 978-606-33-2590-8 
I. Mateescu, Bianca (trad.) 
821.111(73)-31=135.1 


AM- 


KERRIGAN BYRNE 
O pintă seducătoare 


Traducere din limba engleză 
Bianca Mateescu 


LITERA? 
2018 


Prolog 
SER? 


Închisoarea Newgate, Londra, 1855 


Treaba aceasta era tortură curată. 

Lui Cristopher Argent îi tremurau toți mușchii din corp din cauza 
unei tensiuni incontrolabile. Șiroaiele fierbinți de sudoare se ames- 
tecau cu picăturile de ploaie și dădeau naștere unor linii enervante 
de umezeală, care se simțeau exact ca niște paraziți dezgustători care 
i se târau pe carnea sensibilizată. Și și-ar fi dat și sufletul ca să se 
poată scărpina și să scape de senzația aceea. Încleștând dinții de îl 
durea maxilarul, Cristopher nu îndrăznea să afișeze altceva cu excep- 
ţia unor trăsături relaxate, din teamă de posibilele consecințe. 

Își mută ușor privirea spre omul de lângă el, mimând cu precizie 
acțiunile sifu-ului său, într-o încercare disperată de a ține pasul cu 
ce se întâmpla. Sau, mai degrabă, într-o încercare de a egala ritmul 
incredibil de lent al mișcărilor unduioase prin care îl ghida maestrul 
Wu Ping cu o precizie aproape supraomenească şi nenaturală. 

- Înţelegi de ce exersăm siu lim tao în ploaie, băiete? îl întrebă 
maestrul Ping, cu accentul său englezesc stâlcit, fără a întrerupe 
vreo clipă poziţia sau ritmul. 

Erau primele cuvinte pe care i le adresa lui Cristopher de când își 
începuseră lecţiile pe ziua aceasta. Lui Cristopher însă îi venea mult 
mai greu să vorbească și să se miște corect în același timp, din mo- 
ment ce pozițiile adoptate necesitau o concentrare deplină. Cu toate 
acestea, făcu un efort curajos. 

-Sunt pedepsit, se aventură el. Pentru că i-am bătut pe John şi 
pe Harry... 

- Și? 

Cristopher oftă adânc, sperând că așa avea să se poată ușura de 
povara rușinii. Doar că asta îi întrerupse acţiunile într-atât încât 
fu nevoit să se replieze repede și să se concentreze și mai mult ca să 
țină din nou pasul cu ritmul mișcărilor sifu-ului său. 


Kerrigan Byrne 


-Şi pe Hugh, mormăi el. 

Maestrul Ping rămase tăcut pe parcursul celor câteva respiraţii 
de care fu nevoie pentru a-și retrage mâna aflată în extensie în drep- 
tul pieptului înapoi pe lângă corp. 

-Sunt sifu-ul tău, băiete. Ce înseamnă cuvântul acesta în lim- 
ba ta? 

Cristopher știa răspunsul la întrebarea aceasta. 

-Înseamnă profesor. 

Wu Ping smuci scurt din bărbie în semn de aprobare. 

— Atunci, nu-i rolul meu să pedepsesc. Responsabilitatea mea 
e să predau. 

Se așternu apoi tăcerea și se întinse pe un răstimp care i se părea 
o eternitate, în vreme ce executau mișcările de precizie pe care Cris- 
topher le învățase în cea mai bună parte a ultimilor doi ani. Acum, la 
vârsta de unsprezece ani, era aproape la fel de înalt ca profesorul care 
îl luase sub aripa lui protectoare. 

- Azi, băiete, te învăţ să fii la fel ca apa. 

Maestrul Ping i se adresase mereu cu apelativul „băiete“. Privind 
drept în față la piatra cenușie și umedă a curţii închisorii Newgate, 
asculta cu foarte mare atenție. Bătrânul îi mai predicase despre apă 
şi cu alte ocazii, dar Cristopher nu putea să nu recunoască faptul 
că nu-l ascultase niciodată cu adevărat. Dar sigur avea să-l asculte 
acum. Faptul că era ud leoarcă de la substanţa antemenționată, tre- 
murând din toate încheieturile, suferind și epuizat cu siguranță îi 
oferea o perspectivă complet diferită asupra problemei. 

-Apa este maleabilă și fluidă, începu Ping. E moale. Preia forma 
oricărui vas care o conține. Găseşte cele mai ascunse cotloane și calea 
minimei rezistențe. Apa conferă viață. Este ușor redirecționată spre 
beneficiul altora. Înțelegi? 

- Da, sifu. 

Nu înţelegea cu adevărat, dar știa că avea să ajungă să asimileze 
asta cu adevărat după ce maestrul Ping avea să termine ceea ce voia 
să-l înveţe. 

-Dar apa mai e și letală, continuă maestrul Ping. Izbește cu o for- 
tă căreia nu-i poate rezista nici măcar piatra. Inundă. Îneacă. Dis- 
truge totul din calea pe care şi-a ales-o, fără să stea pe gânduri. Fără 
milă. Fără remușcări. 

Bătrânul se opri din mișcare și se întoarse cu fața spre Cristopher, 
care lăsă și el braţele jos, cu mușchii tremurându-i de uşurare. Răma- 
se uitându-se la chinezul scund, amintindu-și că se gândise cândva 


10 


O ţintă seducătoare — 


că maestrul Ping semăna cu un cârnat — rotund, cocârjat şi cu pielea 
zbârcită, așa cum era. Străinul acesta mic și blând era prin excelență 
cel mai periculos și letal om de la închisoarea Newgate. 

-Care sunt cele cinci răspunsuri la conflict? îl întrebă Ping. 

Și Cristopher i le enumeră: 

- Evitarea, adaptarea, cooperarea, compromisul și agresiunea. 

Ping încuviință din nou scurt. 

- Observă, așadar, că e nevoie de pumni și de forță numai la unul 
dintre cele cinci. Ştii de ce? 

Cristopher se uită în jos la pietrele murdare ale curții, urmărind 
cu privirea o fâșie unduioasă de mizerie care se scurgea spre un canal 
din apropiere. 

- Pentru că nu ar trebui să mă bat, mormăi el. 

- Greșit, tună Ping, dar ridică blând o mână pentru a-i prinde băr- 
bia lui Cristopher ca să îl facă să se uite ochi în ochi. Pentru că kung 
fu-ul pe care-l practic eu nu e pentru bătaie. E pentru a omori. Și nu 
ar trebui să-l foloseşti decât pentru a lua o viaţă, pentru a te apăra 
sau pentru a proteja pe altcineva. 

În clipa aceea, Cristopher strânse din dinți dintr-un alt motiv 
decât frig și epuizare. O fierbinţeală familiară îi strângea organele, 
lăsându-i senzaţia că i se lipeau de cutia toracică. Nu putu să-și as- 
cundă sfidarea din ochi. 

-Nu ai auzit lucrurile dezgustătoare pe care le-au spus ceilalți 
despre mama mea... 

- Era adevărat ce au zis? întrebă Ping. 

- Nu. 

- Atunci, de ce ar conta?! replică Sifu şi ridică din umeri. 

Conta din mult prea multe motive, dar Cristopher nu le putea 
numi, așa că rămase tăcut, aproape scoțând fum pe urechi de furie. 

Ochii negri ca tăciunele ai lui Ping se îmbunară atunci și se ridară 
ușor pe la colțuri. Expresia aceasta era cel mai apropiat lucru de un 
zâmbet pe care îl văzuse vreodată la Ping. 

- Semeni deja foarte mult cu apa. Dar emoţiile tale sunt prea 
profunde. Prea puternice. Ca oceanul. Trebuie să înveți să amuțești 
emoţii precum furia, ura, frica... Ping își așeză atunci mâna pe umă- 
rul lui Cristopher, într-un gest de afecțiune fără precedent. Iubirea. 

- Cum? întrebă Cristopher, deznădăjduit. 

-Le îndrepți în altă parte. La fel cum ar redirecționa un fermier 
un râu pentru a-și uda recoltele. Le transformi în răbdare, logică, 

cruzime și putere. Numai atunci va putea moartea să curgă din mâi- 
nile tale cu toată forţa distructivă a unui potop furibund. 

Maestrul Ping se întoarse atunci de la el, își ancoră ferm picioarele 
în pământ și apoi izbi zidul închisorii Newgate cu palma deschisă. 
Piatra se fărâmiță sub lovitura lui și de sub mâna lui se ramificară 
crăpături mari în mortar. 

Cristopher icni și rămase cu gura căscată de uimire. Simţea cum 
picăturile de ploaie i se scurgeau în gură, dar tot nu se putea abţine. 

- Cum... cum ai făcut asta? 

Ping îi făcu cu ochiul. 

-Îți arăt mâine. Dacă nu loveşti direct în ţintă, ci prin ea, atunci 
forța se transferă şi trebuie să cadă în fața ta. 

-Poți să îmi arăţi acum? îl întrebă Cristopher, plin de speranță. 

Ping clătină din cap. 

-Mama ta o să te vrea înapoi în celula ta. E aproape ora mesei. 

-De unde...? 

Se auzi atunci un ceas sunând și anunțând ora, și Cristopher smu- 
ci capul spre turnul de pază, aruncând picături de apă în furtuna um- 
broasă. Aparent, și în zile precum aceasta, când soarele nu se vedea 
din cauza norilor, bătrânul acesta misterios tot era perfect conștient 
de timp. 

Iar când se întoarse înapoi spre maestrul Ping, se pomeni singur 
în curte. 

Tremurând mai degrabă de exaltare decât din cauza frigului, Cris- 
topher se grăbi prin ploaie spre coridorul de sub grilajul ruginit pe 
care prizonierii de la Newgate ajunseseră să-l cunoască sub denu- 
mirea de Pasajul Mortului. Furișându-se prin variile catacombe ale 
închisorii, salută scurt din cap câteva fețe familiare, înainte să bată 
la ușa masivă din fier care separa prizonierii bărbaţi de femei. 

-Cine-i acolo? Vorbește! Accentul scoţian pronunţat pluti printre 
gratiile de deasupra capului său, înainte să apară chipul rotund și 
tineresc al lui Ewan McTavish, să se uite în jos la el. Ce să zic, băiete? 
Ai noroc că te-ai întors înainte să se facă schimbul gărzii. Dacă te-ar 
fi găsit Treadwell de partea greșită a ușii, sigur te-ar fi lăsat la mila 
nocturnă a blestemaţilor, ai înțeles? 

Cristopher se născuse în spatele zidurilor închisorii. Așa că, în- 
tr-un fel, înțelegea cu mult mai bine decât McTavish ce iad devenea 
închisoarea Newgate după lăsarea întunericului. Cântecele lui de 
leagăn fuseseră ecourile de lanțuri, țipetele și plânsetele celor slabi 
și pașii târșâiţi ai condamnaților care străbăteau coridorul lung 

cu gratii și nu se întorceau niciodată. Mama lui plângea uneori 
pentru cei care mărșăluiau spre spânzurătoare, dar Cristopher nu 
deplânsese niciodată pe nici unul. Pentru că cel mai adesea un pri- 
zonier mort era egal cu o pereche nouă de pantofi sau o curea nouă. 

Ușa ruginită de fier zgârie podeaua de piatră, scoțând un sunet 
ascuţit, gata-gata să spargă timpanele, când McTavish o întredes- 
chise suficient cât Christopher să-și poată strecura trupul firav de 
partea cealaltă, înainte de a o închide la loc și de a trage zăvorul. 

-Mama mă trimite mereu la plimbare când e ziua de aprovizio- 
nare, zise Cristopher ţopăind de pe un picior desculț pe altul, încer- 
când să se încălzească. Îi plăcea de McTavish. Și, în zilele în care nu 
avea nimic mai bun de făcut, se ținea peste tot după paznicul vânjos 
și brunet. 

Ochii vii și blânzi ai omului erau de aceeași culoare cu albas- 
trul-închis al uniformei pe care o purta. În ei se citea mila atunci 
când încuviinţă din cap și zise: 

- Da, băiete, știu. 

- Gardienilor nu le place să fiu prin preajmă când aduc lemne de 
foc sau cutii proaspete de mâncare. Mama zice că le stau în drum. 

Gardianul își mută atunci atenţia spre coridorul umed și întune- 
cos, cu gratii de fier. 

-Cred că au cam terminat până acum, mormăi el, fără a-și în- 
toarce privirea înapoi spre Cristopher. Ce-ar fi să te duci s-o cauţi pe 
mumă-ta la timp pentru masă? 

Abia așteptând să se încălzească lângă un foc dogoritor, Cris- 
topher ţopăi în sus pe un coridor și apoi în jos pe un altul, lipindu-se 
de perete când trecură doi gardieni, unul din ei aranjându-și cureaua. 
Aici la Newgate era la fel de important să știe pe care gardieni să-i 
evite cum era să știe de care prizonieri să se ferească. 

McTavish avusese dreptate în privința lui Treadwell. De-a lungul 
anilor, căpcăunul ăla mare și blond îi pusese cătușe, îl împinsese și-l 
bătuse cu bastonul de mai multe ori decât putea număra. 

- Târfa aia tre’ să înveţe un pic de recunoștință, îi bălmăji Treadwell 
colegului său când trecură. Ar trebui să las bestiile adevărate să-i facă 
de petrecanie, ca să aibă un termen de comparaţie. Dup-aia sigur 
m-ar implora ea singură să viu s-o tăvălesc niţel. 

-Am putea să-l azvârlim pe plodu' ăla bastard și pistruiat al 
ei pe mâna călăilor și s-o lăsăm să se uite cum îl fac bucăţi, su- 
geră celălalt. 


13 


Kerrigan Byrne 


Ascuns în umbre, Cristopher își acoperi obrajii cu mâinile și 
își frecă pielea, ca și când acţiunea aceea l-ar fi putut scăpa de pis- 
truii jignitori. 

-Eh, acu’ ținem evidenţa plozilor născuţi după gratii, scuipă 
Treadwell, folosind acea descriere menită pentru acei copii ai ni- 
mănui care aveau nenorocul de a se naște în sistemul penitenciar. 
Ar trebui să dăm explicaţii de unde-o dispărut... și-oricum nu ne- 
trebnicu' ăl' mic mă înfurie, ci târfa aia lv’ la care îi zice mamă. 

Copleșit dintr-odată de o îngrijorare de rău augur, Cristopher co- 
borî mâinile de pe faţă la pieptul care îi trepida. Și rămase stând în 
băltoaca produsă de hainele lui nepotrivite și ude leoarcă, până când 
cei doi gardieni periculoși dispărură după colțul coridorului celulei, 
apoi se năpusti spre capătul holului blocului de celule al femeilor, pe 
care îl numise casă toată viața sa. 

Un pat de cărbuni strălucea pe sub grilajul care abia dacă se putea 
numi fereastră, și Christine Argent adăuga un lemn mare pe foc, cu 
mâini tremurânde. 

Chiar dacă prin deschizătura aceea din zid pe timp de iarnă pă- 
trundea frigul năprasnic, iar vara o căldură insuportabilă, Cristopher 
și mama lui se considerau norocoşi că aveau ferestruica aceea de mă- 
rimea unui hublou, pentru că permitea să circule aerul prin celula lor 
mică. Într-un loc ce duhnea îngrozitor chiar și într-o zi călduță, un 
pic de curent de aer proaspăt era un lucru mai preţios decât aurul. 

- Mamă? Se furișă pe vârfuri în spatele gratiilor deschise, în- 
genunche lângă ea, și căldura flăcărilor îi încălzi instantaneu mem- 
brele amorțite. 

În dimineața aceasta, mama lui își pieptănase părul castaniu lung 
și ondulat și și-l împletise. Dar acum îi atârna în bucle încurcate, 
ascunzându-i fața de ochii lui. 

— A, tu erai, Porumbel. Zâmbetul din vocea ei suna tremurător și 
înăbușit când mâinile îi dispărură în spatele perdelei de păr ca să se 
șteargă sub ochi. Se împinse în picioare și se întoarse de la el înainte 
să o poată vedea, privind calendarul improvizat, atârnat de o piatră 
ieșită din zid. Credeam că ești pe-afară cu domnul Ping. 

Își ridică apoi șorțul zdrențuit ca să-și șteargă fața, rămânând în 
continuare cu spatele la el. 

- Este... ăă... maestrul Ping, șopti Cristopher privind în flăcările 
demne de milă. De data asta nu mai era la fel de mult lemn în foc ca 
ultima dată. Abia dacă le ajunseseră o săptămână, și ziua de aprovi- 
zionare era doar o dată pe lună. 


14 


O ţintă seducătoare — 


- A, da, zise ea, încercând să fie veselă ca să-şi ascundă un suspin. 
Ştiam asta, desigur. Și apoi, cu bucata ei uzată de șist, însemnă pe ca- 
lendar data care marca încă o lună petrecută la închisoarea Newgate. 
Mișcările ei erau încordate și păreau aproape dureroase. Semnul pe 
care îl făcu pe perete cu o mână nesigură era mai apăsat și mai mare 
decât toate celelalte. Și te-ai... își drese glasul și apoi continuă: Te-ai 
distrat în timpul petrecut cu maestrul Ping? 

- Da, răspunse el cu tristețe, după o pauză prudentă. Mamă... 
Uită-te la mine... 

Ea lăsă mâna să-i cadă pe lângă corp, strângând în palmă șistul, 
dar nu făcu nici o mișcare să se întoarcă. Dimpotrivă, își strânse șalul 
vechi și zdrențuit și mai aproape de umeri. 

-Mai sunt doar patruzeci și opt de luni, Porumbel. Îţi vine să 
crezi? Îl alarma peste măsură bravada falsă din vocea ei, care în mod 
normal era foarte blândă. Încă patru ani, și apoi o să fim amândoi 
liberi. Liberi să facem orice dorim. O să mă angajez undeva ca croito- 
reasă și o să țes danteluri superbe pentru doamne de seamă. Pe vre- 
muri, eram faimoasă pentru dantelurile pe care le țeseam, să știi... 

- Ştiu, mamă, șopti Cristopher, deja extrem de îngrijorat. Mai 
auzise cuvintele acestea, desigur, și nu însemnau nimic pentru el, 
din moment ce nu văzuse niciodată în viața lui nici măcar o bucată 
de dantelă și descrierile ei nu avuseseră nici o logică pentru el. 
Lasă-mă să-ţi văd fața. 

- Și tu poți să intri ucenic la un negustor. Poate că domnul Dockery 
mai lucrează la docuri. Și o să avem o căsuță numai a noastră, și o 
sobă, și un șemineu cu vatra din piatră. N-o să mai facem niciodată 
frigul, Porumbel. 

Ridicându-se cu greu, Cristopher părăsi căldura focului și se duse 
la mama lui. Şi-ar fi dorit foarte mult să o strângă în braţe, dar nu o 
făcu pentru că era încă ud leoarcă de la ploaie și ştia că ar fi înfrigu- 
rat-o. În schimb, se strecură între silueta ei și perete și ridică mâna 
doar cât să-i dea părul la o parte de pe faţă. 

Nu era chiar atât de rău pe cât se așteptase. Avea buza de jos spar- 
tă, dar măcar nu sângera. 

Cristopher închise ochii strâns o clipă. Avea deja unsprezece ani 
acum și era suficient de mare încât să știe că nu rănile pe care le pu- 
tea vedea el erau cele care îi cauzau mamei lui cea mai mare durere, 
ci ceea ce-i făceau gardienii atunci când el nu era aici. Ceea ce îi lăsa 
ea să-i facă. Și totul numai pentru ca el să aibă dreptul la orice resturi 
erau dispuşi să-i arunce oamenii aceia odioși. 

Era palidă și avea ochii înroşiți de la plâns. Dar era tot mama lui. 
Mama lui înaltă, frumoasă și vânjoasă. Femeia care îi oferea totul... 
de la oase puternice, dantură bună și păr de culoarea ruginii de pe 
balamale antice de fier și până la ultima îmbucătură din mâncarea 
ei și un zâmbet care era cel mai frumos lucru din lumea lor cenușie. 

Simţi atunci cum o ură fierbinte familiară îi inundă venele ca o 
lavă și dezgoli dinții de furie. 

-N-ar trebui să-i mai lași să intre aici, mamă, mârâi el. Nu am 
nevoie de foc. 

Ochii ei înlăcrimaţi, de același albastru-deschis ca ai lui, clipiră 
rapid, în timp ce-i dădea părul ud leoarcă la o parte din ochi. 

-Ba sigur că ai, Porumbel, șopti ea, pe un ton alinător. Uită-te la 
tine. Eşti leoarcă. Semeni cu un șobolan irlandez înecat. Mâinile ei pu- 
ternice intrară atunci în acțiune și începură să-l dezbrace de cămașa 
udă, care i se lipise de piele. Vino-ncoace și încălzește-te înainte să te 
îmbolnăvești și să mori. Eu o să mă duc să iau mâncarea. 

Observă atunci că șchiopăta un pic când mergea și strânse tare 
din dinți copleșit de o frustrare neputincioasă. Dar mama lui era 
o femeie încăpățânată și hotărâtă, și el știa că nu se putea înțelege 
cu ea când era așa. 

Mâncară în tăcere, uitându-se amândoi în flăcări. Christine 
era un pic abătută și neatentă, iar Cristopher clocotea furios pe 
dinăuntru. 

Wu Ping nu știa ce vorbea. El nu înțelegea. Cum ar fi putut ori- 
ce om să-și amuţească iubirea pe care o simţea pentru o persoană 
ca mama sa? Cum ar fi putut să nu-i urască pe oamenii care o folo- 
seau așa pe mama lui? Sau cum să nu se teamă de ce-ar fi putut face 
data viitoare? 

Astfel de emoţii erau imposibil de temperat. 

Şi avea să-i spună asta și bătrânului aceluia nebun data viitoare 
când avea să-l vadă. 

- Cristopher..., şopti ea, obligându-l să-și mute privirea de la pa- 
tul strălucitor de cărbuni. Arareori i se adresa altfel decât cu alintul 
Porumbel. Cristopher, vreau să știi că sunt bine. Și că fac tot ceea ce 
fac pentru că asta merit și pentru că tu meriți ceva mai bun. 

— Astea-s prostii, mamă! Nu meriți deloc să fii... adică ei n-ar tre- 
bui să... nu pentru mine. 

Nu putea rosti cuvintele acelea, dar îi ardeau obrajii de rușine. 

-Ai grijă cum vorbești, zise mama sa pe un ton tăios, dar imediat 
după aceea vocea i se îmbună: Fiul meu... tu nu știi cum e lumea asta 

dincolo de zidurile astea. Habar nu ai cât de stranie și de minunată 
este. Cât de frumoasă și de îngrozitoare. Tu nu știi ce înseamnă viața 
adevărată. Nu ai văzut niciodată un apus de soare adevărat şi nici nu 
ai avut parte de o masă gătită, proaspătă. În clipa aceea, alte lacrimi 
proaspete îi năpădiră ochii. Și toate astea din cauza mea. Pentru că 
eu sunt o criminală. 

-Nu contează asta..., începu el să o contrazică, însă ea îl între- 
rupse imediat: 

-0O să vezi tu într-o zi, Porumbel. O să vezi de ce lucruri ai fost 
privat din cauza mea și poate o să mă urăști pentru asta. 

- Nu aș putea să te urăsc niciodată, jură el și se trase mai încolo ca 
să se lipească de mama sa, în timp ce ea îi strângea șalul ei în jurul 
umerilor goi. 

-Aşa sper, fiule, zise ea, lipindu-și obrazul de creștetul lui. Dar nu 
ştii niciodată de ce eşti capabil cu adevărat până când... 

- Până când ce? 

Ea scoase un oftat chinuit, după care se ridică și se duse să verifice 
dacă se uscase cămașa lui, agățată într-un cui ruginit. Era imposibil 
să usuci ceva în locul acela plin de umezeală, cu toată căldura focului 
lor plăpând. Dar măcar se zvântase un pic, așa că i-o întinse. Frigul 
aproape că îi ardea pielea când își trase cămașa pe el. 

-E ora de culcare, Porumbel. 

Sunetele gratiilor de fier care se izbeau și ale ușilor masive care se 
închideau tare, în timp ce întreaga închisoare se încuia peste noapte, 
răsunau la unison cu strigătele gardienilor și cu vocile altor prizo- 
nieri. O femeie scundă și îndesată și cu o expresie acră veni să facă 
numărătoarea prizonierilor şi le încuie celula, iar apoi Cristopher și 
mama lui se despărțiră, ducându-se fiecare la balotul lui de paie. 

Pe vremuri, se ghemuiau împreună ca să se încălzească, își amin- 
tea Cristopher cu jind şi nostalgie. Ea obișnuia să-l înconjoare cu cor- 
pul ei și să-i fredoneze cântece în speranța de a înăbuși pe cât posibil 
zgomotele înfiorătoare ale nopții. 

Dar asta nu se mai întâmpla acum. Nu se mai întâmpla de când 
începuse să aibă vise ciudate și să se trezească copleșit de o plăcere 
fierbinte și stranie care îi făcea măruntaiele și vintrea să se strângă și 
îl făcea să-și ude pantalonii. 

Atunci, mama lui le separase baloturile, râzând aproape cu me- 
lancolie atunci când încercase, roșie ca racul, să-i explice că deja creş- 
tea și devenea bărbat. 

Cristopher nu își dorea să devină bărbat, se gândea sumbru. Nu 
dacă asta însemna să se transforme într-o brută fără milă precum 
Treadwell sau într-un bătrân senil, ca maestrul Ping. 

El nu-și dorea altceva decât să fie ţinut în braţe. 

Ceea ce începu ca o furtună blândă cu ploaie se transformă într-o 
vijelie în toată regula. Tunetele făceau pietrele de la Newgate să se 
cutremure din temelii și fulgerele trimiteau umbre stranii, aproape 
mistice, prin fereastra lor micuță. 

-Să cântăm ceva în seara asta? îl întrebă mama sa, și Christopher 
zâmbi în întuneric. 

Adevărul era că el chiar își dorea în sinea lui ca ea să îl întrebe 
asta. Vijelia de afară îl neliniștise, iar zgomotele de la Newgate erau 
deosebit de grotești în noaptea aceasta. 

-Ce să cântăm? 

-Ce-ai zice de cântecul meu irlandez preferat? 

Și cântară. 


Șșttt-șșttt seara la culcare, 

Vise frumoase vin la înaintare. 

Vise de râset și libertate 

Și pace pentru eternitate. 

O să zâmbești în somn. 

De veghe o să stau eu la al meu tânăr domn. 
Șșttt-șșttt acum, dragul meu, 

Și nici o lacrimă până dimineaţă, nici tu, nici eu... 


Un sunet îngrozitor de zgârietură reverberă printre zidurile de 
piatră și ajunse la urechile lui Cristopher, smulgându-l din visul 
frumos și cald și azvârlindu-l pe podeaua rece a celulei închisorii. 
Se ridică în șezut și clipi în întuneric. Vijelia se dezlănțuia afară, 
şi un fulger spintecă cerul, iluminând-o pe mama lui care dormea. Și 
imediat după aceea bubuiră tunete deasupra capului. Preţ de o cli- 
pă, se gândi că poate fusese trezit de huruitul tunetelor, dar apoi 
își dădu seama că sunetul care se răsfrângea din piatră era atât de 
distinctiv și de pronunțat, încât nu putea avea decât o singură sursă 
de provenienţă. 

Ușa masivă de fier care separa blocurile de celule. Uşa masivă care 
separa aripa prizonierilor bărbaţi de aripa femeilor. 

Pe coridor răsunau voci groase și rezonante. Voci masculine. Care 
în mod sigur nu aparțineau gardienilor. Știa mult prea bine sunetele 

caracteristice gardienilor. Zgomotul pașilor acestora pe podeaua rece 
de piatră era mai scurt și mai ritmat când cizmele lor călcau piatra. 

Christopher își lipi atunci urechea de podea. Pașii pe care îi auzea 
acum erau mai înăbușiţi. Cei care veneau aveau picioarele goale. 

Îl inundă de îndată o groază cumplită când un alt fulger spintecă 
întunericul, aruncând umbre amenințătoare pe perete. Doar că um- 
brele acestea nu erau deloc o iluzie. 

Aparţineau bărbaţilor care îi invadau celula. 

Și în mod sigur nu erau gardieni! Își dădu imediat seama de asta, 
chiar dacă nu apucă să-i zărească decât o clipă scurtă. Erau împuțiți 
şi mizerabili — chiar și după standardele prizonieratului. Înfricoșă- 
tori. Periculoși. Amenințători. 

Fu apucat de niște mâini chinuitoare, și Cristopher se luptă ca un 
sălbatic. Panica îi șterse din minte într-o clipită toate învățăturile 
maestrului Ping. Nu-și mai putea găsi axa corporală centrală. Nu pu- 
tea nici măcar să încleșteze mâna într-un pumn. Și, oricât de violent 
s-ar fi zbătut, nu putea să dea la o parte de pe el greutatea omului 
care era de trei ori mai mare decât el. 

- Cristopher! răsună prin întuneric strigătul strident al mamei 
sale. Fugi, Cristopher! 

O groază pură și paralizantă îl ţinea la fel de captiv precum genun- 
chiul uriaș care îl împungea în spate, strivindu-i obrazul de piatră. 

Treadwell transformase în realitate amenințarea pe care o emise- 
se mai devreme. 

-Vă rog! Vă rog, nu-l răniţi pe fiul meu! implora mama lui. 

-N-am venit pentru băiat, mârâi dezgustător unul dintre ei. Dar, 
dacă scoţi vreun sunet, îl tăiem ca pe-un porc. Și acu’, ia zi, pe care 
din noi îl vrei primu'? 

Cristopher se zbătu și se luptă cu sălbăticie până când cel care 
îl ţinea prizonier îl izbi încă o dată de podea și-i strivi obrazul de 
piatră, aproape de patul de cărbuni. Strălucirea portocalie a focului 
transforma tot ce era dincolo de ea în umbre cumplite. Și vijelia dez- 
lănțuită nu înăbușea deloc mârâielile sau gemetele... 

Sau suspinele chinuite ale mamei lui. 

Ajunse astfel să-i fie teamă de fulgere. Să îi fie groază de lumina- 
rea depravărilor violente la care o supuneau pe fiinţa care reprezenta 
întregul lui univers. Lacrimi fierbinţi i se scurgeau din ochi și se pre- 
lingeau pe podeaua jegoasă de piatră de sub el. 1 se întoarse stomacul 
pe dos şi cina sărăcăcioasă pe care o servise își croia drum înapoi 

în gâtul lui, amenințând să-l înece. Și-ar fi dorit să se uite în altă par- 
te. Să dispară. Își dorea să moară. Să ucidă! 

-Nu te uita, Porumbel, icni mama lui. 

Dar el se forță să privească. Se obligă să privească bestiile alea 
care o imobilizau pe mama lui. Se forță să memoreze chipul bles- 
temat al fiecărui nemernic care rânjea, mârâia și gâfâia, cu fiecare 
săgetare electrică de fulger. Erau patru în total. 

Furia clocotea în el, alimentată de fierbințeală, și frică, și tine- 
reţe, și neputinţă. Şi sufletul lui deveni la fel de furibund precum 
furtuna. 

Când omul care îl ţinea imobilizat la podea fu înlocuit de al- 
tul care se pregătea să treacă la treabă, Cristopher se aruncă spre 
el cu sălbăticie, îl apucă de gât și nu se opri din lovit până când 
nu-l dobori. 

Auzi ca din depărtare ţipătul slab și răgușit al mamei sale, înainte 
ca un val de durere să-i explodeze în spatele ochilor, și se prăbuși la 
podea, amețit și uluit. 

Totul se învârtea în jurul lui, cufundându-se și agitându-se și fă- 
cându-l să nu-și dorească altceva decât să se prindă de ceva, să întin- 
dă mâna și să facă vacarmul să se oprească. Umbre se înălțau și se 
coborau în jurul lui, dublate la început și apoi complet transfigurate. 
Bubui un tunet. Sau poate că era ușa? 

Şi apoi singurul sunet care i se mai învârtea prin minte era huru- 
itul violent al vijeliei care izbea acoperișul clădirii. 

„Mama!“ Unde era mama lui? Oare era...?! 

- Cristopher? 

Cu un efort supraomenesc, întoarse capul în direcția vocii ei. Și 
zări umbra ei aruncată de partea cealaltă a patului de cărbuni. Se târa 
spre el pe coate, dar nu părea să reușească să ocolească gura aceea 
de foc. Frica primordială care îl inunda alungă vertijul și amețeala și 
invocă forța de a se ridica de la podea. 

- Mamă, se tângui el, împleticindu-se spre locul unde se prăbu- 
șise ea. 

- Cristopher... Vocea ei era abia mai mult decât o șoaptă și 
exprima teroare. Ești rănit, fiul meu? 

- Nu. Sunt bine. Nu te mișca, mamă. Îi chem pe gardieni. 

Îngenunche deasupra ei, temându-se chiar și să o atingă. Temân- 
du-se să nu o rănească și mai tare cu mâinile lui. 

-Aveau un cuţit, Porumbel... te-au...? Gâfâi un pic, încercând 
să-și tragă răsuflarea și apoi continuă: Te-au rănit? Mâinile ei, care 


20 


O țintă seducătoare ——— 


de regulă erau foarte puternice și sigure, alunecară nesigure și moi 
peste chipul lui, pe umerii lui și pe trunchiul lui. 

-Un cuţit? Cristopher clătină din cap, încă încercând să-și limpe- 
zească mintea. Nu, nu m-au tăiat... 

Ceva cald și lipicios se revărsă în jurul genunchiul său pe podea, 
şi se întrebă brusc dacă nu cumva fusese înjunghiat și nu-și dăduse 
seama. Dar nu simţea nici o durere. Nu avea nici o tăietură. 

Iar în clipa aceea o groază nouă și sufocantă îi cuprinse sufletul 
ca într-o chingă. 

- Mai aruncă un lemn pe foc, Porumbel, e așa frig... 

Lichidul cald îi alunecă pe picior când se grăbi să mai aducă două 
lemne mici și le aruncă pe patul de cărbuni. Un fulger spintecă întu- 
nericul, înainte ca lemnele să se aprindă, iluminând cea mai sumbră 
și terifiantă imagine din toată noaptea aceea de groază. 

Sânge. Se revărsa din silueta vlăguită a mamei lui, întinzându-se 
amenințător spre toți pereții celulei lor mici. Începu să urle după 
ajutor, agățându-se neputincios de gratii și îndesându-și fața cât de 
mult putea prin deschizătura dintre ele. Striga după ajutor. După 
cineva. După oricine. Voci femeiești îi răspunseră din întuneric, alătu- 
rându-se țipetelor lui disperate. Unele tânguioase, altele furioase. 

Dar nu veni nimeni. 

Fiecare respirație amenința să-i spargă pieptul și să-i zdrobească 
inima. Se răsuci înnebunit de durere spre mama lui mult iubită, care 
acum era învăluită de strălucirea aurie a focului jalnic din celula lor. 

— Mamă... Îngenunche lângă ea pe partea unde încă nu se prelin- 
sese sângele ei. Îl înspăimânta să vadă cât de repede se mărea balta 
de sânge, apropiindu-se de el implacabil. Valul acela de sânge strălu- 
cea sinistru în lumina focului. Ce să fac? se tângui el, cu ochii năpă- 
diți de lacrimi fierbinţi, care îi încețoșau vederea. Zi-mi ce să fac?! 

- Oh, Porumbelul meu, n-ai ce... n-ai ce să faci. 

Lacrimi chinuite se revărsau și din ochii ei, dar deja nu mai avea 
suficientă forță ca să se întindă spre el. Părea îngrozitor de speriată. 
Și asta nu făcea altceva decât să intensifice propria lui disperare. Îi 
ridică uşor capul și i-l cuibări la pieptul lui mic și plăpând, ţinând-o 
cât putea de strâns. Ca şi când, dacă ar fi ţinut-o suficient de strâns, 
ar fi putut-o păstra aici cu el. 

-Nu mă părăsi, o imploră el, fără să-i pese de cât de mic sau de 
neajutorat părea. Îmi pare rău că n-am stat potolit. Îmi pare așa rău! 
Eram furios... nu știam de cuţit. Nu pleca! Te rog, nu mă părăsi! Îmi 
pare rău! 

- Cântă-mi ca să adorm, Porumbel, te rog, șopti ea. Nu pot să 
te mai văd... 

Cristopher se chinui să împingă afară cuvintele, chiar dacă își 
simțea gâtul blocat și sugrumat de groază și de durere. 


Sşttt-şşttt seara la culcare, 
Vise frumoase vin la înaintare. 
Vise de râset și libertate 

Și pace pentru eternitate... 


Mama lui zâmbi, chiar dacă i se scurgea sânge din gură și i se pre- 
lingea în păr. Avea pielea rece. Era palidă precum ceara. Dar balta de 
sânge în care stăteau era caldă. Și îi învăluia pe amândoi ca într-un 
giulgiu al pierderii. 


O să zâmbești în somn. 
De veghe o să stau eu la al meu tânăr domn... 


I se frânse glasul din cauza unui suspin gâtuit. Și apoi veni încă 
unul. Nu mai putea cânta. Dar nici nu mai trebuia să o facă. 

Mama lui tuși, scuipând sânge. Pieptul ei se ridică, cutremu- 
rându-se. Și apoi coborî pe o expiraţie fierbinte care îi atinse pielea 
în locul cuvintelor pe care nu le mai putea rosti. Iar, și iar, şi iar, și iar, 
până când rămase complet nemișcată. 

Cristopher nu mai auzea nimic. Undeva, cineva țipa. Era un vaier 
strident, prelung și cutremurător de disperare pură. Ţipa ca și când 
sufletul i-ar fi putut evada prin gât. Suficient de tare cât să trezească 
taţi zeii. Suficient de strident încât să fie auzit peste cacofonia de 
sunete care umplea acest loc de coșmar pe care îl numise casă. Sufi- 
cient de răsunător cât să se facă auzit dincolo de zgomotul furtunii 
dezlănțuite şi dincolo de tăcerea mamei lui moarte. 

Cristopher și-ar fi dorit ca zbieretul acela să se oprească. Dar nu 
se opri. Nu se opri mult, mult timp. 

În cele din urmă, se stinse și focul din celulă. Frigul pietrelor răci 
balta de sânge, făcând-o rece ca gheaţa. Și corpul neînsuflețit care 
rămăsese în braţele lui în locul mamei sale mult iubite se răcea și el. 
Pe măsură ce căldura se scurgea din cadavtul ei şi devenea doar o 
greutate rigidă în braţele lui tinere și tremurătoare, dispăru treptat 
şi tot ce mai era cald în sufletul lui. Simţea și observa cu o curiozitate 
aproape stranie cum orice urmă de emoție dispărea din el. 

Se simţea... se simțea ca apa. Zăcea într-o baltă de apă. Nu era 
altceva decât apă. Îl înconjura. Îl acoperea. Îi adăpa pielea. Umplea 
crăpăturile din piatră. Spaţiul și forma containerului lui. 

Apă. Înțelegea acum. Învățase lecţia pe care încercase să i-o in- 
sufle maestrul Ping. Acolo, în întunericul furtunii, învăța cum să fie 
precum apa. Răbdător. Nemilos. 

O așeză pe mama lui grea pe podeaua udă și se ridică. Avea senza- 
ţia că oasele i se topiseră în corp. Că nu mai era prezent în propriul 
său trup. Ci în afara lui. În jurul lui. La fel ca apa. 

Toată apa de pe pietre. 

Rămase cu faţa spre ușă, nemișcat precum o stâncă, și începu să 
execute mișcările și formele pe care le exersase mai devreme în ziua 
aceea în ploaie. Când avea să se deschidă ușa, avea să se ducă la ma- 
estrul Ping. Avea să-i spună că înţelegea acum. Că era precum apa. 

Gata ca moartea să îi izvorască din mâini. 


Capitolul 1 
SES 
Londra, 1877 


Douăzeci și doi de ani mai târziu 


-Eu nu omor copii, îl informă Christopher Argent pe clientul 
care părea să încerce să-l angajeze să facă exact asta. Și nici nu îi duc 
la moarte. 

Sir Gerald Dashforth, Esquire, se încordă neliniștit în spatele bi- 
roului și continuă să se uite la ușa închisă ca și când ar fi anticipat că 
avea să fie nevoit să strige după ajutor din clipă în clipă. Omul din 
faţa lui se integra la perfecţie în decorul biroului său Westminster, 
al cărui mobilier era luxos, tăios și delicat într-o manieră aproape 
feminină și cu o culoare aproape ofensatoare de maro-roșcat. Îl stu- 
dia pe Argent din spatele ochelarilor săi cu rame metalice, ale căror 
toarte se odihneau în spatele unor urechi care erau mult prea mari 
pentru capul său. 

Argent cugetă asupra celor câteva observaţii pe care le făcuse des- 
pre Dashforth în cele câteva minute de când îl cunoscuse pe avocat. 
Omul era plătit cu mult mai mult decât i s-ar fi cuvenit prin prisma 
funcţiei pe care o deținea, și totuși, tot cheltuia mai mult decât pro- 
ducea. Și își conducea afacerile cu disperarea lipsită de scrupule a 
unui parvenit care ducea un stil de viaţă aflat cu mult peste nasul 
său. Era cusurgiu, arogant, inteligent şi lacom până la imoralitate. Își 
clădise o carieră fiind „curățătorul“ fără greș al greşelilor răuvoitoare 
ale clienților săi. Prin orice mijloace necesare. 

Cum era, de exemplu, să angajeze cel mai scump asasin din 
imperiu. 

-Am trei principii clare pe care trebuie să le cunoască clienții mei. 
Argent le enumeră pe degete, începând cu degetul lui de trăgaci. 
În primul rând, nu intimidez, nu mutilez, nu violez și nu torturez. 
Ci execut. În al doilea rând, nu las în urmă mesaje, indicii sau tachi- 
nări pentru polițiști sau pentru altcineva, nici scrise, nici de orice alt 
fel. Şi, în al treilea rând, nu omor copii. 

Dashforth uită o clipă să-i mai fie frică de el, și buzele lui subțiri 
și uscate se arcuiră, luând forma unui rânjet superior. 

-Un asasin care are un cod al onoarei? Pe legea mea, ce hazliu! 

-Nu la fel de hazliu ca un celibatar declarat care plătește ca să 
scape de băieței tineri, străini. 

Argent nu se baza numai pe observaţie. 

-Cum îndrăznești să mă acuzi de...?! 

Argent se ridică, și avocatului i se tăie răsuflarea atât de repede, 
încât se înecă cu propria-i salivă. Și Argent înțelegea foarte bine că 
înălțimea lui ieșită din comun nu era singurul lucru care îl făcea 
pe om să-și amintească faptul că avea toate motivele să-i frică de el. 
Ajuta la asta și contrastul înfățișării lui. Croiala fără cusur a costu- 
mului său scump și elegant, suprapusă peste corpul lui neobișnuit 
de lat. Nasul lui strâmb, pe care îl avusese spart în mod repetat, în 
comparație cu trăsăturile sale faciale aristocratice. Butonii de aur 
cu diamant, care licăreau de deasupra unor mâini atât de pline de cica- 
trici și de bătături de la ani lungi de muncă silnică, încât nu ar fi putut 
aparține sub nici o formă unui om cu sânge albastru. 

- Lumina zilei se scurge încet, dar sigur, Sir Dashforth, afirmă 
Argent calm, peste criza de tuse complet nedelicată a omului. Și eu 
lucrez cel mai mult sub mantia întunericului. Îi întoarse apoi spatele 
omului care încă tușea convulsiv și măsură cinci pași mari. 

- Așteaptă! șuieră avocatul, tușind grosolan încă o dată și apăsân- 
du-și o mână tremurătoare în dreptul inimii, ca și când ar fi încercat 
s-o determine să bată mai lent. Așteaptă, repetă el. Angajatorul meu 
nu dorește răul copilului, îți promit... Mama lui îngrozitoare este cea 
care trebuie să... ăă... care trebuie îndepărtată, și documentul recu- 
perat de la ea. 

Argent se întoarse din nou cu fața spre Dashforth, care își mai 
drese o dată glasul și își descheie lavaliera. 

- Continuă. 

-Atât timp cât nu se poate face legătura între copil și tatăl său, 
este complet neimportant dacă băiatul rămâne în viață sau nu. 

Argent clipi. Nu era un lucru neobișnuit ca nobilii să încerce să se 
descotorosească de copiii lor bastarzi. În fond, nu trebuia decât să-l 
întrebe pe angajatorul său, Dorian Blackwell. 

-Şi femeia aceasta..., începu el, ce a făcut pentru a atrage mânia 
clientului dumitale? 

- Păi, contează? 

-Nu în mod special. 

Argent se îndreptă înapoi spre scaunul pe care tocmai îl eliberase 
şi luă loc din nou, nesigur dacă soliditatea scaunului avea să reziste 
sub greutatea unui om de statura lui. Dashforth se aplecă la birou și 
făcu un mic spectacol ostentativ din a înmuia tocul în călimara cu 
cerneală și apoi a scrie o sumă incredibil de mare pe o bucăţică 
de hârtie. 

-Angajatorul meu este dispus să ofere recompensa aceasta. 

Dacă ar fi fost predispus la orice fel de emoţii sau sentimente, 
Cristopher Argent probabil în clipa aceasta ar fi simțit uimire, și tră- 
săturile lui faciale ar fi reacționat în consecință. Dar, la cum stăteau 
lucrurile acum, se întrebă în schimb dacă nu ar fi trebuit să adopte 
masca expresiilor umane ale emoţiilor și să execute răspunsurile pe 
care le exersase. 

-E o sumă frumușică, afirmă el, pe un ton sec. Pe cine vrea anga- 
jatorul dumitale să ucid? Pe regină? 

În spatele ochelarilor, Dashforth făcu ochii mari când auzi „să 
ucid“ și apoi și mai mari la adresa implicaţiilor trădătoare inerente 
ale menţionării asasinării reginei britanice. 

-Ai auzit de Millicent LeCour? adăugă el, în grabă. 

-Cine n-a auzit? 

-Ei bine, poate că este răsfățata Londrei, dar nu-i altceva decât o 
viperă trădătoare. 

Studiind încă numeroasele zerouri de pe bucăţica de hârtie pe 
care o ţinea în mână și făcând niște calcule rapide în minte, Argent 
îi aruncă omului o mică distragere a atenţiei: 

-Chiar așa? 

-Millie LeCour nu este doar o actriță pe scenă, continuă Dash- 
forth. Este o hoaţă, o prostituată și o șantajistă, care i-a forțat mâna 
clientului meu în chestiunea aceasta. 

Argent se ridică din nou, mototolind în pumn hârtia și apoi arun- 
când-o în foc. 

- O să iau o jumătate din sumă acum și, după ce termin treaba, o 
să mă întorc după restul. 

Dashforth se ridică și el, însă avu nevoie să se stabilizeze o clipă 
de biroul lui, înainte de a se grăbi spre seiful din colțul camerei. Chiar 
dacă cifrul de aur strălucea şi era mai mult decât evident că seiful era 
nou și extrem de scump, obiectul acela masiv părea la fel de nelalocul 
său în biroul acesta pretenţios precum însuși Argent. 

După ce scoase un săculeț de piele din seif, Dashforth se întoarse 
grăbit și îl împinse pe birou spre Argent. 

-Ai aici mai mult de jumătate. Millie LeCour are premiera cu 
Desdemona într-o punere în scenă specială a piesei Othello la Covent 
Garden peste două zile. 

-Ştiu. 

Argent se uită în husa de piele, scoase un teanc de bancnote și le 
numără. 

-Este în permanență înconjurată de oameni, continuă omul. Dar 
noi știm că are un apartament undeva mai sus pe Bow Street, în 
apropiere de teatru. Și acolo îl ţine și pe copil. 

Argent închise ferm săculețul de piele, făcându-l pe Dashforth 
să tresară. 

- Îmi fac singur temele. O să te contactez peste trei zile, după ce 
e gata treaba. 

-Foarte bine. 

Dashforth îi întinse atunci mâna, dar Argent doar se uită la ea ne- 
impresionat și apoi porni spre ușă, oprindu-se o clipă să-și ia haina 
din cuier înainte de a ieși. 

-N-o lăsa să te păcălească, strigă după el avocatul. E un motiv 
pentru care e cea mai bună actriță din Londra. Târfa aia ordinară a 
lăsat un șir lung de cadavre în ascensiunea ei. Fii sigur că femeia aia 
merită mai puțin decât moartea rapidă pe care o să i-o oferi dum- 
neata! Poate că e incredibil de frumoasă, dar are inima de piatră și 
e cumplit de nemiloasă. 

-Dacă e adevărat ce spui, atunci eu și ea avem multe în comun, 
afirmă Cristopher. Doar că șirul de cadavre pe care l-am lăsat eu în 
urmă este indiscutabil mai lung și mai sângeros decât al ei. 


Millie LeCour se concentră să privească prin luminile reflectoa- 
relor de scenă, pentru ca ochii ei să-l găsească din nou pe el. Și nu 
era deloc greu de găsit. Deși era învăluit de umbre, emana o energie 
magnetică, indescifrabilă și inconfundabilă. 

Covent Garden Theater avea două mii două sute douăzeci și șase 
de locuri, și toate erau ocupate. Dar, de îndată ce ochii lui Millie 
căzuseră pe domnul cu aspect dur îmbrăcat într-un costum impe- 
cabil, putea la fel de bine să fi fost singurul spectator pentru care 
juca. Se gândea că semăna mai degrabă cu un personaj enigmatic din- 
tr-una dintre piesele de teatru mai violente ale bardului decât cu un 
connoisseur de artă. Era ceva cu prezenţa lui. Ceva nedefinit care o 
incita și ispitea și, în plus, o făcea să aibă incredibil de mari emoții. 


28 


O țintă seducătoare 


Băiatul de la lumini redusese intensitatea reflectoarelor de fond, 
astfel încât să rămână iluminați pe scenă numai Iago și Rodrigo, care 
deplângeau pe scenă moartea ei fictivă. Dacă îmbrăţișa cortinele vi- 
șinii de catifea exact cum trebuia, se putea uita spre ultimele trei loji 
de pe fiecare parte a scenei fără să atragă atenţia asupra sa. 

-Ai emoţii? o întrebă Jane Green, care interpreta rolul Emiliei, 
aşezându-și prietenește bărbia pe umărul lui Millie și aruncând o 
ocheadă la public. 

Buclele aurii ale fetei o gâdilau pe pielea goală, amestecându-se cu 
propriile ei bucle de abanos. 

— Nu. Millie o luă de braţ pe prietena ei, fără a-și dezlipi ochii de 
la umbra impozantă care nici măcar nu se mișcase în tot timpul 
de când îl privea. 

- Serios? Nici măcar pentru că e debutul tău la Covent Garden? 

- Of, bine, adevărul e că sunt complet înspăimântată, recunoscu 
ea, în șoaptă. Asta e cea mai importantă noapte din viața mea de 
până acum, şi publicul pare cam abătut, n-ai zice? Dacă o să fie un 
dezastru spectacolul acesta? 

Jane își înfășură braţele în jurul mijlocului subţire ascuns de cor- 
set al prietenei ei, oferindu-i o îmbrăţișare încurajatoare. 

- Eh... toţi aşteaptă cu sufletul la gură să-și facă apariţia pe scenă 
măreața Millie LeCour. 

- Oh, te rog, termină, zise Millie cu vocea ușor stânjenită și flutu- 
ră din mână pentru a minimaliza complimentul. Au venit aici ca să 
vadă o piesă de Shakespeare. 

Jane pufni deloc caracteristic unei doamne, și asta îi gâdilă ure- 
chile prietenei sale. 

- Oh, crede-mă... Othello nu umple niciodată așa sala de la 
Convent Garden. Sunt aici cu toții ca s-o vadă pe Desdemona. 

-Sau poate ca să-l vadă pe Rynd interpretându-l pe Othello, zise 
Millie, făcând semn spre actorul puternic, cu piele de culoarea ca- 
felei, al cărui glas rezonant trimitea fiori pe ceafa fiecărei doamne 
din public, indiferent dacă era dispusă să recunoască asta sau nu. 
Luminile aurii străluceau pe pomeţii lui puternici și făceau zâmbetul 
lui alb perfect să pară şi mai radiant. Era exotic, senzual și puter- 
nic în rolul Maurului din Veneţia și, atunci când era pe scenă cu el, 
chiar și propriul ei trup răspundea la licărirea năzdrăvană din ochii 
lui întunecaţi. 

- Murim cu toții de curiozitate să aflăm dacă chiar e așa dotat ca 
un cal, după cum se spune... așa că, spune, este? 

Millie își ascunse icnetul cu palma și se îndepărtă de lângă cor- 
tină, ca nu cumva să fie surprinsă de cineva din public făcând un 
asemenea gest. 

-Eu sigur n-am de unde să știu! exclamă ea șoptit și o goni apoi 
pe prietena ei cu câteva palme jucăușe și pline de indignare. 

-Nu face pe sfioasa, chicoti Jane, glumeaţă. Toată lumea știe că 
îți faci de cap cu el. Că ăsta e motivul pentru care nu vrei să accepţi 
oferta lui Lord Phillip Easton de a deveni amanta lui. 

- Mușcă-ţi limba, o mustră Millie. Sunt nenumărate motive pen- 
tru care nu vreau să accept oferta lui Lord Phillip Easton... şi toate 
sunt personale și țin numai de mine. În plus, Rynd e însurat cu fe- 
meia aia adorabilă, Ming. 

Jane strâmbă din nas. 

- Însurătoarea nu a oprit niciodată pe nimeni să-și facă de cap 
cu oricine a vrut. Și, deși Ming e într-adevăr o dulceaţă de fată, am 
auzit... ei bine... știi tu... că nu sunt tocmai compatibili... acolo jos, 
spuse făcând un gest discret prin care arătă între picioarele sale. Cică 
ar fi invers orientată sau ceva... 

- Ăsta e doar un zvon răutăcios, insistă Millie. Serios acum, Jane. 

- Dar de unde știi tu? Ai văzut tu vreodată vreuna? 

- Nu, dar sunt tot oameni. Și noi, femeile, suntem toate construi- 
te cam la fel. Așa că nu vreau să continui discuţia asta cu tine. Millie 
se strecură din nou cât de aproape îndrăznea de marginea cortinei, 
asigurându-se că nu se afla în dreptul intrărilor și ieșirilor din scenă 
marcate pentru actorii care constituiau populația fictivă a Veneției. 

-Pentru cine joci în seara asta? o întrebă Jane, reluându-și po- 
ziția lângă umărul lui Millie și uitându-se spre publicul aflat în sala 
de la Covent Garden. 

Cu întrebarea ei, făcea referire la obiceiul lui Millie de a ale- 
ge pe cineva din public și de a-și spune replicile creând o conexiu- 
ne cu persoana în cauză. Sigur că interpreta pentru toţi cei aflaţi 
în sală. Dar, prin conştientizarea și emoția pe care o imprima co- 
nexiunii pe care o stabilea cu spectatorul ei țintă, reușea cum- 
va să transmită și mai multă emoție, mai mult patos și mai multă 
pasiune. lar dacă se întâmpla vreodată să se piardă, îşi găsea specta- 
torul-țintă, și asta o făcea să rămână ancorată în momentul scenic. 
Millie datora o mare parte a succesului ei acestui anume obicei și, 
în consecinţă, nu omitea niciodată să își aleagă publicul-de-un-sin- 
gur-om înainte de începerea fiecărui spectacol. 

-Îl vezi pe omul acela de acolo, care stă singur în a doua lojă, pe 
rândul doi? zise ea, făcându-i semn spre silueta singuratică. 

— Vai, mie! Chiar e o umbră uriașă! se minună Jane. Nu-i deloc 
greu să-l distingi într-o mare de oameni. 

- Da, așa e. Și ochii lui sunt atât de șocant de albaștri, că îi puteam 
vedea de pe scenă când erau aprinse reflectoarele. 

-Îi cam face concurenţă serioasă lui Rynd, ei? chicoti Jane, în- 
ghiontind-o jucăuș pe prietena ei. 

Și Millie îi răspunse în aceeași manieră: 

-Sigur că nu, din moment ce am stabilit deja că nu este nimic 
între mine și Rynd. 

Jane își aranjă atunci coafura și îi aruncă o privire piezișă lui 
Millie. 

- Da, sigur că nu. Oricine vă vede pe scenă împreună poate să-și 
dea seama imediat că vă faceţi de cap de ia foc patul, muiere noro- 
coasă ce ești! 

După asta, intră în scenă, și astfel nu-i mai dădu ocazia lui Millie 
să-i dea un răspuns. 

-Se numește teatru, mormăi Millie în șoaptă. 

Da, fără îndoială, Rynd era un bărbat uimitor de arătos și incre- 
dibil de prietenos, dar pe lângă asta mai era și extrem de egocentrist 
și fanfaron. Nimeni nu ar fi ghicit asta vreodată, dar Millie chiar pre- 
fera domnii liniștiți. Prefera pe cineva cu o inteligență simplă și cu 
un suflet bun. Pe cineva iertător. Și răbdător. Și indulgent. 

Cineva sigur. 

Își întoarse atunci atenţia spre omul din umbră. Îşi dăduse jos 
pălăria, dar tot părea mai înalt decât majoritatea. Și nemișcat. Stătea 
imposibil de neclintit. Cu toate acestea, simţi fiori pe șira spinării, 
şi asta o făcu să se întrebe dacă ochii aceia, reci și de un albastru 
pal precum cerul iernatic, nu o priveau chiar acum. Și ceva din acest 
gând îi produse un fior de exaltare în vintre, amestecat cu o neli- 
niște delicioasă. 

Nu știa nimic despre el. Și totuși, avea sentimentul că nu era un 
om simplu și nici pe departe sigur. Ceva din vigilența lui nemișca- 
tă o neliniștea. Făcu involuntar un pas în spate, ascunzându-se în 
siguranţa cortinei de catifea și în umbrele ei, gândindu-se la așter- 
nuturile ei de satin de un albastru-închis și la cum ochii aceia azurii 
ar străluci printre ele precum stelele cristaline pe cerul nopţii. 

Se pomeni că i se tăie răsuflarea. Se cutremură și se obligă să în- 
depărteze fiorul acela secret din pântecul ei. Era mai bine nici măcar 
să nu se gândească la asta. Millie îi ținea la distanţă pe toţi bărbaţii 


31 


Kerrigan Byrne 


din viața sa, cu excepția unuia. Căsătoria - sau chiar și faptul de a-și 
lua un amant — era complet exclusă. 
Secretele ei erau pur și simplu mult prea periculoase. 


Capitolul 2 
CE 


Misiune de recunoaștere. Argent își răspundea singur la propriile în- 
trebări interioare. Asta făcea la miezul nopții la clubul acesta îmbibat 
în gin. Sala de Safir era un pic mai mult decât un labirint de cotloa- 
ne întunecate și camere private, care se ramificau din sala de dans 
principală. Era un labirint uriaș, împânzit pretutindeni de mobi- 
lier tapiţat cu perne comode, care îmbiau oamenii să ia loc şi să se 
facă comozi. 

Cacofonia produsă de petrecăreţii înghesuiți sub candelabrele 
de cristal aproape că acoperea sunetul muzicii. Totul strălucea. De la 
rochiile demimondenelor, elegante și în tonuri moderne, la coafurile 
complicate ale doamnelor, la șampanie, totul sclipea și scăpăra pre- 
cum o grămadă de stele căzătoare, adunate sub luminile electrice din 
Sala de Safir. 

Cristopher fu nevoit să suprime o tresărire, cauzată de râsul fals 
și extrem de strident al unei femei, care era pe punctul de a-i sparge 
timpanul. Nu înțelesese niciodată de ce oamenii mimau amuzamen- 
tul sau veselia. Era aproape ca și când aveau credința că, dacă râdeau 
suficient de tare, puteau crea fericire acolo unde nu exista nici urmă 
de ea. Că vieţile lor triste și inutile nu mai păreau la fel de lipsite de 
sens dacă puteau înăbuși sunetul propriei lor existenţe pustii, folo- 
sindu-se de șampanie și de râs. 

„Ce proşti!“ 

În astfel de momente, Cristopher era deosebit de recunoscător 
pentru înălțimea lui neobișnuită, din moment ce se putea înălța 
cu un cap peste toţi ceilalți din mulțime și putea cerceta adunarea, 
în căutarea prăzii. Nu ar fi trebuit să fie deloc dificil să o găsească pe ea 
aici. Părul lui Millie LeCour avea o nuanţă destul de neobișnuită de 
abanos. lar ochii ei, deși erau și aceștia aproape la fel de negri, strălu- 
ceau plini de viaţă, amintindu-i de sticla vulcanică multifațetată din 
care se făceau vitraliile. 

Ochii aceia! Privise viața scurgându-se din ei, atunci când Othello 
o strangulase cu mâinile lui mari și mulatre. Și, deasupra lor, singur 
în loja sa, Argent se pomenise și el ținându-și răsuflarea când lumina 
care capturase inimile tuturor din întreaga Londră se stinsese trep- 
tat şi apoi dispăruse complet sub aplauze tumultoase și zgomotoase. 

Se aplecase spre ea atunci, strângând cu mâinile balustrada lojii. 
Dorindu-și ca ea să se trezească și întrebându-se în sinea lui dacă nu 
cumva privise cum altcineva dusese la bun sfârșit treaba lui de a o 
ucide, în fața unui public format din sute de oameni. 

Argent văzuse realitatea unor astfel de momente întâmplându-se 
de atât de multe ori, că le pierduse șirul. Iar ea captura tristețea ne- 
însufleţirii cu o asemenea precizie, încât el nu mai respirase din nou 
până când cortina nu se ridicase pentru aplauzele finale. Și atunci, 
apăruse într-adevăr acolo. Cu zâmbetul ei mai strălucitor și mai plin 
de viață decât candelabrul de cristal de la Covent Garden. 

Și chiar se lăsase pe spate în scaunul său. 

Iar ea se întorsese spre el, își împreunase mâinile și făcuse o ple- 
căciune cu o graţie de neegalat și cu ochii năpădiți de lacrimi. Vie. 
Nu doar vie. Ci plină de viață. Radiind de viață. Își lipise apoi buzele 
roșii de palmă și trimisese un sărut publicului. Și, în clipa aceea, încă 
o dată, ar fi putut jura că ea se întorsese și i-l trimisese numai lui. 

Fusese fericită. Cristopher observase suficient de mult și de atent 
umanitatea încât să recunoască emoția aceasta. Adevărata strălu- 
cire a transcendenţei. lar când făcuse cu mâna spre lojă, spre loja lui, 
aruncându-i acel zâmbet strălucitor, simţise cel mai straniu impuls 
de a-i răspunde în aceeași manieră. 

Şi îl neliniștise teribil treaba aceasta. Se simţise chinuit, înfri- 
gurat și necaracteristic de predispus spre mișcare. Tot strânsese şi 
desfăcuse degetele. Şi încleștase maxilarul. Iar bătăile inimii lui își 
grăbiseră ritmul, odată cu respiraţia sa. Îi apăruse o presiune stranie 
în piept, care se împinsese greu în cutia lui toracică și îi strânsese 
ceva nedefinit din piept. 

La început, se gândise că suferea un atac de apoplexie. Dar acum 
era pe deplin convins că lucrul cu care se confruntase era ceva com- 
plet diferit. 

El chiar... chiar simțise ceva. Și nu numai atât. Dar fenomenul 
acesta încă nu dispăruse. 

Pentru prima dată în mai bine de douăzeci de ani, căzuse victimă 
afectelor. Emoţiilor. Lucrului de care considerase că se descotorosise 
cu mult timp în urmă. 

Ba chiar și în clipa de față cerceta mulțimea, căutând-o, cu o sen- 
zație uluitoare de... de ceva ce putea identifica drept nerăbdare. Nu 
nerăbdare pentru violență sau vărsare de sânge... ci doar pentru 
a mai întrezări o clipă ochii aceia ai ei întunecaţi și hipnotici. 

Încruntat și clătinând din cap, se duse lângă peretele cel mai 
îndepărtat, sperând că senzaţia aceea ciudată avea să se disipeze. Era 
imposibil și de neconceput să îl poată afecta în felul acesta. Ce fel de 
creatură mai era și ea? După spusele lui Dashforth, Millie LeCour era 
o mincinoasă și o șantajistă. O narcisistă fermecătoare care dansa 
tangou cu o pedeapsă cu moartea. O ţintă care avea un apartament 
privat pe Bow Street. Asta era tot ce avea nevoie să știe Argent. 

Nu? 

Păi, și atunci, de ce se afla acum aici, stând la pândă prin mulțimea 
de oameni obișnuiți, la fel ca un șarpe într-un container cu șoareci? 

Oh, da. Venise într-o misiune de recunoaștere. Și ar fi făcut bine să 
ţină minte asta. 

Un murmur de bucurie și uimire traversă mulțimea ca un val, ur- 
mat de un tumult de aplauze direcționate spre intrare. 

Primul lucru care îi trecu prin minte lui Argent fu că Millie 
LeCour nu ar fi putut fi mai albă decât porțelanul nici dacă ar fi fost 
cu adevărat un cadavru ambulant. Iar al doilea, că rochia cu dungi 
rubinii și albe pe care o purta îi sublinia paloarea într-un mod atât 
de sublim, încât amintea de contesa de Bâthory! - o femeie fai- 
moasă prin faptul că se îmbăia în sângele țărăncilor fecioare pentru 
a-și menţine pielea de o tinerețe impecabilă. 

Zâmbetul ei era strălucitor în adevăratul sens al cuvântului, și 
Argent se pomeni că ținea mâna lipită la pieptul jachetei sale. Se în- 
tâmpla din nou. Tresărirea aceea stranie din caverna cutiei lui tora- 
cice. Simţise la fel și atunci când îi zâmbise de pe scenă. O senzaţie 
nouă și necunoscută. Un curent electrizant de conștientizare și vigi- 
lenţă care aluneca, dansând și cântând pe terminaţiile nervoase de 
sub pielea lui, cu căldură și poate și cu o urmă de plăcere. 

Aparent, dacă ea era contesa de Bâthory, în seara aceasta el era 
Vlad Țepeș, mort aproape în totalitate, cu excepția animării lui stra- 
nii și letale datorate setei lui de sânge nesățioase. Nu sete sau foame 


1 Elisabeta Báthory, căsătorită Nádasdy (în limba maghiară Báthory Erzsébet), a fost 
o contesă maghiară din familia Bâthory, cunoscută pentru infamiile comise prin 
torturarea și uciderea a câtorva sute de fete. (n.tr.) 

în adevăratul sens al cuvântului... nu pentru hrana fizică, așa ca un 
vampir... Dar după ceva imperios necesar supraviețuirii lui. 

Pentru că el își câștiga existența din vărsare de sânge. 

Zârbind strălucitor, Millie LeCour se dezlipi de la braţul escortei 
sale — care nu era altceva decât un filfizon -— și făcu o reverență ele- 
gantă și grațioasă în capătul scărilor, înainte de a coborî la publicul 
ei adorator, cu buzele-i roșii arcuite și țuguiate pentru a primi și a 
întoarce o puzderie de sărutări. 

Dintre toate bijuteriile etalate și expuse în Sala de Safir, ea stră- 
lucea cel mai puternic. Cristopher auzise de foarte multe ori clișeul 
acela obosit pe care îl spuneau adesea bărbaţii companioanelor lor 
feminine. Le spuneau că o femeie putea lumina efectiv o încăpere. 
În trecut, îl nedumerise destul de tare de ce ar fi considerat cineva o 
asemenea afirmație ca fiind un compliment. 

Dar acum... 

Ceea ce fusese mai devreme o încăpere anostă, plină de aglome- 
rația și duhoarea oamenilor din cercuri înalte, care flirtau fățiș cu 
depravarea, acum părea să strălucească, încălzită de orice lumines- 
cență care sălășluia sub pielea ei translucidă. 

Obiectiv vorbind, era mare păcat să priveze lumea de o asemenea 
frumuseţe. Și, chiar dacă zâmbetul ei nu era altceva decât o iluzie, 
iar graţia sa nimic mai mult decât un artificiu, dispariţia ei chiar ar fi 
înclinat și mai mult balanţa lumii spre dezolarea și pustiirea umani- 
tăţii, aruncând-o în mediocritate. 

Totuși, asta nu avea să-l oprească. Dacă el își ducea la îndeplinire 
sarcina, femeia aceasta nu avea să mai trăiască să vadă răsăritul zori- 
lor. Și chiar se gândea că o putea face și aici. Putea să o ademenească 
într-un colț retras şi întunecos și să-i frângă gâtul acela frumușel, 
după care să-i lase trupul moale și inert pe un divan și să dispară 
înainte să se sesizeze cineva. 

Ar fi trebuit să o farmece. Să o ademenească să pășească alături 
de el în întuneric... adică pe tărâmul său. Fiind o creatură a lumi- 
nii reflectoarelor, fără îndoială ar fi fost vulnerabilă acolo. Lipsită 
de apărare. 

__ Ideea aceasta nu ar fi trebuit să-i aducă o asemenea exaltare. 
Dar ar fi fost mincinos să nu recunoască faptul că să o aibă pe Millie 
LeCour numai pentru el în întuneric trezea în el și alte tipuri de exal- 
tări şi dorințe decât aceea de a o ucide. 

Dorinţe periculoase. Foarte periculoase pentru el. 

Şi, în ciuda faptului că era înconjurat de o mulțime de oameni, 
Millie îl găsi încă o dată. Smuci capul în sus de parcă i-ar fi auzit gân- 
durile articulate peste toată gălăgia mulțimii. 

Dar Argent era sigur că ea nu ştia nimic despre intenţiile lui, pen- 
tru că, din clipa în care îl observă, ochii ei deveniră imediat calzi și 
afectuoși precum niște oceane întunecate de încântare. 

Se scuză de lângă fanii ei adoratori și își croi drum prin mulțime, 
chiar când orchestra începu să cânte din nou. Și nu se opri până când 
nu ajunse direct în faţa lui. Fără a observa - sau poate fără a se sin- 
chisi — faptul că toţi ochii din încăpere erau ațintiți asupra lor. 

-Te-am găsit, anunță ea, afișând un zâmbet sfios. 

Argent nu avea nici cea mai mică idee la ce se referea. Poate, de 
fapt, ea chiar știa din ce motiv se afla el aici. Poate că cineva o pre- 
venise despre contractul care fusese pus pe capul ei. Poate că era cu 
adevărat la fel de neînfricată și fără inimă ca el. Un om liber de lanţu- 
rile sclavagiste ale patosului și ale emoțiilor umane. 

Dar asta tot nu schimba nimic. 

- Eu, domnişoară Millie LeCour, sunt cel care te-a găsit. 

„Și eu voi fi cel care-ţi va pune capăt vieţii!“ 


Lui Millie mai că nu-i venea să creadă că era așa norocoasă. El, pu- 
blicul ei ţintă de un singur om din seara aceasta, se afla chiar aici. Nu 
avusese niciodată plăcerea de a cunoaște efectiv pe unul dintre oame- 
nii din sală pe care îi alegea. lar faptul de a se afla în prezenţa acestui 
anume om era cu atât mai mult o plăcere complet neașteptată. Oare 
era posibil să fi simţit și el cumva conexiunea electrică, stranie pe 
care o trăise ea cu el, de pe scenă? 

Asta ar fi fost incredibil de romantic, nu-i așa? 

-Credeam că este o petrecere privată, domnule..., începu ea, 
uitându-se la el în expectativă, oferindu-i mâna ei pentru a face 
prezentările. 

-Domnul Drummle, răspunse el, luându-i mâna și făcând o ple- 
căciune deasupra ei, dar fără a o săruta. Bentley Drummle. 

Millie nu se putu abţine și scoate un chicot scurt. 

- Numele meu te amuză? 

Totul la el o amuza. 

- Deloc, răspunse ea, grăbindu-se să corecteze orice mică insultă 
pe care ar fi putut-o percepe. Doar că nu arăţi deloc ca un Bentley. 

- Oh? Și atunci, ce nume ai considera dumneata că mi s-ar 
potrivi? 

Millie îl studie o clipă cu interes vădit, cumva incapabilă să-i răs- 
pundă la întrebare. Nu părea deloc genul de bărbat căruia să i se 
potrivească un nume englezesc tipic. Nu semăna absolut deloc 
cu domnii nobili, slăbănogi și filfizoni cu care i se făcea de regulă 
cunoștință la astfel de petreceri. De fapt... cu părul lui bogat, într-o 
nuanţă atât de neobișnuită de castaniu, cu ochii atât de albaştri și cu 
osatura sa lată și cu aspect dur, omul acesta părea să se potrivească 
mai degrabă pe un câmp de bătălie celtic, mânuind o sabie scoţia- 
nă cu două tăișuri, pentru a-și apăra patria împotriva invadatorilor 
saxoni. Deşi trăsăturile lui faciale erau relaxate într-o expresie de 
blândeţe, avea o aură de pericol pe care o emana prin toți porii. Era 
ceva cu el... ceva ce nu ar fi putut defini cu exactitate. Nu era violen- 
tă sau furie. Și nici ceva dezechilibrat sau perfid. Era posibil să fie 
faptul că, atunci când zâmbea, zâmbetul nu ajungea și în ochii aceia 
insuportabil de azurii? 

Își permise o clipă să-i cerceteze ochii mai atent, și zâmbetul îi 
păli puţin. Erau precum gheața. Și nu numai din cauza culorii. Din 
spatele lor radia o răceală glacială. Șarmul și amabilitatea îndulceau 
liniile curbate ale gurii lui aspre, dar să se uite în ochii aceia era ca 
și când s-ar fi uitat într-o tundră arctică. Erau reci și goi. 

Simţi dintr-odată că o încerca un sentiment de neliniște. Și la 
drept vorbind era și destul de intrigată. 

-Mă tem că nu-mi vine nici o idee în clipa aceasta, recunoscu 
ea, uimită ea însăși de cât de chinuite îi ieșiră cuvintele, când își re- 
trase mâna dintr-a lui. 

Părea să se înalțe deasupra ei, ca un pericol iminent care afecta o 
atmosferă altfel complet inofensivă. Poate că era un lup deghizat în 
oaie? Deşi avea pielea deschisă la culoare şi ochii la fel de pali, evoca 
în ea un fior de întuneric. Ca și când ar fi purtat cu el umbrele, în caz 
că ar fi avut nevoie de protecţia lor. 

Cu toate acestea, Millie era aproape sigură că erau destul de pu- 
ţine lucruri pe această lume care să nu aibă nevoie de protecţie... față 
de el. Un fior rece îi traversă pielea, chiar dacă alte părți ale corpului 
ei erau aproape înfierbântate. Părți femeiești pe care se străduia cu 
stoicism să le ignore. 

-Cum spuneai că ai ajuns aici? îl întrebă ea. 

Expresia de pe chipul lui deveni atunci din blândă, sfioasă. Însă se 
vedea că era o mască așezată inconfortabil pe chipul lui. 

-De fapt, am fost invitat de prietena unui prieten. Am uitat cum 
o cheamă. E mai înaltă și are părul deschis la culoare. Și e mai tânără 
decât pare... dar în același timp și mai în vârstă decât pretinde. 

Îi făcu atunci cu ochiul, și în jurul ochilor lui se accentuară liniile 
fine de expresie. Nu era tocmai un zâmbet propriu-zis, dar cu sigu- 
ranță era promisiunea unui posibil zâmbet. 

—A, te referi cumva la Gertrude? îl întrebă ea. 

-Da, la ea, zise și încuviință din cap, după care cercetă mulțimea 
șovăielnic, căutând-o pe femeia în cauză. Avem o cunoștință comu- 
nă, pe numele lui Richard Swiveller. Îl cunoști? 

Millie clătină din cap. 

-Mä tem că nu. 

El ridică atunci din umăru-i uriaș, și mișcarea aceea reverberă 
și prin haina lui foarte scumpă. 

-Nu are importanţă. Petrecerile astea private nu mai sunt de mult 
adunări intime, nu-i așa? 

Millie își luă o clipă să cerceteze împrejurimile, observându-i pe 
dansatorii și petrecăreţii aflaţi în diferite stadii de beție sau excese. 

- Bănuiesc că asta depinde de cum interpretezi lumea, afirmă 
ea sec. 

Și răsună din nou un chicot amuzat. Doar că de data asta venea 
dintr-un loc foarte, foarte adânc din pieptul lui cavernos. Și era un 
sunet mai degrabă menit să reverbereze printre umbrele din junglele 
sălbatice decât printr-o sală de bal englezească. 

-Te-aş putea invita la un vals, domnişoară LeCour? întrebă el, 
făcând un pas în faţă, invadându-i spațiul şi înălțându-se deasupra 
ei precum un zid de fierbințeală și mușchi. 

Millie șovăi o clipă. Nu pentru că i-ar fi fost frică, ci pentru că se 
îndoia că un om de o asemenea statură și cu o astfel de constituţie 
fizică sau cu — se uită o clipită în jos — picioare atât de mari ar fi putut 
dansa cât de cât bine un dans atât de grațios precum valsul. 

Ar fi fost suficient să o calce o singură dată -— și nici măcar foarte 
tare —, şi ar fi riscat să îi rupă piciorul. 

-O să fiu atent cum pășesc, murmură el, parcă citindu-i 
gândurile. 

Ea ridică privirea tot mai sus, până când ajunse să se uite direct în 
ochii aceia tulburători ai lui. Și acolo... nu vedea nici o urmă de senti- 
ment sau de emoție. Ci doar o strălucire stranie. Una de desfătare... 
sau de regret. Nu putea fi foarte sigură. 

Doamne, Dumnezeule! Dar era absolut fascinant! 

-Aşa să faci, zise ea, tachinându-l. Nu mai pot urca pe scenă 
dacă nu pot să merg, așa că, domnule Drummle, sunt complet la 
mila dumitale. 

— Aşa este. 

Îi luă mâna înmănușată într-a lui sau, mai corect spus, o cu- 
prinse cu totul într-a lui și o conduse spre ringul de dans. Ea se 
opri o clipă ca să aștepte o breșă între cuplurile care se învârteau 
pe ringul de dans și icni scurt, când el o trase înainte, profitând de o 
deschidere şi învârtind-o în brațele lui puternice. 

Şi deveni imediat evident că toate temerile ei legate de abili- 
tățile lui de dansator erau complet nefondate. La drept vorbind, era 
cel mai grațios și mai abil bărbat de pe ring... sau, de fapt, poate că 
de pe orice ring de dans, din orice sală de bal din Londra. O ţinea 
aproape... scandalos de aproape de el. Mâna lui stătea pe spatele ei, 
ţinând-o lângă el cu o siguranță asemuită cu o chingă de fier. lar căl- 
dura acelei mâini i se infiltra prin rochie și prin corset, ca un stigmat 
de netăgăduit. Și totuși, mâna cu care o ținea pe a ei era blândă. Deși 
nu la fel de caldă. 

Iar braţele lui, ascunse pe sub croiala elegantă a jachetei de seară, 
erau și mai ferme și mai musculoase decât și-ar fi închipuit. Umflă- 
turile mușchilor lui se flexau și se încordau sub mâinile ei, în acord 
perfect cu mișcările lui, și Millie se pomeni pe neașteptate fasci- 
nată. Atât de fascinată, încât se împiedică și își pierdu echilibrul pe 
o întoarcere. 

El o trase atunci și mai aproape de el, permițându-i să se replieze 
perfect, susținută de forța corpului său incredibil de solid. Preluă 
imediat ritmul valsului și îi aruncă o privire plină de apreciere. 

-Din câte se pare, domnişoară LeCour, eu sunt cel care ar fi tre- 
buit să-și facă griji să nu-mi rănesc picioarele. 

Ea râse atunci, sprijinindu-și ușor capul pe umărul lui. Bătăile ini- 
mii ei creșteau direct proporţional cu tempoul valsului, trimițându-i 
prin corp valuri și valuri de fiori de pură încântare. Poate că toate 
preconcepțţiile pe care le avea despre el erau la fel de greșite precum 
fuseseră îngrijorările ei legate de abilitățile lui de dansator. 

-Şi spune-mi, domnule Drummle, cu ce anume te ocupi? 

-Sunt de mult partener într-o afacere, răspunse el. 

-Cu cineva de care să fi auzit și eu? insistă ea. 

- Fără îndoială. Partenerii mei se ocupă de bunul mers de zi cu zi 
al afacerii, de întâlniri, de fuziuni, de achiziţii și alte astfel de lucruri. 
Eu mă ocup de contracte, de controlul daunelor și de... personal. 

-Uau! exclamă ea. Din câte aud, pari un om important de avut 
printre cunoștințe. Spune-mi mai mult. 

Millie folosea adesea tactica aceasta. Bărbaților le plăcea la ne- 
bunie să vorbească despre ei. Doar că, de data aceasta, se pome- 
nea cu adevărat curioasă în privința lui. Despre cum își petrecea 
zilele... Nopțile... 

Și cu cine. 

-Totul este destul de anost și prozaic, comparativ cu ce faci 
dumneata. 

Millie simţi mai degrabă decât văzu cum el înclină mai mult capul 
spre al ei. Și toată zarva și atmosfera de petrecere din Sala de Safir se 
stinseră ușor, uşor. Dintr-odată, totul din jur i se părea cumva mai 
întunecat și mai încețoșat. Mai apropiat. Picioarele lor valsau peste 
umbre, și corpurile lor se sincronizară într-un ritm care i se părea 
senzual. Ba chiar păcătos. 

Parfumul lui o învăluia. Era un miros cald și masculin de mosc, 
amestecat cu note de lemn de cedru, săpun de bărbierit și încă 
ceva, mai întunecat. Mai sălbatic. Ceva ce mirosea a pericol şi a sex. 
Genul de sex de care rămâneai marcat. Genul pe care îl auzise tra- 
dus în țipete de obscenităţi extaziate și în lovirea tăbliilor de pat de 
pereţii subţiri, pe vremea când nu-și putuse permite să aibă un apar- 
tament numai al ei. 

Înclină ușor capul pe spate, intenționând să-l privească în ochi și 
să îi ofere un zâmbet drept invitaţie. Însă privirea ei nu mai ajunse 
atât de departe. Pentru că ochii ei căzură pe buzele lui. Erau moi și 
ispititoare pe un chip aproape crud și masculin prin excelență. 

Da, buzele acelea cu siguranță ar fi marcat-o. Și începutul lui de 
barbă uşor castanie i-ar fi înroșit pielea și i-ar fi gâdilat orice petic 
de piele expusă de care s-ar fi atins. 

- Cred..., șopti ea, pomenindu-se cu respiraţia întretăiată pentru 
a doua oară de când se afla în prezenţa lui. Cred că ai vrea să mă să- 
ruți, domnule Drummle. 

Răspunsul lui însă nu veni în forma unui flirt spiritual, așa cum 
se așteptase. Ci... la fel de brusc cum se pomenise trasă pe ringul 
de dans, acum se pomenea condusă în piruete, în afara lui. Mulți- 
mea se topi în faţa lor - toți actorii și artiștii care socializau cu mica 
nobilime și cu comercianți bogaţi dispărură într-un vârtej de culori. 
Pe scurt, cei care dispuneau de bani, putere și influență, dar care nu 
erau împovăraţi de standardele morale stridente și rigide care guver- 
nau clasele cele mai înalte. 

Mai multe perechi de ochi îi urmăriră când plecară. Millie era 
obișnuită cu asta. Din cauza faptului că era o actriță celebră, oamenii 
o urmăreau mereu atent, oriunde se ducea și orice făcea. Doar că, 
de data aceasta, avea o suspiciune enervantă că nu ea era centrul 
atenţiei tuturor. 

Cu cât se aventurau mai departe în Sala de Safir, cu atât mai întu- 
necos și mai păcătos devenea totul. Într-unul dintre cotloanele mai 
întunecoase ale coridorului, două femei lascive erau captive într-o 
îmbrățișare pasională. Și unul din capete era îngropat în gâtul ce- 
leilalte. Exista o disperare stranie în pasiunea lor. Una zămislită 
din dorințe secrete, care fuseseră prea mult timp negate și ţinute 
în frâu. 

Și Millie descoperea un ecou al acelei dorințe răspândindu-se prin 
propriul ei trup, în timp ce urma spatele lat și puternic al domnului 
Drummle spre un colţ întunecos de sub scara principală. Aici, cande- 
labrul de la intrare lumina slab, pentru a crea o atmosferă păcătoasă. 
Cu toate acestea, oferea suficientă lumină, cât să arunce complet în 
umbră spaţiul acela. 

lar umbrele deveniră ale lor în clipa în care revendicară întune- 
ricul ca fiind domeniul lor. 

Cu sufletul la gură și gâfâind, Millie se pomeni lipită de perete și 
captivă între mortar și trunchiul impozant al lui Bentley Drummle. 

O prizonieră de voie, dar... tot prizonieră. 

Doamne, Dumnezeule! Ea nu făcea lucruri de-astea! Da, își mai 
îngăduia să fure câteva sărutări sau să le ofere cuiva ca favoruri... şi 
flirta într-adevăr fără rușine, admira domnii în mod deschis și chiar 
își mai permitea uneori să curteze câte-un bărbat pe care îl găsea in- 
teresant. Dar niciodată așa. În mod public, cu un bărbat pe care abia 
dacă îl cunoștea și pe care nu avea nevoie să-l farmece pentru bani 
sau pentru alte câștiguri. 

Ci din pură plăcere. 

El rămase așa o clipă... deși timpul putea la fel de bine să se fi 
expandat într-o eternitate. Respiraţiile lor se îmbinau în întuneric. 
Vin, tărie și dorință. 

Nu îi putea vedea faţa clar, din moment ce era luminat din spate 
de candelabrul care arunca un fel de aură vibrantă în jurul părului 
său. Millie știa fără doar și poate că nici unul dintre ei nu era un în- 
ger. Și, cu un bărbat atât de misterios și senzual ca el, și-ar fi putut 
pava lejer drumul spre iad într-o singură seară. 

Așadar, probabil era mai bine să treacă la treabă. 

Arcui spatele și ridică gura spre el, ca o invitație, dar el nu îi per- 
mise să se miște. În schimb, rămase acolo, lipit de ea, cu pieptul pu- 
ternic strivindu-i sânii și ridicându-i și mai mult, în timp ce mâinile 
lui mari se ancorau pe talia ei subţire. Citi o oarecare ezitare în miş- 
carea lui... o șovăială pe care nu o înțelegea. 

Millie știa că el o putea vedea cât de cât. Și de data asta nu trebui 
să mimeze vreo privire ațâțătoare, pentru că în cele din urmă mâi- 
nile acelea mari și calde începură să se miște pe corpul ei. 

Acest bărbat nu părea să facă niciodată ce se aștepta ea să-l vadă 
făcând. Nici măcar acum mâinile lui nu se mișcau pentru a o explora, 
ci cu scop. O cuprinseră de mijlocul taliei. Și apoi călătoriră mai 
sus spre coastele ei, care vibrau tot mai tare din pricina respirației 
ei accelerate. Și i se tăie și lui o clipită răsuflarea când palmele lui 
îi găsiră sânii. Dar nu se opriră acolo. Nu îi cuprinseră sânii și nici 
nu-i frământară, cum s-ar fi așteptat ea, și nici nu se aventurară sub 
marginea corsetului ei decoltat pentru a-i găsi sfârcurile întărite 
și dornice. Mâinile lui pur și simplu continuară mai sus și mai sus, 
trecând peste pieptul ei gol și pe umerii ei. Palmele lui bătătorite îi 
zpâriau ușor pielea sensibilă, stârnind în urma lor fiori de dorință. 

Și tot nu o sărută. Ci rămase cu gura la o șoaptă distanță de buzele 
ei și cu mâinile îndreptându-se spre gâtul ei. 

Millie scoase un suspin de dorință, fără a se rușina de frenezia ce 
începea să se adune în interiorul ei. Cine ar fi putut ghici? Cine și-ar 
fi imaginat că dorinţa putea fi ceva atât de delicios? Că nerăbdarea 
te putea captura în mâinile ei... în mâinile sale mari, calde și aspre... 
şi să te deposedeze de mândrie până în punctul în care îți venea să 
implori mai mult? 

-N-o să te rănesc, îți promit, șopti el, când degetele lui ajunseră 
cu blândeţe pe ceafa ei și apoi pe maxilarul ei, oprindu-se acolo. 

Dar o durea deja. O dureau tot trupul și părţi ale lui care în general 
treceau ignorate cu desăvârşire. Respirația ei fusese redusă la puţin 
mai mult de niște gâfâieli pline de dorinţă. 

-O să mor dacă nu mă săruți, mărturisi ea. 

În clipa aceea, el încremeni. 

Vibrând de dorinţă frustrată și excitație trepidantă, se lipi de el și 
mai mult, se ridică pe vârfuri şi își atinse buzele de ale lui. 

Și sărutul veni la fel de flămând pe cât fu de brusc și de neaș- 
teptat. Poate că ochii lui erau reci precum gheaţa, dar gura lui era 
fierbinte precum iadul și avea un gust masculin, asezonat cu aromă 

de vin. Millie îl sărută cu un abandon sălbatic, savurând felul în care 
tot trupul lui tremura și se încorda. 

De la degetele aspre de pe gâtul ei și până la mădularul tare și 
erect din pantalonii lui. 

Când îşi lipi mai tare bărbăţia erectă de ea, Millie simți cum sânii 
ei se tensionară sub corset, devenind plini și grei. Hainele pe care le 
purta deveniseră o constrângere chinuitoare, și pielea ei tânjea să fie 
dezgolită de el. Revendicată de el. 

În sfârșit, limba lui îi invadă gura, și Millie gemu aprobator. Dege- 
tele lui mari, care la început se odihneau pe clavicula ei, îi mângâiară 
ușor scobitura gâtului, curba bărbiei, linia maxilarului... totul în timp 
ce o degusta cu lăcomia insaţiabilă a unui hedonisti. 

Millie avea un presentiment că și el era la fel de pierdut în ea cum 
era ea de pierdută în el. Ba poate chiar mai mult. Și puterea senzuală 
și feminină care se revărsă în fiinţa sa ca un vulcan nu făcea altceva 
decât să-i alimenteze și mai mult dorința fierbinte. Îl dorea. Îl dorea 
numai și numai pentru ea. Voia să fie drogat de ea. Îl voia deasupra 
ei, sub ea și în ea. 

Poate că le fusese menit să se întâlnească în seara aceasta. Poate 
că el era bărbatul pe care îl așteptase dintotdeauna... eroul mitic care 
avea să o facă să-şi piardă capul şi care avea să-i captureze inima. 

Degetele lui se strânseră pe gâtul ei doar un pic, și ea gemu. Și 
apoi gemu încă o dată când un fior de exaltare îi mângâie termina- 
tiile nervoase, făcându-le să se topească și să se transforme într-un 
ocean de umezeală între picioarele ei. 

-Mai vreau, ceru ea, încolăcindu-și braţele în jurul gâtului său și 
frecându-și trupul de al lui la fel ca o mâţă care cerea să fie dezmier- 
dată. 

Înjurătura lui scurtă se pierdu în caverna fierbinte a gurii ei, și 
în clipa aceea Millie știu instinctiv că amândoi aveau nevoie să ducă 
la îndeplinire ceea ce se întâmpla între ei... indiferent despre ce ar fi 
fost vorba. 

Se auzi zarvă, care îi alertă chiar înainte să se deschidă brusc ușa 
de pe coridor. Două trupuri feminine se împleticiră înăuntru, într-un 
vârtej de fuste, mârâituri, înjurături și zgârieturi violente. Pe una 
din acele două femei o zăriseră sărutând-o pe o alta pe coridor 
mai devreme. 


1 Adept al hedonismului — un cult al plăcerii, care proclamă plăcerea drept binele su- 
prem, iar dorința de a o obține, un principiu al comportamentului (n.tr.) 

Agresoarea era o necunoscută. 

Millie și domnul Drummle săriră departe unul de celălalt, po- 
menindu-se dintr-odată înconjurați de un grup de bărbați zgomo- 
toși care se înghesuiau în spatele lor, strigând încurajări mulțumite 
și pofticioase femeilor care se băteau. Millie privi o clipă încăiera- 
rea, uluită că niște doamne puteau fi atât de violente și de crude una 
cu alta. 

Se gândi însă apoi că probabil gelozia era o emoție foarte 
puternică. 

- Mda..., strigă ea, ca să se facă auzită peste vacarm și se uită pes- 
te umăr spre pretinsul ei amant. Ai vrea să... 

Dar cuvintele i se stinseră imediat când constată că nu era nimeni 
acolo căruia să i le adreseze. 

El dispăruse. 


Capitolul 3 
ȘES 


Millie știu că băuse un pic prea mult atunci când se pomeni între- 
bându-se dacă birja pe care o luase pentru a o duce pe distanţa scurtă 
de la Covent Garden la Drury Lane se oprise într-adevăr. Pentru că 
lumea încă se clătina un pic cu ea. 

Nu era genul de persoană care să bea peste măsură. Însă, în seara 
aceasta, era o ocazie specială. 

În seara asta, fusese abandonată. 

Ei bine, avusese, desigur, o premieră fulminantă, cu casa în- 
chisă, la Covent Garden. Nu putea uita asta. Dar, în același timp, 
trăise cel mai senzual și mai romantic moment din toată viaţa sa și 
apoi... nimic. 

Bentley Drummle. Ce nume stupid! Acum, era sigură că îl mai au- 
zise și cu altă ocazie, și nu în cele mai bune circumstanțe. 

-Am ajuns, domnişoară LeCour. Vizitiul îi deschise portiera, și 
aerul rece de noiembrie o izbi în față cu forță, trezind-o din beție. 
Aveţi grijă la trepte. 

Millie își așeză mâna într-a lui — care era deja întinsă, din curtoa- 
zie — și își adună fustele cu grijă înainte de a cobori pe trotuar, în- 
frigurată. Îi dădu un bacșiș gras vizitiului, pe care îl chema Higgins. 
Dar îi plăcuse de el, pentru că era un om blând și destul de vesel, care 

purta joben și papion. În plus, se gândea că măcar așa își putea lua li- 
ber tot restul dimineţii și să prindă câteva ore bune de somn, înainte 
să răsară soarele peste acoperișurile din Londra. 

Sughiţând, se grăbi spre ușa casei sale. 

Bentley Drummle. Ce nătărău! Nici nu avea să se mai gândească 
vreo clipă la el! Ar fi trebuit să sărbătorească succesul ei fulminant 
și norocul care îi surâsese. Poate că îi fusese trimis de cine putea ști 
ce puteri supranaturale ca să-i amintească să rămână umilă acum, în 
seara în care urcase pe cele mai înalte culmi ale gloriei. Ca să-i amin- 
tească faptul că, în această lume, indiferent de realizările sale, încă 
putea fi tratată ca o târfă de rând. 

Și Dumnezeu știa că chiar se purtase ca una cu el. 

Și nu numai atât. Respingerea lui o înjosise și mai mult. Of, 
Doamne! Clar era mult prea romantică. Prea disponibilă. Prea... 

Singură. 

— Aveţi nevoie să vă ajut să intraţi, domnişoară LeCour? o între- 
bă vizitiul, cu glasul prudent rezervat beţivilor, invalizilor și copii- 
lor mici. 

- Nu, mulțumesc, Higgins. 

Răsuci cheia în broască și se năpusti înăuntru, trântind ușa tare 
în spatele ei. 

Apartamentul ei nu era foarte spațios, dar localizarea sa din 
centrul orașului îl făcea la fel de somptuos ca un palat în toată re- 
gula. Millie păși în intrândul care servea și ca salonaș de zi și lăsă 
strălucirea focului primitor să o topească, până când avu senzația că 
i se lichefiaseră și oasele în corp. 

Îi plăcea la nebunie locul acesta. Drapat cu mătăsuri importate 
din Orient și mobilat cu totul de la perne indiene la antichități în 
stilul Ludovic al XIV-lea și împodobit cu mătăsuri și cașmiruri tur- 
cești, aducea un omagiu tuturor nuanţelor din paleta cromatică, reu- 
şind în același timp să păstreze un echilibru perfect între confortabil 
și opulent. 

- Millie, scumpo, ai venit! Și se pomeni imediat îmbrăţișată și 
strânsă la pieptul generos al doamnei Beatrice Brimtree, menajera 
sa. Vai mie! Și ești la fel de înghețată ca un om de zăpadă! Vino-n- 
coace și dă-ţi jos mantia aia rece. Ţi-am pregătit o baie fierbinte când 
mi s-a trimis de știre că petrecerea începea să se stingă. 

Millie se gândi imediat că, dacă vreuna din ele semăna cu un om de 
zăpadă, atunci doamna Brimtree era aceea. Sânii ei mari și rotunzi 
se odihneau cuminţi pe o siluetă care nu ar fi avut nevoie de mari 

eforturi ca să fie feminină. Fiecare bucăţică din ea — de la obrajii săi 
durdulii și până la fundul ei mare — se mișca atunci când mergea, 
spre încântarea fără pereche a soțului ei mereu pus pe șotii, George, 
care încă i se adresa cu apelativul „domnișorica mea“, chiar și după 
douăzeci de ani de căsătorie. 

-E trecut de două dimineața, Bea. Nu trebuia să stai trează să mă 
aștepți, zise Millie, aproape luptându-se cu femeia pentru mantia 
sa, până când reuși să se încurce cumva în faldurile materialului și fu 
nevoită să stea cuminte ca un copilaș, în timp ce doamna Brimtree 
o elibera. 

- Prostii! Păi, doar nu puteam să mă culc până să aud totul despre 
debutul tău ca stea a scenei londoneze! Strâmbând din nas, femeia o 
trase apoi spre camerele ei din fundul apartamentului. Din fericire, 
covorul scump și gros înăbușea sunetul pașilor lor. Doamne! Duh- 
nești a gin, a țigări și a bărbaţii care-s puși pe rele. 

-Ei bine, întâmplarea face că mi-am petrecut cea mai mare parte 
a petrecerii în compania a toate astea trei. 

Millie chicoti un pic, dorindu-și în sinea sa să nu i se fi infiltrat în 
glas și amărăciunea care îi chinuia sufletul. Cu toate acestea, noap- 
tea fusese un succes fulminant, și pe tot parcursul ei se simţise în al 
nouălea cer și avusese realmente senzaţia că picioarele ei nu aveau 
să mai atingă vreodată pământul. Suspecta că ginul o ajutase destul 
de mult ca să-și recapete buna dispoziţie. 

-Să înţeleg că premiera a fost un succes. 

- Oh, da, Bea, la final m-au chemat la aplauze de trei ori. De 
trei ori! Millie se învârti în loc, cât doamna Brimtree verifică tem- 
peratura apei din cada mare de cupru și mai adăugă un pic de ulei 
de levănţică. Ar trebui să vezi cât de multe flori am în cabină! Mi- 
roase ca o seră acolo! A fost atât de palpitant, că încă nu mi s-a 
liniștit inima. 

Și nu avea absolut nimic de-a face cu nătărăul de Bentley 
Drummle sau cu gura lui de neuitat. 

-Ia spune-mi, Jakub doarme? întrebă Millie, sperând să-și elibe- 
reze mintea din lanţurile de catifea ale amintirii sărutului. 

- Scumpul de el a reușit să stea treaz doar până la unu și jumătate 
înainte de-a adormi în patul tău. Voia să te felicite personal! Ba chiar 
te-a și desenat îmbrăcată în costumul de scenă! 

Un sentiment familiar de afecţiune și mândrie curbă buzele lui 
Millie într-un zâmbet larg și adorator în vreme ce își croi drum 
din sala de baie spre dormitorul alăturat. Ridică ușor draperiile 


46 


O țintă seducătoare 


baldachinului, se furișă în pat și își cuibări drăgăstos nasul în obra- 
zul ființei pe care o iubea cel mai mult pe lumea aceasta. Cea mai 
mare bucurie a sa și cel mai teribil secret al ei. 

-Mój Syn? Fiul meu? 

Părul de culoarea nisipului ud al micului Jakub îi gâdilă nasul 
când ridică ușor capul dintre perne. Millie trase atunci de pătura ei, 
aproape ridicol de pufoasă, învăluindu-l în ea, până când trupul lui 
mic aproape dispăru cu totul sub muntele de confort. 

-Sunt acasă, kochanie, zise ea, folosind acest nume pe alint pe 
care i-l dăduse de când era doar un bebeluș. 

Însemna „dragul meu“ în limba lor maternă, poloneză. 

-Am stat treaz și te-am așteptat, bombăni micuțul. 

— Da, văd. 

Millie zâmbi și îi dădu la o parte de pe frunte o șuviță de păr, în 
speranța de a-i vedea ochișorii blânzi și dulci ca de căprioară. Însă 
pleoapele micuțului rămaseră închise. Băieţelul ei dulce era captiv 
undeva pe tărâmul magic al somnului, în profunzimile căruia avea să 
se cufunde din nou de îndată ce îi dădea ea voie. 

- Puţi, zise el și strâmbă din nas. 

Zâmbetul ei se transformă atunci într-un chicot încărcat de tan- 
drețe, și-l sărută pe frunte, după care se dădu jos din patul luxos. 

-Mă duc să fac o baie și apoi vin să te iau să te duc la tine-n pat. 

-Mă găseşti aici, treaz, insistă micuțul. 

Până când Millie își luă din garderobă un halat de mătase, fiul ei 
alunecase deja într-un somn profund. Și, în timp ce îl privea, epuiza- 
rea începu să alunge alcoolul și exaltarea din venele ei, înlocuindu-le 
cu oboseală. Era mai bine să-și termine baia cât încă era în stare 
de ceva. 

Doamna Brimtree îi scoase un prosop pufos, săpunurile fran- 
țuzești de import și uleiul aromat de migdale pe care îi plăcea să-l 
folosească ca să-și descurce părul și să-și hidrateze pielea, ca să o 
mențină catifelată. 

- Hai, du-te sus la George, Beatrice. Știi că nu-i place să adoarmă 
fără tine. Sunt prea extenuată ca să fiu o companie plăcută în seara 
asta. Îți povestesc totul dimineaţă la micul dejun și îți promit că voi 
fi mult mai amuzantă și mai interesantă atunci. 

- Bine, scumpa mea. Beatrice se mai fâțâi pe acolo o clipă, aprin- 
zând un felinar de noapte și netezindu-i halatul și cămașa de noap- 
te acolo unde erau agăţate, peste paravan. Ai dreptate în legătură 

cu George, desigur. E o dulceaţă de bărbat. Bea prea mult și înjură 
prea des, dar îl ador pentru toate astea. 

-Şi transmite-i asta din partea mea, zise Millie, sărutând-o pe fe- 
meie pe obrazul ei îmbujorat, începând să-şi descheie corsetul, care 
se lega în faţă și astfel putea să refuze orice ajutor când trebuia să-și 
schimbe costumele de scenă. 

Doamna Brimtree mai zăbovi câteva clipe, încruntându-se când 
Millie își dădu jos hainele. 

- Domnișoară Millie...?! Pot să-ți vorbesc deschis? 

- Desigur. Millie începu să-și scoată agrafele din părul său des, 
simțind cum scalpul său făcea trecerea de la durere la mâncărime. 
Sudoarea cauzată de reflectoarele de scenă și de spaţiul închis din 
salonul unde avusese loc petrecerea i se răcise și apoi i se uscase pe 
piele, și abia aștepta să se curețe într-o baie caldă. 

-Voiam să zic doar că... nu aduci niciodată un bărbat acasă. 

Millie încremeni cu mâinile în păr. Era atât de șocată de afirmaţia 
aceea, că înlemnise pur și simplu. Dacă ar fi știut doamna Brimtree 
cât de aproape fusese în seara aceasta de a aduce un bărbat acasă! 
Dacă ar fi știut cum se comportase... sigur ar fi făcut-o pachet și ar fi 
trimis-o la mănăstire. 

-ÎI am pe Jakub, zise ea cu blândeţe. Nu ar fi cuviincios. Domnul 
George și doamna Beatrice Brimtree erau majordomul și menajera 
ei de aproape doi ani de zile, de când își putuse permite să angajeze 
personal domestic, dar adevărul era că în acest scurt răstimp deveni- 
seră mai degrabă o parte din familie decât niște simpli servitori. Şi, 
în ciuda faptului că ei doi erau încă un cuplu îndrăgostit, până acum 
nici unul din ei nu îndrăznise să spună ceva despre singurătatea lui 
Millie. Ce se întâmpla în seara asta, de trebuia să i se reamintească 
așa constant faptul că era singură? 

-Este doar că... femeile așa ca dumneata, care au şi minte, şi 
bani pe deasupra... tind să stea să aștepte să își facă apariţia băr- 
batul perfect. 

Millie clipi mirată și își lăsă mâinile din păr. 

-Aşa fac? întrebă ea, mimând nonșalanța, deși un junghi familiar 
de singurătate îi săgeta stomacul, chiar în locul în care se învolbura- 
seră exaltarea și excitarea cu câteva ore în urmă. 

-Îmi fac griji tot timpul că îți petreci nopțile aducând la viață 
poveşti despre eroi care cântă sonete şi se sinucid în numele iubirii 
sau care înfrâng tirani și monștri și salvează domniţe la ananghie. 

Și bărbatul acela. Eroul acela perfect... nu există pe lume... dar sunt 
mulți alți bărbaţi buni care merită timpul dumitale. 

Cine, de exemplu? Bentley Drummle? Doamne! Chiar nu reușea 
deloc să-l țină departe de gândurile ei. Nemernicul! Secătura de om 
ce era! Ar fi trebuit să-și asculte instinctele și prima impresie pe care 
o avusese despre el. 

Beatrice nu o privea în ochi în timp ce vorbea, și asta o fă- 
cea pe Millie să considere șovăiala și îngrijorarea ei de-a dreptul 
emoționante. 

-Ca femeie, uneori trebuie să mai faci compromisuri cu un băr- 
bat. De exemplu, poate că-i frumos de pică, dar fumează ca un șarpe. 
Sau poate că are suflet bun, dar trage vânturi groaznic de la lapte. Sau 
poate-i bogat, dar are câțiva dinți stricați. 

-Vrei să spui că mă crezi o snoabă? 

Iar faptul că doamna Brimtree nu negă o. duru pe Millie mai mult 
decât ar fi trebuit. 

- Uneori, să accepţi un bărbat așa cum e, cu tot cu defectele și 
calităţile lui, alungă singurătatea, și în timp i se mai estompează ne- 
ajunsurile. Și, dacă simte că-l iubeşti și cu bune, și cu rele, sunt șanse 
mai mari să te iubească și el și după ce mai trec tinerețea, frumuseţea 
și faima... Că astea-s lucruri efemere. 

- Eu nu mă simt singură, minți Millie. Îl am pe Jakub. 

-Nu-i drept ca băiatul să n-aibă un tată. Și, cât ai zice peşte, o să 
se facă mare și o să-și întemeieze o familie a lui. Și ce-o să se întâm- 
ple cu dumneata atunci? 

Millie se întoarse de la doamna Brimtree, întrucât conversaţia 
aceasta o făcea să se simtă mai expusă și mai vulnerabilă decât faptul 
că își dădea jos hainele. 

- Crede-mă, e mai bine așa. Jakub avea nevoie de ea mai mult de- 
cât ar fi avut majoritatea copiilor... și asta din cauza secretului teribil 
pe care îl ascundea mama lui. 

- Dar... 

-Noapte bună, Beatrice, zise Millie, fermă. Te rog nu uita să-i 
transmiți lui George dragostea mea. 

Trecu astfel un moment destul de apăsător de tăcere, în care nu 
se auzi nici musca, după care Millie se îndreptă spre cadă. 

- Da, doamnă. 

Millie aşteptă ca ușa să se închidă, după care păși peste marginea 
căzii de cupru și se cufundă în apă, cu un suspin greoi. Când făcuse 
plecăciunea finală în fața publicului ei după ce fusese chemată a treia 

oară la aplauze în seara aceea, crezuse că nimic nu ar fi putut umbri 
noaptea aceea fabuloasă. Fusese cea mai minunată și mai plină de 
împlinire seară din viaţa ei de până acum. 

Dar se înșelase. 

Beatrice i se adresa cu „doamnă“ numai atunci când era supărată 
sau nemulțumită în vreo privință. Femeia credea sincer că îi oferea 
sfaturi bune pentru suflet... Dar ea nu avea nici cea mai mică idee 
cât de periculoasă putea fi lumea de afară pentru ea și pentru Jakub. 
Că, permițându-i oricărui bărbat să intre în viaţa ei, nu făcea altceva 
decât să amenințe siguranţa și confortul pe care îl crease pentru 
ea și fiul ei. 

Jakub merita să fie în siguranță și să crească fără frică. Pentru că 
el merita tot ce îi putea oferi ea mai bun și mai frumos pe lume. Mai 
mult decât făcuseră pentru ea părinții și fraţii săi. Mai mult decât 
caii şi nobilii care se ţineau după fustele ei, fără să le pese deloc 
de inima sa. 

Și cu siguranţă mai mult decât Bentley Drummle. 

La naiba! Cum reușea să se fofileze și să se strecoare în gândurile ei 
la fiecare zece secunde? De vină era paradoxul chipului său. Trebuia 
să fie asta. Piele caldă... pală și totuși mai închisă la culoare decât 
s-ar fi pretat la părul său castaniu-roșcat și la ochii lui tulburători. 
De parcă ar fi trăit în trecut în locuri exotice cu un climat mai cald. 
Și mai existau şi alte contradicții pe care le experimentase la prima 
mână. O limbă fierbinte. Ochi de gheaţă. Mâini aspre. Degete blânde. 
O gură dură. Buze moi. 

Millie înjură și împroșcă apa cu mâna și mai înjură o dată și mai 
aprig — de data asta în limba poloneză. 

Gata cu bărbaţii! Avea o carieră de construit. Un fiu pe care trebuia 
să-l crească. Și, pentru moment, pentru el, trebuia să se mulțumească 
doar cu eroii ei de pe scenă, pentru că ştia că doamna Brimitree avea 
perfectă dreptate într-o privinţă. 

Eroii nu existau cu adevărat în lumea reală. 


Pe Cristopher Argent îl dureau mâinile de la frig. Escaladase o 
poartă din fier forjat şi se cățărase pe montantul de piatră al para- 
petului spre pervazul inferior al apartamentului lui Millie LeCour. 
Vesta lui scumpă cu croială cambrată îi încetinise urcarea, așa că o 
abandonase și o lăsase să atârne agățată de una dintre țepușele înalte 
de fier ale porții. Vântul șuiera aprig pe pervazul îngust din Drury 
Lane și îi zdrelea usturător carnea prin cămașa subţire pe care o purta, 

la fel ca limbile unui bici. De fapt, asemănările dintre aceste două 
tipuri de dureri erau de-a dreptul uluitoare. Se gândi apoi că probabil 
o diferență fundamentală rămânea aceea că durerea produsă de bici 
era mai localizată, în timp ce răceala vântului putea fi resimțită în 
întregul corp. Cu toate acestea, arsura reziduală era remarcabil de ase- 
mănătoare în ambele cazuri. 

Strada pustie avea un aer de linişte apocaliptică, iar asta îi plăcea. 
Într-o noapte cu frig năprasnic, ce învăluia orașul într-o mantie de 
brumă îngheţată, chiar și cei mai dârji și mai voinici dintre infractori 
și oameni ai nopții s-ar fi ascuns la adăpost. 

Argent era obișnuit cu frigul. Se născuse în frig, și îl călise din 
toate punctele de vedere. Și nu trebuia să-și facă griji în privința lui 
decât atunci când ajungea să-i afecteze performanţele. 

Ca acum, de exemplu, când își simțea încheieturile mâinilor tot 
mai înțepenite cu fiecare moment care trecea. Energizat, judecă din 
priviri lungimea distanței până la etajul al doilea, cu câteva calcule 
mentale rapide, și se ghemui ca să sară. 

Cărămida dură a marginii de piatră îi spinteca degetele, dar scrâș- 
ni din dinţi și se folosi de toată forța antrenată a brațelor sale pentru 
a-și ridica bărbia deasupra pietrei. Odată ce partea de sus a corpului 
său era securizată cu bine, se uită să verifice că nu se uita nimeni spre 
stradă de la fereastră. 

Strălucirea difuză a unui felinar îndulcea întunericul, dar, din po- 
ziția deloc avantajoasă în care stătea, putea spune că nu se afla în 
pericol de a fi descoperit, datorită unui paravan japonez care proteja 
fereastra, chiar dacă draperiile erau deschise. 

Mârâi, își smuci piciorul în sus și găsi un punct de sprijin suficient 
de rezistent cât să-și poată ridica și restul corpului. Se răsuci apoi, 
astfel încât să fie cu spatele lipit de peretele de cărămidă roşie şi po- 
ziționat între două ferestre cu arcadă. 

Escaladase ziduri și ferestre și cu pervazuri mai înguste, deși 
nu multe. 

Își strecură câteva clipe mâinile sub brațe, ca să le încălzească, și 
întinse gâtul ca să arunce o ocheadă pe fereastră. Paravanul japonez 
se afla la circa un metru de fereastră și era compus din trei plăci mai 
mici înclinate pe diagonală, ca să poată rezista în poziție verticală. Îi 
bloca vederea un panou care înfățișa un peisaj asiatic. 

Argent putea vedea numai strălucirea unei căzi de cupru printr-o 
crăpătură mică din paravanul îndoit. Se ridicau aburi peste marginea 

ei, așa că așteptă câteva minute ca să se asigure că nu era nimeni 
cufundat sub apă. 

Și timpul pe care îl petrecu așteptând îl neliniști. Era un om răb- 
dător, asta era clar. În profesia lui conta foarte mult sincronizarea 
perfectă. Momentul în care intra prin efracţie în casa cuiva. Timpul 
de care era nevoie ca ținta să îşi piardă cunoștința, să leșine sau să 
sângereze până murea. Cât dura să își ia tălpășița și să scape basma 
curată. Sau, cel mai important, cât timp le lua clienților lui să facă 
plata. Așa că fu nevoie de mai multă stăpânire de sine decât de obicei 
ca să-și strunească nerăbdarea în timp ce aștepta să vadă dacă avea 
să apară sau nu capul lui Millicent LeCour deasupra apei. 

Argent clipi. Dar de ce să fie nerăbdător? Adevărul era că nu știa 
nici el. De fapt, nu-și putea aminti să mai fi așteptat vreodată ceva 
cu atâta nerăbdare. Și, în consecință, creierul său nu îndrăznea să 
răspundă la această întrebare. 

Dar corpul lui da. 

Buzele lui încă ardeau de la amintirea splendidă a gurii ei pe a lui. 
Își simțea pielea febrilă, încălzită de fierbințeala pe care o radia sân- 
gele care îi clocotea în vene. Avea dintr-odată senzaţia că lavaliera 
îl sugruma și hainele îl strângeau. Mai ales pantalonii. Plămânii săi 
păreau să aibă nevoie de mai mult spaţiu decât era dispusă să le ofere 
cutia lui toracică, și brusc găsea că îi era imposibil să nu aburească 
geamul cu respiraţia lui prea fierbinte. 

O simţea din nou. Dorinţa. Ceva care era la fel de străin pentru el 
precum erau afecțiunea și bunătatea. 

O dorea pe Millie LeCour cu o intensitate pe care nu o mai sim- 
tise niciodată. 

Dar... de ce? Tăvălise numeroase femei de-a lungul vieţii sale. Fe- 
mei disponibile, profesioniste şi necomplicate. 

Femei neimportante. Femei de consum. 

De ce ea? De ce acum? 

Ce anume era cu actrița aceasta de îl fermeca și îl excita în halul 
ăsta? Ce avea ea atât de diferit de toţi ceilalți oameni? 

Ochiul lui infailibil pentru detalii era calitatea pe care se baza cel 
mai mult. Odată ce intra ceva în sfera observației lui, era calculat, 
analizat, prioritizat și apoi așezat la locul potrivit. Lucrurile, oame- 
nii, locurile, evenimentele — toate făceau parte din peisajul de an- 
samblu și fiecăruia în parte i se aloca o cantitate egală de curiozitate 
și ambiguitate emoţională. Un ceas frumos era la fel de important și 
de valoros pentru el precum o femeie frumoasă. Ambele erau lucruri 

curioase și complicate, care necesitau cercetarea intensă a unui om 
şi multă precizie pentru a fi înțelese. Ambele aveau o funcţie utilă 
în lume. 

Și amândouă erau la fel de ușor de frânt. 

Dar, dintr-un motiv complet uluitor, Millie LeCour refuza cu sto- 
icism să fie așezată undeva sau categorisită. Detaliile ei erau... erau 
prea... prea năucitoare? Neobișnuite? Ciudate? 

După ce fusese dejucată prima lui încercare de a-i lua viaţa — în 
principal din cauza acelui sărut neașteptat —, Argent o urmărise toa- 
tă noaptea, răscolit de o fascinaţie stranie. Cum naiba reușise să îl 
manipuleze cu ceva atât de simplu precum un sărut? De ce se oprise, 
când o simplă și rapidă frângere a gâtului ei frumos ar fi simplifi- 
cat considerabil lucrurile? Cum făcuse ea să-și revină atât de repede 
după întâlnirea lor, când el, omul contractat să-i curme viaţa, încă 
era chinuit de felul în care îi simţise pielea catifelată sub degete? 

O multitudine de crai nobili și parveniţi depravaţi se întrecuseră 
pentru a schimba o vorbă cu ea toată noaptea, pentru o atingere 
sau pentru zâmbet. Și ea le oferise pe toate de bunăvoie. Sărind de la 
un admirator la altul, la fel ca un fluture zglobiu și viclean, care evita 
veşnic plasa. 

Înţelesese atunci că era expertă în astfel de subterfugii. Să facă 
pe orice persoană cu care intra în contact să se simtă ca și când 
era specială pentru ea, deși în realitate îi trata pe toți cu o egali- 
tate abjectă. Nu zăbovea niciodată prea mult timp într-un loc. Nu 
spunea niciodată prea multe. Nu atingea niciodată mai mult decât 
era cuviincios. 

Cu excepţia lui. Din tot grupul ei de admiratori - unde unii erau 
incredibil de chipeși, alții titraţi și alții bogaţi —, ea îi permisese lui 
să o ademenească în întuneric. Permisese mâinilor lui să deguste 
carnea ei moale și buzele-i și mai catifelate. De ce el? Cu ce reuşise el 
să se diferențieze de toți ceilalți? 

Deși radia căldură, fiecare dintre mișcările ei erau la fel de calcu- 
late ca ale lui. Era la fel de inabordabilă și de inaccesibilă ca o zeiţă 
mult iubită. La fel de retrasă ca o insulă tropicală izolată. 

Iar el era la fel de întunecat și de rece precum înșiși locuitorii 
iadului. Trebuia să fie. Așa că, în ciuda acestei fascinaţii pe care o 
simțea pentru ea — pentru că se simţea într-adevăr atras de lumina și 
de căldura ei, ca un fluture de o lampă —, venise timpul să o înăbușe 
şi să se întoarcă la întunericul ce-i era atât de familiar. 

Millie LeCour trebuia să moară. 

În seara aceasta. 

Ruminaţiile lui reci duraseră deja prea mult. Argent conchise că, 
dacă era într-adevăr cineva în cadă și stătea atât de mult sub apă, 
atunci probabil persoana în cauză era moartă. Așa că, oricum ar fi 
stat lucrurile, era momentul pentru următoarea lui mișcare. 

Scoase un pumnal cu lamă lungă și subțire din gheată, îl strecură 
prin crăpătura dintre ferestre și îl alunecă în sus până când se atinse 
de închizătoare. ÎI întoarse apoi perpendicular, simţi zăvorul cedând 
și deschise ușor geamul. Se întoarse într-o parte, se furișă în cameră şi 
păși pe perniţa piciorului, astfel încât să nu facă zgomot, coborân- 
du-și apoi toată greutatea pe covorul de baie. În același timp, trase 
geamul, închizându-l aproape de tot la loc, și își ascunse pumnalul 
înapoi în gheată. Unu] dintre numeroasele secrete ale unei asasinări 
de succes era o cât mai mare economie de mișcări. 

Odată ajuns înăuntru, o căldură umedă și aromată îi inundă plă- 
mânii, răspândind o fierbinţeală tulburătoare prin membrele lui în- 
gheţate. Cămașa pe care o purta, deși era croită din cel mai moale și 
mai scump bumbac, tot îi zgâria terminaţiile nervoase. 

Senzaţia aceea ar fi trebuit să fie perturbatoare. Dacă el ar fi fost 
capabil să se lase perturbat de ceva. 

Totul la contractul acesta fusese cam ciudat de la bun început, 
şi nevoia de a termina mai repede cu el devenea tot mai ardentă și 
mai imperativă. 

În colțul de sud-vest al camerei se aflau două uși cu oglindă. Cea 
dinspre vest stătea întredeschisă, în timp ce cealaltă era închisă. 
Dincolo de ușa deschisă se vedea lumina difuză a unor felinare, și 
Argent putea distinge un coridor care dădea spre salonaș. Pe holul 
acela erau trei uși, toate închise — două pe peretele sudic și una pe cel 
nordic. Argent bănuia că ușile dinspre sud aparțineau dormitoarelor 
și că cea dinspre nord ducea spre scările către etajul superior. 

Acolo sus locuia personalul domestic. Un cuplu căsătorit. Amân- 
doi erau de vârstă mijlocie, rotofei și se mișcau destul de încet. Cel 
mai probabil nu ar fi reprezentat o problemă. 

O scândură de parchet scârţâi undeva într-o cameră mai îndepăr- 
tată, perturbând liniștea din casă la fel de eficient ca o salvă de tun. 
Argent se furișă în spatele paravanului de mătase, ascultând atent 
după un alt sunet. 

Un fredonat moale. O șoaptă. Dar nimic aproape. 

Argent se ridică și înaintă din nou tiptil prin cameră, ca să 
nu alerteze pe nimeni, și se ascunse în spatele ușii ce dădea 
spre coridor. 

Camera aceasta era o anexă mai mică a unui dormitor principal. 
Multe femei ar fi folosit-o pe post de salonaș de zi sau pe post de 
cameră de oaspeţi. Millie LeCour însă decorase încăperea cu mane- 
chine de croitorie, costume, rochii, peruci, amintiri, cu cada imensă 
de cupru, în mod evident, și cu o măsuţă de toaletă pe care se aflau 
o multitudine de sticluţe și o cantitate impresionantă de bijuterii și 
zorzoane, agățate pe toate suprafețele posibile. 

Argent se bucura că numai lampa aceea singuratică pe ulei licărea 
în încăpere și că profitase să o diminueze și mai mult în drum spre 
ascunzătoarea sa, altfel strălucirea a tot ce se afla în jur l-ar fi orbit. 
După câteva minute care i se părură mai degrabă o eternitate, o ușă 
de pe coridor se auzi deschizându-se și închizându-se, și răsună su- 
netul înăbușit al unor pași feminini îndreptându-se în direcţia lui. 

Trebuia să se sincronizeze la perfecţie. O singură manevră și atât. 
O răsucire rapidă și decisivă a gâtului pe o expiraţie blândă. 

Și apoi avea să fie moartă. 

Simţi o strângere de inimă, dar ignoră senzația cu stoicism și 
cruzime, inspirând adânc de câteva ori ca să se ancoreze mai bine 
în prezent. 

Era precum apa. Pregătit ca moartea să se reverse din mâi- 
nile lui. 

Parfumul ei pluti în încăpere înainte să intre ea. Mirosea a 
vanilie și a levănţică. La fel ca uleiurile îmbătătoare și aromate din 
baie. Întrezări licărirea unei cozi de abanos împletite pe fundalul 
unei cămăși de noapte albe, pale, traversând fâșia subțire de lumi- 
nă, care se infiltra prin crăpătura balamalelor ușii. Încă cinci pași și 
avea să dea colţul. La propriu și la figurat. Avea să pășească după ușă 
şi să se trezească la mila lui. Încă trei secunde, măsurate în bătăi de 
inimă. Două. Una. 

Se aruncă spre ea, ţintind spre gâtul ei. O singură răsucire. O frân- 
gere rapidă. Făcuse asta de zeci de ori. Poate de sute. 

Dar... mâinile lui. Nu-i dădeau ascultare. În loc să-i răsucească gâ- 
tul, se agățau de ea. În loc să îi dea drumul, o trăgeau spre el. În loc 
să o ucidă, o... o îmbrățișau? 

„Ce naiba?“ 

Ea se zbătu în braţele lui. Un țipăt înfundat și șocat îi izbuc- 
ni din gât când o apucă strâns de la spate și o lipi de el. Deși era 

incredibil de șocat de propriul său gest, reuși să o subjuge destul 
de ușor, imobilizându-i braţele în laterale cu un braț și îndoindu-l pe 
celălalt sub gâtul ei. Se strădui din răsputeri să nu observe cât de moale 
şi de luxuriantă se simţea la atingere. Cât de curată era și cât de dulce 
mirosea. Sau cum fundul ei rotund se apăsa intim de coapsa lui. 

Îi simți cutia toracică extinzându-se pe o inspiraţie profundă, în 
timp ce se pregătea să țipe cât o ţineau plămânii. 

-Un singur sunet, și o să măcelăresc pe oricine altcineva mai 
intră pe ușa aia, o ameninţă el, cu voce joasă. Eu nu las martori. 

Plămânii ei se dezumilară imediat, cu un suspin șoptit. 

Argent făcu tot posibilul să analizeze situaţia, dar ceva din min- 
tea lui refuza să funcţioneze în parametri normali. Se lupta să-și 
angreneze subconștientul în căutarea unei soluții pentru problema 
pe care tocmai și-o crease de unul singur. Creatura aceea frumoasă 
şi moale tremura în brațele lui, jucându-se cu toate simţurile lui și 
încețoșându-i gândurile. 

Şi mai exact ce mama dracului făcuse? 

Ea încă nu-i văzuse fața. Încă avea timp să-și strângă brațul în 
jurul gâtului ei, și ar fi lăsat-o inconștientă în doar câteva secunde. 
Și își va fi terminat treaba, cu o singură împotmolire minoră. 

„Ai putea să o faci a ta mai întâi, chiar aici, pe covorul moale!“ Răul 
fără suflet care sălășluia în interiorul său de mai bine de cincispre- 
zece ani îi șoptise la ureche această idee spurcată. „Fii ultimul care o 
mai gustă vreodată!“ 

Argent închise ochii strâns, dezgustat de ideea aceea. Niciodată! 
Curmase vieți, într-adevăr. Dar niciodată în viața lui nu se gândise 
măcar să ia cu forţa ceea ce o femeie nu-i oferea de bunăvoie. 

Sau ceva pentru care nu-l punea să plătească. 

Strânse din dinţi din cauza frustrării neputincioase pe care o sim- 
tea, în timp ce mădularul său se umfla, erect, lipit de fundul ei. 

Ce se întâmpla cu el? Ce îi făcea femeia asta? 

Femeia suspină din nou, și un tremur puternic îi zgudui trupul, în 
timp ce răsuflarea ei se frângea în icnete de groază. 

Argent nu voia ca ei să-i fie frică. Nu voia să-i facă asta. Își dorea 
ca scâncetele acelea înspăimântate să înceteze. Braţul lui se strânse 
un pic mai mult în jurul gâtului ei. Indiferent de ce făcuse şi de ce 
păcate avea, o femeie nu merita să fie terorizată astfel. Nu de un cri- 
minal fără inimă ca el. Păi, și atunci, de ce nu putea pur și simplu să 
strângă mai tare? Cum se făcea că nu era moartă în braţele lui încă? 

Pentru că, mai devreme, ochii ei negri străluciseră plini de via- 
tă. Pentru că zâmbetul ei conţinea genul acela de bucurie sinceră pe 
care viața tindea să o scurgă până la ultima picătură din majoritatea 
adulților. Pentru că... deși era un om fără Dumnezeu, ceva îi șoptea 
din eter că nu avea dreptul să priveze lumea terestră de o ființă cu o 
asemenea lumină. 

Pentru că îl sărutase și că în clipa aceasta nu putea să nu recu- 
noască faptul că nu avea să mai fie niciodată același. Ea trezise ceva 
în el. Ceva fără de care crezuse că avea să trăiască până la ultima 
sa suflare. 

Se deschise atunci o altă ușă pe coridor. 

- Mami? strigă o voce subţire în întuneric. 

Și încremeniră amândoi. 

Podeaua de parchet de pe coridor scârțâi de două ori, din cauza 
unor pași de copil. Încă o dată, și copilul ajunsese la o fracțiune de 
secundă distanţă de a-i descoperi. 

„La dracu”!“ 

-Te rog..., murmură ea, cu sufletul la gură, mai încet decât o 
șoaptă disperată. Fă-mi orice vrei mie, dar te rog... te rog, nu-l răni pe 
fiul meu. 


Capitolul 4 
(scz Dă 


Millie nu mai putea respira. Nu se mai rugase niciodată în viața 
sa cu atâta patos. Dacă fiul ei ar fi stat cuminte în pat. Dacă doar... 

- Ia-te după mine, și o să vă las pe amândoi teferi și nevătămați, 
îi mârâi el la ureche. 

Nu știa cum de se pomenea dintr-odată brusc cu fața spre el. Și 
nici de ce. Până când nu-și înfipse mâna în coada ei împletită, îi trase 
capul pe spate și-i strivi buzele cu ale lui. „Oh, Doamne!“ Știa cine 
era. Ar fi recunoscut oriunde senzaţia acelor buze lipite de ale ei. 

În fond, le sărutase cu numai câteva ore în urmă. 

Dintr-odată, mâinile lui mari îi cuprindeau ambele părți ale maxi- 
larului și cu degetele mari îi desfăcea buzele, pentru ca limba lui ume- 
dă să ia cu asalt gura. 

Ar trebui să-l muște. Să-l zgârie și să-i scoată ochii din orbite. 
Să-i dea un genunchi între picioare, să-l ia pe Jakub și să fugă din 
casă urlând. 

Dar bărbatul acesta era genul de bărbat de care nu ai fi putut scăpa 
niciodată. Îşi putea da seama de asta din felul în care o săruta și după 
puterea de netăgăduit a brațelor care o ţineau captivă. 

Ceea ce trăia acum nu era explorarea blândă și curioasă pe care o 
împărtășea de obicei cu domnii. Și nici una dintre sărutările moi și 
seducătoare pe care le permisese bărbaţilor fascinanţi, care nu aveau 
nici cea mai mică idee despre însemnătatea cuvântului „domn“. 
Nu. Era același sărut flămând, acaparator și exaltant pe care îl împăr- 
tășiseră mai devreme. 

Exista ceva sălbatic la buzele lui. Ceva întunecat și disperat, care, 
din câte se părea, îl uluia și pe el. Și, chiar dacă în circumstanţe nor- 
male ar fi permis ca acest sărut să se întâmple, Millie nu credea că 
ar fi fost pregătită pentru intensitatea lui copleșitoare. Se simțea 
ca şi când se spulberase în atacatorul ei. Simţea asta aproape la fel de 
sigur ca dacă ar fi auzit-o realmente. 

El scoase atunci un sunet gutural, straniu. Un sunet de plăcere. 
Un sunet de agonie. 

— Matka? Mami? 

Și apoi ușa se mișcă. 

Când Millie se retrase, fu surprinsă că atacatorul ei permise acest 
lucru. Jakub rămăsese în pragul ușii, cu mâna strânsă pe mâner, 
cu părul său deschis, de culoarea mierii, ciufulit în toate părțile și cu 
o expresie şocată de dezgust copilăresc încremenită pe chipul lui 
mic și frumos. 

- Kochanie, icni ea, cu sufletul la gură și cu inima bubuindu-i 
în piept suficient de tare încât să fie auzită de toată lumea din 
încăpere. 

Deși nu ar fi putut spune cu certitudine dacă tumultul inimii sale 
era provocat de frică sau de intensitatea sărutului. 

-Am auzit un zgomot, zise fiul ei, încercând un soi de expli- 
caţie jenată. 

Atacatorul ei rămase absolut neclintit când Millie se năpusti spre 
Jakub, rostind în sinea ei o rugăciune tăcută de recunoștință pentru 
că el îi dăduse drumul. 

- Știu, știu. Îmi pare rău. Vino... hai să te duc înapoi la culcare. 
Disperată să-l ducă pe fiul ei cât mai departe de intrus, îl luă în bra- 
tele ei pe micut și fugi cu el spre camera lui. 

Odată ajunși în siguranța dormitorului, îl lăsă jos și încuie ușa, 
sprijinindu-se cu spatele de lemn și încercând să-și liniștească respi- 
rația panicată. 

-Cine era omul acela? 

Ochii lui Jakub rămâneau la fel de mari şi de rotunzi ca ai unei 
bufniţe. 

Cum putea să-i răspundă la întrebarea asta? Era un om foarte pe- 
riculos. Unul căruia îi permisese să o sărute mai devreme în seara 
aceea și unul care o urmărise apoi acasă, cu numai Dumnezeu putea 
şti ce scopuri infame. Comportamentul ei neglijent abătuse această 
năpastă asupra lor... pentru că se comportase ca o ușuratică. Și îl 
pusese în pericol pe fiul ei. 

-De ce te săruta? 

Fiul ei nu mai așteptă să primească un răspuns la prima între- 
bare, ci sări la a doua. 

Millie dădu să-i răspundă ceva, îngrozită și tulburată de faptul că 
încă îi putea simți gustul masculin distinctiv pe buze. Oare intrase 
aici prin efracţie cu intenţia de a o molesta? De a termina ceea ce 
începuseră în colțișorul acela întunecat de sub scări? Oare intențio- 
nase să o violeze? 

-E tatăl meu? 

Millie duse mâna la piept, șocată. 

- Ce, pentru numele lui Dumnezeu, te-ar face să crezi asta? 
pufni ea, întinzându-se după sfoara clopoțelului din camera lui Ja- 
kub și trăgând de ea de două ori, făcând o pauză și apoi trăgând încă 
o dată. 

Era semnalul care îl alerta pe George Brimtree de pericol. Avea 
să-și ia pistolul și să le sară în ajutor, și totul avea să se termine. 

Jakub se ţinea după ea în timp ce verifică încuietoarea ușii, se 
învârti prin cameră și apoi se întoarse să verifice încă o dată ușa. 

-La școală, Rodney Beaton a zis că mamele sunt obligate să-i 
sărute pe taţi, oricând li se spune. 

- Rodney Beaton e idiot, murmură Millie fără să gândească, îna- 
inte de a-l lua pe Jakub în brațe și a-l strânge tare. Omul acela... ăăă... 
nu e tatăl tău, zise ea pe un ton mai blând. Este... 

Auzi ușa de la mansardă deschizându-se tare și apoi pașii grei 
ai lui George Brimtree bubuind pe scări şi năpustindu-se spre 
ușa încuiată. 

-E un intrus în camera mea, George, strigă ea, din spatele ușii 
masive de lemn. 

— Las' că-i vin eu de hac cu bătrâna mea Francesca, răcni George. 

Francesca, desigur, era numele puștii sale. Millie îl putea auzi dând 
buzna în încăpere. 

-Ai grijă! îi strigă ea, cu întârziere. 

George era un bărbat masiv. Fusese soldat infanterist câţiva ani 
și apoi urcase pe scara ierarhică, ajungând la brigada de pușcași. Dar 
cumva știa în sinea ei că, chiar și cu arma aceea în mână, nu ar avea 
nici o șansă în fața ticălosului care o urmărise acasă. 

Rugându-se cu ardoare ca el să supraviețuiască acelei întâlniri, 
Millie nu mai respiră din nou până când nu-l auzi pe majordom în- 
torcându-se pe coridor, șchiopătând. 

-E totul bine, don'șoară Millie. Nu e nimeni aici. Am verificat 
peste tot, în fiecare colțișor. Chiar nu-i nimeni. 

Millie descuie ușa, șovăielnică și cu inima cât un purice, și aruncă 
o ocheadă pe coridorul slab luminat, tremurând acum mai tare decât 
mai devreme, când se aflase în ghearele acelei brute. Ar fi trebuit 
să râdă la vederea vânjosului și impunătorului George, îmbrăcat în 
cămașă de noapte și cu pălărie, strângând la piept pușca lui antică, 
dacă nu ar fi fost atât de zguduită. 

-Eşti rănită, don'șoară Millie? o întrebă el. Tânărul Jakub 
e bine? 

-Suntem bine, da, George, răspunse ea, detestând tremurul din 
propria-i voce. 

-Probabil a sărit pe fereastră. Deși nu-mi dau seama cum putea 
să facă asta fără să-și rupă picioarele. 

Bătrânul părea destul de îngrozit. 

-Cred că ar fi mai bine să chemăm poliția, George, zise Millie, în- 
chizând ușa și întorcându-se spre bietul Jakub, care o privea cu ochii 
mari, și strângându-l în braţe. 

Până aici! A doua zi avea să instaleze gratii la toate ferestrele. Ori 
așa, ori nu avea să mai închidă vreodată ochii. 


Capitolul 5 
SER 


„Te rog... te rog, nu-l răni pe fiul meu!“ Cuvintele răsunau iar și 
iar prin ploaia rece și usturătoare de februarie, care biciuia chinuitor 
străzile înguste din East End. Argent nu-și putea da seama a cui voce 

răcnea în capul lui, acoperind furtuna care se pogora dinspre nord. 
A lui Millie LeCour? Sau a mamei sale? 

Amorțeala îi deposeda membrele de orice dexteritate, cu toate 
că nu ar fi putut spune cu certitudine dacă de vină era temperatura 
scăzută sau vâjâitul din capul său. Se simțea dintr-odată ca și când 
alergase fără oprire mai mulți kilometri. Coastele i se strângeau în 
jurul plămânilor, făcându-i dificil să respire. Inima lui se izbea cu 
brutalitate de cutia toracică, bubuindu-i în urechi, trepidând prin 
toți mușchii lui și până în măduva oaselor. 

Oare chiar era atât de frig afară? Sau poate că de vină era contras- 
tul marcant dintre răceala nopții și căldura cărnii pe care o avusese 
lipită de el cu doar câteva clipe mai devreme? 

Încercând să-și amintească de cât timp fugea, se năpusti pe străzi 
şi mai întunecate și se pierdu pe cele mai periculoase alei dintre ele, 
care aveau nume precum Cutthroat Corner sau Hang Tree Row. Și 
nu părea să se poată opri. Avea senzaţia că, dacă ar fi stat locului 
chiar și o clipită, i s-ar fi dezlipit pielea de pe corp. Și, cu nimic care 
să-i protejeze conștiința, probabil s-ar fi dezintegrat și el în furtună. 

Obiectiv vorbind, se întrebase mereu dacă abisul rece și întunecat 
din pieptul lui se putea extinde într-atât încât să-l înghită cu totul. 
Poate că de asta fugea de fapt. De eviscerare. De uitare. 

De atâta timp de cât își putea aminti. De când... din noaptea aceea 
când rămăsese singur pe lume, simţise adesea că existase în afara 
corpului său. Că mergea pe lângă el însuși, în spatele capului său, 
detașat undeva, separat de el însuși, ca un observator lipsit de orice 
emoție al vărsării de sânge pe care o provoca. Corpul lui exista ca un 
fel de cadavru animat, cu oase și vene, dar dezgolit și deposedat de 
suflet. De orice pasiune care îl făcea ființă fundamental umană. 
De orice îi făcea pe oameni să suspine când auzeau o poezie sau când 
se vedeau pe ei înșiși întruchipați într-un tablou. De orice îi făcea pe 
oameni să se simtă ofensaţi de vecinii lor sau de orice îi împingea să 
pornească un război din lăcomie. 

Crezuse mereu că pur și simplu îi lipsea acest element intrinsec. 

Nu se temea de moarte. Și nici nu aprecia viața. Nu ţinea la ni- 
meni și la nimic și implicit nu resimțea nici durere sau pierdere. 

Păi, atunci cum se făcea că acum își urmărea propriul corp fugind 
pe străzile londoneze înainte de răsărit? De ce nu își mai putea simţi 
pielea? Sau respiraţia din plămâni? Oare acest tremur straniu era un 
semn că trupul lui ceda sau că devenea mai puternic? 

Peste întunericul negru ca smoala începură să se suprapună ima- 
gini. O baltă de sânge de mărimea unei celule de închisoare, care 
devenea din ce în ce mai mare cu fiecare cadavru fără viață pe care îl 
arunca în ea. Ochi mari, scânteietori și frumoși, parcă făcuţi din 
marmură neagră, strălucind cu ultimele vestigii de viaţă, pe un fun- 
dal de aplauze tumultoase. Un băiețel micuţ, care-și privea mama 
murind. Ce făcuse? Ce lăsase neterminat? Care era strategia pentru 
următoarea lui mișcare? 

„Te rog... te rog, nu-l răni pe fiul meu!“ 

Ceva i se strânse în piept atât de brusc și de neașteptat, încât icni 
când duse mâna în dreptul inimii. 

Avea nevoie să gândească. Era prea răvășit. Se simţea ca un animal 
prins în cușcă. Cum era cu putinţă ca un om să fie în același timp 
detașat de corpul său și ţinut captiv de el?! Era o senzaţie care îl înfu- 
ria la culme! Avea nevoie să se redreseze. Avea nevoie de o eliberare. 
Și ştia exact unde o putea obține. 

Viră în grabă spre stânga și traversă Limehouse Street, după care 
porni în jos pe aleea care era denumită popular Poplar Alley. Nu pen- 
tru că ar fi fost acoperită cu frunziș, ci din cauza colibelor micuţe, 
construite din lemn de plop. 

Miros de condimente străine, vânzători ambulanți care frigeau 
variate delicatese pe țepușe de lemn, animale împăiate și deșeuri de 
canalizare amestecate cu lucruri care era mai bine să rămână ascunse 
în imperiul umbrelor și al ceţii. 

Mâncărurile exotice nu erau singurele lucruri expuse acolo. Fe- 
mei minione, cu păr negru-albăstrui, îmbrăcate în halate lucioase de 
mătase, aruncau zâmbete strălucitoare din corturi albe pline de fum 
aromatizat și corpuri moi și vlăguite de la un exces sau altul. Opiu, 
băutură, mâncare, sex, totul și orice era de vânzare în pieţele asia- 
tice, şi Argent le testase pe toate, fără să ajungă să-i placă nimic din 
toate acestea. 

Chiar și la ora aceasta târzie din noapte, piețele și aleile lătural- 
nice erau aglomerate de prea mulți oameni ca să mai poată alerga în 
continuare. Cu toate acestea, oriunde se îndrepta, oamenii păreau 
să-i facă loc. Argent era un bărbat înalt oriunde se ducea, dar aici, în 
cartierul asiatic, ieșea în evidenţă ca un far într-o mare de întuneric. 
Ochi îl urmăreau la fiecare pas, dar el nu susținu nici o privire. Și nici 
nu se uită în jos. 

Evitase întotdeauna să privească direct în ochii cuiva. Se uita 
prin ei sau se concentra pe spațiul gol dintre oameni. Își închipuia 

că făcea asta pentru că viața însăși sălășluia în ochi. Învățase asta de 
timpuriu. Și, dacă ar vedea o dată viața stingându-se dintr-o pereche 
de ochi, ar vedea-o apoi iar și iar. De fiecare dată când dormea. Sau 
uneori imaginea aceasta era chiar tatuată pe interiorul pleoapelor 
lui, de fiecare dată când clipea. 

Următoarea privire pe care o întâlnea putea aparține unei poten- 
țiale victime. La început, mai că i se făcuse rău de la gândul acesta. 
Dar apoi se obișnuise. Ajunsese să... să îl atragă asta. ÎI făcea să se 
simtă puternic. Ca un zeu. Și, pe măsură ce înaintase realizase că 
singurele momente când se simțea cu adevărat viu era atunci când 
lua o viaţă. 

Și treaba asta venea la pachet cu propriile-i primejdii. 

Nu era nici o ruşine în faptul că îi făcea plăcere să ucidă. Dar pen- 
tru unii ajungea să devină o obsesie. O dependență. Și Argent nu 
voia să lase nici un lucru să aibă o asemenea putere asupra lui. Așa 
că folosea alte mijloace prin care să umple golul pe care îl simţea 
în suflet. 

-Te cunosc, ciripi o voce dulce dintr-unul dintre corturile de mă- 
tase. Tu vrei fata numai în genunchi. 

Argent se întoarse și se uită în jos la femeia minionă cu păr foarte, 
foarte lung și negru și cu buze incredibil de roșii, pictate pe o față 
atât de albă, încât abia dacă o putea distinge de culoarea cortului. 

Avea dreptate. Îi plăcea să posede femeile numai pe la spate. 
Nici pe ele nu îi plăcea vreodată să le privească în ochi. Ea se întinse 
atunci spre el și îşi așeză sfioasă mâna pe haina lui. 

- Mă pun în genunchi pentru tine, se oferi ea, cu voce răgușită. Eu 
nu-s ca restul, mie nu mi-e frică. 

„Spune asta acum, dar...“ 

-Altă dată, poate, zise el şi îi dădu mâna la o parte. 

Pentru că în noaptea aceasta venise aici în căutarea unui alt viciu. 
Și își dorea o altă femeie așezată în genunchi pentru el... 

Și, Doamne, cât de tare îl chinuia imaginea aceasta! Millie LeCour 
aplecată pentru el, cu pielea-i cremoasă și catifelată dezgolită pentru 
el și corpul ei acceptându-l în ea. 

Dumnezeule! Avea nevoie de o eliberare, altfel avea să omoare pe 
careva chiar aici, în noaptea rece londoneză. 

Când se deschise o ușă şi doi bărbaţi târâră un corp pe jumătate 
dezbrăcat să sângereze într-un șanț, Argent înțelese imediat că găsi- 
se locul potrivit. Încuviință din cap scurt spre unul dintre angajații 

casei pe care îl cunoștea de ani buni și surprinse negreșit licărirea de 
lăcomie din ochii omului. 

-O să îmi dai timp să plasez pariurile în seara asta? îl întrebă 
omul, eliberându-se de povara sa și ștergându-și mâinile murdare 
pe pantaloni. 

-Doar dacă pariezi și pentru mine. Îți dau șase la sută din câștig, 

Scoase apoi teancul de bancnote din buzunar și i-l aruncă pe tot 
omului, pe care îl chema Wei Ping, după care păși pe scările șubrede 
ale clădirii nemarcate. 

Trei etaje mai jos, în măruntaiele pământului, sunetul devenea 
atât de asurzitor, încât acoperea furtuna. Bărbaţi. Sute de bărbați. 
Unii îmbrăcaţi în fracuri și ținute elegante de seară și alții purtând 
cârpe și zdrenţe. Toţi urlând, transpirând și înjurându-l pe luptă- 
torul pe care-şi riscaseră banii. 

Aplecându-se ușor ca să treacă pe sub tocul ușii, Argent încuvi- 
inţă din cap spre chinezul corpolent, Pan Lee, care închiria clădirea 
aceasta de la Dorian Blackwell, care își lua un comision zdravăn din 
câștigurile afacerii. Omul ridică două degete și arcui întrebător din- 
tr-o sprânceană. 

Argent ridică trei degete. 

După ce primi o încuviinţare din cap de la Pan Lee, Argent se 
îndreptă spre ring. Jacheta lui elegantă căzu pe podeaua extrem 
de murdară. Fu urmată de lavalieră, de vestă și în cele din urmă de 
cămașa lui apretată. Oamenii icneau mereu când el își scotea că- 
mașa. Încetase cu câțiva ani în urmă să mai observe asta sau să-i dea 
importanță. 

Șiroaie de apă de ploaie și sudoare i se scurgeau din păr, alune- 
cându-i pe şira spinării. Avea mușchii încălziți de la cât alergase. 
Era pregătit. 

Era precum apa. 

Pandemoniul! se împrăștie prin mulțime de îndată ce dădură cu 
ochii de el. Cristopher Argent. Ultimul învățăcel al maestrului Wing 
Chun Kung Fu, Wu Ping. Arma perfectă a Fraţilor Inimă Neagră de 
la închisoarea Newgate. Cel mai tânăr și mai bine plătit luptător din 
Ringul Morţii din decada precedentă. Maestrul asasin al lui Inimă 
Neagră din Ben More. 

Cel mai crud și letal om din toată Londra. 


1 În mistica creștină, adunarea, sfatul demonilor (n.tr.) 

Înțelegea ce vedeau cei din jur când îşi scoase pantofii scumpi și-i 
lăsă la marginea ringului de luptă, foarte sigur că nici măcar în acea 
cloacă de infractori nimeni nu ar fi îndrăznit să încerce să i-i fure. 

„Te rog... te rog, nu-l răni pe fiul meu!“ 

Cuvintele astea îl bântuiseră și fuseseră alături de el în ultimele 
două decade. 

Suferise mult în anii de după moartea mamei sale. Din cauza gar- 
dienilor. A prizonierilor. Și chiar și a aliaților săi. Într-o lume ca în- 
chisoarea Newgate, durerea era principala formă de comunicare. Era 
singurul limbaj universal pe care îl înțelegeau cu toții. Și, odată ce-l 
spânzuraseră pe Wu Ping, câţiva ani mai târziu, durerea devenise 
noul profesor al lui Argent. 

Avea un trunchi mare şi lat, care stătea mărturie asemenea unui 
caiet de notițe pentru toate lecţiile învățate, pentru bicele pe care le 
întorsese și pentru durerea căreia îi răspunsese cu aceeași monedă. 
Pentru forța brută câștigată prin muncă silnică, pentru antrena- 
mentele disciplinate și pentru alte asemenea ringuri de luptă sălba- 
tică din vremurile de demult, când îl urmase pe Dorian Blackwell în 
iadul din East End. Amândoi făcuseră ceea ce fusese necesar să facă 
pentru a câștiga bani. Lucruri cumplite. 

La fel cum, de-a lungul timpului, un simplu șiroit de apă putea 
săpa o cavernă în stâncă, Argent se șlefuise prin propria-i voință și 
se transformase într-o armă letală. Într-un instrument al morții. 
Și niciodată, dar absolut niciodată, nu eșuase să plaseze ultima lovi- 
tură fatală. 

Până în noaptea aceasta. 

Așa că întrebarea rămânea în picioare... De ce? 

Trei oameni intrată în ringul rotund - care, la drept vorbind, nu 
era altceva decât o groapă mare, o gaură în pământ. Dar numai unul 
singur dintre ei, africanul, era mai mare decât el. Ceea ce căuta el era 
iscusință. Și numai doi dintre cei trei oameni aveau asta. Omul cu 
piele tuciurie și cu trăsături anglo-saxone, care purta numai o înveli- 
toare murdară și veche în jurul taliei. Argent intuia că era est-indian 
de origine. Și mai iscusit cu o armă decât cu mâinile goale. 

Chiar dacă armele erau interzise aici, asta nu-i oprise pe unii să 
încalce regula, mai ales din moment ce consecințele nu erau suficient 
de drastice pentru a împiedica folosirea unor trucuri murdare din 
când în când — câtă vreme mulțimea era mulțumită, desigur. Cu toa- 
te acestea, Argent nu-și putea da seama unde ar fi putut ascunde o 
armă indianul. 

Africanul avea pumni mari și grei și un maxilar puternic. Și Ar- 
gent știa că era mai bine ca pe acesta să-l păcălească și să-l depă- 
şească prin iscusința mișcărilor și să evite să se prăbușească în 
faţa lui. 

Și ultimul era un spaniol subţirel, care reprezenta cea mai mică din 
problemele sale. Mirosea bine oamenii de obicei și știa că la acesta 
erau mai degrabă fală și fudulie decât iscusinţă, în mod vădit supra- 
compensate cu bravadă, ameninţări gălăgioase și lăudăroşenie de 
dragul mulţimii. 

Ceruse trei oponenți, nu doi și jumătate. Avea multe la care tre- 
buia să cugete. 

Abia sună gongul, când fu tras primul pumn. 

Și, desigur, pentru că nu începu să danseze și să ţopăie prin ring 
așa cum se obișnuia, pentru că își ancoră ferm picioarele în pământ 
și îşi găsi axa corporală, oponenții lui considerară că avea să repre- 
zinte o ţintă ușoară. 

Aparent, nu erau din partea locului. 

Îi permise indianului să-l lovească primul, cu un pumn în plin, 
în maxilar. Argent își simți obrazul zgâriindu-se de dinţi și gura 
umplându-se de gustul metalic al sângelui. Durerea îl obligă să se 
retragă în propriul corp. Își centră atenţia acolo unde îi era locul - în 
spatele ochilor. Asta deschidea abisul rece din pieptul lui și îi umplea 
gura de poftă. 

Argent știuse foarte bine că așa avea să se întâmple. 

Acum, putea gândi. Acum, putea cugeta asupra consecinţelor 
acţiunilor lui și putea formula un plan. 

Scuipă sângele în ochii indianului și se folosi de acest element-sur- 
priză ca să-i secere piciorul omului cu o lovitură rapidă. Argent îl 
apucă de păr și simți cum indianului i se frânse maxilarul în contact 
cu dinții. 

Mulțimea izbucni. 

Un oponent doborât. 

El nu lua niciodată un contract pe care nu intenționa să-l finali- 
zeze. Așa că de ce nu putuse termina treaba și cu Millie LeCour? De 
ce nu o putuse omori, când i-ar fi fost atât de ușor? 

Mai ucisese femei și cu alte ocazii. Ba chiar și mame. În unul din- 
tre cazuri, cel care îl angajase fusese chiar fiul ei — o stratagemă dis- 
perată a unui aristocrat de a o împiedica pe femeie să lase întreaga 
moștenire câinelui ei mult iubit. O alta fusese o moașă care fura copii 

bastarzi nou-născuți de la mame nemăritate și apoi îi vindea oricui 
era dispus să plătească. 

În cazul acesta, îi permisese lui Dorian Blackwell să ofere o redu- 
cere pentru moartea ei. 

Altă dată, o strangulase pe matroana unei târfe pe care o plătea 
pentru că încercase să o vândă pe sora în vârstă de doisprezece ani 
a prostituatei. 

Atunci, își primise plata în negoț. Fusese un târg bun. 

Argent veni faţă în față cu africanul, perfect conștient că spa- 
niolul se furișa în spatele lui ca să-l flancheze. Dar, în realitate, mai 
rămânea un singur pericol. Afișă un zâmbet sardonic, dezgolindu-și 
în fața oponentului său dinţii plini de sânge. Era unul dintre puţinii 
oameni de pe lumea asta pentru care trebuia să se uite în sus ca să-l 
vadă bine. „Așa! Exact!“ gândi el. „Crezi că sunt rănit. Încolţit. O să 
mă ataci cu toată forța.“ 

Şi tocmai acea forță brută era ceea ce avea să folosească Argent 
împotriva lui. 

De ce nu o putuse folosi și împotriva țintei lui superbe? 

Lui Argent îi plăcea să dea vina pentru asta pe faptul că îl afec- 
tase - într-un mod pe care nu-l anticipase — gândul de a-l obliga pe 
băiețel să o privească pe mama lui murind de mâna lui. Și, la drept 
vorbind, treaba asta chiar îl afectase destul de mult. Cu toate acestea, 
evitase să-i frângă gâtul frumos lui Millie LeCour înainte ca băiatul 
să fi devenit o problemă. 

Și, deşi cuvintele pe care le rostise — care fuseseră o replică per- 
fectă a rugăminţii pe care o articulase propria lui mamă cu atât 
de mulți ani în urmă - îl aruncaseră într-adevăr dincolo de limi- 
ta rațiunii lui reci și imperturbabile, trebuia să recunoască și că se 
apropiase periculos de mult de limita aceea de când o văzuse murind 
pe scenă. 

Africanul se aruncă la atac. Braţele lui lungi zburau spre el cu 
pumni laţi, ca niște cărămizi, care probabil l-ar fi lovit cu toată 
puterea unei locomotive. În loc să se ferească de pumnii lui, Ar- 
gent se năpusti spre om, intrând în spaţiul lui personal și furând 
puterea loviturilor sale. Blocând un braț cărnos cu al lui, îl lovi în 
același timp în gât pe oponentul său. Sau, mai corect spus, îl lovi 
prin gât pe african, exact așa cum fusese învățat cu mulți, mulți ani 
în urmă. 

Primi un pumn în rinichi de la spaniol, dar asta nu-i frânse deloc 
concentrarea, și se aruncă asupra africanului care se prăbușea, apli- 
cându-i încă două lovituri devastatoare în cădere. 

Doi oponenți la pământ. 

Ce anume era la Millie, în mod specific, care o făcea atât de diferită 
de restul? 

Oare o chestiune simplă de chimie? O dorință neîmplinită la 
fel de primordială și de animalică precum ceea ce se întâmpla aici, 
în groapă? 

Dumnezeu îi era martor că trupul i se întărea imediat când carnea 
lui intra în contact cu cea moale și delicată a ei. Ce să mai, se întâm- 
pla și acum, numai gândindu-se la asta. Atingerea ei era electrizantă. 

Și periculoasă. 

Să o sărute... Ei bine, cu siguranţă nu existau cuvinte pentru a de- 
scrie cum se simțea asta. Era ceva mai chinuitor decât orice tortură. 
Mai sublim decât orice amintire. 

Millie LeCour deborda de viață, de entuziasm, de emoție și de 
căldură, și, atunci când se aflau în contact, toate acestea treceau 
cumva și în el. 

Și pentru o clipită prețioasă... o putea simți și el. 

Cum era posibil așa ceva? Cum putea o femeie — mai exact o hoa- 
tă, o șantajistă și o parvenită lacomă, cu o inimă la fel de rece ca 
a lui — să aibă un asemenea efect devastator? Femeia pe care o vă- 
zuse apărându-și copilul cu atâta disperare și în mod atât de altru- 
ist nu se potrivea deloc cu descrierea femeii pe care fusese angajat 
s-o ucidă. 

Oare dragostea ei față de copil chiar era sinceră? Oare chiar era o 
actriță atât de desăvârșită încât să-l păcălească? Mama lui fusese 
o criminală, o hoaţă și o curvă, și totuși îl iubise la nebunie pe 
Cristopher. Cu tot sufletul său. Ba, de fapt, mulţi criminali cu 
sânge-rece, infractori și războinici însetați de sânge erau oameni 
de familie. 

Asta reprezenta slăbiciunea lor. Una pe care o exploatase adesea 
în războiul lumii interlope pe care el și Dorian Blackwell îl porni- 
seră împotriva elementului criminal din Londra cu mai bine de zece 
ani în urmă. 

Lui Argent nu-i plăceau deloc întrebările fără răspuns. Nu voia 
variabile necunoscute. Și cu siguranță nu putea accepta ca Millie 
LeCour să se ducă la poliție și să le ofere descrierea lui. Nu mai 
lăsase niciodată în urmă un martor, și el și Blackwell deveniseră 

deja prea familiarizați cu inspectorul-șef Morley în ultimii ani ca să 
tiște asta. 

Icnetul mulțimii și strălucirea metalului îl avertizară să se ros- 
togolească și să se ferească, pentru a evita să primească un cuțit 
în coloană. Se echilibră chiar la timp, pentru că în clipa imediat 
următoare spaniolul îl atacă, cu cuțitul la înaintare. Argent folosi un 
braţ pe post de pârghie ca să-l agaţe pe om de scobitura cotului și 
pe celălalt ca să-i împingă mâna în care ţinea cuțitul spre propriul 
său piept. 

Şi astfel se decidea finalul bătăliei, gândea Argent cu satisfacție, 
când lama cuţitului — care după părerea lui ar fi putut fi mult mai 
tăioasă de atât - sfârtecă pieptul spaniolului care se zbătea și urla și 
i se implantă în carne până la mâner. Argent îi dădu drumul omului 
plin de sânge și merse către ușa de la treptele care conduceau afară 
din arenă. Ușa se deschise imediat în fața lui când se apropie. Mulți- 
mea se despărți pentru el, ca marea pentru Moise, și plecă, lăsând în 
urmă cacofonia de urale, animat de un singur scop clar. 

Avea să-și recupereze câștigurile mai târziu. 

Acum avea nevoie de răspunsuri la numeroasele întrebări care 
gravitau în jurul siluetei fără cusur a lui Millie LeCour. Trebuia să 
o vadă din nou. Și de data asta trebuia să existe absolvire de păcate. 
Trebuia să analizeze logic și obiectiv puterea aceasta pe care o deți- 
nea asupra lui. Și, de data aceasta, după ce înțelegea mizele, avea să ia 
decizia finală. Ori avea să o ucidă... 

Ori avea să o revendice. 


Capitolul 6 
(aa 


-Un asasin? întrebă Jane, lăsându-se pe spate în baia cu sare, cu 
un suspin mulțumit. Eşti sigură că inspectorul-șef nu face din țânțar 
armăsar? Toate am avut parte de-a lungul timpul de admiratori prea 
insistenți. Şi-n plus, ai zis chiar tu că n-a făcut altceva decât să intre 
prin efracţie în apartamentul tău și să te sărute. 

Apa fierbinte şi aburindă o făcu pe Millie să inspire superficial 
pentru a se obişnui cu temperatura înainte de a se instala în piscină 
cu un oftat prelung. 

-Păi, și asta mi s-a părut foarte ciudat la atac, aprobă ea. Avea 
brațul strâns în jurul gâtului meu ca și când plănuia să mă strangu- 
leze, dar apoi doar a... a stat nemișcat, ținându-mă lipită de el. 

Millie încercă să nu se gândească la corpul cald și tare care apar- 
ținea acelor ochi foarte, foarte reci. O tulbura treaba asta. O tulbura 
pentru că știa că ar fi trebuit să o neliniștească mai mult întregul 
incident. Doar că uneori amintirea lui îi evoca o fierbințeală ciudată 
în pântec, și asta o înfuria cel mai tare. Jane îi aruncă o privire com- 
Pătimitoare prin aburul care se aduna. 

-Probabil ai fost înspăimântată, biata de tine. 

-Am fost, mărturisi ea, scoțându-și agrafele din păr și lăsându-l 
să se reverse în apă. Era să mor de inimă când am crezut că l-ar putea 
răni pe Jakub. Ba chiar îmi venea să mor. Și să-l omor și pe el. Și chiar 
cred că aș fi făcut-o dacă s-ar fi atins de el... 

Dar nu o făcuse. Ci pur și simplu dispăruse din nou. 

-$i apoi pur și simplu te-a... sărutat? se miră Jane, încrețindu-și 
nasul cârn. Nu prea are sens, nu-i așa? 

- Nu, chiar deloc. 

-Ei bine, ştii sigur că ai ajuns mare vedetă când admiratorii ăștia 
scrântiți la cap intră prin efracţie în casa ta ca să-ți fure un sărut. 
Jane avea un fel specific de a lua totul în glumă, chiar și cele mai 
îngrozitoare lucruri. Așa reușea să-și păstreze un zâmbet atât de 
luminos într-o lume atât de întunecată. Încă vă urmăresc peste tot 
monștrii ăia doi pe tine și pe Jakub? 

Se referea, desigur, la gărzile de corp pe care le angajase Millie a 
doua zi dimineață pentru ea și pentru fiul ei. Două matahale de frați 
irlandezi care aveau niște umeri extrem de laţi și niște gâturi foar- 
te scurte. McGivney era numele lor de familie, și miroseau la fel de 
îngrozitor pe cât arătau. Dar Millie decisese că asta în mod sigur nu 
făcea altceva decât să le sporească eficiența. Veniseră cu recomandări 
foarte bune, și lui Jakub îi plăcea faptul că stăteau nemișcați sufi- 
cient cât să îi poată desena. 

— Domnul McGivney stă de pază la ușa băii, recunoscu Millie. Și 
fratele lui e cu Jakub la școală. A trebuit să-mi folosesc toate farme- 
cele pe director ca să-l conving să-l lase să stea cu el. 

Trecuseră deja trei zile de la incident. Trei spectacole finali- 
zate cu succes şi trei nopţi lungi fără somn, dar din fericire lipsite 
de alte evenimente. Și Millie începuse în sfârșit să se simtă din nou 
în siguranţă. 

Sau mai exact, până când fusese convocată la Scotland Yard 
în după-amiaza aceasta ca să stea de vorbă cu inspectorul-șef Carl- 
ton Morley. 

Mârâitul gânditor al lui Millie răsună cu ecou de pe pereții deco- 
rați cu marmură crem ai băii publice, în timp ce încerca să se împace 
cu acest incident nefericit. Și cu emoțiile stranii pe care le avea față 
de eveniment. 

Adora locul acesta cu decorul său auriu și cu ambianța sa de baie 
turcească. Arăta de parcă ar fi putut fi scos cu ușurință dintr-un ta- 
blou de Jean-Auguste-Dominique Ingres. Coloane grecești. Dale ro- 
mane de marmură. Draperii turcești. Lampioane marocane. Un mic 
colțişor delicios al stilului mediteraneean exotic, chiar în centrul 
Londrei. Un loc în care nu ar fi fost prinsă nici moartă nici o per- 
soană respectabilă, dar care era obligatoriu pentru orice om noto- 
riu. Pe timp de noapte, devenea un loc de joacă exclusivist pentru 
domni bogaţi și pentru curtezane foarte scumpe. Dar, din moment 
ce Jane și Millie își petreceau majoritatea nopţilor la teatru, ele frec- 
ventau acest local cu precădere după-amiaza devreme, când apa era 
curată și sălile de baie aproape goale. Jakub era la școală, așa că se 
puteau întâlni, puteau repeta texte, puteau bârfi în tihnă și apoi pu- 
teau lua prânzul la cafeneaua lui Pierre de Gaulle din colţ, în timp 
ce-l ascultau, înainte de a se duce la teatru pentru spectacolul de cu 
seară, cum se lăuda că fusese proprietarul contesei de Northwalk 
cândva demult. 

Dar parcă ritualul lor de miercuri nu mai era chiar la fel, când 
una din ele avea după ea o gorilă de irlandez pe post de gardă 
de corp. 

Cu toate acestea, orice era mai bine decât să riște să mai dea nas 
în nas cu Bentley Drummle. 

Dar, pe de altă parte, acesta nici măcar nu era numele lui ade- 
vărat, nu? După cum îi subliniase inspectorul-șef Morley, Bentley 
Drummle era un personaj dickensian mai puțin cunoscut. La fel ca 
numele „cunoștinței“ sale pe care îl dăduse ca referință după petre- 
cere — Richard Swiveller. 

Millie se simțise ca o mare proastă stând acolo în biroul ordo- 
nat al lui Morley și îi fusese prea rușine să întâlnească privirea 
bărbatului pe deasupra biroului imens de mahon. Fusese o mare 
proastă! Serios acum... pentru o femeie care se considera de lume 
și care era atât de capabilă să citească intenţiile unui bărbat şi 
apoi să-l joace pe degete ca pe o marionetă pentru a obține ce voia 

de la el... ei bine, cu siguranță de data asta ea fusese cea păcălită. 
Și chiar cu mare clasă. 

De un profesionist. 

„Un asasin“, îi sugerase inspectorul Morley. 

Millie îl cunoștea personal pe Sir Carlton Morley, de la moar- 
tea tragică a dragii sale prietene, Agnes Miller, care avusese loc cu 
aproape cinci ani în urmă. Chiar dacă criminalul ei nu fusese găsit 
niciodată, omul fusese suficient de amabil să o ţină la curent cu orice 
potenţiale noi piste sau indicii care apăreau în anchetă. Iar ea își do- 
rise cu ardoare să se asigure că inspectorul nu descoperea niciodată 
cel mai important indiciu dintre toate. 

Pe Jakub. 

- Jane..., începu Millie, precaută. Vreau să fii și tu mai... mai atentă. 
Promite-mi că o să ai grijă! 

- De ce? se miră Jane, înfulecând o boabă mare și suculentă de 
strugure din bolul cu fructe de la marginea piscinei și apoi lăsând 
capul în apă, ca să-și umezească scalpul. Omul acesta te urmărește 
pe tine, nu pe mine. 

- Dar, dacă e adevărat ce a spus inspectorul Morley, atunci în- 
seamnă că nu urmărește doar o singură femeie anume. Din câte 
am înțeles eu, a ucis mai multe. Ba, de fapt... Dar se opri apoi, 
nedorindu-și cu adevărat să împărtășească cu ea veștile revoltă- 
toare pe care le aflase. Nedorindu-și să le facă și mai reale rostin- 
du-le cu voce tare. Pentru că, dacă le-ar fi dat glas, atunci cuvintele 
sale ar fi răsunat cu ecou între pereţii de marmură și s-ar fi întors 
să o bântuie, și asta era aproape ca și când ar fi pătat unul dintre 
locurile ei preferate cu groaza a tot ce se întâmpla. Se pare că țin- 
tele lui sunt femei și copii. Băieţei, mai exact. Au găsit cadavrele fe- 
meilor, dar nu i-au găsit pe micuți. Bieţii de ei sunt toți dispăruți 
fără urmă. 

Lacrimi îi năpădiră imediat ochii lui Jane, și Millie îi putea vedea 
albul ochilor licărind chiar şi prin aburul dens. 

-Dar asta e absolut oribil! exclamă ea. Și câți sunt? 

- Păi, polițiștii cred că e vorba despre cel puţin șase cazuri. 

— Cred...?! Cum adică... cred?! Jane traversă atunci piscina și veni 
lângă ea, lucru care o bucura în secret pe Millie. 

Începuse dintr-odată să se simtă foarte vulnerabilă. Un fior rece 
de rău augur îi traversă șira spinării, chiar și în apa acea aburindă, 
și simţea cum i se adunau picături de sudoare pe ceafă. Cotloanele 

încăperii i se păreau brusc întunecate de umbre sinistre și pereții 
păreau cumva asupritori. 

— Păi, și cred că a fost omul acesta care a intrat în apartamentul 
tău? Jane o apucă imediat de mână pe Millie, luând dintr-odată lu- 
crurile mult mai în serios. Dar... dar te-a sărutat. Ţi-a dat drumul. 
Despre asta ce mai cred? Sau nu au nici o părere? Cred că încă te ur- 
mărește? Și ce fac ca să te protejeze? 

O emoţiona îngrijorarea sinceră a prietenei sale, așa că Millie o 
strânse de mână, plină de recunoștință. 

- Poliţiştii nu știu ce să creadă despre atacul asupra mea. După 
spusele inspectorului-șef Morley, abia acum încep să pună lucrurile 
cap la cap. Vezi tu... femeile astea nu locuiau toate în aceeași zonă. 
Și... nu au fost nici... ăă... ucise... în același fel. Unele dintre morți au 
fost foarte brutale, în timp ce altele... mai puțin violente, dacă există 
o asemenea descriere pentru o crimă. Unele au fost violate, altele au 
fost cruţate. Au fost strangulate, înjunghiate... sau omorâte în bă- 
taie. Și una a fost împușcată. 

- Doamne, Dumnezeule! exclamă Jane, făcându-și cruce. 

- Singurul element comun între toate femeile ucise este faptul 
că fiii lor lipsesc. 

Jane clătină din cap, cu mâna peste gură. 

-Şi crezi că acești bieți copii sunt... morți? Sau mai rău? 

Millie văzu lacrimi adunându-se în ochii prietenei sale blajine, la 
fel cum știa că străluceau și în ochii ei. 

-Nimeni nu ştie. Pur şi simplu, au dispărut fără urmă. 

-Şi de când... de când se întâmplă lucrurile astea? 

-Inspectorul Morley zice că au fost cinci cazuri în decurs de 
două luni. 

- Păi, și cum se face că nu am auzit nimic despre asta? ceru să știe 
Jane, izbind apa cu mâna, într-un gest de furie neputincioasă. De ce 
nu scrie despre asta în toate ziarele, ca să le avertizeze pe mamele 
din Londra de potenţialul pericol? 

-Pentru că, până acum, nu a existat nici o legătură palpabilă între 
morţile femeilor. Unele cazuri au apărut în ziarele locale din orașele 
lor de baștină. Și una, dacă nu mă înșel, era fiica unui miner bogat 
din partea locului, domnul Randall Augustine. Îmi amintesc că am 
citit ceva în Daily Telegraph despre nepotul său dispărut, ştii? 

Jane încuviință din cap, palidă ca varul și cu ochii înlăcrimaţi. 

- Da, cred că îmi amintesc ceva. De obicei nu prea sunt atentă la 
astfel de știri. Mi se pare absolut sinistru. 

-Chiar nu am vrut să te neliniștesc, Jane. Millie uitase cât 
de melodramatică putea fi prietena ei și cât de predispusă la crize de 
isterie sau apoplexie... sau la crize de leșin pe canapele. În locul unde 
crescuse Millie, nici o femeie nu suferise de asemenea sensibilități. 
Și nici ea nu leșinase vreodată în viața sa. Voiam doar să te previn, ca 
să fii și mai vigilentă. 

-De ce? suspină Jane, deși nu plângea cu adevărat. Eu nu am nici 
un copil. 

- Știu, dar... chiar și așa! 

Jane se uita în ochii lui Millie, în vreme ce rumega un gând. 

- Millie, dacă bărbatul acesta care a intrat prin efracţie în apar- 
tamentul tău era într-adevăr asasinul în cauză, de ce nu l-a luat pe 
Jakub? De ce te-a sărutat și apoi... te-a lăsat să pleci? 

Millie lăsă capul pe spate, sprijinindu-l de marginea piscinei, 
și închise ochii. 

-Nu știu, Jane. Își tot pusese și ea aceeași întrebare, de când el 
dispăruse din casa ei. Chiar nu știu. 


Era prea târziu, constată Argent. Prea târziu să se întoarcă din 
drum acum. 

Îi luase prea mult timp să se pregătească. Prea mult ca să-și pu- 
rifice sângele de focul ei și să devină din nou precum apa. Trei zile 
de antrenamente intense și asidue, de post, de meditaţie și dor- 
mit îi limpeziseră mintea și îi curăţiseră trupul. Era rece din nou. 
Nemilos. Concentrat. 

Pregătit ca moartea să se scurgă din nou din mâinile sale. 

Sau nu. Depindea. 

Şi ce oportun i se părea să o întâlnească întâmplător la o baie pu- 
blică. Ca să poată termina treaba asta în apă. Urcă scările care duceau 
spre House of the Julii și încuviință din cap spre Ellis McGivney. 

-Dar pe toţi sfinţii! Mai să nu-mi cred ochii, Dumnezeule, dacă 
nu e chiar Cristopher Argent în carne și oase! exclamă irlandezul, 
cu un glas surprinzător de liric pentru un om cu un aspect atât de 
înfiorător. După porumbița de scenă ai venit? 

-E a mea. Argent se opri o clipă, întrebându-se dacă irlandezul 
acesta era suficient de idiot încât să încerce să-l oprească. 

-Să o săruţi sau să o omori? întrebă Ellis, trăgând tare dintr-un 
trabuc gros. 

-Asta rămâne de văzut. 

O umbră de îngrijorare traversă atunci chipul aspru al bărbatului. 

-O să încerc să te opresc numa” dacă te-ai dus deja după Ely, zise 
el, deși expresia din ochii injectaţi ai gardianului spunea clar că știa 
foarte bine că astfel și-ar fi găsit moartea. 

Dar un om precum Ellis McGivney nu ar fi permis niciodată ca 
moartea fratelui său geamăn să treacă nerăzbunată. 

-N-am nici un dinte împotriva ta și nici a fratelui tău, zise 
Argent. Îmi imaginez că e încă la postul lui. 

În clipa aceea, umerii lui Ellis se mai relaxară un pic. 

— Atunci, o să-mi abandonez eu postul și-o să te las pe tine în 
locu-mi. Deși tre’ să-ţi spui că treaba asta nu-i deloc bună pentru afa- 
ceri. Cum poate un om să-și câștige și el traiu' ca gardă dacă clienţii 
îi mor? 

- Atunci, poate ar fi mai bine să nu mai păzească nici o persoană 
de pe lista mea. 

Irlandezul strânse din dinţi de furie și încleştă mâinile-i mari și 
cărnoase în pumni de mărimea unor ciocane. 

Argent stătea locului și-l privea. Și aşteptă. 

-L-am susţinut pe Blackwell în războiu' lumii interlope, zise Ellis 
încet. Și-i suntem loiali și-n continuare. Vă suntem loiali amându- 
rora. Ține minte asta dacă mai ai vreun contract car’ să te arunce în 
drumul meu. 

-Blackwell nu uită niciodată, zise Argent și încuviință din cap. 
„Și mie, unul, nu-mi pasă nici cât negru sub unghie!“ gândi, dar nu 
adăugă cu voce tare. 

Ellis aruncă o privire spre geamul cu model exotic al ușii de la sala 
de baie, care era flancată de două coloane romane. 

-A fost bună cu noi. Ne-a tratat bine... corect. Și se poartă bine și 
cu fiu-său. Ne-a plătit în avans. Nu prea-mi place gându' de a o auzi 
țipând de spaimă sau de durere... 

-N-o să se întâmple, promise Argent. 

-Foarte bine, atunci. O să plec să-mi văz de drumu' meu. 

După asta, Ellis McGivney o luă la fugă în jos pe scările băii pu- 
blice. Se mișca destul de iute și de abil pentru un om de mărimea 
lui. Își atinse pălăria și-i zâmbi cu toți dinţii înnegriți unei doamne 
ce trecu pe lângă el, chicotind apoi de icnetul ei, în timp ce ieșea în 
lumina amiezii. 

Aburul umed îi umplea plămânii lui Argent în timp ce se furișa în 
jos pe coridorul lung, care ducea de la vestiarele doamnelor spre baia 
publică rezervată sexului frumos. 

Voci feminine suave răsunau cu ecou din pereții groși și neîncăr- 
caţi, plutind în jos pe coridor spre urechile lui. Una era stridentă și 
dulce, iar cealaltă moale și scăzută. 

„Millie!“ 

Blestemă aprig ritmul tot mai alert al inimii sale și felul în care 
i se accelerase respiraţia. 

lată că apărea din nou. Anticipare. Nerăbdare. Trebuia să existe 
ceva ce să poată face ca să scape naibii de senzaţia asta. 

Ascultând conversaţia doamnelor, Argent rămase ascuns în 
mantia de abur, neputându-le vedea, și cu spatele lipit de peretele 
cel mai îndepărtat, până când reuși să se poziționeze într-un colţ 
întunecat al încăperii și să folosească umbrele și aburul pe post 
de ascunzătoare. 

Faptul că se dusese la Morley avea să-l enerveze și frustreze pe 
Blackwell. Dar pe el nu-l surprindea absolut deloc. Chiar se întrebase 
cât avea să-i ia inspectorului-șef să înțeleagă treaba asta cu crimele 
în serie și să vină să i-o arunce la ușă lui Inimă Neagră din Ben More. 
Fiind regele conducător al lumii interlope, lui Dorian Blackwell i se 
aruncaseră în cârcă destul de multe crime și infracțiuni pe care nu le 
comisese în realitate. 

Și mai și scăpase basma curată cu multe altele. De fapt, asta era 
valabil pentru ei toți. 

Și, din câte știa Argent, Blackwell nu avea în serviciul său prea 
mulți asasini. Și nici nu se murdărea pe mâini cu treburi josnice pre- 
cum răpirile. Păi, și atunci cine le omora pe aceste femei? Și ce se 
întâmplase de fapt cu băieții dispăruți? Din experienţa lui Argent, 
criminalii foloseau de obicei același mod de operare când venea 
vorba despre ducerea la îndeplinire a unei misiuni. Era un fel de 
tipar - sau devenea un soi de obișnuință —, indiferent dacă era inten- 
ţionat sau nu. Ori violau femeile, ori nu. Ucideau ori lent, ori repede. 
Unii preferau armele. Alţii, așa ca el, de exemplu, foloseau alte mij- 
loace, mai personale - mai intime. Ceva ce știința aceea enervantă 
a balisticii și a cercetărilor medico-legale nu putea lega de el. Ori un 
ştreang, ori mâinile goale, ori uneori un cuţit. Toate trei erau cele 
mai letale arme ale sale. 

Așa că i se părea de-a dreptul incredibil faptul că inspectorul-șef 
Morley o informase pe Millie că toate acele morți nelegate între ele 
ar fi fost săvârșite de același criminal. 

Ba, de fapt, i se părea de-a dreptul fascinant. 

Şi presupunând că inspectorul-șef avea dreptate, cine ar fi putut 
fi criminalul în cauză? Crowley? Poate. Nemernicul ăla bătrân era în 
breasla asta de suficient de mult timp, așa că de ce nu ar fi acceptat 
cinci contracte în decurs de două luni? Probabil nici nu i-ar fi mai re- 
zistat ficatul suficient cât să-l prindă și să-l trimită la spânzurătoare. 
Dorshaw, atunci? Argent presupusese că omul se retrăsese din acti- 
vitate. Sau, cel puţin, în ultima vreme poliția nu mai culegea organe 
și alte astfel de lucruri de pe caldarâm. Poate că era Algerianul. Sau 
poate Prusacul? 

Sau poate răsărise cineva nou pe străzile londoneze. Pe stră- 
zile lui. 

Mda, asta în mod sigur era ceva ce trebuia să discute cu Blackwell. 
Și, dacă mai erau ucise și alte mame de copii tineri prin oraș, oare 
aveau și ele ceva de-a face cu avocatul Gerald Dashforth? Oare și con- 
tractul pe care îl avea Argent în cazul lui Millie avea o legătură cu toa- 
te astea? Putea la fel de bine să fie o coincidenţă... dar coincidențele 
erau ceva foarte rar în lumea interlopă. În lumea lui. Își pusese câțiva 
acoliți să-l urmărească pe Dashforth și pe cei câțiva clienţi ai lui care 
şi-ar fi putut permite să-l angajeze pe Argent. Așa că intenționa pe 
deplin să afle ce se întâmpla. 

- Millie? 

Argent simţi cum i se ciuliră urechile de îndată ce auzi numele 
ei. Și, din păcate, acestea nu erau singura parte a anatomiei lui care 
devenise alertă. 

- Încep să mă încălzesc cam tare, ești gata să mergem să luăm 
prânzul? 

-Mă tem că nu pot veni la masă cu tine azi. După asta mă duc să-l 
iau pe Jakub de la şcoală, ca să-l iau cu mine la teatru. 

Argent își dădu seama imediat că era glasul ei. Îi... îi făcea ceva... 
avea un efect straniu asupra lui. Fizic. Spre deosebire de a celorlalte 
femei, vocea ei avea o rezonanţă joasă care se distingea dintr-o mie 
de glasuri. Și care fascina. Să o asculte vorbind era ca şi când ar fi 
fost prins în lanţuri... dar încătușat în lanţuri dulci de încântare. 
Un simplu muritor nu putea scăpa din mrejele vibrante ale glasului 
ei ca de sirenă... Și în fond de ce și-ar fi dorit să scape? Pentru că 
stârnea o curiozitate păcătoasă. Oare cum or fi sunat gemetele ei de 
plăcere? Dar ţipetele ei de extaz? 

-Mă nelinișteşte să stau departe de fiul meu, chiar și atât timp 
cât e în siguranţă la școală, spunea ea. Știu că deja sunt cam prea 
protectivă, dar... 

Nu era deloc prea protectivă. Cineva o voia moartă. Și poate că 
același lucru era valabil și pentru băiat. 

- Păi, pe bună dreptate. 

O siluetă lungă și suplă se ridică din apă și se întinse în lumi- 
na soarelui. Umezeala din atmosferă îi încețoșa formele și curbe- 
le. Dar în clipa de față pe Argent nu-l interesa deloc să vadă o 
femeie dezbrăcată. 

Sau cel puţin nu pe actrița cu păr auriu. 

-O să mă duc la Pierre și o să vă iau ceva de mâncare și ţie, și 
lui Jakub, se oferi femeia pe nume Jane. O să las pachetul la tine 
în cabină. 

-Multumesc mult, draga mea. 

Blonda se aplecă apoi pentru a primi câte-un sărut pe fiecare 
obraz de la Millie, care, de unde stătea el, nu era mai mult decât un 
cap întunecat deasupra unei piscine pline cu apă. 

Când le văzu pe Millie și pe prietena ei dezbrăcată pupându-se, fu 
nevoit să se sprijine cu mâna de perete, pentru că al său corp se trezi 
la viaţă cu o forță uimitoare, şi dorința explodă în el la un nivel de 
intensitate complet nou. 

Jane ieși atunci din apă, își luă un halat și prosopul, după care 
porni pe coridorul care ducea spre vestiarul doamnelor. 

Trecu la vreo trei pași de el și nici măcar nu-i simţi prezența. 

Argent așteptă ca ea să dispară complet înainte de a se furișa mai 
aproape de prada lui. Se simţea ca un prădător în adevăratul sens al 
cuvântului. Era înfometat și nerăbdător, dar în același timp perfect 
conștient că așteptarea momentului perfect în care să atace făcea 
diferenţa în capturarea prăzii sale. 

Cu mâinile-i delicate, Millie își adună atunci părul lung și greu de 
abanos peste un umăr alunecos din cauza apei și a uleiurilor, expu- 
nându-și spre el carnea spatelui ei dezgolit. Când își schimbă poziția 
ca să-și săpunească părul, Argent întrezări cele două coloane de 
mușchi mici și netezi care îi susțineau șira spinării. 

Sângele începu să-i clocotească în vene într-o cursă nebunească și 
aproape palpabilă spre miezul ființei sale. Și, odată ce se adună acolo, 
porni într-o călătorie fermă și implacabilă în jos. 

Şi apoi Millie se ridică. 

lar, pentru un moment, Argent nu mai putu respira. Deschise 
gura, încercând să inspire, și luă o gură mare de aer. În schimb, se 
pomeni înecat într-un ocean de umiditate și dorință intensă. 

Niciodată în viața sa Argent nu știuse — nici măcar nu conce- 
puse - că un om putea fi pur și simplu paralizat de dorință. Până 
în clipa în care dăduse cu ochii de silueta ei dezgolită, considerase 
sexul doar o nevoie biologică necesară. Ceva ce făcea doar pentru 
că mădularul său avea nevoie de asta. Pentru că îi oferea eliberare 
şi plăcere. 

Unul câte unul, degetele lui se strânseră în pumni de dorință. 

Picăturile de apă care șerpuiau în jos pe curbele trupului ei și 
apoi se prelingeau înapoi în bazin căpătară un tânguit aproape liric 
şi muzical şi la fel de melancolic precum ploaia. Și fiecare particulă 
de umezeală care stătea lipită de carnea ei părea să se agate de ea 
cu disperare, reflectând razele fine și subțiri de lumină solară, ast- 
fel încât iluminarea aceea se transforma dintr-o mică licărire într-o 
strălucire orbitoare. 

Ea era o creatură a luminii soarelui. Și, pe când strălucirea trans- 
lucidă a soarelui picta pielea majorităţii femeilor cu o paloare bolnă- 
vicioasă, ea o purta ca pe o mantie aurită. Ca pe o căldură sărutată 
de soare, care accentua nuanțele luxuriante din părul ei întunecat. 

Iar când se aplecă, întinzându-se după săpun, Argent aproape că 
se împletici. 

„Trei zile!“ Argent scrâşni din dinți. Se pregătise trei zile pentru 
asta. El era un om definit prin excelență de răbdare și disciplină. Nu 
era un om curajos. Era neînfricat. Voința lui nu era puternică. Era de 
fier. Fusese ars, biciuit, înjunghiat și bătut, și nu scosese nici măcar 
o dată vreun geamăt de durere. 

Păi, și atunci cum se făcea că imaginea fundului gol glorios al lui 
Millie LeCour îl făcea să înghită în sec pentru a suprima un scâncet 
de dorință? 

Ea se cufundă înapoi în apă, chiar înainte ca lui să i se înmoaie de 
tot genunchii. 

Capul ei de abanos dispăru sub apă ca să-și clătească părul, 
și Argent profită de acel moment. Dacă scotea vreun sunet cât de 
mic, atunci acesta ar fi fost înăbușit de faptul că era cufundată 
sub apă. 

Dar nu scoase nici un sunet. 

Treaba asta nu mai putea continua. Era necesar să-i pună capăt. 
Acum! Dulci sau nu, niște lanțuri rămâneau niște lanţuri, și Argent 
își jurase sieși de mult că nu avea să mai fie niciodată luat prizonier. 
Nici măcar de mrejele de catifea ale lui Millie LeCour. 

Apa abia dacă se mișcă în clipa când el coborî în bazin, se întinse 
sub apă și îi trase la suprafață trupul gol și strălucitor. 

Ea se ridică zbătându-se. 

Luptându-se ca să ia o gură de aer, Millie aruncă o lovitură sălba- 
tică și disperată spre fața lui. Și forţa acelui atac, combinată cu apa 
aromată, chiar îi produse o rană usturătoare. 

Argent abia se putu abţine să nu o aplece și să nu o posede pes- 
te marginea de marmură a piscinei. Erecţia lui era tare precum 
un diamant. 

O întoarse cu forţa, o supuse cu ușurință și îi încătușă talia sub- 
tire cu un braţ, blocându-i braţele pe lângă corp. Și, de data asta, în 
loc să-și strângă celălalt braţ în jurul gâtului ei, îi puse mâna la gură. 

Ar fi putut să o înece. Ar fi fost drept și potrivit, pentru o sirenă 
amenințătoare ca ea. Pentru că, deși o avea captivă în ghearele lui, el 
însuși era cel care se pomenea tras spre fundul apei. Pielea ei... atât 
de alunecoasă și de catifelată de la apă și de la săpun, crea o senzaţie 
delicioasă de frecare chiar și prin numeroasele straturi de haine ude 
pe care le purta el. 

Fundul ei gol se freca de mădularul erect care clocotea de dorință 
în constrângerea pantalonilor, cuibărindu-l fără voie în fanta dintre 
două fese curbate și delicioase. 

Încremeniră amândoi. Și nici unul din ei nu era sigur care avea să 
fie următoarea lui mișcare. 


Capitolul 7 
CER 


Prin toată panica pe care o simțea, Millie recunoscu totuși corpul 
tare și viguros lipit de spatele ei gol. Se mai regăsise într-o poziţie 
asemănătoare cu aceasta și în trecut. 

Numai că atunci nu fusese la fel de conștientă de pericolul real 
în care se aflase. Omul acesta cu care avea de-a face nu era nici un 
admirator obsedat. O ţinea captivă într-o strânsoare fermă, dar 
nedureroasă. Mâna care era lipită de gura ei era ușor arcuită, parcă 
tocmai pentru a o proteja de durerea de a-i strivi buzele de dinți. 

Cu toate acestea, sexul presat de posteriorul ei îi provoca un 
tremur suficient de violent pentru a face valuri prin apă. 

-I-am promis domnului McGivney că n-o să te fac să ţipi, îi mur- 
mură el la ureche. Respirația lui se simțea fierbinte pe pielea sensi- 
bilă şi udă a gâtului ei, dar tonul vocii lui era la fel de rece și de plat 
precum râul Tamisa. O să îți pară rău dacă mă transformi într-un 
mincinos. Deci ne-am înțeles? 

Millie înghiți în sec pentru a înăbuși un suspin de groază și se 
strădui să se adune. Știa foarte bine că panica nu-i servea la nimic. 
Trebuia să rămână rațională. 

Încuviință din cap, și atunci el își luă mâna de la gura ei. Ea își 
linse buzele uscate de spaimă, însă regretă imediat că o făcu. Aveau 
gust de sare și de carne - o carne care nu era a ei. Și era o aromă 
pe care nu o găsea deloc respingătoare. 

Și să fie a naibii de treabă dacă nu îi făcea sfârcurile să se 
întărească. 

-Ce vrei de la mine? Ce i-ai făcut domnului McGivney? șopti ea, 
dezgustată de reacția nesăbuită a propriul ei corp. Și apoi îi veni 
în minte un alt gând, care trimise prin ea o undă de furie. Dacă i-ai 
făcut ceva lui Jakub, o să... 

-Nu m-am apropiat de fiul tău, însă este în pericol. 

Millie icni, și asta îi aduse sânii și mai aproape de braţul care îi 
ţinea talia ca o chingă. 

-Asta e o amenințare? șuieră ea. 

-E o realitate. 

I se puse imediat un nod în gât de spaimă. 

-Nu face asta, șopti ea, cu glas răgușit. Toată frica ei se evapo- 
ră atunci, transformându-se în egală măsură în hotărâre și dispera- 
re. Supraviețuirea ei nu însemna nimic comparativ cu siguranţa lui 
Jakub. O să fac orice vrei. 

El rămase tăcut vreme îndelungată și nemișcat ca o statuie, 
cu excepţia pulsului vibrant constant al mădularului său erect, lipit 
de fanta fundului ei. 

- Orice? îi şopti el în cele din urmă la ureche. 

Greutatea și însemnătatea deplină a ofertei sale o izbiră drept 
între ochi cu suficientă forță ca să-i facă genunchii să se înmoaie. 

-Cine ești? ceru ea să ştie, simulând o bravadă pe care nu o sim- 
țea nici pe jumătate. Știu că numele de Bentley Drummle a fost doar 
o acoperire. 

-Toți avem personajele noastre pe care trebuie să le jucăm, zise 
el, criptic, în timp ce mâna lui cobori pe umărul ei și o lipi și mai 
tare de el. Dar poţi sta liniștită că fiul tău nu a fost niciodată în nici 

un pericol din partea mea. Eu nu omor copii. Numele meu e Cris- 
topher Argent. Am fost angajat de avocatul Gerald Dashforth ca să 
te asasinez. 

Lui Millie aproape că nu-i venea să-și creadă urechilor. Vor- 
bea la fel ca un domn din înalta societate care venea să se prezinte 
unei doamne într-un salon monden. Ar fi putut la fel de bine să fi 
spus şi: „Bună ziua, numele meu este Lord Cutare și e o plăcere să 
te cunosc“ 

-Adică asasin sau mercenar? îl întrebă ea, făcând uz de toate abi- 
lităţile sale actoricești pentru a-și păstra vocea modulată, astfel încât 
să nu-l incite la violenţă. 

- Amândouă. Și oricare. 

Mda, bun. Dar asta nu-i dezvăluia nimic în plus. 

-Şi spui că omul acela, Gerald Dashforth, te plătește ca să 
mă omori? 

- Da. 

Era rece. lar vocea lui era atât de glacială și de nepăsătoare, că o 
traversă un fior de rău augur. 

-Sunt o femeie înstărită, domnule Argent. Pot să îți plătesc 
dublu cât valorează contractul pus pe capul meu. Se gândi imediat, 
cu oarecare satisfacţie, că această afirmaţie nu sunase deloc dispera- 
tă. Așadar, putea să fie și ea ca el. Concisă, logică. 

-Asta ar fi ceva... fără precedent, zise el și făcu o pauză scurtă. Nu 
ar trebui să se afle că am schimbat taberele pentru un onorariu mai 
mare. Altfel, toate țintele mele s-ar târgui cu mine pentru vieţile lor 
în aceeași manieră. Și mi-ar vedea faţa. Și ar şti și pentru cine lucrez. 
lar asta e o modalitate excelentă de a fi prins. 

Millie simţi orice urmă de speranţă stingându-se în ființa ei și 
fiind înlocuită de furie. Și, dintr-un motiv pe care nu-l putea cu- 
prinde cu mintea, tonul vocii lui mai mult decât cuvintele pe care 
le rostise făcu să i se ridice tot sângele în cap de furie cu o aseme- 
nea forţă, încât simțea că îi ardeau urechile și întredeschise buzele 
ca să spună ceva. Dacă tot avea să o omoare, măcar putea să-i spună 
vreo două. 

- Tu. Eşti. Complet. Nebun! mârâi la el, printre dinţii-i încleștaţi. 

El se opri din nou din vorbit, și Millie avea senzaţia distinctivă că 
îl uimise cu afirmația sa. 

- Poftim? 

-Ai auzit ce-am spus. Și, în ciuda faptului că era goală puș- 
că, începu să se zvârcolească în felul acela moale și flexibil în care 

obişnuia să se zvârcolească Jakub în braţele ei pe vremea când era 
mai mic și se chinuia să scape din îmbrățișările sale. Ai minţit ca să 
intri la petrecerea mea de după spectacol, folosindu-te de numele 
acela dickensian ridicol. Ţi-ai riscat viaţa ca să intri în apartamen- 
tul meu în toiul unei nopți geroase. Și cu ce scop? Ca să te joci cu 
mine? Ca să mă terorizezi? Ca să mă săruți? Și acum iată-te aici din 
nou! În mijlocul afurisitului de oraș, ba chiar ziua în amiaza mare, 
în baia mea, încă îmbrăcat în pantalonii și-n cămașa aia blestemată, 
spunându-mi că tu nu omori copii. Că nu rupi un contract de dragul a 
ce...? De dragul reputației pe care o ai în industrie? Pe cuvânt că ești 
nebun! Nebun de legat! 

-Ai fi preferat să fiu dezbrăcat? 

- Nu! Doamne! Nu asta am vrut să... adică... eu doar... Nu ajungea 
nicăieri zbătându-se așa, ci doar din ce în ce mai aproape de erecţia 
aceea intimidantă. Întoarce-mă spre tine, lua-te-ar naiba! Merit mă- 
car să-l privesc în ochi pe călăul meu! 

Şi, spre șocul ei, el se supuse. 

Dar nu îi întâlni privirea. O ţinea cam la un braţ distanță, așa că 
privirea lui călătorea oriunde altundeva pe trupul ei numai la chipul 
ei nu. Se plimba pe coloana gâtului ei, pe sânii ei, pe planurile și pe 
văile abdomenului ei și spre cuibul de bucle dintre coapsele ei. 

Millie își amintea cum arăta, desigur. Doar că nu fusese nicide- 
cum pregătită sufletește să îl revadă. Nu așa. Stând așa cum stăteau 
acum, în fâșii strălucitoare de lumină, aspectul lui fizic îi evoca mai 
degrabă un arhanghel din picturi bisericești străvechi decât un asa- 
sin plătit. lar acest paradox făcu să i se taie din nou răsuflarea. 

Nu putea nega faptul că era un bărbat splendid. Frumos așa cum 
putea fi considerată frumoasă o furtună dezlănţuită cu tunete și ful- 
gere sau un tsunami devastator. Inspira venerație și pericol nemăr- 
ginit. Să stea astfel în fața lui acum era ca și cum s-ar fi pomenit 
întâlnindu-se pe neașteptate cu un lup sau cu un urs, undeva într-un 
loc uitat de lume. Era un sentiment absolut înspăimântător. Și to- 
tuși, dincolo de asta, înțelegea într-un mod imposibil de definit că 
acest prădător era o creatură foarte rară și splendidă. Fiecare mușchi 
al său şi fiecare tendon părea să fi fost plămădit cu migală, cu scopul 
precis de a vâna. 

De a ucide. 

Soarele îi ilumina șuvițe aurii în părul castaniu-roșcat. Apa îi 
transformase cămașa într-o a doua piele translucidă, turnată pe un 
corp mai degrabă potrivit unui barbar decât... ei bine, decât unui 

costum. Muschii pieptului și grosimea și vigoarea brațelor lui îi 
stârpeau din fașă orice gând de evadare, însă trezeau în ea un alt 
instinct... ceva complet diferit. Ceva primordial, sălbatic și tulbu- 
rător. Acesta era un bărbat care i-ar înfrânge pe toţi ceilalți care 
îndrăzneau să se ridice împotriva lui. Unul care, în alte vremuri, 
fără îndoială s-ar fi luptat de unul singur cu legiuni întregi și ar fi 
asediat tirani. 

Sau poate ar fi fost el însuși un despot. 

Nu avea cum să se lupte cu el, se gândea, simțindu-se traversată 
de un sentiment teribil de acceptare. Nu avea nici o scăpare. Nu pu- 
tea nega puterea absolută care sălășluia în braţele acelea musculoase. 
O putea simți emanând din mâinile aspre care o țineau de umeri. 

Şi continua să o privească. Sau mai degrabă să o inspecteze cu 
ochii aceia pali şi distanți. Dacă Millie se mai simţise goală și în tre- 
cut, acum se simțea de-a dreptul expusă. 

Și, întocmai ca o furtună dezlănțuită, la fel ca momentul care 
oprea în loc inima unui om, atunci când un animal sălbatic îi sfâ- 
şia gâtul, așteptarea aceea îngrozitoare îi încordă toți nervii, până 
când izbucni: 

- Fă-o! îl provocă ea. Ce mai aștepți? 

Și el atacă într-adevăr pe neașteptate. Dar nu cu o lovitură 
fatală. 

În schimb, gura lui o asaltă pe a ei. 

Prea șocată ca să îi poată rezista, Millie icni involuntar, lucru care 
îi întredeschise buzele pentru invazia limbii lui. 

Iar sărutul lui fu de-a dreptul brutal. Sau cel puțin Millie era si- 
gură că așa îl intenţionase el. Dar pentru un bărbat cu o gură atât 
de aspră, buzele lui erau surprinzător de moi și de cărnoase pe ale 
ei. Uluită și lipsită de apărare, Millie nu se mai putu mișca... și nici 
nu mai putu nega reacţia blestemată pe care o avea trupul ei ca răs- 
puns la gustul lui. 

El o lipi atunci de trupul lui, mistuind-o cu o foame nepocăită. 
Barba scurtă și țepoasă de pe maxilarul lui îi zgâria pielea în timp ce 
îi explora gura cu mângâ:ieri lungi ale limbii lui pofticioase. Millie de- 
veni dintr-odată conștientă de cât de ud și alunecos era totul. Pielea 
ei, limba lui, sexul ei, mâna lui care se mișca pe ceafa ei ca să o tragă 
și mai aproape de el. Ca să se afunde și mai mult în ea. 

Îi putea simţi excitaţia accentuându-se, pe măsură ce erecţia 
lui pulsa pe corpul ei la fel ca o inimă. La fel ca o promisiune. Sau 

caun lucru inevitabil. Cu un sunet gâtuit, își dezlipi gura de pe alui şi se 
smulse din strânsoarea lui. 

Și el îi dădu drumul, rămânând cu buzele ușor întredeschise. Și 
perfect nemișcat, cu excepția pieptului său puternic ce trepida, în timp 
ce o privea ca și când ea era cea care îl șocase pe el. 

Și, dintr-un motiv sau altul, treaba asta o nedumerea și o înfuria 
și mai mult. 

-Eşti incredibil de crud, îl acuză ea, ridicând braţele ca să-și aco- 
pere sânii și strângând coapsele, ignorând cu disperare însemnele 
de senzații arzătoare pe care le lăsaseră degetele lui pe ceafa ei. Gura 
lui părea şi mai cărnoasă acum și strălucea cu urmările umede ale 
sărutului lor. 

-De ce mă torturezi așa? Cum se face că, de fiecare dată când în- 
cerci să mă ucizi, mă săruți în loc? E vreun soi de joc pervers pe care 
îl joci cu victimele tale? Ei bine, eu refuz să-mi fie frică de tine! Refuz 
să fiu o jucărie pentru amuzamentul tău bolnav. Vocea ei se înălța și 
se îngroșa la fel ca aburul din cameră, și Millie blestemă în sinea ei 
nota de isterie care i se infiltrase în glas. Dacă ai de gând să mă omori, 
fă-o odată și la naiba cu tine! 

-Nu o să te omor, o informă el, sec, în timp ce nările îi vibrau cu 
fiecare respiraţie. 

- Ce?! izbucni ea şocată și clipi. De ce nu? 

Întrebările i se păreau absurde în contextul acesta, dar deja în- 
treaga situaţie o împinsese dincolo de limitele logicii. 

-Pur și simplu, răspunse el și îi întâlni privirea. 

Sau aproape i-o întâlni. Nu exista nici un pic de cruzime în ochii 
lui. În schimb, în adâncimile de safir pal se regăsea ceva complet 
neașteptat. Pe lângă dorinţa carnală, pe care o emana prin toți po- 
rii. Şi Millie nu putea identifica foarte clar ce anume citea acolo. 
Uimire? Nesiguranţă? 

-M-am hotărât să îți accept oferta, o informă el. În seara 
aceasta. 

Inima începu să-i bubuie în piept. Speranţa și mândria se îmbi- 
nau într-un mod straniu, făcându-i pulsul să accelereze precum un 
armăsar care alerga la galop într-o cursă contracronometru. 

-Am spectacol în seara asta, se grăbi ea, cu sufletul la gură. Pot să 
fac rost de bani până atunci și să ţi-i dau după aceea, la teatru. Numai 
să-mi spui suma. 

- Nu. Degetele lui alunecară în sus pe umărul ei, capturând pi- 
căturile de apă care încă nu se scurseseră înapoi în piscină, creând 

o cărare udă spre gâtul ei, unde-i mângâie pulsul trepidant de sub 
stratul subțire de piele. Cealaltă ofertă a ta. 

-Dar nu ţi-am făcut nici o altă..., începu ea, dar se opri imediat 
din vorbit, șocată. 

Pentru că îi făcuse o alta. 

Spusese că avea să facă orice. 

„Doamne sfinte!“ 

Când văzu înţelegerea făcându-și loc pe chipul ei, laolaltă cu frica, 
el lăsă mâna jos. 

-O să vă protejez pe tine și pe fiul tău de cei care vă vor morţi 
în schimbul unei nopți cu tine. 

Millie simţi cum i se usucă gura instantaneu. Nu îndrăznea să se 
uite în jos la erecţia lui care încă pulsa prin pantalonii lui subțiri și 
uzi, sub suprafaţa apei. Făcu un pas în spate, involuntar, și picioarele 
ei trernurânde se loviră de marginea bazinului. 

-N... nu fi ridicol. 

-Nu sunt niciodată ridicol. 

Dintr-un motiv sau altul, ea nu se îndoia deloc de asta. Linia gurii 
lui era atât de aspră și de clar şi sumbru conturată, încât Millie ar fi 
pus pariu pe însăși viaţa ei că buzele lui nu luaseră niciodată forma 
unui zâmbet adevărat. 

-Nu vreau protecţie de la un om ca tine. 

-Nu o să supraviețuiești fără un om ca mine. 

-O să mă duc la poliţie, îl avertiză ea. 

El închise atunci golul dintre ei. 

- Ai fost deja la poliţie. Și ţi-ai angajat și gardă de corp perso- 
nală, zise uitându-se cu subînțeles prin camera goală. Și totuși, 
iată-mă aici. 

„Lată-l într-adevăr aici!“ gândi ea. Mare, puternic și letal. Iar acest 
adevăr era mai tulburător decât i-ar fi plăcut să recunoască. 

El încrucişă atunci braţele la piept, semănând dintr-odată foarte 
mult cu o statuie a lui Poseidon care se ridica dintr-o fântână, pe care 
o văzuse cândva de mult în Florența. Avea toate atributele zeului 
terifiant al mării — cu excepţia bărbii. 

-Dacă eu am reușit să ajung la tine, o să reușească și alții. Dar 
de mine sigur n-o să treacă nimic. Sunt cel mai bun la ceea ce fac. 

Rosti afirmaţia aceasta fără bravadă sau vreo pretenţie și nu 
aştepta ca ea să spună ceva sau să îi ofere vreo validare. În clipa ace- 
ea, o nouă frică prinse contur în stomacul ei. 

-Păi câți... câţi alții mai vin după mine? Și spui că vin și după 
Jakub? Dar cine ne-ar dori răul? Și de ce? Acest domn Dashforth, 
care spui că te-a angajat... eu nu-l cunosc. Pentru cine lucrează? 

Simţea că i se învârtea capul și o încerca o migrenă și înţelegea, 
desigur, că de vină pentru ameţeala ei nu era doar căldură din acea 
încăpere. Asasinul din faţa sa rămase tăcut o clipită. 

-Nu m-am gândit să întreb. Miji ochii, uitându-se la ea. Așadar, 
nu ai nici o idee cine te-ar vrea moartă? 

Nu îi venea în minte decât o singură amenințare. Una despre care 
crezuse că murise odată cu draga ei prietenă, cu cinci ani în urmă. 

-Tatăl lui Jakub, şopti ea. 

-Şi cine e, mai exact? 

Millie închise ochii, adunându-și curajul ca să rostească un 
răspuns: 

-N... nu știu. 

Urmă una dintre tăcerile lui scurte, dar deja familiare. 

-Nu știi? 

-A fost o petrecere la care am fost plătită să merg, minţi Millie. 
Una rezervată celor mai bogați și puternici oameni. Toată lumea pur- 
ta măști. Tatăl lui Jakub... putea să fie... oricare dintre cei de acolo. 

Bine, poate că treaba asta o punea într-o lumină nefavorabilă, 
făcând-o să pară o prostituată... dar chiar și așa... dintre ei, cei doi 
oameni aflaţi în sala aceasta, în baia aceasta... tot fapta ei ar fi fost 
mai ușor de trecut cu vederea. Nu? 

Cele mai vechi două profesii plătite de pe lume. Cele mai mari 
două păcate. 

Desfrâul şi crima. 

Millie își luă inima în dinți şi se uită în sus la el. Doar că nu zări pe 
chipul lui nici un pic din dezgustul sau judecata pe care se așteptase 
să le vadă acolo. Doar o frunte încruntată. 

-Va trebui să aflu de la Dashforth cine, mai exact, este angaja- 
torul său. 

- Așteaptă..., strigă ea. Dar nu am fost de acord cu propunerea 
ta... încă n-am ajuns la nici o înțelegere. 

-Dar vom ajunge. Tu vei ajunge. 

Ochii lui mai călătoriră o dată în sus pe trupul ei, și Millie se așeză 
brusc pe marginea bazinului, căutând să se refugieze în apă, încru- 
cișându-și braţele peste sâni, încercând să pară măcar îndărătnică, 
dacă altfel nu. 

-Eşti tare sigur de ce spui, nu? Eşti foarte sigur că o să mă culc 
cu tine. Și foarte sigur că eşti într-adevăr cel mai bun. Nu-mi vine să 
cred cât de arogant ești! 

-Nu se cheamă aroganță dacă e realitate. Tu ești cea mai bună 
actriță de pe scena din Londra și eu sunt cel mai bun... 

- Asasin? îl întrerupse ea. 

- Da. Printre alte lucruri. 

Lui Millie îi era groază să se întrebe ce anume erau și acele „alte 
lucruri“. Stai un pic... Oare îi făcuse un compliment? Millie își duse 
mâna la cap. Încă simţea că se învârtea camera cu ea. El nu se clintise 
din loc. Nici măcar o dată. Nici măcar un milimetru. Și totuși, cumva, 
vocea lui suna mai aproape. 

- O noapte, repetă el. O noapte în patul tău, și o să vă ţin în viață 
pe tine și pe fiul tău până când dispare amenințarea. Chiar ţi se pare 
un preț atât de mare de plătit? 

Ea nu-i putea răspunde la întrebarea asta. Era un preț mult mai 
mare decât își închipuia el. 

Păi, şi atunci cum se făcea că era atât de tentată să accepte? 
Cum se făcea că pericolul rece pe care omul dur din faţa ei îl emana 
pin toţi porii îi activa cumva acea parte ascunsă a sufletului? Cine 
ar fi crezut vreodată că dorinţa și frica se puteau hrăni reciproc, în 
egală măsură? 

-De ce? șopti ea. De ce... când ai putea avea o avere... de ce ai da 
asta pentru o noapte cu mine? Nu are sens. 

-Am deja o avere, răspunse el. În plus, ai spus-o chiar tu. Nu am 
putut să-mi ţin mâinile departe de tine. Sau gura. Nu pot să fiu în 
aceeaşi cameră cu tine fără să mi se scoale. Fără să vreau să te iau. 

Millie smuci capul pe spate de șoc și înțelese instantaneu că fuse- 
se o greșeală gravă. Șoldurile lui se aflau la nivelul ochilor ei. Erecția 
lui se ridica la suprafaţa apei în care încă stătea, lipindu-i-se de pan- 
taloni, parcă pentru a-i dovedi adevărul vorbelor sale. 

Cum putea să-i spună așa ceva, într-un mod atât de sec și de la- 
pidar? Chiar nu avea pic de rușine? Sigur că nu. Stătea acolo ca un 
zeu, cu braţele încă încrucișate la piept și uitându-se la ea în felul 
său nonșalant. 

-Te vreau, zise el, fără absolut nici o inflexiune a vocii. Și, înainte 
să afli ce sunt, mă voiai și tu pe mine. 

Lui Millie i se tăie încă o dată răsuflarea de șoc. Îl ura în clipa aceas- 
ta. Ura faptul că avea dreptate. Chiar îl dorise într-adevăr. Ba chiar 

îl implorase să o sărute, când îl crezuse Bentley Drummle. Avusese 
multe fantezii senzuale despre el. 

Şi chiar și-l închipuise în patul ei. 

Înainte să ştie că cineva voia să o omoare. Înainte ca lumea ei să 
o ia razna, și să fie înghițită în acest vârtej al neputinței și al fricii. 

Iar partea cea mai rea era că trupul ei încă îl dorea. O fierbințea- 
lă tulburătoare îi vibra în măruntaie și îi pulsa pe buze, acolo unde 
simțise mai devreme presiunea gurii lui. Și unde își dorea să fie din 
nou, la naiba! 

- Dar ai fi putut pur și simplu să mă... să mă iei. Oricând. De ce să 
faci acest... acest pact cu diavolul? 

Doamne, Dumnezeule! Oare chiar era cu putinţă? Chiar îi insu- 
flase în minte acest gând trădător acestui om fără conştiinţă? Oare 
era complet idioată? 

-Nu am violat niciodată o femeie, zise el, destul de ferm. Și nici 
nu o voi face vreodată. 

-Dar constrângerea e acceptabilă? mârâi ea. 

- Da. 

Sinceritatea lui era aproape... abominabilă în francheţea sa. 
Era complet tulburătoare și deconcertantă. Și totuși, ciudat de 
liniștitoare. 

- Răspunde-mi la întrebarea asta, începu ea, oarecum precaută. 
Ai avut ceva de-a face cu cele cinci femei omorâte recent în Londra... 
cu acele mame ucise ai căror fii au dispărut fără urmă? 

-Nu. 

Millie și-ar fi dorit să se uite în ochii lui ca să se asigure că 
îi spunea adevărul. Dar i se părea că el evita că stabilească un con- 
tact vizual. 

-Şi de unde ştiu eu că spui adevărul? 

-Nu ai de unde. Dar te asigur că ți-aș fi spus dacă aș fi avut vreo 
implicare în treaba asta. Nu am nimic de ascuns. Deşi nu sunt com- 
plet sigur că acele morți nu au nici o legătură cu situația dificilă în 
care te regăsești tu acum. Asta e ceva ce va trebui să aflăm. Dacă... 

Dar lăsă cuvintele să i se stingă printre aburi. Era ca un fel de ulti- 
matum fierbinte, scandalos și nerostit. 

Dacă îi ceda. Dacă spunea da. Dacă îl primea în patul ei în 
seara aceasta. 

Doar că nu existase niciodată cu adevărat un „dacă“, nu-i așa? Nu 
când era în joc siguranţa lui Jakub. 

-B... bine..., se forță ea să rostească dincolo de limba-i grea și de 
buzele-i dintr-odată uscate. O s-o fac. 

Bărbia lui se coborî atunci, într-o încuviințare scurtă, şi, pentru o 
clipă, lui Millie i se păru că vede o licărire nouă în ochii lui. Nu pasiu- 
ne, ci... ceva mai profund. Ceva ce nu avea o denumire, pentru că era 
un amestec ciudat de atât de multe emoţii diferite. 

Ceva ce poate era prezent... doar pentru că își dorea ea să fie aco- 
lo. Pentru că se temea că emoțiile nu erau ceva care să-l afecteze în 
vreun fel pe Cristopher Argent. 

-O să trimit după cineva în timp ce te îmbraci, o informă el. O să 
meargă cu tine să-l iei pe fiul tău și apoi o să vă însoţească pe voi și pe 
Ely McGivney la teatru, cât eu mă duc să-l interoghez pe Dashforth. 
Își așeză apoi degetele sub bărbia ei și îi ridică uşor capul spre el. 
După aceea o să mă întorc după tine. 

Millie încuviinţă din cap, simțindu-se în același timp alarmată, 
amețită, ușurată și înspăimântată. 

- Promite-mi ceva, zise ea. Promite-mi că n-o să ne rănești nici 
pe mine, nici pe Jakub. Că n-o să vii niciodată după noi, în viitor. 
Absolut niciodată. După ce se termină treaba asta și ne despărțim, nu 
vreau să te mai văd vreodată. 

- Îti dau cuvântul meu, zise el, eliberând-o. 

Millie îi cercetă chipul, incredibil de conştientă de propria ei vul- 
nerabilitate. Conştientă de deplinătatea puterii letale a acestui băr- 
bat care se înălța deasupra ei. Era fascinată de ea. Și în același timp 
complet oripilată. 

Incredibil de excitată. 

Și, indiferent de ce anume căutase pe chipul lui, nu găsi acolo. 
Trăsăturile lui faciale erau complet și frustrant de goale. 

-Cuvântul tău chiar înseamnă ceva, Cristopher Argent? 

El se opri o clipă, după care se întoarse de la ea. 

-Presupun că suntem pe cale să aflăm amândoi. 


Capitolul 8 
SHONO 


Londra era cunoscută pentru multe lucruri. Dar, după părerea 
lui Argent, cel mai mult și mai mult pentru legiunea de băieți co- 
misionari murdari și şireți, pregătiți oricând să ia străzile la pas 

ca să câștige o monedă. Și angajă și el unul și-l trimise cu un mesaj la 
Hassan Ahmadi, pe care îl încredințase cu siguranța lui Millie pentru 
restul amiezii. Arabul era de mult un angajat de-al lui Blackwell și, 
fiind un om vizibil, masiv și intimidat, fără îndoială ar fi descurajat 
orice posibilă ameninţare la adresa ei. 

Iar faptul că musulmanul era un celibatar zelos și proclamat nu 
avea nici o legătură cu decizia sa de a-l trimite pe domnul Ahmadi ca 
protector al ei. 

Absolut nici una. 

Un alt băiețel comisionar o zbughi să îl aducă pe majordomul 
său, Welton, cu o trăsură și cu un schimb de haine. Welton ajunsese 
primul, după cum știa bine Argent că avea să se întâmple. În timp 
ce se schimba în haine uscate în camera lui privată de la The House 
of Julii, îl informă și că aveau să primească în vizită peste noapte o 
femeie și pe copilul ei. 

Welton clipi de mai multe ori, nevenindu-i să creadă. Și Argent 
ştia că treaba aceasta era echivalentă cu un atac de apoplexie pen- 
tru el. După aceea se urcă prompt în trăsura cu care sosi domnul 
Ahmadi ca să se ducă să facă toate pregătirile necesare pentru 
noaptea aceea. 

-O să îi țin pe femeia ta cu ochi negri și pe fiul ei teferi și nevătă- 
maţi și în siguranță de mâinile împuțite și lipsite de Dumnezeu ale 
oricui vrea să le facă rău, promise musulmanul. 

Își lăsă trăsura la el ca să o ducă pe Millie să-l ia pe fiul ei de la 
școală și apoi să îi conducă pe amândoi la Covent Garden pentru 
spectacol, după care Argent își continuă drumul, încrezător că sin- 
gurele mâini împuțţite și lipsite de Dumnezeu care urma să o atingă 
aveau să fie ale lui. 

Până când ajunse din nou la clădirea construită din piatră albă 
unde se găseau birourile lui Gerald Dashforth, deja se pomenea 
încleştând tare pumnii ca să se abţină să nu tremure. Urcă într-o 
clipită cele trei etaje, dorindu-și în sinea lui să fi fost mai multe și 
în același timp ca toate clădirile să fi fost mai înalte, ca să aibă mai 
mult de urcat. Asta ar fi explicat măcar felul în care îi bubuia inima 
în piept. 

Coridorul la capătul căruia se afla biroul lui Sir Dashforth pă- 
rea acum mai lung decât își amintea. Pentru un om care de obi- 
cei umplea orice hol prin simpla lui statură, coridorașul acesta i 
se părea incredibil de îngust. Ba, mai mult, părea să se micșore- 
ze cu fiecare pas pe care îl făcea, care răsuna cu ecou din pereţii 

decoraţi cu tapet scump. Podeaua tremura sub picioarele lui, ase- 
menea scândurilor de pe o corabie zguduită pe apele furtunoase 
din Canalul Mânecii, și Argent se străduia să-și strunească im- 
pulsul de a dărâma ușa biroului lui Dashforth, sfărâmând literele 
aurite de pe geamul securizat. 

Totuși, nu o făcu, și astfel ușa doar se izbi de perete când o deschise 
şi geamul se zgudui, parcă încercând să ia decizia dacă să rămână în 
loc sau să se spargă. Dashforth scoase un sunet de șoc, mai degrabă 
caracteristic unei doamne, și îi pieri toată culoarea din obraji. 

-Trebuie să discutăm afaceri, îl informă Argent, încercând 
să înăbușe fără milă intensitatea unei emoții stranii care îi răsco- 
lea corpul. 

Era ceva criminal. Ceva întunecat. Ceva ce avea de-a face cu faptul 
că omul din faţa lui reprezenta o ameninţare pentru Millie. 

-Ce interesant că ai trecut pe aici tocmai azi, afirmă Dashforth, 
străduindu-se să-și recapete stăpânirea de sine. Să înțeleg că ţi-ai 
finalizat în sfârșit treaba și ai venit să-ți iei și restul comisionului? 

Argent ignoră întrebarea, apropiindu-se mai mult de omul acesta 
şiret și alunecos. 

-Care dintre clienții tăi o voia moartă pe Millie LeCour? 

Colţurile gurii lui Dashforth apărură atunci dedesubtul mustăţii 
sale, într-o linie fermă. 

-Nu văd de ce ar fi asta relevant..., începu și apoi scoase un su- 
net gâtuit când mâna lui Argent veni și îi cuprinse aproape cu totul 
gâtul sfrijit. 

-Nu e înțelept să mă faci să mă repet. 

Dashforth ţipă atunci mai ceva ca o femeie, chinuindu-se frenetic 
să-i dea mâna mare la o parte de pe gâtul său. 

-Tu nu... nu înţelegi, șuieră el. 

Viermele avea dreptate. Argent chiar nu înțelegea. Nu putea 
cuprinde cu mintea de ce și-ar fi dorit oricine moartă o femeie cura- 
joasă, plină de viață și energică precum Millie LeCour. Nu înţelegea 
nici puterea pe care o avea asupra lui. Și nici nu putea începe să de- 
scrie în cuvinte trezirea fiziologică pe care o stârnea în corpul lui. 

Un impuls furtunos de putere, forță, cruzime și violenţă. Un fel 
de fiară dezlănţuită răcnea cu sălbătăcie în inima lui rece și adormită. 
Și fiara aceasta era însetată de sânge. De sex. 

Şi de ceva ce nu știa cum să definească. Ceva ce ştia în sinea lui 
că numai Millie îi putea oferi. Ceva ce-și dorea mai presus de orice 
altceva, dar ce nu putea identifica nici cu preţul vieții sale. 

-Spune-i angajatorului tău că Millie LeCour îmi aparţine mie 
acum. Argent băgă în buzunar mâna liberă și scoase un cec echiva- 
lent cu suma de bani obscenă pe care i-o oferise Dashforth, pe care 
i-l strecură în buzunarul de la piept al sacoului. Nu are de gând să 
dezvăluie cine e tatăl copilului. Nu are nevoie de șantaj, notorietate 
sau legitimitate. Millie nu reprezintă o amenințare pentru nimeni, 
dar eu sigur da. 

Îi dădu apoi drumul avocatului care deja gâfâia, lăsându-l să se 
lupte cu ceva ce crezuse de mult mort. 

Cu temperamentul său. 

- A... adică... anulezi un contract? șuieră Dashforth, cu degetele 
lipite pe gâtul său acum liber, dar încă dureros. Eș... ești sigur că e 
înțelept? Reputația... reputația ta! Darămite viaţa ta... 

-Ştiu că nu mă ameninţi, Dashforth. Argent mai înaintă un pas 
spre el și avocatul acela pricăjit se făcu alb ca varul. Ameninţările 
mele sunt infinit mai... letale. 

-O să-ţi spun doar atât, zise Dashforth gâtuit, prăbușindu-se pe 
scaun și cu ochii-i vicleni sclipindu-i a secrete arogante. O să vină 
după ea. Poate că tu crezi că ești singurul monstru care pândește în 
noapte, dar te asigur că există în lume oameni mult mai periculoși 
decât tine... și o să facă ei treaba asta pe care n-ai fost destul de băr- 
bat s-o termini. O să te omoare pe tine și apoi o să o măcelărească pe 
prețioasa ta actriță. 

O pocnitură audibilă reverberă atunci prin oasele lui Argent, 
la fel de periculoasă precum crăpătura dintr-un baraj. Doar că, în ca- 
zul acesta, nu apă rece era eliberată din rezervor. Ci foc lichid. Se 
revărsa prin el precum lava, insinuându-se prin toate cotloanele 
trupului său, cu o forţă uluitoare. Era deja orbit de furie. Dădea pe 
dinafară de mânie, şi fierbințeala ei delicioasă și violentă îi inunda 
întreaga ființă. 

Îl apucă pe avocat de reverele jachetei şi-l scutură ca pe jucăria 
unui câine. 

-Ascultă aici, molâu molestator de băieţi ce ești... Dacă nu-mi 
spui ce vreau să știu, o să te omor. Lent. 

-Nu la fel de lent cum ar face-o alții, zise avocatul, și în ochii lui 
apăru o acceptare stranie și aproape resemnată. Dacă o vrei pe actri- 
tă, ia-o înainte să vină el după ea. Pentru că n-o să-l oprească nimic. 

Copleșit de o furie cum nu mai simţise de zeci de ani, Argent må- 
râi și îl izbi de perete pe Dashforth, savurând sunetul capului omului 
crăpându-se de lemnul solid. 

-Vreau un nume! 

Avocatul se înmuie și dădu ochii peste cap, în timp ce gâtul său 
nu-i mai putea susține greutatea capului, care se rostogoli moale 
într-o parte. Argent putea vedea sânge pe tapet în locul în care capul 
omului intrase în contact cu zidul. În toată acea vâltoare de furie, 
uitase adevărata forță a puterii lui. 

Nu mai avea prea mult timp la dispoziție. 

- Vorbeşte, la naiba! îi porunci Argent trupului fără vlagă. 

- Thurston... crede... că el... el... e tatăl... tatăl băiatului, se chinui 
Dashforth să mormăie, gâtuit. Ai... întârziat... ţi-a luat... prea mult. 
A intervenit... altul. 

-Ce vrei să spui? ceru să știe Argent. 

Dar omul își pierdu cunoștința și leșină în brațele lui, la fel de 
greu ca un sac de cartofi. 

Argent îl lăsă să cadă la podea și apoi își trecu prin păr mâinile 
tremurânde. Fusese prea brutal. Își pierduse controlul. Ar fi putut 
folosi și alte mijloace ca să scoată informaţia aceea de la el — manipu- 
lare, intimidare sau constrângere. Și acum... deși Dashforth era încă 
în viață, era totuși posibil să nu supraviețuiască rănii de la cap. Și 
dacă scăpa cu viaţă, era posibil să-l avertizeze pe Fenwick că Argent 
venea după el. 

Pentru că avea să se ducă după el, fără doar și poate. 

Argent scoase ștreangul din buzunar și veni deasupra omului in- 
conștient, care aterizase pe podea cu faţa în jos. Cei bogaţi aveau 
să fie nevoiţi să-şi găsească un alt avocat lipsit de scrupule care să le 
facă voia. 

Printr-o mișcare fluidă, Argent se asigură apoi că omul nu avea să 
se mai trezească niciodată. 

-Sir Dashforth? O umbră apăru în spatele geamului securizat 
înainte ca în lemn să răsune tare un ciocănit, care îl smuci pe Argent 
înapoi în realitatea dură. Am auzit gălăgie, Dashforth. Eşti bine? 

Argent se aruncă în spatele biroului lui Dashforth când auzi cum 
era apăsată clanţa și abia reuși să se ascundă după el când ușa se des- 
chise. Și se folosi de exclamaţiile șocate și de strigătele după poliţie și 
după un doctor ca să mascheze sunetul zăvorului ferestrei. leşi apoi 
pe pervazul de piatră și închise ușor geamul în spatele său. 

La naiba! Străzile erau pline de oameni. Poliţiştii probabil 
erau deja pe drum și, dacă nu se mișca repede, tot tărăboiul acela 
avea să atragă atenţia asupra clădirii și fără îndoială cineva avea 
să-l zărească. 

Clădirea de lângă birourile lui Dashforth, un depozit de mercerie 
construit din cărămidă roșie, era la o distanță probabil nu mai mare 
decât lățimea unui sicriu. Excelent. Stând în echilibru cu spatele lipit 
de zid, se mișcă încet pe pervazul îngust, care abia dacă merita denu- 
mirea aceasta, până când ajunse în dreptul coridorului despărțitor 
dintre clădiri. Problema cu clădirile din această parte a orașului era 
că aveau o abundență de decoraţiuni și înflorituri — ca în cazul aces- 
tor pervazuri ornamentale, de exemplu -— care împodobeau numai 
fațetele dinspre stradă. Aparent, aleea de sub spațiul acela, care abia 
dacă era mai lat decât umerii lui și cu greu putea purta chiar și titula- 
tura de jgheab, era un loc pentru depozitarea gunoiului. 

Argent se uită spre stradă. Cerul era surprinzător de senin și de 
luminos pentru o zi de iarnă târzie. Frigul din aer ţinea oamenii 
înfofoliţi în haine. Stăteau cu toţii înfofoliţi în fulare și pelerine şi se 
grăbeau la treburile lor, sperând să găsească o vatră călduroasă când 
ajungeau la destinație. Nimeni nu părea să se uite în sus. 

Trei etaje înalte îl separau de pământ. De libertate. Singura lui 
opţiune era să facă uz de o abilitate pe care o câștigase cățărându-se 
pe zidurile plate de piatră de la Newgate și pe care și-o perfecționase 
în timpul ambuscadelor sângeroase la care participase în decursul 
războiului lumii interlope. 

Trebuia să se miște repede. 

Avea picioarele suficient de lungi încât să poată trece de partea 
cealaltă cu un singur pas mare. Ancoră ferm un picior pe pervazul 
îngust și întinse cu avânt brațul și piciorul opus, ca să își proptească 
greutatea de clădirea de vizavi. După ce se asigură că se prinse bine, 
își desprinse piciorul de pe pervaz și își opri traiectoria descenden- 
tă, susținându-se cu câte un picior și cu câte o mână de fiecare zid. 
Ignoră cărămida protuberantă care îi zgâria palmele, în timp ce se 
cățăra în jos pe marginile clădirii ca un păianjen, până când putu sări 
în siguranță pe caldarâm. 

Își atenuă căderea aterizând ghemuit, și o singură trecătoare în- 
fofolită ca un eschimos sesiză aterizarea lui. Dar, fiind o adevărată 
orășeancă de fel, decise că era mai sigur să nu bage în seamă întâm- 
plarea aceea neobișnuită sau să se gândească de două ori la ea. Așa 
că își afundă capul și mai adânc în gluga groasă a pelerinei și plecă, 
grăbind pasul. 

Argent de îndreptă și își strânse palmele dureroase în pumni, 
ştiind că durerea avea să dispară pe măsură ce i se făcea frig. 

Deși modul cum ar fi putut reuși frigul să penetreze valul mistu- 
itor de fierbințeală topită care clocotea în el cu siguranță ar fi pus în 
dilemă și cele mai sclipitoare minți. 

Ce mama naibii se întâmplase acolo sus? Ceea ce intenționase a fi 
un interogatoriu răbdător și informativ se transformase într-o clipi- 
tă într-un dezastru de proporții. Și iată-l acum aici, stând în umbrele 
unui jgheab, cu sângele pulsându-i prin vene ca un uragan, cu mâini- 
le zgâriate și cu nici o informaţie în plus. 

Sunetul frustrării lui se răsfrânse cu ecou dinspre zidurile de 
piatră, înainte ca pumnul lui să se ciocnească de ele. Și, deși nu-și 
frânse oasele, pielea i se crăpă și începu să sângereze. Avea nevoie 
de durere. Durerea îl centra întotdeauna și îl ancora în realitate. Îl 
ajuta să se concentreze. Îi ascuțea mintea și simțurile și le transfor- 
ma în arme letale. 

Doar că de data asta nu prea se dovedi de ajutor. 

Se grăbi să plece de lângă birourile lui Dashforth, până când ajun- 
se la altă alee îngustă și întunecoasă, unde zidurile de piatră fără fe- 
restre nu puteau vedea nimic și implicit nici nu puteau spune nimic. 
Pentru a atenua clocotul tumultuos din interiorul său, se întoarse și 
îşi lipi capul de peretele foarte, foarte rece, încercând din răsputeri să 
absoarbă măcar o parte din răceala aceea înapoi în sufleul său. 

Și astfel aleea aceea deveni purgatoriul său. Un loc în care să sufe- 
re. În care să reflecteze. Singur în mijlocul unui oraș aproape la fel de 
crud și de fără inimă cum fusese și el cândva. 

„Dacă nu mă săruțţi, o să mor!“ 

Răcoarea aerului deveni o amintire a respirației calde a lui Millie 
pe gura lui. Dacă nu ar fi sărutat-o în noaptea aceea, acum chiar ar 
fi fost moartă - de mâinile lui capabile. Și se întrebă dacă își dădea 
seama şi ea de asta. Acum, că știa cine era. Acum, că ştia ce era. 

Acolo... chiar și în întunericul de sub scara unde o sărutase prima 
dată, trăsăturile ei străluciseră cu o lumină pe care el nu o mai văzuse 
niciodată. Și fusese pe punctul de a o face. Pe punctul de a-i frânge 
oasele alea frumoase ale gâtului și de a pune capăt vrăjii pe care ea o 
aruncase asupra lui în timp ce dansaseră. l-ar fi fost atât de ușor să 
stingă lumina aceea care strălucea sub pielea ei translucidă și în ochii 
aceia precum obsidianele... chiar în noaptea în care străluciseră cel 
mai puternic pentru întreaga Londră. 

„Dacă nu mă săruţi, o să mor!“ 

Rostise cuvintele acestea ca și când ar fi știut că viața ei era în 
mâinile lui. Ca și când ar fi știut că o putea salva cu un singur sărut. 

Argent nu mai salvase pe nimeni niciodată. Și nu cedase nicio- 
dată în fața rugăminților febrile ale victimelor lui. Nu arăta nici 
un strop de milă și nu oferea nici un răgaz nimănui. Și, până de 
curând, nici măcar nu ştiuse că era capabil de ezitare. Fantomele 
păcatelor sale nu-i bântuiau niciodată visele. Pentru că nu visa ni- 
ciodată. În fond, era mai ușor să nu viseze deloc decât să fie nevoit 
să se smulgă din coşmaruri ce păreau fără final. lar frica fusese la 
fel de absentă din viaţa sa precum regretul. La urma urmei, de ce 
anume s-ar fi mai putut teme? Orice coșmaruri îi rezervau viitorul 
erau doar niște simple vise comparativ cu ceea ce zăcea îngropat în 
trecutul lui. 

Dar în clipa aceea... când stătuseră așa, cu trupurile lipite, totul 
se schimbase. Ei nu îi fusese frică de el. Și nici nu înţelesese că îl 
implora pe însuși mesagerul morții s-o sărute. În clipele acelea, fu- 
sese doar o femeie ca oricare alta, dezbrăcată de artificii și de prefă- 
cătorie. O femeie care avea încredere în atingerea unui bărbat şi 
care lăsa instinctele și senzațiile să inunde și să intensifice lumina 
vibrantă din interiorul ei, până când Argent fusese sigur cu fiecare 
fibră din sufletul lui negru că, dacă nu o săruta, atunci ar fi murit, 
într-adevăr. 

Și... și el își dorise ca ea să trăiască. Ca să o poată avea pentru el. 
Ca să poată fi a lui. 

Pentru un om ca el, dorința era ceva incredibil de periculos. Să își 
dorească ceva... să aibă ceva... ei bine, asta îi dădea ceva de pierdut. 
Ceva ce dușmanii lui ar fi putut folosi împotriva lui. 

Nu ar fi trebuit să cedeze niciodată în fața dorinței. Pentru că 
acum moliciunea buzelor ei îi bântuia fiecare moment. Căldura gurii 
ei îi inundase fiecare celulă din corp până în punctul în care nevoia 
și dorinţa ajunseseră să îi răsucească măruntaiele trimițând durerea 
până în suflet. 

Un suflet pe care îl crezuse de mult pierdut. Mort. 

Millie îl dorise. Și nu putea să uite asta. 

Avusese respirația moale și întretăiată și fusese deschisă și dorni- 
că. Nici o femeie nu făcuse niciodată nimic pentru el sau cu el, altfel 
decât contra cost. Nimănui nu-i păsase suficient încât s-o facă. În lu- 
mea lui, un om nu se abandona așa în vârtejul pasiunii. Nimeni nu se 
furișa prin cotloane întunecoase pentru a împărtăși suspine, plăcere 
și carne fierbinte. Pentru că era posibil ca un om ca el să pândească 
printre umbre. Și banii mai domoleau acest risc. 

Dar, în noaptea aceea, în seara celui mai mare triumf scenic al 
său, Millie LeCour, răsfățata Londrei, femeia considerată cea mai 
frumoasă și mai dorită din tot imperiul și dincolo de el... ea... ea îl 
dorise pe el. 

Sau cel puţin îl dorise pe Bentley Drummle. 

Dar fusese dulce. Fusese insuportabil de dulce să își închipuie că 
în acel moment din întuneric fusese Cristopher Argent, nu Bentley 
Drummle, cel pe care îl implorase să o sărute. Un bastard născut 
în pântecul închisorii. Un bărbat care fusese cândva un băiețel slab 
şi neputincios. Un băieţel care fusese bătut, violat, biciuit, înjun- 
ghiat, înfometat și terorizat. Un băiețel care își pierduse umanitatea 
într-o celulă umedă, înconjurat de o baltă de sânge. De sângele pri- 
mei și ultimei ființei umane căreia îi păsase vreodată dacă el trăia 
sau murea. 

Și supraviețuise. Trăise, numai ca să le facă în necaz tuturor. Și, 
pentru a putea face asta, își pusese viața în slujba vărsării de sânge. 
La început, pentru răzbunare, după care pentru supraviețuire și în 
cele din urmă pentru profit. Sub tutela meticuloasă a lui Wu Ping, 
învățase să ucidă un om înainte să învețe cum să-și lege șireturile. 

Crima era tot ce cunoștea. Singurul lucru la care era bun. La care 
excela. Și niciodată în viaţa sa nu pusese sub semnul întrebării care 
era locul său sub soare. Și niciodată nu se uita în urmă în abisul de- 
monic și terorizant al trecutului său. Nu se gândise niciodată la acel 
băieţel jalnic, neputincios și vulnerabil care fusese cândva. 

Sau la noaptea aceea în care își pierduse sufletul. 

Până când... până când apăruse ea. Până când Millie îl implorase 
să cruţe viața fiului ei. Până când se supusese cerințelor lui pentru 
a supravieţui, pentru că pentru ea viața însemna suficient de mult 
încât să fi fost dispusă să sufere umilința de a se culca cu el și apoi să 
o depășească. 

Nu doar că avea să sufere, așa cum pățea el acum. Așa cum făcu- 
se întotdeauna, de fapt. Ea avea să iasă învingătoare și avea să în- 
florească. Știa asta despre ea, instinctiv. Avea un presentiment că, 
oricât de puternic și de crud ar fi putut fi el, nici măcar nemilosul 
Cristopher Argent nu i-ar fi putut sufoca lumina din suflet. Fără în- 
doială ar fi putut-o ucide. Dar lumina ei ar fi rămas prezentă în stră- 
lucirea reflectoarelor de pe fiecare scenă pe care o onorase vreodată 
cu prezența. În zâmbetul fiului ei, sigur pe iubirea fără margini pe 
care i-o purta mama lui. Și va fi supravieţuit și după moartea fizică, 
în numeroasele ei portrete și fotografii. 

Millie LeCour era nemuritoare. 

Şi, timp de o noapte în viața lui execrabilă, ea urma să îi apar- 
țină lui. 

Și să fie al naibii dacă îi venea să creadă. 

Încleștă pumnul rănit și păși în traficul intens al acelei amiezi 
posomorâte din Londra, îndreptându-se spre Mayfair. Trebuia să se 
mai ducă într-un loc. Mai avea de rezolvat ceva înainte de a se întoar- 
ce să revendice ceea ce era al lui. 


Capitolul 9 
CHOD 


Dintre toți angajații Poliției Metropolitane din New London care 
lucrau la Scotland Yard, inspectorul-șef Carlton Morley era cel pe ca- 
re Dorian Blackwell îl agrea cel mai puțin. Nu... asta era puțin spus. 

Efectiv îl detesta la culme. 

Și se gândea că poate era și pentru că Morley făcuse misiunea lui 
personală din a-l prinde pe Dorian și a-l trimite înapoi în închisoarea 
infernală în care petrecuse deja mult prea mulți ani. Și se putea să 
mai fie și din cauză că, dintre toți polițiștii, Morley era cel mai greu 
de păcălit sau de dus de nas. 

Dar, cel mai mult și mai mult, pentru Dorian Blackwell, repulsia 
intensă a Inimii Negre din Ben More pentru acel om venea din fap- 
tul că, din câte ştia el, Morley era singurul alt bărbat de pe planetă 
care o sărutase pe soția lui. Desigur, nu erau căsătoriți la momen- 
tul respectiv. Ba, de fapt, la momentul când se întâmplase asta, Fa- 
rah era de mult angajată ca funcționară la Scotland Yard și nici nu-l 
întâlnise încă pe Dorian. Dar, din clipa în care îi urase noapte bună 
în noaptea aceea fatidică de cu trei ani în urmă, Dorian o răpise și o 
dusese la castelul Ben More, cetatea lui scoțiană, și o obligase să se 
căsătorească cu el. 

Farah era a lui. Nu avea absolut nici o îndoială în privința asta. 
De la buclele ei aurii-argintii și până la picioarele ei ridicol de mici. 
Trupul ei, inima ei și sufletul ei îi aparțineau lui. lar inima lui - așa 
neagră ca smoala cum era — fusese și avea să fie mereu la mila ei. 
Corpul lui era al ei, să-i comande și să-i poruncească după bunul-plac 
şi numai al ei să-l atingă. Și întreaga lui viață era pusă în slujba 

îndeplinirii oricărei dorințe a ei. În slujba îndeplinirii oricărui capri- 
ciu al ei. Și sortită pe vecie să fie sursa fiecărui zâmbet al ei. 

Așa că, atunci când ochii cenușii angelici ai lui Farah se aprinse- 
seră de afecţiune caldă atunci când îi dăduse lui Morley o ceașcă de 
ceai în salonul lui, Blackwell se văzuse obligat să strivească în mâini 
una dintre pernele îmbrăcate în mătase de pe canapea ca să se abțină 
să nu ia ceainicul de porțelan și să-i arunce în faţă lui Morley lichidul 
fierbinte aburind dinăuntru și apoi să-i sfarme în cap blestemăția 
de porțelan. 

Dar încăperea aceasta, cu tapetul ei franțuzesc și mobilierul ei 
scump, tapițat în catifea, nu era deloc o celulă umedă de la Newgate. 
Şi, într-o astfel de încăpere, un om precum Inimă Neagră din Ben 
More nu avea de ales decât să recurgă la subterfugii aristocratice 
pentru a-și arăta posesiunea și disprețul. 

În plus, fără îndoială Farah s-ar fi supărat teribil dacă el ar fi stri- 
cat covoarele de un albastru-deschis, pătându-le cu sângele fostului 
ei șef. 

-A trecut prea mult timp, inspectore Morley. 

Farah se așeză pe fotoliul alb-argintiu ornamentat poziționat în- 
tre cei doi bărbaţi, ca și când ar fi fost un arbitru la un meci de box. 
Doar că aici fiecare bărbat era îmbrăcat impecabil. Și amândoi se ui- 
tau urât unul la altul de pe canapele identice. 

Dorian se lăsă pe spate, cu braţele întinse intimidant, cu picioa- 
rele încrucișate și cu un plasture acoperindu-i ochiul slab împotriva 
luminii slabe care se infiltra pe ferestrele uriașe. 

-Eu aș zice că n-a trecut suficient timp, murmură el și sorbi din 
ceașca sa de ceai ca să evite privirea tăioasă a soției sale. 

-Şi cărui fapt datorăm plăcerea vizitei dumitale? întrebă ea, pe 
un ton dulce. 

Morley, care stătea drept pe canapeaua de vizavi, se aplecă atunci 
ca să-şi așeze ceșcuţa pe măsuța din fața lor. 

-Mă tem că vizita asta e mai mult în interes de serviciu decât de 
plăcere. Am venit să vorbesc cu soțul dumitale despre unii dintre... 
asociaţii săi. 

- Oh? se miră ea și ridică din sprâncenele-i deschise la culoare 
când își mută privirea blândă spre Dorian. 

- Farah..., începu Morley, dar fu imediat întrerupt de Dorian, 
care-și drese glasul cu subînţeles. Lady Northwalk, se corectă el și 
apoi continuă: Treaba cu care am venit aici este... de o natură mai 

delicată. Așa că poate ai dori să ne lași pe mine și pe soțul dumitale 
să discutăm între patru ochi, fără să te deranjăm. 

Zâmbetul dulce al lui Farah nu dispăru nici o clipă în timp ce sorbi 
din ceai și apoi împreună elegant mâinile în poală. 

-Nici o șansă, Carlton. Ar trebui să mă cunoşti mai bine de atât. 
Am lucrat zece ani la Scotland Yard. Nu cred că există ceva ce să poţi 
spune și eu să nu mai fi auzit. Așa că nu te sfâi... Ce anume vrei să 
discuţi cu soțul meu? Și cum crezi că ţi-am putea fi noi de ajutor? 

Morley își mută privirea de la ea când rosti cuvântul „noi“, și 
Dorian chiar se pomeni fiindu-i un pic milă de bietul netot. Să piardă 
o femeie ca ea fără îndoială era ceva ce să frângă — și să înfrângă — 
un bărbat. Chiar și pe un scorțos ca Morley. 

- Un criminal umblă liber pe străzile Londrei, zise Morley, pe un 
ton sumbru. 

- Păi, e Londra, în definitiv, zise Dorian. Sunt mereu o droaie 
de criminali care umblă liberi pe străzi. 

-Şi unii dintre ei sunt în slujba ta, zise Morley, clătinând din cap 
şi mârâind de frustrare. Mor femei pe capete... Femei tinere. Toate 
mame. Și copiii lor dispar fără urmă. Și nici unul dintre ei nu a mai 
fost găsit. Nici un cadavru. Nici o urmă. E ca și când ar dispărea ca 
prin farmec. 

Farah se bătu ușor pe bărbie, gânditoare. 

-Şi așa știi că sunt conectate toate aceste crime despre care 
vorbeşti? 

-Ba mai mult de atât... crezi că am eu ceva de-a face cu femeile 
ucise și cu copiii dispăruți? ceru să știe Dorian. 

Morley îl privi atunci fix în ochi. Era un gest de sfidare pe care nu 
mulți oameni ar fi îndrăznit să-l facă. 

-Cred că, dacă ceva de genul acesta se întâmplă la o asemenea 
anvergură în Londra, sunt șanse mari ca tu ori să profiți de pe urma 
asta, ori să permiţi să se întâmple... sau cel puţin să bănuiești cine e 
responsabil, răspunse inspectorul. 

În ciuda originii sale scoțiene, Dorian nu era un om supersti- 
tios de fel. Dar cum se întâmplă de capul castaniu-roșcat distinctiv 
al lui Argent apăru pe terasa lui chiar în acea clipă, ca și când ar fi 
fost invocat de conversaţia despre asasini... Blackwell nu avea să 
ştie niciodată. 

Li se întâlniră ochii prin geamul ferestrei uriașe a salonului — 
atât cât ochii lui Argent puteau întâlni privirea altui om -, și, când 

Morley își schimbă poziția pe canapea, Dorian îi făcu lui Argent un 
semn discret spre birou. 

-Ceea ce insinuezi e absolut ridicol, zise Farah cu blândeţe. 
Soţul meu nu are absolut nici o implicare în așa ceva. Poate că nu 
este un sfânt..., zise ea, aruncându-i o privire întrebătoare și apoi 
continuând: Dar eu nu m-aș fi căsătorit cu un om capabil de un 
asemenea rău. 

Pe Dorian îl emoţiona încrederea și fermitatea ce reieşeau din 
vocea liniștitoare a soţiei lui. Ea îl transformase într-un om mai 
bun, crezând în el... crezându-l un om bun. Ei bine... poate nu chiar 
un om bun, dar cu siguranţă unul semnificativ mai bun decât fusese 
în trecut. O muncă în desfășurare, poate ar fi zis unele guri. 

- Poate că nu, Lady Northwalk, zise Morley, străduindu-se în 
mod vădit să-și păstreze aerul grijuliu și exersat de politețe. Dar, in- 
diferent dacă îți convine asta sau nu, soțul dumitale și-a clădit relații 
cu niște criminali cu adevărat nemiloși în timpul pe care l-a petrecut 
la Newgate. Și știu din surse sigure că unele dintre acele... asocieri au 
rămas până în ziua de azi. 

Dorian ridică dintr-o sprânceană. El nu era un simplu „asociat“ al 
oamenilor pe care îi cunoscuse la Newgate. El era regele lor. 

-În afaceri ca ale mele, un om nu discută deschis despre asocia- 
ţii săi cu un agent al Maiestăţii Sale și speră să-și țină capul atașat 
de umeri. 

Mai cu seamă când unul dintre acei antemenționaţi asociaţi urca 
chiar în clipa de faţă pe terasa din spate și intra pe ușile franceze ale 
balconului de la etajul al doilea, pentru a cobori apoi printr-un pasaj 
secret în biroul de dedesubt. Dorian era cu urechile ciulite, așteptând 
zgomotul scurt care anunța sosirea lui Argent. 

-Şi ai vrea să recunoști despre ce afaceri este vorba, Blackwell? 
întrebă Morley, pe un ton tăios. 

Lui Dorian îi zvâcniră buzele. 

-Cred că adresarea corectă ar fi Lord Northwalk pentru dum- 
neata, Sir Morley. Dorian fusese interogat de omul acesta în camere 
mult mai puţin elegante decât aceasta și în circumstanţe mult mai 
puţin plăcute. În dăţile acelea, sângele lui Dorian fusese cel care 
murdărise podelele. Dar, din fericire pentru el, căsătoria lui cu Fa- 
rah venise la pachet cu un titlu. Și, pentru fiul bastard al unui mar- 
chiz, așa cum era el, la drept vorbind, îi făcea foarte mare plăcere să-i 
amintească lui Morley despre asta. Alege o afacere despre care ai vrea 
dumneata să discutăm, inspectore. Eu sunt și viticultor, și proprietar 

de apartamente, și deținător al unei afaceri, și investitor, și antre- 
prenor, şi mai nou și patron de restaurant. 

Poc. Argent ajunsese la locul său, și, pentru un om de statura sa, 
asasinul cu siguranță știa să aterizeze la fel de tăcut ca un motan. 
Dorian nici nu tresări, având încredere deplină că Argent nu avea să 
se dea de gol. 

-Nu te juca cu mine, Blackwell, mârâi Morley și se ridică. Știm 
cu toții foarte bine că ești regele lumii interlope londoneze. Ai por- 
nit un război. Și l-ai câștigat. Se întoarse apoi spre aceeași fereastră 
care îl încadrase pe Argent cu câteva clipe mai devreme, oftă adânc 
și își frecă ochii încercănaţi. Lord și Lady Northwalk... zise el, răsu- 
cindu-se din nou spre ei, cu o durere sinceră oglindită în ochii-i al- 
baștri. Ştiţi amândoi că nu aș fi aici dacă nu aș fi ajuns la capătul 
răbdării. Femeile acelea... dacă le-aţi fi văzut... dacă ați fi văzut ex- 
presiile de groază întipărite în ochii lor reci și morți... Cel puţin 
pe cele care mai aveau ochii în orbite... Dacă ați fi văzut... groa- 
za... confuzia... durerea. Până acum au fost ucise cinci. În moduri 
absolut brutale. Și copiii lor sunt dispăruţi fără urmă. Mai exact, 
băieţi cu vârste mai mici de zece ani. Femeile acestea sunt asasi- 
natel În privința asta nu am nici o îndoială! Și poate că dumitale 
nu-ți pasă, Lord Northwalk, dar mă gândeam că poate încă îi pasă 
câtuși de puţin soţiei dumitale. Se întoarse apoi spre Farah: Pen- 
tru că eu cred că ea încă are un suflet bun. E o femeie cu frica de 
Dumnezeu. Mamă... 

Farah, cu obrajii și şoldurile având încă forme încântător de ro- 
tunde după ce dăduse naștere fiicei lor mult iubite, Faye, se întoarse 
spre soțul ei, cu o expresie de îngrijorare întipărită pe chip. 

-Ai auzit ceva despre asta, dragule? 

-Tot ce am nevoie e un nume. Expresia de pe chipul lui Morley 
devenea tot mai plină de speranţă cu fiecare clipă care trecea. Un 
număr de deţinut... O blestemată de direcție cât de mică! Mă tem că 
băieţii ăștia sunt duși undeva și uciși. Sau mai rău. 

Dorian îl evalua pe inspectorul-șef cu ochiul său bun. Omul puțea 
a disperare. Să-i spună adevărul, așadar? Să-i mărturisească propria 
sa incompetență? 

- Dorian? insistă Farah. 

„La naiba și pe toți dracii!“ 

-Acum șapte luni, o... o asociată de-a mea, pe numele ei Madame 
Regina, m-a contactat ca să-mi spună că una dintre angajatele ei 
a fost ucisă cu brutalitate chiar în incinta clădirii lor și că nimeni 

nu văzuse și nu auzise nimic. Fiul ei mic, Winston, dispăruse 
chiar de sub nasul lor. Dorian strâmbă atunci din nas, scârbit că tre- 
buia să recunoască faptul că nici el nu avusese mai mult succes în 
a-i da de urmă criminalului... sau poate în realitate chiar mai puțin 
decât omul legii din fața sa. 

-Adică le lași să ţină copii la bordel? șuieră Morley. 
curi în care sunt în siguranță. Protejați. Nu numai de ce se întâmplă 
pe străzi, dar și de ce se petrece în casa lui Madame Regina, interveni 
Farah, ridicând ceașca de ceai. Multe dintre aceste femei și-au ales 
de bunăvoie această profesie... și la fel de multe au fost obligate s-o 
aleagă. Dar măcar așa, indiferent de cum stă treaba, putem să ne 
îngrijim de copiii lor. 

-Foarte mărinimos din partea ta, Farah, afirmă Morley. 

Și Dorian simți că era sincer în ceea ce spunea. 

-De atunci, tot fac cercetări asupra morții femeii și până acum 
nu am găsit nici un vinovat, deși am ajuns la aceeași concluzie ca 
tine. Indiferent dacă au loc în Soho, în East End, în Hyde Park sau 
în Strand, celelalte morți și dispariții sigur trebuie să aibă legătură. 

Dintr-odată, Morley părea aproape ușurat. 

-Mie mi-e al naibii de greu să-l conving de asta pe comisarul-șef — 
sau pe oricine altcineva mai sus pus decât mine, de altfel. 

-Asta pentru că-s toți niște idioţi blestemaţi, zise Blackwell. 

-Cu asta, cel puţin, suntem de acord. 

Dorian căzu pe gânduri câteva clipe, pregătindu-se să mai facă 
o mișcare umilitoare înainte ca inspectorul să părăsească reșe- 
dința sa. 

-Dacă voi afla ceva, mă voi ocupa de situaţie... așa cum ştiu eu. 
Dar fii pe pace că am să te informez, inspectore. 

Îi întindea o ramură de măslin. Sau, cel puţin, o frunză de măs- 
lin... Dar Morley știa că era tot ce putea spera să obțină de la el. 

-De fapt, chiar apreciez foarte mult asta, zise el și încuviinţă din 
cap. Și o să-ţi arăt și eu aceeași curtoazie. Deși, dacă lucrurile o să se 
rezolve în stilul meu, cel mai probabil vei afla din ziare. 

-E foarte posibil ca și metodele mele să ducă la un rezultat care 
să apare în ziare, zise Dorian și afișă un zâmbet încrezut. Doar că, în 
cazul meu, sigur nu o să vezi nici o poză în ziare. 

Fiindcă ar fi fost prea sângeroase. 

- Bun, am ajuns la o înţelegere atunci, afirmă Morley. Tot ce mă 
interesează este ca acest criminal să fie oprit... prin orice mijloace 
posibile... sau necesare. 

-Complet de acord. Dorian se ridică atunci, savurând faptul 
că era cu un cap mai înalt decât polițistul, și se aplecă să o sărute 
pe soţia lui. Acum, ieși din casa mea. 

După această ultimă afirmaţie fermă, porni spre biroul său și în- 
chise ușa în urma lui. 

El și Argent rămaseră privindu-se în tăcere câteva clipe, cât aş- 
teptau să audă cum Farah îl conducea amabilă pe Morley în josul 
coridorului pentru a dispărea într-o altă parte a casei. 

Dorian Blackwell îl cunoștea pe Cristopher Argent de mai mult 
timp decât oricine altcineva. Și totuși, nu-l cunoștea deloc. Crescuse- 
ră împreună în iad. Cu excepţia faptului că Argent fusese de-a drep- 
tul expert în arta supraviețuirii în acel infern pentru că el se născuse 
acolo, spre deosebire de Dorian, care fusese condamnat și trimis aco- 
lo. Amândoi aveau mâinile pătate de sânge; cu toate acestea, ale lui 
Dorian erau mânjite de sânge mai degrabă la sensul figurat, în timp 
ce ale lui Argent erau la propriu. 

Un lucru știa fără îndoială despre Argent: că omul era un criminal 
cu sânge-rece. Era loial, da, dar nu avea nici cea mai mică legătură 
emoţională cu Dorian. Sau cu oricine altcineva. Omul era crud, cu 
inima de piatră și putred și defect până în măduva oaselor. Și ceea 
ce îl șoca ocazional chiar și pe Dorian era lipsa lui de ezitare sau de 
umanitate în fața violenței. Și ochii aceia morți, reci și goi care 
nu păreau niciodată să-i întâlnească efectiv pe al lui, ci mai degrabă 
să se uite cumva între ei și prin el. 

În permanenţă în expectativă. Pregătit mereu să fie atacat sau 
lovit. Așteptând orice scuză cât de mică. Orice motiv cât de mic să 
aplice legea talionului. Să ucidă. 

Dorian își dezvoltase și el o cruzime a lui. Propriul său zid de 
gheaţă în spatele căruia să-și ascundă inima. Făcea orice era nevo- 
it să facă. Manipula, intimida, mutila și ucidea oameni ori de câte 
ori situația cerea o astfel de violență. Îi strivise pe toți cei care în- 
drăzniseră să i se opună când ajunsese să controleze tot ce voia și de 
restul nu avea decât să se aleagă praful. Întreaga lui viață fusese mar- 
cată de o misiune, un scop, o vendetă de finalizat și o căutare a iz- 
băvirii care se terminase mai bine decât ar fi putut spera vreodată. 

Dar Argent... Dorian încă nu știa ce anume îl guverna pe acel om. 
Ce anume îl motiva. Avea constituţia fizică a unui războinic viking 

și părea să se ghideze și după un cod al onoarei similar. Adică unul 
aproape egal cu zero după standardele oamenilor. 

Odată ce ușa se închise în spatele lui Morley, Dorian miji ochii și 
rosti întrebarea care îl bântuia deja de câteva luni. 

-Tu ești? întrebă el. Tu ești criminalul pe care-l caută Morley? 

Ochii pali și reci ai lui Argent se mutară atunci de la prespa- 
pierul de alamă sub formă de glob, de pe birou, la vătraiul agăţat 
într-un stativ de fier foarte scump, menit pentru ţinerea ustensi- 
lelor șemineului. 

Fără îndoială, identifica orice obiect din cameră care putea fi folo- 
sit pe post de armă. Obiceiurile dobândite la Newgate mureau greu. 
Și enumerarea modalităţilor prin care un om se putea apăra, luptând 
până la moarte, era un obicei ce nu le era rezervat asasinilor. 

- Eu nu omor copii, afirmă Argent, pe un ton nonșalant. Ştii asta. 

-Nici nu credeam că ai face-o, dar oamenii se mai schimbă. 

Dumnezeu îi era martor lui Dorian că el însuși se schimbase mo- 
numental de când se căsătorise. 

-Aşa fac? 

Întrebarea aceasta îl luă complet prin surprindere pe Dorian. Și, 
înainte să se întoarcă spre fereastră, lui Dorian i se păru că întreză- 
reşte pe chipul său ceva ce nu mai văzuse niciodată acolo. 

O emoție. Mai specific, vulnerabilitate. 

„Ce mama dracului?“ 

Dacă Dorian știa ceva despre slăbiciune, acel lucru era că, odată ce 
o vedea, trebuia să o exploateze. Să o speculeze. Aceasta era singura 
modalitate de a afla ceea ce voia. 

-Oricât mi-ar displăcea să recunosc asta, Morley are dreptate. O 
asemenea violenţă comisă împotriva femeilor și copiilor nu s-a mai 
văzut de la... 

-De la Dorshaw, zise Argent. 

- Exact. O violență necontrolată ca aceasta creează haos și frică 
acolo pe străzi. Și nici una, nici alta nu-s bune pentru afaceri. Dorian 
studie o clipă spatele lat al asociatului său. Al omului pe care îl numea 
prieten — asta dacă oamenii ca ei aveau prieteni. Ceea ce nu era cazul... 
Înțelegea ce anume îi mutila carnea sub haine lui Argent. Și, pentru 
Dorian, un om care avea propriile cicatrici și care nu mai avea decât 
un singur ochi bun, pentru că celălalt îi fusese rănit într-o încăierare 
la nouăsprezece ani, rănile lui Argent încă trezeau amintiri. Era 
de neconceput ca orice om de pe lume să trebuiască să îndure ceea ce 
îndurase asasinul, și Dorian se pomenise de multe ori întrebându-se 

dacă, într-o zi, omul acesta crud și fără inimă, care fusese cel mai 
aprig aliat său, nu avea să devină cea mai mare slăbiciune a sa. Dacă 
acest criminal în serie ești tu... 

- Ţi-am spus deja că nu. 

-Şi eşti singurul om de pe fața pământului la care nu pot deosebi 
adevărul de minciună... 

Argent rămase tăcut. Și la fel de nemișcat precum o întindere de 
apă într-o zi fără vânt. 

Dorian mai încercase și altă dată să facă valuri în această anume 
apă. Dar fără succes. Cu toate acestea, ceva îi spunea că era aproape 
de à stârni ceva. Că apa nu era la fel de imperturbabilă ca de obicei. 

- Argent, dacă aflu că m-ai minţit, o să pun să fii eliminat... 

„Ca un câine turbat care s-a întors împotriva stăpânului său“, 
gândi, dar nu mai adăugă. Părul castaniu îi strălucea în lumina de 
după-amiază târzie când Argent întoarse capul și privi peste umăr. 
Dar nu se uită la Dorian. 

-Ai putea să încerci, Blackwell, îl provocă el. 

În momentul acela, atmosfera deveni tensionată, îngreunată de 
amenințări masculine subînțelese și de testosteron. Aceasta fusese 
mereu o întrebare fără răspuns care atârnase între ei doi. Una în ju- 
rul căreia dansaseră de când se cunoscuseră, pe vremea când erau 
amândoi la pubertate. Cine ar fi supravieţuit unei confruntări dintre 
ei doi? Și, odată ce violența ar izbucni, oare focul lui Blackwell sau 
gheața lui Argent ar ieși învingătoare la finalul zilei? 

În ciuda faptului că erau înconjurați de covoare moi și de mobi- 
lier scump și înveșmântaţi în costume elegante, confecționate din 
cele mai scumpe și fine materiale — lână, bumbac şi mătase -—, știau 
amândoi ce zăcea pe dedesubt. 

Erau niște animale amândoi. Nişte prădători. Înzestraţi cu ca- 
pacitatea de a sfâșia carnea și de a spinteca gâturi cu mâinile goa- 
le, cu o precizie zămislită din experienţă și cu lipsa de conștiință și 
de remușcări de care era nevoie pentru a supraviețui în sălbăticie. 
Asta era ceea ce îi ținea pe amândoi în vârful lanţului trofic. Ceea 
ce îi proteja de a deveni ei înşiși pradă. Dar, dacă se trăgea linie și 
amândoi își arătau colții, întorcându-se unul împotriva celuilalt 
și sărind la jugulară, daunele - și victimele — colaterale ar fi putut 
fi astronomice. lar rezultatul, cel puțin nesigur, dacă nu chiar im- 
posibil de prezis. Diferenţa dintre letalitatea lor ar fi înfometat și 
un șoarece. 

Starea care sfârâise în aerul dintre ei se transforma într-o vibraţie 
aproape tangibilă. Dorian simţi încă o dată slăbiciunea din Argent, 
o tensiune sau o bătălie. O deliberare care îi frângea concentrarea. 
Dacă era să fie vreodată vulnerabil în fața unui atac, acel moment 
era acum. 

Dar întrebarea rămânea în picioare: era justificată o astfel de acţi- 
une? Oare Argent chiar spunea adevărul? 

- Dorian, dragostea mea... Farah veni și ciocăni încet la ușa birou- 
lui, și sunetul dezamorsă acea stare, într-o sincronizare ireproşabilă. 
O duc pe Faye la o plimbare cu căruciorul prin parc, să vedem asfin- 
titul. Mi s-a părut că am văzut-o pe Lady Harrington și aș vrea s-o 
salut. Ai dori să ni te alături? 

Era exact ce ar fi vrut Dorian să facă. Nu i-ar fi plăcut nimic mai 
mult decât să privească lumina soarelui strălucind pe părul pal fru- 
mos al soţiei sale, în timp ce se cufunda sub linia orizontului Lon- 
drei. Aruncă o privire neliniștită spre Argent și răspunse prin ușă: 

-Am niște treburi de rezolvat aici pentru moment. Te rog, ia-l pe 
Murdoch cu voi, și o să vin și eu de îndată ce pot, draga mea. Oricât 
de sincer ar fi fost Dorian cu soţia lui, adevărul era că nu-și dorea în 
mod special ca ea să știe că Argent se afla aici, nu înainte să afle el 
care era motivul vizitei lui stranii. 

Farah făcu o pauză scurtă. 

-Foarte bine. Vrei s-o trimit la tine pe Gemma cu niște ceai? 

-Nu-ti bate capul, draga mea. Nu mai întârzii atât de mult. 

- Dar, Dorian, i-ai oferit un ceai invitatului tău? întrebă Farah pe 
un ton dulce și cu zâmbetul simțindu-i-se din glas. Dacă îmi amin- 
tesc eu bine, domnului Argent îi place ceaiul oolong. 

Dorian mârâi și se scărpină pe frunte. Uneori, era al naibii de greu 
să iubească o femeie așa inteligentă și cu un asemenea spirit de ob- 
servaţie ca ea. 

Argent clătină din cap. 

- Nu, mulțumesc. Nimeni nu vrea nici un ceai acum. Plimbare plă- 
cută! Se întoarse de la ușă, după care făcu o pauză scurtă şi adăugă: 
Ai grijă să vă îmbrăcaţi gros amândouă! O să vin și eu în scurt timp. 

-O seară bună, domnule Argent, strigă Farah, înainte ca pașii ei 
să dispară în josul coridorului, pentru că știa că nu era cazul să se 
aştepte la un răspuns. 

Dorian i se alătură lui Argent la fereastră, și cercetară amândoi 
colțul de oraș în care locuia Blackwell. Străzile curate, pavate cu dale 
de piatră, erau împânzite cu șiruri de conace albe și opulente de 

Mayfair, decorate cu columne arhitecturale și locuite de matroanele 
titrate ale înaltei societăți. Din birou, Park Lane era singurul lucru 
care separa casa lui Blackwell de Hyde Park, perfect îngrijit. 

În zilele acestea, din ce în ce mai mulți negustori și afaceriști bo- 
gați, care se ridicaseră prin propriile puteri - oameni ca Blackwell —, 
își cumpărau proprietăţi în zona West End a Londrei. Deși cu sigu- 
ranță un titlu îi făcea să se simtă mai bine pe locuitorii de secole ai 
acelor case. 

Timp de un moment îndelungat, cei doi bărbaţi îi urmăriră pe 
Farah și pe garda ei de corp de vârstă mijlocie, Murdoch -— și el un 
fost oaspete de seamă al închisorii Newgate —, plimbându-se printre 
oameni bine îmbrăcaţi în blănuri și pelerine scumpe. Și era un motiv 
de mândrie deosebit pentru Dorian faptul că soţia lui nu era numai 
cea mai frumoasă, dar și cel mai elegant îmbrăcată. Iar fiica lui era 
înveșmântată în cele mai moi blănuri, pentru a se asorta, desigur, cu 
mantia aurie extravagantă a mamei sale. 

Și în clipa aceea simţi o neliniște stranie prinzând contur în fi- 
ința lui. Cele două ființe care reprezentau întreaga lui viață se plim- 
bau și se bucurau de seara aceea frumoasă, și el își dorea să fie cu 
ele. Acum! 

-Ce cauţi aici, Argent? întrebă el, scurt și tăios, evaluând cu grijă 
expresia lui Argent în sticla geamului. E vorba despre întârzierea 
apărută în îndeplinirea ultimului tău contract? Pe biroul lui ajunsese 
un contract destul de scump, care cerea sângele unei actrițe destul 
de faimoase. Și Dorian reţinuse asta numai pentru că auzise că 
Argent luase acest anume contract cu numai câteva zile în urmă. O 
întârziere în finalizarea unui contract nu era numai ceva neobișnuit 
în munca lui Argent, ci ceva surprinzător și fără precedent. 

-Am omorât un om astăzi, murmură Argent. 

- Numai unul? Să înțeleg că afacerile merg mai lent decât de obi- 
cei? întrebă el, oarecum îngâmfat. 

Reflexia lui Argent din geam se încruntă și își descheie primul 
nasture al hainei. Și apoi și pe următorul. 

-Am omorât un om pentru că așa am vrut. Pentru că și-a meri- 
tat-o. Pentru că... pentru că m-a înfuriat. 

Aparent răzgândindu-se, își încheie apoi la loc cel de-al doilea 
nasture. 

Dorian îl privea pe Argent agitându-se, cu un sentiment crescând 
de panică. 

- Dacă ţi-a apărut dintr-odată conștiința și vrei să faci o mărturi- 
sire, să știi că nu ai venit la omul potrivit. 

Argent scoase un sunet de iritare total necaracteristic lui și se 
întoarse de la fereastră atât de brusc, încât Dorian ridică din sprân- 
cene, uluit, până când acestea aproape ajunseră la linia părului său. 
Se duse la bufet, unde turnă o cantitate deloc neglijabilă din cel mai 
bun și mai fin whisky primit de la Ravencroft, atât pentru el, cât și 
pentru asociatul său, care dădu paharul pe gât dintr-o singură înghi- 
țitură mare. 

-Ştiu cine le omoară pe mamele alea. 

Dorian clipi, uimit de schimbarea bruscă a subiectului. 

-Cine anume? 

-Lord Thurston. Sau cel puţin el e cel care întocmește contracte- 
le împotriva vieţii acestor femei și le distribuie oamenilor ca mine. 
ÎI cunoşti? 

Dorian își luă o clipă să cerceteze prin memoria sale perfectă, răs- 
foind printre informaţii la fel ca un funcționar într-o arhivă. 

-Lord Thurston, da. Nu l-am întâlnit niciodată personal, și bă- 
nuiesc că ar trebui să-i acord credit pentru asta. Dacă nu mă înșel, 
s-a căsătorit cu o St. Vincent. Familia St. Vincent deține mai multe 
titluri cu sorginte străveche, inclusiv un titlu de conte, dar trăiește 
de pe urma jecmănirii chiriașilor, a parcelării pământului familiei și 
din creditul unor oameni lipsiți de scrupule, așa ca mine. Dorian 
își trase atunci scaunul de la birou și luă loc. Dar ce anume ar avea de 
câștigat Lord Thurston — care, după cum se știe, e un nobil bogat și 
respectabil — din uciderea unor femei și probabil și copii, din West 
End până în Cheapside? 

-Nu știu. Argent mai dădu pe gât un pahar, după care îl lăsă pe 
bufet și plecă de lângă whisky, disciplinat ca întotdeauna. L-am... 
l-am ucis pe avocatul lui înainte să apuc să extrag această informaţie 
de la el. 

- Oh?! Acesta nu era deloc modul clasic de operare al acestui asa- 
sin letal. De fapt, pentru Argent, acesta era un comportament deo- 
sebit de ciudat și de dezorganizat. Da, Argent era un om letal, dar, 
dincolo de asta, era paradoxal de imperturbabil. Nu lovea niciodată 
fără motiv. Și de cele mai multe ori acel motiv erau banii. 

-M-a angajat să scap de Millie LeCour. 

- Actriţa, da, am auzit. 

Cu fiecare clipă care trecea, senzaţia lui Dorian de sfârșit și de 
pericol iminent creștea înzecit. Era ceva cu felul în care Argent îi ros- 
tise numele... 

-Am rupt contractul, l-am omorât pe avocat și... 

Argent lăsă cuvintele să i se stingă și se lăsă greoi într-un sca- 
un din fața biroului lui Blackwell, constituţia lui fizică impresionant 
de masivă făcând monstruozitatea aceea de piele să pară de-a drep- 
tul minusculă. 

- Şi...? insistă Dorian. 

Dacă un om care era atât de notoriu pentru neînfricarea sa părea 
atât de tulburat, atunci Dorian își făcea grijă că un incident interna- 
tional ameninţa să explodeze. 

-Am revendicat femeia. 

— Ai... adică tu ai... ce? icni Dorian de șoc. Nu-și amintea ca în 
ultimele două decade de existenţă ale sale să fi mai existat vreun mo- 
ment în care să rămână așa mut și împietrit de uimire și de groază. 
Și el își amintea absolut totul. 

-Cred că o vreau, să fie a mea... o iau! 

Sinceritatea sumbră de pe chipul lui Argent îl făcu pe Dorian să se 
întrebe o clipă dacă nu cumva avea halucinaţii. 

- Dar... i-ai dat de ales, nu? 

-Tu i-ai dat de ales lui Farah? 

- Desigur... în cele din urmă... într-un fel. Nu discutăm despre 
mine și despre Farah acum - situaţia aia a fost complet diferită de 
asta. Ea e a mea. Ea a fost mereu a mea. Și tu... ei bine, tu... 

- Eu îmi câștig traiul omorând oameni. 

Argent stătu uitându-se fix și fără să clipească la globul de alamă 
de pe birou. 

-Şi acesta este doar un prim motiv pentru care e o idee proastă 
pentru voi amândoi. 

-O vreau, afirmă din nou Argent, ferm. Și vocea lui deveni din- 
tr-odată înflăcărată, nu de pasiune, ci de ceva ce părea să facă parte 
din spectrul nevoii sau chiar al dorinței implacabile. 

-Adică o... iubeşti? 

Ochii de gheață ai lui Argent alunecară spre peretele din spatele 
lui Dorian, ca și când ar fi căutat să găsească acolo răspunsul la acea 
întrebare, tipărită undeva printre volumele scumpe aliniate pe raftul 
plin de cărți. 

-Nu pot să o omor. 

Dorian scoase atunci un hohot de râs trist, asemănător mai de- 
grabă cu un mârâit de amărăciune. 

-Cred că asta e mai mult decât ar putea spune alții. 

-Am încercat, Blackwell, zise Argent tensionat, uitându-se la 
spaţiul dintre ei. Mi-am strâns mâinile în jurul gâtului ei, și apoi... 
am sărutat-o. 

Blackwell icni și încremeni din nou, mut de uimire și cu ochii 
măriți. 

Argent nu era cunoscut pentru actele sau escapadele sale de 
amant. Ba, de fapt, Dorian ştia din surse destul de sigure că prefe- 
rințele sexuale ale lui Argent se încadrau mai degrabă într-o sferă... 
mai detașată. Impersonală. Din ce aflase de la curvele lui Madame 
Regina, asasinul refuza mereu să le privească în faţă, cerea să ră- 
mână tăcute și niciodată, dar absolut niciodată, nu le săruta și nu 
le mângâia... de fapt, nici măcar nu le privea în ochi. Termina me- 
reu pe ele, niciodată în ele, le plătea pentru serviciile prestate și 
apoi pleca fără să spună un singur cuvânt. Acesta era modul lui de 
operare când venea vorba despre activităţile sexuale. Dorian cu- 
noştea secretele şi preferinţele sexuale a mulți oameni puternici, 
influenți și periculoși. În general, astfel de lucruri le spuneau ei sin- 
guri de bunăvoie după un pahar, după o partidă de sex sau după o 
giugiuleală satisfăcătoare. 

Dar Argent nu vorbea niciodată — chiar dacă ar fi avut multe se- 
crete de spus. Și nu folosea niciodată aceeași curvă de două ori. Nu 
avea nici o tipologie anume de femeie care să-l atragă. Da, acest asa- 
sin era un om straniu și neobișnuit, și una dintre numeroase lui ciu- 
dăţenii era înclinația spre a spune adevărul, atunci când alți oameni 
ar fi ales să-și protejeze mândria. 

- Biata femeie... probabil e absolut traumatizată, mormăi Dorian, 
străduindu-se din răsputeri să își ascundă din glas și de pe chip em- 
patia și groaza pentru biata femeie acostată. 

-M-a sărutat înapoi. 

-~ Eşti sigur? 

-Sunt aproape sigur. S-a întâmplat cel puţin... cel puţin o dată. 

Expresia de pe chipul lui Argent deveni dintr-odată gânditoare. 

- Doamne, Dumnezeule! 

-A fost de acord cu condițiile mele. 

-Şi astea ar fi...?! începu Dorian, încercând să afle mai multe, în 
ciuda faptului că avea un sentiment clar și distinctiv că ar fi fost mai 
bine să nu întrebe. 

-Să se culce cu mine. 

— Dumnezeule! şopti el, trecându-și mâna peste frunte. 

-Doar o dată. 

-Cred că glumești. 

-Are un fiu. 

-Nu vreau să mai aud mai multe, zise Dorian, ridicând mâna ca 
să-l oprească. Argent, apreciez informaţiile pe care mi le-ai oferit 
despre Lord Thurston, și fii sigur că voi cerceta totul în amănunt. 
Dar trebuie să știi ceva: contractul pe capul domnișoarei LeCour a 
fost remis. 

Argent păru pe punctul de a scoate flăcări pe nări și în ochii 
lui apăru o flacără albastră tăioasă când se aplecă peste birou și 
zise ferm: 

- Vreau să dai de știre ca nimeni să nu ia contractul acesta. 

Dorian se ridică și el, proptindu-și pumnii pe birou. Și în clipa 
aceea privirile li se întâlniră pentru prima dată. 

-~ Presupui că ai dreptul să-mi dai tu mie ordine? 

- Numai dacă vrei ca oamenii tăi să-și păstreze capetele pe umeri. 

-Ai grijă, Argent, ai intrat pe un teren periculos. O mișcare de ge- 
nul acesta nu-i deloc bună pentru afaceri. Și nu vorbesc doar despre 
ale tale, ci și despre ale mele. 

Argent se împinse de lângă birou, cu un mârâit aproape turbat, și 
ridică deasupra capului globul de alamă. Îl izbi apoi tare de suprafața 
netedă a biroului, sfărâmând lemnul. 

Așa ceva ar fi trebuit să fie imposibil din punct de vedere fizic. 

Dorian duse imediat mâna la pumnalul lung pe care îl ţinea în 
teacă sub jacheta costumului elegant pe care îl purta. 

-Poate că domini lumea interlopă, Blackwell, dar nu ai fost nicio- 
dată regele meu, mârâi Argent, clocotind de mânie. 

Un val de roșu începu să se ridice de pe sub gulerul alb imacu- 
lat și apretat al cămășii lui, acaparându-i ușor-ușor fața. Sângele îi 
urca pe sub piele, clocotind de emoţii de mult reprimate. Dorian pri- 
vea acest lucru întâmplându-se cu o fascinație uluită. Și cu și mai 
multă înțelegere. 

-Am lucrat, am suferit, am luptat și am ucis cot la cot cu tine mulți 
ani, declamă Argent. Ți-am păstrat secretele și am venit ori de câte 
ori m-ai chemat. Dar n-am fost niciodată proprietatea ta! exclamă și 
lovi scaunul cu pumnul, dărâmându-l parcă pentru a se face mai bine 
înțeles. Așa că, dacă îți zic să opreşti contractul, fă-o, pentru că Millie 

LeCour e a mea! Se află sub protecţia mea, și Dumnezeu să aibă milă 
de orice om care-mi stă în cale, pentru că eu, e al naibii de sigur, nu 
ştiu ce înseamnă cuvântul ăsta! Și să fiu al dracului de nu o să-i jupoi 
carnea de pe oase, înainte să... 

- Înţeleg, Cristopher, zise Dorian întrerupându-i tirada, și omul 
furios se opri când își auzi numele de botez. Înţeleg, repetă el, de 
data aceasta pe un ton mai blând. Pentru că înțelegea ce anume îl 
motiva pe Argent în momentul acesta. Și cunoștea și el mult prea 
bine durerea primordială a acelei trăiri. Experimentase pe propria-i 
piele nevoia aceea de posesiune fierbinte și aproape neomenească. 
O să opresc contractul. Nu o să se înhame nimeni la asta fără să dea 
socoteală unuia din noi doi. Și Thurston... 

-Thurston e tot al meu, să mă ocup de el cum consider de cuviin- 
tă, mârâi Argent, printre dinţii-i încleștaţi. 

Dorian încuviință din cap. 

-Perfect de acord! 

Argent se uită atunci la biroul distrus, la scaunul răsturnat și la 
restul distrugerilor, și umerii i se încovoiară vizibil. Era vădit contra- 
riat de propriile-i reacţii impulsive. 

-Eu nu... nu-mi stă în caracter să... 

Dar Dorian flutură din mână, reducând importanţa daunelor, cu 
o umbră de zâmbet cunoscător curbându-i buzele. 

-Asta aduce o femeie în viața oamenilor ca noi. 

-O să plătesc pentru stricăciuni, mormăi Argent. 

- Nu-ţi bate capul, zise Dorian. Sunt sigur că-ți eram oricum da- 
tor pentru un cadavru sau altul. 

Se duse apoi la ușa biroului său, o deschise și așteptă ca Argent să 
iasă pe coridor, după care îl conduse pe asasin în intrândul principal 
şi afară în seara răcoroasă. De-abia aștepta să se ducă să o prindă din 
urmă pe Farah. Îi plăcea la nebunie să-i vadă obrajii îmbujorându-se de 
la frig pe sub pistruii pe care ea insista că nu îi mai avea. Își dorea să 
discute cu ea despre această întorsătură de situație absolut șocantă. 

Respiraţiile lor învolburau aerul rece și orice vestigii de tensiune 
dispărură la fel ca aburii expirațiilor lor. 

Și erau din nou aliați. 

- Cum e, Blackwell? întrebă Argent, uitându-se în zare spre aproape 
pustiul Hyde Park, unde Farah strălucea în depărtare ca o zână argintie 
de pe altă lume, în lumina portocalie muribundă a apusului. 

Dorian se uita și el în aceeași direcţie. Chiar dacă soţia lui era prea 
departe pentru a i se putea distinge trăsăturile angelice, știa instinctiv 

că Farah zâmbea. Veselia ei vorbea cumva cu sufletul lui, oricât de 
departe s-ar fi aflat. Cugetă câteva clipe asupra întrebării lui Argent. 
Trecuseră mulţi ani și citise numeroase cărți, dar cuvântul care să 
descrie la adevărata amploare ceea ce simțea pentru soţia lui tot 
nu părea să fi fost inventat. Nu părea să existe în nici un dicționar. 

-E o nebunie, la început. Sau poate mereu. Este... posesivitate și 
frică, pasiune şi bucurie. E de nedescris de dulce și absolut înspăi- 
mântător. Dar îmi închipui că e altfel pentru fiecare om în parte. 

Argent scoase atunci un sunet gutural, dar Dorian nu-și putea 
da seama dacă era de aprobare sau de deznădejde. 

-Ai grijă de tine, Argent, îl sfătui Blackwell. S-ar putea să fie un 
făgaș pe care să nu fii pregătit să intri. 

„Niciodată“, adăugă în sinea lui. 

Cerul își revărsa mantia arămie peste caldarâm când Argent 
se întoarse pentru a dispărea din nou în umbre. Murmură ceva ce fu 
înghiţit de briza serii. Și lui Dorian i se părea că auzise ceva de genul: 
„Doar o noapte“ , însă nu putea fi foarte sigur. 

Argent nu era genul de om care să îi mintă pe alţii pentru a le 
cruța sentimentele. Dar, dacă își imagina că avea să o poată lăsa 
pe actrița aceea să plece după o singură noapte, Dorian nu putea să 
nu se întrebe dacă nu cumva asasinul se minţea pe sine. 

„Întrebarea e alta...“, gândi în timp ce-și lăsa picioarele să-l poarte 
înspre soţia lui. Oare Millie LeCour ştia în ce anume se băga și oare 
putea interacţiona cu un om precum Cristopher Argent? 

Dacă nu, s-o ajute Dumnezeu! Pentru că nici un om viu de pe 
fața pământului — incluzându-l pe el însuși — nu știuse vreodată cum 
să facă asta. 


Capitolul 10 
SES 


Dacă ar fi fost nevoită să identifice cele mai ireale momente 
din viața sa, Millie era sigură că acesta s-ar fi aflat în fruntea listei. 
Îi luase destul de mult timp să îl farmece pe stoicul Hassan și să-l 
convingă să rostească mai mult de două cuvinte. Dar reușise, pe toți 
sfinţii! Și acum, la rugămintea ei, omul îi aplica la fel ca un machior 
expert praf de cărbune pe pleoape ca să-i sublinieze ochii. Millie îşi 
făcea singură machiajul de scenă de ani de zile - însă precizia cu care 

arabul îi accentua ochii de culoarea ciocolatei aproape că îi provoca o 
criză de invidie. 

Cu siguranţă era spre binele ei faptul că avea propria sa cabină de 
schimb, din moment ce Hassan atrăsese atât de multă atenţie asu- 
pra lui în culisele teatrului Covent Garden și generase atâta tevatură, 
încât era aproape sigură că ar fi dus la întârzierea momentului ridi- 
cării cortinei. 

Deși trăsăturile lui erau suficient de tăioase pentru a tăia sticla, 
ochii lui mari și blânzi îi aminteau de caii blajini de la trăsurile din 
West End. Când se apleca atât de aproape de ea, îi putea inhala par- 
fumul. Un amestec de mirosuri de nisip, mosc și condimente care 
o trimitea cu gândul la corturi albe elegante, la femei care purtau 
văluri şi la triburi nomade puternice și misterioase. 

ÎI găsise fascinant din prima clipă şi hotărâse imediat că trebuiau 
să fie prieteni. 

Nuanţa închisă de albastru a turbanului lui și multitudinea de 
robe pe care le purta se încețoșau cu fiecare atingere a pensulei 
de machiaj pe care o folosea ca să-i aplice cu blândețe cărbunele 
pe pleoape. 

Un alt chip, cu ochi albaștri uluitori de mari și frapanţi și cu păr 
de culoarea nisipului închis, se sprijini pe genunchiul ei, ca să pri- 
vească procesul cu aceeași fascinaţie. Fiul ei, Jakub. Băieţelul ei mic, 
dulce și frumos. Fiinţa pentru care și-ar da și viaţa, pentru că oferea 
un sens existenţei sale pe acest pământ. Făptura pentru care făcuse 
un târg cu însuși diavolul. 

Dar nu se putea gândi la asta acum. Nu se putea gândi la el. Cris- 
topher Argent. Un mercenar, un asasin... și viitorul ei amant. Avea să 
vină după ea. Și în curând ea avea să se afle în patul lui. 

Sau oriunde altundeva decidea el că voia să o aibă. 

Pe neașteptate, pielea îi tresăltă de fiori reci, splendid de dureroși, 
iar ea expiră tremutrător. 

-Rămâi nemișcată, îi zise Hassan cu blândețe. 

-Domnule Hassan, dumneata de ce-ţi conturezi ochii cu negru? 
întrebă Jakub. 

Ochelarii cu ramă metalică pe care îi purta îi făceau ochii inocenți 
să pară la fel de mari ca ai unei bufniţe. 

- Fiindcă, micule rassam walad, în ţara mea de baştină, soarele e 
atât de aproape și strălucește atât de puternic și de neiertător, încât 

numai cărbunele protejează ochii de focul lui şi permite unui om să 
poată privi în depărtare prin deșert. 

Jakub încuviință din cap, trăgând ușor de gulerul alb și apretat al 
cămășuţei pe care o purta. 

-Domnule Hassan, de ce îmi spui „rassam walad“? 

Arabul nu șovăi nici o clipă în sarcina sa când folosi o bucăţică de 
vată ca să întindă linia de cărbune pe pleoapa lui Millie, pentru a-i 
accentua ochii migdalați. 

- În limba mea maternă, înseamnă „băiat pictor“. Hassan făcu 
apoi un semn scurt cu bărbia lui acoperită de barbă deasă spre tean- 
cul de instrumente de artă, aranjate extrem de meticulos într-un col- 
țișor al cabinei. În țara mea natală, pictura este o artă sacră... un dar 
hărăzit de Allah. 

- Oh! Îi apărură gropiţe de-o parte și de alta a bărbiei când obrajii 
săi rotunzi se îmbujorară în parte de rușine și în parte de multu- 
mire sfioasă. După aceea sprâncenele i se apropiară când îi trecu prin 
minte un gând: Dar, domnule Hassan, soarele nu-i la fel de aproape 
în Londra. Aici abia dacă apare... 

-Ai dreptate cu ceea ce spui, rassam walad, dar, atunci când ești la 
mare depărtare de casă, îţi face bine să păstrezi obiceiurile poporului 
tău, pentru ca inima ta să poată rămâne aproape de cei pe care îi iu- 
bești, dar fără de care te vezi nevoit să trăieşti. 

Tristeţea se infiltră atunci în adâncimile ochilor negri fluizi ai ara- 
bului când se opri din ceea ce făcea ca să se uite în jos la micul Jakub 
cu o afecțiune plină de nostalgie. Și în clipa aceea Millie se pomeni 
întrebându-se dacă Hassan avea și el un mic rassam walad al lui. Şi, 
nu pentru prima dată, se întrebă și ce anume căuta atât de departe 
de ţara lui iubită și pe cine lăsase în urmă. Oare era un refugiat? 
Un criminal? Era posibil să fie tot un asasin plătit, ca Argent? I se 
părea puţin probabil, deși zărise strălucirea mânerului incrustat cu 
pietre preţioase al pumnalului pe care îl purta ascuns pe sub robele 
lui voluminoase. 

- Domnule Hassan, dumneata cumva...? 

- Jakub, kochanie, zise Millie, cuprinzându-i blând în palmă băr- 
bia micuță. De ce nu-l lași în pace pe domnul Hassan și în schimb să 
te duci să-ți aranjezi șevaletul? 

Fiul ei mic se bosumflă și se uită în jos și într-o parte. 

- Da, mami, mormăi el. 

Jakub se duse la colțișorul lui artistic improvizat, unde își des- 
chise cutia de culori, selectând cu grijă câteva nuanţe de ocru, auriu, 

roșu și albastru, pentru a le studia mai atent. După aceea, avea să le 
amestece pe paletă cu precizia unui expert alchimist și cu concentra- 
rea unui savant, și întreaga lume avea să se estompeze în jurul său 
până când crea pigmentul perfect. 

Millie îi aruncă gardianului lor temporar un zâmbet apologetic, 
dar expresia de pe chipul acestuia îi transmitea clar că nu era ne- 
voie. Era adevărat că Jakub era un copil incredibil de inteligent, și 
asta venea la pachet cu o abundență de curiozități. Dar, în general, 
timiditatea lui exagerată îl împiedica să schimbe mai mult de câteva 
cuvinte cu străinii. Cu toate acestea, se gândea că, în cazul acesta cel 
puţin, fascinația lui pentru lucrurile noi și neobișnuite câștiga în fața 
timidității când venea vorba despre arabul intimidant. 

Şi, într-adevăr, Millie era nevoită să își țină în frâu propriile în- 
trebări și curiozități. Cum era, spre exemplu, cum ajunsese omul 
acesta din altă țară să îl cunoască pe Cristopher Argent. Ce știa el 
despre predilecţiile asasinului — sexuale sau de altă natură? Ce afla- 
se despre cine venea după ea și de ce? 

-Am terminat, doamnă. Hassan făcu un pas în spate şi se uită 
atent la opera sa de artă, înainte de a încuviinţa din cap, mulțumit. 

Millie se întoarse la oglindă, și i se tăie răsuflarea. Făcuse o treabă 
splendidă. Nu se simţise niciodată mai mult ca Desdemona decât 
acum. O femeie inocentă și virtuoasă, chinuită de capriciile unui om 
păcătos și ucisă pentru un păcat pe care nu îl comisese niciodată. 

Doamne, Dumnezeule! Cine de pe lumea asta ar fi putut empa- 
tiza mai bine cu ea? 

-Fii binecuvântat, Hassan! Ai făcut o minune! 

El făcu atunci o plecăciune în fața ei. 

-Şi sunt sigur că doamna va săvârși o minune pe scenă în sea- 
ra aceasta, liniștită să știe că mi-aș da și viața pentru siguranța 
fiului ei. 

Millie își reprimă cu greu dorinţa de a-l strânge în brațe ca mul- 
țumire pe omul acesta cu aer patern, cu ochi blajini și cu un pumnal 
periculos la centură. Dar avea o presimţire că un astfel de contact 
fizic l-ar fi jignit, așa că înclină și ea capul spre el, la fel cum obișnuia 
el, imitând gestul său de mai devreme. 

- Mulţumesc, șopti ea, înainte de a-și drege glasul, pentru a-și 
ascunde emoția. 

-Ce părere ai, kochanie? zise ea şi mimă un zâmbet pe care nu îl 
simțea de fapt. 

- Arăți splendid, mamă, o încurajă Jakub, fără a se uita nici măcar 
o clipă în sus de unde stătea în genunchi, înconjurat de culorile și de 
pânza lui. 

Millie oftă, clătină ușor din cap și se ridică, strângându-și reve- 
rele halatului de mătase pe care îl purta, ca să se asigure că era de- 
centă în preajma musulmanului. Costumul ei, o rochie de catifea de 
culoarea vinului roșu, cu perle false cusute peste împletiturile mici 
aurii ale corsajului ei, stătea așezată ordonat pe un manechin în faţa 
paravanului de schimbat. 

— Scuză-mă cât mă îmbrac, șopti ea. 

- Da, doamnă. Hassan șovăi o clipă, cu ochii întunecaţi îndrep- 
taţi spre podea. Nu vreau să te jignesc, doamnă, dar deja simt gustul 
păcatului, fiind aproape singur într-o cameră cu o femeie nemări- 
tată. Din moment ce este aici și fiul dumitale, sper cu tărie ca Allah... 
Dumnezeu... să mă ierte. Dar, dacă ar fi să te dezbraci, chiar și în 
spatele unui paravan... Se opri din vorbit, politicos, ţinând pentru el 
judecăţile sale despre stilul ei de viață. 

Rușinată de propria-i ignoranță, Millie își mușcă buza. 

-Ai vrea să aștepți la ușă, atunci? Te chem înapoi imediat ce 
termin. 

-Asta nu-i ceva pentru care să trebuiască să vă faceţi griji acum. 

Vocea aceea glacială spintecă atunci, ca un vifor arctic. Millie smu- 
ci imediat capul spre ușă, unde îl văzu pe Cristopher Argent. Silueta 
masivă și umerii lui lați umpleau eficient cadrul de lemn. Îmbrăcat 
într-un costum gri elegant, semăna din nou foarte mult cu Bentley 
Drummle, bărbatul pe care îl cunoscuse mai demult. Fermecător, 
charismatic, cu același aer de plictiseală afișat de majoritatea domni- 
lor englezi din înalta societate londoneză. 

Doar că acum ea ştia care era adevărul, nu-i așa? Pe sub nemișca- 
rea lui nefirească și în spatele expresiei lui enigmatice sălășluia un 
om mult mai sinistru - şi, în același timp, mult mai fascinant. 

-Poți să pleci, Hassan. Argent scoase atunci un plic din buzuna- 
rul jachetei și îi întinse arabului grațios ceea ce Millie presupunea că 
era plata pentru protecţia ei. 

Millie ar fi fost extrem de curioasă să afle cât anume valora 
viața ei. 

- Mulţumesc, Argent. Hassan înclină capul, respectuos, când luă 
plicul. Transmite-i salutările mele lui Blackwell. Se întoarse apoi spre 
Millie și făcu o plecăciune și în faţa ei. A fost o onoare să vă cunosc 

pe dumneata și pe fiul dumitale. Fi Amanullah. Dumnezeu să vă aibă 
în pază. 

-Cu bine, domnule, zise Millie, făcând o reverență în fața lui. 

Cu un foșnet al robelor sale albastre, omul se strecură ușor pe 
lângă Argent şi dispăru. 

Millie era singură cu un asasin. Din nou. Rămaseră în tăcere, ui- 
tându-se unul la altul. Și abia când simți că începeau să o ardă plămâ- 
nii își dădu Millie seama că își ținea răsuflarea. 

Și expiră brusc, rostind un talmeș-balmeș de cuvinte: 

-Domnule Argent, acesta este fiul meu, Jakub. Jakub, vino și 
fă cunoștință cu domnul Cristopher Argent, protectorul nostru. 
Îi explicase nevoia de a avea gărzi personale în dimineaţa în care îi 
angajase pe frații McGivney în termeni cât mai vagi și mai grijulii cu 
putință. O înfuria faptul că fiul ei nu se simțea mereu în siguranță. 
Că trebuia să se teamă de umbre. 

Când se ridică, gâtul mic al lui Jakub fu nevoit să se lase mult pe 
spate ca să se poată uita la omul falnic din faţa sa. Și, deși ochelarii 
păreau să îi mărească mereu ochișorii, de data asta erau vădit mari 
de uimire. 

-Eşti un uriaș, domnule Argent? întrebă el. 

- Nu. 

Argent clipi, dar nu păru deloc ofensat de întrebare. 

- Jakub, îl mustră cu blândeţe Millie, îngrijorată că era posibil 
ca un bărbat care își câștiga existența ucigând oameni să nu fie la fel 
de atent și de înțelegător cu sentimentele unui copil mic și curios. 

Jakub se îndreptă de spate când auzi mustrarea din vocea mamei 
lui și se duse la Argent, amintindu-și de bunele maniere. 

-Vreau să zic... e o plăcere să te cunosc, se corectă singurel și îi 
întinse mâna. 

Arătând foarte mult ca un barbar îmbrăcat în costumul elegant al 
unui gentleman, asasinul se uită vădit gânditor la mâna băiețelului, 
înainte de a se întinde și a da noroc cu el, prudent, cu două degete. 

- Plăcerea e de partea mea, mormăi Argent, lăsându-l pe băiat să-i 
scuture mâna de două ori, înainte de a o retrage din strânsoarea lui. 

- Spune-mi, tatăl dumitale a fost viking? întrebă Jakub, reluân- 
du-și interviul. 

-Nu aș ști să spun, răspunse asasinul. Nu l-am cunoscut nicio- 
dată pe tata. 

Când auzi asta, băieţelul afișă un zâmbet strălucitor, întrucât 
găsise ceva ce aveau în comun. 

-Nici eu pe al meu. 

Millie simţi cum îi tresare inima, dar nu putu identifica imediat 
motivul pentru asta. Poate pentru că fiul ei nu avea tată, și acum 
putea să afirme asta fără nici un pic de durere? Poate pentru că avea 
ceva în comun cu un răufăcător? Sau poate pentru că nu-l mai văzu- 
se niciodată pe fiul ei atât de animat în prezența cuiva, cu excepția 
celor doi bărbați misterioși și periculoşi pe care fusese obligată să-i 
primească în viața ei? Sau putea să fie și pentru că stoicul și înspăi- 
mântătorul asasin fusese atât de blajin cu fiul ei? 

Doamne! Ar fi fost mai bine pentru ea să nu observe astfel 
de lucruri. 

-Poate ești pe jumătate uriaș, aprecie Jakub. Adică, poate tatăl 
dumitale era uriaș. 

Argent se uita în jos la copil ca și când ar fi examinat o 
ciudățenie. 

-Mă îndoiesc foarte tare de asta. 

-Dar nu poţi să știi nici că nu a fost, din moment ce nu l-ai 
cunoscut. 

Asasin făcu o pauză scurtă, pentru a se gândi. 

-Cred că există o oarecare logică în afirmaţia asta. 

-E faptul că ești atât de mare! exclamă Jakub și întinse în sus bra- 
tele, ca să exprime cea mai mare statură pe care o putea exemplifica. 

- Jakub! interveni Millie, trimițându-l înapoi la pictura lui. Eşti 
nepoliticos. 

-Îmi pare rău, mamă, mormăi Jakub, rușinat. Îmi pare rău, dom- 
nule Argent. 

-Ce-ar fi să-ți termini portretul, kochanie, cât timp mă 
îmbrac eu? 

Millie îl sărută pe frunte și se întoarse spre Argent, abia acum 
constatând că, fără să-și dea seama, își poziționase corpul între fiul 
ei și așa-zisul uriaș. 

Asasinul observase și el asta, deși Millie nu putea să-și dea seama 
dacă îl deranja sau nu. Trăsăturile lui faciale erau netede și reci pre- 
cum mătasea. 

- Ai vrea... ai vrea, te rog, să aștepți afară până mă îmbrac, dom- 
nule? zise ea, făcându-i semn spre ușă și apoi spre halatul pe care îl 
purta, pe sub care avea numai corsetul și lenjeria intimă. Fiind actri- 
tă, nu era obișnuită să se conformeze regulilor decenţei, din moment 
ce viața ei includea schimbări de costume în culise. Dar, dintr-un 
motiv sau altul, se simţea dintr-odată timidă. 

-Nu, zise el, iar privirea îi deveni tăioasă și expresia de pe chip 
i se încordă. 

Și atunci Millie simţi din nou că i se tăie răsuflarea. Ceva îi spunea 
că ar fi fost o nebunie să insiste, și cu siguranţă nu voia să facă o sce- 
nă în fața fiului ei. Dacă chiar aveau să fie amanți în noaptea aceea, 
atunci de ce să facă acum pe sfioasa? 

Pentru că o tulbura teribil. Pentru că nu fusese deloc pregătită ca 
el să-i invadeze spaţiul așa și să îl revendice ca fiind al lui. Poate pen- 
tru că în cele câteva ore pe care le petrecuseră despărțiți uitase cât de 
intens de convingătoare, de înspăimântătoare și de inspiratoare 
de venerație putea fi cu adevărat prezenţa lui. 

— Atunci, poate te-aș putea invita să iei un loc, domnule Argent? 
zise Millie făcând semn spre un divan, una dintre puținele suprafețe 
libere din cabina ei. Și își dorea în sinea ei ca el să accepte să stea 
jos. Era într-adevăr un bărbat deosebit de masiv, și, cumva, cabina ei 
devenise prea neîncăpătoare cu el acolo. Ca şi când acapara tot aerul 
din jur, tot spaţiul și atenţia fiecărei terminaţii nervoase din trupul 
ei. Și, deși avea privirea de gheaţă, efectul pe care îl avea asupra ei era 
oricum numai rece nu. 

Pielea i se înfiora de căldură când se afla în preajma ei, chiar dacă 
uneori îi trimitea fiori reci pe şira spinării. lar paradoxul acesta i se 
părea de-a dreptul alarmant. 

El nu făcu nici o mișcare să se așeze, ci rămase uitându-se la ea în 
tăcere cu ochii aceia atât de azurii ai săi, și, timp de o clipă, Millie 
se întrebă dacă auzise sau nu ceea ce spusese. 

-Te rog, repetă ea. lei loc? Odihneşte-te. 

El încuviință ușor din cap, iar mișcarea aceea făcu ca lumina fe- 
linarului să se reflecte din părul lui castaniu. Îndoi atent picioarele 
lungi și se așeză, părând aproape ridicol pe o piesă de mobilier atât 
de pretențioasă. 

- Corect. Da. Millie se recompuse repede, își luă costumul de pe 
manechin și îl trase cu ea în spatele paravanului. 

Mătasea de culoare crem a paravanului nu o ascundea prea efici- 
ent în timp ce se schimba, și Millie mută unul dintre felinare astfel 
încât silueta ei să nu fie mai mult decât o umbră în timp ce se îm- 
brăca. Nu numai pentru că nu își dorea în mod special să îl aţâţe și 
mai mult, dar și pentru că prezenţa lui în cameră îi trimitea prin 
vene fiori mici de neliniște. Tot ce făcea părea să capete o dimensi- 
une distinctiv senzuală și erotică. Foșnetul ca o șoaptă al halatului 
de mătase pe pielea ei, când îl dădu jos. Căldura grea a rochiei de 

catifea. Când o descheie și o legă și și-o trase pe corp, putu simţi o 
tresăltare suplimentară în sânii săi, care o făcu să devină excesiv de 
conștientă de curba feminină a taliei ei pe sub corset. Și se gândi fără 
să vrea la toate părţile corpului ei ce aveau să fie dezvelite și expuse 
mai târziu pentru el. La toate locurile unde avea să o dezmierde cu 
mâinile lui. 

Sau cu gura lui. 

Millie începu să se simtă ameţită și cedă în fața nevoii bruște de 
a sta jos, pentru că simțea că se învârtea totul cu ea. Chiar dacă nu 
se uită nici o clipă în direcţia lui, putea simţi că ochii asasinului o ur- 
măreau când își croi drum spre măsuța de toaletă. Cumva, știa că, în 
ciuda tuturor eforturilor ei, avea să-i privească umbra mișcându-se 
în spatele paravanului. 

-Te-ai săturat cu ce-ai mâncat, Jakub? întrebă ea, uitându-se 
spre fiul ei, care stătea în colțul camerei, când se așeză în fața oglin- 
zii. Jakub? Kochanie? 

Absorbit de ce făcea, el nici măcar nu o auzi. Ceea ce însemna 
că singurul ei partener de conversaţie rămânea uriașul aspru cu 
ochi tulburători. 

„La naiba!“ 

Bâjbâind să-și găsească fardul de obraz, refuza să se uite la el în 
timp ce încerca să-și coloreze obrajii și mai mult. Dar mâna ei se opri 
când îşi atinse obrazul cu pensula. Chiar și pe sub machiajul pe care îl 
purta, era evident că era neobișnuit de îmbujorată. Așa că se întinse 
în schimb după ruj. Și, oricât de mult ar fi încercat, pur și simplu nu-l 
putea ignora pe asasinul ajuns protectorul ei. Era ceva absolut incre- 
dibil. Imposibil! Stătea acolo imens, nemișcat și tăcut. 

Se hazardă să arunce o ocheadă spre el, chiar și doar ca să se 
asigure că încă respira. 

Ceea ce făcea, într-adevăr. Pieptul lui lat și mare se ridica și cobora 
sub jacheta costumului său elegant. Se uită la ea cu o intensitate 
incompatrabilă, studiind mișcările degetelor ei cu un interes exagerat. 

Îşi drese glasul în încercarea de a-și linişti emoțiile, îi întâlni 
ochii în oglindă și fu uluită să descopere că el fu primul care-și 
mută privirea. 

-Îți place teatrul, domnule Argent? se aventură ea, într-o încer- 
care de a fi politicoasă. 

-Am fost doar atunci o dată, răspunse el, părând să studieze 
o perucă roșcată cu bucle, ba chiar mergând atât de departe încât 

să întindă mâna și să testeze textura între degetul său mare și 
cel arătător. 

Millie își mută iute privirea, tulburată. 

- Și... și ţi-a plăcut? întrebă ea. 

Când își adună curajul ca să se uite din nou spre el, fu surprinsă 
să-l vadă cugetând foarte serios asupra întrebării ei. 

-Interpretarea ta a fost ireproşabilă, zise el, fără nici o urmă de 
măgulire sau de batjocură în glas. Dar am constatat că nu-mi pot blo- 
ca neîncrederea așa cum e nevoie pentru a te putea bucura cu adevă- 
rat de un spectacol. Nu înţeleg de ce oamenii se îmbracă în cele mai 
scumpe haine ca să se uite la alții cum se prefac a fi îndrăgostiți. Cum 
mimează gelozia, cruzimea și chiar și moartea. De ce ar vrea cineva 
să se joace de-a lupta și de-a crima? Se întâmplă asta destul deja și-n 
lumea reală. 

Și făcuse și el destule de genul acesta. 

Millie înghiți apăsat, încercând să-și dea seama dacă să fie mul- 
ţumită de complimentul lui sincer sau dacă să se simtă ofensată de 
faptul că îi desconsidera profesia. 

-Nu toţi ducem o viață așa aventuroasă și periculoasă ca a ta, 
domnule Argent, zise ea, în timp ce-și mai adăuga cu atenţie câ- 
teva agrafe în coafura complicată, parcă doar pentru a da ceva de 
făcut mâinilor ei agitate. Majoritatea dintre noi am prefera doar 
să fim sărutaţi fugar de pericol sau de violență ori de moarte. Și 
poate chiar ne și lăsăm sărutaţi, ocazional. Ne place să transfor- 
măm asta într-un spectacol la care să se râdă, să se plângă sau care 
să șocheze. Deşi emoția pe care ne-o imprimă este tot ce vrem să 
luăm cu noi acasă după aceea, nu realitatea. Pentru că, în fond, 
la sfârșitul serii, ne dorim să ne întoarcem în paturile noastre căl- 
dute și sigure. Deveni conștientă de ceea ce scoase pe gură abia după 
ce vorbi. Pentru că, în fond, în noaptea aceea, lua pericolul acasă 
cu ea, nu? Și existau toate șansele ca patul ei să fie oricum numai 
sigur nu. 

Și, s-o ierte Dumnezeu, dar era mai palpitant și mai exaltant de- 
cât i-ar fi plăcut să recunoască. 

-Dar nu toată lumea ajunge acasă la adăpost, în siguranță, mur- 
mură el. 

Nu când existau pe lume oameni ca el. 

Millie simţi cum i se face inima cât un purice și mâna îi încremeni 
la jumătatea distanței spre păr. 

— Adevărat..., zise ea, tărăgănând cuvântul și gândindu-se ce să mai 
spună după asta. Dar ne așteptăm să se întâmple. Și sperăm să se 
întâmple, nu-i așa? 

-Eu nu știu nimic despre speranță. Se aplecă apoi în față şi își 
sprijini coatele pe picioarele-i lungi și puternice. Așadar, oamenii vin 
la teatru ca să se simtă în pericol și în siguranță în acelaşi timp? 

Millie își mușcă buza, cântărindu-și cu prudenţă cuvintele. 

- Uneori, sigur că da. Dar cel mai adesea vin la teatru ca să fie 
privitorii experienței umane. Teatrul, cred eu, îndeplinește una din 
două funcţii pentru oameni: ne permite să fim un pic mai recunos- 
cători față de simplitatea de zi cu zi a vieții pe care o ducem ori ne 
face să tânjim la ceva mai mult decât ceea ce suntem și avem. Ne 
poate aminti să nu lăsăm fiecare moment să treacă fără a ne bucura 
la maximum de el. Indiferent dacă ne uităm după ceva în interiorul 
nostru sau dacă vrem să găsim ceva mai degrabă în lumea exterioară. 
Un vis, o casă, bani, aventură sau... iubire. Simțindu-se dintr-odată 
înflăcărată, se răsuci pe scaun și gesticulă spre el: Teatrul te poate 
face să experimentezi extremele emoțiilor. Un dramaturg cum... așa 
cum e Shakespeare, de exemplu, știe cum să folosească limbajul vor- 
bit astfel încât să-i permită unui actor să transmită o emoție care să 
ajungă la public. Care le permite — sau care uneori chiar îi obligă... 
să simtă ceva. Împreună cu o interpretare bună, cu muzica potrivită 
și cu luminile potrive, cred că emoția aceasta devine contagioasă și 
complexă și de multe ori omul nici nu își dă seama de ce anume simte 
până când nu o simte sub însăși îndrumarea Bardului. E ceva absolut 
extraordinar, de fapt. E aproape magic și... Dar Millie își lăsă vocea 
să se stingă când observă că Cristopher Argent nu mai clipise de in- 
credibil de mult timp. 

În mijlocul cabinei ei de teatru, creată în toate varietățile posi- 
bile și imposibile de haos și de culoare, el era o redută monocromă 
în cenușiu și granit. Totul mai puțin ochii și părul lui, care erau în 
două nuanţe incredibil de neobișnuite. Maxilarul lui era prea lat ca 
să fie considerat chipeș, gura lui era prea aspră pentru plinătatea 
buzelor lui și încadrată de riduri de expresie care îl făceau să pară 
ba de o cruzime fără seamă, ba complet inanimat. lar ochii săi îl fă- 
ceau să pară cumva bătrân și antic. Nu atât ca ani, cât ca experiență 
și înțelepciune. 

La ce orori fuseseră probabil martori ochii aceia albaștri tulbu- 
rători, şi probabil multe dintre ele fuseseră comise chiar de mâi- 
nile lui. 

- lartă-mă, zise ea, cu sufletul la gură, vrăjită de moment, ca și 
când el ar fi fost un șarpe ademenitor, iar ea prada lui, hipnotizată 
de torționarul ei. Nu am vrut să vorbesc atât, dar m-a luat valul. 

Dar el făcu din nou abstracţie de cuvintele ei. 

-Şi tu ai... ai experimentat toate emoţiile astea? 

Ce întrebare stranie! 

- Da, pe majoritatea, da. 

-Şi ești... îndrăgostită... de cineva? 

Millie nu crezuse că un om atât de nemișcat putea deveni și mai 
inanimat de atât. Era aproape ca și când nici nu mai respira în aștep- 
tarea răspunsului ei. 

- Nu, răspunse ea cu sinceritate și avu o clipă senzaţia că lui i se 
contractă pieptul. 

-Dar ai fost vreodată? 

-Nu pot spune că am iubit vreodată cu adevărat pe cineva, cu 
excepţia lui Jakub. Se uită spre fiul ei, care nu băga în seamă ce se 
întâmpla în jurul său, și apoi înapoi la asasin. 

O expresie stranie se jucă o clipă pe chipul lui, dar dispăru înainte 
ca Millie să aibă timp să o identifice. Și, de data asta, când se uită 
la ea, ochii lui erau mai blajini. Erau în continuare înspăimântător de 
opaci, doar că își pierduseră cumva o parte din răceală. 

-Şi ţi-ai dori să fti îndrăgostită? 

Dacă ar fi întrebat-o asta orice alt bărbat de pe lume, i-ar fi spus 
clar și răspicat că nu era în nici un fel treaba lui. L-ar fi mințit sau 
i-ar fi distras atenţia într-un fel sau altul, ca să evite să-i răspundă. 
Dar în spatele aspectului de piatră al expresiei lui Cristopher Argent 
se ascundea o curiozitate sinceră. O lipsă de judecată, de etichetare 
sau de răutate. 

Era o întrebare sinceră, care merita un răspuns sincer. 

- Eu... ei bine, nu am cum să fiu sigură. Dacă e ceva ce am învăţat 
de la Shakespeare — și de la orice dramaturg, de altfel —, acest lucru e 
că iubirea este o emoție la fel de periculoasă ca ura, sau ca furia, sau 
ca dorința pentru putere. Cred că iubirea te poate face să devii străin 
până și de propria ta persoană. Cred că te poate transforma chiar 
și-ntr-un monstru. Poate fi o creatură sălbatică și neîmblânzită, care 
de-abia așteaptă să se lase dezlănțuită. O fiară. Ceva feroce și egoist 
care te poate întoarce împotriva lumii, împotriva naturii și a rațiu- 
nii... și chiar împotriva lui Dumnezeu însuși. Și, de fiecare dată când 

sunt tentată să îmi permit să mă îndrăgostesc, mă întreb dacă chiar 
merită riscul. 

El se încruntă. 

-Şi dacă nu există nici un risc? Dacă Dumnezeu -— asta dacă 
ar exista cu adevărat - și-a întors fața de la tine, atunci nu ar în- 
semna că nu ar fi nici un mare păcat nici din partea ta să te întorci 
de la El? Dacă nu ar exista nimic care să te împiedice să obţii ceea 
ce-ţi dorești? 

Millie clipi, uluită de evaluarea lui rece și obiectivă. 

-Asta se întâmplă aici? Crezi că Dumnezeu te-a părăsit, așa că nu 
te mai temi de El? Așa poţi să... Se opri o clipă din vorbit, aruncând 
o ocheadă spre Jakub, ca să se asigure că nu asculta ce vorbeau ei. Să 
faci ceea ce faci? 

El ridică atunci din umerii-i uriași, într-un gest de nepăsare. 

- Poate. Nu mă tem de Dumnezeu. 

- Așadar, nu crezi nici în rai? 

- Lumea asta e tot ce cunosc. 

-Şi nu te temi nici de iad? Nici de diavol? Nu ţi-e teamă că la un 
moment dat va trebui să dai socoteală pentru păcatele tale? Pentru 
tot sângele pe care l-ai vărsat? 

El clătină din cap, în cel mai ferm și de neclintit gest pe care îl 
văzuse ea vreodată făcându-l, cu excepţia dăţilor în care o sărutase. 

-Nu știu ce se va întâmpla când va ajunge la final viața asta, așa 
că mi se pare inutil să speculez. Tot ce știu fără urmă de îndoială 
este că Dumnezeu și diavolul sunt niște simboluri. Fiinţe mai presus 
de noi, menite să fie iubite sau temute, binecuvântate sau blamate. 
Și pentru mine nu contează deloc despre care din astea două vorbim. 
E cel mai ușor să comiți un păcat și apoi să vii să spui „diavolul m-a 
împins s-o fac“ și astfel să arunci vina asupra lui. Dar, dacă viaţa asta 
m-a învățat ceva, asta e că noi singuri ne transformăm în monștrii 
care suntem. Și că sângele pe care îl vărsăm e pe mâinile noastre. 
Eu nu mi-am aruncat poverile pe umerii nimănui altcuiva decât pe 
ai mei. Și să le port cu mine mă face puternic, și am avut nevoie de 
puterea asta ca să supraviețuiesc. Pentru că Dumnezeu nu m-a salvat 
niciodată de răul pe care l-am văzut în ochii oamenilor. Și îmi vine 
greu să îmi imaginez că iadul e mai rău decât unele dintre locurile 
prin care am ajuns. Așa că, în loc să mă tem de ceea ce nu cunosc, 
m-am transformat singur pe mine într-un fel de simbol. Un om de 
temut, a cărui răzbunare este iminentă, și pentru mulți oameni — 

pe care hai să-i numim cu frică de Dumnezeu - forma mea de justiție 
este foarte eficientă. 

De data acesta, Argent fu cel care păru să-și dea seama că vorbea 
prea mult, așa că își încleştă maxilarul puternic și proeminent. 

Millie se întrebă atunci în sinea ei, dacă mai rostise vreodată o 
frază așa lungă. Chiar dacă tonul vocii lui fusese destul de rece şi de 
calm, cuvintele lui purtaseră un soi de durere profundă și stranie. 
Cu siguranță numai iadul putea scuipa afară un om atât de rece şi 
de letal. 

-Şi vrei să mă tem și eu de tine, domnule Argent? șopti ea, pe un 
ton solemn. 

Nu era prima dată când se simţea îngrozită până în măduva oase- 
lor că făcuse un veritabil târg cu însuși diavolul. 

-Nu te învinuiesc dacă ţi-e teamă de mine, răspunse el, și ochii 
lui aproape că îi întâlniră pe ai ei. Dar, printre toate necunoscutele de 
pe lume, poți fii absolut sigură că nu-ți doresc nici un rău. 

Millie amuţi și încuviință din cap. Se întoarse din nou spre oglin- 
dă, pomenindu-se în imposibilitatea de a îndura intensitatea dintre 
ei, în timp ce el privea culoarea catifelată și rubinie a buzelor ei. Un 
junghi de tristețe se născu atunci în ființa sa, undeva sub coastele ei, 
și înflori într-o clipită în compasiune. Se gândi că Cristopher Argent 
îndurase lucruri îngrozitoare și inumane, de ajunsese să se transfor- 
me prin propria-i voinţă în asasinul fără inimă care era astăzi. 

Millie ştia că îl înțelegea mai bine acum. Dar asta nu însemna și că 
îi era mai puțin frică de el. 


Capitolul 11 
SEE? 


-Trebuie să merg la toaletă. Băiatul care stătea lângă Argent în- 
doi un genunchi și se uită în sus la el, încruntat. 

Argent se încruntă și el, uitându-se de la radianta Millie aflată pe 
scenă la băieţelul ei cu păr deschis la culoare și înapoi. 

-Nu mai poate aștepta până când termină mama ta? întrebă el. 

-Am tot încercat să mă ţin, dar mama a zis să nu plec de lângă 
tine. E o urgenţă. Mă tem că nu mai rezist până termină scena asta. 

Și mai era și scena principală! Cea în care murea și apoi trebuia 
să rămână pe scenă mult timp. 

Argent înjură în șoaptă și se uită în jur prin culise. Oamenii se 
agitau pe acolo, îmbrăcați în costume elisabetane, strecurându-se 
pe sub frânghii, pe lângă scripeţi, cortine și unul pe lângă altul. Era 
dificil să rămână vigilent cu atâta haos în jur. Argent știa că nu avea 
să se poată relaxa până când nu o ducea într-un loc sigur. 

Și izolat. 

Nu voia să-şi ia ochii de la Millie. Știuse că era extraordinar de 
frumoasă, dar până în seara aceasta fusese doar atât. O piatră pre- 
țioasă rară și întunecată, care strălucea orbitor în ciuda pericolului 
și a sângelui care o înconjura. Ceva ce să fie posedat. Ceva ce să-i 
aducă plăcere. 

Ceva la care el râvnea. 

Dar acum, după ce văzuse pasiunea din ochii ei... după ce o privise 
gesticulând cu fervoare și emoție, animată de afecțiune... 

-Domnule Argent, zise Jakub și-l trase de braț. 

Ştia că ea avea să fie relativ în siguranță pe scenă, în faţa unui pu- 
blic de aproape o mie de oameni. Millie îi spusese de la bun început 
că fiul ei trebuia să fie prioritatea lui. Dacă exista vreun moment bun 
în care să-l ducă pe băiat la toaletă, acesta era. 

-Unde e cea mai apropiată? 

- În cabină. 

- Păi, și de ce nu te-ai dus înainte să plecăm din cabină? 

-Pentru că atunci nu simțeam nevoia. 

Se mai uită o dată tăios în jos la băiat, întrebându-se dacă toți 
copiii erau la fel de lipsiți de precauţie ca el. 

-Trebuie să te mişti repede, ai înțeles? 

- Promit! 

Ușa cabinei lui Millie era vizibilă din culise, și Argent îl urmă pe 
băiat până acolo, amuzat de felul în care mergea băieţelul, cu genun- 
chii apropiaţi. 

Când Millie nu era acolo, cabina aceea părea mult mai puţin stră- 
lucitoare și mai plină de nimicuri inutile. Argent cercetă încăperea 
în grabă, verificând fiecare colțișor și fiecare posibilă ascunzătoare 
înainte de a se întoarce la ușă, ca să-i acorde un pic de intimitate 
lui Jakub. 

Băiatul se grăbi, după cum promisese, dar apoi zăbovi câteva clipe 
în colțul său de pictură. 

- Haide, zise Argent și-i făcu semn spre ușă. 

- Da, trebuie doar să iau ceva cu mine. Jakub se aplecă și luă două 
cutiuțe și o pensulă lungă. Astea sunt prea valoroase ca să fie lăsate 
așa ne... 

Scoase un sunet de groază, chiar când scârţâitul lent și surd al ușii 
îi dădu lui Argent un fior prin mușchii deja încordaţi. Se răsuci brusc 
și văzu strălucirea unor ochi noroioși pe care crezuse că nu avea să-i 
mai vadă niciodată. 

-F actul al cincilea, Argent, zise Charles Dorshaw, ieșind din um- 
bra ușii. Desdemona e în mijlocul scenei uciderii sale. 

-Ar fi trebuit să ştiu că te-ai întors, bălmăji Argent, în timp 
ce-l măsura cu privirea din cap până-n picioare pe asasinul palid 
cu ochi răi și cu cuțitul pregătit de atac. Sângele de pe străzi, fe- 
meile torturate... 

Bărbatul din faţa lui continua să ţină ferm în mână cuțitul și chi- 
coti relaxat. 

- Unora dintre noi chiar ne place munca pe care o facem. Nu putem 
să fim toți reci, așa ca tine, zise, lingându-și buzele subțiri. Deși pu- 
tem să savurăm corpurile... după ce se răcesc. 

Doamnelor le plăcea foarte mult eleganța spilcuită și studiată a 
lui Charles Dorshaw. Pozau seducător în faţa lui, căutând să le fie 
prezentat și să-l instige la păcate. Ceea ce nu știau însă era faptul că 
să îi atragă atenţia lui era mai rău decât să își paveze drumul spre iad. 

Demonii nu își păstrau atenţia concentrată pe un singur lucru. 
Și li se făcea repede lehamite. Și există posibilitatea ca până și locu- 
itorilor iadului să le placă să aibă femeile vii și calde atunci când se 
culcau cu ele. 

Nu era şi cazul lui Dorshaw. 

-Mă tem că eu și America nu prea ne-am înţeles. Nu reprezen- 
ta nici o provocare pentru mine. La fel ca o cobră, omul își folosea 
ochii hipnotici, vocea melodioasă și manierele impecabile ca să-și 
dezarmeze prada. În mare parte, e aproape complet nelegiuită, și fe- 
meile sunt toate niște vaci gălăgioase, înfumurate și inculte. Sau, și 
mai rău, fanatice religios. Bărbaţii poartă mai toţi pistoale la brâu, 
și afacerile mergeau prost, din moment ce toți parveniţii ăia sili- 
tori se cam ocupă singuri de crime. Părul său negru și sprâncenele-i 
subțiri și moi oferiră o simetrie aproape androgină feţei frumoase a 
lui Dorshaw când făcu un gest de dispreț, îmbrăcat în costumul său 
elegant de seară. Mda... Londra e adevărata mea casă, și pe bună 

dreptate, Argent. Și străzile ei au fost mereu suficient de mari pentru 
noi doi, nu ești de acord? 

-Cum zici tu, mârâi Argent și încuviinţă o dată scurt. Dar încăpe- 
rea asta nu e. Cără-te dracu' de-aici. 

Dorshaw scoase un sunet de dezaprobare și făcu un semn scurt cu 
bărbia spre copilul care se afla ascuns în spatele corpului lui Argent. 

-Nu pot face asta, bătrâne. Contractul pus pe ăștia doi a fost... 
renegociat. Tu nu l-ai dus la îndeplinire, așa că e din nou pe masă. 

-Din seara asta nu mai e, îl informă Argent sec. L-a scos din sche- 
mă Blackwell. Cei doi LeCour sunt ai mei. 

Dorshaw clătină din cap. 

-Cred că s-a produs o neînțelegere îngrozitoare. N-am primit 
contractul ăsta de la Blackwell. De fapt, eu și el nici n-am avut vreo- 
dată vreun contract. Vezi tu, acest anume client mi-a mai contractat 
serviciile și în trecut, și chiar n-aş vrea să-l dezamăgesc. Îşi atinse 
apoi ușor degetul mare de lama ascuţită a cuţitului letal pentru care 
Dorshaw devenise notoriu. O să las copilul să trăiască, dacă asta e o 
vreo alinare pentru tine. Nu trebuie decât să-l... livrez. 

Un icnet și apoi un suspin îngrozit răsunară din spatele lui, și 
Argent făcu tot posibilul să le ignore. Dacă reușea să ajungă la cuțitul 
său, putea să-i taie gâtul lui Dorshaw înainte să apuce să mai respire 
o dată. Doar că scâncetele neliniștite din spatele lui îi opriră mâna. 

- Ascultă-mă bine, Dorshaw, zise Argent, puţin încurcat de faptul 
că îi venea dificil să-și păstreze tonul vocii la fel de linear ca de obicei. 
I-am revendicat eu pe femeie și pe băiat. Se află sub protecția mea 
nelimitată. Pleacă acum și lasă-i în pace definitiv — şi o să te las că 
scapi cu viaţă. 

Dorshaw îi aruncă o privire plină de regret, care nu era nici pe 
departe sinceră, ci mai degrabă arogantă. 

-Aş fi putut s-o fac, Argent. Suma e bună, dar nu colosală. Aș fi 
putut să te las s-o ai. Aș fi putut să o las în pace... dacă nu aș fi pus 
eu ochii pe ea primul, zise, și pe chipul lui apăru atunci o expresie 
de încântare. 

Și în clipa aceea, Argent știu că Dorshaw avea să moară. 

De mâna lui. 

Dar cuțitul acela din mâna lui Dorshaw era pregătit să zboare, 
şi Argent trebuia să se ocupe de el înainte de a face orice mișcare. 
Făcu un pas mic spre dreapta, ca să se asigure că trupul lui îl bloca pe 
al copilului. 

- Nu se întâmplă adesea ca oamenii ca noi să primească o țintă care 
abundă de viață, așa ca Millie LeCour, zise Dorshaw dezgolindu-și 
dinții albi și egali într-un rânjet de lup. O să îmi ia mai mult decât de 
obicei s-o secătuiesc de toată viața din ea. 

-Să nu îndrăznești să-i rostești numele, fir-ai al dracu'! 

Simţi cum sângele i se urcă în cap, și probabil Dorshaw recunoscu 
asta în ochii lui, pentru că îi dispăru imediat zâmbetul. 

Şi apoi, cu o mișcare scurtă și iscusită din încheietură, cuţi- 
tul zbură direct spre gâtul lui Argent, fiind urmat de o aruncare în 
față la atac, menită să-l doboare dacă se întâmpla ca pumnalul să 
rateze ținta. 

Cu reflexe la fel de bune ca ale unei vipere, Argent trecu lin brațul 
drept prin faţa corpului și pară cuțitul, blocându-l cu palma deschisă 
și schimbându-i traiectoria astfel încât să se înfigă în peretele din 
stânga lui. Și asta îi așeză cotul în poziţia perfectă pentru a rezolva 
problema avansului lui Dorshaw. 

O lovitură bine plasată în față conectă scurt și dureros cotul său 
ascuţit cu orbita ochiului celuilalt bărbat. Dar colegul său de breaslă 
nu era străin de lovituri primite în față. Dorshaw absorbi o mare 
parte din forţa loviturii răsucindu-se la timp, astfel încât să ajungă 
din nou față în faţă cu Argent, cu un cuţit şi mai mare și mai as- 
cuţit în aceeași mână. Sclipirea lamei letale nu apucă să-l averti- 
zeze pe Argent înainte ca o durere arzătoare să-i spintece carnea de 
pe antebraţ. 

Argent scrâșni din dinţi și îi şterse lui Dorshaw de pe faţă rânjetul 
acela triumfător lovindu-l tare în piept, cu o forţă care îi înmuie aces- 
tuia picioarele și îl propulsă pe spate, făcându-l să se izbească de ușă. 
Iar faptul că ușa rămase intactă era o mărturie a geniului arhitectural 
al lui Edward Middleton Barry. 

Şi, în timpul cât îi luă lui Argent să scoată primul cuţit din pere- 
te, Dorshaw aproape că se replie, și fluturară lamele unul spre altul, 
complet absorbiți de iminenţa duelului. 

-Trebuia să facem asta în ring, Argent, mârâi Dorshaw, afișând 
un rânjet superior. Imaginează-ţi câți bani puteam să scoatem... cei 
mai buni cuţitari din regat... într-o luptă față în față. 

Singurul răspuns al lui Argent fu atacul. 


1 Edward Middleton Barry (1830-1880) a fost un celebru arhitect englez al secolului 
al XIX-lea, cunoscut pentru rezistența deosebită a clădirilor proiectate de el. (n.tr.) 

Cu mâna lui liberă, Dorshaw îl prinse pe Argent de brațul în care 
ţinea cuțitul, înfigându-şi adânc degetele în rana lui deschisă şi sân- 
gerândă și repezindu-se cu cuțitul spre trunchiul acestuia. 

Argent scrâșni încă o dată din dinți din cauza durerii, după care 
îi smulse încheietura celuilalt, păstrându-și pielea nezgâriată și 
organele exact acolo unde preferau să fie. Adică în interiorul corpu- 
lui său. 

Mușchi încordaţi tremurau de ambele părți, și asta îi aduse pe 
ambii bărbați într-un impas. Doar că Argent avea câteva avantaje. 
Primul era toleranța sa aproape inumană la durere. Al doilea era dat 
de statura lui impozantă superioară și de putere. Și al treilea, o bună 
cunoaștere a reflexelor corpului uman și a felului în care le putea 
manipula eficient. 

Aplică o presiune mică în punctul cel mai din dreapta al înche- 
ieturii mâinii oponentului său, și Dorshaw ţipă de durere, în timp 
ce desfăcu pumnul instinctiv și scăpă cuțitul la podea. O schimbare 
a distribuirii greutăţii corporale îl alertă în secunda următoare pe 
Argent de lovitura iminentă de picior îndreptată spre vintrea lui. 

Nu se putea așa ceva. Mai cu seamă că plănuia să facă uz de acea 
anume parte a anatomiei sale în foarte scurt timp. 

Lovi cu piciorul, blocând cu succes atacul, înainte de a-l izbi tare 
pe adversar în celălalt genunchi, în cel al piciorului său de sprijin, se- 
cerându-i-l eficient. Argent îl urmă pe podea și înăbuși încercarea lui 
Dorshaw de a obţine avantajul, rostogolindu-se odată cu el, înainte 
de a-l imobiliza sub greutatea sa, cu pumnalul ascuţit poziționat la 
nivelul ochilor mari ai adversarului său. 

-Lumea asta o să fie bucuroasă să scape de tine, murmură el, apă- 
sându-se în jos. 

O parte din sângele care se scurgea din rana pe care o avea pe braţ 
se prelingea deja pe obrazul rănit al lui Dorshaw. Acesta din urmă își 
folosea braţele într-o încercare inutilă de a împinge la o parte braţul 
lui Argent cu care ținea cuțitul. 

Un suspin înăbușit îi atrase atenţia, și Argent se uită direct într-o 
pereche de ochi de culoarea afinelor, mari cât cepele și înroșiți 
de plâns. 

- Mută-ţi privirea, băiete, mârâi el, tresărind inconfortabil din 
cauza unei înmuieri... ba nu... a unei pauze a ferocităţii lui rece 
şi letale. 

- Banu, nu! Uită-te, uită-te! exclamă Dorshaw, izbucnind într-un 
hohot de râse maniacal. Noi doi, Argent! Noi o să creăm genera- 
ţia următoare! 

Argent îi trase atunci un pumn în gât. 

- Mută-ţi! Privirea! Acum! îi ordonă încă o dată, cu mai multă 
blândeţe, peste șuieratul lui Dorshaw. 

Copilul încuviință din cap, strângând mai tare în braţe ustensilele 
de pictură și storcând și mai multe lacrimi din ochi când îi închise 
strâns, cu toată puterea, folosindu-și obrajii rotunzi ca ajutor. 

Mulţumit, Argent se avântă să-l omoare. 

-Stai pe loc! răsună brusc o voce, și ușa se izbi tare de perete. 

Argent închise și el ochii strâns și scoase un șuierat de exaspera- 
re, înghițind în sec pentru a reprima iritarea și frustrarea intense pe 
care le simţea. Dacă exista ceva mai rău decât un polițist inutil, su- 
părător, instigator, inapt și inoportun... asta era un cârd de polițiști 
idioţi care se înghesuiau pe ușa cabinei, împiedicându-l să-i scoată 
lui Dorshaw creierul ăla defect din craniu. 


Capitolul 12 
SES 


Argent stătea în tăcere cu inspectorul Ewan McTavish de la 
Scotland Yard și amândoi îl urmăreau pe Dorshaw, în timp ce era 
condus pe ușă afară, cu cătușe. Zâmbetul de pe fața acelui psihopat 
putea fi catalogat drept „senin“ 

-Fii cu ochii pe el, îl avertiză Argent. Ne-a mai scăpat și cu altă 
ocazie. 

-O să luăm măsuri de precauţie suplimentare, promise scoțianul. 
Nu se întâmplă prea des să găsești un criminal la locul crimei. 

-Încă vreo câteva minute și nu l-ați fi mai găsit deloc, murmură 
Argent, după care înțelese ce spusese McTavish. La locul cărei crime, 
mai exact? 

McTavish se întoarse spre el și aşteptă ca restul polițiștilor să iasă 
din încăpere înainte să vorbească în șoaptă, ca nu cumva să fie auzit 
de Jakub. 

-E vorba despre Hassan... Tocmai l-am găsit pe alee. 

Argent simţi atunci un val neașteptat de emoție, care îl uimea și îl 
alarma în aceeași măsură. Oare era furie? 

- Dorshaw era unul dintre contractele tale, Argent? îl întrebă 
McTavish. 

Argent clătină din cap. 

- Venise după băiat și după mama lui, care e sub protecția mea. 

Aruncă apoi o ocheadă spre Jakub, care încă stătea în colțișorul 
lui de pictură, lângă un șevalet răsturnat, strângând tare la piept us- 
tensilele de desen. Părea foarte mic, pierdut și vulnerabil. 

Băiatul își dădu seama că nu mai era ignorat în tot haosul, așa că 
făcu un pas mic în față de probă, cu picioare tremurânde. 

- Un... unde e mama? O vreau pe mama. 

Bărbia îi tremura și lacrimi i se scurgeau din nou din ochi, dar 
vocea lui era clară și răspicată, chiar dacă și un pic șovăielnică. 

McTavish se ghemui lângă băiat și se uită în ochii lui. Jakub îl 
privea cu o nesiguranță neliniștită. Și se tot uita înspre Argent, 
cu o așteptare sclipindu-i în ochi. Dar să dea naiba dacă Argent își 
putea da seama ce voia copilul de la el. 

-Te-ai rănit? îl întrebă scoţianul cu blândețe. 

Micuţul clătină din cap și își șterse nasul cu mâneca. Argent se 
încruntă. 

-Cum te cheamă, copile? 

Se uită din nou spre Argent, pe sub genele-i lungi, de culoarea 
nisipului. Oare ce naiba voia băiatul să zică el? Doar își știa propriul 
nume, nu? 

Argent ridică dintr-o sprânceană și se uită o clipă întrebător la co- 
pil, înainte de a-și muta privirea. Și, dintr-un motiv sau altul, băiatul 
păru să ia asta ca pe o încurajare. 

- Jakub. 

- Mămica ta e încă pe scenă, Jakub, încercă să-l consoleze McTa- 
vish. Vrei să mă duc s-o aștept în culise și, când iese de pe scenă, s-o 
aduc la tine? 

Copilul încuviinţă din cap de atât de multe ori, încât Argent pier- 
du şirul. 

- Bine, băiete, mă întorc imediat cu ea. McTavish îl mângâie pe 
cap cu afecțiune, dar păru să nu observe mica lui tresărire din clipa 
în care i se adresă lui Argent: Seamănă un pic cu tine când erai mic. 
E al tău? 

Ofiţerul acela scund şi solid fusese angajat la închisoarea New- 
gate încă de când era și el doar un flăcăiandru. Și, din cauza faptului 
că avea o mamă bolnavă și un tată absent, la vremea aceea fusese 
mai mult decât dispus să accepte mită de la Blackwell, de la Argent 


135 


Kerrigan Byrne 


şi de la banda lor de criminali. Și, deși se ridicase în rang, ajungând 
inspector la Scotland Yard, loialitatea lui rămăsese nezdruncinată — 
câtă vreme avea buzunarele pline. 

Era omul lor din interior, și își făceau reciproc favoruri, ori de câte 
ori puteau. 

-Nu e al meu. 

Ideea aceea era absolut ridicolă. 

McTavish se aplecă spre el și ridică mâna conspirativ, ca să își as- 
cundă gura, când zise: 

-Eşti sigur? E foarte probabil să am și eu câțiva copii bastarzi 
alergând pe străzi de pe vremea tinereții mele agitate. Doar nu poţi 
fi niciodată sută la sută sigur, nu? 

Argent se încruntă îngrozitor și se uită spre inspector cu o expre- 
sie amenințătoare întipărită pe chip. 

-N-am procreat nici un bastard, zise, lăsându-și vocea joasă să 
sublinieze ideea. Am promis că n-o să fac asta niciodată. 

McTavish nu fusese prezent acolo în noaptea în care murise 
mama lui, dar văzuse urmările oribile ale evenimentului. Fusese sin- 
gurul care îi ștersese în noaptea următoare sângele mamei sale de 
corpul catatonic și fusese cel care îl lăsase apoi pe Argent sub protec- 
ţia lui Wu Ping. 

Și tot el fusese și cel care trecuse cu vederea când Argent își reven- 
dicase răzbunarea sângeroasă. Argent nu știa de ce, și acum, după 
două decade, încă găsea tulburătoare prezenţa fostului gardian de la 
închisoare. Dar să se uite în ochii blajini și înţelegători ai inspectoru- 
lui scoţian era echivalent cu a arunca o privire înapoi într-un trecut 
care era mai bine să fie lăsat îngropat. 

- Da, bine. Mă duc după maică-sa, atunci. 

Își puse la loc pălăria şi își aranjă haina, ca și când ar fi ieșit afară 
în lume, nu în josul coridorului și în culisele teatrului. Îi făcu cu 
ochiul complice lui Jakub, după care plecă. 

O tăcere apăsătoare trona acum în încăperea în care cu doar câte- 
va clipe mai devreme domnise haosul. Nu avea ce căuta aici, într-un 
loc atât de vibrant și de plin de culoare și de veselie. 

Argent şi copilul se uitau unul la altul prudenți. Și încercă să 
nu bage în seamă faptul că întreaga încăpere mirosea a Millie. Dar 
măcar băiatul se oprise din plâns. Și, cumva, asta îmbunătăţea un 
pic situaţia. 

Considerabil, de fapt. 

- Mulţumesc. Vocea suavă și sobră a lui Jakub răsună cu ecou în- 
tre ei, la fel de tare ca sunetul unei împușcături. 

Argent clipi, dar fu salvat de la a se vedea nevoit să îi dea un 
răspuns când copilul descleștă degetele de pe instrumentele sale de 
pictură și se aplecă să ridice șevaletul și să-l așeze din nou în poziție 
verticală. Puse și pânza înapoi la locul ei și apoi își luă exagerat de 
mult timp pentru a o centra pe stativul de lemn. 

Argent nu știa cum să procedeze cu recunoştinţa. Până acum, 
nu mai fusese niciodată pus în situaţia de a se confrunta cu așa 
ceva. Oare ar fi trebuit să clarifice exact ce anume făcuse pentru a o 
merita? Dar, în esenţă, asta era o nimic toată, acum, că se gândea 
mai bine. Pentru că nu îl salvase pe băiat de la a fi capturat și nici 
pe mama sa de la o ambuscadă mânat de altruism. O făcuse pentru 
că Millie LeCour avea să-l plătească pentru fapta sa. 

Cu corpul ei. 

O senzaţie stranie își făcu loc prin fiinţa lui în timp ce privea 
mâinile mici ale lui Jakub aranjând abil și meticulos ustensilele de 
pictură în jurul pânzei. Simțea un gust ciudat și senzaţia că avea pie- 
lea... murdară. Dar ce îl tulbura şi-l deranja cel mai mult era faptul 
că senzaţia aceea dizgrațioasă părea să fie direcționată spre el însuși. 

Millie LeCour se uita la el din pânză, înveșmântată într-o ro- 
chie elegantă de un verde smarald și înconjurată de o multitudine 
de trandafiri. Culorile erau aplicate din abundență, și avea nasul 
strâmb, dar zâmbetul ei, pomeţii ei și părul ei des și negru erau 
inconfundabile. 

Se simţea la fel de atras de pictura aceea cum era și de femeie. 
Argent făcu un pas înainte și apoi încă unul. 

-0... o pictezi pe mama ta. Își dădea seama că spunea ceva evi- 
dent, dar în același timp era dureros de conștient de faptul că nu 
prea ştia ce să îi spună unui copil. După cum se vedea constant ne- 
voit să le reamintească oamenilor, el refuza să rănească sau să asasi- 
neze copii și, implicit, se găsea foarte rar în compania lor. Singurul 
copil cu care se putea spune că intra în contact cât de cât era Faye 
Marie, fetița lui Blackwell, și ea nu făcea mai mult decât să chițăie, să 
saliveze şi să bage în gură lucruri care nu aveau ce căuta acolo. Nu 
se gândise vreodată că avea să fie fost nevoit să... să interacţioneze 
cu ea în anii ce aveau să vină. 

-0O să-i dau portretul cadou de ziua ei, afirmă Jakub, studiindu-și 
opera și ridicându-și ochelarii pe nasul său mic şi cârn. 

-Îi seamănă foarte mult. 

Copilul răsuci atunci gâtu-i subțire și firav, întorcând capul ca să 
se uite la el. Şi apoi își miji ochii exagerat de mari și de expresivi și 
zise, pe un ton acuzator: 

-Spui asta numai ca să fii drăguţ. 

-Eu nu zic nimic numai ca să fiu... drăguţ, îl informă Argent, ri- 
gid. Dacă ar fi fost un tablou oribil, te-aș fi sfătuit să nu i-l dai mamei 
tale, pentru că ar fi fost un cadou îngrozitor. 

Buzele lui Jakub luară forma unui zâmbet mic, și îi făcu semn să 
vină mai aproape de tablou, ca să se uite: 

-Nu mi-a ieșit bine nasul, zise el, aproape ca o provocare. 

Argent mai făcu un pas, care îl duse și mai aproape, și podeaua nu 
se prăbuși sub el, cum s-ar fi așteptat. 

-Sunt sigur că asta se poate corecta. 

Băiatul își mușcă buza, încuviințând din cap, și apoi se întoarse 
din nou spre pânză. 

-Ştii ce e cel mai greu când o pictez? 

- Nu, răspunse Argent sincer. Luă apoi o cârpă care părea destul 
de curată, își ridică mâneca jachetei și o folosi ca să-și panseze rana, 
profitând de faptul că atenţia băiatului era îndreptată în altă parte. 

Rana aceea nu era atât de gravă încât să necesite îngrijire imedia- 
tă. Va trebui să o coasă mai târziu. 

-Mama are ochii negri, așa cum i-am pictat și eu. Doar că există 
o... o lumină... undeva în spatele lor. În interiorul lor. Şi asta nu reu- 
șesc să o redau cum trebuie. Nu știu cum. Mă gândesc că secretul nu 
se află în ochi în sine, cât în forma din jurul lor. În sprânceană, în 
obraz, în... Se opri din vorbit, lăsă umerii să i se cocârjeze și îi aruncă 
lui Argent încă o privire solemnă. Probabil crezi că vorbesc prostii. 

Argent clătină din cap și făcu un nod cu o singură mână la banda- 
jul său improvizat. 

-Nu. Înţeleg prefect la ce lumină te referi. Am observat-o și eu 
de mai multe ori. 

Cu o prudență șovăielnică, copilul se uită peste umăr și îl 
întrebă: 

-De asta ai sărutat-o? 

- În parte, da. Poate că Argent nu știa prea multe despre copii, dar 
cu siguranță știa că nu era cazul să înceapă să-i enumere toate cele- 
lalte motive pentru care o sărutase pe mama lui. Sau de ce se aflase 
în apropierea ei de la bun început. 

Timiditatea micuțului dispăru atunci, lăsând loc unei temeri- 
tăți șirete. 

-Şi ai de gând să o săruțţi din nou? 

-Da. 

Jakub se îndreptă de spate și scoase la înaintare un piept firav. 

-O să te căsătorești cu ea mai întâi? 

Argent simţi atunci cum o greutate căzu din capul pieptului său, 
aterizând chiar în adâncurile măruntaielor sale. 

— Ce, Doamne iartă-mă, te-ar face să crezi asta? 

Femeile nu se căsătoreau cu bărbați ca el. Niciodată pe lumea 
asta. Jakub strâmbă atunci din nasu-i mic și cârn. 

-La școală, Rodney Beaton a zis că, dacă un bărbat sărută o feme- 
ie pe gură, trebuie să se căsătorească cu ea, altfel femeia e ruinată. 
Neliniștea își făcu atunci din nou loc pe chipul lui mic, în timp ce 
ochelarii îi alunecau din nou de pe nas. Nu o să o ruinezi pe mama, 
nu-i așa? 

Argent nu se putea aduna să-i răspundă la întrebare. Și nici nu 
putea examina prea îndeaproape întrebarea... nu cât timp sângele 
încă îi clocotea în vene cu fiorul violenței și însăși întruparea inocen- 
tei cu ochelari se uita la el cu ochi tulburător de familiari. 

Ruinarea avea multe sensuri — fiecare depinzând, desigur, de 
perspectiva celui care privea. În anumite cercuri, simpla prezență 
în aceeași încăpere cu el era de-ajuns pentru a ruina o ferneie. Așa că 
nu era cazul să aducă în discuţie ce s-ar fi întâmplat dacă cineva și-ar 
închipuit ce plănuia să-i facă lui Millie odată ce o avea numai pentru 
el. Dintre toate târfele pe care le folosise de-a lungul timpului, nici 
una nu păruse ruinată în vreun fel sau altul. Ba, de fapt, una sau 
două dintre ele chiar se înfuriaseră cumplit când alesese să nu mai 
apeleze și a doua oară la serviciile lor. 

Lucru care nu avea absolut deloc sens. 

Dar... ruinată? Oare după ce avea să își petreacă alături de el 
noaptea aceea obligatorie, Millie avea să se considere ruinată? I se 
întoarse în stomac senzaţia de greață, și, pentru prima dată în deca- 
de bune, Argent și-ar fi dorit să se ascundă chiar și de el însuși. 

De ce ar fi contat asta pentru el? Își mută privirea și mormăi: 

-Acest Rodney Beaton pare să fie idiot de primă clasă. 

-Cam asta a spus și mama, dar cred că a fost şi din cauză că am 
întrebat-o dacă ești tatăl meu. Vrei să-ți arăt comoara mea? îl întrebă 
apoi, afișând un zâmbet strălucitor. 

Argent aproape că se înecă și înghiți apăsat ca să-și îndepărteze 
nodul din gât. Și, desigur, făptura aceea mică și vorbăreaţă presu- 
puse din nou că orice sunet care nu era un „nu“ însemna automat 
o aprobare. 

Tată? Ideea aceea ar fi fost absolut hilară dacă nu l-ar fi pus pe 
gânduri atât de serios. 

Luând cutia micuță pe care o strânsese la piept pe timpul luptei 
cu Dorshaw, Jakub îi făcu semn lui Argent să ia loc pe un scaun, după 
care își împinse din nou ochelarii mai sus pe nas. 

Argent îi făcu pe plac, din moment ce nu știa ce altceva ar fi putut 
să facă. 

Vocea lui Jakub deveni atunci de-a dreptul entuziasmată, 
când zise: 

- Uite! exclamă el cu sufletul la gură, descuind cutia și apoi des- 
chizând-o. 

Argent se încruntă. 

- E... e vopsea. 

Oh, Doamne, Dumnezeule! Sau cel puţin spera că era vopsea. 
Pentru că alternativa cu siguranță l-ar fi dezgustat. 

-Nu e orice vopsea, insistă băiatul, și pe chipul său apăru o ex- 
presie de reverență pe care o mai văzuse numai în icoane. Această 
anume nuanţă specială de rubiniu este produsă din aripile smulse 
ale cărăbușului coșenila din America de Sud. Este cel mai pur roșu 
natural. Cel mai frumos și mai scump. Și nu am folosit pigmentul 
acesta decât pentru a colora trandafirii din portretul mamei. La 
început, mi-a părut rău pentru cărăbuși, pentru că le erau smulse 
aripile și nu mai puteau zbura. Dar apoi m-am gândi că, dacă eu 
aș fi în locul cărăbușului coșenila și cineva mi-ar cere să-i dau ari- 
pile mele pentru a produce o asemenea culoare, atunci i le-aș da. Ba 
chiar bucuros. 

Era mai mult decât evident că băiatul acesta nu trăise niciodată 
închis undeva. Nu fusese niciodată captiv în spatele unor ziduri de 
piatră, de unde să se uite în sus la cerul albastru și să urască de acolo 
cu înverșunare păsările care puteau veni și pleca după bunul-plac. 

- Mie, dacă mi s-ar oferi abilitatea de a zbura, nu aș renunța la ea 
pentru nimic pe lumea asta. 

Dintr-un motiv sau altul, în clipa aceea, lui Argent nu-i mai fu 
la fel de greu să întâlnească ochii albaștri ai băiatului din faţa sa. 
Nici măcar atunci când copilul începu să-l studieze în felul acela stoic 
al său. 

- Gândești așa pentru că nu ești artist. 

— Aici nu te contrazic. 

Fiindcă adesea și zidurile închisorii lui erau pictate cu exact ace- 
eași nuanţă de roșu. 

- Dar... cred că tot putem să fim prieteni, chiar dacă avem păreri 
diferite, nu-i așa? 

Argent ridică din umeri. 

- Nu văd de ce nu. Mintea mea pare oricum să funcționeze diferit 
faţă de a celor mai mulți aliaţi ai mei. Și asta nu ne oprește să colabo- 
răm pentru scopuri comune. 

Jakub își încuie atunci la loc comoara și puse cutia deoparte. 

-Îmi place de dumneata, domnule Argent, anunță apoi. Îmi place 
că nu mă minți doar pentru că nu sunt încă bărbat în adevăratul 
sens al cuvântului. Așa că poți să continui să o săruți pe mama, câtă 
vreme nu o ruinezi. 

Cristopher se opri chiar înainte să-l informeze sec pe copil că nu 
avea nevoie de permisiunea lui. Orice urmă de lacrimă sau de frică 
dispăruse din ochii băiatului în decursul conversaţiei lor scurte. Tâ- 
nărul „Jakub era foarte pasionat de arta sa, și să discute cu cineva 
despre asta cu siguranţă îi distrăsese atenţia de la clipele de groază 
prin care trecuse mai devreme, cu Dorshaw. Argent nu își dorea ca 
ace] copil speriat și terifiat de mai devreme să se întoarcă, pentru 
că nu avea nici cea mai vagă idee cum ar fi putut să-l liniștească până 
venea mama lui. Mda, în mod evident, lacrimile erau ceva de compe- 
tența unei femei. 

De asemenea, o amintire de cu douăzeci de ani în urmă zgâria 
tulburător pe la colţurile întunericului negru ca smoala al trecu- 
tului său, amenințând să iasă la suprafață din abisul rece și adânc 
îngropat, unde era încuiată. Vigilența neînfricată a unui băiețel 
față de mama lui. O responsabilitate intrinsecă și instinctivă care 
apăsa pe niște umeri tineri și firavi, în absenţa unui bărbat adult 
care să protejeze și să ocrotească această familie patetică, formată 
din doi. 

Această acceptanţă. Această... permisiune. Era ceva foarte rar și 
venea dintr-un loc de respect greu câștigat și de încredere neoferită 
de bunăvoie. 

Argent încuviință din cap spre băiat. 

-Eu... 

- Jakub! Strigătul acesta frenetic, acompaniat de pași care aler- 
gau grăbiţi pe coridor, îi alertă pe amândoi. Jakub! 

- Mamă?! strigă băiatul, părând dintr-odată infinit mai mic. 

Millie se năpusti în cameră într-o explozie de lacrimi, agitație și 
îmbujorare alarmată. Băiatul fu efectiv luat pe sus și strâns la un 
piept care respira greu de panică și încordare. 

- Jakub, fiul meu! O, băiatul meu, moja słodka piękna syn!! excla- 
mă ea, în limba ei maternă. 

Eliberat dintr-odată de necesitatea de a fi curajos, copilul se agă- 
tă de mama sa cu brațele și cu picioarele, și lacrimi de spaimă înce- 
pură să-i curgă pe faţa cuibărită la gâtul ei. Cei doi rămaseră așa mult 
timp, plângând și strângându-se tare în braţe. Suficient timp pentru 
ca inspectorul McTavish și un bărbat la fel de machiat ca Millie să 
umple încăperea mică. 

Argent fu nevoit să-și ia tot răstimpul acela ca să se recompună 
după șocul de a o vedea din nou. Era aproape ca și când, în acele 
momente pe care le petrecuseră separați, uitase literalmente cât de 
vibrant de frumoasă era de-aproape. Și splendoarea ei îl săgetă ca o 
lovitură fizică. 

Sprâncenele nou-venitului — care erau desenate amuzant de sus 
și mult mai întunecate decât părul său argintiu - se ridicară, apro- 
piindu-se periculos de mult de linia părului său, în timp ce inspec- 
ta scena. Costumul lui negru elegant și impecabil și mănușile la fel 
de albe ca fundul unui îngeraș păreau pe punctul de a pocni din 
toate cusăturile. 

-Pe legea mea! exclamă el, cu voce rezonantă, mai degrabă potri- 
vită scenei. E rănit băiatul? Văd o picătură de sânge pe covor! 

Argent își ascunse la spate braţul rănit. 

Millie scoase un sunet îndurerat și se prăbuși în genunchi cu fiul 
ei, așezându-l în picioare și alunecându-și mâinile peste părul și pes- 
te fața lui. 

- Oh, Doamne, Jakub! Eşti rănit? Sângerezi? Te-a rănit? între- 
bă cu sufletul la gură, deschizându-i jacheta și căutând orice urmă 
de rană. 

Jakub scoase un mârâit de protest și se zvârcoli până când se sus- 
trase din mâinile ei, întrucât stresul unui public format numai din 
bărbaţi întrecea de departe nevoia lui de grijă maternă. 

-Sunt bine, mamă, zise el, trăgându-și nasul ca să se recompună. 
Nu m-a atins... Venise după tine. 

-Pe toți sfinţii! exclamă bărbatul în vârstă. 


1 Fiul meu drag și frumos (în limba poloneză, în original) (n.tr.) 

Lui Argent îi luă un pic de timp, dar în cele din urmă îl recunoscu 
pe om ca fiind maestrul de ceremonii din piesă. 

-Sunt absolut oripilat! Cum, Doamne iartă-mă, ai supraviețuit? 

Jakub arătă cu degetul spre locul unde stătea Argent, mereu vigi- 
lent, lângă un manechin acoperit cu șaluri. 

-Domnul Argent i-a zis omului să se care dracului de-aici. 

McTavish își mască hohotul de râs în spatele unui acces de tuse. 


- Jakub! icni Millie. o M 
— Ce? 3 


Numeroasele ei bucle aranjate reflectară lumina când smuci capul 
în sus, strălucind la fel de întunecate precum ochii negri ca smoala 
care se uitau la Argent de parcă abia acum își dădea seama că se afla 
şi el în încăpere. 

El se aștepta ca ea să-l mustre pentru limbajul vulgar pe care îl 
folosise de faţă cu fiul ei. Dar, la drept vorbind, nu putea să identifice 
emoția care se învolbura în ochii negri, împreună cu lacrimile fier- 
binți de durere și de frică. Nu părea furioasă. 

Argent nu zise nimic, hotărând că era cel mai sigur curs de acțiu- 
ne, și își păstră cu stoicism trăsăturile faciale caracteristic de neutre 
și impasibile, chiar dacă în interior se simţea oricum numai indife- 
rent nu. 

-Ce nu pot să-mi dau seama e cum a ajuns ticălosul în culise! 
Angajatul teatrului scoase atunci din buzunar o batistă albă pe care 
i-o întinse lui Millie, încruntându-se când ea o folosi pentru a-i șter- 
ge nasul lui Jakub, în loc de a-și șterge ochii înlăcrimați. 

-Doamne sfinte! exclamă Millie, încruntându-se de îngrijorare. 

-Îți amintești ca intrusul să mai fi spus și altceva, băiete? întrebă 
McTavish, cu creionul pregătit să noteze în carnețelul pe care îl sco- 
sese dintr-unul dintre buzunarele interioare ale sacoului său. 

Ochii lui Jakub deveniră incredibil de serioşi când zise: 

-A zis că nu o să mă rănească pe mine... ci doar pe tine, mamă. Și 
că pe mine trebuia să mă livreze... 

-Unde să te livreze? întrebă Millie, cu glas tremurând și pălind 
vădit chiar şi pe sub toate straturile de machiaj de scenă. 

Băiatul ridică din umeri. 

-Nu știu. Domnul Argent i-a zis să nu îndrăznească să-ți zică nu- 
mele, să fie al dra... 

Dar Millie își lipi degetele peste gura fiului ei, înainte ca acesta să 
apuce să termine reproducerea. 

- Hai să nu repetăm și altceva din ce a spus domnul Argent până 
când nu apucăm să stăm noi doi un pic de vorbă, da? 

Băiatul încuviință din cap, și mama lui îi aruncă lui Argent o 
privire care fără îndoială ar fi făcut un om mai slab de înger să 
se cutremure. 

Jakub încuviință din cap din nou și continuă apoi, odată ce mama 
sa își retrase mâna de pe gura lui: 

-N-a mai zis nimic altceva, mamă. Omul acela a aruncat cu un 
cuţit în domnul Argent, și el l-a parat, chiar când era în aer! 

Băiatul deveni apoi și mai animat când începu să imite mișcările 
lui Argent și indică spre gaura din tapet, unde se înfipsese cuțitul. 

Și se întoarseră cu toţii ca să examineze locul și semnul indicate. 

-Şi apoi, domnul Argent l-a lovit și l-a izbit de ușă, zise, conti- 
nuând să imite mișcările pe care le văzuse mai devreme, și Millie 
fu nevoită să se lase într-o parte ca să se ferească de piciorul arun- 
cat prin aer de fiul ei. Și după aceea a luat cuțitul din perete, și au 
dat să se înjunghie, dar domnul Argent l-a făcut să scape cuțitul din 
mână și apoi l-a doborât la pământ, și s-au rostogolit pe jos, con- 
tinuă băiatul, exemplificând cu fervoare într-o adaptare verticală a 
mișcării. Și apoi domnul Argent l-a imobilizat la pământ cu un cuțit 
în dreptul ochilor, spuse, făcând o mișcare de înjunghiere a aeru- 
lui cu mâna care o făcu pe Millie să tresară vizibil. Și mi-a zis să-mi 
mut privirea... 

-Şi ai făcut ce ţi-a zis? întrebă actorul bătrân, cu ochii cât cepele 
de șoc și captivat de poveste. 

— Da, așa am făcut, dar apoi a venit poliția. Și domnul Argent a 
zis... Băiatul se opri atunci și țuguie buzele, împingându-și ochela- 
rii înapoi pe nas pentru probabil a unsprezecea oară pe seara aceea. 
Mda, cred că acum am înţeles ce cuvinte nu vrei să zic, mamă. 

Millie se întinse atunci și-l luă de mână pe fiul ei, trăgându-l îna- 
poi în brațele sale, unde acesta se zvârcoli o clipă, înainte de a se 
potoli și a se lăsa îmbrățișat. 

-Ai fost extrem de curajos! 

Argent simţea că Millie încerca să inițieze contactul vizual cu el, 
dar încă nu se putea convinge pe sine să se uite în direcţia ei. 

-Şi unde sunt cuțitele astea acum? întrebă McTavish. 

-Cel care a fost scăpat e sub fustele mamei mele. 

Millie scoase un sunet gâtuit și își adună fustele voluminoase ale 
costumului până când cuțitul fu dezvăluit. 

McTavish se aplecă imediat să îl ia. 

-Ar trebui să-l iau și pe al tău, Argent. Pentru probe. Dar fu de 
ajuns să arunce o singură privire scurtă spre Argent pentru ca expre- 
sia de pe chipul lui să-l facă să se răzgândească. Omul se albi la față, 
după care continuă, un pic șovăielnic: Sau poți să-l păstrezi, că ăsta 
ar trebui să fie suficient. 

-Pe toţi sfinții, omule?! Chiar s-a întâmplat totul așa cum a de- 
scris băiatul? întrebă bătrânul actor sclivisit, lăsându-i în pace pe 
mamă și pe copil şi apropiindu-se de Argent. 

- Mai mult sau mai puțin. 

-Ei bine, domnule... Argent, parcă, nu? Ei bine, ești un erou, fără 
doar și poate! Eu sunt domnul Kelsey Throckmorton, maestrul de 
ceremonii și cel care administrează Royal Opera House de la Covent 
Garden, și dă-mi voie să fiu primul care să-și exprime recunoştinţa 
noastră sinceră și umilă pentru actele eroice întreprinse în numele 
starletei scenei noastre! 

Argent se îndoia că exista ceva sincer sau umil la omul acesta. Cu 
toate acestea, încuviință din cap în semn de mulțumire. Cu un gest 
exagerat de dramatic, domnul Throckmorton întrebă apoi: 

- Dumneata eşti un... prieten special al dragii noastre domnișoare 
Millie LeCour? 

Întrebarea sa era atât de plină de insinuări calomnioase, încât 
aproape că duhnea. Și Millie interveni imediat: 

-Din cauza pericolului în care mă regăsesc, l-am angajat pe dom- 
nul Argent pentru protecţia noastră. 

- Înţeleg, zise Throckmorton, cercetându-l pe Argent din cap pâ- 
nă-n picioare. Și apoi încă o dată. Probabil treaba asta te costă destul 
de scump. 

Argent încuviinţă din cap încă o dată. Omul ghicise, mai mult ca 
sigur, moneda în care se făcea plata. 


Capitolul 13 
SEEN 


Pentru Millie, privirea lui era ca o mângâiere palpabilă care o atin- 
gea prin toate straturile de haine și care îi străpungea conștiința în 
moduri complet neașteptate, activând părți din fiinţa ei de care nici 
nu fusese conștientă până atunci. 

În anul ce trecuse, îl dusese pe Jakub la un bâlci, și un îmblânzitor 
de șerpi nomad avusese acolo, într-o cutie de sticlă, cea mai excep- 
ţională creatură pe care o văzuse vreodată. O creatură diavolească 
cu colți lungi și ascuţiţi, care avea lungimea și grosimea brațului ei, 
iar în coadă, un inel de clopoței întunecați și ameninţători. Artistul 
spunea că era o viperă din Lumea Nouă și le explicase că era extrem 
de periculoasă atunci când se înfășura într-o spirală perfectă. Zor- 
năitul clopoțeilor de la capătul cozii avertiza că atacul era iminent. 
Şi apoi, când fiara sărise la atac... Doamne, Dumnezeule! Ei bine, 
la drept vorbind, până în ziua aceea -— și nici de atunci şi până în 
prezent —, Millie nu mai văzuse o asemenea viteză și o asemenea 
forță letală. 

Dar atunci când Cristopher Argent vorbea, glasul său jos, rezo- 
nant și mătăsos îi evoca pe deplin amintirea acelui zăngănit de aver- 
tizare. O singură notă, o singură inflexiune, care foarte rar varia. Un 
avertisment inconfundabil că moartea putea lovi în orice moment. 

-Pun pariu că gladiatorul tău merită fiecare leţcaie, cugetă cu 
voce tare Throckmorton. 

Și ceva din vocea acelui actor bătrân îi făcu stomacul lui McTavish 
să se strângă. Își încheie haina și se duse spre ușă. 

- Domnișoară LeCour, Argent, mă bucur foarte mult că seara 
asta s-a terminat așa cum s-a terminat. Pentru moment, vă las să vă 
bucuraţi de restul serii, dar vă previn de pe acum să vă așteptați la 
o vizită de verificare în zilele următoare. 

Millie se ridică și îl ținu pe Jakub cu o singură mână, în timp ce pe 
cealaltă i-o oferi lui McTavish, încă tremurătoare. Însă zâmbetul pe 
care i-l aruncă era incredibil de sincer. 

- Mulţumesc mult, inspectore. O să dorm mai bine la noapte ști- 
ind că îl ai în custodie pe omul acela îngrozitor. 

Asta dacă Argent avea să o lase să doarmă cât de puţin... 

-Este un sentiment pe care îl împărtășesc și eu, zise McTavish, 
făcând o pauză scurtă. Şi, dacă îmi permiţi să spun, sunt un mare 
admirator al dumitale. Te-am văzut pe scenă la Paris acum doi ani, 
dacă îți vine să crezi. Întrasem la teatru numai pentru că simțeam 
nevoia să aud un pic din engleza Maiestăţii Sale, dar s-a dovedit a fi 
una dintre cele mai plăcute experienţe din toată excursia. 

-Eşti foarte amabil. Îți mulțumesc, sincer! Millie se întoarse 
apoi și i se adresă lui Throckmorton: Te rog, asigură-te că domnul 
inspector va primi bilete la următorul nostru spectacol, fără nici un 
cost, desigur. 

- Desigur, aprobă Throckmorton amabil, deși miji un pic ochii în 
clipa în care McTavish părăsi încăperea. 

Millie încă nu se putea convinge pe sine să se uite la Argent, în 
ciuda faptului că privirea lui încă îi trimitea fiori pe șira spinării. Re- 
cunoștința pe care o simțea față de el înăbușea orice sentiment cât 
de mic de frică. Argent își respectase promisiunea și îl protejase pe 
fiul ei. 

Dar cu un preț. 

De fiecare dată când ochii ei îl găseau pe omul acesta tăcut și tul- 
burător de inanimat, corpul lui o asalta cu vorbe nerostite, pe care se 
străduia din răsputeri să le ignore. Umerii lui impunători prevesteau 
o putere intransigentă, care făcea aluzie la un stil de viaţă ce se afla 
cu mult dincolo de sfera ei de înțelegere. Oare ce trebuia să facă un 
om ca să-și construiască o siluetă atât de masivă? Ce fel de provocări 
trebuia să îndure? 

Ochii lui de gheaţă declamau clar: „Apropie-te pe propriul risc“ 

Când se afla în preajma lui, fiecare instinct de supraviețuire 
pe care îl poseda o activa pe femeia primitivă ascunsă dedesubtul 
doamnei culte de societate. „Fugi!“, îi striga această latură sălbatică 
din fiinţa sa. „Fugi cât poți de repede și cât poți de departe și roagă-te 
ca el să nu se hotărască să vină după tine!“ 

Dar, în același timp, o parte din ea înțelegea că nu exista nici o 
scăpare. Nu de el. Nu era genul de vânător care să aleagă cea mai 
slabă făptură din turmă. Nu. Dimpotrivă, se focaliza pe pradă și era 
neîndurător în urmărirea ei, precis în capturare și absolut letal. 

Și acum Millie înțelegea, mult mai bine decât înainte, că răul în- 
suși îi luase în vizor pe ea și pe Jakub. Că distrugerea ei avea să fie 
scopul său persistent, transformându-i realitatea magică într-un 
coșmar pervers și periculos. 

Cristopher Argent era o creatură născută din coşmaruri. Un om 
care privea răul însuși în ochi și îl provoca la duel. Și Millie înțe- 
legea la fel de bine și că în situaţia în care se afla ea nu necesita 
un cavaler în armură albă strălucitoare. Ci o umbră care putea tra- 
versa întunericul cu aceeași viteză și cu aceeași viclenie ca a acelei 
vipere letale. 

Era singura modalitate prin care ea și fiul ei puteau supraviețui 
acestei situații de coșmar. Argent îi demonstrase asta în seara aceas- 
ta, când îl salvase pe fiul ei preţios. Și, de fiecare dată când se uita 
în sus a el, i se amintea foarte clar că totul pe lumea aceasta avea 

un preț. Și ea avea să plătească acel preț cu bucurie, de dragul băiețe- 
lului dulce care stătea agăţat de mâna ei. 

Simţi cum i se strânse stomacul. Era timpul ca diavolul să își 
adune datoria. 

- Hai să te ducem acasă, fiule. Millie îl luă pe Jakub, pregătindu-se 
de plecare, dar directorul artistic blocă ușa. 

- Dar, draga mea, uiţi că binefăcătorii teatrului se vor aduna în 
foaierul principal pentru serată. Cum crezi că fi dacă vedeta noastră 
principală nu ar fi prezentă? 

Millie scoase un sunet neîncrezător. 

- Dar, domnule Throckmorton, după un asemenea chin, doar nu 
te-ai putea aștepta ca eu să... 

- Nu, nu, nu. Sigur că eu nu mă aştept la așa ceva! Dar, vezi tu, e 
vorba despre binefăcătorii noștri... și despre contractul pe care l-ai 
semnat... adică... ce le-ai spune avocaţilor și reprezentanţilor legali? 

-Habar nu am ce le-aș spune, mârâi Millie, și privirea pe care 
i-o aruncă îl făcu pe Throckmorton să se dea un pas în spate. Dar 
probabil aș folosi un cuvânt sau două din repertoriul domnului Ar- 
gent. Și acum, am să-l duc acasă pe fiul meu tulburat și o să-l pun 
la culcare. 

- Dar, dacă nu apari, s-ar putea să nu-ţi plătească... 

-O să i se plătească tot ce i se datorează. Vocea lui Argent spin- 
tecă încăperea ca o ghilotină. Și tu o să te dai la o parte din calea ei. 

Directorul artistic se făcu alb ca varul. Millie își duse mâna la gât. 
Doamne sfinte! Probabil, dacă își dorea, vocea aceea rezonantă a lui 
ar fi putut porunci și domina mările, mai ceva ca Poseidon. Domnul 
Throckmorton se cutremură vizibil, deși asasinul din spatele ei nici 
măcar nu emisese vreo ameninţare. 

Dar nici nu era nevoie s-o facă. Jakub o trase atunci de mână 
și zise: 

-Dar nu mi-e somn. Nu vreau să merg acasă încă. Mi-e foame. 

-U... uite... vezi?! se bâlbâi Throckmorton. O să servim mân- 
care la petrecere. Adu-l și pe dragul de Jakub cu tine. Și pe... pro- 
tectorul tău. Amândoi sunt suficient de manieraţi încât să-i farmece 
pe sponsori. 

-Te rog, mamă! 

Millie se uită în jos la Jakub și apoi la Argent, al cărui chip putea 
la fel de bine să fie sculptat în piatră, la cât de puține lăsa să se vadă 
despre ceea ce gândea. Oare voia ca ea să mai rămână? Să lungească 

așteptarea? Sau poate voia să o ducă mai repede acasă, pentru a-și 
lua ceea ce ea îi datora? 

Efectiv nu-și putea da seama. El nu-i oferea absolut nici un indi- 
ciu. Păi, și ce ar fi trebuit să facă ea în condiţiile astea? 

O parte din ea și-l dorea înapoi pe șarmantul Bentley Drummle. 
Fusese atât de expresiv, de prietenos și de interesant. Sau poate era 
mai corect spus interesat? Oricum ar fi fost, un lucru nu putea nega: 
atunci când dansaseră, o fermecase dincolo de cuvinte. O făcuse să 
plutească, aproape literalmente. Și, deși o emoționase foarte tare, nu 
se temuse deloc de el atunci. 

Ce proastă și naivă fusese! Și ce actor desăvârșit era el! 

- Păi, bănuiesc că ar trebui să stăm suficient cât să îmi fac puţin 
apariția, consimțţi ea. În plus, sigur orice a pregătit doamna Brimtree 
s-a răcit deja până acum. 

Jakub se strâmbă. 

- Oh, minunat! Atunci fug să văd ce se întâmplă cu pregătirile, cât 
tu te... cât timp îţi faci toaleta, zise el, după care se grăbi pe ușă afară 
cu o viteză impresionantă pentru un om de statura lui. 

Millie se uită la reflexia ei în una dintre oglinzile de la măsuţa de 
toaletă și se cutremură. Era un dezastru, cu machiajul scurs. Toată 
măiestria cu care îi conturase Hassan ochii fusese complet distrusă 
de lacrimile ei de frică și apoi de alte lacrimi de ușurare. 

- Doamne! Arăt îngrozitor! exclamă ea și se prăbuși pe scaunul 
din fața măsuţei de toaletă, cuprinzându-și faţa în palme - până 
când două mâini mici veniră și se strânseră în jurul taliei sale. 

-Doar ţi s-a întins un pic machiajul, mamă, dar lasă că-l rezol- 
văm imediat. 

Millie îl mângâie pe cap, cu inima inundată de iubire, şi în con- 
tinuare de o recunoștință incredibilă că Jakub fusese cruțat de o 
soartă teribilă în noaptea aceasta. 

- ÎL rezolv acum, da. Ce-ar fi să-ți strângi și tu lucrurile, și rog 
pe cineva să cheme o trăsură ca să trimitem toate bagajele acasă? 

- Da, mamă. Dar hai să nu ne grăbim. Chiar îmi e foame. Se 
duse apoi în colțișorul său și începu să-şi strângă meticulos toate 
ustensilele. 

Millie se întoarse spre oglinzi și aprinse felinarul, iluminându-și 
ochii roșii de plâns și expresia tensionată. Îi tremurau mâinile când 
se întinse după pudră. Și întâlni o pereche de ochi albaștri intenși 
din spatele ei. Argent încă nu zicea nimic, așa că abordă și ea aceeași 

strategie și rămase tăcută, aranjându-și machiajul cu mișcări fluide 
care îi deveniseră la fel de familiare precum respiratul. 

Era ca şi când privirea ei era un căţel neascultător, pe a cărui lesă 
o controla el, atrăgându-i atenţia înapoi spre el iar și iar, la fiecare 
câteva secunde, cu dominanţa lui de necontestat. 

- Aș... aș vrea să nu mă mai fixezi așa. Nu e politicos. 

-Nu ar trebui să fii obișnuită deja ca oamenii să se uite la tine? 

Ochii lui îi urmăreau cu precizie mâna, în timp ce-și colora obrajii 
cu fard. 

-Aşa e, mamă, oamenii se holbează la tine mereu, interveni 
Jakub din colțișorul său. 

Millie se gândi atunci că poate nu trebuia să-l mai încurajeze atât 
de mult pe dragul de copil să spună tot ce gândea. 

Cărbunele lichid se simţea plăcut și rece pe ochii ei fierbinți și 
umflați când îi contură din nou cu precizie. Ştia că machiajul nu i-ar 
fi ieșit niciodată la fel de bine ca domnului Hassan, și faptul că îi 
tremurau mâinile făcea din sarcina asta simplă o corvoadă. Dar în 
cele din urmă reuși să-și retușeze machiajul astfel încât să arate ac- 
ceptabil și termină conturându-și genele. Un ruj rubiniu îi transfor- 
mă buzele în petale de trandafiri. După ce termină, se ridică și luă 
un șal pe care îl drapă peste costumul de secol șaisprezece pe care 
îl purta. 

Argent se ridică odată cu ea, și umerii lui laţi umplură tot spa- 
ţiul din acea parte a încăperii. Cum naiba reușise vreodată cabina 
asta micuță să găzduiască mai mulți oameni de atât, când se afla 
acolo un bărbat de statura lui? Nu îl putea evita. Și nici nu se putea 
uita la el. 

Era prea înalt. Și prea distant. Înălțimea lui impresionantă îl fă- 
cea să iasă în evidenţă oriunde, obligându-l să se uite în jos la ceilalți, 
cum s-ar fi uitat un munte impunător la dealurile din fața sa. 

Și, în foarte scurt timp, ea avea să fie sub el. 

Ceva cald și umed se trezi atunci în interiorul ei. Ceva ce rămăsese 
latent până acum... sau poate că, de fapt, nici nu existase cu adevărat 
până în acel moment. Până când nu apăruse el... 

-Sunt gata, mamă. 

„Slavă Domnului!“ 

Millie se grăbi să-l ia de o mână pe Jakub, și el i-o strânse, 
încurajator. 

-Ce mâini reci ai, zise el, chicotind. Se simt și prin mănuși. 

-Îmi pare rău, kochanie, murmură ea, absentă, aproape târându-l 
după ea spre ușă. 

Chiar își simțea mâinile și picioarele îngrozitor de reci. Ca și când 
tot sângele i se scursese din membre și acum năvălea spre inima care 
îi bubuia în piept, aproape asurzind-o. 

Asasinul uriaș îi urmă în jos pe coridor, fără ca ea să-l fi rugat să 
facă asta. Și, chiar dacă știa că era în slujba ei, Millie tot simţea fiori 
pe șira spinării știind că avea un asemenea bărbat în spatele ei. 

Actorii și mașiniștii se opreau să o întrebe cum se simțeau ea și 
Jakub, arătându-și îngrijorarea și bucuria, sfârșind prin a cere cu- 
rioși toate detaliile poveștii. lar Millie se fofilă cu graţie, promițând 
să-i pună la curent cu totul mai târziu și străduindu-se din răsputeri 
să nu-i disprețuiască pentru curiozitatea lor. 

Millie se opri la ușa care ducea de la scenă spre scara cu carpetă 
care dădea înspre foaierul principal de jos. Inspiră adânc, pregătin- 
du-se sufletește să dea ochii cu oamenii, și își fixă pe buze un zâmbet 
pe care și-l imprimă și în ochi cu un efort chinuitor. 

Nu putea să stea prea mult, se gândea în timp ce intrau pe ușă. 
Covoarele pe care călca cu pantofii ei delicaţi de scenă erau de pluș 
și înăbușeau orice sunet. Însă nuanța aceea de roșu-închis pe care o 
considerase cândva absolut încântătoare în clipa de față îi dădea 
o durere de cap. 

Uitându-se peste balustrada închisă la culoare și ornamentată cu 
filigran auriu, Millie observă că unii dintre actori erau deja acolo. 
Rynd - Othello al Desdemonei jucate de ea -, înalt și chipeș ieșind 
în evidență ca un lup negru și vânjos într-un ţarc plin de oi pufoase 
și fade. 

Și nu se dezicea de rolul său de prădător, sărutând fiecare mână 
înmănușată în mătase albă precum un crin și fermecând fiecare 
doamnă insipidă cu un compliment sugestiv și cu un zâmbet imper- 
tinent. lar draga ei prietenă Jane se afla în colț, lângă masa cu răco- 
ritoare și aperitive, evitând cu iscusinţă mâinile prea prietenoase ale 
soților neglijaţi ale femeilor în cauză. 

Millie se uită în jos la ei, îngrijorată. La fel ca niște fluturi stră- 
lucitori, doamnele nobile din înalta societate pluteau de la unul la 
altul în vârtejuri de mătase, șifon și pretenții exagerate. lar domnii 
îmbrăcaţi în costume elegante, care le însoțeau, se deplasau de la 
un grup la altul, gesticulând din mâinile lor înveșmântate în mănuși 
albe, imaculate, cu verva aripilor de molii. 

Dacă cineva din mulțimea de oameni de jos o voia moartă? 


15l 


Kerrigan Byrne 


Charles Dorshaw cu siguranță se afla după gratii acum. Dar, în 
fond, el nu era altceva decât un angajat. Al doilea care atenta la via- 
ţa ei, în tot atâtea săptămâni. Asta devenise acum viața ei? Fiecare 
admirator şi pasionat de teatru trebuia să fie privit ca un potenţial 
inamic? Va trebui să înceapă să caute orice urmă de răutate dincolo 
de amabilitate și bune maniere. 

Dar pentru ce? Cu ce scop? Ce ar fi avut cineva de câștigat din 
moartea ei? 

Tresări când mulțimea izbucni într-un ropot de aplauze tumul- 
toase și clipi rapid de mai multe ori când își dădu seama că toată 
lumea se întorsese și o privea cu încântare. I se anunţase sosirea. 

Acesta era semnalul ei să intre în scenă. 

Descleştă degetele rigide și reci din strânsoarea mortală cu care 
se ţinea de balustradă, ridică o mână cu prudență și o flutură spre 
admiratorii ei, sperând că încântarea și căldura pe care le impri- 
ma zâmbetului său nu păreau la fel de artificiale și de fragile pre- 
cum le simțea. Adăugă un dram de modestie expresiei sale și începu 
să coboare scările, strângându-l de mână pe Jakub, ca pe un colac 
de salvare. 

Argent se afla la numai un pas în urma ei, și ea nu putea decât să 
speculeze asupra numărului de oameni care se concentrau de fapt la 
trăsăturile lui reci, brutale și impunătoare. Oare îl recunoștea cineva 
dintre cei prezenţi? Și, dacă da, oare era pentru că îl angajaseră ca să 
pună capăt vieţii ei? 


Capitolul 14 
CES 


Când îl auzi pe domnul Throckmorton răcnindu-i numele, Millie 
înghiți tarta cu crab pe care i-o dăduse fiul ei și își trecu limba peste 
dinţi, ca să se asigure că nu avea acolo resturi de mâncare. Își fixă 
zâmbetul amabil înapoi pe buze și se întoarse spre directorul artistic, 
înjurându-l în sinea ei, cu același limbaj vulgar pe care l-ar fi folosit 
un pirat needucat. Era deja la petrecerea asta enervantă de o oră și 
jumătate. În orice caz, era destul de sigură că interacționase cu toată 
lumea, că le zâmbise și îi complimentase și că făcuse tot posibilul să 
nu îi întrebe pe faţă dacă aveau vreun motiv să-și dorească moartea 
ei sau capturarea lui Jakub. 

Își simțea obrajii tensionați și se temea ca nu cumva să observe și 
altcineva că îi tresăreau de încordare. Abia dacă prinsese un moment 
ca să mănânce și ea ceva. Chiar nu putea să fie lăsată în pace nici 
cinci minute? 

Cristopher Argent, la fel de misterios ca întotdeauna, se afla- 
se chiar în spatele ei toată seara și nu deschisese gura aproape de- 
loc — cu excepția momentelor când oferise câte un răspuns scurt la 
multitudinea de întrebări care îi asaltau din toate direcţiile. Abso- 
lut toată lumea - de la colegii ei de breaslă și până la marchiza de 
Woolerton — voia să ştie cine anume era acest nou însoțitor al ei. Vre- 
un nobil din nord, poate? Sau un irlandez? Cineva care se ridica din 
clasa socială a industriașilor și a negustorilor bogaţi? Sau, mai rău, 
un american? 

În timp ce ea și Argent evitau cu iscusință întrebările, Millie 
se pomeni ea însăși străduindu-se din răsputeri să se abțină să le 
pună lor câteva întrebări curioase... Cum era, de exemplu, dacă vre- 
unul dintre ei angajase de curând un asasin sau doi. Deşi probabil 
oamenii din această clasă socială foloseau mai degrabă vreun de- 
legat fără scrupule, pe care îl însărcinau să se ocupe de astfel de 
sarcini — cum era cazul domnului Dashforth, de exemplu. Așa că pro- 
babilitatea ca vreunul dintre ei să-l recunoască pe domnul Argent era 
foarte mică. 

Throckmorton îi aminti de un buldog francez când silueta lui ro- 
bustă și îndesată se grăbi spre ea, cu un entuziasm nedisimulat. 

- Millie, draga mea, vreau să ţi-i prezint pe cei mai importanți 
oameni pe care vei avea probabil vreodată plăcerea de a-i cunoaște. 
O trase de cot, zorind-o spre două cupluri care tocmai își luau șam- 
panie de la un lacheu care balansa abil mai multe pahare de cristal pe 
o tavă de argint. 

Un domn neobișnuit de înalt și extrem de suplu, cu păr de culoa- 
rea mierii și ochi azurii, de culoarea cerului văratic, îi oferea un pahar 
de șampanie unei femei exotice, minione, cu părul negru și trăsături 
ca de felină. 

Domnul Throckmorton îi făcu semn spre ei și îi șopti în spatele 
mâinii sale încărcate de bijuterii: 

-Lord și Lady Thurston, contele și contesa de Thurston. Te rog fii 
atentă să-i complimentezi din belșug, pentru că Lord Thurston este 
un vechi și foarte darnic binefăcător al teatrului nostru. 


153 


Kerrigan Byrne 


Millie încuviință din cap, obișnuită cu astfel de lucruri. O ju- 
mătate din treaba ei ca actriță părea să fie să farmece potențiali 
donatori. 

-Şi ceilalți doi? șopti ea. 

- Vicontele Benchley și soţia lui. Lord Gordon St. Vincent, vi- 
contele Benchley, este fratele mai mic al lui Lady Thurston. Este un 
desfrânat notoriu și un pierde-vară cu absolut nici o realizare, până 
când taică-su, un conte destul de bogat și influent, i-a lăsat titlul 
şi averile lui. Nu-l băga în seamă decât dacă îţi dă cumva de înțeles 
Lady Thurston că ar trebui s-o faci. 

-Am înțeles. Millie încuviinţă din cap și aruncă o privire lungă 
în spate spre masă, mai întâi la fiul ei, care stătea lângă vigilentul 
Argent, și apoi la mâncare. Inspiră adânc pentru a se pregăti sufle- 
teste, adoptă același zâmbet cordial şi ridică apoi cortina invizibilă și 
începu să-și joace rolul. 

-Lord şi Lady Benchley, Lord și Lady Thurston, daţi-mi voie să 
v-o prezint pe domnișoara Millie LeCour, mândria scenei londoneze, 
zise Throckmorton, împingând-o ușor în faţă. 

Millie îi privi radioasă și făcu o plecăciune. 

-E o mare plăcere să vă întâlnesc, zise ea cu un farmec exersat. 
Sper că v-a încântat spectacolul din această seară. 

- Acum, vă rog să mă scuzaţi, dar l-am văzut pe ducele de Ren- 
ton, și mi-a promis un butoiaș din vinul său faimos. Throckmorton 
o abandonă rapid, lăsând-o în seama invitaţilor săi, cu o lejeritate 
devenită deja obișnuinţă. 

Oh, da! Avea să-l facă să plătească pentru asta. 

Gordon St. Vincent era într-adevăr un bărbat chipeș. Suplu și ele- 
gant ca un gentleman poetic, dar cu un fizic viguros și robust, păr 
negru ondulat și o îmbujorare proeminentă care părea să aparțină 
mai degrabă unuia care prefera să-și petreacă timpul în aer liber. 

-Că ne-a încântat e prea puțin spus pentru ce am trăit în seara 
aceasta, datorită interpretării dumitale, domnișoară LeCour. Eu, 
personal, am fost atât de captivat de dumneata, încât i-am cerut 
insistent lui Throckmorton să ne facă prezentările. Și acum, că 
am fost prezentați, am decis că trebuie să devenim cunoștințe 
mai apropiate. 

Fervoarea fermecată a tânărului era un lucru cu care Millie se obiș- 
nuise, deși în general domnii așteptau ca soțiile lor să nu fie de față 
pentru a-și lua asemenea libertăţi evidente de flirt. 

Millie aruncă o privire spre Lady Benchley, o doamnă grăsuţă cu 
trăsături plăcute și cu un păr castaniu incredibil de bogat, care stătea 
cumva separată de familie, atât la propriu, cât și la figurat. 

- Este o plăcere să vă cunosc pe amândoi, Lord și Lady Benchley. 

Vicontesa făcu atunci un pas spre Millie și spre soțul său, dar el 
ridică mâna, parcă pentru a o avertiza să păstreze distanța. 

Într-o lipită, Argent era lângă ea, cotul lui atingându-se ușor de 
al ei, cu o senzație stranie și aproape electrică, pe care Millie o puse 
pe seama lânii fine din care era confecționat costumul lui elegant. Se 
uită spre el, și, deşi expresia de pe chipul lui rămânea neschimbată, 
putea simţi o tensiune ciudată radiind dinspre corpul lui. Un fel de 
vigilență prudentă care o tulbura. 

Oare îi cunoștea pe oamenii aceștia? 

Cu siguranță doamnele se uitau la el cu ochii mării. Și începuseră 
şi să fluture mai energic din evantaie, semn că Îl găseau interesant. 

Millie era extrem de atentă la ei toţi, și neliniștea aproape că își 
făcea drum la suprafață. Nu i se părea nimic neobișnuit în întâlnirea 
aceasta, deşi Argent se încordă palpabil lângă ea când Lord Thurston 
făcu o plecăciune deasupra mâinii sale. Și treaba asta i se părea des- 
tul de ciudat, din moment ce buzele lui Lord Gordon St. Vincent fu- 
seseră cele care zăboviseră un pic prea mult pe degetele ei. 

Santinela amenințătoare de lângă ea inspiră atunci brusc și apă- 
sat, atrăgând atenţia tuturor din cercul lor, și Millie profită de ocazia 
aceea ca să-și retragă mâna din ghearele lui Lord Thurston. Făcu apoi 
un semn spre Argent și zise: 

- Daţi-mi voie să vi-l prezint pe însoţitorul meu, domnul Argent. 

Lady Thurston începu să fluture și mai febril din evantai când se 
plecă într-o reverență. 

-Domnule Argent, nu te-am văzut azi mai devreme, intrând în 
biroul avocatului nostru, Sir Gerald Dashforth? 

-Sunt sigur că nu, răspunse el nonșalant. 

- Dar... nu sunt prea mulți domni de statura dumitale, afirmă ea, 
voioasă. Aș putea spune că ești oarecum inconfundabil. 

-Doar că trebuie să existe, pentru că te înșeli... M-ai confundat, 
zise Argent, afișând un zâmbet destul de încordat, şi Millie își simţi 
încruntarea în timp ce se uita în sus la el. 

Dashforth era numele avocatului care îl angajase pe Argent s-o 
omoare. Și chiar se dusese în vizită la biroul lui în după-amiaza 
aceea. De ce ar fi minţit în privinţa asta? 

-Mare păcat de Dashforth, interveni atunci Gordon St. Vincent. 
Scotland Yardul l-a găsit sugrumat chiar în după-amiaza aceasta. 

Millie icni și își acoperi gura cu mâna. Și, deși Argent nu reacționă 
în nici un fel la manifestarea ei, Millie știa că o făcuse — că se dusese 
şi îl omorâse după ce plecase de la băi. Dar de ce? Oare și-o meri- 
tase? Oare avusese loc vreo luptă... sau Argent comisese o crimă cu 
sânge-rece cu doar câteva ore în urmă? 

-Ascultă aici, Gordy, interveni Lord Thurston, mustrându-l pe 
cumnatul său. Ochii lui albaştri erau atât de înflăcărați, încât Millie 
se gândea că bărbatul se încrunta pe sub mustaţa lui argintie, deasă. 
Doamnele nu au nevoie să audă despre asemenea comportamente 
violente. Doar nu vrem să le speriem, nu? 

Dar Gordon flutură din mână, desconsiderând afirmația cumna- 
tului său. 

-Ele au fost cele care au insistat să venim aici în seara asta. Privi- 
rea lui lascivă țâșni apoi spre Millie, și el adăugă: Și trebuie să spun 
că mă bucur foarte mult că am făcut-o. 

Argent încleștă pumnii de-o parte și de alta a corpului. Abilă în a 
evita atenţiile nedorite ale bărbaţilor, Millie se întoarse atunci spre 
soţia vicontelui Benchley. 

Silueta voluptoasă a lui Lady Benchley părea mai degrabă statu- 
ară în comparație cu cea suplă a lui St. Vincent. Iar croiala nefericită 
a dantelei rochiei pe care o purta nu părea să fie de ajutor. Era înaltă 
pentru o femeie - aproape la fel de înaltă ca soţul ei —, ceea ce poate 
explica de ce el prefera să nu stea prea aproape de ea. Millie se po- 
meni atunci compătimind-o pe vicontesă, mai cu seamă că încovoie- 
rea umerilor ei spunea mai multe despre personalitatea sa decât ar fi 
putut spune orice cuvinte politicoase. 

Însă i se formau gropițe feminine în obraji când zâmbea, şi Millie 
era absolut frapată de frumuseţea ochilor ei de culoarea jadului. Dacă 
s-ar fi uitat în sus mai des... și dacă ar fi purtat și rochii mai frumoase 
și mai potrivite siluetei sale, chiar ar fi fost o femeie foarte atrăgătoa- 
re. lar Millie o invidia sincer pentru părul ei des și voluminos. 

- Da, ai fost minunată în seara aceasta, domnișoară LeCour, zise 
Lady Benchley. Și costumul dumitale e absolut splendid. Ador moda 
de la mijlocul secolului șaisprezece. Toate perlele și toată catifea 
aceea luxuriantă... mi se pare că dau hainelor o alură incredibil de 
romantică, nu crezi? 

-Oh, ba da, foarte romantică. Și mulțumesc din suflet pen- 
tru cuvintele frumoase, zise Millie, oferindu-i un zâmbet sincer, 

în ciuda faptului că mintea îi alerga în toate părțile și inima îi bu- 
buia în piept. 

Oamenii aceștia... oare de ce îl enervau așa tare pe Argent? Oare 
unul dintre ei o voia moartă? 

-E nevoie de o siluetă... cu adevărat subţirică, așa ca a dumitale, 
domnişoară LeCour, pentru a putea purta o asemenea rochie fără a 
arăta ca un cort beduin. Lord Benchley făcu atunci un pas în faţă și 
i se adresă soției sale cu un dezgust abia reprimat: Unele femei au 
mare noroc că nu se mai poartă catifeaua, nu-i așa, draga mea? 

Lady Thurston se grăbi să aprobe, cu un amuzament maliţios 
strălucindu-i în ochi. 

- Da. Și culoarea te-ar face să pari bolnăvicios de galbenă, Philo- 
mena. Numai cineva cu un ten de porțelan și un păr foarte negru și 
minunat, așa ca domnișoara LeCour, ar putea aduce la viață un astfel 
de veșmânt istoric. 

Ar fi fost prea puţin spus că expresia de pe chipul Philomenei 
St. Vincent era abătută și descurajată. Ceva din nefericirea profun- 
dă, sinceră și amară care-și făcu loc pe trăsăturile ei dădea de înțeles 
dincolo de orice îndoială că femeia era tratată urât și că se simțea 
complet singură. Cobori din nou ochii în pământ, și dezolarea se răs- 
pândi prin ființa ei într-un val aproape palpabil. 

Millie se grăbi să-i sară în ajutor, instinctiv: 

- Oh, Lady Benchley! Dar ce n-ar da orice femeie ca să aibă părul 
dumitale incredibil de frumos și de bogat și ochii aceia minunați ai 
dumitale. Și, în plus, ai un ten absolut de invidiat! 

-Eu am preferat mereu părul negru și pielea deschisă la culoare, 
zise atunci St. Vincent, adăugând o mână în plus de pământ peste 
coșciugul proverbial al soţiei sale. Contrastul este de-a dreptul... exo- 
tic! Nu ești de acord, Thurston? 

Cei doi cumnaţi o examinară atunci pe Millie într-o manieră care 
o făcea să-și dorească foarte mult să fi fost grasă și cu părul blond. 

-Eşti prea drăguță cu mine, domnişoară LeCour, șopti vicontesa, 
adresându-se covorului vișiniu. 

Millie își dorea din tot sufletul să scape cât mai repede cu putin- 
tă de această familie nemiloasă și îngrozitoare și începu să caute în 
minte orice scuză pentru a putea face asta. 

-Chiar așa e, aprobă Lady Thurston. Eşti mult prea drăguță cu ea. 
Ochii ei negri vicleni ţâșniră apoi în jos la Jakub, căruia îi aruncă o 
privire tăioasă. Și mai exact cine este acest băiețel încântător? 

- Acesta este fiul meu, Jakub, zise Millie, scurt și la obiect, deloc 
încântată să-l prezinte pe fiul ei acestor oameni îngrozitor. 

Băiatul se prinse cu o mână de fusta ei, dar oferi totuși oamenilor 
o plecăciune timidă, așa cum cereau bunele maniere. 

-Ai un fiu?! zise Gordon St. Vincent și scoase un chicot scurt, 
care se încheie însă într-o notă amară. Nici unul din noi doi nu știe 
cum vine asta, ei, Fenwick? continuă și-i trase un cot cumnatului 
lui. Dar contele doar îi aruncă o privire exasperată. Hai, că e clar că 
devin mult prea bătrân ca să mai fiu tânărul şi chipeșul moștenitor 
St. Vincent. Eu sunt căsătorit de cinci ani, și Fenwich de vreo zece. 
Te-ai aștepta ca, după atât timp, să apară un moștenitor de la unul 
din noi, dar... 

O liniște ca de mormânt acapară atunci tot grupul. Paharele de 
cristal zăngăneau în jurul lor și candelabrul îi învăluia într-o opulen- 
tă nobilă. Iar diamantele oamenilor din jur străluceau cu efervescen- 
ţa șampaniei scumpe, în timp ce râdeau cu toții și beau și se simțeau 
bine. Fără a fi conştienţi de vibraţiile primejdioase care se adunau în 
colțul unde era strâns grupul lor, vibrații de rău augur pe care Millie 
nu prea le putea cuprinde cu mintea. 

Mai exact, cine naiba erau oamenii aceştia îngrozitor și ce naiba 
se petrecea aici? 

-Ce ochi albaștri minunați are fiul tău, zise Lady Thurston și se 
aplecă o clipă să îl studieze pe Jakub, înainte de a se îndrepta la loc 
și a-l trage apatic de mânecă pe soțul ei. E uimitor că ochii fiului ei 
sunt atât de albaștri, când ai domnișoarei LeCour sunt atât de negri, 
nu crezi, dragul meu? 

- Poftim? zise omul, mascând un căscat cu dosul unei palme în- 
mănușate. Ah, da, da, normal, draga mea. Cum ziceai că îl cheamă? 
întrebă apoi, vădit dezinteresat. 

Millie se uită în sus la Argent, dorind să-i facă un semn să o sal- 
veze. Doar că el se uita la Lord Thurston cu o intensitate complet 
necaracteristică. 

- Jakub, milord. Îl cheamă Jakub. 

Şi, dintr-odată, pe chipul lui Lord Thurston apăru o expresie care 
îl făcea să semene incredibil de mult cu un ogar care simţise miros 
de sânge. 

Millie și-ar fi dorit să se înșele când văzu uimirea cu care îl studia 
omul acela pe fiul ei. Mai că îi venea să-l ascundă pe Jakub în spatele 
fustelor sale. 

- Jakub, zici, ei? Acesta nu e un nume prea comun, nu-i așa, băie- 
te? zise Fenwich, aruncându-i copilului o privire gravă. 

- Da, nu este, milord, răspunse serios fiul ei. 

-Este mai comun în ţara noastră de baștină, Polonia. 

Millie era nevoită să se străduiască mai mult decât de obicei ca 
să-și moduleze vocea. Ceva deschisese un abis de spaimă în interio- 
rul ei. Avea senzaţia că intrase într-un cuib de vipere și, nu pentru 
prima dată, era incredibil de ușurată și recunoscătoare că regele lor 
se afla lângă ea. 

- Polonia? Reacţia de șoc a lui Thurston fu atât de puternică, încât 
era ca și când tocmai primise un pumn în față. Câţi ani ai, băiete? 

-Am cinci ani, domnule. 

Și privirea pe care i-o aruncă în secunda următoare Lord 
Thurston lui Millie ar fi putut incinera toate clădirile din Covent 
Garden. În privirea lui mânioasă citea confuzie, furie și neîncre- 
dere, deopotrivă. 

-Eşti ridicol, David, serios, zise Katherine Fenwick apucân- 
du-l de braţ pe soţul ei. Nu vezi că îl superi pe băiat cu întrebările 
tale prostești? 

-Cred că e timid, interveni Lady Benchley. Poate îl facem să se 
simtă prost cu toată atenţia noastră, zise, zâmbind cu blândețe. 

-Da, șuieră Lord Benchley, smulgându-și brațul din strânsoa- 
rea soţiei sale și apoi apucând-o de cot cu suficientă forță încât să-i 
lase vânătăi. 

Femeia se albi la faţă și își mușcă buza, iar ochii ei se umplură de 
durere și se umeziră. 

-De ce să-l tulburăm pe băiat cu toată atenția noastră, când 
domnişoara LeCour e cea care ar trebui să fie în centrul atenţiilor 
noastre nedivizate? 

Argent făcu un pas în faţă, oprind-o pe Millie de la a-i da omului 
un răspuns caustic. 

- Atenţiile domnișoarei LeCour mi-au fost deja promise mie în 
seara aceasta. 

Deși tonul vocii sale era unul amabil, privirea lui ar fi putut înghe- 
ţa flăcările lumânărilor și nu lăsa nici un dubiu cu privire la obsceni- 
tatea insinuărilor sale. 

Ei nu aveau de unde să știe că nu era un amant care își exprima 
o revendicare. Majoritatea actrițelor își luau consorti pe față, așa că 
de ce ar fi fost ea diferită? 

Și totuși, simţea cum îi ardeau obrajii, pentru că știa foarte bine 
că el nu se comporta așa nu doar de ochii lumii. Îi promisese că în 
noaptea aceea avea să fie a lui. 

Se întoarse apoi spre ea. Trăsăturile lui nu trădau nimic, dar ceva 
din felul în care stătea atât de aproape de ea și de Jakub îi dădea clar 
de înţeles că se săturase. 

- Trăsura ne așteaptă. Scuzaţi-ne. O conduse apoi spre ușă, fără 
ca măcar să-și ia rămas-bun de la cineva. 

Millie nu putea să nu recunoască faptul că savura expresiile scan- 
dalizate și indignate pe care le lăsase în urma lor. Deşi nu îi plăcea 
deloc să fie condusă așa, aproape ca o oaie. 

-Mantia mea, protestă ea. 

-E o pătură în trăsură, zise el, printre dinţii încleştați. 

-De unde știi tu? Se opri o clipă din mers, cercetând mulțimea și 
căutându-l pe domnul Throckmorton, dar observând în schimb toa- 
te șoaptele direcționate spre ea din spatele evantaielor dantelate și 
al paharelor de lichior scump. Nu în toate birjele de închiriat sunt 
pături, și nu pot să plec așa pur și simplu fără să-mi iau... 

Dar Argent se aplecă atunci și își lipi buzele de urechea ei: 

-Dacă trebuie să-i mai ascult pe oamenii aia afurisiți chiar și o 
secundă în plus, o să le vărs măruntaiele pe podea în faţa tuturor. 
E alegerea ta. 

Millie își dădea seama că făcuse ochii mari și știa că toți cei care 
se uitau la ea presupuneau că era amantul ei și că tocmai îi șoptise la 
ureche ceva păcătos și lasciv. 

Doamne, cât de tare se înșelau! 

Dar nu violenţa din amenințarea lui era lucrul care o uimea cel 
mai tare, ci înflăcărarea ardentă cu care îi vorbise. Exista multă pasi- 
une în cuvintele acelea... și era prima dată când îi auzea vocea aceea 
veșnic de gheaţă aprinzându-se într-un foc periculos. Și Millie avea 
un presentiment că, dacă ajungea vreo căldură cât de mică să stră- 
pungă suprafaţa lui obișnuită de gheaţă, atunci în interiorul lui se 
învolbura un infern. 

-Foarte bine, atunci, hai să mergem. Îl strânse mai tare pe Jakub 
lângă ea și îl conduse în față, urmându-l spre Bow Street, unde se afla 
un șir lung de trăsuri care așteptau. 

Millie își lipi mâna înmănușată de obrazul ei înfierbântat. Îi 
plăcea cum se simţea aerul rece de seară, deși gândul la Philomena 
St. Vincent apăsa încă greu pe umerii și pe conștiința ei. 

-Cred că Lord Benchley a rănit-o pe Lady Philomena, mamă, zise 
Jakub îngrijorat. 

-Şi eu cred la fel, dragule. Ce bestie îngrozitoare de om! Mai că 
îmi vine să alertez pe cineva! 

Ceilalţi pasionaţi de teatru prezenţi la serată se dădeau la o par- 
te din fața lor pe trotuarul îngust, în timp ce Argent îi conducea în 
direcția opusă de Flower Street, unde se afla o birjă de poliţie și ceva 
întunecat tocmai era spălat de pe caldarâm. 

-Nu v-ar servi la nimic să anunțați pe nimeni, îi informă el pe un 
ton sec. St. Vincent este soțul ei legitim și are tot dreptul să se poarte 
cu ea oricum vrea. 

- Și, ca femeie, și eu am tot dreptul să-i dau una în... Dar se opri 
la timp și se uită în jos la fiul ei, ai cărui ochi erau plini de neliniște 
şi de îngrijorare. În tibie, termină ea, hotărând că Jakub auzise deja 
suficiente vulgarităţi pentru o singură noapte. 

Argent se întoarse şi o cercetă o clipă, încruntat. 

-Dacă vrei, aș putea să... 

-Nu... termina propoziția asta, zise ea, ridicând mâna ca să-l 
oprească. Millie nici măcar nu lovise vreodată pe cineva în viaţa ei, 
așa că nu putea să înceapă acum să ordone crime, cu frivolitate. 

Indiferent de cât de mult ar fi meritat-o oamenii aceia! 

El ridică din umeri și se opri lângă o trăsură luxoasă, trasă de doi 
armăsari negri absolut minunați. 

-Doar nu... doar nu fugim cu trăsura cuiva, nu? șopti ea. 

Privirea lui din momentul acela ar fi putut secătui toate lacurile 
din Cumbria. 

- Trăsura asta e a mea, şi am pus deja pe cineva să încarce în ea 
toate ustensilele de pictură ale lui Jakub. Și mantia ta. 

Deși nu exista nici un lacheu la trăsură, vizitiul sări imediat jos și 
le deschise ușa. 

- Mulţumesc, domnule Argent, strigă Jakub, grăbindu-se să urce. 
Ia uite ce moale e aici înăuntru, mamă! 

Millie șovăi o clipă, uitându-se în interiorul capitonat cu măta- 
se și catifea de culoare albastră, cu un sentiment iminent de fata- 
litate. Se simțea la fel ca proverbiala virgină de sacrificiu. Ajunsese 
în punctul fără de întoarcere. La granița care făcea trecerea dintre 
ziua aceasta înfiorătoare și lumea de dincolo. Care era domeniul lui. 
Sau bârlogul lui. Argent părea genul de om care să fi avut un bârlog. 
Ca un lup... sau ca un alt soi de monstru din povestirile de groază. 

Sau ca diavolul. 

Aruncă o ocheadă rapidă la el peste umăr și se simţi constrânsă să 
accepte mâna vizitiului și să îi permită să o ajute să urce. 
Fusese nebună să creadă că avusese măcar vreodată de ales. 


Capitolul 15 
CER 


Acum, era singură cuun monstru. 

Sau cel puţin era aproape ca și când ar fi fost, pentru că, în sfertul 
de oră de care era nevie pentru a scăpa din traficul aglomerat din 
Bow Street, Jakub se cuibărise în poala lui Millie, și singurul sunet 
care mai întrerupea acum tăcerea dintre ei era sforăitul lui moale și 
intermitent. 

-Puteam să fi mers pe jos, afirmă ea. Locuiesc chiar pe strada 
următoare de aici. Și am fi fost deja acolo acum. 

~ Nu mergem la tine acasă. Vă duc undeva mai în siguranţă. 

Millie știuse asta cumva. Dar tot voise să o audă de la el. 

- Dar soții Brimtree o să-și facă griji pentru noi și... 

-I-am înștiințat. 

-Sigur că da, mormăi ea. „Ticălos arogant“, gândi, dar nu mai 
adăugă. Doamne, cu siguranță urma să aibă multe explicații de 
dat când avea să se întoarcă acasă. Și i-ai avertizat și pe ei? Ei sunt 
în siguranță? 

-Dacă tu nu ești acolo, asta cam exclude din start posibilitatea ca 
oricine altcineva să maj încerce să finalizeze contractul acesta, așa 
că, da, sunt în siguranță, 

Millie se uită la bărpatul care stătea pe locul de vizavi de ea în 
trăsură. Nu exista nici un felinar care să lumineze interiorul, aşa că 
singura lumină care se infiltra prin crăpăturile draperiilor de catifea 
era strălucirea difuză a felinarelor stradale, care trimiteau frânturi 
de lumină pe silueta luinemișcată. Una dintre fâșiile de lumină de- 
sena o linie frântă peste ochii lui, peste o ureche și peste mătasea 
albastră pe care-și sprijinea capul. 

Avusese dreptate cu agetările sale de mai devreme. Albastrul-închis 
din spatele capului său făcea ca ochii aceia deconcertanţi de azurii 
să pară și mai deschişi k culoare. Ca un fel de cuburi de gheaţă care 
pluteau la suprafața uneiape întunecate. Și păreau aproape inumani, 
într-un fel pe care nu-l mai observase până acum. Era ca și când 

bezna îl căuta, considerându-l progenitura ei. Ca și când umbrele 
se adunau în jurul său, recunoscându-l ca fiind plămădit din aceeași 
esență. Iar el își trăgea puterea din asta. Aici era locul lui. În nopți 
reci și misterioase, împânzite de pericol și de sânge. 

-L-ai omorât pe domnul Dashforth? 

-Te-ai culcat cu toți sau numai cu el? 

Vorbiră în același timp, dar întrebarea lui răsuna aproape cu ecou 
prin trăsură, aruncând-o în derizoriu. Millie scoase un icnet șocat 
care semăna cu o tuse gâtuită și nu vorbi din nou până când nu-l auzi 
pe fiul ei sforăind. 

- Pardon?! Sunt sigură că nu te-am înţeles bine, scuipă ea, printre 
dinţii-i încleștaţi. 

- Thurston... Te-ai culcat numai cu el sau și cu Gordon St. Vincent? 
Sunt un grup grosolan, iar Gordon St. Vincent și taică-su, contele, 
organizează adesea petrecerile alea mascate, destrăbălate, despre 
care mi-ai vorbit. De-aia donează așa mulți bani teatrului? Îi plătești 
și pe ei... în natură? Așa cum mă plătești și pe mine? 

Millie putea număra pe degetele de la o singură mână dăţile în 
care rămăsese cu adevărat mută de uimire. De fapt, majoritatea 
oamenilor transformau contextul acesta într-un paradox aproa- 
pe ironic, pentru că vorbeau pentru a-și exprima muţenia. Dar 
indignarea și dezgustul îi paralizau limba și chiar întreaga gură 
într-atât încât nu putea decât să se holbeze la el, într-o stare de 
uluire prostească. 

-Nu te întreb ca să te judec sau ca să te condamn. Descifrase co- 
rect indignarea desăvârșită de pe chipul ei. Ci doar pentru a clarifica 
situaţia. E mai mult decât evident că amândoi am mai făcut sex... 

- Te-aș ruga să vorbeşti mai încet, zise ea apăsat, așezându-și pal- 
ma înmănușată peste urechea lui Jakub. 

Și, deşi micuțul tresări de la atingere, ritmul respirației lui rămase 
constant în profunzimea somnului. Ochii lui Argent erau umbriți de 
pleoape grele, lucru care îi făcea chipul să pară și mai sinistru. 

- Recunosc... am vrut să-i omor, chiar dacă mie personal nu mi-au 
făcut nici un deserviciu și nu mi-au adus nici o insultă. Am vrut să le 
vărs sângele. Și să le frâng fiecare parte din corp cu care s-au atins 
de tine, începând cu degetele. 

- Suficient, zise Millie cu sufletul la gură și ridică mâna într-un 
gest de cenzură. 

- Bănuiesc că de-asta m-am și văzut obligat să fac târgul acesta 
cu tine. De ce trebuie să te am. Pentru că mă faci să vreau... Se opri 

o clipă din vorbit, și ochii i se mișcară dintr-o parte în alta câte- 
va clipe, ca și când ar fi căutat un cuvânt potrivit. Mă faci să... 
îmi doresc. 

- Oprește-te, șuieră ea, pe o șoaptă dramatic. 

O înnebunea obiceiul acesta al lui de a vorbi așa direct și atât de 
rece. O tulbura. O neliniștea teribil. Pe ea, care trăia printre oameni 
a căror viață însemna de fapt să fie altcineva în cea mai mare 
parte a timpului. Așa era cu actorii... o mare parte din retorica pe 
care o memorau pentru spectacole tindea să se reverse în viața lor 
de zi cu zi și, implicit, împrumutau fără nici o rușine lucruri de la 
minţile celor mai mari gânditori și ale celor mai emoționali scriitori 
pentru a-și exprima propriile nevoie, pentru a seduce și nu în 
ultimul rând pentru a supraviețui. Erau învățăcei și transmițători ai 
condiţiei umane, și o bună parte din condiția aceea era reprezentată 
de minciună. 

Dar lucrul acesta nu era valabil și pentru acest bărbat straniu și 
stoic. El exprima fără perdea ceea ce alții nici nu ar fi îndrăznit să 
șoptească. Cutezanţa lui nu se limita la planul fizic, ci se revărsa 
și pe partea emoțională. Pentru un om atât de insensibil la emoții, 
cu siguranță nu era neștiutor față de ele. Și Millie chiar începea să 
creadă sincer că îi împărtășea tot ansamblul limitat al experiențelor 
sale emoţionale — sau cel puţin pe acelea care aveau legătură cu ea. 

Un bărbat care nu mințea. Care nu flata, nu seducea și nu bă- 
tea câmpii. 

Oare chiar era posibil ca un asemenea om să existe? 

-Te-am supărat, observă el. Poate pentru că am insinuat că ești 
o prostituată? 

Millie se încruntă la el, pe bună dreptate supărată, pentru că ade- 
vărul era că nu putea spune cu mâna pe inimă că nu era una. 

-Nu că ar fi în vreun fel treaba ta, dar o să-ţi spun totuşi cu toată 
sinceritatea că, până în seara asta, nu l-am cunoscut pe nici unul din 
oamenii ăia îngrozitori. 

- Părea să-ţi facă plăcere compania lor, zise el, încruntându-se și 
mai tare, umbrindu-și și mai mult privirea. 

Era destul de clar că nu o credea. 

-Se numește actorie. Și am fost pur și simplu politicoasă. Doar 
nu poți să crezi cu adevărat că mi-a făcut plăcere chiar și un moment 
din toată interacțiunea aia, nu? 

-Nu știu nimic despre ce-ţi place și ce nu. 

- Evident. 

Nota tăioasă din glasul ei o surprinse chiar și pe ea. Oare era în- 
țelept să îi vorbească într-o asemenea manieră unui asasin profe- 
sionist? Probabil că nu. Pe de altă parte... înțelepciunea nu fusese 
niciodată unul dintre punctele ei forte. 

Din păcate. 

Avea obiceiul de a vorbi înainte să se gândească de două ori și să 
aibă timp să-și dea seama că poate ar fi fost mai bine să tacă. Și poate 
că acesta era momentul perfect să înceapă să lucreze la treaba asta. 

Rămaseră amândoi tăcuți vreme îndelungată, ascultând cum 
se loveau copitele cailor de caldarâm sau cum sforăia micul Jakub 
cufundat în somnul neperturbat al inocenței. 

-Mama mea a fost prostituată. 

Rotise cuvintele acestea atât de încet, că pentru o clipă Millie 
se întrebă dacă nu cumva își imaginase că zisese ceva. 

- Poftim? 

E] se aplecă în faţă, eliberându-și trăsăturile din lumină. 

-Numele ei era Christine, și era o târfă. 

Millie clipi șocată și oftă tremurător când el se aplecă spre ea 
în întuneric. 

- De ce mi-ai spune asta? șopti ea. 

El își schimbă atunci poziţia. 

-Nu știu. Nu am mai spus asta nimănui. Poate pentru că voiam 
să înţelegi că nu am intenționat sub nici o formă să te insult. Nu ader 
la opinia societăţii despre prostituate. Din cauza naturii lascive a ne- 
voilor bărbătești sau poate din cauza frumuseţii intrinseci a sexului 
frumos, corpul unei femei este un bun de consum... unul pentru care 
bărbaţii fac troc cu pământuri și titluri și uneori chiar și cu regate. 
Așa că, de ce, atunci când o femeie își vinde propriul corp pentru 
mâncare, sau pentru supravieţuire, sau chiar și pentru plăcere, asta 
se numește păcat? Sau infracţiune? Ce a devenit căsătoria dacă nu o 
prostituție acceptată social? Vânzarea și cumpărarea cărnii femeiești 
pentru procrearea de moștenitori... 

Millie înţelese în clipa aceea că Christopher Argent nu avea să 
înceteze niciodată să o uluiască. Nici măcar nu putea începe să încer- 
ce să răspundă la întrebările lui. În parte, deoarece argumentul lui 
avea cu adevărat sens și în parte și pentru că omisese atât de multe 
variabile. Cum rămânea cu iubirea? Cum rămânea cu ideea ca două 
suflete și, da, și două trupuri să se încredințeze unul altuia pentru re- 
stul vieţii lor? Exista în asta protecţia proprietăţilor comune și pro- 
misiunea unui bărbat de a-și iubi și proteja femeia la bine și la greu 

leau împreună. 

Dar acum, la drept vorbind, în cazul câtor căsnicii percepţia și 
părerea lui nu erau valabile? Cât de puţine nu se încadrau în vi- 
ziunea ei? 

„Ei bine... La naiba!“ 

Trăsura se opri lent, alungând astfel în mod binecuvântat nevoia 
de a-i oferi un răspuns. Pe de altă parte, acest lucru în sine dădea 
naștere unei noi temeri. Ajunseseră... undeva. În locul în care el plă- 
nuise să-i ascundă de lume până când le putea garanta siguranța. 
Până când ea avea să-și fi îndeplinit partea ei de înțelegere. Dar, îna- 
inte să se înhame la o asemenea călătorie, avea nevoie să afle ce se 
întâmplase în după-amiaza aceasta. 

-L-ai omorât pe domnul Dashforth? întrebă ea. 

El strânse din dinţi gânditor înainte de a-i răspunde. 

- Da. 

-De ce? întrebă ea, sperând - ba nu, de fapt, rugându-se cu ar- 
doare — ca el să îi ofere răspunsul de care avea nevoie, acela care îi 
putea liniști conștiința chinuitoare. 

Acela care îi putea calma panica crescândă. 

Argent se aplecă în faţă. Ochii lui dispărură din fâșia de lumină, 
și corpul lui impunător îi invadă spaţiul și chiar aerul, până când îi 
putea simţi respiraţia caldă pe pielea sa înfrigurată. 

-Pentru că ţi-a ameninţat viața și l-a angajat pe Dorshaw să te 
omoare și să-ți ia copilul. Și mi-a zis că nu se va opri. Ridică ușor 
mâna, și Millie tresări, așa că o cobori la loc în umbră. O să omor pe 
oricine vă vrea răul ţie și copilului tău. Vocea lui era fermă și de netă- 
găduit în întuneric. Poţi trăi cu asta? 

Millie cugetă asupra întrebării lui cât timp inspiră şi expiră de 
câteva ori tremurat. Fiul ei era întins moale în braţele ei și liniștit 
ştiind că ea, mama lui, avea să-l protejeze de orice rău. Ea era tot 
ce avea el pe lume. Și se vedea nevoită să accepte că ea nu avea abi- 
lităţile și brutalitatea necesare pentru a-l ţine în siguranţă în tot 
acest coșmar. 

-P... pot, da, pot. 

Millie și-ar fi dorit să-și poată retrage acele cuvinte, dar știa în 
sinea sa că nu ar face asta niciodată. Pentru că ştia că vorbise serios. 

Îl urmări cu privirea când deschise ușa şi sări jos fără să aibă ne- 
voie să calce pe trepte. Se întoarse apoi spre ea și întinse braţele, 
făcându-i semn să i-l dea pe Jakub. 

Millie șovăi o clipă, având senzaţia că era pe punctul de a pune un 
iepuraș în gura unui lup. Dar apoi înţelese că, de vreme ce intrase în 
horă, nu avea de ales decât să joace. Argent promisese să nu le facă 
nici un rău, și, din cum se comportase cu Jakub până acum, dovedise 
că avea să își țină acea făgăduinţă. 

Ridică umerii și îl rostogoli pe fiul ei, astfel încât Argent să se 
poată apleca pentru a-l lua, strecurându-și un braț sub genunchii lui 
şi pe celălalt sub ceafa sa. Jakub tresări în somn și pufni tare, dar 
se cuibări în braţele lui puternice și își ascunse faţa în haina lui, unde 
începu să îi saliveze pe rever. 

Argent nu se sinchisi de asta, chiar dacă observă. 

Vizitiul veni apoi și cobori scăriţa pentru ea. Millie îi mulțumi 
şi se sprijini de mâna lui până când ajunse cu picioarele pe pământ. 

Millie își aranjă fustele costumului, se uită în sus și simţi cum 
i se taie răsuflarea. 

Coloane de culoarea laptelui ofereau un contrast puternic față 
de unghiurile precise ale etajelor interminabile de pietre deschise la 
culoare. Garduri vii atent îngrijite asigurau o acoperire prietenoasă 
unor porți masive din fier forjat. Millie întinse mâna și se sprijini de 
una dintre pietre. 

- Tu... locuiești în Belgravia? 

El încuviinţă din cap, în timp ce vizitiul descuie poarta și apoi o 
deschise suficient cât să poată intra ei. 

-Blackwell s-a gândit că ar fi cel mai bine ca, atât timp cât sun- 
tem în Londra, fiecare din noi să fie poziţionat la câte un capăt al 
parcului. El e în Mayfair și eu sunt aici, în Belgravia... fiind cu ochii 
în patru, ca să zic așa. 

-Şi asta este... casa ta? 

La îndemnul lui, Millie se grăbi pe poartă și își croi drum pe pi- 
cioare nesigure spre ușa principală cu arcadă. 

Să numească această clădire „casă“ părea cumva un sacrilegiu. 
„Templu grecesc“ ar fi fost o descriere mai potrivită. 

El o urma cu pașii săi mari. 

-Cred că majoritatea dintre noi, cei care locuim aici în Belgravia, 
închiriem de la Lord Grosvenor, marchizul de Westminster, zise el. 

Ușa se deschise larg în balamalele-i bine unse, și un majordom 
înalt, îmbrăcat la patru ace şi purtând mănuși albe, ieși, rnărșăluind 
la fel ca un soldat la datorie. 

-Bun venit acasă, stăpâne Argent. Vocea lui părea să se propage 
în cea mai mare parte prin nasul său incredibil de mare. 

Argent încuviință din cap și urcă iute cele câteva trepte de mar- 
mură care duceau spre ușă. 

- Welton, zise el. 

Majordomul nu făcu însă un pas în lateral ca să-i permită stăpâ- 
nului său să treacă. 

-Este uzual, stăpâne Argent, ca invitatul să intre primul în casă. 
Mai cu seamă când acel invitat este o doamnă. 

Ochii ca două mărgele negre de sticlă ale omului zburară scurt, 
dar cu subînțeles spre treptele inferioare, unde stătea Millie, cu gura 
literalmente căscată de uimite. 

- Aham, zise Argent și făcu un pas în lateral, așteptând. 

Millie își adună fustele și se grăbi în sus pe scări. Se opri o clipă 
când ajunse în pragul ușii, înainte de a păși înăuntru la invitația ma- 
jordomului. 

Nu știa ce se aștepta să găsească înăuntrul acelui conac grandios, 
dar cu siguranță nu asta. În foaierul de marmură, sub candelabrul de 
cristal irlandez indecent de scump și sub tapetul albastru franțuzesc 
minunat se afla... 

Nimic. 

În afară de dreptunghiurile și ovalele decolorate de pe hâr- 
tie — care erau mai degrabă niște schelete rămase din arta fostului 
chiriaş -, Millie nu putea vedea nici un alt semn că ar fi locuit 
cineva aici. 

Sunetul pantofilor ei pe marmura rece se răsfrângea cu ecou din- 
spre pereţii și podelele goale, împrăștiind în jur un sentiment de 
pustiu și de groază. Oare unde îi adusese? Se întoarse spre Argent, 
cu ochi plini de neliniște și de întrebări, și descoperi că și el se uita 
în jur ca și când nu mai văzuse locul acesta vreodată. 

- Welton, nu m-am gândit la asta, dar am nevoie să găsești un loc 
în care să doarmă băiatul. Nu cred că aveam vreun... 

-S-a rezolvat deja, domnule. Când aţi menţionat că s-ar putea să 
aveţi oaspeţi, am pregătit o cameră pentru micul stăpân la etajul al 
doilea, cu vedere spre parc. Urmaţi-mă, vă rog. 

Cu mâinile împreunate ferm la spate, Welton începu să urce pe 
partea stângă a unor scări grandioase, și Argent îl urmă în liniște. 
Îl purta în braţe pe fiul ei ca și când ar fi fost la fel de ușor ca un fulg 
și mai prețios decât aurul. 

Și, în timp ce mergea după ei prin casa slab luminată, Millie nu 
putea să nu observe felul în care i se mișcau mușchii pe sub haină, 


168 


O ţintă seducătoare — 


absorbind impactul deplasării și ținându-l pe băiat cât mai conforta- 
bil și mai nemișcat cu putință. 

Gestul lui părea atât de relaxat, atât de simplu și totuși atât de 
incredibil de necaracteristic lui, încât Millie se pomeni eliberând 
un oftat delicat. 

Cristopher Argent era o enigmă în deplinătatea cuvântului. O ca- 
să goală, ochi goi și o inimă goală — sau cel puţin așa credea ea. 

Dar dacă se înșela în privinţa lui? Dacă inima lui nu era de fapt pe 
atât de goală pe cât presupusese ea inițial? 

Lampadare complicate iluminau coridoarele conacului său, care 
păreau și mai mari și mai spaţioase datorită lipsei totale a obiectelor 
de artă şi a faptului că erau întrerupte din loc în loc de uși groase de 
lemn masiv, închis la culoare. 

Welton se opri în dreptul unei uși de pe partea stângă și o deschi- 
se, întinzând o mână și făcându-le semn să intre. Și deveni imediat 
evident că știuse că micuțul oaspete avea să fie băiat. Decorată în 
nuanţe de verde, încăperea aceea nu putea reprezenta o contradicție 
mai mare faţă de restul casei. Jucării, machete, cărți și tot soiul de 
obiecte de mobilier înconjurau patul de mărime medie ca o armată 
care se pregătea de asediu. 

-E foarte amabil din partea dumitale, domnule Welton, dar nu 
cred că vom sta aici suficient de mult încât să merite tot efortul 
dumitale, zise Millie, întorcându-se spre majordomul bătrân. 

Welton inspiră adânc și se uită în jos la ea. 

-Nici un deranj, doamnă, este de datoria mea să mă ocup de 
nevoile oricăror oaspeţi aflaţi în grija stăpânului meu. 

Și, deși trăsăturile chipului său nu erau nici blânde, nici priete- 
noase, Millie ar fi putut jura că omul îi făcu cu ochiul. 

-În cazul acesta, mulțumim. Apreciem foarte mult. Îl urmă apoi 
pe Argent până la pat, temându-se ca nu cumva să se împiedice de 
ceva. Însă îngrijorarea ei se dovedi inutilă. Se aplecă să dea la o parte 
cuvertura de pe pat și apoi continuă să privească cum Argent îl așeza 
cu multă grijă în pat. 

Când se așeză ca să-i descheie şireturile fiului ei, descoperi că pa- 
tul era mult mai moale și decât s-ar fi așteptat. Argent stătea deopar- 
te și o urmărea cu interes, iar privirea lui intensă îi făcea degetele de 
obicei foarte abile acum stângace și lente. 

-De ce nu-i lași încălțările? întrebă el. 

Fa se uită în sus la el, curioasă. 

-Aşa o să fie mai comod, și, în plus, nu vreau ca pantofii lui să 
murdărească așternuturile. 

El încuviință din cap și aşteptă până când ambele încălțări mici 
se odihneau lângă pat. Millie se ridică apoi și continuă prin a-i da jos 
jacheta de pe trunchiul său mic și moale. 

-De ce e nevoie să-l faci mai comod dacă doarme deja? 

Exasperată, ea se ridică și își propti pumnii în șolduri. 

-O să stai aici ca o santinelă toată noaptea sau ai putea să-mi lași 
o clipă de intimitate cu fiul meu? 

El strânse din dinţi şi, preţ de o clipă scurtă, ea se îngrijoră că el 
avea să o refuze. 

-A fost cât pe ce să-l pierd astăzi, zise ea pe un ton mult mai 
blând. Am nevoie doar de câteva minute. 

În timp ce se uita în jos la Jakub, el mișcă maxilarul gânditor, 
după care încuviință din cap și dădu să treacă în spatele ei. 

Dar suspinul ei de ușurare fu blocat aproape imediat când mâna 
lui mare o prinse de braţ cu toată puterea unei chingi de fier. Se uită 
în jos la ea cu ochii aprinși de o flacără mocnită care topea gheaţa pe 
care se obișnuise să o vadă mereu în privirea lui. 

Şi Millie nu știa ce i se părea mai terifiant — răceala lui ca de ghea- 
tă sau focul care clocotea uneori dincolo de suprafață. 

-Zece minute. Mâna lui se strânse scurt pe brațul ei, dar apoi 
ceva străluci în ochii lui, și Millie surprinse ceva ce i se părea a fi o 
tresărire, înainte de a-i da drumul. Zece minute, și eşti a mea. Por- 
ni apoi spre ușa lăsată liberă de plecarea lui Welton. M-am săturat 
să aștept. 

Millie nu mai respiră din nou până când ușa nu se închise în spa- 
tele lui. 

„Zece minute!“ Aproape că nici nu se putea gândi la asta. 

Îi tremura mâna când trase pătura ca să-l învelească pe fiul ei. 
Îi dădu apoi la o parte din ochi o șuviță de păr și privi cum ochii lui 
angelici tresăreau sub pleoapele mici și închise. Spera că visa frumos. 
Visele frumoase erau ceva ce nu era inclus în această nouă lume a lor, 
plină de pericol, de asasini și de consecinţe ale trecutului. 

„Zece minute!“ 

Sau mai degrabă nouă, acum. În timp ce se uita în jos la chipul 
frumos al băiețelului său scump, știa că avea nevoie de tot timpul 
pe care el i-l oferise ca să se poată pregăti sufleteşte pentru ceea 
ce urma. Dar avea să facă întocmai ce promisese. Curba obrazului 
rotund al copilului strălucea în lumina difuză a lampadarului și, 

în timp ce îi contempla fețișoara angelică, Millie se pomeni pu- 
nându-și întrebări despre bărbatul căruia ea îi aparținea în noap- 
tea aceasta. 

Argent menţionase o mamă. O târfă. Dar, în întunericul trăsurii, 
i se păruse că auzise ceva ce aducea cu nostalgia infiltrându-se în 
glasul lui altfel monoton. Un om ca Argent... ar fi fost mai ușor să 
creadă că se născuse dintr-o gură a iadului, undeva într-un loc în- 
tunecos, interzis și uitat de lume. Direct un om brutal, letal și fără 
conștiință. Era ca și când fusese plămădit laolaltă de ceva mai întu- 
necat și infinit mai crud decât Dumnezeu. Ca și când lipseau anumi- 
te bucățele din el. 

Dar asta nu se putea, nu-i așa? 

Cândva, fusese și el la fel de mic și de plăpând precum copilul din 
fața ei. Neajutorat. Și poate chiar inocent. 

Oare se născuse cu dorința de a ucide, așa cum auzise că se în- 
tâmpla cu unii oameni? Cu nevoia aceea primitivă de a lua o viață? 
Sau poate fusese creat în chipul acesta de vreun răufăcător ticălos, 
care îl transformase în omul care era astăzi? Dacă acele bucățele care 
lipseau din el îi fuseseră de fapt smulse fără voia lui? Și dacă brutali- 
tatea lui și predilecţia sa spre violenţă și vărsare de sânge se răsfrân- 
geau și în dormitor? 

Millie simţi cum lacrimile îi năpădiră ochii ca mii de ace și se grăbi 
să clipească pentru a le îndepărta. Și nu își putea da seama dacă erau 
lacrimi de frică sau de compasiune. Dar un lucru ştia cu certitudine. 
Ura să plângă fără nici un motiv. În plus, aceste întrebări erau inutile, 
pentru că, în doar câteva minute, urma să obțină toate răspunsurile. 

„M-am săturat să aştept.“ 

Ei bine, se gândea că într-un fel se săturaseră amândoi. 


Capitolul 16 
ȘES 


Usturătura și arsura puternică a acului cu care-şi cosea rana nu 
aveau deloc efectul pe care și-l dorea Argent. Sigur că aţa de cusături 
pe care o ţinea la îndemână în sala de baie îi lipea înapoi bucățile de 
carne sfâșiată, dar durerea nu reușea să-i diminueze erecţia chinu- 
ită, care i se freca dureros de pantaloni. Și nu își dădea seama care 

anume disconfort îl irita mai tare — tăietura de pe braţ sau mădularul 
său erect. 

Din moment ce tăietura era pe partea interioară a antebraţului 
său dominant, fu nevoit să scotocească după singura oglindă pe care 
o avea în acest loc cavernos şi să-și folosească mâna mai puțin abilă 
pentru a-și coase rana, în timp ce lucra de-a-ndoaselea, după reflexia 
din oglindă. 

Eforturile sale de a realiza o cusătură curată fuseseră zădărnicite 
de mai multe ori, și acum se vedea nevoit să o ia de la capăt. Ba, de 
fapt, era posibil să facă mai mult rău decât bine pielii sale. Iniţial, 
nu conștientizase cât de lungă era tăietura, chiar dacă nu era prea 
adâncă. Bandajul improvizat o împiedicase să sângereze prea tare, 
dar faptul că îl cărase pe băiat fără îndoială îi redeschisese rana. 

Zece minute. Poate ar fi trebuit să-i dea mai mult timp. Scăpase 
de cămașa pătată de sânge și-i ceruse lui Welton să-i aducă un ban- 
daj curat. Welton apăru atunci, aducându-i cele necesare și așezân- 
du-le pe banca lungă construită în peretele de sub singura fereastră 
din baie. 

- Dacă mi-aţi da voie s-o fac eu, stăpâne Argent, v-aș putea coase 
rana într-o clipită, se oferi bărbatul. 

-Nu am obiceiul să las alți oameni să se apropie de mine cu obiec- 
te ascuţite, nici măcar dacă acel obiect este doar un ac. 

Welton știa asta, desigur. Dar tot se oferea să-l ajute de fie- 
care dată. 

-Foarte bine, domnule... Și dați-mi voie să vă sugerez să vă 
puneţi cămașa aceea curată, ca nu cumva s-o speriaţi pe doamnă. 

Argent se încruntă, cugetând. Poate ar fi trebuit să fie mai bine 
pregătit pentru asta. Și atunci, pentru prima dată în mulți ani, își luă 
un moment să-și studieze cu adevărat reflexia. 

Chiar era un nemernic al naibii de hidos. În ciuda faptului că știa 
că trăsăturile lui puternice îi erau de folos să se impună în fața oame- 
nilor, intimidându-i cu ușurință, își dădea seama că îi și dezgustau 
în aceeași măsură. Trunchiul său stătea drept mărturie îndelungată 
a unei vieţi pline de violenţă abjectă și neîncetată. 

Argent flexă atunci umărul și brațul, și mușchii-i netezi și puter- 
nici i se încordată pe sub o plasă de păianjen de arsuri urât vindecate, 
care se întindeau pe un corp care crescuse exponențial în înălțime și 
gabarit de când îi fusese făcută rana. 

În timp ce Welton despăturea cămașa albă apretată, pregătin- 
du-i-o ca să se îmbrace cu ea, Argent numără două răni de glonţ, 

şapte tăieturi de cuțit și... și nu-și putea închipui cum arăta spatele 
lui. Cândva, fusese rănit cu o sulă pentru vite, pe care un gardian 
sadic o adusese ca să-i impulsioneze pe prizonieri să muncească mai 
din greu. 

Ziua aceea fusese una absolut îngrozitoare. O zi teribilă și îmbi- 
bată de sânge. Și era destul de sigur că cicatricile acelea erau vizibile, 
deşi nu-l interesase niciodată suficient de mult încât să verifice. 

Ce avea să vadă Millie? Un criminal? Un protector? Un ticălos 
care încerca să o constrângă? 

Un amant? 

Un monstru, mai degrabă. 

-Cred că ai dreptate, Welton. Cred că aș vrea o cămașă. 

Fu nevoie de destul de mult efort din partea amândurora ca să-l 
îmbrace și să păstreze cămașa curată, dar, odată ce aceasta fu înche- 
iată, mâneca dreaptă fu răsucită mai sus de cot, și Argent își reluă 
sarcina anostă de a-şi coase carnea. 

-O să fiu prin apropiere dacă dumneavoastră sau domnișoara 
LeCour aveţi nevoie de ceva, îl informă Welton, și vocea lui sună mai 
insinuant decât i se păruse lui Argent vreodată. 

Cu sprâncenele apropiate într-o încruntătură concentrată, Ar- 
gent încuviinţă din cap și fu lăsat singur să-și vadă de treabă. 

Dumnezeule! Dar chiar era extrem de dificil să facă ceva care 
necesita atât de multă dexteritate, când avea o erecţie insistentă, 
care îi reamintea constant că rana aceea mai putea aștepta. 

Femeia, în schimb, nu mai putea. 

Cu toate acestea, să i-o tragă unei femei precum Millie LeCour 
cu o rană sângerândă pe braț părea ceva de-a dreptul barbar, chiar și 
după standardele lui. 

Pentru că dintr-un motiv sau altul, își dorea să se asigure cumva 
că sângele nu avea să-i păteze pielea perfectă ca de porțelan. El nu 
avea nici o problemă nici să se îmbăieze în sânge, dar lichidul acela 
nu ar fi trebuit să atingă în veci o femeie ca ea. 

O mamă. Una care își făcea griji pentru lucruri precum pantofi 
murdari pe aşternuturi și confortul unui copil adormit. Când se gân- 
dea la felul în care îi dăduse lui Jakub părul la o parte din ochii-i 
închiși și adormiţi, cu toată tandreţea și iubirea de care era în stare o 
femeie, simţea în piept un fior straniu... cald și cumva complet stră- 
in. Ca și când în cutia lui toracică ar fi fost captivă o pasăre colibri 
care căuta o cale de scăpare. 

Și i se tăie răsuflarea din cauza acelui fâlfâit neliniștit din spa- 
tele coastelor. 

Ușa sălii de baie se întredeschise atunci câțiva centimetri, și 
Argent scrâșni din dinți. 

- Welton, adu-mi sticla de votcă din dulapul ăla de-acolo. Cred 
că rana a stat deschisă prea mult. Nu vreau să se infecteze. 

Ușa dulapului cu pricina se deschise și se închise, în timp ce 
Argent își blestema nesiguranța mâinii, pentru că făcuse una dintre 
cusături mai lată decât trebuia. 

- Acela era sângele tău pe covor la mine-n cabină, nu-i aşa? 

Argent putea număra pe degetele de la o singură mână dăţile 
când se speriase de ceva. Fiecare dintre acele momente adusese du- 
rere pentru el. Și, desigur, nici situaţia de faţă nu făcea excepţie, pen- 
tru că trase prea tare de aţă când auzi vocea lui Millie LeCour. 

Ținea sticla de votcă lipită de costumul ei de catifea de parcă ar fi 
fost o cupă de vin de sacrificiu și se apropia de el cum s-ar fi apropiat 
cineva de un urs sălbatic, rănit. 

-Ai fost rănit în tot timpul acesta. 

Argent nu ştia cum să-i răspundă, din moment ce afirmația ei 
suna mai degrabă ca o acuzație. În plus, părul îi căzuse într-o casca- 
dă de bucle ciufulite de onix, care i se revărsa peste sâni, îmbietor. 
Cum naiba ar fi trebuit să fie în stare să lege două cuvinte când ea 
arăta așa? 

O dorea. Doamne, Dumnezeule! Cât de tare o dorea! 

O încruntătură îi curba colțurile buzelor sale roșii precum petale- 
le de trandafir, și trecu în grabă pe lângă el ca să lase sticla de votcă 
pe bancă lângă bandajele curate, pe care le împinse mai încolo. Ar- 
gent se oprise și se uita la ea, cu rana de pe braţ doar pe jumătate 
cusută, întrebându-se ce anume plănuia să facă în continuare. 

Și ea luă loc. Se uită în sus la el și îi făcu semn să vină să se așeze 
lângă ea. 

-Îți faci praf braţul. Lasă-mă pe mine să termin. 

El se uită atunci în oglindă la opera sa. Observaţia ei era corectă. 
Cele câteva cusături pe care reușise să le finalizeze arătau de parcă 
ar fi fost făcute de un copil orb. Își îngrijise mereu singur propriile 
răni. Era mai sigur pentru un om ca el să nu-și dezvăluie slăbiciunea 
în faţa altora. 

-Aproape am terminat, mârâi el. 

-Abia ai început, îl contrazise ea. Haide, stai jos. Știu foarte bine 
ce fac. 

I se părea că trecuse o eternitate de când îndrăznise cineva să se 
contrazică cu el, darămite să-i dea așa un ordin. Rămase încremenit 
o clipă, încercând să decidă ce să facă. Și apoi — doar pentru că nu 
vedea în clipa de față nici o alternativă —, se duse la fereastră și se 
aşeză pe bancă lângă ea. 

-De unde ştii ce faci? întrebă el. 

Millie se întoarse spre sticla de votcă, luă unul dintre bandaje, și 
pe chip i se instală o expresie de siguranță și eficiență pe care nu o 
mai văzuse până acum. 

-Am doi frați mai mari și unul mai mic. La mine-n casă era tot 
timpul cineva care să aibă nevoie de cusături. 

-Şi ei unde sunt acum? întrebă el 

Probabil era mai șocat de propria-i curiozitate decât era ea. În 
jurul ochilor ei apărură atunci riduri de încruntare care îl făcură să-i 
pară rău că întrebase. 

-Doi dintre ei au imigrat în America. lar eu și fratele meu cel mai 
mare... nu suntem deloc apropiați. 

— De ce nu? întrebă el, dintr-odată alert. 

Millie înclină cu grijă sticla ca să umezească bandajul, după care o 
lăsă jos şi se întinse spre braţul lui. 

Un vârtej de senzaţii îi înflori prin tot trupul și se extinse cu rapi- 
ditate când degetele ei îi găsiră pielea și ea îi cuprinse braţul în mâna 
ei mică și blândă. 

Argent era un om foarte obișnuit să stea nemișcat. Obișnuit să 
aștepte nemișcat ca prada să-i cadă în capcană. Dar, de data aceasta, 
încremeni dintr-un cu totul alt motiv. 

La fel ca un vânător experimentat, putea simţi neliniștea șovăiel- 
nică din interiorul ei și știa că, deși se aventura să se apropie foarte 
mult de el, orice mișcare bruscă sau cuvânt mai aspru ar fi făcut-o să 
o ia la fugă în căutare de siguranță. Nu-şi putea aminti ultima dată 
când cineva se întinsese să îl atingă cu orice altceva decât cu intenția 
de a-i face rău. 

Și, deși conștientiza că ea era pe punctul de a-i produce durere, 
plăcerea atingerii degetelor ei blânde, în timp ce îi stabiliza braţul, 
întrecea orice anticipare pe care o simţise până acum. 

-O să te usture, îl avertiză ea, evitând întrebarea. 

- Știu. Își dezinfectase răni mult mai adânci de atât cu alcool, așa 
că era destul de familiarizat cu durerea aceea chinuitoare. 

Întinzând bandajul pe degete, Millie fu cea care tresări atunci 
când îi curăță prima dată rana. Dar, asupra lui, usturimea aceea 


175 


Kerrigan Byrne 


înțepătoare avu un efect pe care nu-l mai avusese niciodată: i se 
revărsa prin toate terminațiile nervoase, până la erecţia lui deja chi- 
nuitoare. Tensionând-o și mai mult. Încovoind-o. 

Argent scrâșni din dinţi împotriva valului de dorinţă ce-l inunda, 
care era atât de puternic, încât fu nevoit să înghită un geamăt. 

Ea lăsă atunci cârpa deoparte, luă acul din mâna lui, cu degetele 
atingându-se de ale lui — ba de fapt, aproape unindu-se cu ale lui —, și 
el avu nevoie de un efort aproape supraomenesc pentru a se abține 
să nu o ia de mână. Să nu o ţină de mână. Să nu își unească degetele 
cu ale ei, până când... 

-O să fac tot posibilul să fiu blândă. Știu că voi, bărbaţii, tindeți 
să vă temeţi de acele astea mai tare decât de gloanţe. Afișă un zâm- 
bet mic și aplică un pic de presiune pentru a face cele două margini 
de carne să se lipească, înainte de a aluneca acul repede, dar elegant 
prin marginile rănii. 

-Nu mi-e frică de ace. Sunt destul de obișnuit cu ele. 

Intenţionase ca aceste cuvinte să o încurajeze, dar, din încrunta- 
rea care îi apăru pe chip, își putea da seama că afirmația lui avusese 
exact efectul opus. 

-Nu mă îndoiesc, murmură ea, fără să ridice privirea de la șirul de 
cusături mici și precise pe care le realiza. Mi-am dat seama, domnule 
Argent, că nu am apucat să-ţi mulțumesc așa cum se cuvine pen- 
tru că l-ai salvat pe Jakub în seara aceasta. Te-ai ales cu o asemenea 
rană, și nu cred că mă pot revanșa vreodată față de tine pentru asta. 

Argent nu înțelegea la ce se referea. Pentru că, în fond, avea 
să se revanșeze față de el, de îndată ce avea rana bandajată. Și 
apoi, în timp ce stătea acolo concentrată, cu brațul lui susținut de 
mâna ei blândă, începea să înțeleagă și el că, deși îi salvase viața, tot 
el se bucura de cea mai bună parte a acelui târg. 

De trupul ei. Da, trupul ei perfect avea să se aplece pentru el. Să 
se expună în fața lui. Oferindu-i o scorbură caldă și moale în care 
să se piardă o vreme. 

-E ceva pe lumea asta care să te sperie pe tine, domnule Argent? 
întrebă ea. 

Și el cugetă rezonabil de mult asupra întrebării ei. De ce anume se 
temeau majoritatea oamenilor? De ce mai avea el să se teamă? Exista 
oare ceva ce să nu fi experimentat? Foamete, tortură, viol, durere, 
fiară sau om? 

- Nu-mi vine în minte nimic, îi răspunse el cu sinceritate. 

Scepticismul licări o clipă în ochii ei întunecaţi, după care ea se 
întoarse la treabă. 

-Nici măcar de moarte? 

Numai dacă murea înainte să apuce să o guste din nou. Numai 
dacă i se nega extazul ce îl va fi găsit între coapsele ei, înainte să des- 
chidă tare porțile iadului ca să-și revendice tronul. 

-Moartea e inevitabilă. Să te temi de moarte e o risipă inutilă 
de energie. 

Ea scoase un sunet moale de neîncredere. 

—A, așadar, ești un asasin sinucigaș? 

- Nu tocmai. Îmi iau măsuri de precauție. Nu stau prea mult timp 
într-un singur loc. Nu mănânc de două ori la aceeași tavernă, nu 
merg de două ori la aceeași curvă și nu îmi stabilesc nici un fel de 
rutină în care să mă complac. Sau care să-mi permită să fiu prins 
în vreo ambuscadă. 

Își putea da seama că Millie se chinuia să împiedice o emoție să i 
se citească pe chip. Şi se întreba despre ce era vorba. 

-Cu siguranță asta nu-i viață, șopti ea. 

Argent ridică din umeri. 

-E o modalitate excelentă de a nu muri. 

- Dar... dar de pierdere? Nici de pierdere nu te temi? 

- Păi, ce am eu să pot pierde? 

Ea trase atunci un pic mai tare de cusătura actuală decât de cea 
de dinainte, dar el nu lăsă să se vadă că observase asta. În schimb, 
privea cum jena și confuzia ei creșteau cu fiecare moment tensionat 
de liniște. 

-Nu ai nici o rudă? 

El clătină din cap. 

— Moartă. 

-Oameni pe care să-i iubești? 

-Eu nu iubesc pe nimeni. 

-Dar cum rămâne cu casa asta mare și frumoasă? Sigur ai foarte 
mulți bani. 

Și, din nou, el îi răspunse într-o manieră negativă: 

-Am mai mulți bani decât aș putea cheltui în trei vieţi. Asta e 
prima casă în care am locuit vreodată și, deși mă folosesc de o parte 
din ea, nu sunt atașat de ea în vreun fel esenţial. Am locuit în multe 
alte părți. 

Când Millie ridică din nou privirea, văzu o dezolare ciudată în 
ochii ei, fapt ce îl uluia fără margini. 

- Unde ai locuit? 

Argent se bucura că vorbeau... pentru că asta făcea mai puțin pro- 
babil să izbucnească în vreun fel, să o lipească de perete și să se îm- 
pingă în ea preț de acele două mișcări de care ar fi avut nevoie erecţia 
lui ca să-și verse sămânţa. Era incredibil de excitat. Și al naibii de 
pregătit de... 

Distragerea atenţiei era o modalitate excelentă de a suporta 
durerea fizică. Wu Ping îl învățase asta încă de la o vârstă fragedă, 
şi Argent găsise că era un lucru incredibil de folositor. Și, în plus, îi 
făcea plăcere să-i asculte vocea. 

Scotoci prin memorie, căutând răspunsurile la acele întrebări. 

-Am avut o cameră în Wapping o vreme, după care am călătorit 
cu un grup de luptători și am dormit pe unde am apucat. Și, înainte 
de asta, la Newgate. 

-Închisoarea Newgate? icni ea, cu sufletul la gură. Păi, ce ai 
făcut? 

-Am lucrat la calea ferată în cea mai mare parte și m-am an- 
trenat cu un maestru de arte marțiale, care fusese închis pentru 
delapidare. 

-Nu, nu. Mă refer ce infracțiune ai comis de ai fost închis aco- 
lo. Nu putea să fie... ştii tu... ceea ce faci acum... pentru că te-ar 
fi spânzurat. 

Argent îi putea simți neliniștea crescândă începând să iasă la 
suprafaţă și se întrebă în sinea lui cât de multe informaţii ar putea 
împărtăși cu ea. Nu înțelegea privirea moale și rănită din ochii ei 
sau schimbarea tonului vocii sale. Nici nu îl plăcea prea mult și nici 
nu avea o părere prea bună despre el. Încercase să o omoare. Și nu 
o dată. Ci de trei ori. lar, peste câteva momente scurte, avea să i-o 
tragă, drept plată. 

Și, după ce se descotorosea de toţi cei care prezentau un pericol 
pentru ea și pentru fiul ei, avea să se retragă și el din peisaj. Ca să se 
întoarcă în umbrele lui și să îi lase pe ei în lumina în care trăiau. 
Și își aminti cum, în timp ce stătuse în biroul lui Dorian Blackwell și 
îl văzuse pe omul pe care îl crezuse adesea cel mai nemilos și mai 
rece de pe lume -— în afară de el — adorând-o pe femeia pe care o re- 
vendicase ca fiind a lui... și îşi aminti cum i se născuse în minte ideea 
că poate şi-ar fi dorit și el ceva asemănător. Pe cineva pe care să vadă 
în fiecare zi. Pe cineva cu care să se poată culca ori de câte ori avea 
chef. Pe altcineva care să-i coasă rănile și care să umple tăcerea cu 
ceva un pic mai plăcut. 

Dar fusese nebun să se gândească la asta, și conversaţia actua- 
lă nu făcea altceva decât să dovedească acest lucru. Dacă nu avea 
nimic de pierdut, atunci asta că nu avea nici nimic de oferit. Și ce 
femeie și-ar fi dorit asta? Nu era niciodată șarmant, dacă nu cum- 
va încerca să ademenească pe cineva în întuneric, ca să-i poată lua 
gâtul. Nu era un om educat, chiar dacă Dorian îl învățase să citească 
şi chiar făcea ocazional uz de cărțile din biblioteca lui. Nu era un 
om cu principii, nu avea scrupule şi nu era nici bun, nici romantic, 
nici interesant. 

Nu simţea lucrurile la fel ca restul oamenilor — asta dacă le simțea 
vreun pic. Nu-și irosea timpul cu vinovăţie, îngrijorare sau empatie. 
Până cu câteva zile în urmă, nu se considerase nimic altceva decât o 
mașinărie — un fel de invenție cu șuruburi și roţi, care avea nevoie de 
combustibil pentru a-și face treaba, de somn pentru a funcţiona și de 
curve pentru eliberarea presiunii și pentru menţinerea echilibrului. 

Femeia aceasta care se îngrijea acum de rana lui îl învăța ceva di- 
ferit, dar nu era convins că reprezenta o îmbunătăţire. Tot ce făcuse 
fusese să dezvăluie un soi de gol pe care îl ascunsese. Un abis adânc 
şi cavernos... ba nu... un abis fără fund... un abis al dorinţei și al ne- 
împlinirii pe care nu avea nici cea mai mică idee cum să îl controleze. 

Şi tot ce voia în clipa aceasta era sexul ei femeiesc. Asta cerea 
cu ardoare. 

Dar Argent avea un presentiment de rău augur că nu avea să se 
poată opri până când nu îi revendica și sufletul. Și nu putea lăsa să 
se întâmple asta. Acest demon al pustiului insaţiabil era al lui și nu- 
mai al lui, și trebuia să facă tot posibilul să nu-l lase să scoată capul 
la lumină și să-și arate fața. 

Era mai bine s-o avertizeze, ca să o îndepărteze. 

-M-am născut la Newgate, în timp ce mama mea avea o condam- 
nare de cincisprezece ani pentru prostituție, tâlhărie și ultraj asupra 
unui nobil. Avea șaptesprezece ani când a fost arestată și treizeci și 


opt când a murit. 
— Adică a... a murit în închisoare? 
- Da. 
— Cum? 


Abisul din interiorul lui se deschise atunci, răcni și începu să se 
învârtă ca un vârtej de o forță incomensurabilă și cu cereri nesățioa- 
se. Îl avertiza. Îl calma. Îi oferea ceva la care să se concentreze. 

- Într-o baltă din propriul sânge. 

-Nu! exclamă Millie și își acoperi gura cu dosul palmei. O picătură 
din sângele lui îi păta vârfurile degetelor. Întinse mâna spre el, dar se 
opri în timp util, observând și ea că era murdară de sânge și exami- 
nându-și degetele cu o expresie oarecum îngrozită. 

„Fir-ar mama dracului și toți dracii!“ 

Începuse deja. Sânge pe mâinile ei. 

Sângele lui. Pe. Mâinile. Fi. 

Nici un om nu putea petrece oricât de puţin timp în prezenţa lui 
fără să ajungă mânjit de sânge. 

Nu putea ieși nimic bun din asta. 

-Mi-au dat drumul când am devenit major, zise el, încercând din 
nou acea abordare de liniștire. Și m-am descurcat bine în cei cinci- 
sprezece ani ce s-au scurs de atunci. 

Ea rămase uitându-se în sus la el o clipă îndelungată. În ochii ei 
negri ca noaptea se adunaseră oceane de lacrimi nevărsate. Argent 
se pomeni atunci întrebându-se dacă cineva în afară de mama lui 
lăcrimase vreodată pentru el. 

Al dracului de puţin probabil. 

Millie clipi apoi, și lacrimile i se prelinseră din ochi, lăsând niște 
urme umede hipnotizante în machiajul ei. 

Și în clipa aceea lui îi veni în minte ideea nebunească de a se aple- 
ca și a-i săruta lacrimile. Pentru a-i linge sarea de pe trup și a o dige- 
ra, ca să o facă parte din el. Ca să-i înghită tristeţea și să o simtă și el. 

Își închipuia că era ceva ce ar fi trebuit să se întâmple de mult. 

Dorinţa aceea crescu în el, amintindu-i că, dacă îi lingea chiar și 
una dintre lacrimile acelea fierbinți, aceasta s-ar fi transformat în 
cioburi de gheaţă în gura lui. 

-Să nu-ţi fie milă de mine, mârâi el. Nimeni nu vrea să i-o tragă 
unei femei care plânge. 

Privi tristețea diminuându-se întru câtva în ea. Și privi vârtejul 
de emoţii domolindu-se din cauza unui conflict interior. Și înțelese 
că făcuse ceva greșit. Dar din motive corecte. 

- Bănuiesc că asta nu-i adevărat. Sunt mulţi bărbați în lume că- 
rora le plac lacrimile tale și cărora le-ar face mare plăcere să le trans- 
forme în gemete, se corectă el și simți cum pasărea colibri care se 
zbătea în pieptul lui îngheţă instantaneu și căzu moartă în abis. Ar 
trebui să te consideri norocoasă că eu nu sunt unul dintre ei. Privirea 
îi ţâșni atunci spre rana de pe braţ. Millie chiar făcuse o treabă exce- 
lentă. Cred că ai terminat. 

Ea miji ochii și cobori privirea. 

- Da, așa se pare. 

Argent se gândi atunci că avea să dea dovadă de cruzime. Că avea 
să tragă, să smulgă și să zgârie, chiar și numai ca să-l pedepsească. 
Dar ea doar tăie aţa calmă și tăcută, îi legă capetele și apoi potrivi 
bandajul peste opera sa. 

Venise timpul, și știa și ea asta, la fel de bine ca el. Putea vedea 
înțelegerea asta întipărită pe chipul ei. 

Argent se ridică. 

-Ai acolo un lavoar și săpun să te speli, zise el, făcându-i semn 
spre obiectele indicate. 

În care să se spele de sânge. Pentru că nu era loc pentru sânge 
acolo unde avea să o ducă în continuare. 

Acesta era un contract pe care Argent știa că trebuia să-l ducă 
la îndeplinire. 


Capitolul 17 
SES S> 


-Dacă tu crezi chiar și pentru o clipă că o să pun un picior acolo, 
atunci ai luat-o razna. 

Argent se uită de la camera unde dormea la Millie, care stătea cu 
maxilarul încordat și cu braţele încrucișate la piept, și apoi înapoi. 
Dacă nu ajungea să o pătrundă în curând, era destul de sigur că avea 
să-și piardă cunoștința din cauza lipsei de sânge la creier. 

-Potrivit înţelegerii noastre, eşti a mea în noaptea asta, îi amin- 
ti el, printre dinţii-i încleștaţi. Și asta înseamnă oricum, oricând și 
oriunde te vreau eu, zise el, făcându-i semn spre patul improvizat 
pe jos. 

Argent avea de mult timp obiceiul de a observa oamenii și deveni- 
se destul de bun la asta. Și tocmai din acest motiv era absolut sigur că 
nu mai văzuse niciodată expresia care era acum întipărită pe chipul 
ei. Se situa undeva între indignare șocată și groază crescândă. 

-Ar fi trebuit să știu, zise ea, făcând câţiva pași înapoi. Chiar ești 
nebun de legat. Scrântit. Ţi-ai pierdut complet mințile. 

-Ce naiba vrei să zici cu asta? 

Millie arătă acuzator cu degetul spre ușa pe care o ţinea deschisă 
pentru ea. 

-Mă refer la asta! La... la... la debaraua asta întunecoasă. Nu aș 
ţine închis acolo nici măcar un animal de companie. E barbar. Nu 
accept aşa ceva. 

El se scărpină în cap şi se mai uită o dată într-acolo. Era o încă- 
pere cam de mărimea celulei sale de la Newgate, și acolo dormiseră 
câte doi într-o camerä. 

- E mai mult decât suficient de mare ca să acomodeze doi oameni, 
sublinie el. „Sau, mă rog, cel puţin pe verticală.“ Pentru că, dacă ar fi 
stat la orizontală, atunci le-ar fi ieșit picioarele pe ușă. 

-Nu am fost de acord cu asta, zise și își lipi mâna de piept, de par- 
că ar fi încercat să-și ţină inima la locul ei. Se uită peste umăr de trei 
ori, continuând să se dea înapoi. Nu o să mă încui acolo. 

- Dar... nici măcar nu se închide din exterior. Argent închise ușa 
şi apăsă lejer pe clanță, deschizând-o înapoi, ca și când ar fi încercat 
să demonstreze unui copil mic cum funcționa o asemenea mașină- 
rie. Vezi? 

Ce naiba era în neregulă cu ea? Se uita în camera lui ca și când 
înăuntru s-ar fi aflat vreo mașinărie de tortură medievală. Se uită și 
el concentrat în camera întunecoasă și se încruntă. Poate că patul lui 
nu era mai mult decât o simplă saltea subţire așezată direct pe podea 
și câteva pături, dar cu siguranță nu era vreo cameră de tortură. Oda- 
tă ce scosese rafturile de pe pereţi, chiar crezuse că asta deschisese 
spațiul. Dar cu siguranță nu era vreo Fecioară de Fier’. 

Și înțelese astfel, cu oarecare întârziere, din păcate, că alese- 
se această cămară pentru că restul încăperilor erau pur și simplu 
prea mari. Odată ce întreaga ta viață fusese limitată la o celulă de 
închisoare, spaţiile deschise adesea păreau prea expuse pentru 
a dormi acolo. 

Dar sigur că Millie nu avea o asemenea viziune asupra lucrurilor, 
nu-i așa? 

-Nu ştiu ce fel de nebun pervers m-ar aduce într-un palat și apoi 
şi-ar face de cap cu mine într-o debara, dar nu sunt de acord cu asta. 
Prefer să-mi încerc norocul pe străzi, zise, mai făcând câţiva pași 
înapoi și cutremurându-se vizibil. 

Argent făcu atunci un pas spre ea. 


1 Fecioara de Fier este un instrument de tortură utilizat în Evul Mediu. Era compus 
dintr-o carcasă de lemn sau metal care imita forma corporală a unei femei. Victima 
care era sortită morţii era închisă în interior, iar corpul ei era străpuns prin orificiile 
existente de lame sau cuie de fier. (n.tr.) 

-Ba pe naiba... 

- Stăpâne Argent. Welton se materializă atunci dintre umbre, cu 
aceeași expresie obișnuită placidă și serioasă întipărită pe chip. 

-Nu acum, Welton, mârâi Argent. 

- Dar, domnule, insistă majordomul. Am venit s-o conduc pe invi- 
tata dumneavoastră în camera pe care i-am pregătit-o. 

Millie făcu ochii mari, și privirea ei zbură de la Argent la major- 
dom şi înapoi, cu o mască de scepticism. 

-Vă bateţi joc de mine amândoi? 

Welton răsuflă oarecum indignat. 

- Sigur că nu, doamnă. 

-Nu ţi-am poruncit eu să faci asta. 

Argent îl studia pe Welton cu ochii mijiți. 

Omul venise la pachet cu casa și se dovedise foarte util de avut 
prin preajmă, odată ce Argent îi făcuse foarte clar că, dacă zicea vre- 
odată ceva poliţiei despre venirile și plecările lui, avea să-i frângă fără 
ezitare gâtul. 

Încet. Și dureros. 

Trecuseră cinci ani de atunci, și Argent chiar se obișnuise să-l aibă 
prin preajmă pe bătrân. Știa foarte bine care îi era locul și reprezenta 
o sursă nesecată de informații cu privire la lumea înaltei societăți și 
la cercurile prin care se învârteau acum Dorian și Argent. 

-Sunt un majordom englez, stăpâne Argent. Este de datoria mea 
să vă ofer dumneavoastră și invitaţilor dumneavoastră tot ce aveţi 
nevoie, înainte să vă daţi seama că vă lipsește ceva. Acum, și el se uita 
în spaţiul întunecos de dincolo de ușa în pragul căreia stătea Argent 
şi strâmba din nasul său mare și proeminent, cu oarece dispreț. Nu se 
obișnuiește ca o femeie, indiferent că este soție sau invitată, să îm- 
partă... dormitorul stăpânului, și din acest motiv i se atribuie unul 
numai al dânsei, unde domnul o poate vizita oricând pofteşte. 

Millie duse imediat și cealaltă mână la piept. 

- Acolo... acolo dormi tu? 

Argent rămase tăcut, curios de reticent să recunoască asta. Felul 
în care se uita la el acum, cu ochii din nou năpădiți de lacrimi, îi 
atingea o coardă sensibilă undeva adânc în măruntaie. Cu siguranță 
ar fi apreciat foarte mult dacă Millie s-ar fi hotărât să aleagă odată 
o singură emoție și să rămână cu ea mai mult de o clipită. Viteza cu 
care trecea de la groază, la dispreţ, la simpatie îl făcea să se simtă la 
fel de nesigur precum o corabie pe mare, în vreme de taifun. 

El doar o voia pe ea. Acum. Gura lui avea nevoie să o găsească din 
nou pe a ei. Dar nu așa ca înainte — nu așa încremenită de groază, 
cum fusese la apartamentul ei. Sau furioasă și apoi resemnată cum 
fusese la băi. O voia așa cum fusese primă dată în Sala de Safir. Flă- 
mândă de atingerea lui, doritoare și îndrăzneață. 

„O să mor dacă nu mă săruți.“ 

La momentul respectiv, nu înțelesese cu adevărat la ce se referi- 
se. Dar acum cu cât i se nega mai mult gura ei, cu atât acele cuvinte 
aveau mai mult sens. 

-Pe aici, doamnă. Urmaţi-mă, vă rog, zise Welton, făcându-i 
semn în josul unui coridor lung cu o plecăciune rigidă și formală, 
după care porni spre ușa mare cu arcadă din capătul lui. 

Millie clipi de mai multe ori ca să-și îndepărteze de pe chip expre- 
sia de uluire şi apoi se uită cu alţi ochi la patul simplu de pe podea 
înainte de pleca să-l urmeze pe majordom. Și, de îndată ce intrară în 
camera care îi fusese alocată, Argent trase prima concluzie personală 
despre omul care îi era majordom de cinci ani. Verdele era culoarea 
preferată a lui Welton. 

Argent nu se concenttră la tavanul sub formă de cupolă, care în- 
făţișa serafimi și muritori deopotrivă, angajaţi într-un soi de horă 
ciudată. Excesul de copăcei în ghiveci, de lampadare aprinse și de 
mobilier delicat de lemn oferea încăperii o senzaţie de pădure. Dar, 
chiar și așa, toate ornamentele și decoraţiunile acelea păleau în spa- 
tele femeii care pășea în centrul încăperii. 

- Welton! șopti ea cu sufletul la gură. E ca o... Doamne! E ca o 
pădure fermecată! 

- Mulţumesc, doamnă, zise Welton, după care se răsuci printr- 
o mișcare scurtă și dădu la o parte cuvertura de pe pat, dezvăluind 
cearceafuri de culoarea untului, încrustate cu un model de frunze 
mici, care se asorta la perfecţie cu draperiile patului cu baldachin. 
După aceea se duse și turnă apă într-un lavoar micuţ dintr-un urcior 
de ceramică și aranjă cele câteva prosoape așezate lângă. 

- Welton..., mârâi Argent. 

- Da, domnule? zise majordomul, întorcându-se spre el. 

- leşi. 

- Desigur, domnule. Fără a-și schimba nici o clipă comportamen- 
tul demn, majordomul făcu o plecăciune respectuoasă în faţa lor şi 
apoi părăsi încăperea. 

Argent se întoarse atunci spre Millie, care stătea în mijlocul ca- 
merei, uitându-se la el cu o încruntare dezaprobatoare întipărită 
pe chip. 

-Puteai să-i mulțumești, îi reproșă ea. Chiar este foarte bun. 

- Dă-l jos. 

Cuvintele îi ieșiră pe gură de îndată ce îi veniră în minte. Millie 
inspiră şocată, și sânii i se ridicară, rămânând apoi așa. 

- Te... te referi la... la costumul meu? 

Îndreptându-se cu pași mari spre lavoar, el luă de acolo un prosop 
bej, pe care îl scufundă în apa caldă. 

-Mă refer la machiajul tău. Vreau să te văd naturală. 

Ea se apropie de el în arc de cerc, nu în linie dreaptă, cu mâinile 
încleștate pe fuste și ronțăindu-și buza de jos. Întinse mâna după 
prosop, și el i-l dădu, după care făcu un pas în spate ca să-i permită 
accesul la oglindă. 

Reflexia ei din oglindă adăuga o magie stranie momentului, pe 
care Argent nici măcar nu și-ar fi închipuit-o vreodată. Din spate 
putea vedea cascada părului ei negru și forma fundului ei frumos, iar 
în oglindă îi putea vedea chipul. Un chip atât de frumos, că îl durea 
inima dacă se uita prea mult la el. 

După un moment tensionat, Millie umezi din nou prosopul, 
după care luă săpunul și săpuni o parte din material, înainte de 
a-l ridica la față. Prima dată își spălă cărbunele de pe pleoape, și 
ochii ei se transformă, întorcându-se la o formă lunguiaţă la una 
rotundă, migdalată. 

- Majoritatea bărbaţilor mă preferă cu machiaj, afirmă ea, vădit 
agitată. Acoperă... ăă... acoperă toate imperfecțiunile și accentuează 
frumuseţea. 

-Tu nu ai imperfecţiuni, zise el cu sinceritate. 

Ea se opri o clipă din ceea ce făcea și se uită spre el cu o expresie 
stranie de uimire. 

Lui Argent nu-i păsa nici cât negru sub unghie cum o preferau alți 
bărbaţi atunci când o posedau. Era a lui acum. În noaptea aceasta. 
Și asta era tot ce conta. 

Cu excepţia faptului că... clocotea în el o dorinţă îngrijorătoare de 
a ucide orice alt bărbat care o mai văzuse vreodată așa. Care băuse 
vreodată din ambrozia ce era gura ei. Înțelegea că impulsul acela era 
complet ilogic și înțelegea că era un afurisit de ipocrit. Ce naiba? Știa 
că și ea era o mincinoasă. Negase că l-ar fi cunoscut pe Lord Thur- 
ston, dar şi-o trăsese cu el. Avea un copil cu el, pe toți dracii! 

Nu-i păsa, de fapt, de minciună. Toți oamenii mințeau ca să-și 
salveze propria piele, și nu se aștepta la nimic diferit nici din partea 
ei. Dar când se gândea că mormolocul ăla de vârstă mijlocie o atin- 
sese cu mâinile lui moi și aristocratice... Un foc izbucni undeva mai 
jos de plămânii lui și, dintr-odată, pericolul scăpăra din nou în aerul 
dintre ei. Și hrănea înzecit violența nevoii lui de a o avea. 

Și fu nevoie de toată stăpânirea de sine pe care o dobândise în 
treizeci de ani de antrenamente drastice ca să stea la distanță de ea și 
să privească felul în care pielea ei curată și pală ieșea la iveală de sub 
pudră... ca să privească felul în care buzele-i rozalii și moi străluceau 
delicios de sub rujul roșu strident. 

După ce își curăţă toată fața cu săpun, se aplecă deasupra lavoa- 
rului și luă în mâini apă cu care își dădu pe faţă, ștergându-se apoi. 

Iar când se îndreptă din nou, el era în spatele ei, și buzele i se 
întredeschiseră cu un suspin moale când puse mâna pe ea în cele din 
urmă. Avea umerii calzi pe sub materialul rochiei, și Argent conștien- 
tiză atunci că mâinile lui erau reci și transpirate. 

-Nu ar trebui să deschizi gura așa, o avertiză el. Mă face să vreau 
s-o umplu... cu o parte din mine. Mâinile lui alunecară spre partea 
din față a trupului ei și buricele reci ale degetelor lui se atinseră de 
pielea expusă a decolteului ei, provocându-i un fior prin tot trupul. 
Cu degetele, cu limba, cu mădularul, nu-mi pasă cu ce. Știu că e bine, 
şi cald, și umed în tine. 

Millie închise gura și rămase nemișcată ca o statuie sub atingerea 
lui. Sânii i se ridicau și se coborau mai jos de decolteul adânc al rochi- 
ei, în ritmul respirației sale accelerate. Era încordată și îi putea vedea 
faţa în oglindă: avea ochii măriți și nările mai că scoteau flăcări. 

Crezuse că își dorise doar gura aceea... doar buzele acelea pline și 
moi lipite de ale lui. Dar se înselase. 

Își dorea să o consume cu o nevoie atât de chinuitoare, încât nici 
nu se putea hotărî de unde să înceapă. Se simțea puternic și domi- 
nant, la fel ca un vânător. Dacă s-ar fi retras, dacă ar fi fugit, atunci 
fără discuţie ar fi urmărit-o. S-ar fi năpustit asupra ei și ar fi mușcat- 
o de gât, supunând-o infamiei poftei lui. 

Dar ea rămase unde era. Nemișcată. Gâfâind. Așteptând. 
Tremurând... 

-O să mi te împotrivești? o întrebă el și nu mai respiră din nou 
până când ea nu îi răspunse: 

- Nu. 

Doamne, Dumnezeule! Femeia aceasta era perfecțiunea întruchi- 
pată. Pielea ei era fără cusur și ispititor de moale. Chipul ei era per- 
fect oval şi avea pomeţi înalți și mândri. Era absolut înnebunitor și 
doar să se uite la ea... 

lar să o atingă... ei bine, asta era de-a dreptul divin. 

Își aminti atunci cum stătuse în umbrele lojii de la operă, salivând 
după carnea ei albă, care strălucea în lumina incandescentă a reflec- 
toarelor scenice. Visase... ba nu... avusese fantezii cu toată pielea 
aceea catifelată sub degetele lui. Și acum o avea. 

Abia dacă îi venea să creadă. 

Își simțea mâinile prea mari și prea stângace când le retrase de 
pe pieptul ei, peste pielea subţire de pe clavicula ei, și apoi le alunecă 
peste curba delicată a gâtului ei. 

-Te rog, doar... șopti ea, gâfâind. Nu... nu fi brutal. 

-N-o să fiu, mârâi el. Era o promisiune pe care și-o făcea și lui 
însuși în aceeași măsură în care i-o făcea ei. Mâna lui alunecă peste 
satinul obrazului ei, trăgându-i ușor bărbia, până când ajunse să fie 
aliniată cu linia umărului ei. Din spate, respirația lui îi tachina șuvi- 
tele de păr firave din jurul urechii. Dar n-o să fiu nici blând. 

Îi captură apoi gura cu a lui, alunecându-și limba în gura ei într-o 
parodie palidă a ceea ce urma să-i facă trupul lui corpului ei. Dar mai 
întâi trebuia să o guste. Dacă avea doar o singură noapte... o singură 
dată... atunci avea să și-o petreacă pe toată cu gura lipită de carnea 
ei. Gustând sarea pielii ei, siropul buzelor ei și dulceața limbii ei. Nu 
voia doar să o sărute, își dorea să o devoreze cu totul. Să guste tot ce 
era alb și fraged la ea. Fiecare părticică din ea care era îmbujorată 
și luxuriantă. 

Atât timp cât nu îi spunea „nu“. Atât timp cât nu se urca deasupra 
ei. Pentru că nu putea. Nu putea să-i depărteze picioarele și să o imo- 
bilizeze cu greutatea corpului lui. El nu făcea asta. 

El nu făcea niciodată asta. 

Degete mici și tremurătoare veniră să se odihnească peste mâna 
lui de pe obrazul ei, și ea se întoarse ușor spre el. Gura ei moale și 
maleabilă se deschise sub a lui și începu să-i răspundă la sărut cu 
atingeri moi și nesigure. Fiecare dintre mișcările ei aprindea flăcări 
mici de extaz în vintrea lui. 

Mirosul ei îi inunda nările și îl ţinea prizonier. Săpun, sudoare 
şi ceva ce îi amintea de fructe de vară târzie. Totul la ea îl ademe- 
nea, și felul în care i se încleștară mușchii de sub abdomen smulseră 

din gâtul lui un sunet încărcat de atâta disperare, încât ar fi putut fi 
o rugăminte. 

Și în clipa aceea simți că dispăru din ea orice urmă de frică. 

Și își pierdu minţile complet. 

Dintr-odată, dorinţa lui avea colți și îl devora pe interior cu toată 
foamea sălbatică a unei haite de lupi iernatici. Se răsfrângea prin ve- 
nele lui cu toată violența sălbăticiunii primordiale, și își înfipse mâna 
în părul ei, trăgându-i capul pe spate și expunându-i gâtul la lumina 
difuză a lampadarelor. 

Sunetul pe care îl scoase ea atunci îl sperie, pentru că era unul pe 
care nu-l mai auzise niciodată. O foame care îi răspundea. O șoaptă 
de supunere. 

„La dracu'!“ 

Plănuise să-i sfâșie rochia aia cu mâinile goale. Să-și umple pal- 
mele cu sânii aceia pali care îi chinuiseră memoria de când i-i văzuse 
în baia publică. Voia să o vadă, să o atingă și să o guste toată. Să 
lungească atât de mult experiența aceea, încât amintirea să-i ajungă 
o viaţă întreagă. 

Dar, cu un singur geamăt moale, îl înnebunise. Îl deposedase de 
orice urmă de umanitate pe care o mai avea și îl transformase în ni- 
mic mai mult decât o creatură a dorinţei arzătoare și violente. 

Cu mâna încă încurcată în părul ei, se împleticiră spre pat. Odată 
ce ajunseră în fața lui, o aplecă peste el și începu să-i ridice pe rând 
toate straturile voluminoase de fuste. 

-Ce faci? șopti ea, cu glasul încărcat de o nouă ezitare. 

Dar era prea târziu acum. El era prea înnebunit. Sângele îi cloco- 
tea în vintre atât de puternic, încât durerea plăcută de mai devreme 
se transformase în agonie pură. 

- Ţi-o trag, mârâi el. 

În cele din urmă, mâinile lui îi găsiră lenjeria intimă şi deveni şi ea 
doar o altă victimă a freneziei lui. 

— A... așa? 

Ea se ridică pe coate și se uită la el peste umăr, dar el o apucă de 
păr şi aproape că îi strivi obrazul de cuvertură. 

-Eu numai așa mi-o trag. Și, când își eliberă mădularul din panta- 
loni, chiar și presiunea mâinii lui ameninţa să-l copleșească. Dar nu 
mai fusese niciodată așa. Absolut niciodată. Dacă avea vreun gând 
care să fie al lui... un moment în care să se oprească și să cugete... 
probabil s-ar fi temut de puterea aceasta pe care o avea asupra lui. 

De felul acesta în care îi slăbea controlul până când nu mai exista 
deloc. Să nu te uiţi la mine, îi porunci el. 

Nu o putea privi în ochi. Ar fi văzut prea multe... sau poate ar fi 
văzut el prea mult în ai ei. Dar, indiferent de situaţie, tot ar fi fost 
moartea lui. 

Millie inspiră adânc și închise ochii, ca și când s-ar fi pregătit 
sufleteşte. 

-Nu mă uit. 

Argent se uită în jos și aproape explodă. Fundul ei era pal și 
perfect și se curba în jos în picioare lungi și suple, care dispăreau 
în ciorapi negri. 

„Doamne, Dumnezeule!“ 

Nici măcar nu avea să reziste suficient cât să o mai pătrundă! 

Închise ochii și își alunecă degetele prin buclele moi de la împreu- 
narea coapselor ei, ușurat să găsească umezeală acolo. Era pregătită. 

Ei i se tăie respirația când bărbăţia lui erectă o pătrunse, dar nu 
se mișcă și nici nu se zbătu. Ba, de fapt, șoldurile ei se arcuiră, ridi- 
cându-se și împingându-se spre el. Învăluind vârful deja plângător al 
bărbăţiei în umezeala ei. 

Cu un geamăt născut pe jumătate din plăcere și pe jumătate din 
pură agonie, el împinse șoldurile înainte și se afundă în ea. 

Și, brusc, se pomeni sfâșiat în două direcţii complet diferite când 
două fenomene pe care nu le mai experimentase niciodată îi zdrun- 
cinară conştiinţa din temelii, frângând-o în mii de cioburi. 

Simti ceva ca o lovitură sau ca o ruptură când se îngropă în ea. 

Constată că întâmpina o rezistență, chiar și în timp ce o pătrun- 
dea iar și iar. 

Carnea ei îl strângea ca un pumn în timp ce se mișca înăuntrul 
ei. Strâmtă! Prea! Al dracului! De strâmtă! Corpul ei se încorda și 
se strângea în jurul lui, obligând la eliberare. Și, în întunericul din 
spatele pleoapelor lui închise, explodară mii de scântei de extaz pur, 
același extaz ce i se revărsa și din mădular. Scrâșni din dinți și se re- 
trase, și sămânţa lui îi inundă coapsele albe. 

Avea senzaţia că plăcerea aceea nu avea să se sfârșească niciodată. 
Că el nu avea să se oprească niciodată. Focul acela trepidant înce- 
pea de la șira spinării lui și i se revărsa prin corp în valuri pulsânde 
de plăcere. Nu ştiuse că la tot spectrul de dureri și agonii pe care le 
putea îndura un om, paleta de plăceri era la fel de chinuitoare și 
de variată. 

Dar apoi îi văzu ochii închiși strâns de durere. Observă cum îi 
tremura bărbia atât de tare, încât era nevoită să-și muşte buza de jos. 

Și atunci, toată plăcerea lui fu strangulată de o înţelegere îngro- 
zitoare. Millie LeCour îi spusese adevărul astăzi. Și minţise timp de 
mulți, mulţi ani. 

Fusese sinceră atunci când spusese că Lord Thurston şi Lord 
Benchley nu o avuseseră niciodată. 

Dar minciuna ei... minciuna ei era mult mai mare și mai îngrozi- 
toare decât adevărul. 

Pentru că, atunci când se uită în jos și văzu sângele, Argent 
înțelese fără nici o urmă de îndoială că Jakub LeCour nu era, de fapt, 
fiul ei. 


Pentru că, până cu un moment în urmă, Millie fusese virgină. 


Capitolul 18 
KESON 


„Ei bine, asta a fost!“ gândi Millie în timp ce simțea o cârpă aspră 
ştergându-i coapsele goale, înainte ca rochia să-i fie aruncată înapoi 
peste șolduri. Una peste alta, nu fusese... chiar atât de rău. O înțepă- 
tură, atâta tot. Sau, ei bine, poate mai degrabă o senzaţie de ruptură, 
dar, la drept vorbind, experimentase o durere mai mare scoțându-și 
o barbă și o mustață false cu ceva timp în urmă, când costumiera îi 
pusese din greșeală prea mult lipici. Da, experienţa aceea îi adusese 
lacrimi în ochi, și avusese pielea sensibilă o zi întreagă după aceea. 
Treaba asta de acum nici măcar nu se încadra pe aceeași scală de mă- 
surare a durerii. 

Partea dureroasă, cel puţin, trecuse destul de repede. Dintr-un 
motiv sau altul, Millie trăise până acum cu impresia că actul în sine 
dura destul de mult. Ba, de fapt, trăia acum un sentiment îngrijoră- 
tor de neîmplinire. 

Sărutul lui Argent făcuse o durere să ia naștere și să înflorească 
între picioarele ei. Un fel de durere surdă, umedă, trepidantă și dul- 
ce, care nu se diminuase. Foamea lui, nevoia lui și chiar și limbajul lui 
vulgar generaseră în interiorul ei un răspuns la care nu se așteptase. 

Din ceea ce aflase din șoaptele altor actriţe și din scenele erotice 
din spectacole, treaba asta cu sexul ar fi trebuit să culmineze într-un 
soi de... climax. O chestiune foarte ritmică, care se încheia mereu 

în note foarte vocale. Mai auzise, de asemenea, și că venea un soi de 
mândrie femeiască din faptul de a face un bărbat să termine cât mai 
repede, pentru că asta însemna că abilităţile tale de amantă erau la 
un nivel mult mai avansat. 

Și Millie decise atunci să fie mândră. Partea ei din târg fusese în- 
deplinită și încheiase contractul cu trupul ei. Nu era mare brânză, 
de fapt. lar acum, nici nu își mai putea aminti de ce fusese atât de 
îngrijorată în privința asta. Căscă și mai rămase un minut apleca- 
tă peste cuvertura pufoasă, întrebându-se cum se justifica tăcerea 
aceea a asasinului. 

-Te deranjează dacă... ăăă... adică... pot să mă ridic acum? 

El nu zise nimic. Oare plecase? Omul se mișca la fel de tăcut ca o 
fantomă, așa că era foarte posibil să fi dispărut fără să spună nimic. 

Spera totuși să nu fi făcut asta... 

Împingându-se de pe pat, Millie se întoarse și se așeză pe margi- 
nea patului și se pomeni față în față cu o flacără albastră strălucitoa- 
re, care venea sub forma unei mânii îngrozitoare care ardea în ochii 
lui Argent. 

Se înălța impunător deasupra ei, solid ca un titan și la fel de 
periculos, încleștând și descleștând pumnii de-o parte și de alta 
a corpului. 

La naiba! Știa! Își dăduse seama. 

-Aş putea să te omor, murmură el, printre dinții-i încleştați. 

Millie clipi, oferindu-i un zâmbet fermecător şi făcând tot posi- 
bilul să dezamorseze o situație cu potenţial de a deveni explozibilă. 

-Un om care se ocupă cu ce te ocupi tu nu ar trebui să facă glume 
pe seama asta. 

El făcu un pas în față. Piciorul lui se împingea în faldurile fustelor 
ei, dar nu o atinse. Cel puţin nu încă. 

-Crezi că glumesc? 

- Păi, nu văd de ce eşti așa... 

-Băiatul acela nu este fiul tău, mârâi el. M-ai mințit! 

Millie miji ochii, uitând complet de orice încercare de a fi amabilă 
sau șarmantă. 

-Jakub este fiul meu. 

-Probabil mă crezi un idiot ignorant. Chiar nu te așteptai să 
observ că eşti virgină? Credeai că n-o să văd sângele? 

-Nu credeam că fi-ar păsa. 

Flăcările albastre furibunde din ochii lui se stinseră într-o clipită, 
şi tot trupul său deveni o stană de piatră. 

Millie se ridică și înălță bărbia trufașă, demonstrând că putea fi la 
fel de încăpăţânată ca el. Că ochii ei puteau conţine tot atâta foc cât 
conțineau ai lui gheaţă. 

Spre surprinderea ei, el se retrase atunci, se duse la lavoar și 
își propti mâinile de marginea lui, uitându-se în apa murdară din 
interior. Millie se gândi imediat că probabil nu-și dădea seama că 
îi putea vedea fața în oglindă. Că nesiguranța și îndoiala îi sfărâ- 
mau fațada de gheață și că se vedea ceva mult mai sumbru ieșind 
la suprafaţă. 

Millie făcu atunci un pas în față. 

-În ultimii cinci ani, i-am oferit un cămin lui Jakub. L-am iubit, 
am făcut curățenie după el, am stat trează nopţi la rând ca să-i domo- 
lesc febra și spălându-i corpul mic și firav cu lacrimi de îngrijorare. 
Îi alin temerile şi îi aplaud reușitele. Când nu am avut ce mânca, am 
făcut foamea ca să crească el puternic. Ţi-am dat... Se opri o clipă, cu 
glasul gâtuit și cu emoțiile strălucindu-i în ochi. Băiatul. Acela. Este. 
Fiul. Meu! zise ea arătând cu degetul spre ușă în direcția camerei în 
care dormea Jakub. Și eu sunt mama lui. Și să-l blesteme Dumnezeu 
pe nemernicul care îndrăznește să zică altceva. 

Doamne! Ceea ce făcuseră o lăsase tare sensibilă. Nu atât trupul 
ei, cât inima, care îi era vulnerabilă și emoțională. Asta era ceva la 
care nu se așteptase. Ceva pentru care nu se pregătise. Se simţea fra- 
gilă într-un fel pe care nu-l mai experimentase niciodată și fără nici 
un motiv logic. Cum îndrăznea să facă un târg cu ea pentru sex şi 
apoi să o pedepsească pentru că îi dăduse ceea ce voia? Mai exact, 
ce credea că îi mai datora acum? 

-Ar fi trebuit să-mi spui. 

Ridică greoi capul, ca și când ar fi cântărit o mie de tone, și privi- 
rea lui acuzatoare o găsi pe a ei în oglindă. 

-Îmi pare rău că nu am fost sută la sută sinceră cu tine de la în- 
ceput, domnule Bentley Drummle, scuipă ea. Dar, până să apari tu în 
viața mea, secretul acesta ne-a ținut în siguranţă. Și eu am făcut ce 
a fost necesar ca să-l ţin pe el în siguranţă, zise și vocea începu să-i 
tremure teribil. Ca să-l cruţ de adevărul îngrozitor. 

Pentru că adevărul era mult prea oribil. Prea violent. Și nu voia ca 
Jakub să crească cu frică în suflet. 

-Adevărul acela îngrozitor ar putea fi cheia rezolvării acestei în- 
tregi situaţii, te-ai gândit la asta? 

Se întoarse spre ea și se sprijini cu spatele de lavoarul greu, încru- 
cișând brațele peste pieptu-i masiv, cu mâneca încă răsucită deasupra 
bandajului. 

-Nu m-am gândit la nimic altceva în afară de asta. Millie se con- 
centră la bandajul de pe braţul său, fără să-și dea seama că se lăsase 
pe spate, până când se pomeni în pat. Studia pielea brațului lui, ce 
părea pistruiată în lumină, și părul de culoarea cuprului care nu pă- 
rea să se potrivească întocmai cu pletele castanii pe care și le dăduse 
la o parte din ochi. Dar în cine pot avea încredere pe lumea asta? Cui 
să mă pot confesa? Ţie? 

Şi de data aceasta ea fu cea care nu putu să se uite în ochii lui, 
așa că rămase cu ochii fixați asupra braţului său, întrebându-se 
dacă acei pistrui îi apăruseră de la faptul că stătuse în soare când 
lucrase la calea ferată. Un băiat nevinovat, făcând munca unui 
criminal condamnat... 

- Spune-mi, îi porunci el, aproape în șoaptă. O să te ascult. 

Era mai mult decât îi oferise vreodată altcineva. 

-Nici nu prea ştiu de unde să încep, zise ea, oftând. 

- Începi cu cine l-a născut pe băiatul care doarme în camera de 
alături. 

Millie încuviință din cap. Își simțea inima aproape ieșind la su- 
prafața pieptului, ca și când ar fi cerut orice obiect ascuţit care i-ar 
fi putut-o străpunge. Ar fi fost nevoie de foarte puţin ca să o frângă 
în clipa aceasta, și spera că el nu-și dădea seama de asta. Pentru că 
omul nemilos care stătea sprijinit de lavoar ar fi putut-o face fără 
să stea pe gânduri. 

Fără remușcări. 

- Numele meu e Millicent Karolina Lapinski, îi mărturisi ea bra- 
țului lui, la care se holba fără să clipească. Agnes, mama naturală a 
lui Jakub, a fost cea mai bună prietenă a mea. Ea s-a născut Agnes 
Mertenskya și locuia în partea poloneză a Ripen Street din White- 
chapel, cu mine. Am avut copilării ciudat de asemănătoare, noi două. 
Tatăl meu a murit când eram mică, iar al ei i-a abandonat. Mama a 
băut până a murit şi a ei se droga. Amândouă aveam mai mulți fraţi, 
doar că ea mai avea și două surori. Chipul lui Agnes îi apăru în minte 
din adâncimile noroioase și întunecate ale trecutului, ca o fantomă 
nerăzbunată, dar nu și uitată. Amândouă am plecat din Whitechapel 
cât am putut de repede, și eu am obligat-o să se alăture unei trupe de 
teatru alături de mine, chiar dacă ea era chinuitor de timidă. Ne-am 
schimbat numele. Eu mi-am ales ceva ce mi se părea că suna parizian 

şi sofisticat. Agnes și-a schimbat numele de familie în Miller, după 
primul bărbat de care a fost îndrăgostită... care a fost și primul din- 
tre numeroșii care i-au frânt inima. 

În clipa aceea, Millie ridică în sfârșit privirea şi se uită la trăsă- 
turile enigmatice ale lui Argent. Nu-și dorise niciodată cu mai mul- 
tă ardoare ca acum să poată vedea ce era în sufletul cuiva. Sau să 
îi poată citi gândurile. Pentru că el nu-i dădea nici un indiciu -— ca 
de obicei. 

-Vezi tu, domnule Argent, aici eu și Agnes nu ne asemănam de- 
loc. Tot ce-și dorea ea era dragostea unui bărbat bun. Și tot ce îmi 
doream eu era iubirea întregului imperiu britanic, și știam că nu le 
pot avea pe amândouă. Și de-asta nu-mi puteam permite libertăți, 
sau sarcini, sau căsătorii. Așa că am stat departe de toate. Am rămas 
inaccesibilă şi am știut că asta mă va face vedetă. Un sunet amar i 
se răsfrânse atunci din gât. Comparativ cu chinul de a lupta pentru 
viața fiului ei, îmi dau seama cât de trivial sună asta acum. Dar... 
Jakub a schimbat totul pentru mine. Agnes nu mi-a spus niciodată 
cine era tatăl lui Jakub. Ci doar că îl iubea și că era convinsă că și 
el o iubea pe ea. A zis că existau niște circumstanţe nefaste care îi 
țineau despărțiți... unele pe care nu mi le-a împărtășit niciodată. Şti- 
am mereu când se ducea să se întâlnească cu el, pentru că îl lăsa pe 
Jakub cu mine, și apoi era melancolică multe zile de-a rândul. Într-o 
după-amiază, când Jakub avea patru ani, mi-a dat o scrisoare și m-a 
rugat să nu o citesc, ci doar să o ţin în siguranță. Mi-a zis că scrisoa- 
rea era de la tatăl lui Jakub. Că o părăsea în sfârșit pe soţia lui fără 
copii şi că îl legitima pe Jakub ca fiind fiul lui. N-am mai văzut-o ni- 
ciodată atât de fericită... aproape că delira de bucurie și de speranţă. 
Ne-a pupat pe mine și pe Jakub, apoi l-a lăsat cu mine în seara aia. 
Mi-a zis că se întâlnea cu tatăl lui ca să-și plănuiască viitorul și că 
avea să-mi spună totul când se întorcea, dar... 

Glasul îi tremură și apoi i se stinse din cauza emoţiei. 

-Dar nu s-a mai întors, zise Argent, rostind ceea ce ea nu putea. 

Millie se simţea copleșită de suferinţă și o ardeau ochii de lacrimi, 
așa că își ascunse fața în palme. 

-Eram așa supărată pe ea în ziua aceea pentru că luase perechea 
mea favorită de mănuși, dar le-am recuperat când inspectorul-șef 
Morley mi le-a adus înapoi, mânjite de... de... de sângele ei. Mănușile 
aveau inițialele mele pe ele. Nu i-au găsit niciodată cadavrul, ci doar 
părți din el. Numai... numai o parte, de fapt. Pântecul. Locul în care 
l-a purtat pe dragul de Jakub în toate lunile acelea preţioase. Scos 

din ea... tăiat... la fel ca un animal. Și atunci, am... atunci... mi-am 
dat seama că era și el în pericol. M-am mutat la o altă trupă de teatru 
și l-am făcut pe Jakub al meu. Îi tremură pieptul din cauza suspine- 
lor, și îşi prinse cu degetele un val de lacrimi necruțătoare. Crezuse 
că terminase cu jelirea lui Agnes, dar durerea și frica prietenei sale și 
tot stresul acumulat în cinci ani de zile în care crescuse un copil, când 
nu avea nici cea mai vagă idee cum să facă asta, o izbiră cu toată 
forţa unei clădiri care se dărâma. Greutatea pe care o purta în suflet, 
cumulată cu atacul asupra lui Jakub din seara aceasta, cu epuizarea 
pe care o simțea şi cu faptul că tocmai îi dăduse virginitatea sa unui 
bărbat... şi în nici trei secunde deja plângea în fața lui. Plângea ca o 
copilă proastă. Dacă ar fi păţit ceva în seara asta? se tângui ea. Dacă 
eu aș fi fost ucisă, și el ar fi fost dus Dumnezeu știe unde? Cine l-ar fi 
ţinut în siguranţă atunci? Cine l-ar fi iubit dacă eu nu aș fi mai fost? 

Două mâini mari o apucară de coate și o ridicară în picioare. 

- Oprește-te. Era o poruncă rece, dar în același timp blândă. N... 
nu îmi place să te văd suferind așa. 

Millie știa asta despre el, și umilinţa pe care o simţea doar o făcu 
să plângă și mai tare. 

-Nu pot, zise ea, printre sughițuri încărcate de suferință și 
de frică. 

-Tu și fiul tău aţi supraviețuit amândoi acestei nopţi. O să mă 
asigur că veţi fi în siguranţă în continuare, întocmai cum am jurat să 
fac. Orice amenințare la adresa ta va fi secerată din temelii! Ţi-o jur! 

Cedând în fața unui impuls imprudent, Millie sări spre el, arun- 
cându-și braţele în jurul trunchiului său și îngropându-și fața înlă- 
crimată la pieptul lui. Și, la fiecare câteva lacrimi care îi cădeau din 
ochi, una sau două erau de ușurare, de recunoștință și de uimire că 
un bărbat putea intra în viaţa lor ca să distrugă și în schimb ajungea 
să devină salvatorul lor. 

Se așteptase ca el să rămână rece. Să rămână nemișcat și înghețat 
sau, mai rău, chiar să o respingă. Dar lui Millie nu-i păsa. Pentru 
că avea să-l strângă ea în braţe suficient pentru amândoi. Pentru că 
avea mare nevoie să se sprijini de ceva, de cineva mai greu şi mai pu- 
ternic decât era ea. Chiar și pentru o clipă, avea nevoie să lase povara 
aceea teribilă pe umerii altcuiva. lar umerii lui erau atât de mari, atât 
de imposibil de laţi. Chiar nu puteau să o susțină o clipă? 

La început, el se încordă și aruncă braţele de lângă corp de şoc. 
Şi totuși, ea rămase agățată de el. Și plânsetele ei deja începeau 
să-i slăbească stăpânirea de sine. Sub obrazul ei ud și sub urechea 

ei se porni un zumzet, care se transformă repede într-un huruit 
ritmic. Și huruitul deveni bubuitul unei inimi, într-un ritm tot mai 
alert. Și o alina cumva să asculte asta. 

Poate pentru că chiar îl crezuse un om fără inimă. Și iată acum 
dovezi concrete ale existenţei acelei inimi... chiar sub urechea ei. 

Și apoi, Argent făcu un lucru extraordinar. Degetele lui se afunda- 
ră din nou în părul ei, dar nu o trase. În schimb, o lipi și mai strâns 
de el și tot mai aproape, cuibărindu-i capul lângă inima lui, care deja 
părea că mai avea un pic și-i ieșea din piept. Și cealaltă mână a lui 
alunecă pe bucata pe catifea care îi acoperea spatele. Şi, dacă ar fi 
fost el oricine altcineva, Millie ar fi zis că mișcările lui erau prudente, 
aproape nesigure. Dar Cristopher Argent nu șovăia niciodată. Lui nu 
îi era frică de nimic. Nici măcar de moarte. Asta o spusese cu gura lui. 
Așa că o uimea pe Millie să descopere că el nu prea se putea decide în 
ce loc pe spatele ei să-și odihnească mâna. 

Respiraţiile lui erau greoaie, dar măsurate, ca și când ar fi controlat 
fiecare inspirație și expirație. Îi putea auzi plămânii umplându-se cu 
aer în cutia toracică. Și respirația ei începu să se coordoneze cu a 
lui. Inspiraţii scurte, dar profunde - ale ei întrerupte de sughițuri. 
Și expiraţii lungi și lente, fiecare eliberându-i și mai mult tensiunea 
din umeri. 

Doamne, dar cât de vânjos era! Tare. Un monolit de putere și for- 
tă. Ştia că putea să-l lovească, să țipe la el, să-l împingă și să-l atace 
şi că el ar fi rezistat, netulburat. Nemodificat în vreun fel. Impasibil. 
Așa că nu o făcu. În schimb, se cufundă și mai mult în el. Și el stătea 
acolo, tăcut și nemișcat, lăsându-i degetele să se agaţe de mușchii 
spatelui său și lacrimile să-i ude partea din față a cămășii. Nu îi ofe- 
rea cuvinte de alinare inutile și fără noimă. Nici banalităţi sau glume 
ca să îi distragă atenţia de la emoţiile ei. Numai tăcere și respirația lui 
și o răbdare infinită, de care Millie nu crezuse în stare vreun bărbat. 

Era extrem de diferit de bestia care îi apăsase trupul aplecat peste 
pat cu câteva zeci de minute în urmă. Ceva se înmuiase și în sufletul 
lui. Putea simţi asta. Lipseau tensiunea obișnuită din mușchii lui şi 
fervoarea comportamentului său. 

Părea... aproape relaxat. Ca un urs în bârlogul lui, care savura tă- 
cerea și se delecta cu întunericul. 

O iertase pentru minciuna ei. 

Millie nu știa cât stătură acolo așa, dar se oprise din plâns în cele 
din urmă, și acum doar mai suspina din când în când. O surprindea 

faptul că se simțea mult mai bine și, deși se simţea și un pic rușinată, 
tot nu voia să-i dea drumul. 

- lartă-mi micuța criză de isterie, zise ea. Cred că evenimente- 
le din noaptea asta m-au afectat mai mult decât mi-am dat seama. 
Și m-am simţit copleșită. De fiecare dată când mă gândesc la bietul 
Jakub singur cu omul acela... probabil a fost absolut înspăimântat. 

Lacrimi noi îi aduseră un nod în gât, dar înghiți apăsat ca să-l 
îndepărteze. Gata, terminase cu plânsul. 

-Fiul tău a fost foarte curajos, pentru un băieţel așa mic. 

Millie putea auzi cuvintele lui Argent în două feluri: eliberate în 
spațiul din cameră și vibrându-i în piept. Îi plăcea vocea lui așa... așa 
cum suna răsunând din interior. 

-A fost, da? zise ea, eliberând un oftat trist. Nu m-am gândit 
niciodată la el ca fiind curajos. 

-De ce nu? 

- Păi... ei bine, pentru că nu e ca alți băieţi... exuberant și dur. 
E atât de... stoic şi de liniștit. 

Argent scoase un sunet de neîncredere amuzată, și reverberația 
aceea îi mișcă un pic capul pe pieptul lui. 

-Îmi pare rău, dar chiar discutăm despre același băiat? 

Un zâmbet de răspuns îi făcu buzele să se arcuiască. 

-Îi place destul de mult de tine, zise ea, lăsându-și capul în mâna 
din părul ei, și atunci Argent îi permise să se uite în sus la el. Nu 
ştii ce lucru rar e acesta. De obicei, e un copil foarte timid... aşa cum 
era și Agnes, de fapt. 

Millie oftă prelung și ridică ușor mâna ca să-i încheie un nasture 
de la cămașă. Îi făcea atât de mare plăcere intimitatea apropierii lor, 
încât nu voia să îi mai dea drumul. 

Și nici el nu îi dădu drumul din brațe. Așa că își continuară discu- 
ţia așa, stând îmbrăţișați. 

- Uneori, îmi fac griji pentru Jakub, îi mărturisi ea. E așa blajin... 
așa bun la suflet și inteligent. La o asemenea vârstă fragedă, știe mult 
mai multe despre orice decât mine. Citește mai multe cărți, și pot să 
jur că le ține minte pe toate. Îl încurajez să meargă afară să se joace, 
dar el preferă să stea în casă, să picteze sau să lucreze la matematică, 
să exerseze la pian sau să ne privească pe noi repetând. 

Termină de încheiat nasturele, îi netezi cămașa de urmele de la- 
crimi și începu să își facă de lucru cu gulerul lui. Nu era nimic în 
neregulă cu gulerul, desigur. Nu când Welton se ocupa de treabă. Dar 

Millie făcea două lucruri atunci când era emoționată sau neliniștită. 
Vorbea şi se juca cu ceva. 

Argent încă nu se mișcase, și Millie nu își permise să se oprească 
și să se întrebe dacă o considera ridicolă. Petrecea mult prea mult 
timp fiind amabilă și drăguță și ascultându-i pe alții. Nimeni nu fu- 
sese niciodată interesat de gândurile și de temerile ei legate de ce 
însemna să fii mamă. 

-E destul de minunat, continuă ea. Să-l am așa prin preajmă me- 
reu. Dar încep să-mi fac griji că îl cam cocoloșesc. Sau că îl dezamă- 
gesc cumva, nu ştiu. Cred că ar trebui să-l fac puternic... sau să fie 
mai dur, cumva. Lumea asta e așa crudă și dificilă. Dacă, de fapt, îl 
învăţ să fie slab? Cum se va proteja atunci? 

Argent încă avea o mână în părul ei și acum se juca prin buclele ei 
cum s-ar fi jucat cineva prin nisip fin. 

~ Are o mamă ca tine care să-l protejeze. Și asta este suficient pen- 
tru moment. 

Cuvintele lui îi aprinseră o mică flacără în inimă, și Millie spera 
că putea simți și el căldura aceea radiind de la ea. 

- Păi, cum aș putea să n-o fac? Ştii de ce m-am bucurat mereu că 
nu are tată? 

- Hmm? Argent îi dădu părul la o parte de pe gât și i-l aranjă pe 
spate, dezvelindu-i curba gâtului și umărul. 

lar de data asta ea nu tremură de frică. Ba, de fapt, nici nu se mai 
gândi de două ori la gestul lui. 

-Un tată... în special un domn nobil... și-ar dori ca el să fie vână- 
tor, sau soldat, sau ceva la fel de bărbătesc. Nu i-ar înțelege sufletul 
de artist. Sau poate chiar l-ar urî pentru asta. 

-Nu toţi bărbaţii ar vedea lucrurile așa. 

Ceva din vocea lui Argent îi făcea imposibil să se uite în sus la el. 

- Presupun că nu contează. Oricum nu am aflat niciodată cine era 
tatăl lui. Nici măcar nu știu dacă el e cel care vine după noi acum. 

-Tocmai de asta ar fi trebuit să-mi spui adevărul de la bun înce- 
put. De data aceasta, cuvintele lui erau mai puţin o mustrare și mai 
mult o simplă afirmaţie. Cred că știu cine e tatăl lui Jakub și sunt 
sigur că el e cel care te vrea moartă. 

Lui Millie i se tăie răsuflarea și plămânii i se goliră instantaneu 
de aer. În ceea ce privea dezvăluirile dramatice, cu siguranţă a lui era 
incomparabilă. Îi era și frică să întrebe. De fapt, nici nu voia să ştie. 
Și totuși, ignoranța aceasta era, probabil, cea mai groaznică formă 
de tortură. 

Când dădu să-i ceară să-i spună despre cine era vorba, Argent 


o întrebă: 
-Mai ai scrisoarea aia? Cea pe care ţi-a dat-o Agnes, de la tatăl 


lui Jakub? 
- O mai am, da. Cu un sentiment crescând de groază clădindu-se 


fără echivoc în măruntaiele ei, se întinse spre laterala stângă a corse- 
tului, unde-și cususe buzunare interioare la fiecare piesă de lenjerie 
de corp, ca să poată purta mereu cu ea cele două documente care 
erau cele mai importante pentru ea. Actele care demonstrau că ea 
era cetățean englez și scrisoarea pe care i-o dăduse Agnes cu mulţi 
ani în urmă. Nu-și putea aminti ultima dată când avusese nevoie să 
scoată oricare din acele două hârtii, dar o făcea cumva să se simtă 
mai în siguranţă să le aibă mereu aproape de piele. 

După cinci ani de zile, hârtia scumpă se deteriorase și cute ne- 
gre pătau scrisul masculin, dar în clipa în care Millie lipi laolaltă cele 
două părți ale sigiliului de ceară, dezvăluind o pasăre Phoenix în re- 
paus, ceva se aprinse în memoria ei. 

Despăturind-o ca să o studieze, cum făcuse de nenumărate ori 
în trecut, se întoarse în braţele lui Argent, ca să poată citi și el oda- 


tă cu ea. A E 


Draga mea Agnes, 

Am permis prea mult timp să fim despărțiți de convenții și de 
societate. Ceea ce părea atât de grav în anii petrecuți împreună 
a devenit neimportant în lunile pe care le-am petrecut fără tine. 
Am ajuns să înțeleg că viața e efemeră și că avem, până la urmă, o 
singură viaţă de trăit. Cum aș putea să-mi petrec restul zilelor fără 
tine și fără fiul nostru lângă mine? Da, dragostea mea, ai înțeles 
bine. Îmi doresc mai mult decât orice să-l recunosc pe Jakub ca fi- 
ind copilul meu. Ca fiind moștenitorul legitim și legal al titlurilor 
mele, al pământurilor și al moștenirii mele. Am aranjat deja să am 
toate documentele necesare de la coroană. 

Divorţez de soția mea și îi las ei toate bunurile noastre din oraș. 
Sunt îngrozitor de nefericit cu ea și mă simt teribil de singur. Pen- 
tru prima dată, mă bucur acum că nu mi-a oferit un copil, pen- 
tru că așa am o scuză să o părăsesc. O să te duc la moșia mea din 
Yorkshire, unde o să ne căsătorim. Și o trăieşti acolo cu mine ca 
doamna și soția mea, şi să-i ia naiba pe toți. 

Ea a devenit foarte suspicioasă și, o să îndrăznesc să spun, chiar 
instabilă psihic, aşa că trebuie să facem asta în taină până când 
plecăm din oraș. Vino, te rog, să ne întâlnim la ceainăria micuță de 
lângă St. Augustine's la două și jumătate, și o să-ți dau un bilet 
de tren și niște bani ca să poți face toate planurile pentru noi. Ar fi 
cel mai bine să nu spui nimănui până când nu e totul făcut. 

Acesta este începutul restului vieţii noastre împreună, dra- 
ga mea. 

Cu toată dragostea, 


D. 


-Deci nu ţi-a spus niciodată cine era omul acesta, conchise 
Argent. 

Millie se uită peste umăr și spuse: 

- Păi, a promis să-mi spună în seara aia când se întorcea, dar... 
Înghiți apăsat, pentru a înăbuși un nou val de suferință. Adică, tu 
vrei să spui că ştii cine este omul acesta? 

-Vreau să spun că și tu i-ai cunoscut pe omul acesta și pe familia 
lui în seara asta. Cred că scrisoarea asta a fost scrisă de Lord David 
Albert Fenwick, contele Thurston. 

- Oh, Doamne! exclamă Millie, cu scrisoarea tremurându-i în 
mână. „D“ vine de la David. Chiar are sens, nu-i așa? 

Argent încuviință din cap. 

-Sir Dashforth, omul care l-a angajat pe Dorshaw - și pe mine — 
pentru uciderea ta și răpirea lui Jakub este avocatul familiei Fenwick. 
Și, deși lucra și pentru soții St. Vincent, familia soției lui, pasărea 
asta de aici de pe sigiliu, phoenixul în repaus, este în principal pre- 
zentă pe blazonul familiei Fenwick. 

-De unde știi asta? întrebă Millie, cu ochii mari. 

- Păi, e treaba mea să știu. 

-Treaba ta..., repetă ea. Ca și când ea era treaba lui acum, pen- 
tru că plata fusese făcută. Uitându-se spre pat, Millie nu se grăbi 
să împăturească la loc scrisoarea și s-o ascundă înapoi în buzunarul 
secret al corsetului ei. Nu se putea uita la el. Păi, și ce... ce facem în 
continuare? Nu pot să mă duc la poliție cu treaba asta, nu? Nu am 
nici o dovadă că el a fost cel care l-a angajat pe Dorshaw sau măcar 
că l-a plătit pe Dashforth ca să te angajeze pe tine. Și... și dacă află că 
Jakub nu este al meu, al putea să mi-l ia. 

- Păi, pentru asta m-ai angajat pe mine. Ca să rezolv situaţia, i-o 
tăie el scurt. Să nu spui nimic despre asta poliției. 

-Şi ai de gând să... să îl omori? Pe Lord Thurston? 

-A omorât-o pe prietena ta, a comandat moartea ta și vrea să-i 
facă cine știe ce infamie fiului tău. Mâine o să fie ocupat la Essex 
toată ziua. Îl omor poimâine. 

Programa o crimă cu aceeași ușurință cu care ar fi făcut cineva o 
programare la coafor sau o rezervare la o ceainărie. 

- Păi, și cum rămâne cu inspectorul-șef Morley? întrebă Millie. El 
a zis că mai multe femei au fost ucise de același criminal. Și că sunt 
mai mulți copii dispăruţi... Doar nu crezi că toate cazurile aveau le- 
gătură cu Lord Thurston, nu? 

-Cred că au fost victimele lui Dorshaw. Cred că el era omul pe 
care l-au angajat și atunci, cu ani în urmă, ca s-o omoare pe Agnes. 

Millie făcu ochii mari, și i se tăie răsuflarea. 

-De ce crezi asta? 

-Pentru că lui Dorshaw îi place să ciopârțească oamenii și să lase 
în urmă organe. În special femei. 

Ea se cutremură. 

— Atunci, poate că ar trebui să-i spunem inspectorului-șef Morley. 
El anchetează ce s-a întâmplat cu toate femeile alea. Ar vrea să știe 
cine le-a comandat moartea, măcar ca să le poată înștiința familiile 
că Dorshaw a fost prins. 

— Adică, ai vrea să-l dau pe Thurston pe mâna poliției? Nu au toc- 
mai un palmares exemplar când vine vorba despre a judeca și a con- 
damna un om din înalta societate pentru moartea unor prostituate. 
Dacă vrei să-l păstrezi pe Jakub și să-l ţii în siguranță, ce alt curs de 
acțiune ar fi în afară de cel pe care ţi-l ofer eu? 

-Agnes nu era prostituată! Era actriță! șuieră Millie. 

- Mda, ei bine, nu o să se zică asta la tribunal. Asta dacă se ajunge 
până acolo. Știi și tu la fel de bine ca oricine altcineva că societatea 
nu prea face distincţie între aceste două meserii. 

Millie se retrase atunci de lângă el și se duse la fereastră, cu pi- 
cioarele tremurându-i. Începea să resimtă urmările a ceea ce făcuseră. 
O durere surdă în vintre și o înțepătură în inimă. 

-Chiar trebuie să fii așa rece tot timpul? 

El avea dreptate, desigur. Și îi displăcea profund lucrul acesta. 
Și mai că îl dispreţuia și pe el pentru asta. 

-Trebuie să fiu ceea ce sunt, îi răspunse el criptic. 

„Adică ce l-a făcut lumea asta îngrozitoare să fie“, gândi Millie, ui- 
tându-se afară în noaptea neagră. Luna strălucitoare de iarnă târzie 
se reflecta din poleiul care se formase pe caldarâm și prin grădină. 
Acesta era locul și timpul perfect pentru el. La ora aceasta târzie din 
noapte. În această parte a orașului. Totul era așa tăcut și îngrozitor 
de rece, încât îi gonea pe toţi oamenii. Înăuntru. 

De teamă să nu cumva să își găsească moartea în frig. 

Millie nici măcar nu se mai gândise vreodată până acum la crimă, 
darămite să comande ea una. Cu asta erau două lucruri într-o singu- 
ră noapte pe care nu le mai făcuse niciodată. Două păcate pe care nu 
le comisese niciodată, înfăptuite în această cameră elegantă. 

Dar nici ea nu avea de ales decât să fie sinceră față de ea însăși. Să 
fie ceea ce era. Și, înainte de orice, era mamă. Și o mamă își proteja 
copilul, chiar și cu riscul de a-și pune în pericol propriul suflet. 

- Atunci, fă ce ai de făcut, murmură ea, simțindu-se traversată 
de un val de nesiguranţă. Preţul pe care l-am plătit este... suficient? 

-A fost îndestulător. 

Ea se răsuci spre el, având dintr-odată senzaţia că primise o lovi- 
tură în orgoliu. 

- Îndestulător? 

La naiba cu faţa lui cioplită în piatră și cu inima lui de gheaţă. 
Îndestulător! „Auzi și tu!“ Dacă ar fi primit o astfel de cronică de la un 
ziar, l-ar fi rupt în bucăţi și l-ar fi aruncat în foc. 

- Păi, este exact la ce ne-am înţeles, nu? zise el, prudent, studiin- 
du-i chipul cu o expresie contrariată. 

Ca şi când nu înțelegea ce gândea. 

- Ei bine... da... 

Și se gândea că într-adevăr, tehnic vorbind, fusese întocmai lucrul 
la care se înțeleseseră. Păi, și atunci cum se făcea că ea se simţea 
atât de nemulțumită? Ce anume mai voia de la el? Știa deja că îi plă- 
cuse. Îndestulător... 

Ar fi trebuit să știe mai bine decât să caute validare de la un băr- 
bat ca el. Și totuși, ceva din interiorul ei părea să înflorească datorită 
recunoaşterii lui. Oare o făcuse bine? Oare asta era tot? Doar să stea 
acolo așa, până când termina el? Oare el era câtuși de puţin dezamă- 
git? Oare el simţea ceva, orice? Pentru că ea aproape că fusese redusă 
la stadiul de a fi o emoție primară și vibrantă, împachetată într-un 
ambalaj frumos. I se păruse că văzuse o frântură în ghețarul care era 
el. Un pic de frenezie, urmată de câteva clipe scurte de intimitate. 

Nu tocmai pasiune. Și nici tandreţe. Ci o șoaptă... un crâmpei de... 
de ceva. Un pic de căldură în spatele abisului gol al ochilor lui. 

Oare își imaginase asta? Oare crea treaba asta din simplul motiv 
că sentimentele ei pentru acest om straniu și letal deveneau cumva 
mai... mai neclare? 

- Îndestulător. 

Oftă și apoi încuviință din cap. Era suficient. Pentru că, indife- 
rent de cum ar fi stat lucrurile, el tot avea să facă ceea ce îi promisese. 

-Aş masacra fiecare suflet din orașul ăsta dacă asta ar însemna 
că m-ai lăsa să ţi-o mai trag o dată. Focul acela albastru mistuitor 
se întorsese în ochii lui, și Millie aproape că putea simți pe pielea ei 
flăcările din cealaltă parte a camerei. Dacă ai... Dar se opri din vorbit, 
strânse din buze și clătină din cap, deși Millie nu-și putea da seama 
dacă gestul acela era menit pentru ea sau mai degrabă pentru el în- 
suși. A fost îndestulător. A fost întocmai ce ne-am înțeles. Dar nu a 
fost nici pe departe de-ajuns, lua-te-ar naiba! 

Se răsuci apoi pe călcâie și porni spre ușă, trântind-o tare în 
urma sa și lăsând-o pe Millie singură, într-o fâșie argintie de lumină 
a lunii. 


Capitolul 19 
CES 


Christopher se trezi la răsărit, după cum îi era obiceiul, și se 
îmbrăcă în pantalonii largi de mătase pe care îi purta când își fă- 
cea antrenamentul de arte marţiale. leşi din dormitorul său şi se 
opri o clipă ca să studieze ușa închisă de la capătul holului. Oare fe- 
meia care se afla în spatele ei dormea bine sau poate era chinuită 
de coșmaruri înspăimântătoare? Chiar avea încredere în el că avea 
să o ţină în siguranţă? Oare cum se simţea după întâlnirea lor de 
noaptea trecută? 

Se întoarse și porni spre scări, simțind nevoia să se pedepsească 
pe sine fizic cu niște exerciţii foarte grele. Un strop de conștientizare 
îi alunecă apoi pe șira spinării, și se uită înapoi spre camera lui Millie, 
aşteptându-se să o vadă stând acolo. 

Ea nu era acolo. Cu toate acestea, picioarele lui rămaseră ferm 
ancorate în podea, în timp ce contempla din nou ușa, gândindu-se la 
femeia care dormea de cealaltă parte a ei. 


203 


Kerrigan Byrne 


„Millie.“ 

El îi răpise virginitatea. O constrânsese să i-o dea. Se urcase 
pe ea ca un armăsar în călduri și se împinsese tare în interiorul ei, ca 
o brută. 

Cristopher strânse din buze, în timp ce amintirea contradictorie 
a căldurii ei incomparabile se combina cu răceala descoperirii sânge- 
lui ei pe el. Noaptea trecută, după ce plecase din camera ei, se dusese 
și se spălase, îndepărtând orice dovezi de pe trupul lui. Degetele lui 
zăboviseră pe petele produse de lacrimile ei pe cămașa lui, și, într-un 
moment șocant și neașteptat de sentimentalism, ridicase haina la 
obraz, în speranța că exista vreo șansă să mai găsească acolo o parte 
cât de mică din căldura ei, de când se agățase de el. 

Și ceruse să i se pregătească și ei o baie, sperând să mai aline întru 
câtva senzaţia uleioasă, înțepătoare și incomodă de care nu putuse 
scăpa. Dar, oricât de mult s-ar fi frecat să se curețe, își simţea pielea 
pătată de propria lui nevoie impulsivă și nedemnă. 

Oare așa se simțea rușinea? 

Dacă da, ei bine, atunci nu îi plăcea deloc. Nici rușinea, nici tova- 
rășele sale care veniseră pe urmă, pe care le identificase şovăielnic 
ca fiind îndoială, regret și îngrijorare. Stătuse treaz o jumătate din 
noapte, închipuindu-și-o pe Millie în patul ei cu baldachin, urându-l 
cu înflăcărare sau, poate și mai rău, suferind din cauza lui. 

Pentru că, acolo unde exista sânge, exista inevitabil și o rană. Una 
pe care o crease el. Una pe care natura o făcuse necesară, desigur. Dar 
chiar și așa... 

Îl chinuia faptul că el îi cauzase durere. Ceea ce nu făcea decât 
să-l uimească şi mai mult, din moment ce durerea era negoțul său 
şi reprezenta o parte intrinsecă a vieţii sale. Se născuse în durere. 
Durerea îl șlefuise, transformându-l într-o lamă - o armă la fel de 
ascuţită și de letală precum orice sabie. Păi, și atunci, de ce îl deranja 
atât de mult că îi cauzase chiar și cea mai mică înțepătură? 

Pentru că ea îi întâlnise colțurile ascuţite și comportamentul dur 
cu moliciune și amabilitate. Pentru că, pe sub toată pielea aceea ne- 
tedă, catifelată și dulce, se ascundea esența unei femei cu un curaj 
și cu o putere nebănuite. Pentru că se făcuse bucăți în braţele lui, și, 
într-un fel sau altul, el o ajutase să se adune la loc. 

Pentru că și numai gândul că suferea îi făcea mușchii să tresară și 
îi aprindea o furie incomodă prin vene. Acolo, pe coridorul cavernos 
al casei sale, înconjurat de vid, îl găsi ceva rece și ascuţit. Ceva ce 
crezuse că lăsase în întunericul de la Newgate. Îl copleşea cu șocul 

ce te lăsa fără suflu al râului Tamisa pe timp de iarnă, aducând odată 
cu el o rafală de întrebări, care ricoșau amenințător prin liniște. 

Frică? 

Dar oare ce urma să se întâmple atunci când avea să se termine 
toată povestea asta și să nu mai fie lângă ea? Cine urma să-i prote- 
jeze pe Millie și pe fiul ei de primejdiile care pândeau din umbre? De 
oameni ca el? Dacă îi făcea rău altcineva? 

Gândul acesta abia apucă să prindă contur în mintea lui, că se 
pomeni la ușa ei, deschizând-o și înaintând în camera întunecată. 
Cu draperiile grele închise, nu putea distinge nimic cu excepția unor 
particule argintii de praf, licărind în lumina argintie a zorilor care 
se infiltra prin deschizătura mică dintre draperii. În timp ce își cro- 
ia drum la fereastră, se izbi cu coapsa de un obiect de mobilier ne- 
familiar și îşi înăbuși un mârâit, înainte de a ajunge la fereastră și 
a trage draperiile. 

Se răsuci, apoi i se tăie răsuflarea când văzu cum razele argintii 
ale zorilor iluminau părul ei negru cu fâşii de lumină angelice. Millie 
dormea cuibărită pe o parte, cu genunchii ridicaţi și cu degetele-i 
elegante așezate deasupra păturii moi. Pielea ei, care era aproape 
la fel de pală precum cearceafurile pe care dormea, crea un con- 
trast nemaipomenit cu buclele negre ca smoala răsfirate în spatele 
ei pe pernă. 

Cristopher o văzuse din toate unghiurile imaginabile. Pe scenă, 
strălucind precum însăși bijuteria coroanei. Între umbre, cu pleoape 
grele și cu ochii umbriţi de dorinţă. La băi, goală, udă și alunecoasă. 
Aplecată chiar peste acest pat, expusă, luxuriantă și caldă. 

Dar niciodată așa. Niciodată liniștită și nepăzită... vulnerabilă... 
cu scânteia electrică din ochii ei adormită și cu zâmbetul pe care îl 
împărtășea lumii ascuns sub buze moi și ușor întredeschise. I se năs- 
cu în minte ideea absolut ridicolă de a-i săruta gura moale până se 
trezea. Și înghiți apăsat. 

De două ori. 

Nu îndrăznea să se miște. Nu putea avea încredere în el însuși că 
nu avea să facă vreo prostie... cum ar fi să se strecoare în pat lângă 
ea și să o cuibărească în brațele sale. Să își folosească propria-i carne 
mutilată ca un scut ca să-i protejeze perfecțiunea. 

Părea atât de tânără așa, cu genele-i dese şi negre ca un evantai, 
odihnindu-se pe obrajii-i rozalii îmbujoraţi de căldură și de somn. Și 
atunci văzu cât de micuță și de neajutorată era de fapt. Bineînţeles, 
patul putea fi în aceeași măsură și împins ușor pe apele râului Tamisa 

de zece marinari vânjoși, dar silueta ei fragilă și oasele-i delica- 
te abia păreau să tulbure muntele de pături pe care le îngrămădise 
Welton acolo. 

Apropiindu-se de pat fără să scoată un sunet, Cristopher se înălța 
deasupra ei, pândind-o, cu mâinile încleștate și cu brațele tensiona- 
te. Niciodată în viaţa sa nu avusese ceva atât de frumos. Nici măcar 
conacul în care locuia nu era, tehnic vorbind, al lui. Știa că își putea 
permite lucruri — ba, de fapt, cam orice voia —, dar pentru el nu prea 
avusese niciodată sens să strângă obiecte pe care le-ar fi putut pier- 
de. Dacă filosofiile maestrului Wu Ping îl învățaseră ceva, acest lucru 
era că dorinţele conduceau la dezamăgiri și că atașamentul atrăgea 
după sine suferinţă. 

Christopher cunoștea foarte bine suferinţa în toate formele ei. 

În mijlocul acestei camere, vopsită în culori liniștitoare și cu obi- 
ecte frumoase și fragile, o dorinţă periculoasă ardea în el cu o ase- 
menea ferocitate, încât îl făcea să se cutremure. Și nu genul acela 
de dorinţă sexuală pe care o trăise cu ea noaptea trecută - deși s-ar 
fi păcălit pe sine dacă nu ar fi recunoscut că și aceasta reprezenta o 
componentă importantă —, ci ceva ca un junghi nemăsurat de dor 
care pulsa în pieptul lui. 

Pentru ea. Pentru asta... pentru tot și toate ce aveau legătură 
cu asta. 

Pentru fantezia aceasta stranie și necunoscută pe care o trăia 
chiar aici, în mijlocul casei sale goale. Decoraţiuni care încălzeau ca- 
merele reci și uluiau ochiul. Paturi moi, devenite și mai primitoare 
și mai ademenitoare cu o femeie și mai caldă și primitoare înăuntru, 
care îi semnaliza să i se alăture și să devină o parte a acestei fantezii. 
A unei fantezii pe care ea o trăia în fiecare zi. Și nu orice femeie, ci 
această anume femeie. Cea mai dorită femeie din imperiu, plus alte 
câteva țări de pe continent. 

Femeia lui. 

Christopher clătină din cap ca să-și limpezească mintea de toate 
gândurile astea rătăcitoare. Millie nu era un obiect de posedat, ci o 
ființă umană. O ființă umană cu dorințe și ataşamente proprii. Una 
care nu se temperase niciodată cu antrenamente, care nu-și înăspri- 
se şi nu-și călise trupul cu pedepse și care nu făcuse niciodată rău 
altei ființei vii. Și totuși, un instinct primitiv și posesiv se revărsa 
prin el cu intensitatea nimicitoare a unui tsunami. Două cuvinte 
scurte încă răsunau prin tăcere, tânguindu-se şi înfruntând tumultul 

furtunii care se aduna și urla în interiorul lui, abia conținut de piele 
și de mușchi. 

A mea. 

Nu. „Nu“, își porunci sieși și mai ferm. Millie nu era a lui. El nu pu- 
tea să o aibă și refuza să se atașeze. Ea era o creatură a scenei, legată 
sentimental de fiul ei, și aparținea publicului ei adorator. 

El nu aparţinea nimănui. 

Respirând apăsat în ciuda durerii surde și trepidante pe care 
o simţea în piept, Christopher îi șopti numele. Nu venise aici ca să o 
revendice, indiferent de cât de tare și-ar fi dorit și l-ar fi zorit corpul 
său. Promisese să o protejeze. Și, ca să poată face acest lucru, știa că 
trebuia să o învețe să se apere singură. 

Pentru că el nu putea să fie cu ea mereu. Îl pusese să-i jure că avea 
să o lase în pace când aranjamentul lor ajungea la final. 

Dar o femeie ca ea nu era singură niciodată. Niciodată nu se sim- 
tea însingurată. În permanenţă înconjurată de prieteni, de fani și de 
fiul ei adorator, viaţa ei era plină de alți oameni. 

Da, avea să o lase. Dar atunci Christopher urma să fie cel care să 
rămână singur. 

Din nou. 

Pentru totdeauna. 

Durerea aceea surdă se transformă brusc într-un junghi rece, și 
Christopher îi rosti numele, mai tare de data aceasta, sperând să o 
trezească din lumea viselor în care era ancorată prin somn. Millie 
dormea somnul inocenților. Fără arme la îndemână, fără poveri care 
să-i apese sufletul în bezna nopţii, amenințând să o mistuie cum în- 
chidea ochii. Fără înțelegerea amară că singura cale de a se proteja de 
pericolele care pândeau din umbre era să devină una cu întunericul. 
O creatură smulsă din adâncimile cele mai haine ale abisului. 

Proverbialul Om Negru care speria copiii. 

Realitatea rece și dură o aștepta aici la lumina zilei, și trebuia 
să o pregătească pentru ea, altfel n-ar mai fi putut închide nicio- 
dată ochii. 

- Millie. 

Îi spuse numele tare şi se aplecă să o atingă pe umăr. 

Chiar și prin cămașa aceea de noapte prea mare, oasele ei îi pă- 
reau extraordinar de fragile la atingere. Era extrem de vulnerabilă, și 
ar fi putut-o frânge cu atât de puțin! Dar, în același timp, știa în sinea 
lui că, dacă mâinile lui mari și brutale ar fi rănit-o vreodată, el ar fi 
fost cel nimicit definitiv. 

Nu se mai putea gândi la asta fără să-și piardă minţile... controlul. 

O strânse mai tare de umăr și o scutură cu blândețe. Când ea 
nu reacționă în nici un fel, se încruntă, și un fior rece îi traversă 
măruntaiele. 

Oare era bine? Oare se rănise cumva în timpul nopții? 

Oare mai respira? 

Christopher apucă atunci păturile și le smulse de pe ea, răcnin- 
du-i numele pe un ton jos și disperat pe care nici măcar el nu-l recu- 
noștea ca fiind al lui. 

Millie sări ca arsă și învie din somn, cu un sunet gâtuit, dând din 
mâini și din picioare. Și, dacă Christopher ar fi fost un om cu reflexe 
mai lente, cu siguranţă nu ar fi apucat să o prindă de încheietură 
înainte ca pumnul ei să se ciocnească de fața lui. Ochii ei sticloși și 
speriaţi se holbară la el un moment de sub o claie de păr ciufulit, 
până când se întunecară de furie. 

- Îmbracă-te, îi ordonă Christopher. Trebuie să te învăţ nişte 
lucruri. 

De fiecare dată când Millie clipea, în ochii ei încețoșaţi de somn 
își făcea apariţia o altă emoție diferită - nici una dintre ele nefiind 
prea măgulitoare. Confuzie, enervare, indignare și apoi acuzare. 

- Cât... Cât e ora? întrebă ea, cu vocea răgușită de somn, în timp 
ce îşi lipea palma de o pleoapă care i se zbătea. 

Vocea aceea! Nu mai auzise registrul acela decât o singură dată. 

„O să mor dacă nu mă săruți!“ 

Corsajul larg al cămășii de noapte îi alunecă pe un braț, dezvălu- 
indu-i un umăr luxuriant și agățându-se de curba unuia din sânii ei. 

Și corpul lui reacționă imediat. Mădularul lui se umflă din iner- 
ţie, și simți un junghi de disconfort în măruntaie. Nu-și dăduse 
seama că mâna lui se strângea pe încheietura ei până când nu o 
văzu tresărind. 

Îi dădu drumul imediat. 

-E trecut de răsărit, mârâi el. Acum, pune ceva pe tine, mai 
repede. 

Millie miji ochii-i aceia de catâr, uitându-se la pieptul lui gol, apoi 
ridică bărbia sfidătoare și împinse maxilarul în față, într-un gest care 
lui îi devenea destul de familiar. 

-Tu pune ceva pe tine, izbucni ea. Și trezește-mă la o oră mai 
decentă. Se încruntă apoi, apucă păturile și le aruncă iar peste ea, 
înainte de a se întoarce de la el și a se cufunda înapoi în pat. 

Christopher rămase holbându-se la ghemul de pături pe care îl 
făcu Millie, cu o senzație de uluire pură și frustrată. 

- Eu aveam impresia că ora de trezire e cu atât mai puţin decentă 
cu cât e mai târzie. 

-Ai o impresie greșită, îl informă vocea ei tăioasă, înăbușită în- 
tru câtva de pături. Și, dacă mă mai trezești vreodată înainte de ora 
nouă dimineaţa, îți fac ficatul pateu și ţi-l mănânc la micul dejun. 
Și acum, ieși. 

Puţini oameni pe lumea asta ar fi îndrăznit să-l nesocotească pe 
el. Darămite să îl mai și amenințe. Încremenit de şoc, Cristopher se 
pomeni neavând nici cea mai mică idee ce să facă în continua- 
re. Cum putea determina cineva o femeie recalcitrantă să facă ce 
i se spunea? 

Va trebui să-l întrebe pe Dorian. 

Dar, pentru moment, se afla pe un teren incredibil de necunos- 
cut. Știa, desigur, că membrii înaltei societăți arareori se trezeau 
înainte de ora douăsprezece. Și se gândi că probabil și Millie era o 
creatură a nopţii similară, obligată să încânte și să distreze până în 
zori hoardele de spectatori plătitori. 

Se uită în stânga și-n dreapta, între-un dialog intern inconforta- 
bil, și încercă o altă abordare. Să o ademenească. 

-Dacă îl trimit pe Welton sus cu niște ceai, asta te va ajuta să 
te trezești? 

-Nu și dacă ţii la majordomul tău, zise ea căscând. 

- Pardon? 

Millie lovi uşor perna și o aranjă, înainte de a pune iar capul 
pe ea. 

-Dacă îl trimiți pe Welton aici înainte de ora nouă dimineața, o 
să-l trimit la dracu’! 

-Dar ce se întâmplă la nouă dimineața? întrebă el, fără să 
gândească. 

Ea nu îi răspunse. În schimb, ritmul respirației ei deveni mai lent 
şi mai profund. 

Se mai apropie cu un pas, gândindu-se că doar nu avea cum să 
adoarmă la loc atât de repede. 

-Ce se întâmplă la nouă dimineața? repetă el, de data asta 
mai tare. 

Ea se smuci din pat și scoase un sunet foarte necaracteristic unei 
doamne, care se încadra undeva între mârâit și pufnet. 

- Am o treabă, bălmăji ea. 

-Treabă? Ce fel de treabă? 

Ea mai bălmăji atunci ceva ce lui i se păru că semăna cu „să fiu 
spălată și bătută“ 

— Ce? întrebă el, tăios. 

-Te rog frumos, pleacă, șuieră ea cu faţa ascunsă în pernă. E mij- 
locul afurisitei de nopţi! 

Christopher se uită spre fereastră și se încruntă. Dădu să deschi- 
dă gura ca să o informeze că nu era, de fapt, deloc toiul nopţii dacă 
răsărise soarele. 

Doar că ea i-o luă înainte: 

-Şi închide și afurisitele de draperii când ieși. 

Rămas mut de uluire, el se supuse, gândindu-se că o biciuire a 
limbii ei ascuţite era suficientă pentru a ucide pe oricine încerca să o 
acosteze dimineața. 

Închise ușa în urma lui, întrebându-se cam pe la ce oră a zilei 
devenea mai puţin periculoasă decât el. Probabil avea să o trezeas- 
că atunci. 


Și, după cum se dovedi, afirmaţia bălmăjită a lui Millie, „... să 
fiu spălată și bătută...“, fusese limbajul ei de somn incoerent pen- 
tru „doamna Loretta Teague-Washington“. Chiar și Argent, care era 
în principiu o nulitate socială, auzise de americanca neobrăzată și 
scandaloasă pe care înalta societate o poreclise cu afecţiune Vră- 
jitoarea. Se zvonea că o oră petrecută cu ea putea să șteargă zece 
ani de pe ten și să garanteze caracterul deziderabil al unei femei pe 
piața căsătoriilor. 

Sprâncenele lui Christopher se uniră deasupra unei încruntături 
în timp ce trăsura se legăna pe piatra cubică a străzilor londoneze, 
îndreptându-se înapoi spre apartamentul ei din Drury Lane. Millie 
stătea pe locul de vizavi de el, cu fiul ei lângă ea, cu părul strâns într- 
un coc simplu și îmbrăcată în același costum pe care îl purtase cu 
noapte înainte, când i-o trăsese. 

Nu se gândise să trimită să i se aducă și haine de schimb. 

Străduindu-se să ignore amintirea fustei sale rubinii precum vi- 
nul ce acoperea fundul ei alb pal, Christopher își schimbă poziția în 
scaun când simți că pantalonii îi deveneau mai strâmțţi. Și amintirea 
aceea fierbinte deschise calea spre întrebarea neplăcută asupra moti- 
velor lui Millie de a o căuta pe Loretta Teague-Washington. 

Căsătorie? 

Încruntătura lui lăsă loc unei expresii de mânie în toată regula, și 
se uită urât la orașul plin de viață, necaracteristic de nervos. Millie 
îl informase că nu era îndrăgostită de nimeni. Cu toate acestea, nu îi 
datora nici un soi de fidelitate sau prietenie și, implicit, nu era în nici 
un fel obligată să îi facă mărturisiri intime. 

De asemenea, instituţia căsătoriei nu avea aproape nici o legătu- 
ră cu iubirea. Cu îndrăgosteala. Poate că își dorea ceea ce își doreau 
majoritatea femeilor. Un soț bogat. Un viitor sigur. Pe cineva care să 
își ia angajamentul să aibă grijă de ea când dispăreau tinerețea și fru- 
museţea, deși aceasta era o posibilitate pe care el însuși nici măcar 
nu şi-o putea imagina. 

Sau poate râvnea la un nume legitim pentru fiul ei? 

Dar oricare ar fi fost motivele ei, dacă se căsătorea, atunci avea 
să aparţină altuia. Christopher strânse din dinţi cu atâta forţă, încât 
simţi o mică durere pe la tâmple. 

-Eşti destul de tăcut în dimineața asta, observă Millie. S-a în- 
tâmplat ceva? 

Privirea lui se îndreptă rapid spre ea, și respiră adânc de câteva 
ori, sperând să își poată folosi controlul pe care îl avea asupra ener- 
giei sale ca să-și liniștească inima ce părea să insiste să bată mai tare 
de fiecare când îi vedea zâmbetul sincer. 

Mica îngrijorare din privirea ei blajină era opusul femeii care fu- 
sese la răsărit, când el se dusese să o trezească. De fapt, fusese însăși 
întruchiparea politeţii binevoitoare de când ieșise din dormitorul ei, 
la ora zece dimineața, cu o ceașcă de ceai în mână. Și, dintr-un motiv 
sau altul, acest contrast părea să-i tulbure echilibrul. 

- Amân orice conversație până la douăsprezece, o informă el. 
Până când pot să fiu convins că e o oră sigură. 

Millie înclină capul într-o parte, întrebător, în același timp în care 
Jakub făcu ochii mari, parcă pentru a-l preveni. 

- Sigură? repetă ea. Păi, de ce n-ar fi o oră sigură? 

-Ultima dată când am vorbit, ai ameninţat să-mi faci ficatul pa- 
teu, îi aminti Christopher. 

-Dar asta e ridicol. Mie nici măcar nu-mi place pateul de ficat. 

-Şi ai promis, de asemenea, să-l omori pe majordomul meu 
în vârstă. 

Ea făcu ochii mari. 

-Pe Welton? Dar de ce, Doamne iartă-mă, să fac așa ceva? Îl ador 
pe Welton! Și-n plus, eu nu sunt criminală, zise ea, și intonaţia folosi- 
tă îi transmitea clar acel mesaj neechivoc. 

Că nu ea era asasinul aici. 

- Ei bine, din câte se pare, dimineața ești mult mai predispusă 
spre violenţă. 

Ea clătină din cap, uitându-se la el de parcă el era cel care-și pier- 
duse mințile. 

-Ai avut vreun vis ciudat? Vreun coșmar, poate? 

Christopher chiar începea să-și pună întrebări... 

Jakub, care se tot uitase de la unul la altul în timpul schimbului 
de replici, vorbi atunci, și tonalitatea înaltă, aproape de falsetto, a 
glasului său transmitea clar circumspecţie: 

-Ai trezit-o înainte de ora nouă, nu-i așa? 

-Mă tem că da, confirmă Christopher. 

Băiatul clătină atunci din cap cu o compasiune matură. 

-Nu ar fi trebuit să faci asta, îi reproșă el cu blândețe, rămânând 
în același timp însăși întruchiparea compătimirii masculine. Mama 
nu trebuie trezită înainte de ora nouă dimineaţa. Și, dacă aștepți 
până la zece, atunci cu atât mai bine. 

-O să ţin minte asta. 

Christopher încuviință din cap apreciativ, ceea ce îi smulse bă- 
iatului un zâmbet până la urechi. Uimirea lui Millie părea soră cu 
indignarea când scoase un sunet încordat și zise: 

- Nu am nici cea mai mică idee despre ce tot vorbiți voi doi, șuieră 
ea, după care se întoarse, studiindu-i șovăielnică. Chiar sunt așa un 
monstru dimineața? 

- Da, răspunseră la unison Jakub și Christopher. 

-Am înțeles, zise ea și strânse din buze. 

-E în regulă, mamă. Jakub interveni imediat ca să o liniștească, 
așezându-și mâna mică peste a ei și mângâind-o ușor de consolare. 
Eu devin un monstru dacă se întâmplă să nu trag vreun pui de somn, 
mai ştii? 

Millie zâmbi și se aplecă să-l sărute pe creștet. 

-Tu ești mereu un îngeraș. 

-Eu sunt un monstru noaptea... pe întuneric, mărturisi Chris- 
topher, rânjind, cu un amuzament subînțeles. 

O dezvăluire ironică în mijlocul unei conversații aparent 
nevinovate. 

- Da, domnule Argent? întrebă Jakub. 

- Mda. Mă tem că cel mai îngrozitor tip de monstru, chiar. 

Copilul se întoarse atunci spre Millie. 

- Uite, mamă, vezi?! Toţi suntem monștri uneori. 

De data aceasta, Millie nici măcar nu se mai uită în jos la fiul ei, 
ci ochii ei strălucitori rămaseră privind fix în ochii lui Christopher, 
amândoi cumva hipnotizaţi de acel moment. 

-Aşa este, suntem, murmură ea. 

Găsind uimitor faptul că, până și în lumina pală și difuză a tră- 
surii, pielea ei părea să strălucească din cauza unei lumini inte- 
rioare pe care el n-o mai întâlnise niciodată, Christopher se aventură 
mai departe: 

-Şi e posibil să fi fost un monstru și noaptea trecută. E posibil să 
fi făcut... lucruri destul de monstruoase. 

Nu-și ceruse scuze pentru nimic, niciodată în viaţa lui. Dar 
simplul fapt că recunoștea că era posibil ca tot ce îi făcuse noap- 
tea trecută să fi fost greșit mai elibera un pic senzaţia uleioasă din 
sufletul lui. 

Jakub începu din nou să se uite de la unul la altul. Tensiunea 
dintre ei creştea aproape palpabil, și nedumerirea micuţului deveni 
absolut evidentă când își împinse ochelarii pe nas și întrebă: 

— A fost un monstru, mamă? 

În ochii lui Millie strălucea ceva ce Christopher nici măcar nu 
putea începe să încerce să cuprindă cu mintea sau să definească. 
Ceva precaut și totuși... blând. 

- Nu, kochanie, zise ea, aproape în șoaptă. Nu, nu a fost. 

- Si, mai exact, unde naiba ai dormit azi-noapte? șuieră Loretta 
Teague-Washington, dându-și de pe față o buclă blondă decolorată 
cu peroxid înainte de a-și pune mâinile în șolduri. 

O îmbujorare vinovată îi acapară imediat chipul lui Millie, ridicân- 
du-se de deasupra gulerului rochiei de zi de culoarea piersicii pe care 
tocmai o îmbrăcase și urcând până spre linia părului său negru ca 
pana corbului. 

-În pat, evită ea şi făcu un pas în lateral, în timp ce domnul 
Emile-Baptiste Teague-Washington luă numeroase pungi și valize 
ale Lorettei și dispăru în josul coridorului care ducea spre cabina 
personală a lui Millie din apartamentul său. 

-În al cui pat? ceru să ştie femeia. În al lui? zise, gesticulând spre 
Argent, care se înălța în spatele ei ca un nor de furtună, întunecat 
și ameninţător. 

Millie își lipi palmele de obrajii încinși, recunoscătoare pentru 
faptul că Jakub se afla la bucătărie cu doamna Brimtree, savurând 
o gustărică. 

Ignorând umilința ei, Loretta se mai apropie cu un pas mare ca 
să-i inspecteze pielea. 

-Trebuie să recunosc că nu ai mai arătat niciodată atât de îm- 
prospătată. Nu ai mai strălucit niciodată cu o asemenea... vigoare. 
Ce ţi-ai făcut la piele? La ce stilistă ai fost pe la spatele meu? Spu- 
ne-mi! Te duci la altcineva, femeie? 

Millie clătină din cap. Adevărul era că uitase cum vocea răgușită a 
Lorettei putea să umple o cameră aproape până la refuz. 

- Nu... chiar nu ştiu la ce te referi. 

- Prostii! șuieră femeia durdulie și flutură din mână spre ea, peste 
una din valize, deschizând încuietoarea și apoi întorcându-se spre 
ea, ca și când ar fi uitat de ce o făcuse. Stilul ei ireproșabil și tenul ei 
neted și perfect, ca de porțelan, făceau imposibil să îi ghicească cine- 
va vârsta. Era ori o femeie de treizeci de ani matură, ori una de cinci- 
zeci de ani care nu-și arăta vârsta. Ridici cumva din sprâncene când 
mă minţi. Ori foloseşti ceva diferit pentru piele, ori toată strălucirea 
asta vine din faptul că împarți patul cu vikingul ăsta vânjos! exclamă 
și privi încruntată la Christopher, care rămânea nefolositor de stoic. 

Şi, oricât s-ar fi mândrit cu faptul că era o actriţă abilă, Millie tot 
nu-și putu ascunde în timp util expresia vinovată. Zâmbetul pe care 
îl afișă Loretta îi ridică obrajii cu o pasivitate vicleană. 

- Obrăznicătură ce ești! zise și izbucni în râs. 

-De unde ai... adică... cine altcineva mai știe? murmură Millie, 
lipindu-şi palmele de obrajii-i înfierbântaţi. 

La Londra, bârfele circulau cu viteza unei locomotive cu aburi. 
Dar nu crezuse că aflase cineva că noaptea trecută dormise la conacul 
lui Argent din Belgravia. 

-E! Nici măcar nu eram sigură că ai un amant până când nu mi-ai 
confirmat-o chiar tu! Loretta îl măsură din priviri pe Argent, plină 
de apreciere, și ochii ei zăboviră un pic mai mult pe umerii săi laţi, 
prea puţin mascaţi sub sacoul gri scump pe care îl purta. Și cine te-ar 
putea învinui? 

Domnul Teague-Washington o înghionti ușor cu cotul pe Millie 
când trecu pe lângă ea, gest care atrase o respiraţie tăioasă și apăsată 
din partea asasinului din spatele ei. 

- Era şi timpul să ai un bărbat numai al tău, chère, zise bărbatul cu 
piele de culoarea cafelei pe tonul său baritonal luxuriant, aruncându-i 
un zâmbet care îi dezvăluia dinții albi şi gropiţele fermecătoare din 
obraji. Eu și doamna mea am auzit despre problemele pe care le-ai 
avut şi chiar ne ziceam „nu-i normal că n-are și ea un bărbat care s-o 
protejeze“. Dar uite că acum vedem că are! 

Buzele domnului Teague-Washington păreau chiar mai închise la 
culoare când se lipeau de obrazul alb de irlandeză-americană al soţiei 
sale, în timp ce braţul lui lung și slab se strângea în jurul umerilor ei 
grăsuţi, pentru a o trage lângă el. Și tocmai acea diferenţă de culoare 
a pielii îi făcuse pe cei doi să fugă din casa lor din America. Poate 
că ţara aceea își spunea Statele Unite, dar barierele încă erau atât 
de adânc înrădăcinate în sufletele oamenilor, încât cel mai probabil 
avea să le ia secole ca să le depășească. Europa privea cu mai multă 
acceptare căsătoriile interrasiale, mai ales în rândul oamenilor de 
moravuri mai ușoare. Și cel puţin aici asta era legal. 

Loretta îl strânse cu afecțiune în braţe pe soțul ei înainte de a se 
apropia spre Millie. 

-Ştiam doar că nu ai dormit în patul tău, altfel ai fi folosit tinc- 
tura aceea de levănţică și crin pe care ţi-am dat-o să-ţi fac compre- 
se pentru ochi şi nu ai fi mai avut ochii așa de al naibii de umflați. 
O apucă apoi de bărbie pe Millie cu degetele ei puternice, îi ridică fața 
spre lumină și mijii ochii aceia verzi strălucitori de irlandeză, studi- 
ind-o cu dezaprobare. Asta dacă nu cumva ai plâns. 

Millie tresări și se încruntă uşor, îngrijorată că tensiunea eveni- 
mentele recente începuse să-și pună amprenta pe chipul ei. 

-Au fost câteva zile destul de dificile. 

Aruncă apoi o privire spre oglinda din dreapta ei și își evaluă ra- 
pid trăsăturile. Părul ei părea într-adevăr destul de pleoștit, lipsit de 
strălucirea și de volumul obișnuite. Pielea de pe frunte și din jurul 
ochilor era vizibil tensionată și un pic umflată de la criza de plâns 
de noaptea trecută. Cu toate acestea, observa și strălucirea despre 
care vorbea Loretta. Putea vedea lumina aceasta pe pielea ei şi în 
înțelepciunea păcătoasă din ochii ei, de parcă îi fuseseră dezvăluite 
secretele întunericului. 

Şi nu toate fuseseră îngrozitoare. Deși fuseseră destul de păcătoa- 
se. Foarte, foarte păcătoase, de fapt. 

În spatele ei, reflexia lui Christopher o privea cu aceeași nelipsi- 
tă vigilență. Stătea prea aproape de ea și se înălța prea impunător 
și masiv. 

Şi arăta atât de bine! 

Când îl cunoscuse prima dată, ochii lui i se păruseră reci și com- 
plet indescifrabili. Dar acum, când se uita la ea așa cum o făcea în cli- 
pa aceasta, citea incredibil de multe în adâncimile lor azurii. Lucruri 
minunate. Lucruri teribile. Cuvinte și dorințe pe care nu îndrăznea 
să le identifice, pentru că ar fi dat foc întregii ei lumi. 

Doamne! Omul acesta era incredibil de periculos! 

Loretta scoase un sunet scurt de apreciere și începu să-și facă 
vânt cu evantaiul. 

-Mon Dieu! Probabil voi doi chiar faceţi să ia foc așternuturile! 

- Loretta! exclamă Millie. 

- Ei, haide, acum, dacă chiar voiam cu toţii să fim politicoși, 
mi-ai fi făcut de mult cunoștință cu vikingul tău, zise ea, făcându-i cu 
ochiul și dându-i de înţeles că nu vorbise cu răutate. 

- Oh, Doamne! șopti Millie și se întoarse spre vikingul în discuţie. 
Domnul și doamna Teague-Washington, el este... ăăă... faceți cunoș- 
tinţă cu Christopher Argent. 

-E o plăcere, domnule Argent, zise Loretta și dădu mâna cu el 
la fel de ferm precum soţul ei. Și nu pot să nu te felicit pentru că ai 
prins-o pe femeia pentru care orice bărbat și-ar da un ochi! 

-Aşa se pare, afirmă Christopher, fără să lase vreo crăpătură, cât 
de mică, să zdruncine fațada lui enigmatică. 

- Și înţeleg și de ce. Ai suficientă forță ca să te descurci cu ea. 

- Loretta... te rog! o imploră Millie. 

- Da, știu, știu... știu că voi britanicii ăștia plictisitori și moftu- 
roși nu suportați să vorbiţi pe șleau, mai ales dacă e vorba despre 
adevăr. Dar spune-mi, sunt adevărate zvonurile pe care le-am auzit? 
Că ai supraviețuit nu la unul, dar chiar la două atacuri din partea 
unui asasin? 

Millie se opri o clipă, cugetând cu prudenţă asupra răspunsului 
ei. Sigur că nebunia de noaptea trecută de la Royal Theater se răs- 
pândise cu rapiditate prin rândul celor din înalta societate. Și majo- 
ritatea oamenilor oricum știau deja despre faptul că cineva intrase 
prin efracție în apartamentul ei și o sărutase până o zăpăcise. Deși, 
cel mai probabil, în clipa de față, oamenii presupuneau că Dorshaw 
fusese cel care întreprinsese ambele infracțiuni. 

Argent intenționase să o ucidă atunci. Și ar face bine să nu 
uite asta! 

Era un monstru. Și el sigur nu avea nici o problemă cu asta. Păi, și 
atunci cum se făcea că nu putea vedea şi ea asta atunci când se uita 
la el? Ce era în neregulă cu ea, de trăsăturile lui brutale și abilitățile 
lui periculoase păreau să o atragă și să o fascineze, mai degrabă decât 
să o sperie și să o descumpănească? 

Poate pentru că, în momentul de față, își folosea acele abilități în 
apărarea ei, nu împotriva sa. 

- Da, am fost luată în vizor de un astfel de om, răspunse Millie, 
prudentă. 

-Biata de tine! Loretta se întinse după ea și o trase într-o îmbră- 
ţișare strânsă, lipind-o de pieptul ei generos și aproape lăsând-o fără 
aer, înainte de a-i da drumul la fel de brusc. 

- Mie-mi sună a o treabă al naibii de necurată la mijloc, zise Emi- 
le-Baptiste, făcându-și un semn ciudat și apoi scuipând. 

-Chiar că, aprobă Loretta. O ştii pe actrița aia țigancă... cea 
care-și spune Contesa și care-și tot dă aere?!... Am auzit că te-ar fi 
blestemat când ai luat rolul lui Carmen în locul ei. 

-Tre să meargă la un om de-al Domnului ca s-o scape de blestem, 
şi apoi o să fie păzită de rele, afirmă domnul Teague-Washington pe 
un ton sobru. 

- Blestemele și superstiţiile nu angajează asasini, ci oamenii o fac, 
decretă atunci Christopher. 

Loretta ridică tare din sprâncenele-i întunecate, care stăteau ca o 
mărturie clară a culorii blonde nenaturale a părului ei. 

-Unde l-ai găsit pe Domnul Rază de Soare aici de faţă, la morgă? 
Nu are mâinile netede ale unui lord simandicos... E un om care mun- 
ceşte, dincolo de costumele scumpe pe care le poartă. Cu ce te ocupi, 
domnule Argent, lucrezi la pompe funebre, poate? 

Christopher ridică din umeri insesizabil, deși trăsăturile îi răma- 
seră imperturbabile. 

-Cam așa ceva. 

Stilista rânji atunci. 

-Am apreciat mereu un om care spune lucrurilor pe nume. Ei 
bine, păi, hai să mergem în spate, atunci, Millie dragă, ca să-mi fac 
magia, zise și gesticulă spre coridorul care ducea spre cabina ei per- 
sonală. Tu nu vii, adăugă apoi, arătând cu degetul ei cu manichiu- 
ră perfectă spre Argent, care dăduse să le urmeze. Timpul pe care 

îl petrece o femeie cu stilista ei implică un ritual sacru și mistic. Voi, 
bărbaţii, n-aveţi de ce să vă amestecați. 

Argent se uită atunci la Millie. Părea foarte mare și nelalocul lui în 
casa aceasta călduroasă, ornamentată din belșug și aglomerată. Cele 
câteva încăperi păreau să conţină suficiente piese de mobilier, bibe- 
louri, antichități și alte ciudățenii ca să umple întregul lui conac gol. 
Afișe înrămate de la teatru erau atârnate pe pereți lângă felinarele 
marocane, de deasupra statuilor grecești ce decorau mesele, alături 
de reproduceri după papirusuri egiptene și o vază plină cu un aranja- 
ment de pene de păun, în loc de flori. 

În mijlocul unui asemenea haos boem efeminat, pielea ca de mar- 
mură a lui Argent și costumul lui monocromatic contrastau cu nuan- 
ţa luxuriantă a părului său castaniu des. Părea foarte dur. Aproape 
brutal. O umbră misterioasă captivă într-o explozie de culori. Era o 
imagine șocantă și dinamică, și ambele femei se opriră ca să o studi- 
eze o clipă mai mult decât ar fi fost necesar. 

-Eu cred că o să mă duc la cârciumă să mănânc ceva și să fumez 
un trabuc între timp, interveni domnul Teague-Washington, deloc 
amuzat. Ai vrea să mi te alături, domnule Argent? 

- Mulţumesc, dar o să rămân aici, zise Argent și se așeză pe un 
colț al canapelei de culoare verde-deschis. 

-Fă ce vrei, atât timp cât nu stai în calea noastră, sublinie Lo- 
retta, aproape trăgând-o pe Millie după ea în jos pe coridor. Je t'aime, 
mon coeur! îi strigă soţului ei, la fel cum făcea în fiecare săptămână 
când o vizita pe Millie, de doi ani încoace. 

-Et vous, mon âme, îi strigă și el înapoi, închizând ușa în urma sa. 

Te iubesc, inima mea! 

Și eu pe tine, sufletul meul 

În mod normal, ritualul acesta o făcea pe Millie să zâmbească. As- 
tăzi însă, o făcea să se simtă goală pe interior sau vinovată... de parcă 
ar fi spionat o interacţiune privată și sacră dintre cei doi, la care ea 
nu avea să ia niciodată parte. 

Straniu de abătută și descumpănită, se prăbuși pe fotoliul de cati- 
fea pe care i-l trăsese Loretta, simțindu-se ca o floare ofilită. 

-O să încep cu părul tău și o să cobor încetișor. 

Loretta spunea asta la începutul fiecărei programări. Îi scoase 
din păr cele câteva agrafe și începu să-i aplice un tratament făcut 
dintr-un amestec de uleiuri rare și ierburi originare de pe continen- 
tul american, precum jojoba, tinctură de rădăcină de yucca și esență 

de trandafir sălbatic. După ce aplică uleiul pe scalp și pe vârfuri, îi 
udă restul părului și tăie vârfurile inegale cu o lamă ascuțită. 

Mirosul exotic de mosc și de pământuri sălbatice și necunoscu- 
te umplură încăperea, și Millie începu atunci să se relaxeze pentru 
prima dată în multe zile. 

- Unde l-ai găsit pe vikingul ăsta al tău? o întrebă Loretta, și gla- 
sul i se transformă, devenind din ce în ce melodios, pe măsură ce 
ritualul punea stăpânire pe amândouă. 

-El m-a găsit pe mine, de fapt. 

- A, am înţeles. Și este o aventură amoroasă sau mai degrabă de 
o... de o natură mai conjugală? 

Numai Loretta putea să pună o întrebare atât de directă. Și, 
dintr-un motiv sau altul, relația dintre stilistă și clientele ei era mai 
discretă decât cea dintre un om și duhovnicul său. 

Cu toate acestea, Millie tot nu putea găsi cuvintele pentru a 
descrie exact ce anume reprezenta Christopher pentru ea. Asasin 
transformat în protector. Răufăcător devenit amant. 

-Avem un... un aranjament, zise Millie, evazivă. 

-Şi aranjamentul acesta are ceva de-a face cu faptul că ai fost în 
pericol și vikingul acela de afară arată de parcă ar putea sfâșia un om 
cu mâinile goale? Poate că Loretta era un pic băgăcioasă și obraznică 
şi cam needucată, după standardele englezești, dar cu siguranţă nu 
era deloc proastă. 

-Aş minţi dacă aș spune că nu, oftă Millie. 

-Am înțeles, zise Loretta răsucindu-i părul, prinzându-i-l într-un 
coc în vârful capului şi acoperindu-l cu un prosop cald, ca să lase ule- 
iurile să se absoarbă și să-și facă treaba, înainte de a trece la spălat. 
Nu ai fi prima femeie din lume care invită un bărbat periculos în pa- 
tul ei în schimbul protecţiei... De fapt, am făcut-o și eu de câteva ori 
înainte să-l întâlnesc pe domnul Teague-Washington. 

- Serios? 

Simţindu-se deodată copleșită de o senzaţie stranie de ușurare, 
Millie o binecuvântă în sinea ei pe femeie pentru că nu o catalogase 
drept prostituată. 

- Oh, da, desigur. Continuă apoi cu o mască făcută din miere, 
ceară de albină, esenţă de crin alb și suc de lămâie, pe care i-o în- 
tinse pe față lui Millie cu un aplicator de lemn, pentru a-i tonifia 
pielea, a-i micşora porii și a corecta eventualele imperfecţiuni ale 
tenului. Protecţia poate veni în multe forme. Bani, mâncare, adă- 
post, putere și uneori chiar și sub forma unor abilități periculoase 

și a disponibilității de a ucide. Și, din câte mi se pare mie, domnul 
Argent al tău de-afară ţi le-ar putea oferi pe toate. 

-Aşa e, chiar poate. Millie se lăsă atunci pe spate și închise ochii, 
savurând senzaţia pe care i-o lăsa siropul acela gros şi cald pe pielea 
obosită și chinuită. Multe femei din profesia ei își luau un „protec- 
tor“. În majoritatea cazurilor, termenul acesta desemna numai fap- 
tul că aveau un bărbat care să plătească pentru a-și asigura o amantă. 
Acest tip de protecţie era faţă de sărăcie, de foamete și adesea și de 
străzile crude, împânzite de oameni îngrozitori sau, și mai rău, pline 
de boli. 

În cazul acesta însă, când Millie mărturisea că avea un protector, 
se referea la sensul literal al cuvântului. Chiar dacă serviciile oferite 
în schimb fuseseră în esenţă aceleași. 

-Trebuie să-mi spui, șopti Loretta conspirativ. Cum sunt abilită- 
tile lui ca amant? Vikingul tău e bun de ceva? De câte ori ţi-a oferit... 
la petite mort? 

Mica moarte... climaxul acela misterios despre care atât de multe 
femei vorbeau încontinuu. Cauza gemetelor gâfâite și a țipetelor pe 
care le auzise pe vremea când împărțise case cu pereți subțiri cu fe- 
mei de moravuri ușoare. 

Millie se strădui atunci să-și ascundă lipsa de experienţă cu o 
explicaţie superficială: 

- Sinceră să fiu, n-aş putea spune. Am făcut... adică... m-am culcat 
cu el o singură dată. 

Mişcările line ale femeii se opriră o clipă înainte de a continua cu 
și mai multă blândețe. 

-Nu-ti face griji, draga mea. Adesea, e nevoie să se întâmple de 
câteva ori până când membrii unui cuplu ajung să își învețe reciproc 
nevoile. Ca să se familiarizeze cu plăcerile și dorințele fiecăruia. 

- Serios? întrebă Millie, înainte să gândească. 

- Și, dacă-mi dai voie să-ţi ofer un mic sfat, să nu-ți folosești nici- 
odată abilitățile actoricești în pat. Să nu simulezi niciodată o plăcere 
pe care nu o simți. Nu-i faci nici o favoare nici lui și cu siguranță 
nici ţie. 

-Să joci teatru în timp ce... Dar de ce ai face așa ceva? se pomeni 
Millie întrebându-se cu voce tare. 

Glasul Lorettei era mai blând acum și părea mai matern ca 
niciodată: 

-Nu eşti o femeie chiar așa de lume pe cât ai vrea să ne faci pe toți 
să credem, nu-i așa, draga mea? 

-Nu am avut mulți amanți, mărturisi Millie. 

Femeia mai în vârstă scoase atunci un sunet alinător de 
înțelegere. 

-Eşti una dintre cele mai inteligente, atunci. Simt că trebuie 
să spun că un bărbat ca el, așa mare și... ei bine, nu-mi închipui că 
e foarte blând. 

Millie clătină ușor din cap, ca nu cumva să o întrerupă pe Loretta 
din ceea ce făcea. 

-Un bărbat așa ca el... care-și petrece toată viața dând ordine, 
pe care alţii le execută în cel mai mic detaliu... Femeile i se supun, și 
alți bărbați îl urmează. Și tot ce știe a învăţat din experienţă, pentru 
că nimeni nu îndrăznește să-i dea lui un ordin, zise femeia, şi Millie 
auzi cum în vocea caldă a femeii se infiltră un zâmbet păcătos. Știi de 
ce are nevoie un bărbat ca el în pat? Dacă vrei, pot să-ți spun secretul 
plăcerii lui... și al plăcerii tale. 

-De ce are nevoie? întrebă Millie, uitând aparent că nu mai era 
nevoie să împartă patul cu el, vreodată. 

Şi o surprindea și pe ea cât de mult își dorea această informaţie. 
Cât de mult își dorea să o pună în aplicare. 

-O femeie care să-i spună exact ce vrea. 

- Glumești! icni Millie, cu sufletul la gură. 

-Absolut deloc. Păi, ia gândeşte-te un pic... și o să-ţi dai seama că 
am dreptate. 

Și se gândi într-adevăr. Millie se gândi la asta în tot timpul în care 
Loretta lăsă masca să i se usuce pe față și în tot timpul în care îi frecă 
mâinile și braţele cu un ulei amestecat cu zahăr, ca să-i exfolieze pie- 
lea și să îndepărteze celulele moarte. 

„Nu a fost nici pe departe de-ajuns, lua-te-ar naiba!“ îi răsuna 
în minte. 

Cuvintele acelea pe care el i le mârâise cu o noapte în urmă îi 
trimiteau un fior secret de exaltare prin miezul feminin al ființei. 
Nu fusese de-ajuns. Și, chiar dacă știa că el își găsise plăcerea, înțele- 
gea cumva în același timp și că ea nu... terminase. Că junghiul acela 
de durere pe care îl resimţise atunci când o penetrase fusese urmat de 
fiori mici de plăcere. Și își dorise ca el s-o pătrundă și mai adânc. 
Îşi dorise să atingă... și altă părticică secretă din ea. Mugurele acela 
de carne vibrant care se afla un pic mai sus de locul unde o pătrun- 
sese. O deranjase până târziu în noaptea aceea, durând-o, pulsând 
şi încordându-se în jurul a nimic altceva decât pustiu. Atât de tare, 
încât își dorise să îl atingă chiar ea, numai că nu îndrăznise. Dacă 

i-ar fi spus lui să o facă? Oare ar fi făcut-o? Că Argent nu era un băr- 
bat ascultător de fel era puțin spus, dar Loretta chiar părea să știe 
despre ce vorbea. 

- Bărbaţilor ăstora cu sânge fierbinte le place la nebunie când le 
spui unde să te atingă și cum. Când să-și folosească limba, cât 
de mult și cât de dur să te ia... Și încă în cel mai explicit limbaj 
cu putinţă. 

Dar mintea lui Millie se blocă pe un singur lucru. 

— Cu... gura? 

- Oh, draga mea! șopti Loretta, bătând-o ușor pe mână plină de 
simpatie și apoi continuând ce avea de făcut. la spune-mi, crezi că 
domnul Argent o să-ți facă curte o vreme? Crezi că o să te ceară 
în căsătorie? întrebă Loretta, pe un ton prudent de neutru. 

- Nu. Reacţia femeii la răspunsul ei o surprinse atât de tare pe 
Millie, încât se pomeni cuprinsă de un sentiment de dezolare. Nu, 
aranjamentul nostru este... pe termen limitat. 

- Probabil e cel mai bine așa, zise femeia cu blândețe. Bărbaţii cu 
ochi așa reci vin adesea la pachet cu un temperament înfocat și sunt 
iuți la mânie. Ai fi înțeleaptă să ai grijă cu el. Oferă-i și ia-ți nişte plă- 
cere și apoi luaţi-vă rămas-bun înainte ca prima criză de furie să facă 
totul incomod... sau periculos. 

Millie încuviință din cap, și gândurile începură să-i zboare 
prea repede pentru a putea forma orice fel de propoziție coerentă 
drept răspuns. 

Oare câteva tentative eșuate de asasinat se puneau drept o criză 
de furie? I se părea imposibil să-și dea seama și absolut de neconce- 
put să pună o astfel de întrebare. Doamne, Dumnezeule! Oare cum 
ajunsese viaţa ei în asemenea hal? 

-Nu te angajaseși la un moment și într-o relaţie de flirt cu un in- 
spector-șef de la Scotland Yard? întrebă Loretta. Cum îl chema...?!... 
Morrison, Morton? 

- Morley. Carlton Morley. 

- Oh, da, ăsta-i tipul. Ce s-a întâmplat cu el? 

Millie ridică din umeri, invocând în mintea sa chipul frumos și 
trăsăturile ascuţite ale lui Sir Morley. 

- Ți-am pomenit despre el numai pentru că mi s-a părut șarmant, 
inteligent și bun la suflet. Ne știm de câțiva ani buni, și l-am conside- 
tat mereu un bărbat atrăgător, iar prezența lui cumva... liniștitoare. 
Dar mă îndoiesc sincer că interesul a fost reciproc. E foarte concen- 
trat pe munca lui. 

- Atrăgător și bun la suflet nu e deloc un început rău, zise femeia, 
dar apoi strâmbă din nas și adăugă: Dar fermecător și liniștitor nici 
nu se compară cu vikingul acela mare și brutal de afară. Femeile ca 
noi... au nevoie de un pic de pericol în viață, ca să rămână lucrurile 
interesante. Și uneori, unei femei îi trebuie un bărbat care s-o salte 
de pe podea și s-o posede cu spatele lipit de perete, dacă înţelegi ce 
vreau să spun. 

Millie avu nevoie de câteva clipe ca să înţeleagă la ce se referea 
Loretta. Și apoi făcu ochii mari când constată că imagina invocată 
trezea din nou acea durere surdă din măruntaiele ei. Oare Argent 
ar fi făcut ceva de genul acesta? S-o lipească cu spatele de un perete 
și s-o... Oh, Doamne! Dar de ce întreținea astfel de fantezii lascive 
despre un bărbat atât de defect ca el? Era un criminal. Asasin de pro- 
fesie. Nu era nimic altceva decât un rău necesar în viaţa ei. Regele 
şerpilor, pe care îl angajase pentru a se înfrupta cu viperele care 
intenționau să le facă rău ei și fiului ei. Și ar fi făcut bine să nu ia 
felul în care îi tresăreau toate terminațţiile nervoase atunci când se 
afla în preajma ei drept altceva decât un avertisment primordial 
că pericolul era prin apropiere. Nu trebuia să lase asta s-o incite sau să 
o încânte. 

Oh, dar adevărul era că o exalta teribil. 

-Ce-a zis Emile al meu e adevărat, să știi, continuă Loretta, pe un 
ton conversaţional. Chiar ne facem griji pentru tine în unele nopți. 
Poate ar fi mai bine să-ți găseşti un bărbat cu care să te așezi la casa 
ta. Minunile pe care le fac funcționează pe termen limitat, să știi, și, 
oricâţi bani mi-ai da, timpul ne ajunge din urmă pe toți la un mo- 
ment dat. 

În vreme ce spunea astea, îi dezlipi lui Millie masca de pe față 
și îi stropi pielea cu un tonic făcut din apă de trandafiri, coniac și 
hamamelis. Millie scoase un sunet aprobator, deși rămase atentă 
la ce se întâmpla în mintea ei, până când fu în stare să-și exprime 
îngrijorările. 

-Problema e că, deşi sunt mulți bărbați care se oferă să-mi încăl- 
zească patul și să-mi umple buzunarele, nu am primit nici o cerere 
în căsătorie legitimă. Sunt o femeie pe care bărbaţii vor s-o posede, 
cu care vor doar să se culce. Mă vor să îi ispitesc, să îi seduc și să le 
împlinesc fanteziile. Pentru că, atunci când aud că vreau să rămân 
pe scenă cât de mult posibil, nici unul dintre ei nu vrea ca mireasă o 
astfel de femeie. O soţie trebuie să-l susțină pe soțul ei și să-l urmeze 
în tot ce întreprinde, nu invers. 

- Vorbeşte în numele tău, drăguță, pufni Loretta. Emile nu face 
aproape nimic altceva decât să-mi care bagajele grele, să-mi ofere 
plăcere până când leșin și să mă facă să râd de mă doare burta. Și mie 
asta-mi convine de minune. El ar prefera să se ducă la pescuit decât 
să muncească, dar asta înseamnă că cel puţin aduce mâncare acasă, 
în timp ce eu plătesc facturile. Oamenii lui trăiau de pe urma pămân- 
tului, dar asta e greu de făcut, când eu îl târăsc din oraş în oraș. Și 
nici prin gând nu mi-ar trece să-l oblig să se ducă să muncească într-o 
fabrică, numai ca eu să stau de pomană acasă toată ziua și să mă 
îngraș și mai tare. 

-Dar tu și Emile sunteți un cuplu unic și minunat. 

Loretta îi aruncă atunci un zâmbet plin de afecţiune. 

-Asta e la fel de adevărat pe cât e de amabil din partea ta s-o spui, 
draga mea. Se grăbi apoi spre valizele ei, de unde scoase o unghieră, 
un baton de ceară de albine și o bucăţică de piele aspră pe care o 
folosea ca să-i taie unghiile, să i le pilească, să le dea formă și să-i 
îndepărteze cuticulele. Am adus în discuţie ideea de a te așeza la casa 
ta numai pentru că acum câteva zile am avut o programare la Lady 
Harriett Crenshaw, vicontesa Russell. Și, după cum probabil știi, ea e 
sora Alteţei Sale Collin Talmage, ducele de Trenwyth, care s-a întors 
recent din Indii. Se zvonește că își caută o soţie, și Lady Russell m-a 
informat că este un imens și înfocat admirator al tău şi abia aşteaptă 
să prindă o ocazie să îți fie prezentat. 

-Un duce? 

Degetele lui Millie tresăriră sub manevrele atente ale Lorettei. 
Femeile ca ea, care se trăgeau din mahalalele din Whitechapel, nu-și 
permiteau niciodată nici măcar fantezia de a pune mâna pe un titlu 
atât de măreț precum cel de ducesă. 

-Bogat ca Midas, mare ca vikingul tău și frumos ca o statuie de 
bronz a lui Adonis, atât timp cât nu te deranjează că are doar o sin- 
gură mână. 

- Oh? șopti Millie, și îi veni imediat în minte un articol pe care îl 
citise. Cred că am citit ceva despre el în ziar la un moment dat. Ni- 
meni nu ştie exact cum și-a pierdut mâna, nu? Și nu s-a întors recent 
din Indii cu marchizul acela căruia i se spune Demonul Scoţian? 

Loretta încuviință din cap. 

-Laird Ravencroft, în persoană, da. Nu au existat niciodată în 
imperiu doi ofițeri mai decoraţi decât Trenwyth și Ravencroft, deși 
scoțianul s-a întors nevătămat. 


224 


O țintă seducătoare —— 


O uimea pe Millie cât de puțin își dorea de fapt să-l cunoască pe 
acest Lord Trenwyth. Omul era un erou naţional, un soldat rănit și, 
pe deasupra, un duce titrat. 

- Cred că uiţi, draga mea Loretta, că ducii nu se însoară cu actrițe, 
pur şi simplu nu se face așa ceva. 

- Ei, acesta ar face-o! E faimos — sau poate e mai bine zis notoriu — 
pentru faptul că face numai ce vrea. Și fiind, cred, al cincilea la rând pen- 
tru tron, sau ceva de genul acesta, își permite să nesocotească pe 
deplin convențiile sociale. Loretta lăsă ideea aceasta să plutească în 
atmosferă şi să se așeze, în timp ce ridica degetul lui Millie în lumină, 
ca să verifice dacă îi pilise bine unghia. Dacă te hotărăști, după ce-ţi 
termini aranjamentul cu vikingul, eu și Lady Russell am putea aranja 
să vi se facă prezentările. Deși, sinceră să fiu, eu n-aş lăsa un bărbat 
ca el să aştepte prea mult. 

- Mda, poate, murmură Millie. 

Un duce! Oare chiar ar fi putut renunta la viața ei, la cariera ei, ca 
să devină ducesă? Pentru Jakub ar fi făcut-o. Pe de altă parte, el nu ar 
fi ajuns niciodată moștenitor la tron, desigur, dar ce viaţă și ce avânt 
i-ar fi putut oferi astfel de conexiuni de familie! Lucruri care fără 
îndoială ar fi meritat cu vârf și îndesat prețul pe care ea l-ar fi plătit 
de bunăvoie. Nu că prețul acela ar fi fost chiar atât de îngrozitor. 
Pentru că, la urma urmei, cugeta Millie, existau lucruri mai rele pe 
lume decât să devină ducesa unui duce frumos. Lucruri mult, mult 
mai rele. 

-Chiar e cazul să încep să mă gândesc la viitor, nu-i așa? cugetă 
ea. În ultima săptămână, fusese atât de ocupată să-și facă griji pen- 
tru propria-i supraviețuire, încât lăsase orice altceva să cadă pe locul 
doi. Argent devenise o parte semnificativă din viaţa ei într-un timp 
foarte scurt. De când îl văzuse prima dată la balcon la teatru, îi do- 
minase aproape în permanență gândurile. De când își lipise gura aia 
aspră și plină de a ei, îi copleșise toate simțurile. 

Și acum, că fusese cu ea, abia dacă mai putea concepe să se gân- 
dească la altcineva. Și iată cum acum i se prezenta ocazia de a seduce 
un duce. Cel mai înalt nobil titrat posibil din imperiu. Și ea nu se 
putea gândi la nimic altceva decât la pustiul din ochii azurii ai lui 
Christopher Argent, care conţinea un abis prea adânc pentru a-l pu- 
tea măcar cuprinde cu mintea. Și ferocitatea primitivă contrastantă 
a dorinţei lui. 

Acum, că împărțise o noapte cu el și se supusese puterii și nevoii 
lui, o curiozitate trădătoare îi invada fiecare moment de luciditate. 

Era ca și când ceva din interiorul ei care zăcuse adormit toată viața 
se trezise acum la viaţă. 

Nici măcar nu se putea convinge pe sine să-și facă fantezii despre 
un duce care era echivalentul unui zeu grec. Pentru că Christopher 
Argent era bărbatul care îi invada imaginaţia extrem de vie şi de evo- 
catoare. Dur, letal și brutal. 

Cu excepţia momentului în care o ţinuse în brațe, când plânse- 
se. Pentru că atunci o învăluise cu mantia puterii lui și își odihnise 
mâinile acelea extraordinar de letale pe spatele ei cu o grijă plină 
de prudență. 

Nu avea să uite niciodată momentul acela. Nu avea să poată scăpa 
niciodată de asasinul acesta misterios, nici măcar atunci când avea 


> a 


să iasă din viaţa ei și să dispară înapoi în umbre. 


Capitolul 21 

Millie avusese dreptate atunci când presupusese că Argent avea o 
„vizuină“. Întunecată, rece și înspăimântătoare, era exact ceea ce-și 
închipuise ea că trebuia să fie, cu excepția unui singur detaliu. În- 
tâmplarea făcea să fie localizată într-una dintre cele mai grandioase 
săli de bal în care pusese ea piciorul vreodată. Chiar și ferestrele erau 
înalte cât două etaje și decorate cu draperii grele, iar tavanul cu orna- 
mente aurii și efigii pictate manual se înălța și mai mult de atât. Cele 
două candelabre imense de care era nevoie pentru a ilumina spațiul 
acela uriaș străluceau de cristale scumpe, dar, în mod tragic, erau 
acoperite de pânze de păianjen. 

Pantofii ei scoteau un sunet sinistru în timp ce se deplasa pe po- 
deaua rece și prăfuită ca să se ducă la una dintre lămpile cu gaz care 
licăreau, pentru a da lumina mai tare. Flacăra străluci, reflectându-se 
de pe instrumentele stranii și îngrozitoare specifice meseriei lui. Pe 
pereţi erau agățate lame de toate dimensiunile și lungimile imagina- 
bile. Pe un stativ deformat, acoperit cu catifea neagră, despre care 
Millie suspecta că fusese cândva un pian, se aflau mai multe pistoale. 
Și alte obiecte — despre care nici măcar nu putea începe să-și închipu- 
ie pentru ce erau folosite — erau atârnate în cârlige sau se odihneau 
pe stative, parcă abia așteptând să fie folosite. 

Și nu putu să nu întrebe atunci pe care dintre toate acestea le-ar fi 
folosit ca să-i curme ei viața. Armele, și așa extrem de macabre, căpătau 
o strălucire amenințătoare de la lumină, și primul instinct al lui Millie 
fu să se dea un pas în spate. Să fugă din locul acesta blestemat. 

Se întoarse de la perete și icni când umbre masive și de rău augur 
începură să se ridice din podeaua lucioasă de lemn închis la culoare, 
ca efigii ale practicilor violente. Statui în mărime naturală pe care să 
reconstituie arta execuției. 

De ce voise el ca ea să vină aici? De ce voise să se întâlnească cu el 
în locul acesta îngrozitor? 

După ce se întorseseră de la apartamentul ei, trăsura lui fusese 
plină cu haine și mărunțișuri pentru câteva zile, iar el îi ordonase să 
se întâlnească numai ei doi în sala de bal principală, în zece minute. 

Aparent, îi plăcea acel anume interval de timp. Zece minute. 

Poate că se simţea cel mai în largul lui în încăperea aceasta, încon- 
jurat de arsenalul său. Poate că voia ca ea să nu uite cine era — şi mai 
ales ce era - în timp ce întocmeau un plan pentru a o scăpa de cei care 
îi doreau moartea. 

Millie se gândea că probabil mulți oameni ar fi fost oripilați sau 
poate chiar revoltați să vadă sala aceasta și conținutul ei. Și poate că 
ar fi trebuit să fie și ea. Dar, cumva, Millie începuse ușor-ușor să lase 
deoparte teama de Christopher Argent. Emoţii stranii și absconse 
începeau să ia locul fricii și prudenţei. Unele pe care nu îndrăznea 
să le denumească și altele pe care ştia că nu ar fi trebuit să-şi dea 
voie să le exploreze. 

Şi curiozitatea se afla în vârful listei. 

Făcu un pas în spate și întinse degete tremurânde spre stativul 
cu cuțite. Alese unul cu un mâner mare și cu o lamă ascuţită și ame- 
nințătoare. Era mai greu decât se așteptase. Mânerul era rece și ne- 
înduplecat în mâna ei. Să-l ţină așa îi dădea o senzaţie de pericol — ca 
și când o făcea cumva o persoană mai perfidă. Mai periculoasă. Și se 
gândea că, pe de o parte, chiar așa și era. 

Ridică lama argintie în lumină și își zări reflexia în ea. Doar un 
ochi mare și un obraz palid. Și se întrebă atunci ce ar simţi să ia o 
viață? Să împlânte un obiect atât de inofensiv în carnea cuiva, spin- 
tecând venele și vărsând pe pământ sângele vieții... 

Reflexia ei se încordă vizibil, întrucât îi venea să plângă din ca- 
uza acestui gând. Probabil era de-a dreptul cumplit. Să trebuiască 
să priveşti frica în ochii unui om, să îi vezi durerea și să fii martor 

la momentul în care conștientiza că viața i se termina. Să fii mar- 
tor la toate regretele lui. Nu era de mirare că Argent era atât de 
rece și de imperturbabil. Altfel cum ar fi putut întreprinde ceva atât 
de îngrozitor? 

Şi totuși, nu-și putuse îndeplini datoria în noaptea în care venise 
la ea. Oare ce anume îi oprise mâna? Recunoscuse că dorința fizică 
pe care o simţea față de ea era imboldul pentru supraviețuirea ei. 
Și, undeva adânc în sufletul ei, Millie știa că trebuia să creadă că era 
ceva mai mult de atât. Că undeva, în inima lui frântă și împietrită, 
Christopher Argent nu voia cu adevărat să fie asasin. Că nu găsea 
nici o plăcere în a curma o viaţă și că, în esenţă, era numai o victimă 
a circumstanțelor și produsul unei societăţi care îl dezamăgise și-l 
abandonase. 

Oare era proastă că gândea așa? Oare încerca să păsească scuze 
unui om rău pentru că urma să întreprindă un rău pentru ea? 

Și ce spunea asta despre propria ei vinovăție? 

Oftatul ei trist răsună cu ecou prin sală în vreme ce ea îndepărtă 
din minte acel gând. Încăperea aceasta era cel mai bine folosită din 
întregul conac gol, observă când începu să reinspecteze spaţiul. El 
locuia aici. Însăși esenţa lui e infiltra în nuanțele calde ale pereților, 
transformându-i în ceva sinistru. Dacă Millie ar fi vrut să evoce o 
manifestare a minții lui, a înseși existenței lui Argent, sala aceas- 
ta de bal grandioasă ar fi fost acea manifestare. Oase şi o structură 
de o frumuseţe rară — ba, de fapt, impecabilă în ceea ce privea con- 
strucţia și compoziția. Un interior întunecat și fantomatic, incapabil 
să-și îndeplinească gloria menită din cauza instrumentelor morții, 
ale violenței reci și ale distrugerii nemiloase, care dominau întregul 
spaţiu vast în asemenea măsură încât se umplea de deșertăciune și 
de promisiunea durerii și a sângelui. 

Până și umbrele. 

Și chiar dintr-una dintre acele umbre se materializă Argent, ca 
un spectru tăcut și sinistru. Ochii lui azurii reci străluceau precum 
oţelul din mâna ei, încadraţi de o expresie facială la fel de dură. 

Speriată, Millie icni când îl zări, iar atunci cuțitul îi alunecă prin- 
tre degete și căzu la podea, cu un ecou ascuţit de rău augur. Deschise 
gura, dar nu îi ieși nici un sunet, în timp ce privea năluca din faţa ei 
ce inspira venerație și teamă. Deși îi oferise acestui bărbat trupul ei, 
nu avusese niciodată cu adevărat ocazia de a-l vedea. 

Nu așa. 

Gol de la talie în sus și purtând o pereche de pantaloni de mătase 
albaştri, cu un aspect exotic, care fluturau în jurul picioarelor lui lun- 
gi și puternice, parcă întocmai pentru a le ascunde mișcările. Braţe 
mari, puternice și dezgolite se întindeau de-o parte și de alta a trun- 
chiului său, ca o extensie a pantei aurii a umerilor lui lați și masivi. 
Millie simți cum i se usucă gura și cum alt fel de umezeală începu 
să i se adune într-un loc secret de mai jos. Avea trupul marcat de 
atât de multe cicatrici! Prea multe! Trunchiul lui dur și masiv, o etalare 
de putere brută și de mușchi, era o adevărată lecție despre violență. 
Spintecături cicatrizate îi întretăiau coastele şi planurile rigide ale 
abdomenului. Și, oh, Doamne, Dumnezeule! Umerii lui și umflătu- 
rile bicepșilor! Erau ca o plasă de păianjen de carne mutilată. Ca o 
arsură — sau poate și mai rău! 

Acesta era un bărbat care evoca frică în inimile tuturor celor care 
îl vedeau așa. Și atunci de ce nu și în a ei? Cum se făcea că fiorii care îi 
alunecau în cascadă de-a lungul șirei spinării nu aveau nimic de-a 
face cu teama? 

Pentru că ea nu știuse. Pentru că nu avusese nici cea mai vagă 
idee că era atât de... atât de frumos! 

-Te-am speriat? o întrebă el, interpretând corect cauza uimirii ei. 

-U... un pic, mărturisi ea și constată că erau două lucruri complet 
diferite să simtă puterea unui trup și să o privească. De multe ori în 
decursul celor câteva zile de când îl cunoștea pe Christopher Argent, 
statura lui impresionantă și forța pe care o emana prin toţi porii fu- 
seseră evidente la atingere. În felul în care mâna lui o strângea pe a 
ei. În umflăturile mușchilor lui pe sub haină sau în planurile dure 
ale mușchilor neînduplecaţi de care-și lipise obrazul, ca să-i audă 
inima bătând. 

Dar să aprecieze masculinitatea aceasta primordială și brutală 
numai prin intermediul simțului văzului era într-adevăr o experi- 
ență incomparabilă. Era... într-un cuvânt... magnific. Și îi evoca din 
nou în minte imaginea unui înger căzut, pentru că lui Millie i se 
părea că o asemenea forță fizică uluitoare nu putea aparţine unui 
muritor. Că aici, pe tărâmul umanității dure și inegalabile, astfel de 
membre atât de precis și de frumos sculptate nu ar fi putut exista 
altfel decât plămădite dintr-un alt material decât carnea. Din mar- 
mură, poate. Sau din fier. 

Nu îi menţionase la un moment dat că făcuse muncă silnică, 
lucrând la o cale ferată? Fusese făurit în carierele de piatră și în gră- 
dinile de fier ale închisorii. 

-Te sperii? o întrebă el, apropiindu-se de ea pe ocolite mai degra- 
bă decât în linie dreaptă. 

Chiar mai era nevoie să o întrebe? Oare un om ca el — un pră- 
dător - nu putea simți frica prăzii lui? Așadar, îi era frică? Da! Era 
absolut îngrozită. Nu numai de el, dar și de ea însăși, de fierbințea- 
la care se revărsa prin ea. De dorinţa copleșitoare pe care o simțea 
față de el. De lucrurile întunecate și carnale pe care voia să le ob- 
ţină de la el. Astăzi, acum, era asasinul stoic, violent și cinic, gata 
să-și vadă de crimele lui. 

Omul acesta nu ar fi rănit-o niciodată, era aproape sigură de asta. 

Era extrem de periculos ca bărbatul de noaptea trecută. Sălba- 
tic și excitat, flămând după o satisfacție pe care numai ea i-o putea 
oferi și dispus să o ia dacă avea nevoie. Şi lucrul de care se temea 
Millie cel mai mult era faptul că își dorea ca el s-o facă. Voia să i se 
dea din nou, și de data aceasta să ia plăcerea care i se cuvenea. Își do- 
rea să-i spună ce să-i facă, lucru care o șoca până în măduva oaselor, 
din moment ce nu mai experimentase niciodată un astfel de impuls. 

Pentru un preț, acum ea îi putea utiliza abilitatea de a ucide pre- 
cum cuțitul pe care îl ținuse în mână. Să-l folosească pe dușmanii 
ei, până când sângele lor mânjea pământul, iar copilul ei era în sigu- 
ranță. Această înțelegere conţinea în sine o putere hipnotică foarte 
periculoasă. Că un om ca el ar ataca la cea mai mică poruncă a ei. 

Dar dacă ar fi putut duce asta și mai departe? Dacă i-ar fi permis 
acelaşi soi de autoritate şi asupra trupului său, într-o formă mult 
mai carnală? Oare cum ar fi fost să poruncească mâinilor lui cum 
să se miște pe trupul ei, și el să se supună? Cum ar fi fost să-i direc- 
ţioneze puterea și să-i guverneze plăcerea? Să-i nege orgasmul până 
când îl cunoștea ea pe al ei. Să îl facă să îi implore îndurarea, la fel 
cum alții îi imploraseră lui mila? 

Doamne, Dumnezeule! Ceva era foarte în neregulă cu ea. Trebuia 
să se oprească. Trebuia să-și recapete stăpânirea de sine înainte să 
facă vreun lucru complet nebunesc. Ceva ce ar fi regretat amândoi... 

-M-ai speriat un pic, atâta tot, minţi ea. Nu te-am mai văzut 
niciodată... așa. 

- Mda, așa e, zise el, uitându-se în jos la trunchiul său. A zis Wel- 
ton că s-ar putea să te oripileze cicatricile mele. Ai vrea să-mi caut 
o cămașă? 

- Nu! protestă Millie. Și apoi, înțelegând că vorbise cu prea multă 
înflăcărare, își drese glasul și mai încercă o dată, mutându-și ochii de 
la ospăţul de fascinaţie reprezentat de pieptul lui gol. Nu e necesar, 

domnule Argent. Şi acum, dacă ai putea să-mi spui... ăăă... ce anume 
voiai să discuţi cu mine, o să te las să te întorci la... Flutură din mână 
spre camera vastă, fără a ști ce anume făcea el exact în sala aceasta. 
La exercițiile tale. 

El veni mai aproape de ea, iar mișcările fluide ale pantalonilor lui 
de mătase îl făceau să arate ca și când plutea pe podeaua lustruită 
mai degrabă decât să meargă. 

Și, nu pentru prima dată, Millie se pomeni gândindu-se din 
nou la cât de în liniște se mișca pentru un om atât de mare. Alu- 
neca spre ea, el, regele viperelor, și căldura degajată de pielea lui 
dezgolită o învăluia pe Millie într-o conștientizare ce făcea să i se 
strângă stomacul. 

- Adică, vrei să-mi spui că trupul meu nu te dezgustă? o întrebă 
el, și în adâncurile ochilor lui reci strălucea o scânteie care nu semă- 
na cu nimic familiar ei. 

Millie nu își imagina că un bărbat ca el ar putea fi ruşinos sau 
timid. Și totuși, atenţia stranie pe care o transmitea o zorea să-i dea 
un răspuns. 

- Nu, repetă ea, de data aceasta mai încet. De fapt, mi se pare mai 
degrabă interesant decât dezgustător. 

Avu imediat senzaţia că vorbele ei îl mulțumiră, chiar dacă 
nu zâmbi. 

Avea într-adevăr corpul plin de cicatrici. Dar pentru ea reprezen- 
tau mai degrabă o combinaţie fascinantă de mister și masculinitate. 
Pentru că stăteau mărturie a forței lui incomparabile și a vitalității 
lui. Singurul motiv pentru care i le-ar fi șters de pe piele, dacă ar fi 
avut această putere, ar fi fost ca să nu fi existat vreodată. Ca să-l 
cruțe de agonia producerii rănilor. Și-ar fi dorit să-și lipească buze- 
le de fiecare dintre ele și să șteargă cumva din mintea lui amintirea 
acelei dureri. 

Impulsul acesta deveni atât de intens, încât Millie chiar se po- 
meni clipind ca să-și îndepărteze lacrimile din ochi. Și astfel, se tre- 
zea din nou aruncată pe un teren foarte periculos. Trebuiau să fie 
mai puţine lucruri între ei la figurat și mai multe la propriu. Mai mult 
întuneric. Mai mult spaţiu. Mai multe haine. 

El se aplecă atunci spre ea, și Millie se întrebă dacă el conștientiza 
ce făcea apropiindu-și gura aceea aspră de a ei. Întinse mâna ca să-l 
oprească, Să-i ceară ferm să-i spună ce voia și apoi s-o lase să plece. 

Dar, în clipa în care mâna ei se atinse de cicatricile mutilate de pe 
umărul lui, îi ieşi pe gură: 


231 


Kerrigan Byrne 


-Cum s-a întâmplat asta? 

Își trase mâna înapoi și o duse imediat în dreptul inimii. Nu pen- 
tru că pielea aceea arsă se simțţise încrețită și totuși nefiresc de moale 
sub degetele ei, ci pentru că senzaţia dată de acea atingere era mai 
plăcută decât își amintea. 

El miji ochii, uitându-se la mâna pe care ea și-o dusese în dreptul 
inimii, semn de uimire sau poate de respingere. Nu se întoarse de la 
ea, deși ochii i se îmblânziră și își mută privirea. 

-Cu mulţi ani în urmă, când lucram la calea ferată, un duş- 
man a încercat să mă înece în smoală topită. Am reușit să mă lupt 
cu el și să-l îndepărtez, dar nu înainte ca un pic de smoală să mi se 
scurgă pe umăr şi pe braţ. N-am apucat s-o curăţ înainte să mi 
se întărească pe piele. 

Lui Millie nu-i venea în minte nimic ce ar fi putut să-i spună, 
așa că, în schimb, întinse din nou mâna și își lipi palma de umă- 
rul lui mutilat, simțind o furie surdă și chinuitoare care amenința 
s-o copleșească. 

-Şi l-ai... l-ai omorât? își găsi într-un final curajul să-l întrebe. 

El încuviinţă din cap. Ochii lor, ai amândurora, erau aţin- 
tiți asupra mâinii mici, albe și moi, pe care ea o ținea pe carnea 
lui cicatrizată. 

-I-am spart capul cu un bolovan. Dar n-am avut cum să împiedic 
daunele pe care le-a suferit corpul meu. 

O plăcere întunecară se revărsă prin ea știind că omul care îi cau- 
zase o asemenea rană avusese parte de un sfârșit dezonorant, 

-Şi cum ai reușit să îndepărtezi smoala? întrebă ea, cu glasul deja 
îngroșat de lacrimi și simțind un nod în gât, ştiind care avea să fie 
îngrozitorul răspuns, dar simțind în același timp că îi datora să îl 
asculte. A trebuit să o... a trebuit să ţi-o... smulgi de pe piele? 

Umărul lui se încordă sub mâna ei, în timp ce puterea clocotea pe 
sub durerea aceea rememorată. 

-De fapt, nu. La Newgate, doi băieți nemiloși, frații Inimă Nea- 
gră, Dorian Blackwell și Dougan Mackenzie, și-au petrecut toată 
noaptea smulgându-mi bucăţi de carne, laolaltă cu smoala. Forma- 
sem o alianță cu ei cu câţiva ani în urmă, când Dougan mi-a salvat 
viața, scoțându-mă de la liniile navale mortale ale închisorii și 
băgându-mă în gașca de la calea ferată. Deşi lucram bine împreu- 
nă, eram toți tineri violenţi, așa că ne evitam pe cât posibil. Dar, 
în noaptea aceea, durerea mea și truda lor răbdătoare au consolidat 
loialitatea dintre noi toți. 

Lui Millie i se încețoșară ochii. Nici măcar nu putea începe să 
cuprindă cu mintea tortura agonizantă pe care o îndurase. 

- Şi... le ești loial și acum? întrebă ea. 

El rămase cu privirea aţintită la mâna ei, de parcă îl nedumerea. 

-Dougan e mort acum, din toate punctele de vedere. Dar eu și 
Dorian Blackwell ne-am petrecut toată viața făcând schimb de favo- 
ruri teribile. Și probabil așa vor rămâne mereu lucrurile. 

„Favoruri teribile.“ Millie își retrase mâna. Cât de ușor era să uite! 
Să ignore monstrul care se născuse din nopți precum cea care îi lă- 
sase carnea marcată pe vecie. Cicatricile acestea serveau drept un 
memento, drept o aducere-aminte pentru petele întunecate de pe su- 
fletul lui. Ar fi trebuit să o îngrozească și să o dezguste, nu să o atragă. 
Ar fi trebuit să îi evoce frică, nu compasiune. 

Dar, când venea vorba despre Christopher Argent, lucrurile nu 
păreau niciodată să fie așa cum ar fi trebuit. 

-Tu ai rănit vreodată pe cineva, Millie? murmură el. 

Ea avu nevoie de un moment ca să asimileze întrebarea ace- 
ea, pentru că era incredibil de distrasă de fiorul pe care îl simțea 
în mână. 

- S... sunt sigură că am spus lucruri de care să-mi fie rușine sau că 
am făcut lucruri urâte fără să-mi dau seama... 

- Nu, o întrerupse el. Mă refer dacă ai rănit vreodată pe cineva... 
fizic?! Să îl loveşti sau să îl tai. Să-l frângi. 

Millie făcu un pas în spate, involuntar. 

- Niciodată, șopti ea. De ce m-ai întreba așa ceva? 

Ochii lui căpătară o nuanţă albastră fluidă în lumina lămpii cu 
gaz, înainte de a se întoarce de la ea. 

-De asta te-am adus aici, îi explică el, ducându-se la perete și ale- 
gând un cuţit cu un mâner gros și brăzdat. Vreau să te învăţ cum 
s-o faci. 


Millie nu se putea căsători cu un duce, hotărî Christopher Argent, 
în timp ce para, încă o dată, un atac surprinzător de puternic la gât. 
Un bărbat ar fi avut nevoie de ambele mâini ca să se poată descurca 
cu o femeie ca ea. Îi luase destul de mult timp să-și învingă teama că 
l-ar putea răni, dar, odată ce o făcuse, Millie părea să-și fi descoperit 
un entuziasm anterior neexplorat pentru violență. 

Știa că ar fi trebuit să îi fie rușine din nou, pentru că trăsese cu 
urechea la discuţia doamnelor, la apartamentul ei. Dar murmurele 
acelea feminine îl atrăseseră în josul coridorului. Și, oricum, faptul 

de a trage cu urechea la discuția privată a cuiva se afla destul de jos 
pe lista lui de păcate. 

Auzise rostit numele inspectorului-șef Carlton Morley, dar nu ce 
spuseseră în rest despre acesta. Însă cu siguranță auzise foarte clar 
tot ce vorbiseră despre Lord Trenwyth. lar esența acelei conversații 
era ca un cuţit care i se răsucea în stomac de fiecare dată când își 
amintea ce spuseseră. 

Millie voia un erou. 

Și Argent era orice altceva numai asta nu. Ba, de fapt, în esență, 
era însăși definiția unui răufăcător. Un antierou, care crea eroi, după 
cum s-ar fi lăudat probabil așa-zișii oamenii buni la moartea lui. 

Cel puţin inspectorul-șef Morley sigur ar fi făcut-o. 

Argent îl întâlnise pe Trenwyth numai o dată, la o ședință de la 
Camera Lorzilor la care participase cu mulţi ani în urmă, împreună 
cu Dorian Blackwell. Ducele era unul dintre puţinii oameni suficient 
de înalți ca să-l privească în ochi de la egal la egal, și, astfel, se re- 
cunoscuseră imediat. Nu din vreo întâlnire precedentă, ci din cum 
un criminal îl recunoștea imediat pe altul. Pentru o clipă, Trenwyth, 
Blackwell și Argent stătuseră în mijlocul clădirii care era probabil cea 
mai civilizată din lumea bună și își dăduseră târcoale ca niște prădă- 
tori. Fusese ca și când un lup, un jaguar și o viperă se întâlniseră la 
periferia teritoriilor lor și trebuiseră să decidă dacă să se angajeze în 
luptă sau să parieze din nou. 

Și atunci, soţia lui Dorian, Farah, fusese cea care îi salvase de la a 
fi nevoiţi să ia orice decizie, pășind în cercul lor și uluindu-i cu zâm- 
betul ei, creând astfel un teritoriu neutru. 

Christopher uitase de ziua aceea până astăzi. Îl îndepărtase din 
mintea lui pe ducele acela nefiresc de chipeș, din moment ce omul 
plecase în India ca să acumuleze în palmares un număr și mai mare 
de morţi, iar Christopher rămăsese în Londra. 

Ca să facă același lucru. 

Dar Millie nu putea să fie ducesă. Îngrădirile acelei poziții i-ar fi 
devenit cătușe după puţin timp. Ar fi ajuns să urască să fie căsătorită 
cu un militar care să îi latre ordine și să îi organizeze toată ziua în stil 
milităresc. Care să se urce pe ea noapte după noapte și să o strivească 
de saltea, în timp ce îi folosea trupul perfect ca să uite atrocitățile pe 
care le comisese în numele coroanei. 

Când îi apăru în minte imaginea aceasta, un mârâit gutural își 
croi drum din pieptul lui înflăcărat și îi scăpă printre dinţii încleștați. 

Millie făcu ochii mari, uitându-se la chipul lui, și se îndepărtă de el 
cu un pas. 

— Nu te frustra din cauza mea, contracară ea cu focul arzându-i în 
ochii aceia întunecaţi. Nu fac asta ca un stil de viaţă și mă străduiesc 
din răsputeri să învăţ. Puse apoi în șolduri pumnii încleștați, îl mai 
studie o clipă şi apoi clipi, și o expresie mai blândă și mai înțelegă- 
toare își făcu loc pe trăsăturile ei frumoase. Sau te-am... te-am rănit? 

- Nu, zise el, frecându-se în capul pieptului, unde simţea acea 
durere teribilă, și observând felul în care privirea ei îi urmărea miș- 
carea cu o expresie mirată. Christopher se uită în jos și apoi își retra- 
se mâna repede. Cumva... cumva o mințea? Oare ea îi cauzase acea 
durere stranie din piept? Oare ea era motivul pentru care în ultima 
vreme se simţea ca o mare rană deschisă ambulantă? Mai seceră-mi 
o dată picioarele, îi porunci el, străduindu-se să-și abată atenţia de la 
gândurile acelea distructive. Și apoi adună-ţi suficientă forţă cât să 
mă dobori. Dacă o să fii vreodată nevoită să folosești manevra asta, 
fugi înainte ca atacatorul tău să atingă podeaua. Și du-te undeva 
unde să fii în siguranță. 

- Da! 

Cu o expresie foarte hotărâtă întipărită pe chip, împinse piciorul 
în spate pe sub fuste și dădu să-i secere picioarele. 

-Celălalt picior, o corectă el. 

-De ce? Acesta e mai aproape, și se pare că pe-acesta vrea creierul 
meu să-l folosească. 

Mai încercă apoi o dată manevra, aproape reușind să-l dezechili- 
breze. Argent ar fi putut să se stabilizeze la loc destul de ușor dacă ar 
fi vrut, dar, în schimb, decise să-i dea o lecţie. 

Se prăbuși la podea, dar nu înainte să o prindă și o tragă jos 
după el. 

Aterizară într-un ghem încurcat de fuste, Christopher pe spate, 
cu cotul și genunchii îndoiţi, ca să-și controleze aterizarea, și cu un 
braţ strâns ca o chingă în jurul ei. Ea avea mâinile blocate la pieptul 
lui, corpul întins peste al lui și picioarele desfăcute și întinse de-o 
parte şi de a alta a lui. 

-De asta, murmură el. 

Ea începu să se zbată în braţele lui, trăgând și împingând cu toată 
puterea ca să scape din strânsoarea lui, dar Christopher abia dacă 
făcea vreun efort pentru a o ţine în continuare prizoniera lui. Zbate- 
rile ei creau cea mai delicioasă frecare între corpul lui întins pe jos și 
mătasea pantalonilor, care efectiv i se lipise de mădular, exacerbând 

o problemă veșnic prezentă. Fusese pe jumătate excitat de când i se 
păruse că surprinsese o licărire de apreciere în privirea ei, în timp 
ce ea îi studiase pieptul gol. Şi acum, când își mișca așa corpul, săl- 
batică şi mlădioasă deasupra lui, dorința răcnea în el cu o ferocitate 
absolut chinuitoare. 

Și înțelese imediat când își dădu și ea seama de asta, pentru că 
încremeni pe loc, şi corpul îi deveni moale deasupra lui. Și singura 
mișcare fu cea creată de respiraţiile lor accelerate. 

Christopher închise ochii, făcând uz de fiecare tehnică pe care 
o putea evoca pentru a ignora căldura ademenitoare și primitoare, 
centrată în punctul în care ea avea picioarele desfăcute deasupra lui. 

Însă nu funcționa nimic. Carnea lui devenise un bloc mare și tre- 
pidant de senzaţii. lar greutatea ei era o presiune delicioasă pretutin- 
deni unde se atingeau. 

-Şi acum, ce fac? întrebă ea, și glasul ei era o șoaptă tremurătoare 
pe pielea lui. 

Dacă ar fi făcut ceea ce își dorea, dacă ar fi reacţionat după cum 
îi urla corpul, atunci ar fi tras-o sub el într-o clipită, neajutorată și 
cu picioarele desfăcute larg. Și atunci, el nu ar fi trebuit să mai facă 
altceva decât să-i smulgă lenjeria intimă și să... 

-Fă bine și încearcă să nu te regăsești în poziţia asta ascultân- 
du-mi instrucţiunile, mârâi el, printre dinţii-i încleștați. 

Ea se opri o clipă înainte de a se ridica ușor ca să se uite în jos 
la el. 

Christopher îi permise s-o facă și își lăsă brațul să-i alunece până 
pe talie şi spre locul unde s-ar fi aflat curba șoldului ei dacă nu ar fi 
fost acoperită de atât de multe straturi grele și groase de material. 

-Mă întreb... Glasul ei răgușit vibra prin el, trimițându-i fiori de 
dorinţă în jos pe șira spinării, care îi umpleau și mai tare mădularul 
chinuit de o dorinţă agonizantă. Mă întreb, domnule Argent, dacă 
știi să primeşti instrucțiuni cu aceeași iscusință cu care le dai... 

Christopher încremeni sub ea, cu întreaga lui ființă concentrată 
pe fierbinţeala crescândă dintre picioarele ei desfăcute, care se apro- 
pia tot mai mult de erecţia lui dureroasă în ritm cu arcuirea grațioasă 
a corpului ei, pe măsură ce se ridica tot mai mult. 

- Niciodată, răspunse el cu sufletul la gură. 

El nu se supunea nimănui. Și al naibii de sigur nu executa ordi- 
nele nimănui. 

-Nici măcar dacă ţi-aș porunci să-mi cotropeşti buzele cu 
ale tale? 


236 


O țintă seducătoare 


Christopher simţi cum i se usucă gura și rămase o clipă holbân- 
du-se la ea, literalmente mut de uimire și sigur că înţelesese greșit. 

- Poftim? întrebă el. 

Ochii ei străluceau nefiresc de puternic în semiîntuneric, ca două 
oceane nemărginite de patos, care reflectau în mod tulburător pro- 
pria lui dorință pentru ea. Christopher știa că trebuia să fie o refle- 
xie, pentru că o femeie ca ea nu ar fi putut simţi niciodată foamea 
aceea animalică și primordială care îl mistuia pe dinăuntru. 

- Sărută-mă, îi porunci ea, rotindu-și șoldurile până când era li- 
pită intim de el, și glasul ei conținea o disperare crescândă, care era 
posibil să nu aparţină în totalitate fierbinţelii carnale care se clădea 
între ei. Sărută-mă cum ai făcut-o în noaptea când ne-am cunoscut. 
Ca un bărbat care mi-a capturat privirea într-o încăpere strălucitoare 
plină de oameni și m-a sedus cu un vals. Atinge-mă ca și când am fi 
înapoi în colțișorul acela întunecat de sub scările din Sala de Safir 
și ai fi Bentley Drummle... nimic mai mult decât un om de afaceri 
inofensiv și șarmant. 

- Millie, o avertiză Christopher, tulburat și contrariat de dorința 
aproape frenetică pe care o citea în ochii ei. 

De frica și de încordarea ce păreau să îi accentueze și mai mult 
pasiunea. 

- Sărută-mă ca și când n-ai fi intenţionat niciodată să mă ucizi. 

Nemaiputând suporta să asculte mai mult, Christopher se întin- 
se și îi opri cuvintele cu gura lui. Braţele lui goale o strânseră tare 
la piept, lipindu-i trupul mlădios și tremurător de corpul lui tare și 
puternic, în timp ce fierbințeala sfârâitoare a gurilor îi contopea. 

Tremura. Oare încă era înspăimântată de el? Intenţionase să o 
înveţe niște tehnici de autoapărare, ca să se poată simţi în siguranță, 
să-i dea putere... Dar nu reușise să facă altceva decât să-i amintească 
faptul că se afla în pericol. Că, nu cu mult timp în urmă, cea mai mare 
ameninţare la adresa vieții ei fusese însuși Christopher. 

Chiar nu știa că nu se aflase niciodată într-un real pericol din par- 
tea lui? El era un om al cuvintelor puţine, așa că să găsească frazele 
liniștitoare de care avea ea nevoie îi era un lucru la fel de străin pre- 
cum Punjabi. Dar cum ar fi putut să nu știe? Cum se putea ca grija cu 
care o ţinea în braţe acum și felul în care își strunea forța să nu fie o 
dovadă a faptului că nu reprezentase niciodată o amenințare pentru 
ea? Chiar nu putea simţi consideraţia lui reverențioasă din felul în 
care se supunea gura lui în faţa limbii ei? 

Brațele ei se strânseră în jurul lui ca niște chingi și își înfipse de- 
getele în spatele lui, în timp ce-și plimba buzele peste ale lui iar și iar. 
Tot corpul ei se topea pe al lui. Și în jurul corpului său. 

— Atinge-mă, îi porunci ea încă o dată, cu respiraţia caldă și dulce 
pe gura lui, în timp ce degetele ei se afundau în părul lui. Și de data 
asta nu mă lăsa dorindu-mi mai mult. 

Unghiile ei îi zgâriară scalpul când îndoi degetele în părul lui și 
trase. Durerea aceea îi smulse un mârâit gutural de plăcere, în timp 
ce i se revărsa până în mădular. I se încețoșă vederea, până când 
pielea și chipul ei erau singurele lucruri pe care le mai putea vedea. 
Auzul lui fin nu mai surprindea altceva decât foșnetul materialului 
rochiei pe pielea lui și sunetul umed al sărutărilor lor frenetice. Cu 
inima bubuindu-i în piept, se îngrozea de cât de neputincios se sim- 
tea în timp ce mâinile lui coborau în jos spre genunchii ei. Nu pu- 
tea face altceva decât să i se supună și nu-și mai dorea nimic altceva 
decât să-i aducă plăcere. 

Își umplu pumnii cu materialul fustelor ei, în timp ce degetele lui 
pofticioase zoreau cu disperare să îi găsească pielea. Li se tăie amân- 
durora respirația în clipa în care mâinile lui îi găsiră coapsele și își 
începură călătoria mai sus. El se opri o clipă când ajunse la marginea 
ciorapilor ei, care erau ținuți în loc de un mecanism foarte interesant 
și straniu. Dar încordarea ce începu să îi facă mușchii netezi să vibre- 
ze îl zori să continue. 

O panglică mică atârna pe cea mai netedă și caldă parte a coapsei 
ei interioare, și el știu cumva să tragă de ea. lar mecanismul acela 
binecuvântat o dezgoli pentru atingerea lui. 

Înjurătura pe care o bălmăji fu mai mult o vibrație decât un cu- 
vânt, în clipa în care fi atinse cuibul secret și fierbinte de cârlionți 
dintre coapse. Dorinţa ei îl învăluia în foc lichid când îi găsi carnea 
umedă pe care o căuta orbește. 

- Da! 

Cuvântul acesta i se desprinse de pe buze pe o respiraţie între- 
tăiată, și el îl sorbi cu lăcomie, simțind un sentiment masculin de 
triumf răsărind de undeva din abisul ființei lui. 

Degetele lui îi mângâiară carnea moale și umflată, strecurându-se 
printre faldurile de piele fierbinte și alunecoasă, până când Millie 
scoase un sunet delicat și gutural, care îl făcu să se oprească. 

- Acolo, șopti ea și suspină, încolăcindu-și și mai strâns degetele 
în părul lui. 

Era cel mai erotic cuvânt pe care îl auzise vreodată Christopher de 
când se știa. Își dezlipi gura de a ei suficient cât să îi exploreze curba 
maxilarului, ghidându-se după suspinele și după gemetele ei moi. 

Probabil asta simțeau și oamenii religioși atunci când cădeau în 
genunchi în fața altarului. Acest extaz binecuvântat de nedemn. 
Dorinţa aceasta laică. Această nevoie de izbăvire. 

Christopher deveni astfel un pelerin al plăcerii ei. Îi urmărea toa- 
te expresiile cu aceeași atenție și concentrare cu care ar fi cercetat 
un simplu muritor o hartă a stelelor. Degetul lui mare făcu prudent 
cerculețe în jurul mugurelui de carne umflat, situat undeva puţin 
deasupra intrării în trupul ei, și o privi lăsând capul pe spate și desco- 
perindu-și gâtul pentru el. Și se năpusti spre pulsul de la baza gâtului 
ei la fel ca un vampir însetat de sânge, lingându-i și sugându-i pielea, 
disperat să-şi potolească propria foame neînduplecată. 

Și, de fiecare dată când ea se freca de erecţia lui pulsândă, el se 
simțea inundat de pură agonie, dar nu părea să se poată opri. Nu 
încă. Putea simți cum trupul ei trepida, apropiindu-se de orgasm, 
și, chiar și dacă acesta avea să fie ultimul lucru pe care îl făcea îna- 
inte să moată, tot își dorea cu înverșunare să o privească terminând 
pentru el. 

Un alt deget căutător îi găsi apoi intrarea în tunelul secret al fe- 
minităţii și se cufundă în ea, în timp ce degetul lui mare își continua 
asaltul blând asupra cărnii ei înfierbântate. 

Şi Christopher putu simţi momentul în care stelele de pe cer ex- 
plodară în trupul ei, aruncând-o într-un abis de extaz. 

Eliberarea ei îi udă degetele cu un șuvoi cald, și odată cu el veni 
un val de satisfacţie sălbatică şi animalică pe care nu o mai cunoscuse 
până acum. Genunchii ei îi prinseră strâns șoldurile ca într-o chingă, 
şi scoase un sunet ciudat și gutural. Mâinile ei se agățau de el cu 
disperare, și se aplecă în față, dezvelindu-și dinţii pe curba umărului 
său, în timp ce tremura sub imperiul valurilor de plăcere. 

El rămase cu ea cât tremură deasupra lui, complet pierdut în 
pulsaţiile ardente ale cărnii ei. Era pregătită pentru el, moale, udă și 
dornică. Mădularul lui se arcui în sus spre ea, oferindu-se să-i înlo- 
cuiască mâna și sperând cu ardoare că avea să-i permită să pătrundă 
în trupul ei de zeiță. 

Și apoi, de undeva din casă, o voce subţire răsună într-un strigăt 
inconfundabil: 

- Mami? 

Millie se încordă sub atingerea lui, și Christopher mârâi un șir 
de înjurături aprige, pe care probabil ea nu le mai auzise niciodată 
puse laolaltă în aceeași propoziție. Se ridică cu ea cu tot, o așeză pe 
picioare și apoi se retrase grabnic când ea se întinse după el ca să 
se stabilizeze, încă amețită. 

- Mamă? Unde ești? strigă Jakub, de data aceasta mai aproape. 

Millie stătea acolo, pe picioare nesigure și clipind de parcă 
încerca să se orienteze în spațiu și așezând o mână tremurătoare pe 
abdomen. 

- Du-te! mârâi el. 

Sprâncenele ei se apropiară atunci, ca și când ar fi fost şocată 
de izbucnirea lui complet neașteptată. 

-Ăăă... eu... 

- Du-te la fiul tău. 

- Mami? 

O doză de neliniște și teamă se simţea acum în vocea copilului, și 
asta păru să o facă pe Millie să se adune. 

Își drese glasul pentru a îndepărta din voce răgușeala provocată 
de plăcerea pe care o cunoscuse cu câteva clipe în urmă. 

- Vin, kochanie, vin. Rămâi acolo unde ești. 

Îi mai aruncă o ultimă privire lungă, încărcată de un subînțeles 
pe care el nu-l putea identifica, după care își netezi fustele și plecă 
în grabă. 

Ticăitul tocurilor ei pe podea producea un sunet ascuţit și singu- 
ratic, în timp ce ea se depărta de el. 

Odată ce ușa sălii se închise în urma ei, Christopher le permise 
genunchilor săi să cedeze și se folosi de unul dintre stâlpi ca să-și 
susțină greutatea. Căldura fluidă a orgasmului ei se răci pe degetele 
lui, când o amintire îl copleși, ca de nicăieri. 

„Mami“, așa obișnuia să o strige el pe mama lui. Dar o găsise pe 
mama lui în întuneric, la fel cum ar fi găsit-o și Jakub aici pe Millie 
dacă nu i-ar fi prevenit strigătul lui. Christine gemuse sub un bărbat, 
excitându-l cu vorbe urâte despre care știuse și el că fuseseră menite 
să-l îmboldească. 

Aceea fusese prima dată când Christopher simţise vreodată 
impulsul de a ucide. Ura îi cotropise corpul tânăr cu o forță pe care 
nu fusese suficient de mare ca să o înţeleagă. Iar mai târziu în noap- 
tea aceea, își umpluseră burțile cu o mâncare caldă, care avusese gust 
de cenușă pe limba lui Christopher. Pentru că mama lui se regulase 
pentru supraviețuire — la fel cum o obligase și el pe Millie să facă. 

Stâlpul rece de marmură îi zgârie spatele în timp ce aluneca în jos 
pe el, prăbușindu-se la podea. Soarta era într-adevăr plină de ironii 
crude și nemiloase. Îi omorâse pe toți bărbaţii despre care își amin- 
tise că o atinseseră vreodată pe mama lui. Îi luase ani de zile, dar o 
făcuse, ca un soi de tribut adus ei. Ca o promisiune că nu avea să ia 
niciodată o femeie cu de-a sila sub el şi s-o violeze pentru plăcerea 
lui. Ca o făgăduință că, indiferent de ce atrocități ar fi comis, nu avea 
să fie niciodată ca unul dintre bărbații aceia. 

Şi acum... 

Își îngropă faţa în palme și scoase un sunet gutural care răsună cu 
ecou prin sala plină de terori și care se întoarse apoi spre el, acuzator. 
Dintre toți bărbaţii pe care învățase să-i urască... pentru nici unul 
dintre ei nu simţise o asemenea ură și un asemenea dezgust cum 
simțea acum față de el însuși. 


Capitolul 22 
CESE 


Oricând nu putea să doarmă, Millie se furișa până la patul lui Ja- 
kub și se cuibărea acolo cu el câteva momente. Îi plăcea foarte mult 
mirosul băiețelului — de săpun și sudoare dulce, cu un vag iz chimic 
de la vopselurile care îi pătau în permanenţă mâinile. 

Millie lăsă lumânarea pe noptiera de lângă pat și luă pătura lungă 
şi subțire pe care o adusese de acasă. Își sprijini apoi un şold pe pat, 
aplecându-se deasupra lui. Micuţul dormea pe spate cu gurița între- 
deschisă, și își apăsă ușor degetul de maxilarul lui, ca să-i închidă 
buzele, înainte să-i sărute obrazul pufos și să-și mai ia câteva clipe 
să-i mângâie părul ciufulit de somn. 

O baie bună îi alinase toate durerile și îi curățase trupul de toate 
reminiscenţele zilei. Iar apoi, în timp ce-și pieptănase părul și şi-l 
împletise în fața focului care trosnea în șemineu, flăcările călduroase 
îi dăduseră o stare plăcută de somnolență. 

Cu toate acestea, imediat ce se băgase în pat, se trezise cumva 
la viaţă. Corpul ei era obosit. Epuizat, de fapt. Dar gândurile ei se 
rostogoleau unele peste altele precum un grup de căţeluși jucăuși și 
neascultători, readucându-i în memorie evenimentele din ultimele 
câteva zile. Unele erau curioase, iar altele îngrijorătoare. Unele res- 
pingătoare și altele de-a dreptul excitante. 

Lord Thurston, tatăl natural al lui Jakub, și soția lui cu față acră, 
Katherine. Biata Mena St. Vincent și soțul ei absolut îngrozitor. 
Frica paralizantă cu care se confruntase când un mașinist cu chipul 
alb ca varul venise la ea și-i spusese că fiul ei fusese atacat. 

Dulcea ușurare de a-l fi strâns în brațe, teafăr și nevătărmnat. 

Pierderea virginităţii cu Argent. Ideea de a încheia o căsătorie no- 
bilă. Întâlnirea ei ilicită cu Argent de cu câteva ore în urmă... 

Argent. Santinela ei tăcută. Rece și mare precum o statuie de 
marmură romană și cu trupul la fel de atent sculptat. Ar fi fost mai 
simplu dacă ar fi fost plămădit dintr-un lut mai iertător. Dintr-o 
esență mai puțin amenințătoare. Dacă ar fi fost lut și cenușă, carne 
și sânge, la fel ca toate celelalte creaturi ale lui Dumnezeu, în loc de 
umbre și gheață. 

Dar așa trebuia să fie, nu? Pentru că simţise căldură atunci când 
o sărutase și foc atunci când o atinsese. 

Tulburată de amintirea atingerii lui, se ridicase din patul acela 
străin și se dusese să caute confortul pe care i-l oferea fiul ei, sperând 
că avea să găsească vreun soi de claritate în prezența inocenței lui. 

Doar că în noaptea aceasta nu ajuta prea mult să-i liniștească spi- 
ritul turbulent şi, nedorind să-i deranjeze somnul, își sărută pentru 
o ultimă dată degetele și le lipi de obrazul lui. Se ridică, luă lumâ- 
narea de pe noptieră și se duse la ușă, domolindu-și un dram din 
agitația interioară pe care o simțea cu o ultimă privire aruncată spre 
el, înainte de a ieși pe coridorul pustiu și întunecos. 

Un sunet răsună cu ecou, îngheţându-i sângele în vene. Era un 
strigăt de jale. Unul atât de plin de chin neajutorat și de furie nepu- 
tincioasă, încât simţi cum i se împlântă în inimă ca un pumnal. 

Millie ar fi crezut că un spirit torturat bântuia coridoarele 
sumbre dacă nu ar fi identificat şi recunoscut sursa acelui sunet 
adânc și grav. 

Argent. Dacă acel bărbat stoic și cu chip de piatră scotea un sunet 
atât de înfricoşător, atunci probabil că însuși diavolul își făcuse apa- 
riţia în conac și-l jupuia de viu pe asasin. 

Respiraţiile ei veneau ca explozii de tun în tăcerea rece a coridoru- 
lui, printre sunetele acelea alarmante. Îi tremura lumânarea în mână 
când se strecură de-a lungul coridorului și spre debaraua care separa 
majoritatea camerelor de dormit de scări. 

Își lipi urechea de lemnul rece al ușii, dar chiar atunci răsună o 
bubuitură, urmată de un urlet puternic, ce o făcu să sară înapoi. 
Se auzea de parcă avea loc o luptă furibundă în spaţiul insuficient 

de pe partea cealaltă a ușii. De ce s-ar fi surghiunit un om ca el 
într-un spaţiu atât de mic și de inconfortabil? Era stăpânul unuia 
dintre cele mai grandioase conace din Londra, și Millie se îndoia că 
spaţiul acela i-ar fi putut măcar acomoda înălțimea impresionantă și 
silueta masivă. 

Oare putea să fie că, din cauza faptului că se născuse într-o închi- 
soare, încăperile mai mari îl făceau să se simtă inconfortabil? Poate 
că se simţea mai în largul lui într-o încăpere de mărimea unui ce- 
lule mici. Doamne, Dumnezeule! Era îngrozitor de jalnic ce se în- 
tâmpla! Dar el alegea să doarmă acolo, chiar dacă făcea tot zgomotul 
acela îngrozitor și, dacă avea coșmaruri, probabil veneau ca vesti- 
giile unei conștiințe îngropate. Poate că, atunci când un om vărsa 
atât de mult sânge, treaba asta ajungea să-i păteze nu doar mâinile, 
ci și visele. 

Blocată într-un moment de ezitare, Millie se întrebă dacă ar tre- 
bui să-l lase să se lupte singur cu întunericul. Un instinct la fel de 
primordial precum însăși viața îi spunea că nu era sigur acolo înăun- 
tru. Că să deschidă ușa aceea era echivalent cu a-și pecetlui soarta. 

Şi apoi răsună încet un vaier încordat şi chinuit, care îi frânse 
inima în două. Era suspinul unui copil neajutorat, îmbinat cu mârâ- 
itul unei fiare rănite. Dacă l-ar fi auzit strigând după ajutor, poate că 
mâna ei nu s-ar fi întins după mânerul ușii. Dar sunetul acela straniu 
și blestemat nu avea ce căuta pe lumea aceasta. Era strigătul unui 
suflet care știa că fusese abandonat în ghearele diavolului. Unul de 
agonie îngrozitoare și încărcat cu deznădejde. 

Millie nu putea cuprinde cu mintea ce fel de abisuri ale suferinței 
ar fi putut produce un asemenea sunet. Ce ar fi putut naște un ase- 
menea bărbat. 

Flacăra lumânării ei pâlpâi când deschise ușa, aruncând umbre și 
fâşii tremurânde de lumină pe trupul lui contorsionat, care se zvâr- 
colea de durere pe podea. Mâna îi țâșni să-și acopere gura și să-și înă- 
buse un icnet înfricoșat, și se apropie prudentă de uriașul chinuit, 
pentru că într-un spațiu atât de mic, într-o astfel de debara, nu avea 
la dispoziție mai mult decât câțiva centimetri în care să se miște. 

Șiroaie de sudoare îi curgeau pe tâmple, asudându-i părul, în timp 
ce se lupta cu niște inamici invizibili din spatele lui. Din câte își putea 
da seama, era gol, cu excepția unui cearșaf alb, care acum era răsucit 
şi încurcat în jurul membrelor lui masive și puternice. Chiar și în lu- 
mina aceea slabă, Millie tot îi putea vedea cicatricile adânci. 

Nu-și luă timp să reflecteze din nou la cât de minunat de mare 
era sau la modul cum tensiunea îi încorda mușchii pe sub piele în 
asemenea măsură, încât venele i se umflaseră pe brațe. 

Gâfâia și şuiera printre dinţii-i încleștați, iar trăsăturile lui erau 
înverşunate de chin și de furie, în timp ce pieptul lui se izbea de po- 
dea, ca și când cineva îi înfigea un pumnal în inimă. 

O copleşi imediat un tremur de simpatie, și Millie se aplecă să-i 
atingă umărul plin de cicatrici, ca să-l trezească din orice coșmar 
infernal îl tortura într-un asemenea hal. 

Bratul lui cald tresări sub atingerea degetelor ei. 

Şi, în clipa imediat următoare, se afla imobilizată sub el, cu lama 
unui cuţit mușcându-i gâtul. Lumânarea și stativul ei căzură pe 
podeaua cu covor, cu un sunet înăbușit, aruncându-i într-o beznă 
desăvârșită. Greutatea lui covârșitoare o apăsa în salteaua subțire, 
făcând-o să nu mai poată respira, dar nu îndrăznea să se miște. Nu 
îndrăznea să se lupte, de teamă ca el să nu-i taie gâtul. 

Respirația lui spinteca întunericul, biciuindu-i obrazul cu lovi- 
turi fierbinți. Reprezenta atât moartea, cât și sexul carnal, prin fe- 
lul în care se zvârcolea deasupra ei ca un animal chinuit. Avea lama 
unui cuțit lipită de gât, cu erecţia lui ca de oțel cuibărită între picioa- 
rele ei. 

- Christopher? Numele lui i se desprinse de pe buze, ca un icnet 
gâtuit. Christopher... t... te rog... n... nu! 

Trecu o clipă, care putea foarte bine să fie cel mai înfricoșător 
răstimp din întreaga ei viață, și apoi un șir de cuvinte usturătoare se 
răsfrânseră de pe buzele lui, lângă urechea ei. 

-Ai o armă? ceru el să știe, cu glas înăsprit de somn și de furie. 

- O armă? Vru să clatine din cap, dar îi era imposibil, și știa că ar 
fi fost inutil. De ce, Doamne iartă-mă, aș avea una? 

Să spună că el se relaxă atunci ar fi fost ca și când ar fi asemuit un 
uragan cu o furtună. Dar, cumva, ușurarea lui era palpabilă. 

-N-ai venit să mă omori? 

- Oh, Doamne sfinte, nu! 

- Atunci, ai venit ca să ne-o tragem? 

Millie rămase mută de uimire din cauza vulgarității lui și clipi în 
întuneric. Inima îi bătea tare în piept, precum aripile unui fluture 
captiv care se străduia cu disperare să evadeze, amorțindu-i trupul 
într-atât încât nu mai putea simţi nici lama cuțitului și nici altceva, 
cu excepţia mădularului erect dintre picioarele ei desfăcute. 

- Millie? 

Numele ei se desprinse ca o rugăciune de pe buzele lui. Respirația 
lui era atât de accelerată, încât părea să fi alergat prin tot orașul. 

- Da? Adică, nu! Adică, mi-ai zis numele, așa că am răspuns! Nu... 
ăăă... n-am zis da la... ăă... 

-Tu mi-ai rostit mie numele, șopti el, frecându-se de ea cu o mig- 
care de șolduri lungă și somnoroasă. Vreau să-l repeți. Și vreau să-mi 
răspunzi la întrebare. 

- În... întrebare? O durere chinuitoare se trezi la viaţă între pi- 
cioarele ei, alimentându-i frica și, în același timp, distrăgându-i aten- 
ţia de la ea. La ce întrebare se referea? Oh, o întrebase dacă voia să 
şi-o tra... să facă dragoste cu el. 

Oare s-ar fi întâmplat asta mai devreme dacă nu i-ar fi întrerupt 
fiul ei? Își tot pusese această întrebare toată seara. 

El își cobori gura pe urechea ei, lipindu-și obrazul de al ei, și Millie 
putea simţi cum un început de barbă îi zgâria pielea. Se înșelase în 
legătură cu umezeala de pe tâmplele lui. Nu era sudoare, ci umezeala 
înmiresmată a unei băi recente. Mirosea a curat, dar cuvintele lui 
erau absolut mizerabile. 

-Te-am întrebat dacă ai venit aici căutând să ne-o mai tragem o 
dată. Mai bine. O parte mai lungă... 

Millie se gândea că ar fi trebuit să spună nu. Și totuşi, după ce 
aproape îl sedusese în după-amiaza aceea, cum ar mai fi putut rămâ- 
ne chiar și cel mai mic semn de întrebare în mintea oricăruia dintre 
ei doi? 

- Ăăă... visai, spuse ea. 

- Visez chiar acum, zise el, cu fața ascunsă în părul ei, cu buzele lui 
explorând până când îi găsiră lobul urechii și curba gâtului. 

— Am... am venit să te trezesc. 

Doamne, Dumnezeule! Ce se întâmpla? Înflorea sub el la fel ca 
un trandafir sub razele soarelui. Era rozalie din cap până-n picioa- 
re și vibrantă. Își simțea sânii umflați sub apăsarea pieptului său 
și fu nevoită să-şi balanseze șoldurile ca să-și dezlipească sexul de 
erecţia lui, pentru că era pur și simplu prea mult. El era prea mare. 
Prea... excitant. 

-Dacă mă trezești, te omor. Amenințarea aceasta se dezlipi de 
pe buzele lui precum mierea care aluneca peste cioburi de gheaţă. 
Pumnalul scoase un bubuit puternic când i-l luă de la gât și-l înfipse 
undeva în perete, și Millie simți că putea respira din nou. Cel puţin 
până când buzele lui ajunseră în locul acela cel mai sensibil din sco- 
bitura gâtului ei. 

-Ai avut un coșmar, îi explica ea și ridică mâinile, ca să împingă 
ineficient și inutil în pieptul lui masiv. 

-Am trăit fiecare coşmar posibil. Limba lui era precum catifeaua 
fierbinte pe panta dintre urechea și maxilarul ei. Dar știu sigur că 
acesta e un vis... 

-De unde..., începu ea, dar i se tăie răsuflarea când dinţii lui îi 
tăzuiră pielea sensibilă din punctul în care gâtul i se întâlnea cu umă- 
rul, trimițându-i prin corp fiori fierbinţi, care îi topeau până și oase- 
le. De unde ştii asta? 

-Pentru că am avut visul ăsta în fiecare noapte de când te-am 
cunoscut. Buzele lui călătoriră pe maxilarul ei, pe bărbia sa, pe cla- 
vicula ei. Mânia lui se transformase în foame, și Millie putea simţi 
dorința sporind în el. Și, uneori, devine un coșmar de sine stătător. 

- Păi ce... ce se în...întâmplă? întrebă Millie, cu sufletul la gură, 
dându-și seama că el chiar credea cu adevărat că încă dormea. Și că 
exista riscul chiar să o omoare dacă îl trezea. 

-Te am sub mine. Glasul lui era întunecat, mai întunecat chiar 
decât bezna desăvârșită din cameră. Ceea ce nu s-ar întâmpla nicio- 
dată dacă aș fi treaz. 

- De ce? 

-Nu contează. Nu aici. Mâinile lui prinseră viață atunci şi căzură 
pe curba taliei ei. Îţi spun să mă opreşti, să mă împingi și să mă înde- 
părtezi. Îți spun să fugi de mine. Îți spun că nu însemn pentru tine 
altceva decât moarte și sânge. 

- Și... și eu ce fac? 

Ce ar fi trebuit să facă? Păi, să fugă, desigur, cât mai putea. 
Dacă încă era dispus s-o lase. Dar, cumva, greutatea lui devenise, 
din strivitoare, delicioasă. Și gura lui lăsa în urma sa incendii mici 
de plăcere. 

-Dacă e un coșmar, ţipi de groază și fugi. Şi mă închizi aici sin- 
gur pentru o eternitate. Dar, dacă e un vis frumos, mă săruți și ne-o 
tragem. 

De fiecare dată când rostea astfel de cuvinte, sexul ei se încorda 
în jurul unui pustiu dureros pe care Millie nu-l înțelegea. Și pe care 
ea își dorea să-l înăbușe. 

Doar că, în același timp, îşi dorea și ca el să repete cuvintele. 

Îi linse apoi lobul celeilalte urechi și simți între picioare un val de 
umezeală fierbinte, care o făcu să-și muşte limba ca să se abțină 
să nu geamă. 

- Te simt atât de reală acum pentru că am fost în tine. Pentru că 
ştiu căldura pielii tale și îți cunosc mirosul. Se retrase un pic, și tot 
corpul i se încordă în nemișcarea aceea caracteristică lui care anunța 
că se pregătea de atac. Așadar, ce o să fie în noaptea asta, Millie? Un 
vis sau un coșmar? 

Fără să-și permită să se gândească prea mult, Millie îl apucă de 
umeri și-l trase în jos spre buzele ei. Nu putea să fie ea cauza coșma- 
rurilor lui. Nu pentru el, care trecuse prin atât de multe. 

Geamătul lui de plăcere se pierdu în gura ei, și Millie se încolăci 
cumva în jurul lui, ca și când el ar fi fost colacul ei de salvare în întu- 
neric. Degetele ei abia se întâlneau în jurul lățimii trunchiului său, 
dar picioarele ei... oh, picioarele ei se puteau strânge eficient în jurul 
şoldurilor lui musculoase, lipindu-l de ea... de acea parte din corpul 
ei care trepida într-un asemenea hal, încât se gândea că mai avea 
puţin și înnebunea de-a binelea. 

În ciuda cuvintelor lui însă, explorarea lui nu dură prea mult. 
Poate că iniţiase ea sărutul lor, dar era nebună dacă își imagina că îl 
putea controla. Și nu numai atât, dar nu fusese deloc pregătită pen- 
tru el sau pentru intensitatea lui covârșitoare. Buzele lui erau dure 
și totuşi moi. Mișcările sale erau animalice și nerușinat de carnale. 
O săruta cu o gură păcătoasă — una care emitea ameninţări și vulgari- 
tăți, dar şi o sinceritate brutală, deși uneori de-a dreptul fermecătoa- 
re. Săruta ca un bărbat care nu era obișnuit să sărute. Fără manevre 
şirete sau variaţii senzuale. Săruta ca un bărbat care era pregătit să... 
să reguleze. Ca și când voia să se reverse în ea cu totul sau să pă- 
trundă cu totul în interiorul ei. Acesta era un sărut dominant. Un 
sărut fără nici o rușine. Sărutul unui bărbat care își cunoștea toate 
păcatele și își permitea izbăvire. 

Acesta era sărutul unui criminal. 

Atât de multe neliniști și îngrijorări se aglomerau în mintea ei 
agitată, și, cu fiecare atingere a limbii lui de catifea, cu fiecare frecare 
a şoldurilor lui grele, deveneau mai tăcute și tot mai îndepărtate, 
până când singurele lucruri care mai răsunau în beznă erau corpurile 
lor alipite, care gâfâiau de dorință. 

Și Millie se gândi că poate se pierduseră amândoi cu totul în acel 
moment. Poate că ea încetase să mai fie cine era și el se lăsase pe sine 
deoparte. Nu mai erau o actriță și un asasin. Mamă și vânător. Erau 
un bărbat și o femeie. Și existau în momentul acesta. În acest sărut 
pasional. Pe care, dacă l-ar fi întrerupt oricare din ei, ar fi încetat 
amândoi să mai existe. 

Sau poate le-ar fi venit mintea la cap și și-ar fi amintit de ce nu 
era bine ce făceau. 

Dacă acesta era visul lui, atunci nici Millie nu mai voia să se tre- 
zească vreodată. Se simţea în siguranţă aici, în braţele unui bărbat 
periculos. Cum se putea așa ceva? De ce naiba avea atâta încredere 
în el? 

Mâinile lui mari îi găsiră apoi sânii pe deasupra materialului 
cămășii ei de noapte și-i cuprinse. Putea simți asprimea palmelor 
lui prin țesătura subțire. Bătăturile îi zgâriară sfârcurile întărite și îi 
smulseră un sunet gutural de uimire și de apreciere. 

Palmele ei moi alunecau în jos peste mușchii rigizi ai umerilor 
lui, testându-le lățimea. Carnea încreţită a cicatricilor lui îi înmuia 
inima, atât de mult încât ridică ușor capul și își lipi buzele de umărul 
lui într-un sărut alinător. 

El se încordă și scoase un sunet pe care ea nu-l putu identifica şi nici 
nu-l putu atribui vreunei emoţii. Şi, până când nu vorbi, nu-și putu 
da seama dacă era de încurajare sau de cenzură. 

-Nu fi bună cu mine, îi porunci el cu asprime și îi sfâșie cămașa 
de noapte. Nu ştiu ce să fac dacă ești așa bună... 

Aplecă apoi capul ca să-i revendice sânii cu gura lui flămândă. 
Mâinile lui ridicau și frământau movilele de carne în timp ce limba 
lui făceau cerculețe în jurul mugurilor întăriți, până când simţea că îi 
luase foc tot trupul. Linsul se transformă apoi în ronțăit, după ace- 
ea în mușcături, care îi smulgeau gemete mici și guturale. Millie se 
cutremura sub atingerea lui. Întunericul îi alimenta îndrăzneala, îi 
ascundea îmbujorarea și îi intensifica fiecare senzaţie. 

Până acum, nu se gândise niciodată cât de frumos ar fi fost să se 
afle așa sub un bărbat. Să strângă în braţe ceva atât de cald şi de mare 
i se părea șocant de exaltant. Era o poziţie la fel de veche și eternă 
precum însuși timpul, dar, în clipa aceasta, Millie simţea că experi- 
menta ceva complet unic. 

Bărbia lui aspră îi zgâria valea moale dintre sâni, și se zvârcoli 
o clipă când își dădu seama că gura lui călătorea mai jos, lăsându-i 
partea de sus a corpului complet expusă. 

-Ce faci? șopti ea. 

-Mirosul tău pe corpul meu, pe mâinile mele m-a înnebunit din- 
colo de orice rațiune, zise el, gâdilându-i abdomenul tremurător cu 
respiraţia sa caldă. Şi, după ce m-am spălat, l-am vrut înapoi. Vreau 
să te gust până când îmi strigi numele. 

Oh, sfinte Dumnezeule! Nu-l putea lăsa să facă asta. Era mult 
prea obscen. O, Doamne, cine era bărbatul acesta? Unde era asasinul 
ci stoic? Unde era bărbatul care o aplecase peste pat şi o luase cu 
hainele încă pe ea? Cel care îi produsese atâta plăcere în sala de bal și 
apoi o îndepărtase și dispăruse? Cine ar fi putut bănui că în visele lui 
era atât de senzual și de lasciv? Că îi putea face sângele să clocotească 
în vene și să o îngrozească de moarte în același timp? 

Palmele acelea aspre îi depărtată picioarele, pentru a face loc 
umerilor lui lați. 

- Stai..., șopti ea, cu respiraţia întretăiată, simțindu-se copleșită, 
prea excitată și deodată extrem de rușinoasă. 

— Nu! mârâi el, și dinţii lui îi zgâriară pielea moale și sensibilă a 
coapsei interioare, în timp ce cu degetele îi deschidea faldurile ude, 
acoperindu-se de dorința ei umedă. 

Millie strânse tare din dinți când prima senzaţie necunoscută se 
impregnă în sângele ei ca un fier încins. Cu cealaltă mână se întinse 
în jurul coapsei ei și-i apăsă abdomenul în jos, ţinând-o prizonieră 
pentru plăcerea lui. 

-Te ador așa. Deschisă larg și udă pentru mine, mărturisi el, cu 
glasul înăsprit de dorință. Te-am dorit incredibil de mult așa... pur 
și simplu nu pot... 

Dar se opri din vorbit şi rămase tăcut un moment. 

„Ce nu poţi?“ 

Degetul lui alunecă apoi în ea, și tot trupul ei se cutremură sub 
imperiul plăcerii acelei senzații. Și i se tăie răsuflarea, plămânii 
golindu-i-se complet de aer. 

-Exact cum îmi amintesc, murmură el, pe coapsa ei. Moale... 
strâmtă... udă. 

Mușchii neexperimentați ai tunelului ei interior se strânseră in- 
voluntar în jurul degetului său, și el înjură scurt. 

— Scuze..., icni ea. 

-Să nu-ţi ceri niciodată scuze pentru nimic în fața mea, zise el 
încordat, eliberând un sunet gâtuit când își retrase degetul și mai 
adăugă unul. Cele două degete alipite nu o pătrunseră ușor, ci fu ne- 
voit să se chinuiască un pic, dar, din fericire, umezeala de acolo le 
ușura drumul. 

-Aşa strâmtă, mârâi el. Eşti așa strâmtă. Dumnezeule! 

Millie nu mai putea vorbi. Nu putea face altceva decât să icnească 
şi să geamă în timp ce degetele lui o pătrundeau și se retrăgeau rit- 
mic. Și chiar se simțea și ea strâmtă și sensibilizată. 

Spre dezamăgirea ei supremă, îşi retrase apoi degetele din ea, și 
Millie mârâi de nemulțumire. 

- Te-aș putea gusta așa în fiecare noapte, gemu el. 

Doamne, Dumnezeule! Oare tocmai își linsese degetele acelea 
care fuseseră în...?! 

-Am nevoie să te gust mai mult, Millie, zise el și-i depărtă și mai 
tare coapsele cu umerii. Am nevoie să te gust toată. 

Gura lui coborî apoi și se lipi de locul în care ea se simţise sensibi- 
lizată și chinuită. Contactul acela o arse precum focul, și ţipă și se în- 
cordă. Limba lui era o greutate caldă care îi despărțea sexul, în timp 
ce degetele lui se afundară în ea cu totul, mângâind-o pe interior. 

Întunericul explodă în fulgere, devenind o lumină albă orbitoare, 
care se revărsă prin ea, cu un țipăt primordial de extaz. Se simțea 
complet zdruncinată de exaltare și chinuită de plăcere. Se revărsa în 
ea în valuri scurte și intense care îi făceau șoldurile să se ridice spre 
mâna lui mare, să se lovească de ea și apoi să se retragă. 

Dar el nu se dezlipi de ea, nici măcar atunci când trecu furtuna. 
Limba lui luă locul degetelor, cu o împingere udă și superficială, care 
seca fiecare picătură din eliberarea ei în înghițituri audibile. 

Millie se prăbuși pe saltea și rămase privind în gol în întuneric, 
prea satisfăcută ca să fie uimită de ticăloşia lui. Închise ochii, savu- 
rând atingerea limbii lui pe carnea ei înfierbântată și simțind tensiu- 
nea clădindu-se din nou și desfătându-se cu vibraţiile geamătului lui 
pe pielea ei și mai sensibilizată. Și apoi, captură cu gura lui mugurele 
umflat de carne. Îl supse, îl mângâie și îl ronțăi... 

Și simţi din nou cum tot pământul începea să se învârtă cu ea. Îi 
călărea gura cum ar fi călărit o fiară sălbatică, cu umerii arcuindu-i-se 
de pe saltea și cu ţipetele răsunând din tavan. Doar că de data asta 
se înălță prea mult pe culmile extazului, și plăcerea se transformă 
într-o arsură, așa că se întinse cu disperare și-l apucă de păr, trăgân- 
du-l până când îl dezlipi de ea. 

- Încă nu am terminat cu tine, mârâi el, încordându-se în strân- 
soarea degetelor ei. 

-Nu mai pot, răsufla ea, gâfâind. Te rog... 

Îşi simțea membrele moi precum budinca. Și pleoapele grele. Se 
simţea vlăguită. 

-E mereu așa? întrebă ea șoptit. În visele tale... 

-N-ai mai avut niciodată un gust atât de bun. 

-E aşa cu fiecare amant? se întrebă ea, cu voce tare. 

-O să omor orice alt bărbat care-ţi produce plăcere, răcni el cu 
sălbăticie, după care se opri câteva clipe, gâfâind greoi. 

-Ce s-a întâmplat? șopti ea, aplecându-se să-și încolăcească 
degetele prin mătasea delicioasă a părului său. 

El întoarse uşor capul și își îngropă faţa în pielea ei, lipindu-și 
pleoapele de încheietura ei. 

-Nu vreau să se termine, zise el în întuneric. Nu vreau să 
mă trezesc. 

Buzele lui îi atinseră coapsa. Sărutul lui era mai degrabă o dez- 
mierdare, care reuși să topească tot ce mai rămăsese întreg din 
inima ei. 

- Nici un bărbat nu te-a regulat niciodată, zise el, cu posesivitatea 
mustind dincolo de tonul lui blând. Mă întreb dacă te-a mai atins 
cineva vreodată... dacă te-a mai gustat cineva... dacă ești cu adevărat 
numai a mea. 

- Sunt, șopti ea, și adevărul acestui cuvânt simplu o lovi cu o forţă 
neașteptată și o făcu să încremenească. 

El se ridică pe trupul ei, ca un animal la pândă. Ușor și cu grijă, 
cobori deasupra ei, zdrobindu-i sânii pe pieptul lui și cutremurân- 
du-se când erecţia lui alunecă pe coapsele ei desfăcute. Ea deschise 
și mai mult picioarele-i tremurătoare, ca să-i permită să se așeze mai 
bine deasupra ei. Era mai cald ca înainte, și acum simţea o oarecare 
ezitare dincolo de foamea aceea carnală. 

-În visele mele, sunt o fiară. Părea distant, și Millie nu putu să nu 
se întrebe cum era posibil să fie așa într-un moment atât de intim și 
de frumos. Te ţin sub mine. Ca să nu poți scăpa. 

Un curent de aer rece îi pâdilă coapsele ca o șoaptă, făcând-o să 
se cutremure. 

-Nu o să te opresc, zise ea, înăbușind un căscat de somnolență 
dată de extaz. 

Îl simţea greu şi cald, ca o plapumă de sex și dorinţă. Ar fi putut 
rămâne deasupra ei așa toată noaptea și nu s-ar fi plâns nici o clipă. 


Prizonier în bătălia dulce-amăruie dintre o dorinţă carnală mis- 
tuitoare și un regret profund, Christopher își alunecă mâinile sub 
iubita lui din vis şi își îngropă faţa în părul ei, știind că era la fel de 
negru precum noaptea care îi înconjura. 

Ştia cum se termina visul acela. O fantezie seducătoare care îl 
aducea în culmea dorinţei, și apoi se trezea cu un mârâit chinuit și 
cu mădularul pulsând în mână. Cu el vărsându-și sămânța într-o 

parodie a binecuvântării pe care i-o promisese tot ce o clădise până 
în acest punct. 

Ura din tot sufletul momentul acela. Ura totul la el. Și totul la 
el însuși. 

Totuși, visul nu mai fusese niciodată atât de dulce și de frumos. 

Şi nici nu avea să mai fie vreodată așa. 

-Îmi pare rău că te-am rănit noaptea trecută, când te-am făcut a 
mea. Îi spunea lui Millie cea din vis cuvintele pe care în viața reală nu 
le-ar fi putut rosti niciodată la lumina zilei. Dar știa și ea asta, nu-i 
așa? Ştia că nu intenţionase nici o clipă să o rănească. Că nu știuse 
că fusese virgină. Că, în ciuda tuturor vieților pe care le curmase și a 
carnagiului pe care îl dezlănţuise, atunci când văzuse sângele ei, se 
simțise panicat, și i se făcuse rău de la stomac. 

Degetele care i se jucau prin păr, mângâindu-l încet, se opriră la 
baza scalpului său și apoi își croiră cale întoarsă pe același drum. 

Îi plăcuse la nebunie când îl trăsese de păr mai devreme. Trea- 
ba asta aproape că-l făcuse să explodeze pe loc. Dar ce se întâmpla 
acum... era diferit. Cumva... mai bine. Îi transforma dorința ustură- 
toare într-un junghi dureros. Era la fel de insistentă și de istovitoare, 
dar mai puţin... mai puţin sălbatică. Pentru un om care se născuse în 
iad, atingerea aceea singulară era mai dulce decât însăși reprezenta- 
rea sau ideea de rai. 

-Te vreau, îi mărturisi el. Te vreau așa... sub mine. 

— Atunci, sunt a ta. Ea își ridică atunci ușor șoldurile, lipindu-şi de 
el umezeala sexului, într-un gest atât de infinit de dulce, că aproape 
îl făcu să-și piardă minţile şi stăpânirea de sine. 

Arcui ușor șoldurile, găsi intrarea în trupul ei și își strecură cu 
blândeţe vârful mădularul în peștera ei călduroasă și umedă, îngro- 
pându-se în ea centimetru după centimetru. Era la fel de strâmtă 
cum își amintea, doar că de data asta nu simți nimic rupându-se... 
nimic care să-i blocheze calea. 

Eii se tăie răsuflarea, și atunci se întâmplă ceva delicios în pieptul 
lui. Ceva tresări. Şi apoi, păru să se umfle cumva... să se dilate. 

- Oh! exclamă ea, și mâinile ei alunecară pe spatele lui. E așa... 
de mult. 

-Prea mult? 

Oare o rănise? Chiar și aici, în visul lui, nu știa dacă ar fi putut 
îndura asta. 

- Nu... te... opri, strigă ea, gâfâind de plăcere. 

Nici nu credea că se putea opri. Sângele îi clocotea în vene, revăr- 
sându-i focul dorinței prin toate terminaţiile nervoase, iar, dacă s-ar 
fi oprit acum, fără îndoială așa și-ar fi găsit sfârșitul. Ar fi murit pe 
loc. Și era numai vina ei. Era prea dulce, prea moale. Era tot ce ar fi 
trebuit să fie o fantezie ca asta, și ceva în plus. 

Se retrase ușor și o pătrunse din nou, delectându-se cu sunetele 
de plăcere scoase de ea. Numai într-un vis așa ceva putea părea co- 
rect şi firesc. Numai așa abisul de gheaţă al sufletului său se putea 
transforma într-o peșteră caldă și catifelată. Într-un leagăn de carne 
mătăsoasă și murmure moi. Doar în vis putea redescoperi cum se 
simțea o minune. 

Și i se abandonă ei, pătrunzând-o adânc și lent. Și câte o părticică 
din el se pierdea cu fiecare împingere. Ceva învie atunci în interiorul 
său, crescând, pulsând și strălucind. Ar fi vrut să scape de presiunea 
aceea, de plăcere, dar acum era un om al plăcerii pure și primordiale. 
Plămădit numai și numai din instincte carnale. Gemetele ei șoptite 
și ascuţite îl zoreau să continue până când asta nu mai era de-ajuns. 
Nu era niciodată de-ajuns. Nu avea să fie niciodată de-ajuns. Disperat 
să o pătrundă și mai adânc, își strecură o mână sub unul din picioa- 
rele ei, ridicându-l pe umăr, și se aventură atât de adânc în ea, încât 
avea senzaţia că îi putea simți pântecul. 

Suspinul ei îl tulbură la fel de profund pe cât o pătrundea. Şol- 
durile ei moi erau desfăcute larg sub el în dulce și feminin abandon. 

-Termină pentru mine, îi ceru el, pătrunzând-o tare, aproape ca 
o pedeapsă. Spune-mi numele... încă... o... dată. 

- Christopher! şopti ea, și numele lui i se desprinse de pe buze, 
rupt de undeva din gâtul ei. Te rog! 

Și el nu-și putea da seama dacă era o rugăminte sau o rugăciune. 
Dar nu mai conta. Ea suspină, după care ţipă. Și apoi, trupul ei se în- 
cleștă în jurul mădularului lui, capturându-l ca într-o chingă de carne 
fierbinte, alunecoasă și vibrantă, aplicând o presiune atât de intensă, 
că nu avea cum să se i se opună. 

Christopher închise ochii, luptându-se cu extazul care se clădea 
în abdomenul lui, pregătindu-se să explodeze din el. Și se agăță de 
momentul acela, ținându-se de el cât de mult putea. 

Pentru că acum urma să se trezească. Și să o piardă... 

Orgasmul fierbinte se revărsă ca un șuvoi prin el, și i se tăie răsu- 
flarea o clipă, apoi își goli plămânii de aer, odată cu sămânța. Simţea 
că nu mai putea trage aer în plămâni. Nu putea face nimic altceva 
decât să se cutremure și să se încordeze, în timp ce toţi mușchii 

din corp i se încleștau și era prizonierul unei plăceri inimaginabile. 
Mistuit de un extaz pur şi desăvârșit. Pulsa din el, se revărsa din el, 
inundându-i pântecul cu căldură și ușurându-i ultimele pătrunderi 
disperate. 

Uraganul trecu la fel de repede cum îl copleșise, lăsând în urmă o 
nimicire nemaivăzută. Și apoi groaza îi îngheță sângele în vene, deși 
fierbințeala dorinţei lui încă îi mai vibra prin fiecare celulă. 

— Eşti... încă aici. 

Se ridică brusc, simțind pe coapsă umezeala bărbăției lui moi, 
concomitent cu explozia rece a realității dure. 

— Păi, unde altundeva să fiu? 

Putea auzi confuzia din vocea ei, amestecându-se cu o altă emo- 
ție pe care nu o putea identifica, lucru care îi făcea glasul răgușit. Și 
treaba asta făcea să i se strângă stomacul. Ce auzea acolo? Regret? 
Frică? Durere? 

Dumnezeule! Toate lucrurile alea pe care i le spusese! Ceea ce toc- 
mai făcuseră... 

Și ea chiar fusese... chiar ea... sub el. Reală! Tremurase atunci când 
el se instalase deasupra ei. 

O ţinuse imobilizată acolo și... și... 

„La dracu”!“ 

- Cristopher? 

El se împletici orbește spre ușă, o lovi tare cu piciorul, deschi- 
zând-o, și apoi își croi drum pe coridorul slab luminat, cu picioarele 
tremurându-i. Fugea. Fugea de întuneric. De femeia cu pielea albă ca 
un crin din visele lui. 

De fantezia aceea binecuvântată care se transformase repede 
într-un coșmar. 


Capitolul 23 
SLI 


Încheieturile pumnului lui Christopher se crăpară când alunecară 
de pe stativul masiv de lemn din sala lui de antrenamente pe care îl 
îngreunase cu pietre. Picăturile de ploaie biciuiau ferestrele și arun- 
cau încăperea într-un cenușiu umbros de dimineaţă târzie, transfor- 
mându-i echipamentul de lucru în umbre. 

Își blestemă lipsa de concentrare şi primi cu braţele deschise 
arsura puternică și înțepătoare a durerii, ca pe un vechi prieten. 
Durerea aceea avea să-l ajute să se concentreze și sângele avea să îi 
ofere claritate. 

„Te vreau. 

Atunci, sunt a ta.“ 

Un sunet dur răsună cu ecou prin camera pustie. Era un mârâit 
aspru și gutural pe care abia dacă îl putea identifică drept al lui când 
încleștă pumnul rănit și îl izbi din nou în lemn. Și apoi din nou. Și 
din nou. 

Se antrenase așa toată viața lui. Wu Ping începuse cu nisip, clă- 
dindu-i bătături pe încheieturile degetelor și pe dosul palmelor. După 
aceea, trecuseră la găleți pline de pietriș, iar apoi la lemn. Într-un 
sfârşit, ajunsese să dea cu pumnii în zidurile închisorii, zugrăvind 
pereţii cu slăbiciunea lui până când pielea îi devenise atât de aspră, 
încât nu se mai crăpa în contact cu zidurile. 

Sângele însemna că devenea prea moale. Că devenea slab. Că pu- 
tea fi frânt. 

„Termină pentru mine. Spune-mi numele. 

Christopher... Te rog." 

Nu era nici pe departe străin de rugăminți, de a imobiliza oame- 
nii sub el și de a le curma rugămințile. Doar că acea rugăminte a ei îl 
spintecase la fel ca o piatră ascuţită. Oare îl implorase pentru elibe- 
rare sau îl implorase să o elibereze? 

Nu-și putea da seama. Nu mai ţinea minte. O parte din el se bucu- 
ra că nu o văzuse noaptea trecută și că amintirea fricii sau a durerii ei 
nu era imprimată precum cu fierul încins în mintea lui. 

Se așteptase să fie un vis, la naiba! Cu ea, fusese mereu un vis. 
Asemenea cuvinte precum cele pe care le rostise nu-i veneau atunci 
când era treaz. Nevoi și dorințe atât de animalice și de primordiale 
precum acelea pe care le trăise nu aveau ce căuta la lumina zilei. Un 
bărbat ca el nu lăsa o femeie udă de plăcere și tremurând. 

Pentru că nu-i păsa de așa ceva. 

Lui. Nu îi păsa. De așa ceva. 

Și de data aceasta lemnul fu cel care se fărâmiță sub pumnii lui. 

Se antrena așa de o perioadă de timp care i se părea sinonimă 
cu o eternitate — era obișnuit să schimbe chinul mental obsesiv cu cel 
fizic. Sudoarea îi curgea pe trunchiul gol în șiroaie reci, iar sângele 
îi alerga într-un ritm accelerat, împingându-i venele prea aproape de 
piele. Mușchii i se umflau de la efort și-l ardeau. 

Şi tot nu putea uita moliciunea pe care o găsise între coapsele ei, 
extazul care o ținuse sub el și felul în care i se frecaseră șoldurile de 
ale ei. 

El o obligase. Tratase o virgină ca pe o târfă și o luase pe la spate 
la fel ca pe una. O pătrunsese și o dezvirginase ca un barbar. Dar cel 
puţin atunci o făcuse cu acordul ei. 

Și tot i se strânsese stomacul din cauza a ceea ce-i făcuse. 

„Nu... te... opri!“ 

Scormonea cu disperare prin ceața de dorinţă și frenezie, strădu- 
indu-se să descopere sensul din spatele cuvintelor ei. În visele lui, îl 
zorise să meargă mai departe, îl încurajase să o posede. 

În coșmarurile sale, o poseda împotriva voinței sale. 

În realitate, își vărsase sămânța în interiorul unei femei pentru 
prima dată în viaţa lui. Ce se întâmpla dacă era... adică... dacă conce- 
puseră un...?! 

-La dracu’! La dracu”! La dracu’! exclamă el, accentuând fiecare 
lovitură de pumn cu un urlet de frustrare. 

-Ar fi mai bine să n-o lași pe mama să te audă vorbind așa. O voce 
mică penetră ecourile vulgarităţii lui, infuzată cu un reproș blând. Ei 
nu-i place limbajul acesta. 

„Oh, da, grozav!“ Doar zisese asta de al naibii de multe ori și 
noaptea trecută, nu? 

Jakub păși din pragul ușii și se aventură în cameră, oprindu-se să 
studieze armele etalate pe stativul de sub terasa de la etajul al doilea, 
de la care atârna o frânghie. Degetele lui mici și albe se strânseră în 
jurul mânerului mic de lemn al ștreangului său, cu fascinaţie. 

Cristopher dădu să deschidă gura ca să-i spună băiatului să plece, 
dar în schimb îi ieși pe gură doar: 

-Ai văzut-o? 

-Se îmbracă, răspunse Jakub, mângâind un set de cuțite argintii 
de aruncat. 

-Şi e... e bine? 

Christopher blestermă imediat în gând junghiul de neliniște care 
i se infiltră în voce şi încleştă pumnul rănit. 

- Păi, de ce n-ar fi? 

Ştia că nu avea nici un răspuns sigur pentru întrebarea aceasta. 

-Nu pune mâna pe aia, lătră el. 

Jakub smuci speriat mâna de la un pistol strălucitor și păru să o 
îngroape apoi adânc în buzunarul pantalonii săi, destul de ruşinat. 

- Scuze, mormăi băiatul, după care zâmbi strălucitor. Tu ai sfă- 
râmat ăla? întrebă venind în fugă și atingând cu reverență lemnul 
proaspăt frânt, înainte de a întinde gâtul în sus ca să se uite la el. 
Welton a zis să vin jos să iau micul dejun după ce mă îmbrac, dar apoi 
am auzit o bubuitură. Ai rupt ăla cu pumnii goi? 

Din unghiul din care privea Argent, ochelarii aceia afurisiţi îl fă- 
ceau pe copil să pară numai o pereche de ochi imenși, atașați de niște 
membre slăbănoage. Și lui Christopher aproape că îi venea greu să 
se uite în jos la el. 

-Probabil ești incredibil de puternic, de poţi lovi ceva atât 
de tare. 

Nota melancolică din glasul băiatului nu-i dădea pace, și se uită 
în jos la el. Jakub tocmai își trecea degetul peste fisura din lemn, cu 
sprâncenele apropiate într-o încruntătură. 

-Sunt incredibil de puternic, dar nu trebuie neapărat să fii forțos 
ca să produci astfel de daune. E nevoie de cunoaștere, disciplină și 
agilitate mai mult decât de putere. 

Se duse apoi la un raft din colț, căutând o bucată de cârpă cu care 
să-şi înfășoare pumnul. Dar îi căzură ochii pe bandajul pe care îl 
avea pe antebraț, și Christopher tresări amintindu-și de atingerea 
blândă a lui Millie. 

-Mama n-ar putea face asta niciodată, aprobă Jakub. Și nici eu. 

- Prostii! Christopher se întoarse din nou la băiat, înfășurându-și 
cârpa pe mână. Această formă de arte marţiale pe care o practic eu 
a fost creată de o femeie călugăr cu zeci de ani în urmă. Se spunea 
că putea să sfărâme un bolovan cu o simplă atingere de deget. 

-Asta e doar o poveste, se îmbufnă Jakub. 

-0O poveste care mi-a fost spusă mie de maestrul care m-a învățat 
să mă lupt. El era un om mic de statură, mai scund chiar decât mama 
ta, și l-am văzut spărgând cărămizi cu palma. 

Băiatul pufni atunci. 

-Nu mă mai tachina! 

-Nu am tachinat niciodată pe nimeni, în viața mea! 

- Atunci, minţi. 

Christopher se încruntă, încrucișând brațele la piept. 

-Ce te face să crezi asta? 

-Faptul că nu te uiţi la mine. 

Ochii li se întâlniră atunci, și se uitară urât unul la altul câteva 
secunde, înainte ca buzele băiețelului să zvâcnească, să se încordeze 
şi apoi să se curbeze într-un zâmbet. 

Mârâind, Christopher se întoarse de la zâmbetul acela și de la 
amuzamentul pe care i-l provoca drept răspuns și se duse la lavoarul 
din colț, unde începu să se spele de transpiraţie. 

-Ai niște pantaloni tare ciudați, zise Jakub, venind după el. Arată 
ca o rochie. 

-Nu trebuia să fii la micul dejun? 

- Folosești armele alea pe oameni? 

Christopher încremeni cu cârpa pe jumătate cufundată în apă. 
Naivitatea lui Jakub nu avea ce căuta în casa aceasta. Și nici a mamei 
lui. De fapt, la cât de nenorocit era, Christopher era cel care îi răpise 
inocența mamei lui. Dar măcar inocența copilului merita să fie sal- 
vată. Lipsa lui de viclenie, curiozitatea lui sinceră, exuberanţa lui... 

Nu fusese şi el așa cândva? Înainte să... 

- Da. 

„La naiba“, gândi apoi. Ar fi trebuit să mintă. 

-Şi nu m-ai putea învăţa și pe mine? 

- Nu. 

- Dar... Glasul băiatului reveni la registrul solemn pe care Chris- 
topher îl mai auzise. Sunt oameni care vin după mama. Oameni răi. 
Aș putea să o protejez dacă aș ști cum. 

Christopher aruncă atunci cârpa în apă și închise ochii împotriva 
unui val aproape copleşitor de emoție, care îi făcu membrele să se în- 
cordeze. Recunoștea tonul acela din vocea băiatului. Era un amestec 
de teamă și venerație... sunetul iubirii protectoare și feroce a unui 
băieţel pentru mama sa. Și a unei furii suficient de puternice pentru 
un adult în toată firea, atunci când iubirea aceea era amenințată. 

Nu conta sub nici o formă că trupul lui Millie nu purtase nicio- 
dată în interiorul său acest copil. Ea era mama lui. Iubirea maternă 
strălucea aproape palpabil între ei doi. Și era o formă de dragoste 
pe care o mai văzuse și cu altă ocazie. O dragoste sfâșiată în mii de 
bucăți și pierdută într-o baltă de sânge, în... 

-Nu trebuie să-ţi faci griji în privinţa asta, îl linişti el. O voi prote- 
ja eul Sunt aici ca să vă protejez pe amândoi. 

— Da, dar o să fii mereu aici? 

Întrebarea aceea mai că-l lăsă fără aer, și Christopher se chinui 
să-și umple la loc plămânii inspirând profund. 

- Ia cuțitul ăla de acolo, îi ordonă el. O să-ţi arăt câteva lucruri. 

- Welton! Millie fugi spre majordomul care pășea prin sala de 
mese goală. L-ai văzut cumva pe fiul meu...? Ce, Doamne iartă-mă, 
e aceea? 

Welton întinse în faţă ciudățenia care semăna cu un arici 
pe care o purta în mâinile-i înmănușate în alb și ridică bărbia câți- 
va milimetri. 

— Acesta, doamnă, se numește un „ananas“ E un cadou pentru 
stăpân de la contesa de Northwalk. 

Millie întinse mirată mâna și testă asprimea suprafeței și a solzi- 
lor de pe acel fruct lunguieț. 

-Am auzit de așa ceva. Mi-a zis odată cineva că ducele de Milford 
avea o seră în care creștea ananași și... ia stai un pic, ai spus contesa 
de Northwalk? Ea îi trimite domnului Argent fructe exotice? întrebă 
şi fu traversată de un fior de nemulțumire. Lady Farah Blackwell, 
contesa de Northwalk, o moștenitoare bogată pe propriile-i picioare 
şi soţia probabil celui mai infam și bogat om din ținut, îi trimitea ca- 
douri unui asasin pustnic. De ce? Ce fel de aranjament aveau, oare? 
Ba, încă și mai important, de ce i-ar fi păsat câtuși de puţin lui Millie 
de unde își procura Christopher Argent produsele? 

-Lord şi Lady Northwalk sunt prieteni de familiei, anunță Wel- 
ton cu mândrie. 

-Am înţeles, șopti Millie, întrebându-se dacă fusese îngrozitor 
de nedrept din partea ei să presupună din capul locului că Chris- 
topher nu avea prieteni. Ba, de fapt, nu-i spusese Argent noaptea 
trecută ceva despre existența unei loialităţi de lungă durată între el 
și Dorian Blackwell? 

-Sau, mă rog, cunoștințe mai apropiate, cel puțin, adăugă 
Welton. 

Cunoştinţe, și totuși iată aici un cadou de la o femeie măritată... 
Oare exista ceva între protectorul ei și această contesă? Dacă exista 
pe lumea asta cineva suficient de curajos încât să-l provoace pe regele 
lumii interlope, cu siguranță acel om era stăpânul acestei case. 

-Tocmai mă pregăteam că adaug fructul pe meniul micului de- 
jun, dar nu cred că stăpânul Argent și tânărul stăpân au terminat în 
sala de bal. Welton se uită peste ochelari la Millie, cu o sprânceană 
ridicată insinuant. 

- Păi, ce fac în sala de bal? 

-Asta sigur nu ştiu. 

În dimineața aceasta, răceala distantă a lui Welton părea cum- 
va infuzată şi de altceva. Nu tocmai de afecțiune sau căldură - nu, 

ar fi fost prea mult. Dar cu siguranţă sesiza la el un soi de optimism. 
Şi asta o făcea pe Millie să se simtă acceptată. 

- Mulţumesc, Welton. 

- Da, doamnă. Se răsuci apoi pe călcâie și își reluă pașii ca de 
soldat prin sala de mese goală, probabil croindu-şi drum spre sola- 
riul unde aveau să servească masa. 

Millie porni în direcţia opusă, trecând pe sub arcada mare și sum- 
bră și îndreptându-se spre ușile franceze. Observă imediat că cea din 
partea dreaptă stătea ușor întredeschisă. Ecourile unei conversații 
serioase pluteau dinăuntru, și Millie se opri o clipă ca să-și netezeas- 
că partea din faţă a rochiei de mătase și să verifice părul dacă avea 
șuvițe rebele. 

Simţea fluturași agitându-i-se în stomac la gândul că ura să-l vadă 
din nou. Pe potenţialul ei asasin. Pe protectorul ei. 

Pe amantul ei. 

Felul în care fugise de la ea noaptea trecută o lăsase confuză și 
nesigură. Şi acestea erau două emoții cu care Millie nu era prea fami- 
liarizată... Mai ales când venea vorba despre bărbaţi. 

În general, găsea bărbaţii ușor de înțeles, de fermecat și de ci- 
tit, transformându-i astfel într-o companie destul de simplă. Erau 
creaturi ale orgoliului și ale artificialului. Zâmbeau afișând rânjete 
ca de lup, în timp ce unelteau din priviri. Slăbiciunile lor includeau 
măgulirea, virilitatea lor, dar și provocarea sau cucerirea, puterea, 
avuţia, sexualitatea, toate la un loc, dar și luate separat. Totul și 
orice care îi făcea să se simtă ca niște prădători era plăcut pentru 
ei, atât timp cât puteau deveni maeștri în asta, fără să depună prea 
mari eforturi. 

Unii preţuiau intelectul. Alții, forța fizică și bravada. Dar și mai 
mulți alergau după posesiuni și influență. Unii erau cruzi, iar alții 
erau blânzi. Unii erau veseli, iar alții foarte serioși. Le plăceau la 
nebunie competiţia și să-și etaleze bogăția, puterea sau importanța 
unii față de alții. Erau creaţii fascinante ale instinctelor primitive 
alternante și ale constrângerilor sociale. 

Dar nu și Christopher. El era un animal unic și extrem de com- 
plicat. Un mister, de fapt. Ce anume îl guverna în viață? Aparent, 
banii erau importanţi pentru el, din moment ce făcea mare caz din 
a-i avea, dar nu părea să-i cheltuiască pe ceva. Cu siguranţă nu era 
o creatură a confortului. Avea un conac grandios, la solicitarea alt- 
cuiva, dar dormea în condiții mai proaste decât ar fi acceptat până 

şi servitorii. Hainele lui erau de calitate superioară și bine croite, dar 
departe de a fi ostentative. 

Cât privea orgoliul și șiretlicurile, nu părea să înțeleagă nici unul 
din aceste concepte. El minţea ca să ucidă. Sau ca să supraviețuiască. 
Dar nu și ca să se protejeze de judecata altora sau de stânjeneală. Își 
accepta punctele forte și abilitățile, apreciindu-le la justa lor valoare, 
şi le purta fără nici o urmă de modestie, dar în același timp și fără or- 
goliu. Nu exagera niciodată, la fel cum nici nu submina nimic. Seduc- 
ţia era o artă pe care el nu o practica. Măgulirea era o limbă străină 
pentru el, la fel ca greaca sau araba. Își păstra relațiile aşa cum erau, 
constrânse de aranjamente. Contractele, indiferent dacă erau scrise 
pe hârtie sau făcute prin acord verbal, avea temenii clar stabiliți, iar 
el refuza cu stoicism să îi încalce. 

Așa că, atunci când îi spunea că o dorea, când îi spunea că era 
frumoasă și că visa la ea, vorbea foarte serios. Era mai sincer în ceea 
ce spunea decât oricare dintre admiratorii ei, care îi adresaseră tirade 
înflăcărate și cuvinte poetice. 

Și totuși, nu era constrâns de nimic. Un băiețel născut într-o cuş- 
că micuță, care nu învățase nimic altceva cu excepția cruzimii și a 
supraviețuirii. Şi apoi fusese azvârlit în lumea aceasta și fusese ne- 
voit să-și facă un rost în viață, având la dispoziție numai și numai 
abilităţile pe care ajunsese să le stăpânească la perfecţie. 

Violenţa și moartea. 

Dar trebuia să fie ceva mai mult de atât, nu? În ciuda a tot ceea 
ce pretindea, nu era complet lipsit de emoţii. Visele chinuite care îi 
tulburau somnul. Toate lucrurile pe care i le spusese ei. La început, 
zisese lucruri ilicite și fără scuză, dar apoi îi adresase cuvinte pline de 
nevoie și îi oferise cea mai altruistă plăcere. 

Și toate numai pentru că fusese convins că ea nu ar fi venit la el 
decât în vis. Fiindcă el considera că nu i se putea întâmpla niciodată 
nimic bun cât timp era treaz. 

Și dacă l-ar fi făcut să se răzgândească? Dacă aducea ceva bun în 
lumea lui? Oare mai exista vreo speranță pentru un om care avea 
mâinile mânjite de atâta sânge? Millie nu crezuse asta până acum. 
Dar după noaptea trecută... 

Doamne, dar chiar se gândea numai la tâmpenii, nu-i așa? Că era 
o bleagă din punct de vedere romantic — așa îi spusese mereu fratele 
ei Merek. Și probabil avusese dreptate. 

-Îmi iau ochelarii și apoi mă împing la pământ. Vocea lui Jakub 
plutea pe ușa întredeschisă, distrăgându-i atenția lui Millie de la pro- 
priile-i gânduri. Şi nu văd să mi-i iau înapoi. 

Ce auzea? Ce se întâmpla aici? Millie nu știa să fi comis cineva 
vreodată vreun act de violență împotriva fiului ei. O durea faptul că 
el nu îi mărturisise asta. Și acum o intriga și o îngrijora faptul că i se 
confesa lui Christopher. 

Jakub nu avusese niciodată un tată, și nici ea nu-i oferise cine 
ştie ce companie masculină sau un model bărbătesc. Da, îi cunoștea, 
desigur, pe colegii ei actori, și mai era și domnul Brimtree. Dar, din 
cauza firii singuratice a lui Jakub, el nu se lipise niciodată prea mult 
de nici unul dintre aceștia. Oare faptul că primul bărbat cu care pă- 
rea să stabilească o legătură fiul ei își câștiga traiul ucigând oameni 
pentru bani stătea drept mărturie a faptului că eșuase ca mamă? 

Foarte probabil. Tresări din cauza acestui gând. Dar, la drept vor- 
bind, îi și salvase viaţa lui Jakub, și ăsta era un lucru important... 

- Păi, nici nu ai nevoie să-i vezi clar. Glasul jos al lui Christopher 
răsuna cu ecou prin sala de bal goală, la fel ca un tunet. Te concen- 
trezi pe spaţiul dintre tine și oponentul tău, oricât de încețoșat vezi. 
Dacă nu te uiţi direct la ei, îi observi pe toți. Poţi să-ţi dai seama de 
unde o să vină următoarea lovitură încă din clipa în care le apare în 
minte acest gând. 

-Vreau să încerc, ceru atunci Jakub. 

-La fel ca apa, îi aminti Christopher. Adoptă calea minimei rezis- 
tenţe, dar nu lăsa pe nimeni să te oprească. 

Millie își schimbă greutatea pe celălalt picior și se aplecă mai 
mult spre ușa pe jumătate deschisă, rămânând nemișcată și tăcută 
între umbre. 

Și i se tăie răsuflarea din cauza a ceea ce văzu. 

Sudoarea strălucea pe trupul lui, scurgându-se pe văile și pantele 
făurite de munții puterii sale. Și totuși, în ciuda staturii lui masive, 
observa o eleganță aproape paternă în mișcările lui, deși nici mă- 
car nu putea începe să bănuiască dacă era ceva înnăscut sau ceva 
exersat. Nu îi venea să creadă că își trecuse degetele peste mușchii 
aceia, că își plimbase palmele peste coloanele spatelui său, care acum 
vibrau ritmic, la unison cu mișcările pe care le făcea. Stătuse lipită de 
mușchii proeminenţi ai abdomenului său și le simțise formele alun- 
gite distinctive pe carnea ei. 

Îi tresăriră degetele când își aminti cum îl atinsese. Și amintiri- 
le acestea nu făceau altceva decât să-i trezească și alte curiozități. 

El stătea acolo impunător, pe domeniul uneltelor acelora stranii și 
necuviincioase — un bărbat în toată puterea cuvântului. Dur și domi- 
nant și copleșitor de viril. Păcătos, solid și plin de cicatrici. 

Și dădea dovadă de o răbdare plină de blândeţe cu băieţelul 
aproape ridicol de mic, care se arunca spre el cu lovituri sălbatice 
și brutale. 

Ar fi trebuit să facă sau să spună ceva, altceva decât doar să stea 
să se uite. Dar cum ar fi putut, când simțea pământul nesigur sub 
picioare? Podeaua părea să se legene sub pantofii ei precum o corabie 
pe mare, zguduită de apropierea unei furtuni. 

Oare cum ar fi fost să fie posesoarea inimii unui asemenea 
bărbat? Ba chiar și numai să gândească acest lucru trebuia să fie 
o blasfemie. 

Dar până și blasfemiile lui erau delicioase, nu-i așa? Și răutatea lui 
îi aducea plăcere în întuneric și... 

- Mami? 

Două perechi de ochi albaștri pali se îndreptară atunci spre ea, cu 
o sincronicitate aproape tulburătoare. 

- Jakub, dragule, Welton a pregătit micul dejun. Nu e politicos 
să-l lași să aștepte, zise Millie, urând nota de neliniște din glasul ei. 

-Dar eram în mijlocul unei lecţii, zise Jakub și se dădu în spate, 
luând o poziţie de luptă. Mi-am găsit o axă centrală și nimeni nu mă 
poate scoate din echilibru. Sau, mă rog, domnul Argent poate, dar 
nimeni altcineva. Pot să lovesc în gât pe oricine încearcă să mă poc- 
nească sau pot să-i dau una în nas cu podul palmei. Și am mai învățat 
şi să tai rotula oricui, chiar și cu un cuţit pentru unt, mamă, și... 

- Jakub, zise ea, mai ferm de data aceasta, înțelegând că Argent 
îl învățase pe fiul ei aceleași lucruri pe care i le arătase și ei cu numai 
o zi în urmă. 

Micuţul își ascunse atunci încruntarea încăpățânată, coborând 
privirea în podea. 

- Da, mami. 

Trecu apoi pe lângă ea, într-un mod atât de dramatic, încât Millie 
se întrebă și dacă nu cumva îi permisese fiului ei să petreacă prea 
mult timp în compania actorilor de la teatru. 

-Vin și eu imediat, kochanie, adăugă apoi pe un ton mai blând. 
Trebuie să discut ceva cu domnul Argent. 

Și, în timp ce el mergea vădit nemulțumit în josul coridorului, 
îl auzi bălmăjind pentru sine: „Știam eu că nu trebuia să zic nimic 
de rotule“ 

Şi simți cum i se făcea inima cât un purice în timp ce-l privea pe 
fiul ei plecând. Oare se lua cineva de el la școală? Și ea de ce nu știa 
nimic despre asta? 

Christopher se dusese la lavoar și tocmai își spăla fața îmbujora- 
tă, gâtul şi pieptul cu un prosop ud. Millie se pomeni atunci încă o 
dată hipnotizată de felul în care i se încordau mușchii pe spatele ma- 
siv, care se îngusta către șolduri, dispărând apoi în pantalonii aceia 
ciudați ai săi, formând cele mai delicioase curbe... 

Ultima dată când fuseseră împreună în camera aceasta... 

Millie clipi ca să-și limpezească mintea și își smulse privirea de 
la acea anume parte a anatomiei lui. Își drese apoi glasul și începu 
din nou să gândească limpede. Pantofii ei brodaţi aveau tălpi moi, 
și putu auzi foşnetul fustelor ei voluminoase în timp ce se apropia 
de el. 

El se încordă vizibil, însă nu se uită la ea. Pe lângă bandajul pe 
care i-l legase ea pe antebraţ acum mai avea un altul în jurul pumnu- 
lui, și prin material i se infiltrau picături de sânge proaspăt în dreptul 
încheieturilor degetelor. 

-În ritmul acesta, până la finalul săptămânii, o să ajungi să 
semeni cu o mumie egipteană, zise ea, cu zâmbetul citindu-i-se în 
glas, laolaltă cu un dram de îngrijorare sinceră. Eşti bine? 

-Nu face asta, mârâi el și se răsuci și o fixă scurt cu o privire răz- 
boinică, înainte să-și mute privirea. Profesorul blând care tocmai îm- 
părțise acel spaţiu cu fiul ei dispăruse complet. Și în locul lui stătea 
acum un zeu strălucitor al mâniei și al războiului. Așa făcea mama. 

-Ce făcea? Millie se dădu un pas în spate, complet nedumerită. 
Își făcea griji pentru tine? 

-Se prefăcea a fi bine. Începu să se plimbe de colo-colo prin fața 
ei, făcând trei pași mari la dreapta și apoi trei pași mari la stânga, 
aruncând scântei furioase spre spaţiul dintre ei. Și-o trăgea cu gar- 
dienii pentru o bucată de pâine în plus și apoi îşi ascundea vânătăile 
sub un zâmbet când îmi întindea felia de pâine. Mi-era greață de asta 
și atunci, dar acum e și mai rău, pentru că eu... pentru că eu sunt cel 
care... Își trecu apoi mâinile agitat prin părul castaniu și se apucă 
strâns de lateralele capului, înainte de a se propti ferm în faţa ei. Nu 
accept așa ceva. Nu de la tine! 

-Eu nu am nici o vânătaie, îi spuse, pe un ton blând. Sigur că mai 
simțea câte un junghi mic de durere prin trup, dar acesta venea strict 
ca să-i aducă aminte cum își folosise trupul în timpul întâlnirii lor 
ilicite. Și nu o deranja absolut deloc. Nu ai comis nici un soi de violență 

împotriva mea. Millie întinse mâna spre el, dar el i-o îndepărtă cu 
asprime. Ea strânse din buze și se gândi imediat că trebuia să se 
comporte cu prudență. Acest bărbat din faţa ei nu era asasinul rece, 
calculat și nemilos pe care ajunsese să-l cunoască. Bărbatul din fața sa 
era o cu totul altă creatură, una ale cărei armuri de gheață avea deja 
prea multe crăpături. Era vulnerabil, animalic și la fel de periculos ca 
înainte. Ba poate chiar mai periculos. 

- Nu sunt cu nimic mai bun decât ei. 

-Care ei? 

-Te-am imobilizat. Te-am făcut să sângerezi. Te-am... te-am obli- 
gat să te culci cu mine. 

-Obligat e un cuvânt cam prea dur pentru... 

-Te-am obligat să ţi-o tragi cu mine, ca să nu te omor. Se răsu- 
ci din nou spre bazin, aruncând o lovitură furioasă, care îl făcu să 
zboare prin cameră și să se izbească de peretele de vizavi într-o caco- 
fonie îngrozitoare de sunet de lemn care se frângea și porțelan care 
se fărâmița. 

-Ei bine, dacă o pui în cuvintele astea, sună într-adevăr cam... 

-Şi pe ei i-am măcelărit pentru asta. Au fost primii pe care i-am 
omorât. Începu din nou să se învârtă prin cameră. Și acum am deve- 
nit și eu unul dintre ei. 

Millie era absolut sigură că nimeni nu-l mai văzuse vreodată așa, 
în starea aceasta. Sălbatic și înnebunit. Se înfuria tot mai tare. Și ea 
și-ar fi dorit cu disperare că înțeleagă la ce se referea, dar mai toate 
informaţiile relevante erau încuiate în seifurile de coșmar ale amin- 
tirilor lui. Probabil se luptase cu ei în coșmarurile lui... cu acei „ei“ 
misterioși despre care vorbea cu atâta dezgust. Și se pomeni atunci 
întrebându-se câți oameni îl abuzaseră și se purtaseră rău cu el. Pro- 
babil fusese un cumul de evenimente și persoane care ajunsese să 
creeze un om ca el. Un cumul de oameni violenți și fapte malefice. 
Ştia că ar fi trebuit să-i fie frică, putea simți adrenalina revărsându-i-se 
prin corp, ca un alt avertisment să fugă. 

Dar rămase fermă pe poziții pentru că o înțelegere intrinsecă 
îi spunea că se aflau amândoi în fața unui zid. A unui zid imens de 
gheaţă. Și probabil crăpăturile audibile din acel zid îl făceau să se simtă 
atât de instabil. Dar acel zid s-ar fi putut dărâma din temelii din clipă 
în clipă, și trebuia să fie acolo când se întâmpla asta. Trebuia să fie 
acolo pentru el. 

-Cine sunt ei? Făcu un pas în față, și el se retrase, încleștând 
pumnii. Dar Millie știa cumva că nu avea să dea în ea. Ce s-a întâm- 
plat cu mama ta? 

-Au imobilizat-o la pământ... pe spate. Respirația lui era accelera- 
tă și gâfâia în timp ce vorbea, iar gheața din ochii lui se topise într-un 
infern de foc. Flăcările albastre pe care le vedea acolo ardeau cu o 
furie mai aprigă și mai mistuitoare decât orice altceva mai cunos- 
cuse ea pe această lume. Au... ținut-o... sub ei. Și ea nu s-a împotri- 
vit. Doar i-a implorat să-mi cruţe mie viaţa... mi-a zis să nu mă uit... 
să-mi mut privirea. Dar n-am făcut-o. Le-am reținut chipurile. Și eu 
m-am împotrivit! Și, din cauza mea, au înjunghiat-o. 

Millie duse imediat mâna la gură și simţi cum i se strânse sto- 
macul de compasiune, atât pentru mama lui, cât și pentru fiul ei. 
Lacrimi fierbinți îi năpădiră ochii cu o forță brutală și i se revărsară 
pe obraji precum lava. 

-Am tot ţipat și am țipat, dar nu a venit nimeni. Se opri din vor- 
bit, pentru că i se puse un nod în gât, dar acesta era singurul indiciu 
că simțea şi altceva în afară de furie. Mi-am petrecut noaptea într-o 
baltă de sânge rece ca gheața, și a doua zi am eviscerat patru oameni. 
Mi-au trebuit ani de zile ca să ajung să-l omor pe gardianul care i-a 
facilitat moartea, care a vrut să-i dea o lecţie — și nu înainte să omoa- 
re un alt băiat. Trăsăturile lui faciale îi transmiteau clar că retrăia o 
amintire care pe ea ar fi îngrețoșat-o, dar lui îi plăcea. Eu și Blackwell 
am făcut cu rândul cu el. Nici până în ziua de azi nu știu sigur cine i-a 
plasat lovitura fatală. 

- Oh, Christopher... 

-Nu fi bună cu mine! răcni el. Nu sunt un copil rănit de care 
să-ți fie milă. Îți irosești lacrimile. Eu sunt Argent. Sunt cel mai infam 
criminal cu care nimeni nu a dat ochii şi apoi a supraviețuit ca să po- 
vestească. Am omorât mai mulți oameni în războiul lumii interlope 
decât ar încăpea în teatrul tău drag. Am omorât oameni în bătaie în 
ringuri ale morţii, pentru bani. Și ce crezi că am simțit? Victorie? 
Răzbunare? Vinovăţie? Plăcere? 

-N... n... nu știu. Mâna lui Millie alunecă atunci de pe buzele ei, 
mutându-se la inima care îi bubuia deja în piept de milă, durere și 
suferință pentru el. 

- Nimic, zise el, pe un ton întunecat. Nu am simţit nimic. Nu simt 
nimic. 

-Asta nu-i adevărat, insistă Millie, cu vocea tremurându-i din 
cauza lacrimilor. Nu cred așa ceva. 

- Nu? Am tăvălit târfe şi văduvele grosolane ale bărbaţilor influ- 
enți pe care am fost plătit să-i omor. Și crezi că mi-a păsat vreun 
pic de ele? Sau de plăcerea lor? Absolut deloc. Nu-mi pasă deloc. 
Le-am tras-o numai pentru că m-au lăsat. Le-am luat ca pe niște 
cățele, pe la spate... ca niște animale. Dar măcar nu le-am ţinut nicio- 
dată sub mine. Puteau să scape oricând voiau... Dar tu... tu! Un stâlp 
de lemn cu niște proeminențe ca niște cârlige de cuier se sfărâmă 
atunci sub lovitura lui, zburând într-o coloană a clădirii și prăbușin- 
du-se la podea. 

Millie tresări și își încordă genunchii, forțându-se să nu se re- 
tragă cu nici un pas din faţa furiei lui cotropitoare. Mânia aceea 
clocotise în el timp de mulţi ani... De mai bine de zece ani, de fapt. 
Și avea nevoie să-i dea frâu liber, să o scoată din el. Avea nevoie să 
spargă lucruri. 

- Nu o să mă șochezi cu nimic, îl informă ea cu blândețe. 

-Nu încerc să te șochez, doar îţi spun adevărul. Te-am privit mu- 
rind pe scenă, și o parte din mine a știut încă de atunci că nu aș 
putea vedea asta din nou. Că ar fi trebuit să mă retrag și să te las 
la mila altcuiva. Pentru că simţeam cum mă transformam în... în... 
în fiara asta. Și totuși, am încercat. Și apoi m-ai implorat să nu-i fac 
rău fiului tău. Ai spus aceleași cuvinte pe care le-a zis și ea în noap- 
tea aia blestemată. Își frecă fața cu mâini aspre. Doamne! Chiar sunt 
un monstru! 

-Dar tu nu l-ai rănit pe fiul meu, contracară ea, cu aceeași blân- 
dețe în glas. 

- Oh, dar am făcut-o deja, nu înţelegi? L-am rănit pentru că am 
rănit-o pe mama lui. Ţi-am răpit inocența. Te-am pus să plătești pen- 
tru viața voastră cu corpul tău. 

-El nu ştie asta! O îmbujorare furibundă îi acapară atunci obrajii 
lui Millie. Nu din cauza mărturisirilor lor îngrozitoare, ci din cauza a 
celei pe care era pe cale s-o facă ea. În plus, la drept vorbind, nu mi-a 
plăcut niciodată mai mult de atât să fac o plată pentru ceva. 

El încremeni. 

-Nu face asta, Millie. Nu-mi oferi izbăvire sau iertare. Eu te-am 
forţat. Te-am țintuit la podea. 

-Eu am vrut-o, insistă ea. Am ştiut ce fac când am deschis ușa 
aia, când te-am trezit... O parte din mine știa foarte bine ce avea să 
se întâmple. Și mi-am dorit să se întâmple... 

O parte din flăcările din ochii lui începură să ardă și mai tare și să 
danseze, și el scoase un sunet gâtuit. 

Nevoia de a-l strânge în brațe o copleși atunci cu o asemenea fe- 
rocitate, încât simțea durere în brațe. Doamne, Dumnezeule! Prin 
ce lucruri înfiorătoare trecuse! La câte supraviețuise! Majoritatea 
oamenilor s-ar fi dat bătuți. S-ar fi prăbușit la pământ şi şi-ar fi pier- 
dut mințile. Sau și-ar fi luat viața. Dar el ascunsese rușinea, spaima 
şi disperarea într-un ocean placid de întuneric. De sânge. Şi apoi îl 
înghețase bocnă, ca să țină totul închis în interiorul lui. 

Din păcate însă, se părea că ea era întocmai furtuna menită să 
scoată la suprafață epavele suferințelor lui. 

Christopher se holba la ea, mut de uimire și șocat peste măsură, 
cu gura întredeschisă, oferindu-i astfel timpul de care avea nevoie 
să reducă spațiul dintre ei. Întinse mâinile și își odihni degetele des- 
făcute pe mușchii puternici care îi acopereau pieptul. Era încă ud, 
dar ei nu-i păsa. Mirosea a sudoare și a bărbat... un miros de mosc, 
despre care nu ar fi crezut niciodată că ar putea fi plăcut. Ba chiar 
excitant. Doar că era. Și, din orice ar fi fost plămădit acest bărbat, 
esența lui îi vorbea. Îi trezea la viață toate simțurile. 

El se uita la ea ca și când, pentru prima dată, ea ar fi fost vânăto- 
rul și el prada incapabilă să scape. Sub mâna ei, carnea lui înfierbân- 
tată de la efort și de la emoţii tresărea și se încorda. Și, undeva mai 
jos, inima lui bubuia sub atingerea ei. 

-Simt că există ceva aici între noi. Își apăsă degetele pe pieptul 
lui și se mai apropie cu un pas, lipindu-și și cealaltă mână de pieptul 
lui. Ceva mai mult decât o simplă înțelegere de afaceri. Și cred că o 
simți și tu... crescând și dezvoltându-se din cele mai imposibile cir- 
cumstanţe cu putință... 

El rămase tăcut, dar, încurajată de cât de greu respira el și de cât 
de tare îi bătea inima, Millie continuă, luând lipsa respingerii lui ca 
pe o încurajare. 

-Ştiu că ai făcut lucruri cumplite. Știu că ai suferit îngrozitor. Și 
mă doare sufletul pentru tine, Christopher. 

- Nu-mi spun nimeni Christopher. Ţi-am zis, eu sunt Argent. 

Și totuși, ușor — de fapt, incredibil de încet -, mâinile lui se ridi- 
cară ca să le acopere pe ale ei. Aspre și tari precum granitul, dar la fel 
de grijulii și de fragile precum aripile unui fluture. 

Millie zâmbi în sus la el, încântată de felul în care ochii lui erau 
fixaţi asupra buzelor ei. 

-După toate câte am făcut împreună, cred că mi-am câștigat 
dreptul de a-ți spune pe nume. Aseară, tu m-ai rugat s-o fac, mai 


268 


O țintă seducătoare — 


știi? Și, pentru mine, ești Christopher, un bărbat la care țin și cu 
care am o relație intimă. Un bărbat care a fost cândva un băiețel, 
un băieţel la fel ca fiul meu, pe care uneori îl iubesc mai mult decât 
pot îndura. 

Fiara care stătea la pândă se retrase atunci din ochii lui, și infer- 
nul de foc albastru se transformă în ceva mai cald și mai mistuitor. 
Tinea bărbia îndreptată spre stâlpul din dreapta, și privirea lui zbura 
prin încăperea familiară. Dar se oprea mereu asupra ei, studiind di- 
ferite părţi ale corpului ei, zone unde se atingeau. 

— Băiatul care ai fost cândva e încă aici, undeva, sub toate astea, 
sunt sigură de asta. Și el le simte pe toate. Își lipi mai apăsat mâinile 
de pieptul lui catifelat de sub palmele ei și simţi o parte din oţelul 
lui de gheaţă topindu-se sub atingerea ei. Și mânuţele lui inocente 
sunt undeva înăuntrul mâinilor tale cicatrizate și pătate de sânge... 

-Am ucis atât de mulți oameni, murmură el. Chiar nu-ţi dai seama 
că e prea târziu pentru mine? Chiar nu-ți dai seama că, dacă există 
într-adevăr ceva dincolo de asta, sunt cu adevărat blestemat? 

-Dar nu a fost Dickens cel care a zis... „Sper că dragostea adevăra- 
tă și adevărul vor fi mai puternice la sfârșit decât orice rău sau orice 
ghinion lumesc“? Uită-te la asta, Christopher... Întoarse apoi capul 
ca să privească efectele furiei lui, resturile împrăștiate pe podeaua 
de marmură asemenea unor soldaţi căzuţi la datorie pe câmpul de 
luptă. Asta e dovada vie a faptului că, indiferent de ce ai crede, ai 
abilitatea de a simți ceva... Și știu că lucrul acesta nu-i mereu tocmai 
plăcut, dar este necesar și esenţial pentru condiția umană. Și suntem 
vii, noi doi. Și, pentru asta, mai există speranţă. Speranţă, adevăr și 
posibilitatea iubirii. Și cred că toate lucrurile astea te pot scoate din 
mocirlă dacă le dai voie. 

El studie atunci carnagiul din jur cu aceeași privire întunecată, pe 
care Millie își închipuia că o folosea însuși diavolul pentru a suprave- 
ghea toate tărâmurile pe care le avea în stăpânire. 

-Tu crezi... crezi că locuiesc în mocirlă? Într-una din care poți să 
mă scoţi tu? 

Vocea lui era calmă, iar respiraţia lui, superficială. 

-Cred că trăieşti într-o cochilie, îi răspunse ea. În cochilia gran- 
dioasă, mare și destul de scumpă a unei case. Dar nu este un cămin, 
Christopher, ci doar o locuință, însă nu e ceea ce îi e necesar unui om 
ca să se simtă viu. 

Mâinile lui se strânseră în jurul alor ei, și ea continuă cu dispera- 
tea unui general de campanie care-și conducea batalionul în sus pe 
panta unui deal. 

-Ai crezut că noaptea trecută a fost un vis, și se poate să fie o 
parte de adevăr în asta. Cred că nici unul din noi nu a visat mă- 
car vreodată că poate exista o plăcere atât de intensă, că trupurile 
noastre s-ar putea potrivi atât de bine. Că am putea simţi atât de 
multe. Mi-a plăcut să fiu sub tine, și aș repeta asta oricând. 

- Nu. N-o să se întâmple. 

Chipul lui se înăspri atunci, și Millie putea simţi bucăţile de ghea- 
tă, în timp ce se cățărau înapoi în sufletul lui, acaparându-l din nou 
și înghițindu-l cu totul pe bărbatul care se afla dedesubt. Îl pierdea. 

- Christopher, stai, îl imploră ea, ca și când alergau undeva și el o 
luase atât de mult înaintea ei, încât nu-l mai putea vedea. 

-Devii femeia mea, și apoi ce? Cine are de câștigat de pe urma 
unei astfel de înțelegeri? 

— Nu-ţi cer să-mi promiţi nimic, zise ea. Și nu e vorba despre cine 
ar avea ceva de câștigat aici, ci... 

Dar el îi îndepărtă brutal mâinile de pe pieptul lui și se retrase 
spre ușă. 

-Ce altceva am eu să-ţi ofer în afară de cadavre și cochilii goale? 
Tonul lui rece și tăios revenise. Și aproape că stingea orice căldură 
din încăpere, înghețând focul amintirilor de noaptea trecută cu re- 
alitatea dură a vieţii violente pe care o ducea. A existenţei pe care 
şi-o făurise din piatră, gheață și sânge. O să-ţi ofer cadavrele duş- 
manilor tăi. Ale oamenilor care vă vor răul ţie și fiului tău. Dar să-ți 
fie foarte clar, femeie, că eu nu sunt un bărbat care să-ți poată oferi 
o viață. Pentru că, asemenea acestei case, eu nu sunt altceva decât o 
cochilie. Un cadavru ambulant. Și doar pentru că nu te-am omorât 
nu înseamnă că nu te voi distruge. 

Se răsuci apoi și dădu să plece. 

- Christopher! 

El se opri în loc, cu mâna pe mânerul ușii, dar nu se întoarse 
spre ea. 

-Te rog, uită-te la mine. 

Nu putea să plece. Nu putea să lase lucrurile așa. 

Pumnul lui se strânse pe tocul ușii până când i se albiră degetele. 
Dar tot nu se uită la ea. Nici măcar nu aruncă o ocheadă spre ea. 

-Du-te să iei micul dejun cu fiul tău, Millie, îi ordonă el, pe un ton 
sec. Eu am treabă, mă duc să-l omor pe tatăl lui. 

Și, de data aceasta, ea nu mai făcu nici o mișcare să încerce să-l 
oprească. 


Capitolul 24 
SES 


Cu siguranţă era ceva ireal să savureze un ceai delicios într-un 
salon atât de elegant, când iubitul ei era plecat pe undeva ca să-l uci- 
dă pe tatăl copilului său. 

Lui Millie i se părea aproape imposibil să se concentreze pe con- 
versaţia cu frumoasa doamnă Lady Northwalk, chiar dacă făcea tot 
posibilul să zâmbească în timp ce se uita în ochii ei cenușii dezar- 
manţi și observa că erau de aceeași nuanţă cu fotoliul frumos sculp- 
tat pe care stătea. 

Dar, în fond, oamenii mureau în fiecare zi, nu-i așa? Cineva era 
ucis în oraș aproape în fiecare minut. Oameni nevinovaţi, oameni 
tineri, oameni bătrâni, oameni neajutoraţi — aceștia erau victimele 
ocazionale. Și oamenii ca ea aflau despre asta, le părea rău pentru 
bietele suflete și apoi își continuau viața fără nici un impediment. 
Nu pentru că ar fi fost fără inimă, ci pentru că nu știau ce altceva să 
facă. Cum altfel să reacționeze. 

Păi, și atunci, de ce acum se gândea obsesiv la moartea unui om 
care ordonase moartea ei? A unui om care reprezenta o ameninţare 
pentru fiul ei? Pentru propriul lui fiu. Nu avea nici un sens. Și to- 
tuși, nu părea să poată scăpa de senzaţia de groază. De un sentiment 
pregnant că avea să se întâmple ceva îngrozitor. Știa că o crimă era 
comisă de cineva, undeva, chiar în clipa aceasta — că cineva care se 
trezise în dimineața asta și se îmbrăcase și poate savurase o felie 
de pâine prăjită cu gem nu avea să se mai trezească și mâine-dimi- 
neaţă ca să își repete ritualul matinal. 

Oare asta era răzbunare, crimă sau dreptate? Erau absolut siguri 
că Lord Thurston fusese cel care o ademenise pe Agnes la moarte? 
Dar sigur că el fusese, cine altcineva ar fi putut fi? Cine altcineva ar 
fi avut ceva de câștigat de pe urma dispariției mamei naturale a lui 
Jakub? Tatăl lui. Omul care risca să piardă totul — inclusiv întreaga 
avere semnificativă a soţiei lui sterpe — dacă adevărul ieșea la iveală. 

Trebuia ca el să dispară din peisaj, nu-i așa? Era singura cale prin care 
putea garanta siguranța lui Jakub. Și Millie și-ar fi vândut sufletul 
însuși diavolului pentru băieţel. 

Și poate că, stând în salonul acesta superb, decorat în culoarea 
ochilor lui Christopher, semna acest contract cu sânge. 

„Așa să fie, atunci“, gândi ea, ascultând hohotele de râs care ră- 
sunau din camera din josul coridorului, unde Jakub o distra pe 
fiica încântătoare a soţilor Blackwell, stând împreună cu dădaca ei — 
o femeie corpolentă, pe nume Gemma. 

Toată treaba aceasta începuse cu sânge. Din clipa în care inspec- 
torul-șef Morley îi returnase mănușile pătate cu sângele lui Agnes și 
expusese groaza morţii dragii sale prietene, Millie știuse, cumva, 
că vărsarea de sânge nu luase sfârșit acolo. Ani de-a rândul stătuse 
cu inima cât un purice și așteptase, întrebându-se dacă omul care lă- 
sase pântecul lui Agnes pe trotuarul murdar din Londra avea să vină 
după ea. 

Sau după fiul ei. 

Își luase toate măsurile de precauție posibile ca să se asigure că 
asta nu avea să se întâmple. Făcuse ceea ce trebuise să facă. Și stra- 
tegia ei culminase cu aranjamentul pe care îl făcuse cu Christopher 
Argent. Cu bărbatul acela rece, chinuit, frumos, letal... 

... Orb, enervant și absolut netot. 

Fusese enervant de tăcut atunci când venise să îi ia cu trăsura 
pe ea și pe Jakub, după un mic dejun târziu, și îi adusese la conacul 
familiei Blackwell din Mayfair, cu instrucțiuni stricte să nu dispa- 
ră de sub observarea atentă a lui Dorian Blackwell. Și, desigur, con- 
tele și contesa de Northwalk fuseseră incredibil de primitori... Dar 
intensitatea întregii dimineţi și evenimentele transformatoare ale 
nopții trecute o făcuseră pe Millie să se simtă vlăguită și irascibi- 
lă. Neajutorată și poate și un pic respinsă. lar asta era ceva complet 
nou pentru ea... sârma aceasta pe care se balansa acum. O singură 
mișcare greșită, o singură decizie proastă, și inima îi putea fi frântă 
sau pierdută pentru totdeauna - și același lucru era valabil și pentru 
viața sa. 

- Domnișoară LeCour... Millie, ești bine? o întrebă Farah, ţinând 
ceainicul suspendat în aer, cu trăsăturile-i faciale frumoase însăși 
imaginea răbdării și a îngrijorării. 

-Îmi pare rău, zise Millie, reuşind un zâmbet strălucitor. 
Ce spuneai? 

-Te întrebam dacă mai vrei ceai. 

- Da, te rog, răspunse ea, întinzându-i ceașca și adăugând o notă 
apologetică în glasul ei. Nu am vrut să fiu nepoliticoasă. Cred că pur 
și simplu încă nu-mi vine să cred că sunt așa norocoasă. Nu mi-am 
închipuit niciodată că aș putea fi vreodată invitata iluștrilor Lord și 
Lady Northwalk. 

Farah, care era înveșmântată din cap până picioare în mătase de 
culoarea lavandei și dantelă și care avea părul și ochii la fel de uimi- 
tor de deschişi la culoare, comparativ cu părul și ochii întunecați ai 
lui Millie, îi aruncă o privire ageră pe sub genele-i deschise la culoare. 

-Nu vrei să spui a infamilor Lord şi Lady Northwalk? 

-Prefer notorii. 

O umbră se mișcă din spatele fotoliului imens de piele care fusese 
poziţionat în faţa șemineului, unde Dorian Blackwell, notoriul Ini- 
mă Neagră din Ben More, își ascundea eficient trăsăturile în spatele 
unei cărți. 

Millie se întrebă atunci dacă ţinea cartea așa aproape de față ca 
să o cruţe de imaginea chipului său senzațional sau pentru că nu 
putea citi decât cu singurul său ochi bun. Millie auzise că își pierduse 
vederea din celălalt ochi în timpul răfuielilor din lumea interlopă și 
că irisul își pierduse complet pigmentul colorat. Dar acum contele 
purta un plasture negru ca să-l acopere, și lui Millie îi era greu să-și 
dea seama dacă asta o făcea să se simtă ușurată sau dezamăgită. 
Dar, chiar și cu acel plasture, trăsăturile lui Blackwell erau destul de 
înspăimântătoare. Ochiul lui bun părea să evalueze și să calculeze 
totul, în mod ritualic și nemilos. Avea senzaţia că, după numai câte- 
va clipe petrecute în compania lui, acesta îi știa deja toate secretele, 
îi înțelegea slăbiciunile și îi putea demonta, simplu și eficient, atât 
trupul, cât şi mintea dacă își propunea. Era un bărbat masiv și întu- 
necat precum un diavol și la fel de chipeș — sau ar fi fost, dacă nu ar 
fi adoptat în permanenţă o expresie sardonică. 

Dar asta se schimba cu totul în clipa în care se uita la soția lui 
uimitor de angelică. Millie o plăcuse pe Lady Northwalk din pri- 
ma clipă și, după ce o privise interacţionând cu soțul ei adorator și 
aproape obsesiv, dispăruse ca fumul din mintea sa orice suspiciune 
cu privire la o eventuală relaţie a ei cu Christopher. 

- Da, iubirea mea, chiar ai reușit să devii cu adevărat notoriu, nu-i 
așa? îl tachină ea. Farah lăsă ceainicul pe masă și îi întinse zahărul 
lui Millie. Mi se pare destul de amuzant că ţi-ai exprimat această 
părere tocmai când eu îmi contemplam norocul de a o avea invitată 
pe inegalabila Millie LeCour, răsfăţata scenei londoneze. Sorbi apoi 

din ceai. Cred că vor fi cu toţii de-a dreptul verzi de invidie când 
o să mă laud că am avut plăcerea companiei tale exclusive la ceai, 
nu-i așa? 

Millie îi zâmbi strălucitor, după care își lăsă zâmbetul să se stin- 
gă ușor. 

- Mi-aș dori doar să... să fi avut ocazia să ne cunoaștem în alte 
circumstanţe... în unele mai fericite. 

-Şi eu la el. Zâmbetul mic și plin de compasiune al lui Farah era 
vădit sincer. Femeia acesta ar fi fost o actriță îngrozitoare, și asta o 
făcea pe Millie să-i fie şi mai drag de ea. Dar sper că te simți în sigu- 
ranţă și confortabil aici, până când se întoarce Argent să ne spună că 
tu și fiul tău minunat sunteţi în afara oricărui pericol și te ia înapoi 
acasă cu el. 

Millie plecă privirea și se uită în ceașcă. Cealaltă mână înmănușa- 
tă a ei se strânse într-un pumn, oglindind trăirile inimii sale. 

-Nu cred că o să mă ia înapoi acasă cu el. Odată ce... odată ce 
toată povestea asta se încheie cu bine, cred că... cred că aranjamentul 
nostru va lua sfârșit. Ne vom fi încheiat socotelile. 

Mai devreme, își simţise inima ca și când ar fi fost strânsă tare 
într-un pumn, iar acum avea senzația că îi căzuse în stomac, precum 
o greutate de plumb. 

Farah lăsă ceșcuța pe masă cu delicateţe și se uită la ea cu aceeași 
curiozitate care îi apăruse pe chip atunci când îi văzuse pentru prima 
dată pe ea și pe Jakub. 

-De când ai un... un aranjament cu Argent? Expresia uluită de pe 
chipul ei se resimțea și în precauţia din glasul ei. 

- Farah! mormăi încet Dorian. 

- Oh, nu vreau să fiu indiscretă, se grăbi Farah să adauge. Doar 
că îl cunosc de câțiva ani buni pe Argent și trebuie să admit că ce se 
întâmplă acum este ceva neașteptat și fără precedent. Probabil ţine 
destul de mult la tine și la fiul tău. 

Lord Northwalk dădu pagina cu un pic prea multă forţă și își dre- 
se glasul. 

-Nu mă deranjează întrebarea, murmură Millie. Îl cunosc pe 
Chris... ăăă... pe Argent numai de câteva zile. 

Cu toate acestea, i se părea că îl cunoștea de o viață. Sau poate că 
avea senzaţia că trecuse o viaţă de când fusese sigură că se cunoștea 
pe sine. 

-Este foarte chipeș, nu-i așa? o întrebă Farah, pe un ton conspi- 
rativ. Și, deși are un temperament ușor flegmatic, chiar este ferme- 
cător uneori. 

-La fel de încântător ca o epidemie de febră tifoidă, murmură 
Millie cu nasul în ceșcuța de ceai. 

Cartea lui Blackwell păru să emită atunci un pufnet gâtuit. 

- Oh, vai! șopti Farah, și sprâncenele-i aurii, un pic mai închise la 
culoare decât părul, i se apropiară într-o expresie de îngrijorare. Ești 
supărată pe el? 

-Sigur că e supărată pe el, afirmă cartea. E un idiot. 

- Citești sau porți conversaţia asta cu noi? îl întrebă Farah pe 
soțul ei. 

- Citesc. 

— Atunci, te-aș ruga să nu-l defăimezi pe prietenul tău în fața... 
ăăă... în fața... Farah se opri stânjenită, neștiind cum să definească 
relația dintre noua ei prietenă și Argent, iar Millie își dori în sinea ei 
să o fi putut ajuta pe femeie. 

Doar că nici ea nu știa ce era ea pentru Argent. Ba, de fapt, nici 
măcar nu știa dacă exista vreun cuvânt care să poată defini ce repre- 
zenta pentru el. Și toate care îi veneau în minte erau în cel mai bun 
caz de prost gust și mergeau spre infracționalitate. 

-Argent nu are prieteni, mormăi Dorian. Are doar oameni pe 
care i s-ar părea ceva mai dezagreabil să-i omoare. 

- Ţi-a salvat viața în repetate rânduri, sublinie Lady Northwalk, 
ca o mustrare blândă. 

Şi Millie își aminti atunci că Blackwell fuse acolo în noaptea aceea 
îngrozitoare din trecutul lui Christopher, smulgându-i smoala usca- 
tă de pe braţ. 

-Numai pentru că i-am întors favoarea și i-am plătit mulţi bani 
pentru asta. 

- Oh, prostii, zise Farah și se întoarse înapoi spre Millie. Nu-l 
băga în seamă, e un morocănos incurabil astăzi. Ăștia doi şi-ar da și 
viața unul pentru celălalt, și nici unul din ei nu are capacitatea emo- 
ţională de a recunoaște asta. 

Omul din spatele cărții amuți atunci, și Millie înțelese că asta 
însemna mai mult decât o mărturisire. Deși avea senzaţia că, dacă 
Dorian Blackwell chiar s-ar fi trezit morocănos într-o dimineață, cel 
mai probabil consecința acestui fapt s-ar fi materializat în mai multe 
cadavre decât de obicei plutind în râul Tamisa. 

-Christopher chiar e un idiot, fu de acord Millie, cu un pic mai 
multă vehemență decât intenționase. 

Farah se trase atunci pe marginea fotoliului, reușind să facă chiar 
şi această mișcare să pară elegantă și grațioasă. 

- Millie, draga mea, s-a purtat nemilos cu tine? 

-Dacă nu pui la socoteală cele trei tentative de asasinat, atunci nu. 

- Trei? răsună un glas gâtuit, și cartea se închise tare. 

Și atunci, Millie se pomeni ţinta atenţiei întunecate și tulbu- 
rătoare a lui Dorian Blackwell. Acesta o studie un moment înde- 
lungat, dezasamblând-o mental și examinându-i separat fiecare 
parte. Lumina focului se reflecta de pe părul lui, care era la fel de 
închis la culoare ca al ei, iar restul din el era învăluit într-o străluci- 
re difuză a amiezii muribunde care se revărsa pe fereastră, printre 
draperiile deschise. 

Millie îi susținu cu fermitate privirea. Era actriță, la urma urmei. 
Şi, dacă învățase ceva la perfecţie în meseria ei, acesta era cum să-și 
ascundă emoţiile care se învolburau în interiorul său. Nu era înțe- 
lept să arate slăbiciune în fața unui om precum Inimă Neagră din 
Ben More. 

- Ştiai, domnişoară LeCour, că Christopher Argent nu a avut nici 
o tentativă de asasinat, absolut niciodată în viața lui? Rosti aceste cu- 
vinte cu toată nonșalanța unui nobil, însă erau infuzate cu un munte 
de subînțelesuri. Odată ce ia în colimator o victimă, fiecare respirație 
a acelei persoane este luată cu împrumut de la un miracol. Cândva, a 
intrat într-o clădire plină ochi cu cei mai periculoși și letali oameni 
din lumea interlopă și a fost singurul care a ieşit. Christopher Argent 
nu are tentative de asasinat. Este un maestru în arta crimei. Îşi ridică 
apoi trupul înalt și puternic de pe fotoliu și se apropie atent de cana- 
peaua elegantă de culoarea safirului aflată vizavi de ea. După care luă 
loc atent. Și totuși, iată-te aici. 

Millie se fâstâcea sub privirea lui neclintită. De aproape, Dorian 
Blackwell era chiar mai tulburător și mai înspăimântător. Era ca o 
forță a naturii. O forță a naturii de care trebuia să se țină seama. 

- Eu cred că, în secret, Argent are un suflet romantic, zise Farah, 
părând extrem de mulțumită de sine. 

Millie și Dorian se întoarseră și se uitară la ea de parcă își pierdu- 
se minţile. 

-Sau ai uitat cumva, dragul meu soţ, începu Lady Northwalk, ca 
și când spunea o glumă foarte bună, că a existat un moment în care 

Argent a ţinut în mâinile sale și contractul pentru viața mea și, în loc 
să-l îndeplinească, ți l-a adus ție?! 

Blackwell miji ochii. 

-Asta nu a fost din romantism, ci instinct de autoconservare. 
Ştia că, dacă nu făcea ceva ca să prevină moartea ta, aș fi dezlănțuit 
un război care ar fi făcut bătălia de la Waterloo să pară o biată încă- 
ierare între copilași. 

Farah se întinse după mâna lui Dorian și își așeză mâna mică în- 
mănușată pe a lui. El se uită o clipă în jos la contactul acela fragil, și 
ceea ce văzu Millie în privirea sa o făcu să clipească de emoție. Exista 
mai multă venerație adoratoare în lumea lui Dorian Blackwell pen- 
tru mâna aceea micuță și pală decât ar fi avut un habotnic fanatic 
pentru Dumnezeul său. Oare cum ar fi fost să fie iubită atât de mult? 

- Mda, știi și tu că putea să mă omoare și să scape de mine, fără ca 
tu să afli, sublinie Farah. 

-Eu aș fi aflat, insistă Dorian. 

-Ceea ce încerc să spun este că eu cred că Argent chiar a vrut să 
ne regăsim, zise, strângându-l de mână un pic mai tare pe Blackwell. 
Şi ceea ce încearcă să spună soțul meu e că, dacă te-a lăsat să 
trăiești și și-a însușit sarcina de a te proteja, atunci probabil chiar 
eşti extrem de specială pentru el. 

Millie nu ar fi putut recunoaște niciodată asta în fața societăţii 
nobile, dar era ceva care îi spunea că acești doi oameni din fața sa 
chiar ar fi putut înţelege natura aranjamentului pe care îl făcuse cu 
Christopher. 

-L-am plătit pentru protecţia oferită, recunoscu ea. M-a vrut, 
şi eu... eu m-am dăruit lui. 

Dorian clătină din cap. 

-A mai vrut lucruri și în trecut. Inclusiv femei. Și ori a plătit ca să 
obțină ce voia, ori a stat fără. Tu... Tu chiar ești ceva special. Și el e 
un idiot. 

-De ce tot spui asta? întrebă Farah. 

-Pentru că, din felul în care v-aţi comportat tu și Argent când 
te-a adus aici, am tras concluzia că tu i-ai oferit inima, și el s-a re- 
pezit ca un nesăbuit să ţi-o frângă. 

Millie plecă atunci capul și studie podeaua, din nou impresionată 
de cât de bine se potrivea cu nuanţa ochilor lui Christopher. 

-Nu mi-a frânt inima, Lord Northwalk. Dar m-a rănit, într-ade- 
văr, mărturisi ea. 

-Ştii despre circumstanţele în care s-a născut? o întrebă Farah. 

-Da. 

Dorian ridică din sprâncene, uluit. 

-Ştii şi cum a murit mama lui? 

-Da, știu. 

-Atunci, e evident că știi și despre... despre vocația lui. 

Lady Northwalk se bătu ușor pe bărbie, gânditoare, cu degetul 
arătător al mâinii sale libere. 

-l-am văzut cicatricile, le spuse Millie. Sunt conștientă de ce a 
făcut și de ce este capabil. El crede că e blestemat, dar eu tot cred 
că merită să fie izbăvit. Și sunt dispusă să încerc, dar el... el... Millie 
simţi că i se puse un nod în gât și își șterse o lacrimă răzleaţă de du- 
rere și frustrare, întrebându-se în sinea ei cu amărăciune dacă nu era 
mai bine așa. Ea nu putea să-i dăruiască inima decât dacă întindea el 
mâinile ca să o primească. Nu era genul de femeie care să-şi arunce 
inima cuiva care nu o voia. 

- După cum am zis..., spuse Dorian și îi sărută scurt mâna soției 
sale, după care deschise din nou cartea. Un idiot. 

Farah încuviință din cap, dar apoi se aplecă spre Millie și o atinse 
ușor pe genunchi. 

- Bărbaţii ca Argent... ca... Aruncă o privire cu subînțeles spre Do- 
rian. Au nevoie de... 

- Don'șoară Farah, don'şoară LeCour? zise o voce tremurândă, și 
bona se năpusti în salon. Era o femeie palidă și durdulie, cu păr creţ 
de culoarea cenușii, care frământa cu mâinile-i osoase șorțul alb. L-aţi 
văzut pe băietul dumneavoastră? 

Millie sări în picioare ca arsă, urmată imediat de conte și de 
contesă. Simţea în piept o spaimă arzătoare, ca şi când ar fi luat un 
cărbune aprins din vatră și l-ar fi înghiţit. 

-Credeam că e cu tine, se tângui ea. 

- Păi, o fost, don'șoară, da-i schimbam scutecu' lui Faye, şi m-o 
rugat să-l las să se ducă la baie. Dacă era posibil așa ceva, în clipa ace- 
ea femeia pe nume Gemma se făcu și mai, iar ochii-i mari și căprui se 
albiră. Mi s-o părut că lipsește prea mult, așa că m-am dus să-l caut. 
Şi, când l-am strigat și n-o răspuns, am crezut c-o venit să vă caute. 

Millie simţea cum niște degete de gheaţă îi strângeau plămânii, 
golindu-i-i de orice urmă de aer. Se răsuci imediat spre Blackwell. 

-E posibil să fi intrat cineva pe nevăzute? Este posibil să fi 
fost răpit? 

Blackwell se duse la ușă cu pași mari. 

-Îi place cumva să se ascundă și să se lase căutat? 

Millie clătină din cap. Simţea cum se învârtea camera cu ea. 

- Nu! Deloc! Niciodată! 

- Mă duc să verific la etaj. Dar posibilitatea să intre cineva prin 
efracţie în casa mea e mică spre zero. Am câte un om pe fiecare etaj 
și mai mulți gardieni. 

Se auzi apoi clopoţelul ușii de la intrare, și Millie se năpusti pe 
lângă Blackwell, gândindu-se că fusese doar o greșeală — se dusese 
să se joace un pic în grădină. Avea să fie incredibil de furioasă pe el, 
dar, mai înainte de orice, avea să-i sărute fruntea dulce și prețioasă, 
ușurată și fericită că era bine. 

Deschise ușa tare și se pomeni față în faţă cu o namilă de om, 
îmbrăcat într-un costum elegant, care își frământa pălăria, cam la fel 
cum făcuse și Gemma cu șorțul ei. 

-Ziua bun’, zise el, cu un accent care în mod evident nu-și avea 
locul nicăieri în Mayfair. 

Rosti acest salut uitându-se pe deasupra capului ei, așa că Millie 
știa că Blackwell se afla chiar în spatele său. 

-Nu ştiu dac’ îi important ori ba, dar Chappy o văzut un băiet 
ducându-se spre parc. I s-o părut că ducea în mână un cuţit de două 
ori cât el şi că avea în gând vreo nefăcută. O venit din casa ast'? 

Millie se năpusti asupra omului. 

-Purta cumva o jachetă albastră? 

— Păi, cre’ că da. 

Dorian mârâi atunci câteva cuvinte pe care Millie nu le mai auzise 
niciodată, după care o apucă de braţ și o târî înapoi în casă, împin- 
gând-o spre Farah. 

-Mă duc în parc să-l caut. O să-i iau cu mine pe Harker și pe 
Murdoch. Rămâi aici și încuie ușa după mine. Îi las cu tine aici 
pe Mathias și pe Worden. 

-Du-te de aici! șuieră Millie, printre dinții-i încleștați. E fiul meu, 
și vin cu tine! Probabil Thurston deja nu mai e, și, cu el scos din pe- 
isaj, nici eu nu mai sunt în pericol. Dar dacă Jakub e singur în Hyde 
Park, i s-ar putea întâmpla orice. 

Doamne, Dumnezeule! Oare ce putea fi în capul lui Jakub de fă- 
cuse una ca asta? Era de fel un copil atât de ascultător și de cuminte! 
Nu-i stătea în fire să plece așa fără să-i spună. 

Dorian clătină din cap. 

-Argent a zis... 

-Tocmai am căzut de acord că Argent e un idiot, contracară 
Millie, aruncându-i în față cuvintele pe care tocmai le folosise. Și la 
fel eşti şi tu dacă îți imaginezi că mă poți opri! 

Dorian se uită atunci la soţia lui, care legăna pe șold o copiliță 
agitată. Aceasta încuviință din cap spre el. 

- Bine, dar stai lângă mine. 


Ca să asasineze pe cineva în plină zi era nevoie de mai multă fi- 
neţe și iscusință decât pentru a o face în taina nopții. Christopher 
Argent era îmbrăcat în haina lui obișnuită și stătea lângă gardul viu 
al casei lui Lord Thurston din St. James, înăbușind cu greu un căscat. 
Ca să fie într-o stare fizică optimă, de obicei păstra un program strict 
de somn și de antrenament. Noaptea trecută schimbase totul. 

În toate modurile posibile. 

Răbdarea reprezenta o virtute pentru majoritatea oamenilor, iar 
pentru el era o necesitate. Astăzi însă, răbdarea aceasta era ceva pen- 
tru obținerea căreia ar fi fost în stare să ucidă. 

Literalmente. 

Ceva era în neregulă. Nu era deloc în apele lui. Ba, de fapt, putea 
simți cum raţiunea îi aluneca printre degetele, la fel ca parâma unei 
corăbii în timpul unui uragan. Ţinea umerii apropiaţi într-o cocârjare 
tensionată, care ameninţa să-i înghită cu totul gâtul. Simțea că sto- 
macul i se strânsese într-un nod chinuitor, care refuza să primească 
hrană. Îi zvâcneau mâinile, își simțea plămânii obstrucționați și pi- 
cioarele neliniștite. Și-ar fi dorit să o poată lua la goană și să alerge 
suficient de departe încât să lase în urmă dorința și disperarea care 
i se învolburau în măruntaie. Și-ar fi dorit să se târască într-o gaură 
întunecată și să se ascundă acolo de amintirile care îl hăituiau pe 
străzile Londrei, la fel ca o haită de fiare înfometate. O parte din 
el şi-ar fi dorit să lenevească la fel ca un căţel leneș în patul pe care 
îl împărţiseră și să se piardă în parfumul ei. Iar cealaltă parte din el 
continua să-și frece palmele transpirate de pantaloni, ca și când așa 
ar fi putut scăpa de amintirea texturii pielii ei mătăsoase. 

Dar nu voiau să uite. El nu avea să poată scăpa niciodată de ea. 
Millie LeCour urma să fie pentru totdeauna o parte din el, indiferent 
dacă o mai vedea vreodată sau nu. Ea poseda un soi de onoare pe 
care el nu o putea identifica. Ea era cea dintâi pentru el. Ultima. To- 
tul pentru el. Unica. Și totuși, cumva, aceste sentimente rămâneau 
incomplete. Ar fi avut nevoie să umple bucăţile lipsă, dar nu îi păsa. 
Nu putea face așa ceva. 

El fusese primul și unicul ei amant. Și el avea să plece din viaţa ei 
pentru totdeauna. 

Pentru că îi era teamă. Îi era frică de ea. Îi era frică de el însuși. 
Îi era frică să spere, să-şi dorească şi să... 

Să simtă. 

Nu era altceva decât un laş nenorocit. El știa asta, și acum avea să 
o ştie și ea. Putuse vedea asta în ochii ei atunci când o părăsise. 

De asta era mai bine să nu se uite. 

Zări apoi silueta suplă și elegantă a lui Lady Thurston ieșind pe 
poarta conacului și observă în ce buzunar alunecă cheia, înainte 
de a se întoarce cu spatele la femeie și de a se sprijini nonșalant de 
stâlpul de piatră din colțul proprietăţii ei. În timpul de care fu nevoie 
ca femeia să treacă pe lângă el, profită să verifice ferestrele conacului 
Thurston, ca să se asigure că nu se uita nimeni pe geam. Îi numără 
pașii, fără să se uite peste umăr, luând în calcul înălțimea sa și măsu- 
ra pasului și recalculând după fiecare pauză scurtă. Era vigilent și cu 
toate simţurile angrenate în misiune, așa că putu distinge momentul 
exact în care trecu prin spatele lui. Se întoarse și o urmări pentru 
mai puţin de o jumătate de minut — adică exact timpul de care avu 
nevoie ca să prindă unghiul perfect prin aglomeraţia de pietoni din 
St. James ca să-i sustragă cheia din buzunar, fără ca ea să-şi dea sea- 
ma. După asta, o mai urmă trei pași și apoi schimbă direcţia subtil, 
întorcându-se spre conac. 

Conform spuselor omului pe care îl pusese să-l urmărească pe 
Lord Thurston din noaptea în care luptase în groapa moţii, Argent 
aflase că Thurston era genul înclinat să respecte un ritual după al- 
tul. Ceea ce îi ușura destul de mult sarcina. La ora cinci și jumăta- 
te, Thurston se retrăgea în biroul său personal ca să savureze un 
trabuc și un pahar de vin de Porto sau de whisky și să se relaxeze 
până la cină. Până acum, la ora cinci și patruzeci și cinci de minute, 
avusese suficient timp să-și toarne ceva de băut şi să înceapă să-și 
savureze trabucul. 

Trabucul pe care nu avea să-l mai termine vreodată. 

Sigur pe sine și relaxat, ca și când locul lui era acolo, Argent 
descuie poarta și păși în curte, ascunzându-se apoi între umbrele 
lungi de după-amiază târzie aruncate de peretele vestic și gardul 
viu. Ţinându-se în umbră, împrejmui grădinile și le folosi pe post 
de ascunziș, până când ajunse în faţa unei cărări libere, care ducea 
spre spalierul din spatele casei, care era acoperit cu vlăstare groase 
de iederă. Spalierul se înălța pe zid, ascunzând un burlan mare și un 

canal, care serveau pentru a ţine fixată structura aceea de lemn. 
Ar fi trebuit să îl ţină dacă își distribuia bine greutatea. Și, dacă nu, 
ei bine, atunci știa cum să reducă daunele unei căzături și nu îi rămâ- 
nea decât să intre pe la subsol sau pe la parter - ceea ce nu era toc- 
mai o manevră optimă, din moment ce chiar în clipa asta personalul 
domestic servea probabil masa și ceaiul, înainte de a pregăti cina 
pentru stăpâni. 

Etajele superioare erau, pesemne, pustii, și, implicit, asta i-ar fi 
oferit suficient timp și suficientă intimitate ca să-și termine treaba. 

Își luă avânt și sări într-un picior de pe peretele de cărămidă, 
ajungând la spalier, și, preţ de o clipă, Argent rămase acolo, suspen- 
dat într-o singură mână. Se legănă tare și își propti şi cealaltă mână 
pe structura de lemn, începând să urce considerabil mai ușor, după 
ce își putu angrena și picioarele în acțiune. În unghiul acesta, chiar și 
atât de sus, tot era ascuns eficient de oamenii din stradă. Dar oricine 
ar fi aruncat o ocheadă pe ferestrele de la etajele superioare l-ar fi 
reperat imediat. 

Cu un ultim mârâit de efort, își folosi forța trunchiului ca să sară 
de pe spalier pe balconul de la etajul al treilea, a cărui ușă, descoperi, 
spre bucuria sa, stătea întredeschisă și cu materialul vaporos al per- 
delelor fluturând în vânt. 

Argent sperase să-și folosească ștreangul pentru a-l privi pe tatăl 
ticălos al lui Jakub zbătându-se să scape, în timp ce firul îi tăia pie- 
lea gâtului, umplându-i încet și letal căile aeriene cu sânge, și apoi 
să strângă mortal firul încreţit în jurul gâtului însângerat al omului, 
frângându-i și șira spinării în proces. 

Argent își umplu plămânii cu o inspirație lungă și aducătoare de 
calm când mâinile începură să-i tremure. Ce era-asta? Furie? Nerăb- 
dare? Sau poate o combinaţie enervantă a acestor două emoţii? Era 
prea periculos. Nu ar fi trebuit să-și dorească asta atât de mult. 

-O să ai parte de o moarte lentă și dureroasă. Am fost plătit su- 
plimentar ca să mă asigur să fie lentă și dureroasă. 

Argent încremeni. Vocea aceea melodică și conversaţională nu 
putea aparține decât unui singur om. Unui om cu care știuse că 
avea să fie nevoit să se confrunte din nou — dar nu crezuse că atât 
de curând. 

Nu astăzi. 

Argent își scoase din teacă pumnalul lung și ascuţit și-l ascunse 
sub braţ, apoi se furișă în bibliotecă. 

Sunetul de măruntaie care se revărsau pe podea îi asaltă toate 
simţurile. Era ca atunci când proprietarii de magazine aruncau găleți 
de apă fierbinte pe trotuarul murdar în fiecare dimineaţă pe Strand. 
Sunetul era prea puţin înăbușit de covorul gros și scump. lar imagi- 
nea semăna cu un amestec încurcat de frânghii însângerate. Sau cu 
ceva ce pe un scoţian nu l-ar fi deranjat să servească la cină. Și mai 
era și mirosul. 

Argent nu era străin de sânge și nu avea scrupule când venea 
vorba despre spintecarea unei vene. Dar corpul uman avea în el tot 
felul de reziduuri și de materii scârboase, așa că în general prefera ca 
toate să rămână în cavitățile în care le era locul. 

Charles Dorshaw însă nu avea astfel de scrupule. El își spinteca 
cu bucurie victimele, întorcându-le pe dos. Adesea cât erau încă în 
viață, după cum era acum și cazul lui David, Lord Thurston. 

Doi ochi albaștri identici cu ai lui Jakub și măriți de lentilele unor 
ochelari se deschiseră atât de mult pe cât le permiteau orbitele, în 
timp ce țipătul chinuit al lui Lord Thurston era înăbușit de călușul 
pe care îl avea la gură. Se zbătea inutil în legăturile care îi țintuiau 
corpul gol de scaun. Când îl zări pe Argent, se prăbuși moale pe sca- 
un, fluturând frenetic din pleoape. Știau amândoi că era deja un 
om mort. 

-Ştii care-i ironia situației aici?! continuă Dorshaw monologul 
pe care îl ţinea victimei sale, la fel de relaxat și de netulburat ca un 
bărbat care purta o conversaţie cu un prieten la clubul lor. Eu chiar 
prefer o moarte lentă și dureroasă, așa că e inutil să mă plătești în 
plus, cum ar trebui să faci cu... ei bine, cu alții care furnizează servicii 
ca ale mele. Ștergându-se de sânge pe covor, Dorshaw își apropie de 
față lama plată și reflectorizantă a cuţitului și își dădu după ureche 
o șuviţă de păr cu un deget plin de sânge. La fel ca o doamnă care se 
aranja în oglindă. Dar, atunci când un client vrea ca victima lui să su- 
fere la fel de mult cum ar suferi una de-a mea, atunci când îmi oferă 
o sumă de bani atât de obscen de mare, e o greșeală afaceristică să 
refuz banii... Nu ești de acord, Argent? 

Argent nu zise nimic, ci doar închise ușa în urma sa, securizând 
ieșirea. Probabil Dorshaw îi zărise reflexia în lama strălucitoare. 
Dacă Dorshaw se ocupa de Fenwich - cel după care venise Argent —, 
atunci el putea scăpa de Dorshaw și să numească asta o zi de 
muncă productivă. 

-Va trebui să încetezi să-mi tot întrerupi crimele așa, Argent. 
Încep să cred că e ceva personal. Ridicându-se de unde stătea într-o 

poziție ghemuită la podea, Dorshaw se răsuci spre el, legănând cu- 
titul înainte și înapoi dintr-o mână elegantă în cealaltă. 

-Ai evadat sau ai fost eliberat? îl întrebă Argent cu răceală. 

Dorshaw pufni disprețuitor, lăsă mâna jos și se sprijini de umărul 
lui Fenwick, ca și când nu ar fi fost altceva decât spătarul scaunului. 

-Ştim amândoi că n-am întâlnit niciodată vreo celulă de închi- 
soare care să mă ţină închis prea mult. Pe când tu, pe de altă parte, 
nu pari să reușești să scapi niciodată de a ta... 

-De unde dracului știi tu... 

-Vrei să-ţi zic ce mi se pare curios la faptul că ai apărut aici? în- 
trebă Dorshaw, bătându-se pe buzele-i țuguiate cu vârful cuțitului, 
într-un gest contemplativ. 

-Tot ce vreau să știu e cât o să-ţi ia să mori. 

Dorshaw chicoti amuzat, în timp ce în ochii lui negri dansa exal- 
tarea aproape senzuală pe care o simțea ca urmare a faptului că toc- 
mai vărsase sânge şi considera că avea un avantaj considerabil în 
competiția aceasta. 

- Ei, haide, haide, Argent. Tu ești renumit pentru eficacitatea ta, 
nu pentru cruzime. Acesta e domeniul meu. Dar, haide, nu mă lăsa 
în suspans, mi s-a oferit mie exclusiv contractul pe capul lui Lord 
Thurston, ceea ce mă face să mă întreb ce cauţi aici și ce treabă ai 
tu cu Lord Thurston. Să știi că nu avem de ce să fim la cuțite. L-am 
putea face să-ți spună orice vrei să afli înainte să moară. O să numim 
asta... hmm... curtoazie profesională. 

Argent se opri, cugetând asupra consecinţelor care ar fi apărut ca 
urmare a tragerii de timp. 

-Vreau să știu ce face cu băieţii dispăruţi, dacă încă sunt în viaţă, 
și de ce a emis contracte pe capetele tuturor acelor femei. 

-A femeilor precum Millicent LeCour? Lui Dorshaw îi străluciră 
ochii malițios, și Argent se luptă cu dorinţa de a i-i scoate din craniu. 
Hai să-l întrebăm pe el, nu vrei? Sângerează mai repede decât mă 
așteptam, așa că nu mai are prea mult timp. Trase apoi cu sălbăticie, 
scoțându-i călușul din gură din Fenwick și lăsându-l să-i cadă pe gât, 
după care Dorshaw puse cuțitul la jugulara omului. Spune-i, te rog, 
prietenului meu de ce mai exact mor femeile alea și ce legătură au 
cu tine. Dorshaw își aplecă apoi silueta suplă și graţioasă spre vic- 
tima sa, buzele lui aproape atingându-se de părul de culoarea mie- 
rii întunecate al victimei, care acum era plin de sânge. Spune-i mai 
exact cine anume este responsabil pentru crime și cine a mai mânuit 
cuțitul, ocazional, așa. 

- Tu? îl acuză Argent, întinzând cuțitul spre Dorshaw. 

Chipul lui Thurston începea să devină de aceeași culoare cu 
marmura din care era construit șemineul. Alb, ivoriu, cu inser- 
ţii albăstrui. Buzele-i uscate și stoarse de sânge se întredeschiseră 
ușor, formând, gâfâit, ultimele cuvinte pe care avea să le mai rosteas- 
că vreodată. 

-Băieții ăia... sunt... ai mei. Lacrimi i se revărsară pe chipul 
robust, și ridurile îi deveneau tot mai proeminente în timp ce venele 
de sub piele i se goleau de sânge. Jakub... fiul meu. 

-Nu meriți să-i rostești numele, porc dezgustător ce ești! mâ- 
râi Argent la omul muribund. Și acum, zi-mi unde sunt restul. Sunt 
în viață? 

- Nu... știu..., șopti omul, și vocea i se stinse de durere, transfor- 
mându-se în suspine lamentabile și gâtuite. 

-Vai mie! zise Dorshaw impasibil. Am senzaţia că ni s-a cam 
scurs timpul. Îl bătu ușor pe cap pe conte, cum ar fi mângâiat ci- 
neva un câine bolnav, după care ochii i se luminară, de parcă îi ve- 
nise o idee. Bănuiesc că ţi-aș putea spune eu asta și inclusiv unde 
sunt și dacă sunt morți sau vii, din moment ce eu am făcut jumătate 
dintre contracte. 

- Unde? ceru să știe Argent. Gândindu-se la Millie, la Jakub și 
la toți băieții răpiți și niciodată găsiţi, închiși undeva și ținuți acolo 
până când era deja prea târziu. Unde sunt? 

-Am zis că aș putea să-ţi spun. Dar nu cred că o să-ţi zic. Ai fost 
impardonabil de nepoliticos ultima dată când ne-am întâlnit, și asta 
nu prea lasă loc de amabilitate, nu crezi? 

Argent scoase atunci propria armă. 

- O, o să-mi spui. 

Dorshaw chicoti și el, în timp ce flutura cuțitul. Era un sunet piți- 
găiat și vesel, care îl călca pe nervi pe Argent. 

-Al meu este mai mare și mai lung, ceea ce înseamnă că nu tre- 
buie nimic. 

-O să te determin eu să-mi-spui. Făcu un pas în față, urmându-l pe 
Dorshaw, în timp ce bărbatul slăbănog se ascundea în spatele scau- 
nului lui Fenwick. 

-Nu e stilul tău să torturezi oamenii ca să-ți dea informații. 

-Este acum. Argent avansă, testând cuțitul în palmă și simțind 
marginile familiare. Avea să primească informaţiile înainte să-l 
omoare pe ticălosul acesta. 

De data asta nu avea să-l mai întrerupă nimeni. 

-Stați pe loc sau vă împușc pe amândoi! răcni inspectorul-șef 
Carlton Morley din pragul ușii bibliotecii. 

„La naiba și pe toți dracii!“ Argent încremeni, știind că spatele 
lui era cea mai lată ţintă pentru pistolul lui Morley și că Dorshaw 
era parţial adăpostit de scaunul lui Thurston - și, dacă unghiul era 
într-adevăr corect, inclusiv de corpul său. 

El, personal, nu avusese prea multe întâlniri cu inspectorul 
Morley, dar știa foarte bine că șeful de la Scotland Yard îl ura cu în- 
flăcărare pe Blackwell. 

Treaba asta se putea termina foarte prost pentru el. Singurul 
avantaj pe care îl avea era faptul că se afla cât de cât aproape de ușile 
franceze și, implicit, era cel mai aproape de scăpare. Cu toate acestea, 
era totuși destul de greu să se miște mai repede decât un glonț. 

-Eşti aici pentru Dorshaw, zise Argent calm. Eu n-am nimic de-a 
face cu treaba asta. 

- Da, e drept că pe Dorshaw l-am urmărit până aici, afirmă Mor- 
ley, cu glasu-i jos și rezonant la fel de rece și de calm ca al lui Argent, 
infuzat cu o notă de iritare, fiindcă nu era obișnuit ca autoritatea să-i 
fie contestată. Dar văd un domn eviscerat în faţa ta, şi tu ești cel cu 
cuțitul în mână. 

-A ucis cel puţin șase femei. Le-a ciopârţit pe toate. Lasă în urmă 
numai câteva haine și niște măruntaie. Îți sună cunoscut? Argent 
îndrăzni atunci să se uite peste umăr ca să-l localizeze cu exactitate 
pe Morley. Ştie ce s-a întâmplat că băieţii dispăruți. 

-Şi pe celelalte le-ai omorât tu, Christopher Argent? 

„Dumnezeule!“ 

Argent scrâșni din dinţi. 

- Exact! Știu cine ești și pentru cine lucrezi, așa că rămâi locului 
până apar oamenii mei, altfel o să pictez colecţia aia de cărţi rare cu 
materia ta cenușie. Și, da, sunt un ţintaș excelent, așa că nici să nu 
te gândești... 

Morley nu văzu cuțitul aruncat de Dorshaw până când era deja 
aproape în faţa lui. Inspectorul reuși să-și răsucească trunchiul în 
ultima clipă, la timp ca să primească lama în umărul drept, nu 
în inimă. 

Arma se descărcă. Sticla se sparse. Morley se prăbuși. 

Argent aruncă atunci cuțitul spre Dorshaw, doar că acesta se feri 
și scăpă ca prin urechile acului. Un alt cuțit era în mâna lui Argent 
înainte ca prima armă aruncată să se înfigă în peretele din spate, cu 
un sunet de rău augur. 

Rânjind, Dorshaw scoase și el un cuţit din gheată, rămânând ghe- 
muit acolo unde era, ascuns în spatele scaunului lui Lord Thurston. 
Contele își dăduse duhul undeva între ultimele lui cuvinte și momen- 
tul prezent, luându-și astfel toate secretele cu el pe lumea cealaltă. 

„La dracu'!“ 

- Renunţă, Dorshaw. Blochez singura ta cale de scăpare, îl pro- 
vocă Argent. Spune-mi ce vreau să știu, și o să termin repede și 
fără durere. 

- Lasă-mă să scap înainte să apară acoliții polițaiului, și o să-ți 
spun tot. 

-Spune-mi totul acum, și o să mă mai gândesc... 

Scaunul lui Fenwick se prăbuși atunci, dezvăluind corpul ghemuit 
al lui Dorshaw, care ţinea cuțitul îndreptat spre Argent. 

Argent se lăsă pe vine în grabă, apucându-l de șolduri pe Dorshaw 
și folosindu-se de inerția corpului omului ca să-l arunce peste umăr, 
izbindu-l de perete. Cu puţin noroc, cu capul înainte. 

Dar asta ar fi fost prea mult. Omul se replie cu agilitate și se 
rostogoli, absorbind impactul loviturii și sărind apoi în picioare cu 
spatele la fereastră. Îi sângera buza, şi sticla spartă de pe jos îi zdreli- 
se pielea serios, dar rănile lui păreau destul de superficiale. 

Își dădură târcoale ca două fiare sălbatice, studiindu-se și gata de 
atac, testând cât de departe puteau ajunge armele lor şi căutând un 
loc în care să plaseze lovitura. 

-Ce se întâmplă cu tine? mârâi Dorshaw, și chipul lui frumos 
se schimonosi de dezgust. Protejezi o ţintă, și asta numai pentru 
o păsărică? 

- Gura! i-o tăie scurt Christopher, aruncând o lovitură, care, din 
păcate, fu parată. 

-Dece nui-o tragi și-apoi s-o omori și să iei și banii? zise Dorshaw, 
tânjind superior. E destul de simplu, chiar și pentru cineva ca tine. 

-Nu-mi place asta, șuieră Christopher. Se aruncă din nou într-o 
lovitură, dar nu reuși decât să-i înțepe jacheta lui Dorshaw înainte ca 
lama lui să alunece de pe cuțitul lui Dorshaw. Nu sunt ca tine. 

- Știu că nu eşti, zise Dorshaw zâmbind şi afișându-și dinţii ascu- 
titi și inegali. Eu mai întâi aș omori-o și dup-aia i-aș trage-o. 

Pierzând bătălia pentru stăpânirea de sine, Christopher văzu o 
deschidere, o mică gaură în garda lui Dorshaw. Și, indiferent dacă 
era o capcană sau o greșeală neintenționată, al naibii de sigur avea 
să profite de ocazia asta și apoi pe covorul din bibliotecă aveau să se 
reverse măruntaiele a doi oameni. 

În spatele lui răsună sunetul armării unui revolver, lucru care îl 
opri înainte să se arunce la atac. 

-Să nu îndrăzneşti să te mişti, fir-ai al dracu’! 

Morley reușise să se replieze. Ținea brațul drept aproape de tot 
strâns în jurul cuţitului mare pe care îl avea înfipt în umăr până la 
mâner. Deși trăsăturile lui aspre erau livide, mâna lui stângă - cea cu 
care ţinea pistolul — era perfect stabilă. 

Argent îi aruncă din priviri o tiradă tăcută. Treaba asta ar fi tre- 
buit să fie ușoară. O cățărare rapidă, o strangulare fără probleme, și 
apoi Millie și Jakub vor fi fost în siguranță. Oamenii ca el, care 
se mișcau printre umbre, nu aveau nevoie de arme de foc gălăgioase 
şi care făceau mizerie. Nu pentru o treabă ca asta. Argent își promise 
atunci în sinea lui că pistolul său avea să devină noul lui accesoriu 
permanent. Pentru că, dacă acum polițiștii rebeli le purtau cu atâta 
ușurință, era posibil să devină o reală necesitate pe viitor. 

- Împușcă-l, îi ordonă Argent. 

Dorshaw aruncă atunci cuțitul și ridică mâinile, făcând pași în 
spate spre geamul spart, sub pretextul înșelător de a putea fi văzut 
mai bine de Morley. 

-Ai auzit ce-am zis. Împuşcă-l! Acum! 

-Sunt neînarmat, strigă Dorshaw, infuzându-și vocea cu o notă 
de teamă. Și ai numai cuvântul acestui ticălos că aș fi vinovat de orice 
s-a întâmplat aici. 

- Ai... ai aruncat cu un cuţit în mine, mormăi Morley. 

Argent se întrebă în sinea lui dacă pierderea de sânge sau șocul 
era ceea ce-l făcea pe inspector așa instabil. Dar, oricum ar fi fost, nu 
mirosea deloc a bine. 

-Îl ținteam pe el, minți Dorshaw, gesticulând spre Argent. Jur pe 
viața mea. Mai făcu câțiva pași în spate, apropiindu-se și mai mult de 
fereastră, cu mâinile încă ridicate. 

- Împușcă-l, la naiba! mârâi Argent. O să scape. 

-Ba nu. Nu plec din orașul ăsta. Dorshaw rânji apoi superior, cu o 
scânteie de bucurie licărindu-i în ochii deja sălbatici. Cred că știu ca- 
re-i următoarea mea oprire. Să depăn amintiri cu un vechi prieten... 
Inimă Neagră din Ben More... Am auzit că are o invitată care pur și 
simplu o să moară când o să mă vadă. 

Dorshaw își răsuci apoi trunchiul și se aruncă pe fereastră. 

Și Argent se năpusti după el. 

Prima împușcătură a lui Morley zbură aiurea. Apăsă din nou 
cocoșul și mai încercă o dată, de data asta nimerind rama de lemn 

a ferestrei chiar când Dorshaw aluneca pe sub ea. Al treilea glonț 
nimeri atât de aproape de faţa lui Argent, când acesta dădu să-l 
urmărească, încât nu putea fi sigur dacă glonţul în sine sau așchiile 
din lemn îi zgâriaseră fața. 

-De data asta, n-o să mai ratez, îl avertiză Morley. 

— Scapă, nemernic idiot ce ești! 

Argent se uită atunci la pistol. Ştia că mai avea doar două gloanțe. 
Și se afla la cinci pași distanță. Dacă îl ataca, exista riscul ca inspec- 
torul să rateze. Cugetă asupra stării în care se afla Morley. Pierdea 
sânge şi avea buzele strânse din cauza durerii de nedescris dată de 
cuțitul înfipt în umăr. Părul lui deschis la culoare era leoarcă de su- 
doare rece, care îi șiroia în jos pe gât. „Poate...“, cugetă Argent. Poate 
că avea o șansă. 

-Nu l-ai auzit? ceru să știe Argent. Se duce după Millie. Trebuie 
să-l opresc. Lasă arma. 

Morley pufni și se legănă pe picioare. 

-À zis că e cu nemernicul de Blackwell. I se închiseră pleoapele o 
lipită strâns, după care deschise ochii larg. O s-o ţină el în siguranță, 
deși ai fost un prost s-o lași singură cu el. Chipul lui zvâcni scurt cu 
durere, după care întinse arma ferm, luându-l în colimator. 

Și lui Argent nu i se păru deloc mai puțin bărbătesc din partea lui 
că tresări. 

-Probabil a luat-o deja pe sus și a dus-o la castelul ăla blestemat 
de-l are în Scoţia și s-a căsătorit cu ea, mormăi Morley nearticular, cu 
multă amărăciune în glas. 

Dumnezeule! Argent nu avea timp pentru o lecţie de istorie, la 
naiba! Millie... Millie a lui... era în pericol. Și, în ciuda tuturor con- 
tactelor sale, era foarte posibil ca Blackwell să nu aibă nici cea mai 
mică idee că Dorshaw evadase și că în clipa aceea se îndrepta spre 
casa lui. Și, deși nu exista nici un loc mai sigur pe lume - poate cu 
excepţia însuși palatului Buckingham -, Argent simţea că nu mai 
putea respira. Și nici nu credea că avea să mai poată respira din 
nou până când Millie nu se afla teafără și nevătămată în braţele 
lui, iar Dorshaw nu era îngropat la trei metri sub pământ. Deși nu 
neapărat în ordinea asta. 

-Nu mișca! mârâi Morley. 

Argent nu se clinti. Și irosea timp foarte preţios. Trebuia să ple- 
ce. Acum! 

-Am zis să stai pe loc! 

Inspectorul-șef scoase apoi un sunet animalic de durere, cocâr- 
jându-se peste braţul său rănit, dar în mod curajos ținând pistolul 
îndreptat ferm spre țintă. În mod evident, i se încețoșase destul de 
tare privirea de la șoc sau de la pierderea de sânge. 

- Lasă-mă. Să. Plec, îl avertiză Argent încet, rămânând absolut 
nemișcat. 

- Niciodată, strigă omul, înainte de a se prăbuși la pământ, incon- 
ştient, cu o baltă de sânge adunată sub umărul său rănit. 

Argent nu avea să poată spune niciodată de ce făcu ce făcu în clipa 
următoare. Dar, într-o decizie de o fracțiune de secundă, atunci când 
sări pe fereastră, trase şi de frânghia clopoțelului de lângă biroul lui 
Thurston, care îi chema pe servitori. Era cea mai bună șansă pe care 
o avea Morley de a scăpa cu viaţă. 

Și, în timp ce Argent se strecură înapoi între umbre, sări gardul și 
goni spre moşia lui Blackwell cu disperarea arzându-i dureros plămâ- 
nii la fiecare pas și fiecare respiraţie, știa că el era cea mai bună șansă 
a lui Millie. 

Un fior îngheţat de groază îi traversa tot trupul. O senzație imi- 
nentă de catastrofă care se aduna în aerul care îi șuiera pe la urechi îi 
spunea că era posibil să fie deja prea târziu. 


Capitolul 25 
SES 


La conacul familiei Blackwell era un haos de nedescris. Vreo doi- 
sprezece bărbaţi se adunaseră în curte, atrăgând atenţia vecinilor 
curioși. Unul dintre ei deschise poarta chiar când Argent se năpusti 
prin mulțimea de privitori adunaţi pe trotuar și fugi glonţ în sus pe 
aleea care ducea spre ușa principală. O greutate copleșitoare îi împo- 
văra inima; avea sentimentul că urma să se întâmple ceva rău, care 
prindea formă și se contura tot mai mult într-o înțelegere frenetică. 

Se năpusti pe ușa principală, doborând doi oameni în graba sa de 
a ajunge în salon. 

- Millie? Inima lui bătea în ritmul numelui ei, și, deși năvăli în 
cameră ca un uragan, cercetând fiecare chip, o parte din el știa deja 
că nu avea să o găsească acolo. 

Farah îl strângea la pieptul ei pe un Jakub care plângea, mângâ- 
indu-i părul în timp ce lacrimi tăcute îi alunecau pe obrajii palizi de 

îngrijorare. Dădaca Gemma, încruntată și cu chipul întunecat de du- 
rere, o legăna în braţe pe copila Blackwell agitată, în timp ce lacrimi 
i se prelingeau și ei pe față, scurgându-se pe rochia micuţei. Mur- 
doch, majordomul scoțian cărunt al Blackwell, stătea într-un colț al 
camerei ținând în mâini o sticlă din cel mai bun whisky Ravencroft, 
în timp ce iubitul lui, Gregory Tallow, îi apăsa pe rana adâncă pe care 
o avea în piept. 

-Unde e? răcni Argent. 

- Argent! Vocea rece şi întunecată răsună în spatele lui, înainte ca 
mâna lui să apuce să se odihnească cu blândeţe pe umărul său. 

Înnebunit de disperare, Argent se răsuci spre Blackwell și-l izbi 
de peretele cel mai îndepărtat, ignorând cu stoicism variatele sunete 
de șoc şi groază. 

- Unde. E. Millie? mârâi Argent și-l mai izbi o dată de zid, ca să 
sublinieze ideea. 

Blackwell ridică o mână, oprindu-i pe oamenii săi, care se apropi- 
au cu armele la înaintare ca să-şi apere stăpânul. 

-Au trecut doar câteva minute. Adun chiar acum oameni să mă 
duc s-o caut. Dorshaw a răpit-o din Hyde Park. Nu putea să ajungă 
prea departe. 

Argent făcu un pas în spate şi se îndepărtă de el, scoțând un sunet 
animalic de disperare. Mai făcu doi pași și își trecu mâinile prin păr, 
după care se răsuci iar spre el, izbindu-l tare în maxilar — o lovitură 
pe care nici măcar Blackwell nu ar fi avut cum să o prevadă. 

-Cum ai putut s-o scapi din ochi? Se pregăti să-i mai dea un 
pumn, doar că cineva îl prinse de încheietură. Se descotorosi într- 
o clipită de intrus și dădu să-l atace din nou pe Dorian, doar că fu 
înșfăcat de câte un braţ de doi zdrahoni. Și apoi un al treilea, nemer- 
nicul pe care îl îndepărtase prima dată, îl prinse de gât de la spate cu 
un braţ gros, aplicând presiune. 

Braţul acela monstruos nu îi putea aparține decât lui Frank 
Walters, unul dintre cei mai mătăhăloși nemernici în viață, cunoscut 
drept un uriaș blând, din moment ce își cam pierduse capacităţile 
cognitive după prea multe lovituri la cap primite în închisoare. 

Un alt om al lui Blackwell îl apucă de talie. Și tot fu nevoie de toa- 
tă forţa lor combinată ca să-l ţină pe Argent să nu-l sfâșie în bucăți cu 
mâinile goale pe omul cunoscut drept Inimă Neagră din Ben More. 

Argent ajutase la instruirea acestor oameni. La pregătirea acestei 
armate din lumea interlopă. Și nu regretase niciodată ceva mai mult 
decât regreta asta acum. 

-Ai avut o singură treabă de făcut! urlă el. Să o ţii în viață! Cum, 
mama dracului, a ajuns în parc? 

-A fost vina mea, Argent, mărturisi Murdoch, bălmăjind în bar- 
ba-i încărunţită. Nu l-am văzut când s-o năpustit spre mine, până 
n-o fost la un pas să mă taie. lo am pierdut-o pe femeia ta. Și-mi pare 
al dracului de rău pentru asta. 

-A... a... are nevoie de sânge, se bâlbâi Tallow. Pierde prea 
mult sânge. 

-Am trimis deja după doctor, zise Farah. 

Dorian își șterse buza spartă și sângerândă, cu chipul deja desfi- 
gurat schimonosit într-o expresie plină de dispreţ și furie. 

-0O să dai socoteală pentru asta, jură el, dar apoi se uită pe lân- 
gă Argent înspre soţia lui, și un soi de înțelegere sumbră apăru pe 
chipul său. Dar o să aștept până când o recuperăm pe femeia ta. 

- Dacă i se întâmplă ceva, ţi-o jur pe cruce, că o să... 

- Gata! Opriţi-vă, toți! ordonă Farah din spatele lui. Îi speriați 
pe copii. 

-A fost vina mea! răsună o voce firavă și ascuţită de copil printre 
toate mârâielile masculine, cu o claritate vehementă. Se auzi apoi 
zgomotul unor piciorușe mici alergând pe podeaua de lemn, până 
când Jakub apăru în fața lui, cu ochelarii aburiți de emoție și cu fața 
roşie de suferință și de frică. Copilul se prăbuși pe el, și braţele lui 
mici se strânseră pe șoldurile lui, plângând în hohote de durere și 
cu lacrimile fierbinți umezindu-i cămașa. A fost vina mea, domnule 
Argent! A fost vina mea! ţipa băiatul îndurerat, și hohotele de plâns 
aproape că îl făceau să se înece cu propriile-i lacrimi. Eu... eu am vrut 
să te ajut. Am vrut să mă folosesc de ce m-ai învăţat ca s-o țin în si- 
guranţă. Așa că am... am furat un cuțit și am fugit să te caut. 

Argent simți ceva sfâșiindu-se în pieptul lui și se zbătu din nou în 
strânsoarea oamenilor care îl ţineau imobilizat. 

Din fața lui, Blackwell încuviință din cap spre oamenii săi, făcân- 
du-le semn să-l elibereze, și aceştia îi dădură imediat drumul. Argent 
se lăsă în genunchi și permise ca braţele mici și firave ale lui Jakub să se 
strângă în jurul gâtului său, în timp ce-și îngropa faţa sub bărbia lui, 
dezlănțuind o furtună de lacrimi. 

- O s-o rănească, și e numai vina mea, se tângui copilul. Nu pot s-o 
pierd. E mămica mea. O vreau lângă mine. O vreau înapoi. Îmi pare 
rău! Îmi pare rău! Îmi pare așa rău! 

Argent și-ar fi dorit să creadă că nodul pe care îl simțea în gât 
se datora micuţului care stătea agăţat de el. Pentru că el înțelegea 

mai bine decât oricine altcineva sentimentul de neajutorare care 
făcea ca trupul micuţului să se cutremure în braţele lui de durere 
şi de spaimă. Și, dintr-odată, se pomeni că braţul lui se strânse în ju- 
rul băiatului. Și, în timp ce-l îmbrățișa pe copilul disperat, amintirea 
veche a propriei frici și neajutorări de cu ani în urmă i se revărsă prin 
fiecare celulă cu o putere mistuitoare, care îl făcea să se simtă ca o 
mare rană deschisă și sângerândă. 

Și el o voise înapoi pe mama lui. O implorase să nu îl părăsească. 
Plânsese în hohote și strigase după ajutor. Își urlase și își deplânsese 
scuzele lângă trupul ei rece, neînsuflețit. Pentru că fusese vina lui. 
Dacă nu s-ar fi împotrivit și nu s-ar fi zbătut, poate ea ar fi mai fost în 
viață și astăzi. Vinovăţia și furia îl sugrumaseră pe copilul care fusese 
cândva, înecându-l într-o baltă formată de sângele ei. 

-O vreau pe mama, se tânguia copilul. O vreau înapoi. 

-Şi eu la fel, zise Argent, cu glas răgușit, simțind asta cu toată 
ființa lui. Îl dezlipi apoi pe Jakub de la pieptul lui și se uită fix în 
ochii băiatului, care erau ascunși într-o oarecare măsură în spatele 
lentilelor aburite și murdare ale ochelarilor. Mă duc după mama ta, 
dar trebuie să plec chiar acum. Îmi promiţi că o să rămâi aici? Îmi dai 
cuvântul tău de onoare că o să rămâi aici? 

Jakub își șterse nasul cu mâneca și încuviinţă din cap, în timp ce 
lacrimi fierbinţi continuau să-i șiroiască pe obrajii deja iritați. Argent 
îl apucă atunci de umeri și îl scutură încet. 

— Ascultă-mă bine, Jakub. Orice s-ar întâmpla, nu este vina ta. 
Vina este numai pe umerii omului care a răpit-o. M-ai înţeles? 

Jakub înghiți apăsat, mușcându-și tare buza de jos. 

-Tu ai fost curajos. Ai vrut doar s-o protejezi pe mama ta. Și nu-i 
nimic mai onorabil pe lumea asta. Dar, până când o să te devii băr- 
bat, va trebui să lași asta în seama mea, Jakub. 

- Da, promit, fac orice, zise Jakub, aruncându-se iar de gâtul lui. 
Fac orice dacă o aduci înapoi acasă! 

Argent se ridică, ținându-l încă strâns în braţe pe băiat și uitân- 
du-se în ochiul suspicios de strălucitor al lui Blackwell. Omul supra- 
numit Inimă Neagră din Ben More strângea cu putere din dinți și 
bărbia părea să-i tremure ușor. Și apoi, bărbatul pe care îl cunoscuse la 
un an după ce se petrecuse moartea tragică a mamei sale la Newgate, 
încuviință din cap spre el. Era un jurământ tăcut. Și el își pierduse 
mama tot din cauza unui crime violente, și Argent știa că amintirea 
aceea încă îl bântuia pe Blackwell. 

Se întoarse apoi cu fața spre camera plină de spectatori cu ochii 
mari și umeziți de lacrimi și îl lăsă pe Jakub în brațele întinse ale 
lui Farah. 

- O să avem noi grijă de el, Argent, îl asigură ea. Orice s-ar 
întâmpla. 

Argent încuviinţă din cap și dădu să plece. Dacă era nevoie, avea 
să dezmembreze tot orașul ăsta blestemat, cărămidă afurisită cu 
cărămidă afurisită, până o găsea. Dar avea să o aducă pe Millie 
înapoi casă. 

-Nu se va grăbi cu ea, zise Blackwell cu voce joasă, venind în 
spatele lui, în timp ce părăsea salonul. Avem șanse bune să le dăm 
pe urmă. 

- Noi? mârâi Argent, printre dinţii-i încleştați, știind că fiecare 
clipă care trecea creștea riscul ca Millie să fi avut de suferit — sau poa- 
te chiar mai rău. Deschise cu forță ușa biroului lui Blackwell, apăsă 
pe mânerul sub formă de statuetă care dezvăluia panoul cu arme din 
spatele peretelui fals și își luă de acolo un adevărat arsenal. 

- Păi, doar nu voiai să o găsești singur, nu? zise Blackwell întin- 
zându-i un pistol, pe care și-l vâri sub jachetă, înainte de a lua mai 
multe pumnale și niște cuțite. Eu nu aș fi găsit-o pe Farah fără aju- 
torul tău. 

-Eu nu aș fi pierdut-o pe Millie fără al tău, contracară Argent, 
furios, năpustindu-se pe lângă Dorian și pornind spre ieșire. 

-Nu știam că Dorshaw a evadat din custodia poliţiei. Blackwell 
venea după el cu pași mari și fermi. Și eram destul de sigur că te-ai 
ocupat deja de Thurston. 

Argent se grăbi în jos pe scările casei lui Blackwell, cu un singur 
gând în minte. 

Millie. 

-Nu aveam cum s-o împiedic să vină să-l caute pe fiul ei, continuă 
Dorian. 

-Puteai s-o legi de ceva! 

-E adevărat ce zici, aprobă Dorian, întinzându-se să-l oprească să 
trântească poarta. Oricum ar fi, vin cu tine, și la fel și oamenii mei. 
O s-o găsim mai repede dacă o căutăm cu toții. 

Argent se răsuci spre Dorian, dar fu șocat de imaginea pe care 
o văzu: mulțimea de oameni care îi înconjura. Blackwell, Tallow și 
chiar și Walters, împreună cu alți câțiva oameni pe care îi cunoștea 
de la Newgate. Wei Ping, nepotul lui Wu, ţinea în mâini o bară de 
metal curbată, care se termina cu lame ascuţite la ambele capete. 

Murdoch, desigur, era cu chipu-i pal lipit de geamul salonului, uitân- 
du-se la el, stoic. 

Îi cunoștea pe oamenii aceștia. Le cunoştea slăbiciunile și punc- 
tele forte. Luptase, muncise, ucisese și sângerase laolaltă cu ei. 
El și Dorian realizaseră imposibilul... Îi organizaseră pe toți crimi- 
nalii și borfașii ăștia periculoși într-o mașinărie de ucis eficientă și 
bine unsă. 

Argent considerase mereu că fusese singur: el împotriva întregii 
lumi. Erau unii oameni cărora nu le-ar fi întors spatele pe o alee întu- 
necată. Dar acum erau cu toţii aici. Gata să facă orice le poruncea el. 

Și fără să îi ceară nici un ban. Fără să vrea nimic la schimb. 

Și nici nu mai conta dacă o făceau din loialitate, din frică, din 
dorința de avansare sau din sentimente adevărate. Pentru Argent 
treaba asta însemna ceva. Însemna foarte mult, de fapt. 

-Cred că a dus-o în tuneluri, zise el, adresându-li-se tuturor şi 
referindu-se la încrengătura complicată de canale subterane, rute de 
comerț și rețele de contrabandă care se întindea sinuos pe sub oraș 
încă de pe vremea romanilor. Au tot umblat zvonuri că Dorshaw se 
ascunde pe acolo ca un șobolan de canal. De asta nu găsesc niciodată 
cadavrele — nici măcar poliţia nu îndrăznește să se aventureze în lo- 
curile alea subterane. 

-Ăla-i domeniul nostru, zise cineva, cu patos. O să-l găsim pe 
nemernic acolo și o s-o salvăm pe don'şoara LeCour. O să fie înapoi 
pe scena aia cât ai zice pește, o să vezi. 

-Faceți orice vă stă în putinţă s-o salvaţi. Argent deschise poarta 
tare și trecu cu pași mari prin mulțimea zumzăitoare de nobili ră- 
mași cu gurile căscate care umplea trotuarul. Toată lumea se dădea la 
o parte din fața mâniei lui. Dar Charles Dorshaw e al meu. 


Millie mai cunoscuse teama și cu alte ocazii în viața sa, din variate 
motive. Întruchipase frica și spaima pe scenă de nenumărate ori. 
La viața sa, fugise de numeroși răufăcători imaginari și și de vreo 
câţiva reali. Dar Millie abia acum înțelegea că până în clipa asta nu 
experimentase niciodată frica primordială, odioasă și eminamente 
simplă, în adevărul sens al cuvântului. Auzise toate analogiile 
posibile: slăbită de frică, paralizată de frică. Și, deși toate ofereau o 
descriere realistă a acestei stări, credea că nici însuși Bardul nu ar fi 
putut găsi cuvintele pentru a reda ceea ce simţea ea în clipa aceasta. 
Pentru că se îndoia sincer că exista ceva care să descrie asta. Întregul 
ei trup se temea. Întreaga ei ființă. Capul și inima îi pulsau de frică. 

Membrele îi tremurau atât de tare, încât aproape căerarecunoscătoare 
pentru lanțurile de fier care îi țineau brațele imobilizate deasupra 
capului, pentru că picioarele amenințau să-i cedeze din clipă în clipă. 
Îşi simțea gura uscată și nu părea să mai poată înghiți saliva din 
cauza limbii grele și umflate. 

Unde se afla, oare? 

O poartă de fier cu aspect străvechi era singurul lucru care între- 
rupea niște ziduri sumbre de piatră și un tavan jos, plin de mucegai. 
Putea auzi șiroitul apei undeva în depărtare, dar semăna mai degra- 
bă cu sunetul pe care îl scotea ploaia căzând pe caldarâm decât cu 
cursul unui râu. Două felinare pâlpâiau slab, agăţate în două cârlige 
pe ziduri, și Millie se holba la ele, implorându-le fără cuvinte să nu se 
stingă, frica ei imediată fiind cea de întuneric. Lanţurile de fier groa- 
se şi grele de care era suspendată erau zidite în piatră, la mai puțin 
de un metru înălțime, de-o parte și de alta. 

Era singură pentru moment. lar încăperea era goală, cu excepţia 
unui scaun șubred de lemn și a unei mese lungi și masive. Nişte pete 
stranii și sumbre pătau lemnul mesei și se prelingeau în jos pe picioa- 
rele acesteia, alimentându-i gândul că în încăperea aceasta muriseră 
oameni în mod sângeros. Mulţi oameni. 

Și nu exista nici o îndoială în mintea ei că urma ea. 

Acesta era un loc menit pentru demoni, poate subpământean. Un 
loc unde nu ajungea niciodată lumina soarelui și care era complet 
ascuns de ochiul strălucitor al raiului. Și toți cei care erau abandonaţi 
în acest loc cădeau victime unei sorți îngrozitoare. 


Millie se gândi atunci la Andromeda! și la cum fusese ea oferită 
jertfă monstrului pentru a împăca niște zei geloși. Unde era Perseu? 
al ei? Oare Christopher știa măcar că fusese răpită? 

Avea să o caute? 


1 În mitologia greacă, Andromeda era o prințesă a Etiopiei, fiica lui Cefeu și a 
Casiopeei. Constrâns de propriul popor, regele etiopian a hotărât să-și sacrifice 
fiica, care a fost legată de o stâncă, goală, la malul mării, astfel încât să fie văzută 
de monstru. (n.tr.) 

? În mitologia greacă, fiul lui Zeus și al muritoarei Danae. I se atribuie săvârșirea mai 
multor fapte vitejești, printre care uciderea Meduzei, salvarea de un monstru marin 
a Andromedei, cu care se însoară, uciderea lui Polydectes, prigonitorul mamei sale. 
Era considerat întemeietorul legendar al Micenei. (n.tr.) 

Lanţurile care o ţineau prizonieră se zpâriau de pietre, în timp ce 
se zbătea în ele, încercând să-și miște încheieturile dintr-o parte în 
alta, în speranța că le putea subția suficient cât să le poată aluneca 
prin cătușele grele. Nu funcționa, desigur. Dar tot nu se putea opri 
să încerce. Aerul părea prea rarefiat, și gâfâia încercând să-și umple 
plămânii și urând cu patimă sunetele disperate care i se răsfrângeau 
din gât. Mirosea a moarte aici. A moarte, a putregai, a bătrânețe și 
a frică. Podeaua era acoperită cu praf de pietre, care era îmbibat cu 
același miros greu. 

Cum se întâmplase asta? Într-o clipă îl căuta pe Jakub cu vese- 
lul și capabilul Murdoch, și-n clipa următoare un bărbat înalt cu pă- 
rul negru și cu o înfățișare familiară înfipsese un cuţit în pieptul lui 
Murdoch și îi promisese pe cel mai mieros glas cu putinţă că, dacă nu 
venea cu el, avea să-i dezmembreze copilul. 

Ea fusese de acord, desigur, dar el o lovise oricum, atât de tare, 
încât văzuse, la propriu, stele verzi în spatele pleoapelor. Și apoi, tot 
timpul de care avusese nevoie ca s-o târască în acest iad subteran se 
pierduse undeva în ceața ameţelii și a durerii. 

- Jakub? se tângui ea, abia vorbind din cauza nodului pe care îl 
simţea în gât. Ești aici, Jakub? 

Nu putea vedea prin întuneric dincolo de poarta de fier, și cea 
mai mare frică a sa era că fiul ei se afla acolo undeva, printre umbrele 
amenințătoare. Speriat. Singur. Sau, și mai rău, nu era singur. 

Dacă monstrul era cu el? 

Îşi reluă atunci zbaterea inutilă și îi strigă numele. 

- Răspunde-mi. E cineva? Sunt aici! Vino să mă găsești! 

Striga după oricine se afla acolo în întuneric și pândea. După ori- 
ce om, indiferent dacă era un alt ostatic, un potenţial salvator sau 
chiar însuși Charles Dorshaw. Nu-i păsa. Dacă monstrul acela era aici 
cu ea, atunci nu era cu Jakub. Și nu îi făcea rău fiului ei. 

Întunericul îi răspunse cu o tăcere terifiantă și zdrobitoare de su- 
flet. Nu mai putea sta așa liniștită și să o asculte. Cât încă exista 
un strop de suflu în corpul ei, încă avea foc în suflet și avea să facă 
orice era nevoie ca să scape. Doar că, din păcate, în clipa de față, asta 
însemna... nimic. Cătușele o țineau prizonieră fără milă, pietrele 
nu-și dezvăluiau nici o slăbiciune și ușa se afla tocmai în celălalt ca- 
păt al celulei. 

„La naiba, la dracu” şi fir-ar să fie de treabă!“ 

Mârâitul ei de frustrare răsună cu ecou, întorcându-se s-o chinu- 
iască în timp ce trăgea de lanţuri și se zbătea, luptându-se cu toată 

puterea ei. Care, la drept vorbind, era mai puțin decât impresionan- 
tă. Dar tot trebuia măcar să încerce. Curgea praf din tavan pe podea 
lângă ea. În special pe partea dreaptă. Dacă bolțurile erau slăbite? 
Temniţa asta părea destul de veche, și dacă mai fuseseră aici sufici- 
ent de mulţi oameni și toţi la fel de disperaţi cum era ea și zbătân- 
du-se la fel de tare... 

Încercă să nu se gândească la asta. 

Se aplecă spre stânga, balansându-și greutatea cât de mult putea, 
și trase tare de lanţ, scoțând un mârâit din cauza efortului. Și căzu și 
mai mult praf. Prinse încredere și se lăsă spre dreapta, străduindu-se 
să obţină un unghi diferit și încercând din nou. Bucăți de mortar 
din tavan se alăturară atunci prafului pe podea. 

Ridică atunci capul. Testând unghiuri diferite, trase și se încordă, 
cu ochii pe bolţul care se slăbea. O dureau încheieturile și simţea 
cum i se zdrelea pielea; risca să i se spargă vasele de sânge din cauza 
presiunii și a frecării. Încet, dar sigur, centimetru după centimetru, 
discul de fier care era ţinut în loc de cele două bolțuri se dezlipi de 
unde fusese înfipt adânc în zid. Dacă reușea să continue așa, poate 
avea să își eliberez o mână. 

Şi apoi, ce? 

Se opri o clipă să-și tragă răsuflarea, ostenită de efort și de frică. 
Discul plat de fier ținut de cele două bolțuri pentru lanţ ar fi pu- 
tut constitui o armă bună — da, asta era o variantă. Şi, dacă reușea 
să-și elibereze o mână, atunci exista speranţa să și-o poată elibera şi 
pe a doua. 

Și după aceea putea să înceapă să se gândească la poartă. Studie 
lanţurile de acolo și își dădu seama că erau blocate de un fel de lacăt 
suspendat. Millie aflase de la fratele ei, Anzelm, înainte ca acesta să 
plece în America, cum se spărgeau lacătele. Poate că putea găsi ceva 
cu care să... 

Umbrele se mișcară în spatele porţii. Era cineva acolo? Oare era 
Perseu al ei? Sau poate monstrul? Știa răspunsul la întrebarea aceas- 
ta înainte să audă cheia răsucindu-se în zăvorul antic de fier. Ajungea 
la ea prin întuneric, ca un val de rău pizmaș și maniacal. 

Charles Dorshaw. Venise după ea. 

Lanţurile zornăiră de rău augur când le desfăcu de pe gratii, unul 
câte unul, de parcă fiecare dintre ele reprezenta un ultim minut pe 
care îl mai avea de trăit. Porta se deschise apoi tare, și Dorshaw păși 
în încăperea micuță. 

Și o studie cu o privire absolut înfricoșătoare. Se uita la ea în felul 
în care ea își imagina că s-ar fi uitat un tată mândru la progenitura 
lui crescută — cu un amestec de împlinire și nerăbdare pentru viitor. 

-Pentru o clipă, am crezut că mi-ai scăpat printre degete, domni- 
șoară LeCour, zise el, pe un ton mieros. Dar, cu Argent acasă la Lord 
Thurston, știam că o să fii vulnerabilă. Se întoarse și securiză la loc 
lanţurile, înfășurându-le de două ori în jurul gratiilor și apoi fixân- 
du-le cu un lacăt de mărimea mâinii ei. După aceea, se duse și dădu 
mai tare felinarele, care se aflau poziționate în capetele cele mai în- 
depărtate ale încăperii mici, aruncându-și privirea spre ea în timp ce 
se ocupa de lumină. Îl văzuse pe domnul Howard, regizorul tehnic, 
făcând ceva asemănător la începutul fiecărui spectacol. 

Millie se întrebă atunci ce fel de spectacol odios şi sumbru plănu- 
ise domnul Dorshaw pentru seara aceasta, și un val de tremurături 
îngrozitoare îi zpuduiră trupul. 

-Unde e fiul meu? ceru să știe, pe o voce surprinzător de fermă. 
Ce ai făcut cu Jakub? 

Scoţându-și mănușile albe de pe degetele-i subțiri și graţioa- 
se, el o privea pe sub gene, cu un zâmbet cumva criptic întipărit 
pe chip. Faţa lui frumoasă era pătată din loc în loc de răni şi tăie- 
turi mici, dintre care nici una suficient de adâncă încât să-i lase o 
cicatrice, dar care, luate laolaltă, cu siguranţă îi accentuau înfățișa- 
rea amenințătoare. 

-Te asigur că nu am nici cea mai vagă idee unde se află fiul tău în 
clipa aceasta. 

-Dacă te-ai atins chiar şi de un fir de păr de pe capul lui, o să-ți 
văd inima smulsă din piept, îl amenință ea, zbătându-se în lanţuri. 

Mai căzură atunci câteva bucăţi de mortar de pe tavan, dar 
Dorshaw nu zise nimic. 

O poftă carnală înspăimântătoare se citea în ochii lui. Poftă, do- 
rinţă de posedare și o nerăbdare păgână. Millie mai văzuse expresia 
asta și cu altă ocazie... pe chipul unui alt asasin... doar că atunci o 
primise cu bucurie. 

Se apropie de ea, şi zâmbetul acela terifiant şi odios îi curba col- 
țurile buzei de jos, sparte. 

-Oh, vai, Millie! Pe legea mea?! Argent ştie cât de focoasă ești? 
Cât de nemiloasă? De-asta te-a vrut așa tare, mă întreb?! 

„Te-a vrut.“ Vorbea la trecut. Millie nu-şi putea da seama de 
ce ar fi contat lucrul acesta într-un asemenea moment sau chiar 

de ce l-ar fi remarcat, dar îl sesizase, și îi perfora inima precum săgeta 
unui vânător. 

-Unde e fiul meu? urlă la el, lovind din picioare, dar nereușind 
să-l atingă. 

-Nu te-am minţit. Ridică din umeri, fără să i se schimbe nici mă- 
car o clipă expresia. Nu știu unde e fiul tău. Nu a fost la mine deloc, 
de la bun început. Îmi închipui că până acum e deja înapoi la reșe- 
dinţa Blackwell. 

Ușurarea pe care ea o simți făcu să i se înmoaie de tot picioa- 
rele. Se lăsă atât de mult în lanţuri, încât umerii ei protestară din 
cauza tensiunii. 

~Oh, slavă Domnului! șopti ea. 

— Nu-l mulțumi încă. Mai bine păstrează asta pentru când o să-l 
întâlneşti faţă în față. Dorshaw se duse apoi la peretele din partea 
stângă, de unde scoase o piatră cenușie, dezvăluind astfel un ungher 
generos. Dinăuntru, scoase un sac, după care puse piatra înapoi la 
locul ei. Așeză apoi sacul pe masă, și fiecare instrument pe care îl 
scotea din el era mai înfiorător decât anteriorul. 

Millie făcea ochii mari și se trăgea mai în spate la vederea fiecă- 
rui nou instrument. Un fierăstrău pentru oase, un burghiu de mână, 
un bisturiu, un fel de forceps și alte câteva lucruri pe care nu le mai 
văzuse niciodată și care nu înțelegea pentru ce erau. Dorshaw era un 
nebun care avea la dispoziție tot instrumentarul unui doctor. 

Și în clipa aceea știu. Știu că el era cel care o omorâse pe Agnes, 
atunci, cu mulți ani în urmă. Știu că el lăsase pântecul prietenei sale 
și mănușile ei însângerate în urmă, ca să le găsească poliția. 

-De ce faci asta? întrebă ea. Cum poţi să fii atât de meschin? 

-Asta e vocația mea, îi explică el răbdător, în timp ce își organiza 
uneltele cu precizia unui chirurg care se pregătea de operaţie. Tre- 
buie să mâncăm cu toţii, nu-i așa? 

Lăsă implicaţiile dezgustătoare ale afirmației lui să atârne greu în 
aer, și Millie simţi cum i se scurge tot sângele din obraji. 

-Dacă treaba asta nu-i altceva decât un târg pentru tine, nu am 
putea face altă înțelegere? 

Treaba asta mai funcţionase pentru ea și în trecut. Dacă banii 
erau lucrul care îl motivau, atunci avea să-i dea tot ce avea. 

El îi aruncă însă o privire apologetică. 

- E prea târziu pentru ceva de genul ăsta. 

-De ce? 

- Pentru că, draga mea, ce avem noi aici este un triunghi de pro- 
porții olimpice. 

Millie clătină din cap şi se încruntă ușor. 

-Nu înţeleg. 

- D-apoi, avem cu toţii talentele noastre unice și speciale, nu-i 
așa? Luă atunci bisturiul și se întoarse spre ea. Și al tău, dragă doam- 
nă, este să câștigi inimi. Te-am văzut făcând asta pe scenă, recitân- 
du-ți replicile într-un asemenea fel, că, până la pauză, tot publicul 
e amorezat de tine — inclusiv eu, trebuie să spun, fiindcă nu mi-e 
rușine s-o recunosc. Te-am văzut jucând de mai multe ori. 

Pe orice alt chip, acel zâmbet viclean ar fi fost, poate, cumva 
șarmant. Dar, pe măsură ce se apropia de ea, Millie simțea cum îi 
îngheţa și mai tare sângele în vene. 

- Dar talentele tale merg dincolo de asta, nu-i așa? continuă el. Tu 
farmeci și cucerești bărbaţii. Pentru că îi înţelegi, nu-i așa? Ai făcut 
un băieţel care nu are nici o legătură de sânge cu tine să te iubească 
ca și când ai fi mama lui. I-ai furat inima bărbatului despre care eram 
convins până și eu că nu are inimă, despre care credeam că e cel mai 
rece şi mai nemilos asasin din imperiu. Să fii iubită de nemilosul și 
disciplinatul Christopher Argent. Oare cum o fi asta? 

-Sunt sigur că nu știu, scuipă Millie. Nu mă iubește. Am avut o... 
o înțelegere fizică, atâta tot. 

El izbucni în râs atunci. Și era un sunet melodios și vesel, care ră- 
suna cu ecou de rău augur din zidurile de piatră. Ecourile bucuriei lui 
deveniră apoi de-a dreptul demonice, aducându-i lui Millie lacrimi 
în ochi. 

-Nu fi o proastă oarbă, femeie, zise el cu tandrețe, apropiindu-se 
de ea dintr-o parte de data aceasta, ca să evite orice potenţială lovi- 
tură de picior. Chiar ai reușit să-l farmeci și să-l cucerești pe bietul 
om, atât de tare, că nu mai știe de capul lui. 

Întinse mâna și îi mângâie obrazul, iar ea se smuci de lângă el, 
chiar dacă lanţurile o țineau captivă pe loc. 

-Aşa frumoasă..., șopti el. 

Millie smuci gâtul, trăgându-și capul cât de departe putea. 

-Mă dezguști. 

- Știu, răspunse Dorshaw, chicotind din nou. Dar să știi că eu și 
Argent avem multe lucruri în comun — pe lângă faptul că avem ace- 
leași gusturi la femei. Unul dintre ele fiind acela că munca noastră 
ne ține atât de ocupați, încât nu avem timp să curtăm o femeie așa 
cum se cuvine. Și că, atunci când avem concurență pentru afecțiunea 

femeii pe care o dorim, lucrurile devin mult mai complicate, așa că 
trebuie să preluăm frâiele situaţiei. 

Millie își adună tot curajul, se uită în ochii lui și rosti întrebarea 
pe care știa că nu ar fi trebuit să o verbalizeze: 

-Ce vrei să spui? 

Mușcătura rece a oţelului i se lipi la baza gâtului și alunecă mai 
jos, zgâriindu-i pielea, sfâşiind materialul vaporos care îi acoperea 
gâtul și pieptul și strecurându-se în decolteul ei. 

În clipa aceea, Millie nu mai respira. 

- Efectiv mi-ai furat inima din piept, Millicent LeCour. Ochii lui 
Dorshaw sclipeau cu o intensitate sinceră. Și singura mea scăpare 
este să... să îți întorc gestul. 


Capitolul 26 
KEDD 


Millie lăsă furia să-i înăbușe panica. Trebuia să rămână furioasă 
dacă voia să rămână în viață. Frica o făcea slabă și nesăbuită și îi 
încețoșa gândurile. 

-Argent vine după mine, minți ea. O să te găsească! 

- Oh, dar n-am nici cea mai mică îndoială că te caută. 

Bisturiul lui Dorshaw se lipi de pieptul ei, nu suficient de apăsat 
încât să-i taie pielea, dar cu exact suficientă presiune cât să îi dea de 
înțeles că era un maestru în mânuirea acelei lame. O parte din mâ- 
nia lui Millie fu înlocuită de panica pe care se străduia cu disperare 
s-o înăbușe. 

-N-o să te găsească nimeni aici jos. Nimeni nu găsește niciodată 
pe nimeni... aici. 

Dorshaw desenă apoi contururile superioare ale movilelor sânilor 
ei cu bisturiul, și dantela cedă sub lama ascuţită. Millie știa că nu 
avea să uite niciodată sunetul materialul tăiat de instrumentul acela 
chirurgical. 

-Tu îmi aparţii mie, acum. Nu înţelegi? Eu te-am câștigat. Trup, 
inimă și suflet. O să devii o parte din mine. 

Își lipi apoi o ureche de sânul ei, ascultându-i inima, și Millie se 
abținu cu greu să nu-și reverse conținutul stomacului peste el. 

-Indiferent de ce i-ai face trupului meu, nu vei avea niciodată ini- 
ma mea, jură ea. Inima mea îi aparține fiului meu. Iar celelalte bucăţi 

fragile și sfărâmate îi aparțineau deja unui alt bărbat, mult mai letal 
decât acesta, dar nici pe jumătate la fel de nebun. Și sufietu-mi e al 
meu și numai al meu. 

-Dar este, aşa cum spui tu, cu adevărat? Dorshaw apucă apoi bu- 
căţile decolteului ei deja tăiat și-l sfâșie, dezvelindu-i corsetul. Am 
învățat că iubirea unei mame este un lucru extraordinar. Mamele 
sunt puternice... și mult mai disperate să trăiască. Și mai obișnuite 
cu durerea, cu frica și cu îngrijorarea. Se aplecă spre ea, lipindu-și 
gura de urechea ei. Sunt mult mai greu de distrus decât alte femei. 
Precum prietena ta, de exemplu... draga de Agnes. S-a luptat ca un 
animal sălbatic, să știi! Și i-a strigat numele lui Jakub până în ultima 
clipă... cu ultima suflare, să știi! 

- Bestie! urlă Millie. Un ghem de senzaţii întunecate și împovă- 
rătoare explodă atunci în cutia ei toracică. Și o prinse în ghearele 
ei, făcând să-i dispară orice urmă de frică sau de rațiune. Nenorocit 
mizerabil! exclamă ea și-l scuipă, sperând că avea să o pocnească. 
Dorindu-și ca el să facă ceva care s-o scoată din starea aceasta de fu- 
rie aproape isterică. O să plătești pentru ce i-ai făcut! Ţi-o jur! Chiar 
dacă va trebui să mă întorc aici ca să te vânez chiar eu și dacă va 
trebui să-mi vând sufletul diavolului pentru asta! Mă voi răzbuna 
pentru viaţa ei! Și pentru a mea! 

Dorshaw era incredibil de excitat. Millie îi putea vedea erecţia 
dezgustătoare prin pantaloni. Respira greu și îi străluceau ochii, iar 
mâinile îi tremurau ușor. Cu mâna liberă, își șterse obrazul de scui- 
patul ei și apoi își linse palma. 

Și lui Millie i se întoarse stomacul pe dos. Simţea că era pe punc- 
tul de a vomita. 

- Uite-te și tu ce-mi faci! zise el și ridică bisturiul tremurător, 
scoțând un sunet de neîncredere. Oh! Tu sigur nu ești ca alte femei. 
Tu eşti foarte specială, Millie LeCour! Şi cât de tare te-ai fi plictisit cu 
Argent! El e un frigid. Ca o biată pasăre rănită. Dar noi doi... noi doi 
suntem la fel! Noi suntem creaturi ale vieţii, ale pasiunii, ale expri- 
mării și ale experienţei! Nu mi s-a mai întâmplat niciodată să doresc 
o femeie cât încă era în viață. Nu așa... 

Înghiți apăsat și se întoarse de la ea, și Millie începu să se agite cu 
disperare, în timp ce el scotocea prin sacul rămas deschis pe masă, de 
data aceasta scoțând de acolo un fel de clemă care nu putea fi folosită 
decât pentru a deschide forțat ceva foarte delicat și a-l păstra așa. 

Mișcările lui Millie deveneau din ce în ce mai frenetice în timp ce 
se zbătea în lanțuri și se legăna de la stânga la dreapta. Indiferent 

de ce s-ar fi întâmplat aici jos, el nu avea să se apropie de ea cu ches- 
tia aia. Și, dacă urma să nu supraviețuiască la ce se întâmpla, ei 
bine, atunci nici nu avea de gând să zăbovească sau să se dea bătută. 
Nu avea să fie material pentru amuzamentul lui bolnav, avea să se 
lupte cu el până la ultima ei suflare. Pentru că Millie chiar prefera 
să fie moartă în timp ce el își ducea la îndeplinire orice mârșăvii odi- 
oase avea plănuite pentru ea. 

Dorshaw alegea pe rând instrumente, le inspecta atent și le așeza 
pe marginea mesei. 

-Mă întreb, iubirea mea, câtă durere crezi că poţi îndura înainte 
să-mi oferi inima ta? Câtă frică și groază poți suporta înainte să te 
târguiești pentru sufletul tău? La fel de multă ca o mamă care și-a 
purtat copilul în propriul pântec? Există vreo diferență față de o 
mamă-surogat? 

Primul bolț slăbit cedă atunci, și Millie zornăi din lanţuri ca să 
mascheze zgomotul, mimând o zbatere feminină inutilă. 

-N-o să afli niciodată, monstru hain ce ești! 

El se opri atunci și, preț de o clipă tensionată, Millie crezu că 
avea să vină și să pună capăt zbaterilor ei. Dar el își reluă activitatea, 
organizând instrumentele de care nu avea nevoie și punându-le îna- 
poi în sac. 

- Monstru hain? Dar oare chiar sunt, așa cum zici? Oare există cu 
adevărat răul? 

În momentul acela, Millie fu atât de şocată de întrebarea lui, încât 
încremeni și rămase holbându-se la el, aproape literalmente cu gura 
căscată de uimire. 

-Ai ucis oameni. Pentru bani. De plăcere. Le furi viaţa - lor și 
oamenilor care îi iubesc! 

- Dar, dar nu face același lucru și iubitul tău? 

Aici nu îl prea putea contrazice. 

-Lui nu-i face plăcere suferinţa lor. El nu face... nu face... experi- 
mentele astea bolnave pe ei! 

-Lui Argent nu i-a făcut niciodată plăcere nimic. Doamne, e așa 
un plicticos! Dorshaw închise atunci sacul și se duse spre colțul în- 
căperii ca să-l bage înapoi în ascunzătoarea din spatele pietrei din 
perete. Aș spune că să faci dragoste cu el probabil e la fel cu a ţi-o 
trage cu un cadavru, dar comparaţia asta nu se cade, ținând cont 
de... preferinţele mele. Se uită înapoi spre ea după ce ascunse sacul 
unde îi era locul, și Millie încremeni când ochii ei îi întâlniră privirea. 
Și, dacă te gândești în termenii ăștia, chiar nu sunt așa rău, zise el, 

zâmbind încurajator. Da, am omorât vreo câteva zeci de oameni la 
viața mea. Poate o sută. Mai mulţi decât alţii, dar cu siguranță mai 
puțini decât Argent. Dar ştii cine poate revendica mai multe victime 
chiar și decât noi? 

Millie clătină din cap, încercând cu disperare să nu se uite în sus 
și sperând din tot sufletul ei să nu se uite nici el. 

- Păi, ar fi regina, o dată, zise el cu îngâmfare. Și cam orice soldat 
din regiment. Și la fel și un călău al coroanei. Am cunoscut în Ame- 
rica oameni care aproape de unii singuri au măcelărit sate întregi 
de indigeni, formate numai din femei și copii. Care i-au bătut și i-au 
violat pe toți, și alți oameni le-au dat de băut pentru asta în taverne. 
Dar eu sunt hain? Clătină din cap și scoase un sunet de nemulțumire. 
Eu mă consider mai degrabă asemănător cu un prădător din sălbă- 
ticie. Trebuie să existe victime, ca eu să pot trăi. Dar nu iau nicio- 
dată mai mult decât e nevoie. Nu sunt chiar așa lacom. Se întoarse 
apoi, se lăsă pe vine și scoase din zid piatra care urma să-i ascundă 
sacul cu instrumente ale morții. 

Aceasta era șansa ei. Trebuia să acționeze. Sau să moară. 

Millie scrâșni din dinţi, se încordă și mai trase o dată cu toată 
puterea ei de lanţuri, direcționând acea mișcare spre spatele lui. Și 
simţi cum presiunea scade când cedă și cel de-al doilea bolț. 

Discul de fier se prăbuși la podea, și ea se aruncă și-l luă înain- 
te ca Dorshaw să se întoarcă. Ținti spre capul lui și îl azvârli cât de 
tare putu. 

Doar că rată ţinta cu câţiva centimetri. Discul de fier îl izbi în 
umăr, smulgându-i un mârâit de durere și spintecându-i haina, dar, 
din păcate, nu suficient cât să-l anihileze. 

Gândind repede, Millie roti lanţurile spre ea, iar și iar, până când 
discul de fier ajunse înapoi în mâinile ei. 

- Târfă nărăvașă! 

Dorshaw se aruncă spre masă, dar ea se mișcă în același timp 
cu el, ochind cu discul de fier cât de precis putea. Se pricepuse me- 
reu la lucruri de-astea care ţineau de precizia mâinilor. Odată, tre- 
buise să arunce în aer un baston în flăcări ca să-l prindă un artist 
trapezist, și făcuse asta în fiecare seară, șase zile pe săptămână, 
plus matineuri. 

Un țipăt de furie îi făcu trupul să se cutremure când aruncă din 
mâini discul. Această a doua lovitură îl nimeri în laterala capului, 
doborându-l și smulgându-i un sunet alarmat. Forţa aruncării îi soli- 
citase umărul în mod dureros, dar lui Millie nu-i păsa. Deși începuse 

să-i şiroiască sânge din rana de la cap, Dorshaw încă avea ochii des- 
chiși, şi pieptul i se ridica și cobora în ritmul respirației. 

-Asta a fost pentru Agnes! Millie putea simţi cum îi slăbeau pu- 
terile şi cum braţul liber începea să-i tremure sub greutatea lanțuri- 
lor de fier și a discului. 

Dorshaw era rănit. Îi sângerau capul și umărul. Dar ea era prea 
înnebunită ca să-i pese. Prea furioasă. Prea înfricoșată. Prea aproape 
de a se elibera. Tot ce trebuia să facă era să reușească să-l omoare 
cu următoarea lovitură, pentru că știa că nu mai avea putere decât 
pentru o singură aruncare. 

-Şi asta e pentru toate bietele mame și copiii lor dispăruți! 

Invocând apoi o forță pe care nu știa nici ea că o poseda, aruncă 
din nou discul de fier, ţinând fix între ochii lui. 

Doar că Dorshaw se rostogoli în ultima clipă, și discul ateriză 
lângă el, inofensiv. Și apoi, îi prinse lanţul înainte să aibă timp să-l 
tragă înapoi. 

-O să-i trimit cadavrul tău pângărit iubitului tău, ameninţă el, 
ţinând strâns discul în mână, în timp ce se târa spre ea. Avea partea 
stângă a feţei murdară de sânge și de mizerie, lucru care îi crea un fel 
de mască demonică. Moartea ta n-o să fie rapidă. O să simți fiecare 
tăietură, în timp ce tresari și te zbaţi! 

Millie încă era prinsă de zid cu o mână. Nu avea nici o altă armă 
la dispoziţie. Odată ce el ajunse suficient de aproape de ea, aruncă o 
lovitură aprigă de picior, dar mâna lui reacţionă repede și o prinse 
de gleznă, folosindu-se apoi de acel punct de contact ca să se târască 
și mai aproape de ea. 

-O să-ţi vezi sângele amestecându-se cu praful. O să privești de- 
monii venind după tine și o să îi primeşti cu brațele deschise, chiar 
și numai din dorința de a scăpa de oroarea chipului meu. Chiar și 
numai pentru a scăpa de înțelegerea faptului că am fost eu, un mon- 
stru, cel care ţi-a curmat viața. Și de oroarea înţelegerii că voi asasina 
metodic fiecare persoană căreia îi e dor de tine, până când şi aminti- 
rea ta va muri definitiv! 

Millie se smuci şi se zbătu, lovind cu piciorul şi răsucindu-se cât 
de violent putea. Doar că, deși era rănit, Dorshaw era încă incre- 
dibil de puternic. Condus de durere, de furie și nebunie, el se ridică 
pe piciorul ei, agățându-se de fustele ei, până când materialul se rup- 
se. Greutatea lui exercita o presiunea dureroasă pe umărul ei. 

Şi apoi o văzu. Ultima ei şansă. Poate că nu avea să o găsească ni- 
meni niciodată aici și avea să moară undeva în subteran, dar măcar îl 

putea ţine departe de fiul ei. De Christopher. Cel puţin el nu avea să 
fie nevoit să o vadă moartă într-o baltă din propriul ei sânge. 

Pentru că știa undeva în adâncul sufletului ei că asta l-ar fi frânt 
pentru totdeauna. Că ar fi distrus şi ce mai rămăsese din el. 

Şi poate că Jakub și Christopher aveau să găsească puterea să se 
aline reciproc și să-și amintească de ea cu afecțiune. Dar măcar aveau 
să fie vii. Urma să se asigure ea de asta. 

Un bocănit îi răsună apoi în urechi. Sunet de pași. Și ritmul creș- 
tea, și se auzea din ce în ce mai tare. Și se simți dintr-odată ca și când 
ar fi fost cufundată sub apă. Într-un lac de foc și furie. Și nu mai ve- 
dea în fața ochilor nimic altceva cu excepția dușmanului ei. Nu mai 
auzea decât respiraţia lui dezgustătoare, care era o jignire la adresa 
ei. Putea auzi deja un demon strigându-i numele, și vocea aceea era 
dureros de familiară. 

Apucă lanţul pe care îl ţinea în mână Dorshaw și, profitând de 
rigiditatea sa, îl folosi să i-l înfășoare în jurul gâtului. Și apoi, cu un 
țipăt de război care ar fi făcut mândră și o furie’, își apăsă genunchiul 
pe gâtul lui și trase tare de lanț, strângându-l. 


Christopher ura catacombele. Mirosul lor îi amintea de închisoa- 
re. Umezeală și descompunere, amestecate cu ecouri de suferință și 
trădare, imprimate în pietrele străvechi. 

Dar avea să moară aici jos înainte să plece fără Millie. 

Frica și neputinţa erau lucrurile pe care crezuse că le lăsase un- 
deva în trecut. Dar, de când aflase că Millie ajunsese în ghearele 
dușmanului său — un om probabil la fel de periculos ca el -, nu mai 
reușise să-și dilate cutia toracică suficient încât să poată respira așa 
cum trebuia. 

Își pierduse antrenamentul. Nu mai era ca apa. Era ca un potop. 
Năvăli pe poarta tunelului din Hyde Park și folosi un felinar ca să-și 
lumineze drumul. Praful și îngheţul de pe jos fuseseră deranjate de 
mai mult decât câțiva pași. Era imposibil de știut care erau urmele 
cele mai proaspete. 

Înaintând în subteran, o luă la fugă în josul tunelului. Putea auzi 
pașii lui Blackwell și ai oamenilor lui în spatele său, dar nu îi așteptă. 
Pasajul subteran se despărțea în trei tuneluri, și Argent cercetă pă- 
mântul, căutând orice indiciu. Erau mai puţine urme de pași aici, dar 
nici unele nu aparțineau ghetelor acelora imposibile și absurde pe 


1 Zeiţă a răzbunării și a pedepsirii celor nimeriți în infern (n.tr.) 

care le purta Millie. Legănând felinarul înainte și înapoi, se învârti 
dintr-o parte în alta, studiind fiecare centimetru de podea. 

Acolo! Două urme subţiri de târâre duceau în tunelul din stânga. 
Erau prea mici și prea apropiate ca să fi fost făcute de o cotigă. 

Nu-și permise să se gândească de ce fusese târâtă... la ce mâr- 
șăvii se pogorâseră poate deja asupra ei. Nu putea face asta. Altfel, 
disperarea aceasta îngrozitoare și întunecată pe care o simţea ar fi 
explodat din abisul sufletului său și l-ar fi sugrumat, curmându-i 
definitiv viața. 

Nişte scări abrupte și pe jumătate dărâmate îl conduseră în jos 
spre un canal subteran, din care se bifurcau numeroase tuneluri 
de piatră cu arcadă. Erau cel puţin douăsprezece! 

-La dracu’! răcni Argent și aruncă felinarul, izbindu-l într-un zid. 

Explozia cauzată de sticlă și de gazul felinarului îi făcu pe toţi 
ceilalți să încremenească unde erau. 

-Am trimis după Crenshaw să vină cu dulăii lui, zise Dorian, ve- 
nind în spatele lui și înmânându-i o torță. Dar s-ar putea să dureze 
câteva minute. 

-S-ar putea să nu avem minute, mârâi Argent, uitându-se în gol 
în flăcări și simțind cum sângele i se răcea și îi îngheţa în vene. 

-Putem să ne despărțim între timp, sugeră Blackwell. 

„Da“, gândi Argent. Trebuia să facă ceva. Așa că se întoarse și li se 
adresă oamenilor periculoși din spatele său: 

- Fiecare dintre voi să ia câte-un tunel. Mergeţi o sută de metri, 
marcați locul unde aţi ajuns și veniţi înapoi. Căutaţi urme de târâre 
pe jos, fâșii de haine, lumini care pâlpâie, celule... orice puteţi găsi. O 
să ne întâlnim înapoi aici și vedem după aceea încotro o luăm dacă 
nu găsim nimic. 

-Vin cu tine, zise atunci Inimă Neagră din Ben More. 

- Fiecare tunel trebuie aco... 

- Le-am numărat deja. Sunt toate acoperite. Nu plec de lângă tine. 

Argent mârâi, după care se întoarse, și porniră amândoi în pas 
alergător prin labirint, însoțiți de o vigilență tăcută. Era absolut în- 
nebunitor. Fiecare pas îl putea aduce mai aproape de ea sau îl putea 
conduce mai departe de ea. Pur și simplu nu avea cum să știe. Podea- 
ua pe care călcau era ori pământ bătătorit, ori piatră. Uneori, praful 
de pe jos era deranjat, alteori nu. Dar nu găsi nici urmă de Millie. 

Ajunseră la punctul de întâlnire mai repede decât o jumătate 
dintre oameni. Și nici unul dintre ei nu îndrăznea să-i întâlneas- 
că privirea. 

-Îmi pare rău, domnule, bălmăji unul pe nume Chappy. N-am 
găsit nic’. 

Argent cugetă o clipă dacă să-i separe omului capul de trup din 
pură agonie și frustrare violentă, dar apoi un ecou frenetic răsună de 
undeva din stânga lor. 

Simţi cum i se face rău de la stomac. Dar nu-și putea da seama 
dacă de groază sau cu speranţă. Se năpusti în josul tunelului din care 
venise zgomotul și aproape că-l zdrobi sub picioare în frenezia lui pe 
Gregory Tallow, invertitul slab și viclean, care se bâlbâia îngrozitor. 

-N... n... nu le-am a... a... auzit... p... până aproape s... s... s-ajung 
înapoi aici, zise Tallow cu sufletul la gură și arătă în josul tunelului, 
pgâfâind. Ț... ţ... ţ... țipete! 

„Ţipetel“ 

- Millie! răcni Argent și se năpusti în întuneric. 

Picioarele lui lungi înghițeau pământul în timp ce alerga mai re- 
pede decât alergase vreodată. 

- Argent? răsună vocea lui Blackwell, parcă de la mare depărtare. 
Argent, așteaptă-ne... 

Tunelul se fragmenta în culoare ce schimbau brusc direcţia. Se 
vedeau și alte câteva uși masive și porți de fier care duceau în direcții 
diferite. Mirosea a moarte aici jos. A spaimă, a durere și a sânge. 

Şi apoi îl auzi. Un sunet distant, care îi îngheţa sângele în vene: 
sunetul morţii care îi șoptea la ureche. 

Țipete. Ţipetele ei! 

— Millie!! Alergă și mai repede, alunecând prin curbele obtuze şi 
împingându-se în ziduri ca să-şi sporească inerția mișcării. Își sim- 
ţea picioarele ba foarte puternice, ba incredibil de slăbite. Era vie! 
Și suferea! Țipa. Sunete disperate de chin și de frică, accentuate de 
momente de tăcere îngrozitoare și sinistră. 

Doamne, Dumnezeule, ce i se întâmpla? La ce fel de orori cumpli- 
te o supunea deja Dorshaw? Nu o avusese prea mult timp în ghearele 
lui mizerabile, dar fiecare clipă însemna o picătură de sânge vărsat, o 
spintecare a cărnii și pauza dintre două respiraţii. 

Fiecare respiraţie a ei era prețioasă. Fiecare milimetru din pielea 
ei era mai mult decât nepreţuit. 

Și, deși nu auzise vreodată în viața lui ceva mai înspăimântător 
decât țipetele ei, Argent se ruga ca ele să continue. Pentru că erau 
farul care îl ghidau prin întuneric. Reprezentau agonia lui. Iadul lui. 
Dar avea nevoie de ele ca să o găsească. Ca să o poată salva. 

Ca să poată smulge apoi fiecare țipăt al ei din gâtul lui Dorshaw ca 
un fulger letal. Ca răzbunare. 

Vocea malefică a lui Dorshaw reverbera printre catacombe, zorin- 
du-l frenetic să grăbească pasul. Iar amenințările lui invocau o furie 
întunecată și plină de venin în pieptul lui Argent. 

Coti după un colț și zări licărirea slabă și difuză a unui felinar, 
reflectându-se din zidurile de piatră. I se încețoșă vederea. Auzea 
lanțuri zornăind pe ziduri. În spatele acelor gratii, avea loc o luptă. 

- Dumnezeule, nu!... Nu! 

Cu un puseu de viteză alimentată de disperare, năvăli spre poarta 
aceea străveche de fier. 

Și aproape că se sufocă de uimire. 

Millie. Vie. Părul ei negru ciufulit sălbatic în toate părțile. Cor- 
sajul albastru-turcoaz al rochiei sale, spintecat, și sânii ei splendizi 
ridicându-se și coborând deasupra corsetului ei negru. Ochii ei negri 
turbaţi și infuzați cu un foc păgân. Avea dinţii dezgoliți într-o repli- 
că sălbatică a unei leoaice fioroase. Lanţul încătușat pe încheieturile 
ei delicate era înfășurat strâns în jurul gâtului lui Dorshaw, în timp 
ce-și folosea genunchiul ca o pârghie. Mușchii ei zvelți și eleganti 
erau încordaţi sub pielea braţelor ei dezgolite. 

Și, în această fracțiune de secundă, Argent înțelese două lucruri: 
că puterea ei extraordinară slăbea cu fiecare clipă și că era posibil să 
nu-l poată ţine prizonier pe Dorshaw, care se zbătea plin de sânge, 
suficient cât să-l sugrume și să-l lase inconștient. Și... 

Și că era îndrăgostit de ea. 

- Nu, șopti el. 

Nu mai era sigur care din aceste două lucruri îl înspăimânta 
mai tare. 

Scoase pistolul și îl luă în colimator pe Dorshaw, dar unghiul în 
care era făcea prea periculoasă apăsarea pe trăgaci. La calibrul pe care 
îl avea pistolul, era posibil ca glonţul să treacă prin Dorshaw și să o 
atingă şi pe Millie. 

Și, în plus, își dorea să pună mâinile pe omul acela cu o poftă de 
sânge pe care nu o crezuse vreodată posibilă. 

Argent se dădu înapoi și se așeză într-un unghi care să-i per- 
mită să se ferească de glonţul care avea să ricoșeze și trase direct în 
poarta de fier. 

Sunetul reverberă cu o forță asurzitoare, dar fusese pregătit pen- 
tru asta. Smulse lanţurile de pe gratiile de fier și deschise poarta cu 
o lovitură sălbatică. 

Explozia pistolului rupse ceața roșie a furiei însetate de sânge 
care o ţinea hipnotizată pe Millie. Ştia cine venise după ea, înainte 
să ridice privirea. Avea încredere că acum era în siguranţă și că acest 
coșmar blestemat luase sfârșit. Pentru că un bărbat care continua 
să comită fapte incredibil și de-a dreptul imposibile dărâma porțile 
închisorii ei, eliberându-i trupul și sufletul. 

Felinarele îi făceau părul să strălucească roșiatic precum un foc și 
se reflectau din ochii lui, dezvăluind răceala nordului îngheţat. Pu- 
terea și curajul lui amplificau de o mie de ori intensitatea mâniei lui, 
când intră, cu pistolul încă fumegându-i în mână. 

Și, în clipa aceea, Millie înțelese că se înșelase incredibil de tare 
în privinţa lui. În tot acest timp, crezuse că făcuse un târg cu un de- 
mon. Sau cu diavolul însuși, ar fi fost poate mai bine spus. Crezuse 
că semnase acest contract cu el cu propriul ei sânge. Că era un bărbat 
plămădit în adâncurile iadului și, implicit, condamnat pe vecie la o 
viață guvernată de întuneric și de disperare. 

Dar asta pur și simplu nu era adevărat. 

Christopher Argent era îngerul ei căzut. Îngerul ei răzbunător. 

Nu un serafim. Nu un heruvim inocent înveșmântat în alb. Ci un 
protector. Un războinic. Un băieţel care-și dăduse la schimb aripile 
şi aureola de înger și poate chiar și sufletul pentru un pumnal, un 
ștreang și răzbunarea supremă. Fusese botezat în sânge, și acum se 
ridica din cenușă... O creatură dură, sinistră și păgână, dar în cele din 
urmă posibil de mânuit. 

Avea inimă. Și o putea vedea strălucind în ochii lui în timp ce o 
sorbea din priviri. 

Sosirea lui păru să-l revitalizeze pe Dorshaw, ale cărui zbateri 
sporeau în intensitate pe măsură ce forțele ei slăbeau. Își putea simți 
tremurul acum. Putea simți cum o ardeau plămânii și cum o dureau 
absolut toți mușchii. Își dorea să creadă că ar fi putut s-o facă. Că ar 
fi reușit să se salveze singură. Că ar fi putut să ia o viaţă. Dar devenea 
din ce în ce mai clar că nu avea să afle niciodată. 

Christopher nu zise nimic în clipa când ajunse la ea și îi desfă- 
cu cu blândeţe lanţul din degetele dureroase și chinuite. Aproape că 
scotea flăcări pe nări, și mușchii-i încordați testau până la absurd 
cusăturile cămășii sale, în timp ce își lua un moment ca să o exami- 
neze din cap până-n picioare. Întrebări nerostite îi făceau buzele să 
zvâcnească vizibil. 

- Sunt... sunt bine, șopti ea. 

El încuviință din cap scurt și își întoarse atenția spre Dorshaw. 
lar în dipa aceea Millie nu se putu abține să nu simtă un crâmpei de 
compasiune pentru nemernicul acela îngrozitor. 

Aparent fără pic de efort, Christopher strânse mai tare lanţul în 
jurul gâtului său. Lui Dorshaw îi ieșiră ochii din orbite, dar o urmă 
odioasă de respirație încă se lupta pentru izbândă în gâtul lui sugru- 
mat. Aplicând exact câtă presiune era nevoie, Christopher se aple- 
că UȘ0r şi își aduse chipul rece, brutal și superb la mică distanță de 
al lui Dorshaw. 

-Moartea ta nu o să fie rapidă. O să ai parte de o moarte lentă 
și dureroasă, îi zise Christopher, repetându-i lui Dorshaw propriile 
cuvinte, în timp ce pe fruntea asasinului brunet apărea o venă care 
pulsa tot mai tare. Lentă și dureroasă. 

Și Chiar așa fu. Bocancii omului scoaseră sunete îngrozitoare în 
timp ce zgâriau frenetic podeaua mizerabilă, dintr-un reflex de pa- 
nică. Mâinile lui dădeau să apuce cu disperare lanțurile și apoi pe 
Christopher, dar el ignoră zbaterea omului, în timp ce strângea trep- 
tat lanțul, știind cu exactitate câtă presiune să aplice pentru a obține 
maximul de durere. 

-0 să priveşti demonii venind după tine și o să îi primeşti cu 
braţele deschise, chiar și numai din dorința de a scăpa de oroarea 
chipului meu. Chiar și numai pentru a scăpa de înţelegerea faptului 
că am fost eu, monstrul superior, cel care ţi-a curmat viața. 

Millie nu mai văzuse niciodată de atât de aproape blestemele și 
chinurile morţii. Și, oricât de malefic ar fi fost acest om, tot îi era 
dificil să 34 privească murind. Dar se forță să se uite. Își dorea asta. 
Își dorea să experimenteze asta, chiar și ştiind că avea să o schimbe 
pentru totdeauna. Era singura modalitate prin care se putea asigura 
că nu avea să îl caute pentru totdeauna pe Dorshaw printre umbre. Că 
nu îl va vedea pe fiecare alee întunecată, pândind și așteptând s-o ata- 
ce. Dacă îl privea murind, putea să îl lase să dispară din viața ei pen- 
tru totdeauna. 

Și făcu întocmai. Legată de lanţul care îl omora, îi privi ultimele 
zbateri chinuite și înţelese în cele din urmă cum de putea să-i placă 
unui om să ia o viaţă. 

lar când se termină, Christopher îi lăsă trupul neînsuflețit să cadă 
inert în mizerie. 

Dar nu se uită la ea. Și nici nu o atinse. 

- Christopher? 

În timp ce el căuta o cheie, alți bărbați năvăliră în încăpere, pre- 
cum revărsarea unui fluviu periculos, umplând celula aceea mică 
până când nu se mai putea vedea poarta de ieșire. 

Exclamaţiile lor de bucurie și de uimire atunci când o găsiră în 
viață erau deopotrivă înduioșătoare și copleșitoare. Când simţi 
prima cătușă alunecându-i de pe încheietură, scoase un sunet de 
ușurare, și Christopher o înghesui lângă perete de piatră ca să-i eli- 
bereze și cealaltă încheietură. 

Apropierea lui era ca un balsam pentru suflet. El era ca un stâlp 
de mușchi tari și calzi, care contrastau cu pietrele reci din spatele ei. Și, 
odată eliberată, se topi în braţele lui. Braţele lui o cuprinseră strâns, 
şi rămaseră acolo așa, în tăcere. Într-o nemișcare absolută. Nici unul 
din ei nu știa ce să spună, însă emoţiile lor se conectau între ele cu o 
asemenea intensitate, încât orice încercare de a verbaliza ceva ar fi 
depreciat mângâierea inimilor. 

Întreaga încăpere amuţi, în timp ce, unul câte unul, fiecare dintre 
bărbaţii prezenți devenea martor la ceva ce nu crezuseră vreodată că 
s-ar fi putut întâmpla. Ceva ce nimeni nu avea să uite prea curând. 

Christopher Argent, cel mai masiv, mai rece și mai letal asasin 
de care auzise vreodată vreunul dintre ei, o ridică în braţele lui pe o 
Millie LeCour, pe jumătate dezbrăcată, și o strânse la pieptul lui în 
timp ce o purta afară din lumea londoneză subterană și o conducea 
în noapte. 


Capitolul 27 
SER 


Farah o ţinu de mână pe Millie pe tot parcursul interogatoriu- 
lui polițienesc. Dacă inspectorul-șef Morley nu ar fi fost înjunghiat, 
poate că ar fi putut ține poliția în afara acelui chin odios. Dar se în- 
târplaseră prea multe lucruri într-o singură zi ca evenimentele să 
mai poată fi mușamalizate. 

Și Morley supravieţuise într-adevăr rănii pe care o suferise. Un 
doctor îl examina chiar în clipa de față pe terasa casei sale, care se afla 
la câteva străzi distanță de conacul Blackwell. 

Salonul de primire a oaspeţilor, decorat în nuanţe pale de albas- 
tru, al lui Lady Northwalk, cu canapelele sale scumpe și cu felinare- 
le sale de cristal, părea un adevărat palat pe lângă groapa infernală 

din care fusese salvată Millie. I se permisese o reîntâlnire plină de 
lacrimi cu fiul ei Jakub, și-l strânsese în brațe cu multă iubire, alinân- 
du-i temerile și vinovăția. Nu voise ca el să o audă în timp ce le relata 
poliţiştilor evenimentele oribile ale serii. 

Din câte se părea, ambele personaje negative ale acestei povești 
de coșmar fuseseră învinse. Devenise evident că Lord Thurston fuse- 
se cel care ordonase moartea fostelor lui iubite - ale femeilor care îi 
aduseseră pe lume fiii —, în cel mai abject mod imaginabil. 

Așa că acum nu mai rămâneau decât câteva întrebări tulburătoa- 
re: ce se întâmplase cu băieţeii aceia, care erau fiii ilegitimi ai unui 
nebun? Ce făcuse Dorshaw cu ei? Și cine îl plătise pe Dorshaw ca să-l 
omoare pe Thurston? Poate Lady Thurston? Sau odioșii St. Vincent? 
Criminalul domn Dashforth? 

Poliţia avea să facă cercetări și avea să continue să-i caute pe 
copiii dispăruţi, dar, în momentul de față, devenea deja limpede pen- 
tru toată lumea că încercau să dea de urma unor cadavre. 

Millie și Jakub însă scăpaseră, din fericire, de o soartă atât 
de îngrozitoare, datorită domnului Argent și acum erau liberi să se 
întoarcă în siguranță la viața lor obișnuită. 

Cândva după o conversaţie foarte tensionată și stranie cu po- 
liţiștii, Christopher se retrăsese din haosul încă în plină desfășu- 
rare. Și Millie resimțea absenţa lui într-un mod palpabil și iritant. 
O resimțea ca pe o mâncărime sub piele și ca pe un junghi în inimă. 
Într-o clipă se înălțase în spatele său, înalt și tăcut și smulgând pri- 
viri curioase de la multitudinea de polițai și criminali care umpleau 
coridoarele conacului Blackwell, și apoi nu mai era acolo. Deși el nu 
se scuzase în mod formal și nimeni nu părea să-i fi observat absența, 
ea simțise imediat când el dispăruse. Umbrele erau mai reci. Iar aerul 
mai puţin plin de virilitate masculină. 

Era singură într-o încăpere plină ochi de oameni. 

După ce totul se termină, Millie dădu câteva autografe, semnă 
câteva programe de spectacol și le mulțumi polițiștilor care nu avu- 
seseră absolut nimic de-a face cu salvarea ei. Și, până când plecară 
cu toţii, se bază pe farmecul ei exersat. lar apoi se prăbuși într-un 
fotoliu, cuibărindu-se în haina pe care i-o dăduse Argent, în timp ce 
Dorian îi dădea afară pe toți în mod complet ireverențios. 

Chiar era adevărat? Chiar se terminase totul? Și acum toate lu- 
crurile pur și simplu reveneau la normal? Dar cum ar fi putut? Millie 
nici măcar nu-și mai putea închipui acum ceea ce fusese „normal“ 
cu numai câteva zile în urmă. Nu mai știa ce însemna să fie relaxată 

și fără griji. Nu părea nici măcar să mai poată concepe zilele de 
dinainte de... 

De dinainte să fi fost sărutată de un asasin. 

- Millie, dragă... Farah o strânse ușor de mână, cu ochii-i cenu- 
şii plini de înțelegere. Trebuie să insist ca tu și fiul tău să rămâneți 
aici peste noapte. I-am rugat deja pe servitori să-ţi pregătească o 
baie, pentru că sunt sigură că vrei să te speli de orice urme ale acelui 
loc îngrozitor. 

La fel ca întotdeauna, contesa părea la fel de proaspătă și de se- 
nină precum o livadă în miezul primăverii, îmbrăcată într-o rochie 
cu guler înalt, de culoarea crinilor alb-rozalii, ornată cu panglici verzi 
precum salvia și cu fuste cu imprimeu delicat. Millie nu putu face 
altceva decât să încuviințeze ușor din cap. Simţea o epuizare melan- 
colică împovărându-i umerii. 

-Ai fost atât de amabilă, șopti ea. Nu știu cum te-aș putea răsplă- 
ti vreodată. 

- Prostii, replică Farah și o ajută să se ridice, după care o luă 
de braţ, în semn de susţinere. Prietenii nu gândesc lucrurile astea 
în termeni de compensație. 

-Vorbeşte în numele tău, zise Blackwell, intrând în salon și pă- 
rând mult prea relaxat pentru un lord al lumii interlope, acoperit 
de praf, care tocmai găzduise în casa sa o jumătate dintre fortele de 
poliție din oraș. Eu gândesc mereu în termeni de compensație. 

Farah se uită atunci în sus, oarecum exasperată, ca și când s-ar 
fi rugat ca sfinții din ceruri să-i dea putere. Lui Millie nu-i venea în 
minte nimic ce i-ar fi putut spune, și Dorian Blackwell păru să înțe- 
leagă asta, în timp ce se uita la el, mută de uimire. El încuviință din 
cap și veni s-o sărute pe tâmplă pe soţia lui, după care ieși și dispăru 
în umbrele de pe coridor, fără îndoială ducându-se și el în căutarea 
unei băi mult râvnite. 

-Aş vrea să mai merg o dată să văd ce face Jakub, murmură 
Millie. 

-Sigur că da. Farah o conduse în sus pe scara principală. Sunetele 
pașilor lor erau atenuate de covoarele scumpe de culoarea fildeșului, 
în timp ce se îndreptau spre camera copiilor, unde Jakub dormea 
deja într-un dormitor pentru oaspeți micuţ, dar foarte frumos deco- 
rat. l-a fost îngrozitor de frică pentru tine, dar a fost foarte curajos. 
Şi i-a părut teribil de rău pentru ce s-a întâmplat. Sper că nu ești 
foarte supărată pe el. Fiul tău te iubeşte la nebunie. 

-Nu sunt deloc supărată pe el, zise Millie. Mi se face rău când mă 
gândesc ce-ar fi putut să i se întâmple, dar, în același timp, am sen- 
zaţia că s-a pedepsit singur suficient de mult pentru că a fugit așa. 
Și nu e genul de băiat care să uite o lecţie învățată cu atâta duritate. 

- Da, nici eu nu cred, zise Farah, zâmbindu-i cu afecțiunea. Ba, de 
fapt, cred că... 

Vocea agitată a lui Jakub pluti apoi pe coridor, și Millie grăbi pa- 
sul, dar imediat după aceea ea și Farah se opriră, uimite, când auziră 
tonul contrastant al vocii lui Argent. 

-Nu cred că o să mai pot dormi vreodată, mărturisi Jakub, cu 
vocea-i tremurătoare de plâns încă încărcată de neliniște. 

-Am adus-o înapoi pe mama ta, așa cum ţi-am promis și sunteți 
amândoi în siguranţă aici. Nu ai de ce să îţi fie teamă. 

- Păi și atunci de ce nu mă pot opri din plâns? întrebă Jakub, prin- 
tre sughițuri. 

Millie simți că inima i se strânse în piept și dădu să fugă lângă 
patul fiului ei ca să-l strângă în braţe. 

-Vrei să o chem pe mam... 

- Nu! strigă Jakub. Nu, n-o chema! 

Millie încremeni atunci, simțind cum durerea îi aluneca printre 
coaste ca un râu. 

-Nu vreau să mă vadă. Nu pot să dau ochii cu ea! Nu așa. 

- De ce nu? 

În fața furtunii agitației neliniștite a tinereții lui, glasul rece și 
temperat al lui Christopher venea ca un balsam ciudat și eficient 
pentru fiul ei. 

-Nu am un ...t...tată, suspină Jakub. Și asta înseamnă că... că eu 
sunt b... bărbatul familiei noastre. Mama nu are pe nimeni altcineva. 
Eu sunt cel care ar trebui s-o protejeze de rele, nu-i așa? Și nu am 
făcut o treabă prea bună. Nu mă comport deloc ca un b... b... bărbat. 

Millie își lipi imediat mâinile peste gură de șoc și de suferinţă. 
Rușinea pe care o auzea în glasul fiului ei era prea mare și prea împo- 
vărătoare pentru cineva atât de tânăr. Oare ea îl făcuse să se simtă 
așa? Oare ea pusese, fără să-și dea seama, responsabilitatea fericirii 
ei şi a singurătăţii ei pe umerii lui mici și firavi? 

O durea inima pentru el, pentru că nu avea să afle niciodată că 
tatăl lui natural murise chiar în această după-amiază. Și că, dintre toți 
oamenii din casa aceasta — poate cu excepţia lui Lady Northwalk —, el 
era cel prin ale cărui vene curgea un sânge de sorginte nobilă. Era fiul 
bastard al unui nobil și al unei imigrante. Crescut de o femeie care 

nu știa nimic despre copii şi care nu știa nimic altceva decât cum să 
îl iubească. 

Dar dacă asta nu era de-ajuns? Dacă ea nu era de-ajuns? Și în clipa 
aceea își dori din nou să dea buzna înăuntru acolo, să-l strângă la 
pieptul ei, la fel ca pe vremea când era atât de mic încât își putea în- 
fășura braţele și picioarele în jurul ei, și să se agaţe de ea ca un pui și 
să plângă, până când ea îl alina și-l pupa ca să-i treacă durerea toată. 

Farah o cuprinse de umeri cu un braţ ferm, aruncând o privire cu 
subînțeles spre ușa dormitorului. 

- Ţi-am mai zis, nici eu nu am tată, spuse Christopher cu blânde- 
te. Nu am avut niciodată. 

-Dar știi măcar cine a fost? 

Patul scârțâi un pic sub presiunea unei greutăți considerabile, 
când Christopher se așeză, probabil, lângă el. 

- Nu. Mama m-a botezat după ea. Mi-a zis că tatăl meu nu era 
genul de om care să merite să aibă un copil botezat după el. Și cred 
că a avut dreptate. 

- Adică, pe mama ta o chema Christopher? 

- Christine. Numele acesta se rupse cumva chinuit de pe buzele 
lui, ca și când nu îl mai rostise de o viață întreagă. 

-Şi ai protejat-o tu? 

Millie închise ochi și rămase cu mâinile-i tremurânde încă lipi- 
te peste gură, în timp ce lacrimi fierbinţi îi ardeau ochii în spatele 
pleoapelor închise. 

-Nu. Vocea lui Christopher era mai încordată deja, mai întu- 
necată, dar el reușea cumva să își păstreze stăpânirea de sine. Dar 
tu acum trebuie să înţelegi ceva ce eu nu am înțeles când eram de 
vârsta ta. Mamele — așa ca a mea... așa ca a ta — nu-și extrag pute- 
rea din protecţia ta, ci din faptul că te protejează ele pe tine. Mama 
ta are nevoie să fii copil cât timp ești copil. Și apoi bărbat, după ce 
devii bărbat. 

Asta era adevărat. Christopher avea incredibil de mare dreptate. 
Dacă nu ar fi fost fiul ei, dacă nu i-ar fi fost frică pentru el și nu ar 
fi fost iubirea pe care i-o purta, nu ar fi avut niciodată ferocitatea și 
forţa pe care le avusese în catacombe. 

Jakub se opri din plâns și rămase incredibil de tăcut o vreme, în 
vreme ce Millie și Farah se strângeau în brațe pe coridor, cu inimile 
pline de o înţelegere intrinsecă a cât de mult îl costa probabil pe asa- 
sin conversaţia aceasta. Dar și a ceea ce putea câștiga Jakub de pe 
urma discuţiei. 

- Serios? veni întrebarea înlăcrimată a fiului ei. 

— Serios. Când eram de vârsta ta, mama mea născocea tot felul de 
modalităţi ingenioase ca să mă ţină ocupat. Ca să mă ţină fericit și... 
curajos. A făcut-o pentru mine, dar cred... cred că a ajutat-o la fel de 
mult și pe ea. 

-Pe mine mama mă pune s-o învăţ lucrurile pe care le aflu din 
cărți sau de la școală. Vocea lui Jakub se însenină atunci, și lui Millie 
i se părea dulce-amărui faptul că înțelegea de ce. Dulce pentru că știa 
că îl iubea și amărui pentru că descoperise, așa mic fiind, de ce făcea 
ceea ce făcea. Se preface că înţelege greșit totul și îmi repetă totul așa 
greșit, şi apoi râdem amândoi până ne doare burta. 

- Păi, uite, vezi? Mama ta... ea e... 

Millie își ţinu răsuflarea, în timp ce inima sa aștepta cu nerăbdare 
să audă următoarele lui cuvinte. 

- Domnule Argent? întrebă Jakub. 

Millie tresări atunci, dorindu-și ca fiul ei să fi mai așteptat măcar 
o clipă, ca ea să fi putut auzi cuvintele pe care Christopher nu apu- 
case să le mai rostească. 

- Hmm? 

-Ce făcea mama ta când nu puteai să dormi? 

Trecu o secundă. 

-Dar mama ta ce face când nu ai somn? întrebă Christopher. 

-Nu știu. Eu dorm întotdeauna. 

După asta se instală o tăcere ce păru a dura o eternitate. 

- Mama... mama cânta. Glasul lui Christopher era îngroșat de 
emoție. Cântam amândoi. 

-Ce cântaţi? 

- Cântece, desigur. 

- Pai, da, dar ce cântece? întrebă Jakub cu o afecțiune marcată 
de o ușoară exasperare. 

-Ă... nu îmi mai amintesc. 

-Nici măcar un cântec? 

Salteaua scârțâi din nou, semnalând o schimbare de mișcare. 

-Poate unul... 

- Mi-l cânţi? 

- Nu. 

-Te rog? 

-În nici un caz. 

- Refuz să adorm până nu-mi cânți, îl tachină Jakub. 

- Foarte bine, atunci. O să fii epuizat foarte mult timp. 

— Atunci, îmi spui măcar cum se cheamă? Poate îl știu și eu? 

Jakub începea să sune din nou ca el însuși, și Millie nici că putea 
să fie mai recunoscătoare. 

-Foarte bine, consimţi Christopher. E un vechi cântec celtic. Se 
numește Șșttt. 

- AI! Păi îl știu! chicoti Jakub, vesel. Bătrâna doamnă McMasters 
obișnuia să mi-l cânte când era mama pe scenă. Asta înseamnă că 
ești scoțian, domnule Argent? 

-Nu aș putea spune. Presupun că e o posibilitate. 

Vocea subțire și copilăroasă a lui Jakub spintecă apoi noaptea în- 
tunecată cu o dulceaţă care îţi sfâșia sufletul. 


Șșttt-șșttit seara la culcare, 
Vise frumoase vin la înaintare. 
Vise de râset și libertate 

Și pace pentru eternitate... 


-Ăă... nu mai ştiu strofa următoare, zise Jakub, oftând. 

Farah ținea o mână strânsă în jurul umerilor lui Millie, și mâna ei 
liberă îi zbură imediat în dreptul inimii când Christopher le uimi 
pe amândouă dincolo de cuvinte începând să cânte încet: 


O să zâmbeșşti în somn. 

De veghe o să stau eu la al meu tânăr domn. 
Şşttt-şşttt, acum, dragul meu, 

Și nici o lacrimă până dimineaţă, nici tu, nici eu... 


Dacă ar fi avut ochii uscați și inima liberă, în clipa aceea totul 
s-ar fi schimbat. Dar, așa, Millie descoperi ceva despre potenţialul ei 
asasin devenit iubit mercenar. Ceva ce nu i-ar fi trecut prin cap vre- 
odată că ar fi putut afla despre el, indiferent de cât de mult timp și-ar 
fi permis să rămână în viața ei. 

Christopher Argent avea o voce de înger. 


Dorian îl rugă pe inspectorul Carlton Morley să ia loc, înainte ca 
omul să cadă din picioare. Părea la fel de palid precum luna plină 
de iarnă târzie care își arunca razele pe ferestre. Cu toate acestea, 
iată-l aici, acum... din nou... stând în salonul de oaspeţi al lui Farah, 
în mijlocul nopţii, împreună cu un asasin instabil emoțional în care 
inspectorul trăsese cu numai câteva ore în urmă. 

Dorian cugetă atunci că probabil Morley avea boașe mai mari de- 
cât bănuise el. 

Farah era ocupată să se ocupe de domnișoara LeCour, și, fără 
ea pe post de mediator, Dorian se întreba dacă avea într-adevăr să 
păteze covoarele de sânge. 

Dar, oricum ar fi fost, cu siguranță avea să fie o întâlnire mai mult 
decât interesantă. 

- Cărui fapt datorăm plăcerea vizitei tale? întrebă Dorian, într-o 
imitație perfectă a politeţii de mai devreme a soției lui. 

Mâneca stângă a jachetei costumului de lână al lui Morley fusese 
împăturită și prinsă pe dedesubt, din moment ce avea brațul rănit 
legat într-o atelă, susținută de un bandaj în jurul gâtului. Se așeză 
greoi, după care tresări. 

-Am venit cât am putut de repede. 

- Da, încuviință Blackwell, luând și el loc pe canapea. Dar ai ratat 
petrecerea. 

Argent rămase în picioare, uitându-se la inspectorul-șef cu răcea- 
la caracteristică. 

-M-am bucurat să aud că domnișoara LeCour a fost salvată. Morley 
se uită atunci în sus la Argent. Și că Dorshaw a fost învins. 

-Nu datorită ție, zise Argent, pe un ton de gheaţă. 

Agitaţia care începea să prindă contur în ființa lui Morley îi mai 
aducea un pic de culoare în obraji. 

-Dacă aş fi fost informat de situație în prealabil, aș fi... Inspec- 
torul începu atunci să alunece într-o parte, dar își recăpătă repede 
echilibrul, proptindu-se în mâna bună. 

-Ce ai fi făcut? Ai fi leșinat? pufni Argent. Nu mă face să râd. 

Dorian se pomeni atunci căutând în palatul vast al memoriei sale 
de elefant după un momentul în care Christopher Argent râsese vre- 
odată. Doar că nu găsi nimic, după cum era de așteptat. 

-Am văzut mult sânge vărsat la viața mea, recunoscu Morley. 
Dar nu pe al meu și niciodată așa. Nu am leșinat niciodată... adică... 
nu mi s-a mai întâmplat niciodată asta. 

- O explicaţie pe care probabil până acum ai păstrat-o pentru dor- 
mitor, chicoti Blackwell, răutăcios. 

Trăsăturile lui Morley se întunecară atunci, și începu să-i pulseze 
vizibil o venă la gât, dar rămase la fel de rece și de stăpân pe sine pre- 
cum însuși Argent. Și Blackwell nu putea să nu-i acorde credit pentru 
asta. Omul era într-adevăr greu de zdruncinat. 

-Aş fi venit să te omor și pe tine dacă i s-ar fi întâmplat ceva, 
îl ameninţă Argent. Tot ce s-a întâmplat astăzi este și din vina ta. 
Oamenii tăi incapabili l-au avut în custodie pe Dorshaw și au reușit 
să-l piardă. Și l-aş fi omorât la timp dacă nu m-ai fi întrerupt tu. 

Dorian putea simți înflăcărarea din Argent și îl uimea dincolo 
de cuvinte. Îl crezuse dintotdeauna din gheață, dar constata că asa- 
sinul avea un foc mocnind sub toate straturile de răceală. 

Și cutezătoarea domnișoara LeCour era carburantul care îl ali- 
menta. 

- Știu, zise Morley, printre dinţii-i încleștați. 

-Hai să vorbim pe șleau, inspectore. Dorian se lăsă pe spate pe 
canapea și își cuprinse bărbia cu degetele într-un gest meditativ, în 
timp ce-l privea pe Morley cu o curiozitate incredibilă. De ce ai venit 
aici? Cu siguranță nu te-ai târât din patul de recuperare ca să fii cri- 
ticat de noi pentru prostia și ineficienţa instituţiei pe care o conduci, 
nu-i așa? 

Cu maxilarul încleștat , cu trăsăturile-i aristocratice palide și asu- 
dând din cauza durerii, Morley închise ochii o clipă, ca și când și-ar fi 
adunat curajul pentru ce avea să spună. 

-Mă înec, Blackwell. Mă înec în sânge. Străzile sunt inundate 
de sânge. 

-Cum au fost mereu. 

- Da, dar lucrurile se schimbă. Acum există mașinării și arme de 
foc, și oameni ca noi care trăiesc pe străzi bune, așa ca asta. Oameni 
care s-au ridicat prin propriile forţe și care nu au sânge nobil cu care 
să se laude. Oameni care și-au clădit averile din războaie străine, 
mercantilism opresiv și piețe americane. 

Dorian chicoti. 

-Oameni ca tine, poate. Eu sunt conte, sau nu ai aflat încă? 

-Un titlu de curtoazie, pe care l-ai obținut datorită soției tale, îl 
contrazise Morley. 

-Sunt fiul bastard al unui marchiz și am mai mult sânge nobil 
în degetul mic de la mână decât ai tu în tot corpul. 

Atât Argent, cât și Morley se uitară atunci la el de parcă i-ar fi 
crescut dintr-odată coarne. 

Argent știuse asta, desigur, dar nimeni nu îndrăznise să vorbeas- 
că despre asta cu voce tare de mai bine de zece ani. 

De când devenise Dorian Blackwell. 

-Un marchiz? repetă Morley, încruntându-se. De unde până 
unde, mama dracului, ești tu...?! 

-Un străvechi titlu scoţian. Dorian îl studie îndeaproape pe 
inspector şi sesiză momentul precis în care piesa de puzzle lipsă 
se așeză la locul ei în mintea lui Morley. Unul care a fost deținut de 
un Mackenzie, dacă nu mă înșel. 

- Ravencroft, mârâi Morley cu sufletul la gură. Ar fi trebuit să ghi- 
cesc. Arăți exact ca el. Dar... dar e imposibil! Abia dacă are patruzeci 
de ani sau așa... 

-Tatăl lui a violat-o pe mama mea. 

Morley clătină din cap. Neîncrederea și îndoiala îi străluceau în 
ochii-i deja injectaţi de durere. 

-Eşti fratele Demonului Scoţian? 

-Fratele vitreg. Dorian ridică din umeri, simțindu-se stânjenit 
cu cuvântul acela. Vă cunoaşteţi, dacă nu mă înșel. Ai luptat în regi- 
mentul lui în al Doilea Război al Opiului. 

Morley încuviință din cap, cu ochii tulburați de amintiri. 

-N-am mai văzut niciodată ceva ca Ravencroft. Ataca tunurile 
chinezești ca și când nici nu ar fi existat! Gloanţele, ghiulele de tun, 
cuțitele, baionetele... toate păreau să-și schimbe cursul în aer și să-l 
ocolească. Cu toţii am făcut lucruri... am ucis oameni, dar... Liam 
Mackenzie... El era... un barbar. Sălbatic. Incredibil de eficient. 

Inspectorul clipi, de parcă ar fi ferecat porți de mult închise spre 
trecut, pentru a nu se mai uita din nou dincolo de ele. Și asta îl făcea 
pe Dorian să se întrebe ce anume era acolo de Morley nu voia să 
mai vadă. 

- Mda, ce pot să zic?! Cred că e o trăsătură de familie. Blackwell 
nu voia să vorbească despre fratele său. Pentru că asta ducea inevi- 
tabil la tatăl lor infam, și asta era o conversație pe care chiar nu-şi 
dorea să o deschidă. 

Cu nimeni. Niciodată. 

-Dar discutam despre motivul pentru care ești acum aici, îi amin- 
ti Dorian. 

Morley încuviință din cap, fiind de acord să lase trecutul ferm 
îngropat acolo unde-i era locul. 

-Sunt aici pentru Argent. 

Asasinul își desfăcu brațele, pe care până atunci le ținuse încru- 
cișate la piept, şi Dorian se aplecă ușor în față, întrebându-se dacă 
Morley era conștient de cât de aproape se afla de a-și vedea moartea 
cu ochii. 

-Şi nu ai adus cu tine o armată? 

-Nu ca să-l arestez, rectifică Morley. Ca să-l angajez. 


322 


O țintă seducătoare — 


Dorian se întrebă atunci dacă toate momentele în care se pome- 
nea fără cuvinte erau sortite să aibă legătură cu Christopher Argent. 
Inspectorul se întoarse atunci spre asasinul în cauză, aranjându-și 
atela de la braț. 

-Puteai să nu tragi de sfoara clopoţelului ăluia ca să chemi ser- 
vitorii. Puteai să mă lași să sângerez până muream. Probabil mi-ai 
salvat viața. 

Dorian se răsuci pe locul său și rămase holbându-se la Argent cu 
unicul său ochi bun. Dar nemernicul de Argent nici nu se obosi să-și 
ridice ochii de la focul care ardea în șemineu. 

-Toate împușcăturile alea i-ar fi alertat oricum pe servitori, mor- 
măi el. 

Dar nu era deloc clar dacă spunea asta ca să se explice în fața lui 
Blackwell sau a lui Morley. 

-Nu asta e ideea, afirmă Morley. 

- Și atunci, care e ideea? mârâi Argent, cu asprimea lui obișnuită. 

Morley inspiră adânc și se ridică, legănându-se un pic înainte 
să-și găsească echilibrul. 

-Formez o echipă de oameni de elită. Oameni care au... talen- 
te unice, care să scape orașul de criminali precum Charles Dorshaw. 
Care să vâneze copii dispăruți şi criminali în serie, și anarhiști, şi 
teroriști — oameni care nu pot fi atinși de braţul legii. Ca să facă lu- 
cruri... lucruri pe care poliția pur și simplu nu le poate face. 

- Tu? zise Dorian și râse batjocoritor și fără haz. Liderul unei 
organizaţii justițiare paramilitare formate din mercenari? Cum este 
clanul Pinkerton din America? 

Morley clătină din cap, vehement. 

-Deloc aşa. I se adresă apoi lui Argent: Oamenii ăștia nu ar servi 
niciodată interese private. În schimb, ai fi un slujitor şi un aplica- 
tor al justiţiei. Un agent al coroanei. Gândește-te la modul cum ai 
protejat-o pe domnișoara LeCour. Cum ai salvat-o din ghearele unui 
nebun. Din ghearele unui ticălos mârșav. Ai putea face asta pentru 
numeroși alți oameni. 

Cu o expresie fermă de scepticism întipărită pe chip, Argent se 
uită atunci în cele din urmă la Morley. 

-Eu aș fi primul ticălos mârșav de pe lista ta. 

-Ți s-ar acorda imunitate pentru toate crimele comise în tre- 
cut, desigur. 

Argent pufni. 

-Am deja imunitate. Nu poți dovedi că sunt vinovat de vreo cri- 
mă. Ce naiba?! Și îmi plătesc și taxele datorate coroanei. 

-Aş putea să te înfund pentru uciderea lui Lord Thurston, zise 
Morley, ridicând arogant dintr-o sprânceană. Ai fost acolo. Și aveai 
un cuţit în mână. 

Dorian își înăbuși un tresărit înțelegând că Morley tocmai își 
pierduse orice șansă pe care o avusese vreodată de a-l câştiga de par- 
tea sa pe asasin. 

-Ai putea încerca. Vocea lui Argent ar fi trebuit să-i îngheţe în 
vene lui Morley puţinul sânge pe care îl mai avea. Am petrecut sufi- 
cient timp ca prizonier al coroanei ca să-i fac vreodată vreo favoare. 

-Asta nu ar fi o favoare. Ai fi recompensat pentru serviciile sale. 

-Nu ţi-ai putea permite să mă plătești. 

Morley își folosi atunci unica mână bună și făcu un gest de 
disperare. 

-Îți ofer o ieșire din... din circumstanţele tale actuale. O altă via- 
tă. O cale mai dreaptă. Şansa de a fi o forță în slujba binelui. De a fi 
un om mai bun. 

Argent scoase un sunet gutural și porni spre inspector, oprin- 
du-se faţă în faţă cu el. Și, spre creditul lui Morley, acesta nu se dădu 
înapoi, chiar dacă asasinul masiv se înălța deasupra lui cu câţiva cen- 
timetri semnificativi. 

Dorian sări imediat în picioare, gata să intervină. 

-Tocmai oamenii care se aflau în poziţia ta au fost cei care m-au 
adus pe calea asta de la bun început. Am fost și eu nevinovat, cândva. 
Amândoi am fost nevinovaţi, zise gesticulând spre Dorian, care era 
complet de acord cu el. Am fost buni. Dar, în spatele zidurilor cuștii 
tale, am pierdut orice noţiune a acestui cuvânt. Argent trecu ferm pe 
lângă Morley, lovindu-l în umăr fără milă. 

Și Morley se albi la față și mai tare din cauza impactului zgudui- 
tor. Asasinul se opri în pragul ușii, dar nu se uită înapoi când zise: 

-Dacă sângele inundă străzile, voi sunteți singurii vinovați. 

După aceea, dispăru în josul coridorului întunecat. Morley se în- 
toarse atunci spre Dorian. 

- 'Te-aș ruga să mai vorbeşti tu cu el, Blackwell. Fă-l să înțeleagă 
că încerc să schimb toate astea. Să mă asigur că viitorul nu va mai 
semăna cu trecutul... 

-Nu te uita la mine, zise Dorian și ridică din umeri. Eu nu am nici 
o putere în decizia lui. 

- Atunci, cine? întrebă Morley. 

Dorian se încruntă, uitându-se chiorâș cu unicul său ochi bun în 
umbrele propriei case, observând că Argent nu plecase, așa cum îi 
era obiceiul, ci se dusese sus la etaj spre camerele de oaspeți. 

-Asta e o întrebare excelentă, inspectore. Și ceva ce rămâne 
de văzut. 


Capitolul 28 
SES 


Millie era epuizată. Cu toate acestea, nu părea să se poată con- 
vinge să stingă felinarul și să se culce. Plină de tot felul de scenarii și 
întrebări fără răspuns, mintea sa părea să se învârtă în gol în întune- 
ric. Și erau prea mulți monștri care pândeau din umbră. 

Prea multe amintiri. 

Stătea așezată pe marginea patului frumos și confortabil din ca- 
mera de oaspeţi și se uita la începuturile de vânătăi de pe încheieturile 
ei, lăsate de cătușele grele de fier. Şi apoi, își lăsă vederea periferică să 
încețoșeze imaginea de fundal a dormitorului și să dispară treptat. 
Îmbrăcată comod într-o cămașă de noapte albă împrumutată, îmbă- 
iată, cu părul pieptănat și împletit, rămase nemișcată timp de multe 
minute lungi. 

Jakub era în siguranţă. Și ea era vie. Pericolul fusese înfrânt și 
eliminat. Păi, și atunci, cum se făcea că se simțea mai nesigură ca 
oricând? Ce era nodul acela de teamă pe care îl simțea adânc blocat 
în gâtul ei? 

De ce gândul de a se întoarce la viaţa ei fermecătoare și fericită o 
făcea să se simtă atât de melancolică? 

Știu că el era acolo înainte să scoată vreun sunet. Poate că îl aș- 
teptase. Pentru că, din clipa în care Christopher Argent intra într-un 
dormitor, toate întrebările aveau brusc răspunsuri. Și toată neliniș- 
tea dispărea ca prin farmec. Tot întunericul din lume părea dintr-oda- 
tă un loc mai sigur. Pentru că el era o parte din el, și bezna era o parte 
eternă din sufletul lui. 

Părea dur și sălbatic. Furios. Trăsăturile lui faciale păreau cio- 
plite în piatră, doar că nu mai recunoștea acolo expresia rece și 
sumbră cu care ajunsese să se obișnuiască. Și, deși nu se uita direct 
la ea, citea tot ce avea nevoie pe chipul lui. Acesta nu era bărba- 
tul care cu mai puţin de o jumătate de oră în urmă îi fredonase cu 

blândețe un cântec de leagăn fiului ei. Această creatură din fața sa 
era o cu totul altfel de fiară. Poate una pe care nu o mai întâlnise 
până acum. 

Millie nu era obișnuită ca acest om să degaje atât de multă căl- 
dură, darămite incendiul mistuitor pe care îl simțea emanat prin toți 
porii lui. Fierbinţeală, posesiune și ceva mai profund de atât, ceva 
mai permanent, radia acum din trupul lui masiv. 

Și o căldură de răspuns izbucni și sub pielea ei, și tânjea să o 
lase să se îmbine cu a lui, temându-se că altfel ar fi fost mistuită 
pe vecie. 

- Eşti... vie. Pieptul i se ridica și cobora în ritm alert, și avea o 
strălucire stranie în ochi, de parcă s-ar fi așteptat să vină aici sus și să 
descopere că dispăruse — sau mai rău. Vreau să spun..., începu el și își 
drese glasul. Eşti frumoasă. Adică... ăă... arăţi... mai bine. 

Se comporta ciudat. Ei bine, mai ciudat decât de obicei. De fapt, 
se comportase așa de la catacombe. Deşi închisese ușa dormitorului 
ei în spatele său, încă nu dăduse drumul mânerului. Și Millie avea 
senzaţia că, dacă ar fi făcut chiar și cel mai mic pas spre el, ar fi fugit 
mâncând pământul. 

- Intră, îl invită ea, bătând ușor spaţiul de pe pat de lângă ea, 
făcându-i semn să vină să se așeze. Încă nu am avut ocazia să-ți mul- 
ţumesc așa cum se cuvine. 

-Nu e nevoie să-mi mulțumești. 

- Prostii, replică ea. Vino încoace. 

El clătină din cap și făcu un pas în spate. 

-Nu sunt tocmai în apele mele. Ochii îi străluceau straniu, iar 
mișcările lui erau agitate și sălbatice, nu grațioase ca de obicei. Dar 
trebuia să te văd. Îi întoarse apoi spatele şi dădu să rotească mânerul 
ca să plece. 

-Nu pleca, zise ea, întinzând ușor mâna spre el. 

- Nu trebuia să vin. Îmi pare rău. 

-Nu mi-e frică de tine, îl provocă ea. 

El se uită peste umăr cu asprime și zise: 

-Ar trebui să-ţi fie. 

- Știu. Se ridică și începu să-și descheie nasturii cămășii de noap- 
te și să o dea ușor la o parte de pe umăr, lăsând-o să-i alunece în jos 
pe contururile corpului. 

Ea era cea dezbrăcată, însă el era cel care stătea gol în faţa ei. 

-Sunt vie datorită ție. Și mă simt... vie. 

Nu trebui să spună altceva. 

Aerul se schimbă aproape palpabil în încăpere când rupse orice 
lanţ invizibil care îl ținea la distanţă de ea. Poate că unii ar fi numit 
asta decenţă. Alţii poate că ar fi numit-o frică. Și Millie știa în sinea 
ei că era un soi de amestec straniu al celor două. 

Dar, în cele din urmă, nevoia avu câștig de cauză în întune- 
ricul nopții. 

El se depărtă atunci de ușă, și picioarele lui mari și puternice în- 
ghițiră cu totul distanța dintre ei. Își recăpătase grația de prădător 
din sălbăticie, nemaisimțind nevoia să se ţină la distanță. 

Un fior de exaltare făcu să i se taie răsuflarea lui Millie cu o clipă 
înainte ca el să ajungă la ea, să o tragă în brațele lui și să o să- 
rute apăsat. 

Virilitatea lui letală o lovi ca un val palpabil mistuitor. Millie îi 
putea simți energia, mortală și tensionată, balansându-se pe mar- 
ginea lamei unui pumnal criminal. Pofta trupească generată de un 
bărbat atât de periculos se dezlănțui asupra ei cu o furie pe care nu o 
mai simțise niciodată din partea lui. Și era incredibil de erotic. Limba 
lui era un invadator moale, care îi revendica gura, mângâind-o pe a 
ei cu împingeri ferme și ritmate. Începutul lui de barbă îi zgâria sen- 
zual buzele, obrajii și bărbia. 

lar mâinile lui erau și mai dure. 

Plimbându-se peste tot în același timp, palmele lui îi stârneau pe 
piele senzații incomparabile. Și, odată ce ajunseră la curba spatelui 
ei, o lipi de el cu forță. Lungimea rigidă a bărbăţiei lui, pe care o simţea 
lipită de vintrea ei, era precum o stâncă nestăvilită. Putea simţi cum 
fierbinţeala pe care o emana în timp ce pulsa de dorință se prelingea 
între trupurile lor. 

Nu-și dorise niciodată ceva mai mult de atât. Nu simţise nicio- 
dată o nevoie mai mare sau mai chinuitoare. Tânjea să-i simtă greu- 
tatea deasupra ei. Corpul cufundat în al ei. 

Simţindu-se dintr-odată curajoasă și obraznică, se întinse între 
trupurile lor și îi cuprinse erecţia. Lui i se tăie răsuflarea, și își smulse 
gura de pe a ei. Buzele lui luceau de umezeala gurii ei, și ochii lui se 
uitau în jos la ea cu o strălucire ce prevestea un avertisment erotic. 
Numele ei se desprinse de pe buzele lui cu un mârâit gutural. 

-Te vreau deasupra. 

Se dezlipi de el și se întinse să-i descheie nasturii de la cămașă, 
dezvăluindu-i umărul peste măsură de încordat. 

-Nu ar trebui să... 

- Nu-mi nega asta, îi porunci ea, încet, lipindu-i un sărut apăsat 
de pânza de păianjen de cicatrici lucioase de pe umăr, în timp ce-i 
dădea cămașa jos. Nu-mi spune să nu fiu bună cu tine. Trebuie să fiu 
bună cu tine, și tu trebuie să mă lași. 

El tresări și se încordă când îl sărută pe umăr și pe pielea sensibi- 
lă de pe gât, dar braţele lui rămaseră strânse ferm în jurul ei. După 
câteva momente nesigure, capul lui cobori spre locul în care columna 
gâtului ei se intersecta cu umărul și o sărută acolo. 

Millie simţi că i se topește inima - și la fel și vintrea, devenind 
moale și udă și gata pentru el. 

Al doilea sărut al lui veni și mai tandru și mai catifelat, dar la 
fel de posesiv și de urgent ca anteriorul. Și o fermecă pe Millie în 
asemenea măsură, încât aproape nici nu sesiză zgomotele pe care 
le scoaseră cămașa și pantalonii lui când căzură pe podea. El le îm- 
pinse cu piciorul și își dădu jos și pantofii, după care o împinse pe 
spate pe pat, cu braţele lui puternice ancorate ferm de spatele ei, ca 
să-i atenueze căderea. 

Încet şi rigid, veni deasupra ei, șoptindu-i la ureche ceva aspru și 
profan. Îi putu simți mădularul erect, fierbinte și insistent pe coap- 
să, în clipa în care se întinse deasupra ei. 

Apoi, gura lui o găsi pe a ei, în căutarea unei consolări. Și ea 
i-o oferi cu dorinţă, alunecându-și mâinile pe mușchii încordaţi ai 
spatelui său și afundându-și degetele în părul lui mătăsos. Millie 
se așteptase ca acest moment să fie exploziv și plin de dorinţă. Ca un 
apogeu frenetic al unei nopţi îngrozitoare. 

Ceea ce nu anticipase însă era această nevoie profundă de a ex- 
plora toate nuanțele diferite ale dorinței lor. În trecut, atunci când 
se uniseră făcând dragoste, nu se putuse uita niciodată cu adevărat la 
el. Nu simţise exaltarea dată de faptul că-i vedea ochii transformân- 
du-se din gheaţă în indigo, atunci când era excitat. 

Degetele lui mari îi apăsară ușor sfârcurile, tachinând mugurii 
sensibilizați cu apăsări ferme și făcând-o să se cutremure de plăcere 
sub el. 

- Așa... moale..., mârâi el, ca și când își pierduse complet abilita- 
tea de a forma propoziţii complete și coerente. lar când îi supse buza 
inferioară, mâinile lui călătoriră mai jos, cuprinzându-i lățimea taliei 
și apoi arzându-i curbele şoldurilor. 


328 


O țintă seducătoare 


Millie gemu în semn de încurajare, savurând felul în care îi simțea 
mușchii puternici și netezi sub palme și greutatea trupului său incre- 
dibil, care o afunda în saltea. 

Îi gustă ușor cu dinții buza de jos, în timp ce degetele lui mari 
explorau intrarea umedă în tunelul femeiesc dintre coapsele ei. Un 
țipăt răgușit îi explodă de pe buze când atinse mugurele mic și sen- 
sibilizat de carne umedă, din care extazul părea să se reverse ca un 
vârtej spiralat prin trupul ei, până în extremitățile membrelor. 

Ea îi rosti numele cu sufletul la gură când orgasmul explodă de 
undeva din adâncul ei, după numai câteva mângâieri tandre ale mâi- 
nii lui. Se agăţă de el cu disperare, strângând tare din coapse, și se 
lăsă purtată de valurile plăcerii pure. Era doar vag conștientă de su- 
netul sălbatic pe care îl scotea el în timp ce-i explora părțile cele mai 
sensibile ale gâtului cu buzele și cu dinţii. 

Se cutremură sub el, până când membrele i se încordară cu câteva 
pulsaţii zguduitoare și apoi trupul i se înmuie, și își odihni fruntea 
pe umărul lui cicatrizat, în timp ce se chinuia să respire din nou. 
Christopher îi împrăștia sărutări pe linia părului și își plimba buzele 
mai jos pe maxilarul ei. După aceea, își încolăci mâna în părul ei, tră- 
gându-i capul pe spate în timp ce îi examină o clipă buzele și apoi i le 
captură, marcându-i pielea sensibilă cu începutul lui de barbă înainte 
de a se ridica ușor deasupra ei ca să-și admire munca. 

Millie putea simţi urgenţa nevoii de ea clădindu-se în el. Genun- 
chiul lui veni apoi între coapsele ei și o deschise larg sub el. 

Millie își lipi apoi ferm palma pe pieptul lui, oprindu-i avântul, și 
el încremeni. Christopher închise ochii strâns, ca și când ar fi știut 
că se terminase. 

- Uită-te la mine, îi porunci ea și se întinse să-i cuprindă fața 
în palme. 

El tresări, întoarse ușor capul și strânse din dinţi, uitându-se 
în șemineul întunecos de dincolo de picioarele patului. Mușchii 
lui se transformară imediat din foc mlădios în oţel rece și mâna lui 
se încordă în părul ei. 

Lui Millie îi era teamă să nu-l piardă, dar în clipa asta ştia că tre- 
buia să continue, oricât de dificil ar fi fost. 

-Te văd, Christopher Argent, șopti ea alinător, alunecându-și 
mâinile pe spatele lui gol și puternic și apoi în sus pe umflăturile de- 
licioase ale bicepșilor lui. Vreau să mă vezi și tu. Vreau să mă cunosti. 

Exercitând o presiune blândă, îi întoarse spre ea trăsăturile în- 
căpăţânate, și privirea lui se fixă într-un punct imaginar de sub 
ochii ei. 

-Vreau să simți asta nu doar în carnea ta. Dar și aici. Îi atinse 
pieptul și simţi bubuiturile inimii lui năvalnice. Îl sărută cu blân- 
dețe și apoi lăsă ușor capul pe spate, cuibărindu-l în palma lui. Uită-te 
la mine! îi porunci din nou. 

Și Millie chiar credea că era pregătită pentru ce urma să vadă în 
ochii lui atunci când îi îndeplinea porunca. Dar, Dumnezeule, se 
înșelase amarnic! În apărarea ei, nu credea însă că exista cineva 
pe lume care să poată susține intensitatea privirii lui pentru prea 
mult timp. 

Dar nu îndrăznea să-și mute privirea, ca nu cumva el să interpre- 
teze asta ca pe o respingere. 

Și nu existau cuvinte pe lumea asta pentru a descrie ceea ce vedea 
în adâncimile ochilor lui. Posesiune nu era nici pe departe un termen 
suficient de puternic. Dorinţă nu putea cuprinde nici măcar o jumă- 
tate din intensitatea aceea. Iar vulnerabilitate nici nu se putea integra 
în profunzimea sfârâitoare și tăcută a acelei senzații. 

Millie aproape că regreta ceea ce făcuse, pentru că, în clipa aceasta, 
înțelese că era posibil să fi dezlănțuit ceva inimaginabil, dintr-un loc 
mai sălbatic și mai profund rănit decât își putuse imagina. Poate 
că, de fapt, Cristopher Argent nu avea nevoie de mântuire. Era ceva 
mai profund de atât... și infinit mai complicat. Și Millie bănuia că el 
avea nevoie de izbăvire. De eliberare. Pentru că, deși ieșise din în- 
chisoare de ceva timp, o parte din el rămăsese captivă undeva acolo, 
în trecut. 

Mai mult decât își dorise orice în viaţa sa, Millie voia să fie ea 
cea care să îl elibereze definitiv. Şi acesta era un punct de pornire 
excelent. 

— Acum, nu ne-o tragem, îi șopti ea, alunecându-și cu blândețe 
degetul mare de-a lungul obrazului său. Nu și de data asta... 

El încuviinţă, tensionat, din cap. Privirea lui de neclintit rămânea 
ațintită spre ochii ei, ca și când ar fi fost un colac de salvare. 

-Nu și de data asta, aprobă el. 

Și o posedă incredibil de încet, cufundându-se în ea și umplând-o 
cu o fierbințeală pe care Millie nu o crezuse posibilă. Preţ de o clipă, 
rămaseră așa, nemișcaţi, în timp ce mădularul său îi deschidea tune- 
lul interior umed, pulsând înăuntrul trupului ei primitor. Și se uitau 
unul la altul, uluiți de intensitatea incomparabilă a momentului. Era 

ca şi când mii de tunete și fulgere explodau în interiorul lor, între ei, 
și, cumva, în același timp, își uneau mai mult decât trupurile. 

Era ca și când și-ar fi contopit și sufletele. 

-Ce mi-ai făcut? se tângui el, în timp ce o pătrundea din nou, mai 
puternic de data aceasta și stabilind un ritm care îi făcea pe amândoi 
să gâfâie de plăcere. 

Millie îi întâlnea fiecare pătrundere cu o ridicare încurajatoare a 
şoldurilor, în timp ce el se cufunda din ce în ce mai adânc în inte- 
riorul ei, cu fiecare împingere. 

O mângâia cu tandrețe. Îi mângâia sânii, umerii, gâtul, și degetele 
lui se curbau ușor în jurul coloanei delicate și moi a gâtului ei, într-o 
imitare blândă a strangulării. 

Millie ridică ușor bărbia ca să-i întâlnească buzele pofticioase, de- 
monstrându-i încrederea pe care o avea în el și provocându-l și pe el 
să aibă încredere în ea. 

Și nu dură mult ca extazul să se adune în ea. Și se luptă cu sen- 
zaţiile, pentru că își dorea cu disperare să rămână în acest moment. 
Să îl privească în timp ce se uita la ea. Dar, aparent, cu cât se lupta 
mai mult cu plăcerea pe care o simțea, cu atât aceasta devenea mai 
puternică, până când explodă precum valurile care se sparg violent 
de stânci pe timpul unui uragan. Și violența orgasmului fu atât de 
șocantă, încât mârâitul lui mulțumit se pierdu cu totul, înghițit 
de ţipetele ei extaziate. 

Dar Christopher nu-i dădu nici un răgaz. Ritmul în care se mișcau 
șoldurile lui deveni din tandru urgent, apoi frenetic și infuzat de pu- 
tere, pătrunzând-o atât de adânc, încât îi mai smulse încă un orgasm 
înainte ca primul să se termine. 

Ea se agăţă de el în timp ce el făcea dragoste cu ea, în vreme ce 
ultimele reverberaţii ale extazului se transformau într-o satisfacție 
îmbătătoare. Era o fiară primitivă și sălbatică. Mușchii puternici 
i se încordau și îi pulsau sub piele. Și își îngropa și mai adânc ca- 
pul în părul ei, în acord cu sunetele guturale, care veneau odată cu 
fiecare pătrundere. 

Felinarul arunca umbre erotice pe tavan, și Millie le privea dan- 
sând, în timp ce o strălucire moale și caldă îi infuza fiecare celulă. 

Iar când își dădu capul pe spate şi se îngropă adânc în ea, țipând 
şi cutremurându-se de forța eliberării sale, lui Millie mai că îi veni 
să plângă. Ba, de fapt, lacrimi de bucurie chiar îi năpădiră ochii în 
spatele pleoapelor, dar clipi și le îndepărtă. 

Descoperise cuvântul acela care ardea în ochii lui. Știa ce anume 
se întâmpla între ei. Înțelegea prea bine de ce nu doar și-o trăgeau. 

Amândoi o știau. 

De data aceasta, făceau dragoste. 


Minute incalculabile trecură într-o tăcere binecuvântată în timp 
ce stăteau unul lângă celălalt în strălucirea aurie difuză a felinarului. 
Millie asculta cum respiraţia lui Christopher se liniștea, de parcă 
se supunea voinţei lui nerostite. Și își dorea să fi fost în mintea lui. 
Să aibă privilegiul de a lua parte la gândurile unui om așa ca el. El era o 
enigmă în adevăratul sens al cuvântului. Un bărbat greu de înțeles 
şi mai dificil de citit. Și acele momente scurte în care i se permitea să 
aibă parte de o mică înțelegere a psihicului lui chinuit o făceau să-și 
dorească să sape și mai adânc, până ajungea să se cufunde în creierul 
lui ca o gâză — până când nu mai putea scăpa de ea. 

Cuibărindu-și faţa în lungimea musculoasă a brațului său, Millie 
ridică greutatea aceea incomparabilă și se strecură sub ea, așezându-și 
capul pe pieptul lui. Să-i asculte inima bătându-i în piept devenea 
rapid activitatea ei preferată. Și, în timp ce se cuibărea pe trupul lui 
cald și puternic, îl simţi încordându-se o clipită, dar apoi reacționă 
întocmai după cum sperase ea. O cuprinse în braţe și îndoi un pi- 
cior ca să facă loc picioarelor ei să se strecoare și să se încolăceas- 
că în jurul a lor lui. Și chiar și obrazul lui veni să se odihnească pe 
creștetul ei. 

Poate că ea nu era prima lui amantă, dar Millie era sigură că era 
prima femeie care avea privilegiul de se cuibări așa cu nemilosul 
Christopher Argent. lar înțelegerea aceasta îi oferea un sentiment 
aparte de posesiune şi de proprietate. În întregul Imperiu Britanic, 
aflat într-o veșnică expansiune, existau un număr aproape disperat 
de ducese, o abundență de marchize și un număr considerabil de 
contese. Dar, în braţele acestui bărbat, Millie se simțea ca o regină. 
Inegalabilă și protejată. Și nimic de pe lumea asta nu se putea com- 
para cu această senzaţie. Și știuse. Millie se înălțase de nenumărate 
ori pe euforia ovaţiunilor. Câştigase o sumă de bani cu mai multe 
zerouri decât se așteptase să vadă în viaţa sa. Se bucura încă de suc- 
cesul aclamării și al recunoașterii. 

Dar, cumva, acest moment tăcut le întrecea pe toate acelea 
la un loc. 

Poate pentru că se afla în braţele unui bărbat de care se 
îndrăgostea. 

Închise ușor ochii și inspiră adânc, lăsând adevărul situaţiei să 
se instaureze în fiecare celulă a ființei sale. lubea mirosul cald al pielii 
lui... curat, înțepător și complet masculin. lubea fiecare cicatrice de 
pe corpul lui dur și fiecare ciob de gheaţă din ochii lui. lubea cum 
el se raporta la fiecare moment de plăcere și amuzament pe care îl 
împărtășeau, ca la un cadou rar cu care nu prea știa ce să facă. Și își 
dorea cu disperare să-i umple viața goală și tristă cu bucurie. Să-l 
înveţe cum să fie fericit. Cum să râdă. Doamne, Dumnezeule! Și-ar fi 
dat întreaga avere ca să-l audă râzând. 

Înțelegea că era nesigur de ceea ce se întâmpla cu inima lui, și nu 
doar cu emoțiile care se învolburau în ea, ci și cu faptul că avea 
cu adevărat una care pulsa și vibra. Dar avea inimă. Ea văzuse asta 
în ochii lui, și următoarea ei mișcare era să-l convingă să o lase în 
mâinile ei. Era un angajament uriaș, dar mai făcuse asta. Ba, la drept 
vorbind, reușise să câștige iubirea întregii Marii Britanii și a unei 
bune părți a continentului. Atunci când își punea ceva în minte, ob- 
ținea acel ceva. Și mintea și inima ei erau amândouă setate pe bărba- 
tul pe al cărui trup mare și gol stătea cuibărită. 

Și acum, de unde să înceapă? 

O declaraţie a intenţiilor ei părea un pic prematur. Și, dacă știa 
ceva despre bărbaţi, acest lucru era faptul că aveau cu toţii nevoie 
de iluzia că totul era ideea lor, astfel încât să nu se simtă încorsetați 
sau constrânși. Christopher Argent era un bărbat unic și straniu, dar 
era totuși un bărbat prin definiție, și ea simţea că era mai înţelept 
să îl lase pe el să hotărască ritmul în care evolua relația lor. Știa că el 
avea nevoie de mai mult timp ca să își proceseze sentimentele, din 
moment ce nu mai făcuse asta de o veșnicie. 

Și, în realitate, se gândea și că se cam grăbea. Dacă sentimentele 
pe care le avea pentru el erau mai puternice decât ale lui pentru ea? 
Dar poate reușea să afle asta. Pe de alte parte, nu puteai pur și simplu 
să ceri astfel de lucruri, nu? Nici măcar de la un bărbat predispus să 
fie uneori brutal de sincer. 

Aşa că se hotărî să adopte strategia pașilor mărunți. Să o ia înce- 
tul cu încetul. Acum, că amenințările, contractele puse pe capul ei și 
constrângerea nu le mai precipitau interacțiunea, trebuia să găseas- 
că altceva. 

Un zâmbet larg îi arcui buzele când i se născu în minte ideea per- 
fectă, îndulcind înzecit acest moment splendid. 

Întinse gâtul ca să se uite în sus la el și îl găsi încruntându-se la 
baldachin. 

Își odihni bărbia pe pieptul lui și zise mieros: 

-Eşti un dansator fantastic. 

El se uită în jos la ea, și ridurile de încruntare dintre sprâncenele 
lui se adânciră. 

- Poftim? 

-Îmi aminteam de momentul când ne-am întâlnit prima dată. 
Mi s-a părut de la bun început că ești incredibil de chipeș și miste- 
rios, dar, când m-ai invitat la dans, mi-era teamă că o să fii prea mare 
şi neîndemânatic ca să reprezinţi un partener bun pe ring. 

El își mută privirea. 

Aha, deci se întorseseră la treaba asta, nu? 

Refuzând să se lase descurajată, Millie își plimbă mâna pe pecto- 
ralii lui, apoi mai jos, explorând planurile rigide ale coastelor și ale 
abdomenului său. 

-Şi apoi, m-ai făcut să plutesc efectiv în timpul valsului, pe sub 
candelabrele albastre, și ai fost incredibil de grațios. Îi sărută pielea 
cu tandreţe și apoi își linse gustul sărat de pe buze și suspină mulțu- 
mită. N-am mai fost sedusă așa niciodată. 

El se încordă, și buzele îi zvâcniră. Un mic zâmbet, poate, 
care încerca să iasă la suprafață? Sau era doar imaginaţia ei plină 
de speranţă? 

-Te-am auzit când i-ai cântat lui Jakub, mărturisi ea. Ai un glas 
minunat. 

El nu îi mulțumi pentru compliment. În schimb, Millie privi sa- 
tisfacţia reacției lui colorându-i pielea în nuanţe rozalii. Un asasin 
care se îmbujora? Doamne, Dumnezeule! Cum i-ar fi putut rezista? 

-Ştim amândoi că n-ai fost educat ca nobil, se aventură ea, spe- 
rând să-i arate așa că era dispusă să discute despre trecutul lui și să 
împartă cu el povara a tot ce se întâmplase. Mama ta te-a învățat 
să cânți și să dansezi? 

Muschii gâtului său se mișcară când înghiţi apăsat, și ochii lui 
îi găsiră din nou pe ai ei în lumina difuză a felinarului. 

-Mama m-a învăţat să cânt, da, dar să valsez am învăţat în 
altă parte. 

- A, da? Și, mai exact, cine anume te-a învățat să-ți dezvolți acest 
talent specific? „Probabil vreo femeiușcă focoasă.“ Millie miji ochii, 
imaginându-și o blondă cu sâni mari, dansând vals cu el, înainte de 
a se apleca și a-i oferi... 

- Welton. 

Lui Millie i se tăie răsuflarea. Și apoi pufni scurt, înainte de a se 
lăsa pradă unor chicoteli deloc caracteristice unei doamne, care îi fă- 
ceau tot trupul să se cutremure. 

-Cred că... glumești, îl acuză ea, dincolo de vibraţiile râsului. 

-De ce aș glumi? întrebă el în felul acela serios al său, și o con- 
fuzie sinceră îi transformă trăsăturile facile, făcându-l să pară mai 
tânăr... aproape ca un copilaș. La un moment dat, mi-a devenit evi- 
dent că, pentru a putea prelua contracte în rândul înaltei societăți, 
aveam nevoie să mă pot amesteca și pierde în toate cercurile sociale. 
Și, cu cât ea râdea mai tare, cu atât el îi explica mai mult: M-am an- 
trenat să memorez destul de multe poziţii de luptă și cum să trec din- 
tr-una în alta, fluid. Și dansul e cumva ca asta, cred, doar că ritmul 
este muzica, în locul respirației. 

Chicotelile ei luară sfârșit cu un suspin, și Millie îl strânse în braţe 
cu afecțiune. 

-Şi îți place să dansezi? 

El ridică atunci din umeri, mișcând capul sprijinit pe umărul lui. 

-Nu știu. 

-Mi s-a părut că te-ai distrat în noaptea aceea, îi aminti ea. 

— Atunci, nu eram eu. 

Ah, da, în noaptea aceea fusese Bentley Drummle. Șarmantul, 
amabilul și vicleanul Bentley Drummle. Și totuși, Millie nu detectase 
nimic artificial în comportamentul său în timpul pe care îl petrecu- 
seră împreună în acea noapte. Nu o rănise, pentru că o dorise. Pen- 
tru că... poate pentru că chiar se simţise bine și se distrase? 

-Aş repeta experiența asta, la un moment dat, zise ea și se uită în 
sus la el, ca să-i observe reacţia. O îngrijora un pic întunecarea de pe 
chipul lui. Dar tot își adună curajul și insistă. Dacă mă gândesc bine, 
cred că ai putea să vii să mă iei cu trăsura ta elegantă, să mă duci în 
oraș și chiar și Sala de Safir, dacă preferi. Am putea să dansăm vals 
până când ne plictisim, și apoi am putea să găsim colțișorul întune- 
cat în care ne-am sărutat prima dată în noaptea aceea... 

-Nu mai știi ce mi-ai zis? o întrebă el, cu glas întunecat. 

-Eu spun multe lucruri. Pe jumătate dintre ele nici nu le mai 
țin minte. 

Un fior rece îi alunecă pe piele, în timp ce căuta prin memorie. 

-Eu nu am uitat. Se ridică apoi atât de brusc, încât aproape 
că o dărâmă de pe el. Își lăsă picioarele peste marginea patului și 'se 


335 


Kerrigan Byrne 


întoarse ferm cu spatele la ea. „După ce se termină treaba asta și ne 
despărțim, nu vreau să te mai văd niciodată.“ Își propti ușor băr- 
bia pe umăr, dar nu se uită la ea. Asta ai spus, și ţi-am dat cuvân- 
tul meu. 

Millie se ridică în șezut, apucând pătura și acoperindu-și pieptul. 

- Mda, ei bine... ăă... m-am răzgândit, evident. 

-Nu așa funcţionează lucrurile. 

Se ridică de tot, își luă pantalonii și se îmbrăcă cu gesturi ferme. 
Millie era atât de șocată, încât avu nevoie de un pic de timp ca să-i 
poată răspunde. Și abia atunci când el începu să-și tragă cămașa, se 
dezmetici suficient cât să spună: 

-Nu pleca. Ura cât de mică și de neajutorată îi suna vocea. Și cât 
de vulnerabilă o făcea asta să se simtă. Noi tocmai am... 

-Ar fi trebuit să plec înainte să se întâmple asta. Trebuia să mă 
duc acasă. | 

Millie nu putea înțelege cum un bărbat putea vorbi atât de rece și 
de furios într-un moment ca acesta. Dar, negreşit, așa era. 

— Ar fi trebuit să te las aici și să plec. Atunci, nu s-ar fi mai întâm- 
plat nimic din toate astea. 

Millie nu înţelegea. O jumătate din ea încerca să-și dea seama în 
ce punct anume conversaţia lor luase întorsătura asta şi cealaltă ju- 
mătate se străduia cu disperare să născocească metode de a-l face 
să se oprească sau măcar de-a o lua mai ușor. 

- Ceea ce am făcut acum a fost minunat, Christopher! Treaba asta 
dintre noi ar putea fi începutul a ceva important. De asta ţi-e frică? 
De asta vrei să fugi? Pentru că pot să te ajut. Doar rămâi, şi o să... 

El se răsuci atunci spre ea, violent. 

-Eu nu fug de nimeni! tună el. Și nu mă tem de nimic. Eu. Nu. 
Simt. Nimic. 

- Minti! îl acuză Millie. Ea știa mai bine, văzuse asta cu ochii ei, 
se conectase cu emoţiile lui și le lăsase să le alimenteze pe ale ei. 

-Te crezi tare curajoasă, nu-i așa? Porni spre ea și, până când 
ajunse la marginea patului, trăsăturile lui erau mai înghețate decât o 
iarnă siberiană. Cu ce mai exact crezi că mă poţi ajuta, Millie? Să-mi 
curăț sângele de pe haine când mă întorc acasă după o crimă? 
Să îmi cheltuiesc banii pătaţi cu sânge, ca să-mi umplu conacul cu 
lucruri scumpe și importante? Să mi-o tragi de să-mi insufli viața 
înapoi în corp, când sunt mort pe dinăuntru? Nu fi ridicolă! 

Millie tresări la auzul vulgarităților lui, dar înţelegea ce încerca să 
facă. Răbufnea așa ca să o îndepărteze. Îi testa limitele. Ridică bărbia 

sfidătoare și se strădui să împingă durerea, ca să-i răspundă în loc cu 
bunătate și înţelegere. 

-Ai fost așa gol pe dinăuntru în toți anii ăștia, mort pe dinăun- 
tru, așa cum spui, şi acum te întorci pe tărâmul celor vii. Pot să văd 
asta. Pot s-o simt. Se ridică în genunchi, încă strângând la piept cear- 
ceaful și întinzându-se după el cu cealaltă mână. Vreau să te iubesc, 
Christopher Argent! Și vreau să mă lași s-o fac. Nu trebuie să mai 
omori pe nimeni. 

-Te înşeli! mârâi el și se trase mai în spate, astfel încât să 
se distanțeze și ea să nu mai poată ajunge la el. Sunt un asasin. 
Mi-am cumpărat deja biletul spre iad și n-am nevoie de bagaje pe 
timpul călătoriei. 

-Cine-i ridicol acum? izbucni ea, și simțea că era periculos de 
aproape de o criză de furie. Nu înţelegi? Toţi cei care s-au purtat rău 
cu tine vreodată, toți cei care te-au rănit... ticăloşia lor este perpe- 
tuată de mâinile tale. Îi lași pe oamenii ăia care au omorât-o pe mama 
ta să definească cine ești tu — sau cel puţin ceea ce faci tu. 

-Ai grijă, Millie! o avertiză el. 

-E adevărul! Nimeni nu are cursul vieţii deja schițat. Vânturile 
se schimbă, mareele se schimbă! Și, chiar și dacă se luptă cu toate 
astea, un om tot are libertatea să aleagă unde se va termina călătoria 
lui și... 

-Dacă nu cumva un om ca mine îi pune capăt cu de la sine 
putere. 

Millie se mișcă mai în față pe pat. 

-Ai putea fi un cu totul alt om. Un om mai bun. 

-De ce v-aţi dori cu toţii să mă schimbaţi? Să mă distrugeți? între- 
bă el, furibund. În ochii lui se învolburară fulgere argintii și albastre 
în clipa când o apucă de braț, cu o strângere menită să pedepsească. 

Ea clătină din cap. Oare ce voia să spună cu acel „cu toții“? Nu 
încerca nimeni să-l schimbe sau să-l distrugă, ba dimpotrivă. Ea în- 
cerca să îl elibereze. 

Dar el nu se opri din tirada sa ca să-i dea ocazia să răspundă. 

- Sunt un vânător. Un criminal. E tot ce sunt și tot ce voi fi vre- 
odată. Și, dacă mă iubeşti, atunci ești îndrăgostită de un asasin. Ai 
putea să faci asta? Ai putea să mă privești plecând de acasă știind că, 
de fiecare dată când mă întorc, există cu un om mai puțin pe lume? 
Există o văduvă în plus? Cu un orfan în plus? Un suflet în plus care 
să mă condamne în iad? 

-E... eu... 

Christopher chiar părea dezgustat când îi dădu drumul la braț. 

-Cred că ai deja răspunsul. 

-Nu! Se replie imediat și își recăpătă capacitatea de a gândi lim- 
pede, aşa că se aruncă și-l apucă de materialul cămășii. Mă gândeam 
la Jakub acum, și... 

Şi se gândise că ar putea avea un copil împreună. Dădu să des- 
chidă gura ca să-i amintească de faptul că jurase că nu avea să lase 
niciodată pe lume un copil bastard. 

- Gândește-te ce fel de tată aș fi. 

Și cu asta, îi închise gura la propriu și la figurat. 

Expresia lui chiar se înmuie un pic când îi dezlipi degetele de pe 
mâneca lui și îi strânse mâna. 

-Tu eşti o mamă bună. Îi sărută mâna, după care îi dădu drumul 
și se îndepărtă. Oamenii de genul meu nu supraviețuiesc niciodată 
suficient de mult pentru a îmbătrâni. Nu au soţii și copii, ci dușmani 
și aliaţi. Oamenii la care ținem sunt slăbiciunile noastre. Asta îți 
doreşti pentru Jakub? 

Cam avea dreptate cu ceea ce spunea. Și lucrurile începeau să fie 
incredibil și dureros de logice. Lacrimile amenințau din nou să-i nă- 
pădească ochii, şi el ura de cât de multe ori o făcuse să plângă. Clipi 
de mai multe ori, dar lacrimile tot i se revărsară pe obraji, lăsându-i 
urme adânci și fierbinți în carne. De ce făcea mereu asta? De ce ve- 
dea mereu imposibilul și se întindea după el, ca să-l atingă, ca să-l 
obţină? De ce ignora întotdeauna toate obstacolele care i se iveau 
în drum? De ce presupunea mereu că putea schimba ceva? Că putea 
face totul mai bine, mai grandios, doar pentru că își dorea ea? 

Christopher nu se mai uită la ea, dar mușchii i se tensionară atât 
de tare, încât devenită aproape de piatră, în timp ce-și strângea res- 
tul lucrurilor. 

-Eu sunt o creatură a întunericului, și tu, Millie, tu îţi ai locul în 
lumina reflectoarelor! Se întinse spre ușă și o deschise, dar se opri o 
clipă înainte să plece. Dar ai avut dreptate, dacă mai contează vreun 
pic, chiar mi-a făcut plăcere să dansez cu tine în noaptea aia. 

Millie scoase un sunet gâtuit când ușa se închise încet în urma lui. 
Avusese dreptate când îi spusese mai devreme lui Farah că inima ei 
era rănită doar un pic. 

Pentru că acum era complet și desăvârșit frântă. 

Capitolul 29 
SES 


Durerea era un lucru pe care Christopher învățase să-l gestioneze 
de la o vârstă fragedă. Acolo unde oamenii așa-zis normali căutau 
confort şi căldură, el îşi petrecuse cea mai mare parte a tinereţii în- 
cercând să își facă traiul un pic mai puțin intolerabil. Confortul era 
ceva ce te făcea slab. Foamea te făcea puternic. Și, oricât de îngrozitor 
sau de oribil ar fi părut un lucru, nimic nu era de fapt de nesuportat, 
pentru că, atât timp cât un om era în viaţă, atunci, în mod evident, 
acel lucru putea fi îndurat și depășit. Fiecare zi nu era altceva decât 
o zi. Soarele va răsări dimineaţa, noaptea se va lăsa apoi și pământul 
va continua să se învârtă. 

Acestea erau lucruri pe care Christopher le ştia fără nici o umbră 
de îndoială. 

Oamenii mureau. Uneori, din cauza lui, alteori în ciuda lui. Speciile 
evoluau și se propagau. Nevinovaţii aveau de suferit. Cei puternici 
și influenţi construiau monumente. Religiile lumii intrau în război și 
oamenii lor își vărsau sângele unii altora, în mod ironic, în numele 
unui Dumnezeu al iubirii. Cei bogaţi acumulau și mai mulți bani. Cei 
săraci se cățărau unii peste alţii, ca să se întindă după o bucăţică de 
pâine. Femeile și băieţii își vindeau trupurile pe străzi. 

Soarele va răsări din nou dimineaţa și el va simţi durere. Apoi se 
va lăsa noaptea peste o jumătate de lume, și pieptul lui va fi o cavernă 
de singurătate pustie. Pământul se va învârti în continuare și sângele 
lui va ameninţa să nu-i mai curgă prin vene, pentru că durerea aces- 
tui simplu fapt era prea mare. 

Acestea erau lucrurile pe care le știa Christopher Argent. 

În acea zi, se dusese din nou să o vadă pe Millie la teatru. O pri- 
vise flămând dintre umbre în timpul repetiției cu costume de la 
amiază pentru spectacolul în care urma să-și facă debutul în câte- 
va ore. O comedie dramatică despre o curtezană și un avocat în- 
surat. Aparent, ea și regizorul-scenarist erau foarte afectuoși unul 
cu celălalt. 

Thomas Bancroft. Şi Christopher simţea o plăcere întunecată din 
a-și imagina în detaliu primele cinci moduri în care i-ar fi plăcut la 
nebunie să-l execute pe acel bărbat. Fără ştirea scenaristului, fiecare 

fantezie devenea din ce în ce mai sângeroasă de fiecare dată când 
Millie râdea la una dintre glumițele lui. 

De șapte ori. Râsese de șapte ori la el. Și îl atinsese de două 
ori. El o atinsese pe ea de cinci ori în timp ce-i ajustase poziția pe 
scenă, așezându-și mâna pe spatele ei când se uitau peste scena- 
riu sau îndepărtându-i de pe corsaj o pană care căzuse din peruca 
ei. De data aceea, îi atinsese pielea umărului gol, și Christopher își 
putuse da seama din felul în care-și mușcase buza Bancroft că o 
făcuse intenţionat. 

Oare de genul acesta de bărbați era atrasă Millie? Cu bucle întu- 
necate, cu ochi căprui gânditori, suplu și elegant și cu trăsături aris- 
tocratice? Cu un zâmbet lejer? Și cu o atingere blândă? 

Lui Bancroft i-ar fi fost dificil s-o mai atingă fără o mână, cuge- 
tă Christopher, gândindu-se să i-o desprindă din încheietura aceea 
subţire și s-o arunce în râul Tamisa. 

De data aceasta, Christopher reuşise să petreacă aproape două 
săptămâni fără să aibă nevoie să o vadă. Sau, mă rog, o săptămână, 
în realitate. Aproape o săptămână. Cinci zile. Reușise să reziste cinci 
zile agonizante fără să se uite la lumina care lucea inexplicabil în 
ochii ei întunecați. Fără să audă trilul glasului ei hipnotizant. Cinci 
zile fără să își umple plămânii cu aer. 

Înainte de asta, nu putuse rezista mai mult de trei zile, așa că se 
gândea că era un progres. 

ÎI durea totul. Îl durea corpul atât de tare, încât începuse să facă 
ceea ce-i văzuse pe numeroși alţi bărbaţi făcând în încercarea de 
a-și domoli durerea. Căutase o alinare pentru acele lucruri pe care 
le putea controla. Ba chiar începuse și să doarmă într-un pat normal. 
I se păruse copleșitor la început, dar, după ce-l pusese pe Welton să-i 
cumpere niște draperii pentru baldachin care să blocheze vederea 
spre restul încăperii spaţioase, le închisese și descoperise că un pat 
închis așa era într-adevăr de o mie de ori mai bun decât podeaua tare 
a debaralei sale. 

Nu mai lucrase de câteva săptămâni bune. Din ultima noapte în 
care fusese cu ea. În schimb, se ducea la teatru, își cumpăra bilet, stă- 
tea între umbre și bea un pahar privind-o pe scenă și șoptind laolaltă 
cu ea replicile pe care le știa deja pe dinafară. Și îi tresăreau mâinile 
atunci când o atingea cineva. Și strângea dureros din dinţi atunci 
când era sărutată. 

Uneori, își dorea să nu o fi cunoscut niciodată. Să nu fi avut 
amintirea pielii ei mătăsoase imprimată în buricele degetelor lui. 

Ca ea să nu fi intrat niciodată în sufletul lui ca să-i confirme că 
totuși avea inimă. În fond, exista un motiv foarte bun pentru care 
o îngropase așa adânc de la bun început. Și acum, că i-o găsise, 
îi aparținea ei. 

Și Millie chiar se oferise să o păstreze. Doamne, Dumnezeule! De ce 
ar fi făcut una ca asta? 

Acum, în timp ce mergea pe străzile cenușii ale Londrei pe în- 
noptate, Christopher era atent să nu clipească. Pentru că, de fiecare 
dată când închidea ochii, o vedea goală în faţa lui, cu pielea-i albă ca 
un crin, pătată de sângele pe care el nu și-l putea spăla de pe mâini. 
O vedea înecându-se în el. Vedea lacrimi de purpură revărsându-i-se 
din ochi în timp ce-l ruga, în timp ce îl implora să se spele de sânge. 
Și, cu cât o atingea mai mult, cu atât era mai mult acoperită de 
sânge și de mizerie. 

Şi visa același lucru și noaptea. Visa că îi ținea în mâini inima 
muribundă în timp ce ea se uita la el, înspăimântată, știind că inima 
ei era doar încă una dintre nenumăratele lui victime. 

Dar, pentru prima dată în viaţa lui, făcuse ceea ce era corect, nu? 
O îndepărtase. 

Adevărul a ceea ce îi spusese în sala de antrenament nu se dimi- 
nuase. Doar pentru că nu o ucisese nu însemna că nu o putea dis- 
truge într-o zi. Ce știa el despre a fi bărbat? Despre a fi soţ sau tată? 
Ea și fiul ei erau primele persoane la care ţinuse în aproape douăzeci 
de ani. Și forța sentimentelor lui pentru ea ar fi rănit-o în cele din 
urmă, era absolut sigur de asta. Nimeni nu ar fi trebuit să fie obligat 
să poarte pe umeri povara trecutului său. Nimeni nu ar fi trebuit 
să fie nevoit să cunoască viaţa lui pustie. Cu atât mai puţin Millie 
sau Jakub. Ei erau vii. Și el cu siguranță nu putea spune că fusese 
vreodată așa. Era de la sine înţeles că nu avusese vreodată o viață în 
adevăratul sens al cuvântului, iar cea pe care o trăise era pătată de 
fapte malefice. 

Așa că o lăsase să plece. O îndepărtase. 

Realitatea acestui fapt îi fură brusc toată puterea, ca un duh hain 
din povești, și se sprijini cu umărul de poartă, dorind să-și poată face 
plămânii să se mărească mai mult și să se umple cu aer. 

Ce minciună nenorocită! Nu o lăsase să plece. Îi permisese ei să 
îl lase pe el să plece, pentru că, aparent, nu se putea opri să se ducă 
să o vadă. 

Îl urâse la început. Stătuse cocoțat pe pervazul exterior al feres- 
trei ei din Drury Lane ca un gargui și ascultase cum micul Jakub 

o rugase să îl ducă să-l vadă și îl duruse atunci când ea inventase mo- 
tive ridicole pentru care nu puteau merge să-l viziteze. 

Iar lacrimile ei amare din clipele în care rămăsese singură aproape 
că-l omorâseră de-a dreptul. Plânsese. Millie plânsese. După el. Nu 
fusese niciodată un om cu impulsuri suicidare, dar faptul că stătuse 
acolo și-i auzise hohote de plâns aproape că-l făcuse să sară. Să se 
arunce. Și nu-l oprise de la a duce la bun sfârșit acest impuls decât 
gândul că ea sau Jakub i-ar fi găsit apoi trupul frânt pe caldarâm. 

Să o salveze și să o protejeze nu fusese suficient pentru a-i mân- 
tui sufletul. Şi fără îndoială știa și ea asta undeva în adâncul sufle- 
tului ei, chiar dacă la momentul respectiv nu voise să accepte asta. 

Şi, desigur, asta nu însemna nici că nu încercase să se oprească 
din a-i păzi pe ea și pe fiul ei. Dar pur și simplu nu părea să se poată 
abține. Începea să se teamă pentru ea dacă nu o vedea o perioadă 
mai lungă. Născocea lucruri întunecate și îngrozitoare care li s-ar fi 
putut întâmpla amândurora și se pomenea că nu mai putea func- 
ţiona până când nu-i găsea, teferi și nevătămaţi, văzându-și de viața 
lor. Un soi de instinct născut din experienţă îi spunea că încă erau 
în pericol. Că nu se terminase. Cu toate acestea, ştia că era ridicol 
și că nu făcea altceva decât să inventeze tot soiul de scuze care să-și 
justifice comportamentul obsesiv. 

Doamne, cât şi-ar fi dorit să fie cu ea acum! Își dorea imposibilul. 
Și-ar fi dorit să se ducă înapoi la teatru și să se desfete și să se tor- 
tureze cu agonia splendidă a prezenţei ei. Dar știa că, dacă l-ar mai 
vedea pe Thomas Bancroft punând mâna pe ea încă o singură dată 
blestemată, atunci ar... 

- Argent? 

Clipi ca să-și îndepărteze din minte gândurile acelea sumbre, șo- 
cat să se pomenească în fața conacului Blackwell. 

Dorian Blackwell cobora scările cu toată demnitatea regală a unui 
monah. Ținea capul ușor întors într-o parte ca să se uite la Argent cu 
singurul său ochi bun. Se apropie de poartă și o deschise. 

-S-a întâmplat ceva? 

- Nu. Dându-și seama că nu prea mai avea de ales, Christopher 
îl urmă atunci în sus pe alee, salutându-i scurt din cap pe cei patru 
„lachei“ care păzeau aleea din curte. 

- Păi, și atunci care, Doamne iartă-mă, e motivul pentru care te 
codești la poarta mea? Stai acolo de minute bune. 

Christopher îl urmă pe Blackwell pe ușa principală și în jos pe co- 
ridorul care ducea spre biroul său, incapabil să găsească un răspuns 

la întrebarea lui Dorian. Mai degrabă decât intenţia, picioarele sale 
neliniștite fuseseră cele care îl aduseseră la ușa lui Blackwell. Cu toa- 
te acestea, acum simţea un fior de ușurare că se afla în prezenţa în- 
tunecată a celui mai vechi asociat al său. Cu excepţia morții mamei 
sale mult iubite, Argent și Blackwell împărtășiseră unul cu altul cele 
mai grele și mai negre momente din viața lor. Așadar, poate că obiș- 
nuința aceasta era cea care îl făcuse să-l caute pe omul supranumit 
Inimă Neagră din Ben More într-un moment pe care îl percepea ca 
fiind de criză. 

-Ai ceva de băut? îl întrebă Christopher. 

Blackwell îi aruncă o privire curioasă. 

-Credeam că tu nu bei tărie. 

Se duse apoi la decantor și umplu două pahare de cristal, în timp 
ce aștepta un răspuns. 

- Nu beam. 

Christopher acceptă oferta generoasă și goli paharul din trei în- 
ghițituri mari. Alcoolul îi aluneca pe gât usturător, și amorțeala i se 
întindea de la stomac spre extremitățile membrelor cu o lichiditate 
plăcută și caldă. 

Blackwell ţinea decantorul în mână, turnându-i încă un pahar, 
înainte să se ducă amândoi să ia loc în fotoliile de lângă șemineu. 
Și stătură acolo în tăcere deplină un moment îndelungat, sorbind 
din paharele lor și contemplând lucruri întunecate în flăcări. Argent 
ar fi vrut să spună ceva. Ar fi vrut să-și despovăreze sufletul, să-și 
verse durerea și ura și iubirea în foc și să termine odată cu toată 
treaba asta. Și-ar fi dorit să fie din nou rece și lipsit de sentimente. 
Pentru că atunci nu ar fi trebuit să se mai uite la sine. Nu ar mai fi 
tânjit cu atâta ardoare după o viață pe care nu o putea avea. Nu ar 
mai fi avut astfel de cuvinte învârtindu-i-se prin minte şi stârnind 
noi scântei de incendii în interiorul lui: „Sper că dragostea adevărată 
și adevărul vor fi la sfârșit mai puternice decât orice rău sau orice 
ghinion lumesc“. 

Millie crezuse cu adevărat în cuvintele acelea. Și îi oferise mân- 
tuirea —cel puţin în ochii ei. 

Păi, și atunci de ce nu se putuse convinge să accepte oferta ei? 

„Pentru că sunt un laș blestemat“, gândi el. 

-Eşti un idiot, afirmă Dorian încetișor. 

-Nu e deloc înţelept să mă enervezi acum, răspunse Christopher, 
la fel de încet. 

-Şi, de asemenea, îmi ești ca un frate, mărturisi Dorian într-un 
moment uimitor și complet necaracteristic de căldură sinceră. Așa că 
pot să te enervez dacă vreau. 

Christopher nu se putea uita la el. 

-Oamenii ca noi nu au frați. 

-Ba, de fapt, eu am. Mai mult de unul — sau cel puţin așa mi 
s-a spus. 

În glasul lui Dorian se citea o notă de curiozitate complexă. Nu era 
nici amuzament, nici sarcasm, ci mai degrabă ceva între cele două. 

-Îi cunoşti? întrebă Christopher, pentru că nu se putu abtine. 

-Doar pe unul. Un marchiz scoțian. Îmi tot trimite whisky-ul 
ăsta blestemat de bun al lui. A fost plecat în străinătate, luptând pen- 
tru imperiu și toate alea, dar, de la moartea tatălui nostru, am fost 
într-un soi de contact ocazional. 

-Credeam că tu ai fost cel care a ordonat moartea tatălui tău, 
cugetă Christopher. 

Și apoi se uită la Dorian la timp cât să vadă restul conținutului 
paharului său dispărând dintr-o singură înghițitură nonșalantă. 

-Aşa este, zise Blackwell rânjind disprețuitor. Quid pro quot, 
bănuiesc. 

Argent încuviință din cap, amintindu-și că răposatul marchiz de 
Ravencroft plătise bani grei ca fiul lui bastard să fie ucis în închisoa- 
rea Newgate. Așa că poate nu era chiar o mare tragedie să nu aibă 
tată de la bun început. 

-În orice caz, consider relația pe care o am cu tine mai fraternă 
decât cu oricare dintre ei. Cred că noi doi suntem uniţi de ceva mai 
mult sânge. De găleți întregi, de fapt. Și, de-a lungul ultimilor zece 
ani, noi ne-am fost cel mai apropiat lucru de o familie pe care-și pot 
permite să-l aibă oamenii ca noi. Lui Dorian părea să-i fie la fel de 
dificil să rostească aceste cuvinte precum îi era lui Christopher să le 
audă. Am luptat și am câștigat un război împreună. Ne suntem loiali 
unul altuia. Ne certăm și mârâim unul la altul. Și, în cele din urmă, 
avem încredere — sperăm - că toate ne sunt iertate. 

Christopher știa că se referea la faptul că o pierduse pe Millie în 
faţa lui Dorshaw în noaptea aceea. La faptul că nimic nu mai fusese 
la fel de când el îl atacase pe Inimă Neagră din Ben More în propria 
lui casă. 


1 Ochi pentru ochi (în limba latină, în original) (n.tr.) 

Și apoi, trăise să vorbească despre asta. Și chiar și numai acest 
lucru în sine era o mărturie a admiraţiei pe care o simţea Dorian 
pentru Christopher. 

Amândoi se uitau din nou în flăcări în tăcere şi cu încrâncenare. 
Dar Christopher știa că Dorian avea dreptate. Și că tocmai articu- 
lase motivul pentru care Christopher se pomenise la poarta cona- 
cului său. 

- Fraţi, atunci, conchise el, agitându-se în fotoliu. Dar, dacă încerci 
să mă îmbrățișezi, să știi că plec. 

Dorian chicoti. 

- Atunci, dă-mi voie să-ţi dau un mic sfat, ca de la frate la fra- 
te, așa. 

- Nu. 

-0O s-o fac oricum. 

Christopher mârâi: 

-Pentru numele lui... 

- Dragostea, zise Dorian ferm și apăsat, lucru care produse întocmai 
efectul pe care suspecta Christopher că-l dorise Inimă Neagră din 
Ben More. 

Și anume, tăcerea lui Christopher. 

-Dragostea este întocmai lucrul la care mă refer atunci când îţi 
spun că ești un idiot, afirmă Dorian, răsucindu-se într-un final în 
fotoliul său ca să se uite la Christopher. Oamenii ca mine și ca tine... 
noi nu iubim așa cum iubesc alți bărbaţi. Cu răbdare, cu poezie și 
cu consideraţie blândă. Felul nostru de a iubi este posesiv... obsesiv 
Chiar... şi pasional, şi mistuitor, și, ei bine, al dracului de înspăimân- 
tător uneori. 

Christopher strânse atât de tare paharul în mână, încât se temu 
o clipă că avea să-l spargă. 

-De ce-mi spui lucrul ăsta? 

Și-ar fi dorit să fugă, dar se simțea lipit de scaun. 

- Purtăm mereu cu noi zidurile în spatele cărora am îndurat atât 
de multe grozăvii, și nu cred că se vor dărâma vreodată. Așa că, dacă 
este să iubim, atunci persoana în cauză trebuie să escaladeze zidurile 
alea înalte și solide. Și, odată ce o face, odată ce trece prin tot chinul 
acesta, ajunge să fie captivă înăuntru acolo, cu noi. 

-Şi tocmai ăsta-i motivul pentru care... 

Dorian ridică însă ferm mâna, făcându-i semn să se oprească 
din vorbit. 

-Dar noi putem măcar să scoatem câteva cărămizi din zid din 
când în când. Ca să lăsăm să intre lumina soarelui. Ca să facem zidu- 
rile mai mici. Înțelegi unde bat? 

-Tot ce înţeleg e că nenorocești o biată metaforă obosită. 

Christopher nu voia să audă mai mult. 

Şi totuși... 

Dorian nu se lăsă descurajat, ci se aventură mai departe cu 
emfază: 

-E nevoie de o femeie puternică și hotărâtă ca să reziste unei 
vieţi ca a noastră. Pentru majoritatea, este pur și simplu prea mult. 
Suntem prea... stricaţi. Prea brutal frânţi. Prea adânc marcați. Şi 
ele nu pot înota contra curentului în râurile astea de sânge pe care 
le-am creat. 

-Farah a reușit, zise Argent cu amărăciune. 

- Dar tot a trebuit să fac compromisuri. Să fac concesii. 

-Cum ar fi ce? întrebă Argent. Ai rămas tot Inimă Neagră din 
Ben More. 

Dorian își drese atunci glasul. 

-M-ai crede dacă ţi-aș spune că jumătate dintre afacerile mele 
chiar sunt legitime? 

- Nu. 

- Probabil e mai bine că gândești așa, din moment ce nu-i ceva ce 
să-mi doresc să se afle. 

Argent rămase literalmente cu gura căscată de șoc, holbându-se 
la Blackwell. Știuse că era îndrăgostit până peste cap de soţia lui. Că o 
căutase o eternitate, chiar și atunci când se presupusese că era moar- 
tă. Dar să treacă la afaceri legale? Era blestematul de rege al lumii in- 
terlope! Și numai Argent însuși îl întrecea la numărul de oameni pe 
care îi omorâse cu mâinile lui. Și acum avea o fiică. O soție. Un titlu 
de curtoazie — cam la fel ca însuși consortul reginei, de altfel. O viață 
în afara lumii lor infracţionale care îi lărgea posibilităţile. 

Și părea... fericit. Mulțumit. Și cerul nu se prăbușea, și străzile 
nu ardeau. 

Era ceva imposibil de imaginat, și totuși... 

-Eu nu ştiu ce concesii să fac. Nu pot să-mi curăț de pe mâini 
sângele pe care l-am vărsat deja. Și, după cum i-am zis și ei, asta sunt. 
Sunt un vânător. Un asasin. Și mă tem că asta am nevoie să fiu. Că, și 
dacă aș încerca să rnă opresc, tot nu aș putea s-o fac. 


346 


O ţintă seducătoare — 


Dorian rămase privindu-l în tăcere o clipă îndelungată, și se ve- 
dea cum ochiul acela enigmatic al lui procesa toate gândurile care îi 
treceau prin minte. 

- Cred că e ceva care sălășluiește în noi amândoi. Întunericul ăsta. 
Nevoia asta de a fi un prădător. Sau, mai rău, dorința de a ne juca 
de-a Dumnezeu. 

Christopher încuviință din cap, blestemând în sinea sa talentul 
incomparabil al lui Blackwell de a identifica esenţa unei probleme. 

-Ai putea să accepţi propunerea lui Morley, să știi, îi sugeră 
Dorian. 

-Să lucrez pentru dușman?! pufni Christopher. Nici o șansă. 

Dorian zâmbi atunci, oarecum melancolic, răsucind paharul în 
mână, într-o mișcare aproape obsesivă. 

-Nu mai e în aceeași măsură dușmanul meu acum. 

-De când? 

-Am avut din când în când interese comune, răspunse Dorian 
criptic. Cum ar fi, de exemplu, reformarea închisorilor. Îndepărtarea 
de pe străzi a acelorași oameni, eliminarea scursurilor din canale şi 
tot așa. Ai fi bun la asta. Cu talentele tale, probabil ai fi cel mai valo- 
ros câștig al lui. Și atunci, poate, tu și domnișoara LeCour... 

Dar nu-și termină propoziţia, lăsând în schimb insinuarea aceea 
să plutească în aer și să încolțească în mintea lui Argent. 

-Eu și Millie... 

Christopher simţi cum i se strânge inima în piept. Speranţa era 
un lucru extrem de periculos. Pentru că, odată ce era pierdută, recâș- 
tigarea ei era aproape imposibilă. 

-S-ar putea să nu trebuiască să schimbi cine ești, ci motivele pen- 
tru care faci ceea ce faci, continuă Dorian. Nu trebuie să renunti la 
talentele tale unice. Și, chiar și dacă nu accepți poziţia asta în echipa 
lui Morley, eu tot o să am nevoie de tine. Și, așa cum lumea mea se 
schimbă, poate la fel s-ar putea schimba și a ta. 

-Să accept oferta lui sau pe a ta nu șterge cu buretele ce am făcut, 
Blackwell. 

- Nu, aprobă Inimă Neagră din Ben More. Nu şterge nimic cu bu- 
retele. Dar ea s-a îndrăgostit de tine — de tine asasinul -, nu-i așa? 

-Cum ai putea ști tu? întrebă Christopher cu amărăciune. 

-Pereții ăștia sunt bine construiți, dar nu sunt chiar atât de 
groși încât să izoleze totul, zise Dorian, ridicând dintr-o sprânceană 
într-un soi de insinuare sarcastică. 

Încruntarea lui Christopher se adânci și o fierbințeală usturătoare 
care nu avea nimic de-a face cu whisky-ul fin și bun al lui Ravencroft 
începu să îi acapareze pielea de pe gulerul cămășii. 

- Şi, în plus, ne-a spus despre sentimentele pe care le are pentru 
tine. Dorian se ridică și se duse la fereastră ca să privească cum ul- 
timele crâmpeie de lumină se topeau în întuneric. Când vine vorba 
despre femei, mai știu și eu unul sau două lucruri, recunoscu el. Dar 
am observat că intenţia cântărește de obicei mai greu decât orice. 
Dacă ştie că încerci, dacă este sigură de sentimentele tale... 

-Eu nici măcar nu știu ce simt, mârâi Christopher trântind pa- 
harul cu putere. Mai tare decât intenționase. Abia știu cum să simt. 

- Da, dar înveţi, sublinie Dorian. Cred că amândoi învăţăm, de 
fapt. Înainte să apară domnișoara LeCour, înainte să apară Farah, 
noi doi nici măcar n-am fi încercat să purtăm conversaţia asta. Și 
poate că tocmai de asta ai nevoie de ea. Respirația lui Dorian aburi 
paharul, pe o expiraţie lungă. Doamnele tind să fie făpturi emoțio- 
nale. Și ăsta-i unul dintre numeroasele lucruri la care sunt mai bune 
decât noi. 

Christopher se aplecă în faţă în fotoliu, studiind flăcările care 
dansau în șemineu de parcă în ele s-ar fi ascuns răspunsurile despre 
cosmos. Un vânător legal? Un agent al coroanei? Oare chiar era po- 
sibil așa ceva? Oare Millie ar fi fost de acord măcar să-l vadă din nou, 
dacă nu chiar și să... 

„Stai un pic!“ Oare chiar lua în calcul în mod serios nebunia asta? 

-Şi dacă nu pot să... 

-Şi dacă? mârâi Dorian, cu încrâncenare, izbind cu palma în pe- 
rete și speriindu-l atât de tare pe Christopher, încât acesta sări în 
picioare. La dracu’ cu „şi dacă'-urile. Și dacă ele sunt ultima noastră 
șansă la umanitate, Argent? Și dacă sunt un cadou pentru noi de la 
ceva mai presus de noi, pentru toate nedreptăţile pe care le-am tră- 
it? Și dacă o să ne petrecem o eternitate arzând în iad pentru ce-am 
făcut, pentru cine am devenit, dar o să putem lua cu noi amintirea 
unor ani preţioși petrecuţi cu o zeiță? Un foc negru înnebunitor îi 
aprinse atunci unicul ochi bun. Aproape că am lăsat-o pe Farah să-mi 
alunece printre degete, și ai fost martor, ai văzut cu ochii tăi ce sufe- 
rință mi-a produs lucrul ăsta. De ce ai vrea să repeţi aceeași greșeală? 
Și dacă o pierzi pentru totdeauna pentru că ești prea ocupat să fii un 
idiot blestemat ca să profiți de această a doua șansă? 

Christopher rămase pentru a doua oară literalmente cu gura căs- 
cată de șoc, dar ciocănitul la ușă care se auzi îl salvă de la a fi nevoit 
să născocească un răspuns. 

-Domnule Argent, e cineva în salon cu care cred că trebuie să 
vorbiți amândoi, se auzi de dincolo de ușă glasul lui Farah. 

Argent simți cum îi sare inima din piept când deschise ușa tare, 
speriind-o pe Lady Northwalk. 

- Millie? întrebă el. 

Dar ea clătină din cap, cu ochii-i cenușii strălucind de îngrijorare. 

-Mă tem că nu. E Lady Benchley, Philomena St. Vincent. 

-Ce naiba caută aici? întrebă Dorian din spatele lui Argent. 

-A zis că are niște informaţii despre femeile alea omorâte și des- 
pre fiii lor. 

-Dar dosarul a fost clasat, afirmă Blackwell. 

-Aşa am crezut și eu, zise Farah, ridicând din umeri. Domnule 
Argent, tu ştii ceva despre ce se întâmplă aici? 

Christopher trecu furtunos pe lângă ea și merse direct în salonul 
acela azuriu pe care începea să-l deteste. Avea senzaţia că trecuse o 
eternitate de când nu mai primise vreo veste bună în locul acesta. 

Ceai fierbinte, neatins, se afla pe măsuța din fața locului pe care 
stătea Lady Benchley, frângând în mâini o batistă umezită de lacrimi. 
Și motivul pentru care purta pălăria aceea portocalie ridicolă cu voal 
deveni evident imediat ce sări în picioare și înălță capul. Lacrimile 
nu erau singura cauză a ochilor ei umflati. Îi fusese spart nasul destul 
de recent. Și, deși masca de vânătăi căpătase între timp o nuanţă de 
galben, inflamaţia nu dispăruse complet. 

- Domnule Argent! Sări ca arsă și i se tăie respiraţia, în timp ce 
Christopher era urmat în încăpere de Dorian și de Farah. De fapt, 
chiar mă simt ușurată să te găsesc aici. Se lăsă apoi într-o reverență 
ireproşabilă, suferind vizibil, după care mai suspină o dată pe ascuns 
şi duse batista la nas. 

Christopher se apropie de ea încet, dar femeia se întoarse de la el, 
ținându-se cu mâna de coaste. 

- Voi doi vă cunoaşteţi oficial? întrebă Farah, strecurându-se 
lângă Lady Benchley și prinzând-o de cot ca să o ajute să ia loc pe 
canapea. 

Lady Benchley se lăsă ușor pe canapea, ținându-și respirația din 
cauza durerii, până când se așeză ca lumea. 

-Ni s-a făcut cunoștință la teatru. La Othello. Erai... escorta... 
domnişoarei Millicent LeCour. Ați fost amândoi foarte amabili, spu- 
se Lady Benchley, afișând un zâmbet mic și tremurat. 

-Ai fost rănită, Lady Benchley, și în mod evident ești supărată. 
Am putea face ceva ca să te ajutăm? o întrebă Farah, convingătoare, 
luând-o de mână pe femeie. 

Pe lângă supla și angelica Lady Northwalk, Philomena St. Vin- 
cent părea mai corpolentă și mai palidă decât păruse la ultima lor 
întâlnire. lar rochia şi pălăria de culoare portocalie nu o ajutau deloc. 
Şi nici rănile care îi erau încă în curs de vindecare. Cu toate acestea, 
în timp ce o studia, Christopher observă din nou gropițele-i ferme- 
cătoare de lângă gura ei cărnoasă și ochii ei de culoarea jadului, în 
continuare de-a dreptul splendizi, în ciuda faptului că erau umflați 
și injectați. 

-Spune-mi Mena, te rog. Şi, oricum, am fost văzută deja, așa că 
nu am venit din cauza asta. 

Vocea ei era dulce și tânără, deși umbrele de pe chipul ei păreau 
oricum numai nu așa. Farah se încruntă. 

— Da, dar... 

-Te rog, o imploră Mena. Nu... nu am mult timp la dispoziţie. 
Probabil absența mea a fost deja observată, din moment ce, înainte 
să vin aici, în după-amiaza asta, am fost la Scotland Yard. 

Îi tremura bărbia, şi făcu un efort vizibil ca să-și recapete stăpâ- 
nirea de sine. 

-Care-i motivul pentru asta? întrebă Dorian. 

-Şi ce legătură are treaba asta cu Millicent LeCour? ceru să știe 
Argent. 

Farah îi aruncă imediat o privire tăioasă, dar Mena nici măcar nu 
tresări. Vicontesa nu era vreo făptură delicată și sensibilă, ci o femeie 
obișnuită să i se vorbească pe astfel de ton dur. 

- După cum ştiţi probabil deja cu toţii din ziare, cumnatul meu, 
Lord Thurston, a fost ucis cu brutalitate, începu Mena. 

Nimeni nu zise nimic. Și nici nu se uitară unii la alții. Încă nu era 
clar ceea ce știa sau nu știa Mena St. Vincent despre circumstanțele 
morţii lui Lord Thurston. 

-Eu sunt adesea însoțitoarea lui Lady Katherine, soţia lui, întru- 
cât este sora soțului meu. Ea nu e deloc o femeie blândă, vedeți voi, 
însă avem o conexiune mai aparte, care ne permite să manifestăm 
ceva simpatie una faţă de alta. 

Mena își lipi o mână tremurândă de buze și înghiți apăsat, 
după care inspiră adânc de câteva ori, înainte de a continua. Chris- 
topher se aplecă în față, încleștând mâinile în pumni, abținându-se 
cu greu să n-o zguduie pe biata femeie până când spunea ce avea 
de spus. 

- Amândouă suntem căsătorite deja de ani buni, şi până acum 
ne-am dovedit incapabile să le oferim moştenitori soților noștri. Ve- 
deți voi, eu nu am putut niciodată să... concep un copil. Și Katherine, 
ea a pierdut fiecare copil pe care l-a avut, fie cât încă era în pân- 
tecul ei, fie la câteva clipe după naștere. Mena clipi în sus la Farah. Și 
cred că treaba asta a cam adus-o la nebunie. 

- De ce spui asta? insistă Christopher. 

- După ce a murit Lord Thurston, a plecat la una dintre moșiile lor 
din Essex. N-am avut nici o veste de la ea timp de o lună, ceea ce m-a 
îngrijorat, pentru că nu credeam că moartea soțului ei avea s-o lase 
așa tulburată. Nu era nici un secret că nu aveau o căsnicie fericită. 
Așa că m-am dus după ea la Essex ca să văd ce face și, când am ajuns 
acolo, la reședința Fenwick, i-am descoperit secretul. În acea clipă, 
Mena ţinea strâns mâinile lui Farah în mâna ei mai mare. Când am 
ajuns, am găsit-o nepurtând haine de doliu și crescând cinci băieţei 
orfani. Am fost surprinsă la început, desigur, dar iniţial am crezut că 
moartea soțului ei o îmbunase cumva și că încerca să facă ceva bun 
pe lumea asta. Dar, pe măsură ce am stat mai mult acolo, a devenit 
evident că băieții erau traumatizaţi, că erau ţinuţi acolo împotriva 
voinţei lor. 

- Dumnezeule, Blackwell! Îţi dai seama ce înseamnă asta?! 

Christopher se răsuci spre Dorian, care deja clătina din cap 
de uimire. 

-Copiii aceia pe care-i căuta Morley... Thurston i-a răpit, și 
soția lui știa despre asta, conchise Blackwell, cuprinzându-și băr- 
bia gânditor. 

Mena încuviinţă din cap, și ochii i se umplută din nou de lacrimi. 

-Dar mă tem că e mult mai rău decât credeți... 

Christopher o urmărea alert, și bucăţi lipsă de puzzle începeau 
să se așeze la locul lor în mintea lui. 

-Ce vrei să spui? 

-Era cumva cum n-am mai văzut-o niciodată. Și n-aş fi crezut să 
fie adevărat dacă nu aș fi văzut totul cu ochii mei, dacă nu mi-ar fi 
mărturisit chiar ea totul. Ca și când ar fi fost mândră, de parcă 
nu făcuse nimic rău. Lacrimile începeau să i se reverse pe obraji și să 

i se scurgă de pe bărbie. Cu toate acestea, Mena nu părea să poată 
să-i dea drumul la mâini lui Farah suficient cât să ia batista pe care o 
avea în poală. Îi punea pe bieții băieţei să concureze unii cu alții. Și 
le tot spunea că avea să-l aleagă pe unul dintre ei să fie moștenitorul 
titlului și al averii Thurston, urmând a se descotorosi de restul. 

Un sentiment de groază umplea sufocant încăperea, atârnând 
greu peste capetele tuturor. Și chiar și Christopher o putea simți. 

-Până acum vreo cinci ani, Lord Thurston a fost un desfrânat no- 
toriu. Copiii aceștia — băiețeii aceștia — erau cu toții... fiii ilegitimi 
ai numeroaselor lui amante. Mena le aruncă atunci tuturor o pri- 
vire întrebătoare. Nu înțelegeţi, Lord și Lady Northwalk, domnule 
Argent?! Ea le-a ucis pe mamele lor! Nu cu mâinile ei, dar a angajat pe 
cineva care s-o facă și i-a răpit pe bieţii copii, ținându-i în captivitatea 
ei depravată! 

Christopher se gândi atunci la ziua în care furase cheia de la poar- 
tă din buzunarul lui Lady Thurston. Măruntaiele lui Fenwick se afla- 
seră deja revărsate pe podea până să ajungă el acolo. Oare Katherine 
Fenwick era conștientă de ceea ce îi făcea Dorshaw soţului ei atunci 
când plecase atât de senină la plimbare pe străzile însorite din car- 
tierul St. James? 

-Şi tot Lady Thurston a ordonat și moartea soțului ei? întrebă el, 
direct și dur. 

Mena se opri din vorbit şi cobori privirea în poală. 

-Un soț infidel şi nemilos pare uneori un lucru imposibil de 
suportat, domnule Argent, zise ea încet, sugerând ceea ce el știa 
deja: că propriile răni fuseseră făcute de mâna soţului ei, Gordon St. 
Vincent. Dacă Lord Thurston ar fi fost singura ei victimă, poate că 
n-aş fi venit aici... Vocea i se frânse o clipă, gâtuită. Dar copiii aceia 
erau atât de înspăimântați! M-am prefăcut a fi în acord cu ea și m-am 
întors la Londra acum o săptămână. M-aș fi dus mai devreme la po- 
liţie, dar am fost... reținută de soțul meu. Termină afirmaţia aceea 
rușinată, atingându-se cu prudenţă pe laterala nasului, care încă nu 
i se vindecase. 

- Așadar, i-ai spus toate astea inspectorului-șef Morley, Lady 
Benchley? întrebă Dorian, prudent. 

Ea încuviinţă din cap, și alte lacrimi i se prelinseră în poală de 
pe bărbie. 

-Frații St. Vincent o să afle că eu am fost cea care a vorbit. O 
să existe... consecințe. Dar am simţit că nu aș putea trăi împăcată 

cu mine dacă li s-ar întâmpla ceva acelor copii. Nu și dacă aș fi putut 
face ceva pentru a preveni asta. 

-Eşti incredibil de curajoasă, Mena, zise Farah, mângâind-o pe 
spate, încurajator. Ai făcut un lucru foarte bun. Și, desigur, o să fa- 
cem tot ce ne stă în putere să te ajutăm. 

- lartă-mă, te rog, Lady Benchley, începu Blackwell, aplecându-se 
spre ea. Dar, dacă se ocupă Scotland Yardul de treaba asta, încă îmi 
este neclar de ce ai venit și la noi. 

- Inspectorul-șef m-a trimis aici cu instrucțiuni explicite de a vă 
spune tot ce i-am mărturisit și lui. A trimis deja oameni la Essex 
după băieţii dispăruţi. Katherine mi-a spus că sunt teferi și nevă- 
tămaţi. Mena clipi în sus la Argent și la Blackwell, și nuanţa și așa 
neobișnuită a ochilor ei era intensificată de lacrimi. Mi-a spus asta 
în persoană, vreau să zic, pentru că s-a întors la Londra chiar în di- 
mineaţa asta. 

Un junghi de avertisment îl făcu pe Christopher să sară în 
picioare. 

-A zis că trebuie să mai pună mâna pe un băiat. Unul despre 
care crezuse că îi scăpase pentru totdeauna. Cel pe care îl alesese 
Thurston să fie moștenitorul său. Mena continuă apoi pe o expirație 
tremurândă: Mă tem că o mai are de ucis pe ultima dintre amantele 
lui Fenwick... 

— Millie! 

Argent aproape că se aruncă la ea peste masă. 

De ce naiba irosise atât de mult timp spunându-le toată poves- 
tea asta infernală, când partea cea mai importantă era că Millie era 
în pericol?! 

-Nu ştiam dacă este vorba despre domnișoara LeCour şi de fiul 
ei sau nu. Deși am început să suspectez asta după ce Sir Morley mi-a 
zis să vin aici... 

-Şi unde e Lady Thurston acum? ceru el să știe. 

Mena tresări. 

-E... e... era acasă la noi, împreună cu soțul meu, când am reușit 
să mă strecor de acolo. Am luat o birjă de închiriat până la Scotland 
Yard şi apoi ca să vin aici, dar a trecut mai bine de o oră de atunci. 

-Trebuie să ajung la teatru. 

Și, deși se năpusti din casă ca vântul și ca gândul, Christopher tot 
își simţea picioarele ca pe niște greutăți de plumb. Nu putea ajunge 
acolo suficient de repede. Răcni să i se dea un cal, în timp ce continua 


353 


Kerrigan Byrne 


să-și amintească faptul că nu putea fugi pe jos tot drumul blestemat 
până în Bow Street și să ajungă acolo în timp util. 

Odată ce-i apărură hățuri în mână, sări în șa și dădu pinteni calu- 
lui să o ia la galop. 

Nu știa pe care anume asasin l-ar fi putut angaja Lady Thurston, 
acum că Dorshaw era mort, dar avea să scurgă și ultima picătură 
blestemată de sânge din corpul lui. Și apoi avea să rezolve treaba și 
cu însăşi nemernica aceea. 

- Rezistă, Millie! șopti cu sufletul la gură în aerul rece al nopții. 
Vin după tine. 


Capitolul 30 
SER 


Dura incomparabil de mult să se pregătească pentru moarte. 

Millie oftă în timp ce-și descheia rochia costumului și lăsă două 
costumiere să-i prindă pe corset doi săculeți cu sirop cald de culoarea 
purpurei. Și își jură sieşi că, pentru următorul rol pe care avea să-l 
accepte, personajul ei avea să trăiască să vadă sfârșitul piesei. 

Și, în clipa aceea, stând în spatele cortinei negre, în culisele sce- 
nei, înțelese ce forță de coeziune putea demonstra uneori viața, 
chiar dacă era în cel mai rău mod cu putință. În cariera ei de actriță 
interpretase iubita părăsită și suferindă, ispita și, desigur, și eroina 
tragică. Dar această anume producţie genială o punea în postura de 
a le portretiza pe toate într-un singur spectacol. O femeie care sedu- 
cea un bărbat, se îndrăgostea de el și apoi era distrusă de mâna lui. 
Aparent, arta imită la perfecţie viața. 

Aproape că nici nu trebuia să facă uz de calitățile sale actoricești. 
De fapt, tot ce trebuia să facă era să-și deschidă inima frântă și sân- 
gerândă pe scenă, ca să o poată vedea toată Londra, în timp ce rostea 
replicile scrise de Thomas Bancroft. Își putea da seama deja că noap- 
tea avea să fie un succes fulminant. Nu mai simțise niciodată până 
acum o asemenea energie din partea publicului. Și, deși spectacolul 
era unul melodramatic, avea exact o cantitate suficientă de sex, vio- 
lenţă și patos încât să poată mulțumi pe toată lumea. 

Şi acum, datorită lui Christopher Argent, ea avea un punct de 
referință pentru emoţiile evocate în fiecare act. 

Își închise rochia, încheie nasturii şi înclină uşor capul într-o 
parte, pentru ca machieza să îi poată verifica iute coafura, și apoi 
țuguie buzele, pentru ca aceasta să-i retușeze rujul. Doamne, era 
mai cald decât de obicei! Își tamponă ușor fruntea și linia părului cu 
o batistă. 

-Pentru cine joci în seara asta? o întrebă Jane Grenn, adoptând 
o poziție macabră în timp ce se juca cu pumnalul de recuzită aproape 
comic de mare pe care avea să-l folosească în ultimul act ca s-o înjun- 
ghie pe Millie. 

Și Millie nu-i putu oferi prietenei sale decât un zâmbet obosit. 

-Ca să fiu sinceră, nu am ales pe nimeni în seara asta. 

Pentru că avea deja pe cineva căruia să-i spună replicile. Un om 
cu ochi azurii ca de gheaţă și cu o inimă de piatră. Invoca în minte 
imaginea chipului lui Christopher de fiecare dată când avea nevoie 
să dea frâu liber mâniei, să lase lacrimile să-i curgă șiroaie sau să 
se încingă. 

Dacă și el ar fi fost la fel de ușor de invocat! 

-Ce ciudat! remarcă Jane. E posibil ca asta să aibă ceva de-a face 
cu regizorul nostru absolut delicios? 

Millie îi aruncă un rânjet superior care conţinea o urmă de 
dispreţ. 

- Aha. Deci mai întâi mă tăvălesc cu Rynd și acum cu Bancroft? 
Vai mie! Dar ce m-am mai mișcat prin lume! 

-Ei bine, atunci, dacă nu ești cu el, te deranjează dacă încerc eu? 

Jane și Millie se uitară spre locul unde stătea regizorul în cauză, 
complet absorbit de o discuţie cu maestrul recuziter, dându-și la o 
parte din ochi o șuviță de păr ciocolatiu. 

-N-am absolut nici o treabă cu Thomas Bancroft, zise Millie și 
ridică din umeri. 

Sau cu orice alt bărbat, de fapt. 

Ar fi crezut că, după o lună și o săptămână, durerea de a-l fi pier- 
dut pe Christopher nu avea să mai fie la fel de proaspătă. Că nu avea 
să fie nevoită să-și umple zilele cu muncă și cu tot felul de scuze, doar 
pentru a ține lacrimile la distanță. Și existența lui Jakub o ajuta să 
meargă mai departe, deşi, la drept vorbind, îi venea din ce în ce mai 
greu să-şi ascundă tristeţea de băieţelul ei. 

Și atunci se întrebă, nu pentru prima dată în acest răstimp, dacă 
avea să-l mai vadă vreodată pe Christopher. Dacă avea să fie ceva 
mai mult decât un cavaler într-o armură zdrențuită, pe care avusese 
șansa de a-l iubi cândva în mijlocul unui coșmar. Încă cerceta umbre- 

le sperând să-i întrezărească părul castaniu-roșcat. Și existau mo- 
mente în care chiar avea impresia că îl zărise. 

- Millie, ăsta-i semnalul pentru tine, zise Jane, aproape împin- 
gând-o pe scenă. 

Și Millie se adună la timp, înainte ca reflectoarele s-o învăluie cu 
valul lor de căldură. Își spuse replicile cu o măiestrie exersată. Pentru 
cei care se aflau în public și stăteau cu sufletul la gură, ea era doar 
o femeie aruncată în voia capriciilor sorții care refuza să-și accepte 
locul umil în viață. Care captura inima unui bărbat care nu era liber 
și se pierdea complet pe sine în el. Și publicul o adora. Și o iertase 
pentru că îl ispitise spre păcat. lar acum trebuia să le captureze și lor 
inimile, înainte ca ei să o piardă. 

Și așa apăreau și lacrimile. Așa se vindeau biletele. Așa le câștiga 
inima. 

-De ce ai plecat? se tânguia în suferința-i solitară, după iubitul ei 
fictiv, care o abandonase, nepăsător. 

„De ce ai plecat, Christopher?“ E D/A 

-De ce a trebuit să fii un bărbat cu o inimă imposibil de îmblân- 
zit? Sau poate nu am fost eu o femeie demnă de a face asta? 

Gata, o făcuse. Ispita se transformase într-o femeie vulnerabilă. 
Și acum urma tragedia. Jane, care juca rolul soției încornorate — ade- 
vărata victimă, de fapt —, avea să apară cu un cuțit și... 

„Ia stai un pic! Ce caută Lady Thurston în culise?!“ 

Și ce avea în mână? 

Contesa păși apoi pe scenă, și mai mulți oameni din public icniră 
și li se tăie răsuflarea. Unora de încântare. Și altora — acelora din în- 
alta societate care o cunoșteau pe Lady Thurston — de șoc. O doamnă 
din înalta societate... actriță?! Pur și simplu nu se cădea așa ceva. Era 
ceva inimaginabil. 

În culise nu prea erau acum mașiniști și actori. 

Luminile strălucitoare se reflectau de pe pistolul pe care îl ţinea în 
mână Lady Thurston, cel care era îndreptat spre Millie. 

La prima vedere, contesa arăta ca o matroană demnă din înalta 
societate, dar când erai așa aproape de ea cum era Millie acum, înce- 
peau să devină evidente toate neconcordanţele. Rochia îi era un pic 
strâmbă și șifonată, de parcă ar fi dormit în ea. Părul ei era coafat 
atent, dar un pic prea sălbatic, prea rebel. 

Nici costumierii nu ar fi putut născoci un aspect mai bun. 

-Ţi-a plăcut, târfo? întrebă Lady Thurston, în timp ce înain- 
ta, cu ochii strălucindu-i a răutate atinși de o doză înfricoșătoare 

de nebunie. Ia spune, soțul meu te-a curtat? Te-a sedus? Sau te-a 
cumpărat ca pe o târfă de rând ce ești? 

Publicul scoase un icnet colectiv de indignare ca urmare a vulga- 
rităților pe care le spunea, în mod evident dezgustat de limbaj. 

-Nu ştiu despre ce vorbeşti, zise Millie tărăgănat. 

Era complet șocată. 

De ce nu făcea cineva ceva? Chiar nu își dădea seama nimeni că 
era în pericol? Că Lady Thurston era complet nebună? 

-A fost mereu genul de bărbat care a crezut și a aderat la tradiţii, 
pufni Lady Thurston, pe un ton plin de dispreț. A considerat mereu 
că o soție e menită numai ca să-i poarte copiii și o amantă ca să fie 
iubită. Crezi că ai fost specială pentru el? Crezi că nu a avut o sută la 
fel ca tine? Crezi că nu le-a lăsat și pe ele grele, cu bastarzi? 

Millie se străduia din răsputeri să-și păstreze stăpânirea de sine. 

-Nu e ceea ce crezi, zise ea, întinzând o mână nesigură. Soţul tău 
a fost îndrăgostit de... 

- Taci! șuieră Lady Thurston. Nu vreau să aud scuze din gura ta, 
târfă. Ăsta-i sfârșitul tău! exclamă cu ură și ridică pistolul. 

Disperarea o cuprinse pe Millie cu o asemenea putere, că deja îi 
putea simți gustul. Se simțea abandonată. Complet părăsită. Și cer- 
ceta frenetic întunericul din spatele cortinei după cineva — oricine — 
care s-o salveze. Și, cum nu găsi pe nimeni, se întoarse spre public. 
Nu îi putea vedea decât pe cei din primele rânduri, și atunci înțelese 
cu stupoare că ei credeau că asta făcea parte din spectacol. Evantaie 
fluturau în întuneric precum frunze încrustate cu pietre prețioase 
într-un uragan care se apropia și mâini nobile se lipeau apăsat de 
piepturi care respirau greu de atâta tensiune. Oamenii din public stă- 
teau acolo înveșmântaţi în mătase și catifea și urmăreau spectacolul 
cu o anticipare plină de suspans. 

Poate că în seara aceasta aveau să primească mai mult decât 
ce plătiseră. 

Doamne, Dumnezeule?! Oare chiar avea să moară așa în fața a 
sute de spectatori? Oare aveau să aplaude cu toţii frenetic în timp 
ce ea sângera pe scenă și murea? 

Acum, totul i se părea prea ieftin și prea nesincer. Faima. Glo- 
ria. Banii. Iubirea unei întregi țări, care avea să o eticheteze negreșit 
drept „târfă“. În timp ce uciderea amantelor rămânea o chestiune 
nerezolvată și nedreptăţile comise de bărbaţi treceau neobservate. 
Dintr-odată, toată suferinţa și tristeţea întregii lumi părură a o izbi 
cu o forță de netăgăduit, și Millie se întrebă dacă moartea era mai 

puțin dureroasă de atât. O agonie teribilă care îi sfâșia sufletul o îne- 
că în durere când se gândi la Jakub și la tot ce pierduse el pe lumea 
asta. La toate lucrurile pe care ea le ținuse să nu iasă la lumină, ca să 
îl protejeze. 

Avea să fi pierdut deja două mame la o vârstă atât de fragedă. 

Oare avea să o urască? Avea să o țină minte ca fiind mama lui? 

-Nu face asta, șopti Millie. Am un copil. 

Doar că, imediat ce aceste cuvinte i se rostogoliră de pe buze, 
îşi dădu seama că era cel mai rău lucru cu putinţă pe care l-ar fi 
putut spune. 

Lady Thurston chiar mârâi ca un animal furios, și sunetul acela 
semăna mai degrabă cu cel al unui bursuc turbat decât cu ceva ce ar 
fi scos pe gură o femeie nobilă din înalta societate. 

-Probabil te-ai simțit foarte mulțumită de tine când ne-am întâl- 
nit în foaier și i-ai făcut cunoștință soțului meu cu fiul pe care îl cre- 
dea pierdut pentru totdeauna. Lady Thurston se apropie și mai mult 
de ea, și nebunia părea să i răsfrângă pe chip, acaparându-i și albul 
ochilor. Am făcut ceea ce ar trebui să facă orice soţie. Am închis ochii 
la infadelitățile lui, pe care nici măcar n-a avut decența să le ascundă 
de mine! Știam numele fiecăreia dintre târfele lui. 

Millie clătină din cap. Făcea un pas în spate cu fiecare avans al lui 
Lady Thurston. 

-Te înșeli. Eu niciodată nu am... 

-Am zis să taci! strigă Katherine Fenwich, fluturând sălbatic 
pistolul în mână. 

Millie închise gura strâns. Putea vedea vârful de cupru a glonțului 
strălucind pe ţeava pistolului. Și o frică nouă o copleși atunci, făcân- 
du-i stomacul să se strângă de greață. 

Timp. 1 se scurgea timpul. 

-Voia să divorțeze de mine, atunci, cu mulți în urmă, când s-a 
născut fiu-tău. Glasul lui Lady Thurston căpătase o tonalitate aproa- 
pe melodioasă. Era o cadență aproape săltăreaţă și vioaie, care nu pu- 
tea aparţine decât unui copil — sau unei femeie nebune. Să mă arunce 
pe mine... o contesă... în dizgrația clasei de mijloc londoneze, cu o 
alocaţie demnă de o cerșetoare, în timp ce el își legitima bastardul 
polonez! A zis că era îndrăgostit... de o actriţă imigrantă. Că ea îi 
născuse un fiu și că avea de gând să se însoare cu ea și să se retragă 
în provincie! Se întoarse atunci spre public, cu țeava pistolului încă 
îndreptată spre iniraa lui Millie. Vă puteţi imagina așa ceva? 

Nu îi răspunse nimeni, deși începuse deja să răsune un zumzet 
prin public. Oamenii își schimbau poziția în scaun, în disconfort 
vizibil. Și se auzeau întrebări șușotite în spatele mănușilor albe și 
al evantaielor strălucitoare. Ce se întâmpla? Treaba asta chiar făcea 
parte din spectacol? Poate era un gen nou și șocant de artă teatrală 
venită de curând de pe continent? 

- Dar se pare că m-am înșelat când am ordonat moartea actriței 
poloneze greșite, atunci, cu mulți ani în urmă. Credeam că am scăpat 
deja de toate târfele soțului meu și că i-am strâns toți bastarzii. Trase 
atunci piedica pistolului, și exaltarea triumfului îi accelera respirația 
și cadența vorbirii: Dar, după noaptea asta, chiar o să fi terminat cu 
toate. Voiam să-l folosesc pe unul dintre ei, să-l pun să spună că era 
fiul meu. Dar, în cele din urmă, cred că e mai bine ca linia de sân- 
ge a soţului meu să se termine. Ca titlul ăsta nobil să nu fie luat de 
un bastard. 

- Tu... ai ordonat moartea lui Agnes? 

Furia se dezlănțui atunci în Millie cu o forță uluitoare, tunând 
şi bubuind prin venele ei și eliberându-i gâtul de frică și de lacrimi. 
Mânia asta se simţea bine şi îi amintea că încă era în viață. Își tră- 
gea puterea din ea. Și curaj. Indiferent de ce avea să se întâmple cu 
ea, femeia aceasta nu avea să câștige! Urma să i se facă dreptate lui 
Agnes, dulcea și draga ei prietenă, și atunci băieţelul pe care îl iu- 
biseră amândouă mai mult decât însăși viața avea să-și primească 
dreptul din naștere. 

-Am dovezi de necontestat că soţul tău voia ca Jakub să fie moș- 
tenitorul lui, afirmă Millie cu răceală. Și sunt chiar aici! Smulse apoi 
vechea scrisoare a lui Lord Thurston din corset şi o ridică în aer în 
faţa a o mie de martori. L-a legitimat în mod oficial pe Jakub! Și ce e 
făcut nu poate fi desfăcut. În clipa în care a murit soțul tău, fiul meu 
a devenit conte! 

Katherine Fenwick ţipă tare, dar nimeni nu-i auzi urletul peste 
sunetul împușcăturii. Un șirag de fum alb se ridica din țeava pis- 
tolului, și mai multe femei din public își adăugară ţipetele șocate la 
răcnetul contesei, înainte de a rămâne straniu de tăcute. 

Timpul. Cel mai de preț bun dintre toate. Încetini atât de tare, 
încât aproape că se opri în loc. Totul părea să capete dimensiunea 
atemporală a unei eternităţi, și totuși se derula incredibil de repede. 

Millie expiră ușurată când ușa din spatele sălii de teatru se des- 
chise tare și un bărbat se năpusti în jos pe culoarul dintre scaune, 
propulsat de picioarele-i puternice de uriaș. Alți bărbaţi erau chiar 

în spatele său: plasatori și un om îmbrăcat într-un costum negru și 
cu părul la fel de negru precum smoala. Oamenii din public săriră 
în picioare, dar Millie nu îl putea vedea decât pe el. Mai înalt decât 
toți ceilalți și mai rapid, atât de incredibil de rapid pentru un om de 
statura și constituţia sa. 

- Christopher? îi șopti numele, și toată furia se disipă din ea. 

Și-ar fi dorit să aducă înapoi furia și să o direcționeze spre el, doar 
că nu părea să o mai poată invoca. În schimb, i se puse un nod în gât 
de la lacrimi și inima-i trădătoare îi tresări în piept de bucurie. 

Buzele lui formau vizibil cuvinte, dar ea nu le auzea. Ochii lui... 
ochii lui azurii incredibil de frumoși erau aţintiți spre ea, dar nu se 
ridicau mai sus de trunchiul ei. 

„Uită-te la mine“, îl imploră ea. „Uite-te în ochii mei!“ 

Dar el n-o făcu. În schimb, buzele lui se încordară într-un mârâit 
fioros ca de fiară, și băgă mâna în haină în timp ce înainta furtunos, 
scoțând și el un pistol. Unul pe care îl îndreptă spre scenă. 

Și apăsă pe trăgaci. 

Și Millie o simți atunci. O durere în lateralul corpului. Un junghi 
tăios în mușchi și apoi o arsură usturătoare. Își duse mâna la talie şi 
o simți lipicioasă. Scoase un sunet de spaimă și apoi încă unul. 

Katherine Fenwick se prăbuși pe scenă lângă ea. 

„Oh, slavă Domnului!“ 

-Nu e al meu, șopti Millie și ridică mâna lipicioasă și pătată de 
roșu ca să poată vedea și el. Sângele! Nu e real! 

- Millie! Nu! 

Răcnetul lui Argent tună, acoperind toate celelalte țipete. 

-Nu e sângele meu! repetă Millie și înaintă pe picioare instabile. 
Trebuia să-i spună, dar își simțea faţa rece și limba umflată și grea. 
Putea simţi pacheţele de sirop pe rochie. Fuseseră înțepate un pic, 
atâta tot. Lichidul acela cald și lipicios era doar miere amestecată cu 
colorant roșu. 

Dar cum? Se opri o clipă. Și confuzia o făcu să se încrunte. Jane nu 
mai apăruse cu cuțitul. 

Senzaţia de arsură devenea din ce în ce mai puternică și începea 
să se simtă ca o ruptură pe laterala corpului ei. 

Christopher se năpusti spre ea, sărind peste locul în care se afla 
orchestra și aterizând pe scenă. 

Millie ţipă, se clătină și se împiedică de propriile-i picioare. Și 
apoi braţele lui o cuprinseră. Braţele acelea erau întocmai așa cum 
își amintea. Puternice și dure. El era cald şi solid precum un zid 

de cărămidă, când ea se scurse în brațele lui, lăsându-l pe el să-i susţi- 
nă toată greutatea corpului, care părea să fi devenit prea copleșitoare 
pentru oasele ei lichefiate. O lăsă pe podea cu blândețe, urlând după 
ajutor. După un doctor. 

Nu-l mai văzuse niciodată așa. Trăsăturile lui reci și brutale erau 
acum o mască a terorii și a durerii. 

- Ţie nu ţi-e frică de nimic, îi aminti Millie, clipind ca să-și limpe- 
zească vederea de punctele negre care se multiplicau rapid. 

-Ba da, Millie, zise el, gâfâind. Ba îmi este. Mi-e frică să nu 
te pierd. 

O cascadă de lacrimi fierbinţi se revărsă atunci pe obrajii ei, și 
Millie întinse spre el o mână rece, tremurândă și pală. 

-Dar tu m-ai îndepărtat. Tu m-ai lăsat să plec. 

-Ba nu, n-am făcut asta. Clătina din cap, strângând-o tare la 
pieptul lui. Agăţându-se de ea cu o disperare primordială, de care 
ea nu-l crezuse niciodată capabil. Am crezut că pot să te las, dar 
m-am înșelat. Nu poţi să mă părăseșşti, Millie! Pentru că nu îți dau 
drumul niciodată! 

Mâna lui Millie deveni brusc moale și alunecă la podea, ate- 
rizând într-o baltă de lichid cald și lipicios. Putea simți cum lichi- 
dul se întindea sub ea, ajungându-i aproape până la genunchi. „Nu 
vreau să plec“, imploră ea lumina de deasupra capului ei. „Nu vreau 
să-l părăsesc!“ 

„Ce tragedie“, cugetă ea, constatând că luminile de deasupra nu o 
mai încălzeau câtuși de puțin. Ce tragedie că bărbatul pe care îl iubea 
mai pierdea pe cineva așa. Încă o femeie din viața lui. Așa... îngenun- 
cheat într-o baltă din sângele ei. 


Capitolul 31 
ȘES 


Christopher se prăbuși peste stativul cu arme de pe peretele din 
sala de bal din conacul său. Ridică o greutate și o izbi prin fereastră, 
iar geamul se spulberă într-o explozie de cioburi strălucitoare în lu- 
mina lunii. O teroare pe care nu o crezuse vreodată posibilă îi slăbea 
membrele, și știa... simțea că în clipa imediat următoare toți mușchii 
aveau să i se încordeze de forță animalică și de furie. Inima îi ardea 

și amenința să-i mistuie pieptul şi să erupă într-o minge de foc. Se 
simţea feroce, captiv și scăpat de sub control. 

Neajutorat. 

Se uită în jos la mâinile lui, încă roșii și lipicioase de la sângele lui 
Millie - nu, nu, nu era tot sângele ei. O bună parte din lichidul acela 
purpuriu era sânge fals. Parte din recuzită. Ar fi știut asta dacă nu 
și-ar fi ieșit din minţi. Avusese suficient de mult sânge pe mâini ca să 
ştie ce era adevărat și ce nu. 

Christopher își lipise palma de laterala taliei ei în timp ce lichidul 
gros i se scursese printre și peste degete, și el încercase cu disperare 
să oprească sângerarea. O strânsese în brațele lui și îi intonase nu- 
mele ca un nebun. 

Medicii veniţi îl dezlipiseră cu forța de lângă ea, și apoi sala aia 
blestemată de chirurgie se umpluse de răniţi. Și nu apucase să-și dea 
seama de motiv înainte să-i scape din nou. 

O furie cum nu mai simțise vreodată îl înghițise cu totul. Frân- 
sese lucruri și aproape că sfărâmase și oameni. 

Și apoi își amintise că el şi Blackwell știau un chirurg - unul din- 
tre cei mai buni din domeniu - care avea o predilecție pentru jocuri 
de noroc. Dorian îi promisese acestuia să facă uitată o datorie care 
valora o avere dacă doctorul îi salva viața lui Millie, așa că o aduse- 
seră aici, acasă la Christopher. 

Asta se întâmplase cu mai bine de o oră în urmă, și chirurgul ăla 
afurisit tot nu lăsase pe nimeni să intre în încăperea în care lucra. 
Cu cât erau mai mulți oameni prezenți, cu atât creștea riscul contrac- 
tării unei infecţii letale, zicea el. 

Şi tot fusese nevoie de șapte oameni ca să-l smulgă pe Christopher 
de lângă ea. 

Așa că acum distrugea tot ce-i ieșea în cale. Pentru că se simțea 
înecat de o furie neajutorată, neomenească. Luă un baston mare 
și-l rupse în două. Și tot nu era de-ajuns. Se împletici până la stati- 
vul ăla blestemat și-l făcu bucăţi cu mâinile goale, împlântând unul 
dintre picioarele de metal în zid și desfătându-se cu felul în care se 
sfărâma lambriul. 

- Argent. 

Dorian apăru în încăpere, parcă materializându-se dintre umbre. 
Christopher apucă piciorul de metal al stativului și trase tare de el, 
dar nu-l putu smulge din perete, așa că izbi cu picioarele în plăcile 
rupte de lemn, fărâmițându-le sub bocancii săi și lăsând în urmă 
găuri imense și rupturi. 

- Christopher! repetă Dorian, de data asta pe un ton mai tăios, 
cercetând atent dezastrul cu obișnuita-i stăpânire de sine. Doctorul 
a terminat și e gata să vorbească. 

Christopher îi întâlni privirea lui Dorian și înțelese imediat că era 
de rău. Clătină din cap și ridică mâna ferm, într-o încercare de a opri 
orice cuvinte care urmau să fie rostite pentru a-i curma existența. 

-Nu așa, Blackwell. Nu pot s-o pierd așa. De data asta, nu 
voi supraviețui. 

- Știu. Dorian își așeză mâna pe umărul lui Christopher. Era pri- 
ma dată când Inimă Neagră din Ben More îl atingea. Pentru noi, care 
am comis atâtea crime, păstrarea vieţii pare ceva și mai înșelător... 

-Nu ştiu ce să fac. 

Argent simțea că gâtul său nu-i mai putea susține greutatea îm- 
povărătoare a capului, așa că-l lăsă să se plece. 

-AÅ mai venit cineva, afirmă Blackwell pe un ton linear. Cineva 
care are nevoie de tine. 

„Jakub.“ 

Un băieţel care era foarte posibil să-și piardă mama. Gândul 
acesta păru să-i dea putere lui Christopher, care se năpusti spre 
ușile franceze. 

Îl găsi pe Jakub în intrândul grandios și pustiu. Părea mic şi curat 
în cămașa lui de noapte lungă și cu haină deasupra. Băiețelul se zbă- 
tu în brațele dolofanei doamne Brimtree și fugi glonţ la Christopher. 

Pregătit sufletește pentru istericalele copilului, Christopher își 
aminti că trebuia să fie puternic pentru băiat. 

Dar tânărul Jakub îl șocă dincolo de cuvinte. Se opri fix în fața lui 
şi privi în sus la el cu ochii aceia uriași ai săi, la fel cum făcuse și-n 
acea primă noapte, de după atacul lui Dorshaw. Și, la fel ca întot- 
deauna, treaba asta îl dezarmă pe Argent. 

-O să fie bine, zise băiatul. 

Christopher înghiţi apăsat în ciuda nodului pe care îl simțea 
în gât. 

-De unde știi? întrebă pe un ton răgușit. 

-Pentru că eşti tu aici. Veneraţia pe care o citea în ochii nevi- 
novaţi ai copilului aproape că îi frângea inima lui Argent. Totul se 
termină mereu cu bine când ești tu aici! continuă micuțul. 

Doctorul, Raymond Cromstock, era un individ de vârstă mijlocie, 
care avea o gușă incredibilă în ciuda siluetei lui suple. Cobora scările 
cu o expresie exersată de stăpânire de sine. 

Abia după ce Jakub se întinse să-l ia de mână înțelese Christopher 
că încă era murdar de sânge. Și de cel fals, și de cel real. 

Aşa că, în schimb, îl trase pe băiat lângă piciorul lui. 

- Glonţul a ieșit curat, informă Cromstock adunarea din fața sa. 
Și din câte mi-am putut da seama, organele interne nu au fost aproa- 
pe deloc afectate. Corpul ei nu a reacționat bine la șoc, dar, atât timp 
cât nu apare nici o infecţie sau febră, consider că domnișoara LeCour 
se află în afara oricărui pericol. 

O explozie de bucurie și de ușurare îl copleși pe Christopher, care 
căzu în genunchi. Și se rugă. Îi mulțumi unui Dumnezeu în care nu 
crezuse niciodată. 

~ Vezi?! zise Jakub, aruncându-şi braţele mici și firave în jurul gâ- 
tului lui Christopher. O să fie bine, câtă vreme ești tu cu noi. 

Doar că febra se porni în numai câteva ore. Christopher și Jakub 
priveau cu o groază neputincioasă cum tremurături incontrolabile 
îi zguduiau trupul lui Millie și cum îi clănțăneau dinţii în gură, deși 
ardea toată. 

Disperarea nici măcar nu începea să descrie negura în care se po- 
menea aruncat. 


- Tocmai l-am băgat la culcare pe Jakub, îi zise Farah cu blândețe 
lui Christopher, în timp ce se sprijinea de stâlpul patului din dor- 
mitorul pe care Welton îl mobilase și-l pregătise cu mai multe nopți 
în urmă. Încă e convins că se va trezi din clipă în clipă. Atât de mult 
crede în tine. 

Dacă ar fi știut micuțul Jakub că Dumnezeu nu-i datora nici o 
favoare lui Christopher! Dar Christopher îi datora nenumărate favo- 
ruri diavolului. 

-Ar trebui să mănânci ceva și să dormi. Rămân eu cu ea și vin să 
te chem dacă se schimbă ceva, zise întinzându-i un castron cu supă. 

-Am dormit, minţi Christopher, aplecându-se în față în fotoliul 
său, singurul din întreaga casă, din care nu se mai ridicase de aproa- 
pe două zile. Nu-şi dezlipise nici o clipă ochii de la Millie. Efectiv nu 
se putea uita în altă parte. Pentru că, atât timp cât stătea cu ea, atât 
timp cât îi privea pieptul ridicându-se și coborând în ritmul respi- 
rației, știa că ea nu îl părăsise. Avea să închidă ochii doar după ce 
urma să îi vadă pe ai ei deschizându-se. Și nici o secundă mai devre- 
me. Și nu mi-e foame. 

Farah lăsă lucrurile așa și îi dădu supa lui Welton, care stătuse în 
tăcere lângă lavoar. 

-Ce a zis doctorul azi-dimineaţă? întrebă ea, dându-i lui Millie o 
şuviță întunecată la o parte de pe frunte. 

-I-a cedat febra. 

-Asta e o veste excelentă. 

Dar, cu cât încerca ea mai mult să fie încurajatoare, cu atât mai 
rău se simțea Christopher. 

-O să se întoarcă la noi cât ai zise peşte, o să vezi, continuă ea, și 
chipul i se lumină. Și ţi-am adus vești bune. Inspectorul-șef Morley 
a închis cazul morţii lui Lady Thurston. Nu va trebui să-ţi mai faci 
vreodată griji pentru asta. Și, de asemenea, poliția i-a salvat pe copiii 
răpiți. Erau flămânzi și traumatizați, desigur, dar măcar erau teferi. 
Le găsim case chiar în clipa asta și îmi pun nădejdea că vom putea 
rezolva să rămână cu toţii împreună în același loc, din moment ce 
sunt fraţi. 

Christopher încuviință din cap, pentru că ştia că așa trebuia să 
facă. Și într-o oarecare măsură chiar și-ar fi dorit să-i pese. Fiindcă 
ştia că Millie și-ar fi dorit ca lui să-i pese de așa ceva. Și poate chiar 
avea să ajungă să-i pese — mai târziu. După ce avea'să o vadă pe Millie 
trează. Asta dacă... 

-Doctorul a zis că, dacă se va mai trezi, cel mai probabil o să se 
întâmple azi, își aminti el, cu voce tare. 

-Sigur că da. Farah îl strânse încurajator de umăr cu mâna ei mică, 
după care părăsi încăperea, urmată de foșnetul fustelor sale de mă- 
tase. Sunt jos cu Dorian dacă ai nevoie de mine. 

El încuviință din cap. Îşi simţea capul greu și gâtul extrem de 
încordat. 

Millie icni în somn și începu să respire greu, în timp ce îi tresă- 
reau degetele. 

- Millie? 

Christopher se ridică și îi cercetă chipul pentru orice semn de 
schimbare. Însă nu găsi nimic. 

Zăcea întinsă pe spate în patul uriaș cu baldachin, cu braţele iner- 
te de-o parte și de alta a corpului și ascunsă sub un munte de pă- 
turi. Şi părea incredibil de micuță și de neajutorată. Nuanţa crem 
a aşternuturilor îi făcea pielea albă să pară și mai palidă. Și, deși 
scânteia focului ei era diminuată, frumuseţea ei magnetică era la fel 
de impresionantă. 

lar el trecuse prin emoții cât pentru o viaţă întreagă în timp ce 
ea dormea. 


365 


— 


Kerrigan Byrne 


Ultima eternitate de ore și-o petrecuse învăluit într-un soi de cea- 
tă cenușie. Și, în timp ce ea plutea undeva pe tărâmul dintre viaţă și 
moarte, Christopher rămăsese cu ea, acolo, în acel purgatoriu. 

Dar îl durea totul de iubire pentru ea. De dor. De regret profund. 
Din cauza unei frici care nu se topea niciodată în amorțeală, ci conti- 
nua să plutească atât de aproape de suprafață, încât îl ustura pielea. 

Ce se întâmpla dacă nu mai zâmbea niciodată? Dacă în ochii ace- 
ia nu aveau să mai strălucească vreodată neastâmpărul și energia? 
Ce se întâmpla cu lumina aceea pe care Jakub se străduise atât de 
tare să o captureze în tabloul lui? Dacă ultima amintire care îi ră- 
mânea cu ea cu adevărat vie era cea a momentului când ea se oferise 
să-l iubească, iar el îi întorsese spatele, abandonând-o într-o baltă de 
lacrimi și între cearceafuri reci? 

Trebuia să-i spună. Millie trebuia să știe. 

Christopher veni și se așeză pe pat lângă ea, îi luă palma rece și 
umedă și o cuprinse între mâinile lui mari, aspre și pline de cicatrici, 
dorindu-și ca o parte din căldura lui să infuzeze și trupul ei. 

Ea mai scoase un sunet atunci, ca un fel de tuse, dar nu tocmai. 
Și lui Christopher îi stătu inima în piept până când o văzu liniștin- 
du-se la loc. Ochii îl ardeau, și avea senzaţia că mii de ace îi înțepau 
usturător pupilele, și nu mai respiră din nou o vreme care i se păru 
un minut întreg. 

Doamne, nu mai putea îndura prea mult treaba asta! 

- Millie? Îi șopti numele aproape cu reverență. Millie, ai avut 
dreptate! Simt într-adevăr! Totul a început în noaptea în care te-am 
cunoscut pe tine, în clipa în care mi-ai suflat un sărut de pe scenă. 
De-asta am și vrut înţelegerea aia blestemată de la început! Pentru că 
aveam nevoie să te ating... Vocea i se frânse, și fu nevoit să-și dreagă 
glasul, ca să-și elibereze gâtul de emoția înecăcioasă. De fiecare dată 
când am spus că te voiam, cred că mă refeream că... da, mă refe- 
ream că aveam nevoie de tine. Am nevoie de tine, Millie! Am nevoie să te 
trezeşti. Am nevoie să te strâng în brațe și să te lipesc de inima mea, 
pentru că e singurul moment în care o simt cum bate, la naiba! Și, 
dacă tu te duci, moare și ea. Acea ultimă parte din mine care mă face 
uman moare odată cu tine. O să dispar. Dacă tu nu exiști pe planeta 
asta blestemată, n-are decât să se oprească în loc și să zburăm cu 
toţii în vid. Pentru că altceva nu există fără tine. E doar pustiu. 

Simți ceva pe faţă, ceva fierbinte și pișcător. Ridică una din mâini 
ca să se șteargă și să îndepărteze senzaţia. Doar că degetele i se în- 
toarseră umede. 

Lacrimi? „La dracu!“ 

Dar nu conta. Nimic nu mai conta. 

-Aş fi sabia ta în întuneric, se târgui el. Ca tu și Jakub să puteţi 
sta mândri și teferi în lumină. Nu te-aș părăsi niciodată. Te-aș pro- 
teja, te-aş susține și ți-aș oferi libertatea după care tânjeşti. Te-aș 
urma oriunde ţi-ai dori să mergi, oriunde te va purta scena. Pen- 
tru că acolo unde ești tu... acolo este casa mea. O să te duc la dans, 
Millie, continuă el. În fiecare noapte pentru tot restul vieții noastre. 
O să te duc oriunde îţi vei dori să mergi. Nimic nu sună mai bine 
decât să văd lumea iluminată de lumina din tine. Și apoi, mintea lui 
începu frenetic să caute altceva — orice —, care s-o tenteze să se în- 
toarcă la el. O să accept postul acela cu Morley. La Scotland Yard, 
dacă îți vine să crezi! Se plătește mai puţin, dar am deja mai mulţi 
bani decât aș putea folosi. Și îi mai veni în minte o idee. O să te las 
să-mi umpli casa cu lucruri, lucruri nenumărate, inutile și scumpe. 
Până când devine un cămin și nu mai e doar o carcasă goală. Și o să 
încerc, o să încerc și eu... o să mă străduiesc al dracului de tare să nu mai 
fiu nici eu doar o cochilie goală. Și... și o să-i dau lui Jakub numele 
meu. Așa pătat cum este. Orice s-ar întâmpla, este al lui, al tău. Orice 
îți doreşti e al tău. Eu sunt al tău. Și tu ești a mea, așa că nu... 

Dar nu se putea convinge pe sine să rostească acel cuvânt. 

- Welton? 

Numele acela se rupse de pe buzele palide ale lui Millie ca un soi 
de croncănit ruginit. 

Și șocul îi transformă membrele lui Christopher în niște bucăți 
de gheață; smuci capul spre majordomul său. Uitase complet de exis- 
tența acestuia, darămite că era și el într-un colț al camerei. 

Welton? De ce dracului ar fi fost numele acestuia primul lucru pe 
care îl scotea pe gură, când... 

- Da, doamnă? 

Ochii lui Welton erau suspicios de strălucitori, iar marginile lor — 
ciudat de roșietice. Dar obrajii lui erau uscați, ca și când și-i ștersese 
cu batista albă imaculată pe care o strângea tare în pumnul pe care îl 
ținea pe lângă corp. 

-Ai auzit toate alea? Vocea ei era un pic mai mult decât o șoap- 
tă răgușită, dar totuși conținea în ea spiritul brav și veselia pe care 
Christopher le recunoștea ca fiind clar ale ei. 

- Desigur, doamnă. 

Glasul majordomului era mai cald și mai afectuos decât îl auzise 
vreodată Christopher. 

-În special partea aia despre lucruri scumpe, zise ea suspinând. 
-Fiecare cuvânt. 

- Mulţumesc, Welton. 

-Cu foarte mare plăcere. 


O uimea pe Millie că un glonţ atât de mic o putea face să se simtă 
de parcă fusese călcată de o trăsură cu patru cai. Și, deși orice lumină 
cât de mică îi provoca dureri serioase de ochi și de cap, știa că avea 
nevoie să-l vadă pe Christopher ca să creadă că era cu adevărat acolo. 
Că treaba asta se întâmpla cu adevărat. 

Îi declarase iubirea lui. 

Clipi greoi și deschise ochii ușor. Își simțea capul greu și mintea 
încețoșată, de parcă i se administrase vreun medicament - vreo sub- 
stanță — care făcea totul să pară un fel de vis poleit cu aur. Inclusiv 
părul castaniu-roșcat al bărbatului care se uita în jos la ea de parcă își 
pierduse complet minţile — ori ea, ori el. 

El îi şopti atunci numele, și, în acel unic cuvânt sublim, auzi ecoul 
fiecărui lucru frumos care se învolbura și creștea în inima ei. 

O durea să ridice mâna, dar își dorea prea mult să-i atingă chipul. 
El i-o prinse la jumătatea drumului și își îngropă maxilarul încordat 
și înăsprit de barbă în palma ei. Lipindu-şi buzele de degetele ei. 

-Nu aveam de gând să te părăsesc, îl asigură ea. Te iubesc prea 
mult ca să las un glonț meschin să ne despartă. 

Bărbia puternică din palma ei tremură atunci, și gheaţa din ochii 
aceia azurii, incredibili de pali, se topi în oceane fierbinţi de emoție. 
Cu un sunet aspru și strangulat, smuls chinuitor de undeva din adân- 
cul pieptului său, Christopher lăsă capul să-i cadă, lipindu-și fața de 
umărul ei, în timp ce se străduia să redobândească orice crâmpeie 
de control asupra plămânilor săi. 

Millie înclină ușor capul ca să-l odihnească pe al lui și închise ochii 
o clipă, ca să poată savura pe deplin plăcerea și bucuria apropierii lui. 
Venise după ea. Își învinsese frica şi suferința și dărâmase camera de 
gheaţă din jurul inimii lui. Oare chiar era posibil așa ceva? Un final 
fericit pentru două suflete? 

-Chiar vorbeai serios cu ce mi-ai promis? întrebă ea, cu nasul as- 
cuns în părul lui. 

El suspină pe furiș, la adăpostul umărului ei. 

-Cu mobila scumpă, vrei să zici? 

- Nu. Millie încercă să râdă, dar asta făcea ca durerea surdă pe 
care încă o resimțea pe o parte să devină tăioasă și usturătoare. Nu, 

repetă ea, de data aceasta mult mai calmă. Cu partea în care ziceai 
că o ne dai numele tău mie și lui Jakub. O să te căsătoreşti cu mine, 
Christopher Argent? 

-Ar fi trebuit să te revendic din prima clipă când ne-am cunoscut. 

-Şi nu va trebui să încasez încă un glonţ ca să te aud cum îmi spui 
că mă iubeşti? 

El se dezlipi de umărul ei suficient cât să se poată uita în jos la ea 
şi să-i întâlnească privirea. 

-Te iubesc, Millicent LeCour, rosti el. 

-Foarte bine. Dar să nu uiţi nici ce-ai zis despre mobilă. Respi- 
raţia ei deveni atunci mai adâncă, în timp ce somnul se grăbea să o 
atragă din nou în mrejele lui vindecătoare. Vocea ei era visătoare şi 
suavă. Totul era auriu şi minunat. Oh, și te previn de pe acum, iubi- 
rea mea, și nunta noastră o să fie îngrozitor de scumpă, ca să ştii... 

Primi apoi cu brațele deschise îmbrăţișarea moale și dulce a 
somnului vindecător, dar nu înainte de a i se îndeplini cea mai 
mare dorință. 

Era un sunet jos şi grav, cu note ruginite de ironie tăioasă. Și to- 
tuși, era cel mai frumos sunet pe care îl auzise vreodată sau pe care 
ar fi putut spera să-l audă vreodată. Unul pe care spera să-l mai pro- 
voace de nenumărate ori în anii care aveau să vină. 

Râsul lui Christopher Argent. 


